
SCARA 
Gravură în lemn de la Mînăstirea Neamţu, de Ierom. Simeon 


SCARA 
DUMNEZEIESCULUI URCUŞ 


Cartea de faţă arată în chip limpede cea 
mai bună cale, celor ce voiesc să-și în- 
scrie numele în cartea vieţii. Căci citind-o 
pe aceasta, o vom afla călăuzind fără ră- 
tăcire pe cei ce-i urmează și păzindu-i ne- 
vătămaţi de nici o poticnire. Ea ne înfă- 
ţișează o scară întărită de la cele pămîn- 
teşti la Sfintele Sfintelor și ni-L arată pe 
Dumnezeul iubirii rezemat pe virful ei. 
Această scară socotesc că a văzut-o şi 
Iacov cel ce a călcat peste patimi, cînd 
se odihnea după nevoinţa lui. Dar să în- 
cepem, rogu-vă, cu rîvnă şi cu credinţă 
acest urcuş înţelegător și suitor la cer, al 
cărui început e lepădarea de cele pămîn- 
teşti, iar sfîrşit, e Dumnezeul iubirii. 


CARTEA DESPRE NEVOINŢE 


A lui Ava loan, egumenul călugărilor din Muntele 
Sinai, pe care a trimis-o lui Ava Ioan, egumenul 
Minăstirii Raithu, de care a fost îndemnat să o scrie. 


Se imparte în treizeci de Cuvinte, asemenea unor 

trepte ale unei scări, care urcă pe cei ce o urmează 

de la cele mai de jos la cele mai înalte, de unde 
cartea s-a numit și «Scară». 


CUVINTUL I 


Despre lepădarea 
de viața deșartă şi despre retragere? 


1) Bunul şi cel mai presus de bunătate şi atotbunul 
Dumnezeu și Împărat al nostru (căci e bine să începem 
scrierea către slujitorii Lui de la Dumnezeu), a cinstit 
toate făpturile zidite de El cu demnitatea libertăţii ra- 
tionale 53. De aceea, dintre acestea, unele sînt prietene 


52. «Întîia renunțare e izbăvirea de lucruri; a doua și a treia este 
cea de patimi şi de neșştiință. De lucruri se izbăvește ușor cel ce voiește; 
dar nu puţină osieneală se cere pentru izbăvirea de patimile față de ele». 

53. «Libertatea esle, după dumnezeiescul Grigorie al Nyssei, voinţa 
sufletului raţional gata să se miște încotro voieşte. Pe aceasta s-o îndu- 
plecăm să fie gata să se mişte numai spre bine, ca să topim pururea amin- 
tirea răului prin ginduri bune». 

Alla: «Libertatea este mișcarea înțelegătoare, stăpină pe sine, a su- 
fetului. De aceea animalele neraţionale nu sînt libere. Căci sint purtate 
de fire şi nu o poartă. De aceea nici nu se împotrivesc poftei naturale, ci 
îndată ce sînt cuprinse de o poftă, se năpustesc spre împlinirea ei. Dar 
omul fiind raţional, mai degrabă conduce firea decît e purtat de- ea. De 

ale Lui, altele, slugi adevărate, altele netrebnice, altele 
cu totul înstrăinate, altele — deși neputincioase — to- 
tuşi protivnice Lui. 

2) Şi prieteni ai Lui am aflat, o, sfinţită căpetenie, 
noi cei neînvăţaţi că sînt fiinţele înţelegătoare şi ne- 
trupești din jurul lui Dumnezeu ; slugi adevărate, toţi 
cei ce fac şi au făcut neobosit şi fără încetare voia Lui ; 
slugi netrebnice, cei ce socotesc că s-au învrednicit de 
botez dar n-au păzit cu adevărat legămintele faţă de 
El; străini şi protivnici îi socotim pe cei ce sînt fie 
necredincioşi, fie rău-credincioşi. În sfîrşit, vrăjmași 
sînt cei ce nu numai că au respins porunca Domnului 
şi au lepădat-o de la ei, ci şi duc un războiu tare îm- 
potriva celor ce o împlinesc pe aceasta. 

3) Dar fiecare dintre cei mai sus pomeniţi cere un 
cuvînt anume şi potrivit lui, iar nouă celor neînvăţaţi 
nu ne este de folos să înfăţişăm acestea cu deamănun- 
tul în scrierea de faţă. De aceea întinzînd cu ascultare 
nepricepută, nevrednica noastră mînă spre slujitorii 
adevăraţi ai lui Dumnezeu, care ne-au silit cu evlavie 
şi ne-au îndatorat cu credinţă la aceasta prin poruncile 
lor, şi primind de la cunoştinţa lor trestia cuvîntului 
şi muind-o în trista şi luminoasa smerită cugetare 54, 


aceea chiar cînd dorește ceva, dacă voiește, are putere să înfrineze do- 
rința, sau să-i dea urmare. Pentru aceasta cele necuvintătoare nu sint nici 
lăudate, nici mustrate, pe cind omul e și lăudat şi mustrat». Omul e ființa 
care dispune el însuşi de sine, ţinind seama în mod liber de legi, dar ne- 
fiind întru totul supus unei legi, ca lucrurile și animalele ce constituie 
natura. Omul e într-un anumit sens mai presus de natură, făcînd-o instru- 
ment al voinţei sale și putind-o umple de Duhul dumnezeiesc și de liber- 
tatea Lui cu totul superioară, care întăreşte libertatea noastră. Numai cînd 
se face rob patimilor, omul devine simplă piesă a naturii, sau mai prejos 
de natură, deși pe de altă parte s-a făcut astfel cu voia sa. 

54. «A numit smerita cugetare tristă și luminoasă: tristă, pentru răb- 
darea şi suportarea supărărilor ce le încearcă cei smeriţi la cuget; şi lu- 
minoasă, pentru slava și înălțarea ce le pricinuieşte celor ce au dobindit-o. 
Sau tristă, pentru cei leneşi, care nu voiesc nicidecum să o suporte pen- 

vom atinge-o pe aceasta (trestia) de inimile lor netede 
şi albe 55 ca de nişte hîrtii, mai bine zis ca de nişte table 
duhovniceşti, şi vom zugrăvi în ele cuvintele sau mai 
bine zis seminţele dumnezeiești, zicînd aşa : 


4) Dumnezeu este al tuturor ; este viaţa tuturor ce- 
lor ce voiesc ; este mîntuirea tuturor : al celor ce cred 
şi al celor ce nu cred; al celor drepţi şi nedrepţi; al 
celor cinstitori de Dumnezeu şi necinstitori ; al celor 
nepătimaşi și pătimaşi ; al călugărilor şi al mirenilor ; 
al înţelepţilor și al celor neînvăţaţi ; al celor sănătoşi 
şi al celor bolnavi; al tinerilor şi vîrstnicilor 56. Căci 
e ca răspîndirea luminii, ca arătarea soarelui, ca schim- 
barea ceasurilor. Și altfel nu poate fi. «Că la Dum- 
nezeu nu e căutare la faţă» (Rom. 2, 11). Necinstitor 
de Dumnezeu este cel părtaş de firea raţională (cuvin- 
tătoare), muritoare, care fuge de bună voie de viaţă 
şi socotește pe Făcătorul său, cel pururea existent, ca 
neexistent 57. 


tru Dumnezeu ; iar luminoasă, pentru cei stăruitori și bărbaţi cu sufletul, 
care rabdă loate pentru Dumnezeu şi cunosc cit e de mare folosul ei». 
Smerita cugetare e tristă, pentru că e însoţită de amintirea păcatelor şi de 
conștiința micimii proprii; și luminoasă, pentru că are conștiința mingiie- 
toare a măreției lui Dumnezeu şi a milei Lui dăruitoare de viaţă, 

55. avanavoavres — «odihnind (trestia sau condeiul) în inimile netede 
şi albe». Căci aceste inimi neavînd cute ascunse, ci primind totul cu sim- 
plitate şi cu încredere, condeiul sau ceea ce scrie condeiul e primit de 
ele, nu e respins, întipărindu-se în ele. 

56. Dumnezeu este al tuturor, dar este numit aci în chip restrins «al 
celor care voiesc». De aceea, El este acestora şi mîntuire. Căci întrucit 
orice om părtaş de voie liberă poate să se decidă a voi să-L aibă pe El 
ca viaţă, ei toţi au putinţa ca să aibă pe Dumnezeu ca mintuire și deci ca 
viaţă. În general, numai cei conştienţi şi liberi Îl pot avea ca viaţă, pentru 
că numai ei pot experia:prin conştiinţa lor viaţa. 

57. «Nelegiuit este cel ce a dat făgăduinţa (mărturisirea credinței) şi 
apoi a lepădat-o. Dar nelegiuit este şi cel ce n-a dat-o din pricina nebu- 
niei, după cuvintul: «Zis-a cel nebun în inima sa: nu este Dumnezeu» 
(Ps. 52, 1). El cinstește mai mult făpturile decît pe Dumnezeu». 

5) Călcător de lege este cel ce răstălmăceşte legea 
lui Dumnezeu cu mintea lui cea sucită şi cel ce soco- 
teşte că crede, dar se împotriveşte în chip eretic lui 
Dumnezeu. 


6) Creştin este cel ce urmează lui Hristos pe cît e 
cu putinţă oamenilor prin cuvinte și fapte şi crede cu 
o cugetare dreaptă şi neprihănită în Sfînta Treime 58. 


7) Iubitor de Dumnezeu este cel ce se face părtaş 
de toate cele fireşti şi fără păcat şi care nu pregetă de 
a face după putere cele bune 5. 


8) Înfrînat este cel ce, petrecînd în mijlocul ispi- 
telor şi curselor şi tulburărilor, se străduieşte să imite 
cu toată puterea purtările celui ridicat deasupra tul- 
burărilor. 


9) Călugăr este cel ce, în trup material fiind, pe- 
trece în treapta, rînduiala şi starea fiinţelor netrupești. 
Călugăr este cel ce se ţine numai în hotarele şi cuvin- 
tele lui Dumnezeu în toată vremea, în tot locul şi lu- 
crul 60. Călugăr este cel ce supune firea sa unei sile 
neîncetate şi simţurile sale unei paze neîntrerupte ĉt. 


58. Credinţa este nu numai un sentiment, sau un act de voinţă, ci şi 
o dreaptă cugetare despre Dumnezeu cel în Treime. Este credinţa inte- 
meială pe Revelaţie şi pe predania Bisericii. A crede într-o aberaţie este 
o contradicţie în sine. A crede într-un așa zis dumnezeu una cu lumea 
imanentă, inseamnă a nu crede. A crede într-un așa zis dumnezeu care 
nu e iubire supremă întemeiată într-o persoană supremă, mai bine zis în- 
tre trei persoane supreme, înseamnă a nu crede. 

59. Cele firești ale omului sînt năzuințele lui de a depăși prin efort 
liber cele ce-l înlănțuiesc de trup și de lume. Făcînd așa, se fereşte de 
păcat. 

60. A se ţine «în hotarele lui Dumnezeu» înseamnă a se ține în ordi- 
nea neîngustată de legile naturale ale trupului și ale lumii, în libertatea 
Duhului și a iubirii. Acela se ţine și în ordinea nemărginită a cuvintelor, 
sau a raţiunilor lui Dumnezeu. 

61. Scolia 7 sub textul ed. gr. 1970: «A numit silire obosirea trupuri- 
lor, pe care o rabdă de bună voie ucenicii lui Hristos prin tăgăduirea voi- 
lor proprii şi prin renunţarea lor la odihna cu trupul, în păzirea porun- 

Călugăr este cel ce şi-a făcut trupul neîntinat, gura cu- 
răţită şi mintea luminată. Călugăr este sufletul apăsat 
de durere, care petrece, în veghe şi în somn, întru ne- 
contenită pomenire a morţii. 


10) Retragere din lume este ferirea de bună voie 
de materia lăudată şi tăgăduirea firii pentru dobîn- 
direa celor mai presus de fire 62. 


11) Toţi cei ce au părăsit de bună voie cele ale vieţii 
au făcut aceasta fără îndoială fie pentru Împărăţia 
viitoare, fie pentru mulțimea de păcate, fie pentru dra- 
gostea de Dumnezeu. Iar dacă nu au avut în vedere nici 
unul din scopurile amintite, retragerea lor e fără jude- 
cată. Dar oricare ar fi ţinta la care ajungem, Bunul 
Orînduitor al nevoinţei noastre ne aşteaptă. 


12) Cel ce a ieşit din lume pentru a se uşura de sar- 
cina păcatelor sale să urmeze pilda celor ce şed îna- 
intea mormintelor din afara cetății; și să nu înceteze 
din lacrimile fierbinţi și înfocate şi din vaietele fără 
glas ale inimii pînă nu va vedea şi el pe Iisus venit și 
rostogolind piatra cea învîrtoşată a inimii şi dezlegînd 
mintea noastră, ca pe un alt Lazăr, din legăturile păca- 
telor şi poruncind îngerilor : «Dezlegaţi-l din patimi şi 


cilor lui Hristos». Prin -această silire monahul dovedește că omul se poate 
ridica cu duhul mai presus de firea învirtoşată în păcate, că poate covirşi 
obișnuințele rele devenite legi ale firii, că poate deveni liber față de ele. 
El e la extrema contrară a patimilor în care și-a pierdul cu totul liber- 
tatea față de trup și de lume. Dumnezeu l-a făcut pe om cu un amestec de 
libertate şi necesitate. Omul se poate dezvolta fie spre domnia deplină a 
libertăţii, fie spre dominarea sa deplină de către necesitate. Prin ultima 
ajunge sub starea naturii pătimașe. Prin prima se apropie de îngeri. 

62. «Deoarece: în partea cugetătoare a firii sînt legăturile; în iuți- 
mea ei, voința de stăpinire; în pofta ei, întristarea; — cel ce s-a ridicat 
peste acestea, a tăgăduit firea». Deci nu e vorba de o desființare a firii 
omeneşti, ci de o eliberare a ei de sub stăpînirea celor create şi de ridi- 
carea ei la starea de stăpinire adevărată a lor. Stăpiînirea peste acestea 
o poate avea numai cel ce s-a făcut părtaş de puterile dumnezeieşti mai 
presus de fire. 

lăsaţi-l să plece spre fericita nepătimire» 6%. Iar de nu 
va face aşa, nici un folos nu va avea. 

13) Toţi cei ce voim să ieşim din Egipt şi să fugim 
de faraon ĉt, avem negreşit şi noi nevoie de un Moise 
(leş. 15) oarecare, ca mijlocitor către Dumnezeu 
și după Dumnezeu, care stînd pentru noi la mijloc cu 
făptuirea şi cu vederea (contemplarea), să întindă mii- 
nile spre Dumnezeu, ca să trecem, povăţuiţi de el, marea 
păcatelor şi să punem pe fugă pe Amalic, căpetenia 
patimilor. S-au înşelat deci cei ce s-au încrezut în ei 
înşişi şi au socotit că n-au nevoie de nici un povă- 
țuitor 65. 


63, tòv Aidov TIE mupboeuc. Poate însemna și piatra încălzită, deci în- 
muiată de lacrimile calde ale pocăinţei. Cum pling cei apropiaţi lingă 
morminte pe cei aflaţi în ele, așa să ne plingem şi noi sufletul nostru mort 
şi îngropat sub păcate, sub piatra nepăsătoare a lor. Numai înmuind 
această nepăsare prin lacrimi fierbinţi, facem să vină lisus și să rosto- 
golească deplin această piatră sub care stă îngropat sufletul nostru. Dar 
piatra aceasta poate fi socotită și inima noastră împietrită prin păcatele 
întipărite cu nesimţirea lor în ea. Învirtoşarea aceasta vine prin conden- 
sarea păcatelor în patimi, ca într-un ciment. Acestea au legat libertatea 
suflelului cu totul. Îngerii, ca ființe create din care iradiază libertatea 
puternică pe care ei și-au păstral-o, trezesc şi întăresc și în noi liber- 
tatea, care înseamnă nepătimire. Nepătimirea ca libertate de patimi ne 
permite să ne mișcăm spre ceea ce e bun, spre iubirea de Dumnezeu şi a 
semenilor, cum nu ne permit patimile. În scoliile 9 și 10 de sub textul grec 
se spune: «Vorbeşte despre plinsul neîncetat. Căci după sfiîntul bătrin 
care vorbește, plinsul lucrează și păzeşte. Dar iată că acum zice că el 
pricinuieşte și fericita nepătimire. Căci zice şi Ava Isaia: «Să ne nevoim, 
fraţilor, să rupem de pe noi vălul întunericului, care este uitarea, şi să 
vedem lumina pocăinței. Să ne facem ca Marta şi Maria, care sint greaua 
pătimire şi pliînsul și care pling înaintea Miîntuitorului, ca să ridice pe 
Lazăr, sau mintea cea legată cu multele legături ale voilor sale». 

64. «Părinţii spun că Egiptul este voia trupească ce ne apleacă spre 
odihna trupească şi face mintea noastră iubitoare de plăceri». «Egiptul 
gindit cu mintea este întunecimea patimilor, la care nimeni nu se coboară, 
dacă nu ajunge la foamete». 

65. Scolia în ed. Atena 1970: «Patimi suflelești numeşte: slava de- 
șarlă, mândria, întristarea, trîndăvia (acedia = plictiseala), pizma, ţinerea 

14) Cei ce au ieşit din Egipt au avut ca povăţuitor 
pe Moise, iar cei ce au fugit din Sodoma, un înger. Şi 
cei dintîi se aseamănă celor tămăduiţi de patimile su- 
fleteşti prin îngrijirea doftorilor. Aceştia sînt cei ce au 
ieşit din Egipt. Cei de al doilea doresc să se dezbrace 
de necurăţia nenorocitului de trup. De aceea au nevoie 
de un înger, sau, ca să zic aşa, de cineva deopotrivă 
cu îngerul, tare să-i curețe. Căci, pentru curățirea 
trupului de rane, avem nevoie de un foarte iscusit dof- 
tor 66. 


15) Cei ce au pornit să se suie la cer cu trupul au 
nevoie cu adevărat de silire şi de dureri neîncetate %. 
Mai ales la începutul lepădării lor, pînă ce trec de la 
năravul lor iubitor de plăceri şi de la inima neîndu- 


de minte a răului, viclenia și cele ce se nasc din ele. Iar trupeşti, lăcomia 
pîntecelui, curvia, iubirea de arginţi şi cele asemenea. Deci zice că cei 
turburaţi de patimile sufletești au nevoie de un om ca stăpinitor şi povă- 
țuitor, care să îngăduie puțin trupului din ceea ce cere, ca să nu se 
înalțe și mai mult, pentru că se infrînează cu sirguință. Aceștia se asea- 
mănă cu cei ce au ieșit din Egipt și sint povăţuiţi de Moise, care e om. 
Căci și egiptenii sînt mustraţi pentru mîndrie și nu pentru curvie. lar cei 
turburaţi de patimile trupeşti au nevoie de un povăţuitor, care, deşi om 
smerit, s-a ridicat la viaţa îngerească și netrupească prin înfrinare și ne- 
pătimire, ca prin post să facă moarte zburdările cărnii. lar aceştia se asea- 
mănă celor ce au ieșit din Sodoma». 

66. «Trebuie ştiut că cel ce s-a lepădat (de lume), dacă se află în 
obşte, acolo să stăruie; dacă nu se află în obşte, să stea cît e așa sub 
povăţuitor, spre obişnuirea şi învăţarea cu deosebirea gindurilor și a du- 
hurilor. Aceasta se dă de înţeles prin povăţuirea lui Izrail și a lui Lot, de 
către Moise şi Înger. Căci, cum spune şi alt părinte (sfintul Grigorie de 
Nazianz), dacă în alte meşteşuguri e greu să se infăptuiască ceva fără 
învăţător, cu cît mai mult nu avem nevoie de un învăţător, spre obiş- 
nuirea şi învăţarea deosebirii gindurilor şi duhurilor, care e meşteşugul 
meşteşugurilor și ştiinţa ştiinţelor 2» 

67. De multe ori vorbeşte de silă, ca de pildă, cînd spune: călugărul 
este cel ce-şi supune firea unei siliri neîncetate. Căci trebuie spus că obiş- 
nuinţa întărindu-se ca deprindere şi prefăcîndu-se, așa zicînd, în fire, e 
nevoie de silă ca să schimbăm și să prefacem năravul îndelungat. De aceea 
a spus şi Domnul: «Împărăţia cerurilor este a celor ce o silesc» (Mt. 11, 12). 

rerată 68, la iubirea de Dumnezeu şi la curăţie prin 
plînsul învederat. 


16) Osteneală cu adevărat, osteneală şi amărăciune 
multă şi anevoie de răbdat ni se cere mai ales nouă 
celor fără de grijă, pînă ce ne vom face mintea, acest 
cîine iubitor de măcelării şi lacom de mîncare, iubi- 
toare de curăţie şi de supraveghere prin simplitate, 
blindeţe adîncă şi sîrguinţă 6. Dar să îndrăznim noi cei 
împătimiţi şi neputincioşi şi să aducem lui Hristos, cu 
credinţă neîndoielnică, slăbiciunea şi neputinţa noas- 
tră sufletească, mărturisindu-le. Şi negreşit vom primi 
ajutorul Lui mai presus de vrednicia noastră dacă ne 
vom pogorî neîncetat în adîncul smeritei cugetări 79. 


17) Să cunoască toţi cei ce au venit la lupta cea 
bună, aspră, strîmtă şi uşoară, că au venit să sară în 
foc, dacă primesc să locuiască în ei focul cel nema- 


68. «Inima neiîndurerată» e inima care nu suferă pentru păcate, Ve- 
nirea suiletului la Dumnezeu nu se înfăptuiește prin reflexiuni teoretice, 
ci prin suferința pentru păcatele săvirșite. 

69. Mintea desface totul în bucăţi asemenea unui ciine care în cău- 
larea cărnii ciopirțeşte în bucăţi tot ce e unitar şi vrea să înghită cît 
mai multe. Ea trebuie să fie făcută simplă și curată și blindă, ințelegind 
lucrurile în unitatea lor, respectindu-le, nelăcomindu-se să le siișie, să le 
descoase. Căci în acest caz nu mai înțelege întregul şi esenţialul şi 
viaţa. 

70. Neputinţa noastră mărturisită lui Hristos, e un dar adus Lui. Sau 
abia prin aceasta, ne dăruim pe noi înșine Lui, neţinind nimic pentru noi, 
ca pe ceva în stare să ne mulțumească. Și numai dăruiţi întregi lui Hris- 
tos, ne deschidem pentru ajutorul sau darul Lui, nesfirşit mai bogat decit 
lot ce putem avea noi Prin noi înşine. Altfel, socotim că nu avem nevoie 
de El. Chiar mina sau fapta noastră care le aduce pe acestea lui Hristos, 
va fi întărită de dreapta sau de fapta puternică a lui Hristos. Dacă vom 
fi neîncetat în această stare de smerită cugetare, egală cu aducerea noas- 
tră lui Hristos, neîncetat va cobori peste noi darul lui Hristos. Dăruirea 
noastră şi primirea ajutorului de sus se îmbină astfel într-un singur act 
dialogic necontenit. 

terial 71. Să se cerceteze fiecare pe sine şi numai după 
aceea să mănînce din pîinea aceasta amestecată cu 
ierburi amare și să bea din paharul acesta amestecat 
cu lacrimi, ca să nu-i fie lupta spre osîndă (I Cor. 
11, 29) 72. 

18) Dacă nu tot cel ce se botează se mîntuiește, voi 
trece sub tăcere ceea ce urmează 75. Cei ce vin (la călu- 
gărie) vor trebui să renunţe la toate, să dispreţuiască 
toate, să rîdă de toate, ca să pună o temelie bună. 


19) Temelia cea bună are trei straturi şi trei stilpi : 
nerăutatea, postul şi neprihănirea. Toţi cei prunci în 
Hristos să înceapă de la ele, luînd ca pildă pruncii cu 
trupul. Nici o răutate, nici o viclenie nu-și află vreo- 
dată loc în aceştia. Nu se află la ei săturare nesăturată, 
stomac nesătul, trup înfierbîntat sau sălbăticit. Căci 
numai după ce cresc prin sporirea hranei, le vine pofta 
şi fierbinţeala. 

20) Cu adevărat urît lucru şi primejdios este a se 
moleşi un luptător de la începutul luptei, dînd tuturor 
dovada despre înjunghierea lui. 


21) Din tăria începutului vom avea negreșit folos 
și în vremea moleşirii de după aceea. Căci sufletul îm- 
bărbătat şi apoi moleşit e îmboldit de amintirea sîrgu- 


71. «A spus că lupta e aspră pentru paza simțurilor, îngustă pentru 
strîmtorarea lrupului şi pentru lepădarea cu amărăciune a îndelungalelor 
năravuri. Dar e şi ușoară, pentru încrederea în Dumnezeu și pentru înain- 
tarea ce urmează şi pentru nădejdea bunătăţilor viitoare». Cei ce întreţin 
această luptă sar în focul iubirii de Dumnezeu, dacă se învoiesc să lo- 
cuiască în ei acest foc, Numai prin acest fel de foc pot stărui în lupta lor 
şi pot birui, 

72. Se face o legătură între nevoinţă, azima mincată și paharul băut 
de evrei la ieşirea din Egipt (din lumea păcatelor) şi între piinea şi vinul 
Sfintei Împărtăşanii. Prin toate se ia puterea purtării crucii, prin care se 
ajunge la viaţa fără de păcate. 

73. «Dacă nu tot cel ce se botează, se mintuieşte, ci cel ce face lu- 
crurile lui Dumnezeu, e vădit că nici tot cel ce se tunde (ca monah), ci 
cel ce păzește cele cuvenite călugărilor». 

inţei de la început ca de un ac. De aceea unii au prins 
adeseori aripi şi din aceasta. 


22) Cînd sufletul, predîndu-se- pe sine (trîndăviei), 
va pierde căldura fericită şi vrednică de iubit 74, să 
caute cu sîrguinţă să afle din ce pricină s-a lipsit de 
ea şi să pornească iarăşi războiul şi sîrguinţa împo- 
triva ei. Căci nu poate să se întoarcă (la căldura aceea) 
decît pe poarta pe care a ieșit 75. 

23) Cel ce și-a făcut lepădarea (de viaţa din lume) 
din frică, se aseamănă tămiiei ce arde, care răspîn- 
deşte la început buna mireasmă, dar pe urmă sfirşeşte 
în fum. Iar cel ce a făcut aceasta pentru nădejdea răs- 
plăţii, e ca o piatră de moară ce se mișcă pururea la 
fel. Dar cel ce a ales retragerea din dragoste de Dum- 
nezeu a dobîndit foc îndată de la început, care, arun- 
cat în materie, aprinde o văpaie din ce în ce mai 
mare 76. 

24) Sînt unii care clădesc cărămizile peste pietre. 
Și sînt alţii care înalţă stîlpii pe pămînt. Şi iarăși sînt 
alţii care umblînd puţin pe jos şi încălzindu-li-se 

74. Sufletul s-a moleşit cînd s-a predat dușmanilor (duhurilor rele şi 
ispitelor ce-l asaltează) şi cînd a pierdut căldura iubirii de Dumnezeu. 

75. A ieşit printr-un păcat, trebuie să biruiască acelaşi păcat, ca să 
poată să se întoarcă din nou. 

76. Focul dumnezeiesc aruncat în materia firii umane, o încălzește 
de entuziasmul dragostei de Dumnezeu ; la fel cînd e aruncat asupra pă- 
catelor, le topește. Scolia ed. 1970: «Frica se înţelege în chip îndoit: una 
e începătoare și alta mai desăvirşită. Acum vorbește de cea începătoare. 
Căci cînd cineva care se învirtește în păcate, venind la simţire, se lea- 
pădă (de ele), temîndu-se să nu fie luat iar în stăpinire de patimi, arată 
multă nevoinţă. Dar încetind să greșească şi scăpind puţin de obișnuința 
păcatelor, va viețui mai fără grijă. lar cel ce face aceasta pentru răsplată, 
se îngrijeşte la fel, după putere, de lucrare, socotind că dacă s-ar lenevi 
puţin, i s-ar micşora plata. Dar cel ce se leapădă de păcate din iubire de 
Dumnezeu, dacă va afla un povăţuitor sîrguitor, aprinzindu-se cu înfocare 
de dragoste nu va slăbi din rîvna sa, pînă nu va ajunge, după siintul care 
vorbeşte, in faţa lui Dumnezeu» (Ps. 41, 2). 

mușchii şi încheieturile, umblă şi mai iute. Cel ce înţe- 
lege, să înţeleagă acest cuvînt cu tîlc %7. 

25) Fiind chemaţi de Dumnezeu și Împăratul, să 
alergăm cu rîvnă, ca nu cumva avînd viaţă scurtă, să 
ne aflăm în ziua morţii fără rod și să murim de foame 78. 
Să ne facem plăcuţi Domnului, ca ostașii împăratului. 
Căci după intrarea în oaste, ni se cere să ne facem 
slujba cu cea mai mare luare aminte. 


26) Să ne temem de Domnul ca de fiare. Căci am 
văzut oameni care ducîndu-se să fure, nu se temeau 
de Dumnezeu, dar auzind lătrat de cîini în acel loc, 
s-au înapoiat îndată; şi ceea ce n-a făcut frica de 
Dumnezeu, a făcut frica de fiare. 

27) Să iubim pe Domnul cum îi cinstim pe prietc- 
nii noştri. Căci am văzut adeseori pe unii supărînd pe 
Dumnezeu şi neavînd nici o grijă de aceasta, dar mă- 
rind pe cei iubiţi de ei pentru vreun lucru neînsemnat 
şi folosind orice mijloc, născocind orice gînd, răbdînd 
orice necaz, făcîndu-le orice declaraţie (de cinstire), ei 
înşişi, sau prin prieteni, sau trimiţîndu-le orice fel de 
daruri, ca să-i întoarcă. 


77. «Socotesc că vorbește de cei ce s-au lepădat (de lume). Cei ce clă- 
desc peste pietre cărămizi sînt cei ce la început au înălțat clădirea vir- 
tuţilor fără supunere; şi pentru că sînt necercaţi în nevoinţele smerite 
ale supunerii, au fost biruiţi şi clădirea li s-a micșorat şi s-a slăbit. Iar 
cei ce au înălțat stilpi, sint cei ce de la început intră în viaţa singuratică; 
de aceea, fiind fără temelie, sînt biruiţi. lar cei ce merg pe jos sint cei ce 
înaintîind pe încetul pe drumul lipsit de mindrie al supunerii, se fac de 
nebiruit, ca unii ce au experienţa războaielor». 

78. Dacă la moarte sîntem fără rod, n-avem din ce ne hrăni în viaţa 
viitoare. Atunci vom «muri» sufletește de tot, din lipsă de hrană. Căci 
acolo ne vom hrăni din rodul pe care l-am rodit în viața aceasta din 
harul lui Dumnezeu şi din sîrguința noastră, desigur un har pe care ni-l 
va însuti Domnul. Am ajutat pe alţii, vom fi ajutaţi. Am văzut pe Dum- 
nezeu prin inima noastră curăţită, îl vom vedea nesfirșit mai mult atunci 
și ne vom hrăni de vederea Lui. Altfel vom muri de foame; dar vom îi 
conștienți de «moartea» aceasta. Vom suferi de un cumplit gol conștient 
în sufletul nostru şi în jurul nostru. 

28) Să lucrăm virtuțile chiar de la începutul lepă- 
dării cu osteneală şi cu durere. lar înaintind, să ne 
simţim în ele fără întristare, chiar dacă sîntem întris- 
taţi puţin 79. Dar cînd cugetul nostru muritor va fi co- 
pleșit şi stăpînit de rîvna din noi, le vom lucra pe aces- 
tea cu toată bucuria, sîrguința, dorința și văpaia 
dumnezeiască. 


29) Pe cît de vrednici de laudă sînt cei ce lucrează 
virtuțile și împlinesc poruncile îndată de la început cu 
bucurie şi rîvnă, pe atît de vrednici de plîns sînt cei 
ce, deşi se nevoiesc de multă vreme, le lucrează pe 
acestea încă cu osteneală, chiar dacă le lucrează %. 

30) Să nu dispreţuim şi să nu osîndim nici lepă- 
dările (de viaţa lumească) făcute din împrejurări ne- 
voite. Căci am văzut pe unii fugind, întîlnindu-se fără 
voie cu împăratul ce le venea în cale şi, ajungînd în 
garda lui, au intrat împreună cu el în palat şi stînd 
la masă cu el8!. 


79. Fără întristare, pentru că am înaintat în ele; dar puţin întristaţi, 
pentru că încă mai avem mult să înaintăm; pentru că nu sîntem cu totul 
eliberaţi de ispitele spre păcat. 

80. Cei ce, deși se nevoiesc de multă vreme, n-au ajuns să lucreze 
virtuțile cu ușurință și cu bucurie, ci le lucrează încă cu silă și cu greu- 
tate, înseamnă că nu au încă dragoste de Dumnezeu, că n-au pus încă 
suflet în lucrarea lor. 

81, «Lepădări din împrejurări fără voie» numește pe cele făcute din 
cauza unor întîmplări sau nenorociri venite asupra unora. lar prin cei ce 
fug, înțelege pe cei urmăriţi în ţinutul lor pentru vreo greșeală, pe așa 
numiții fugari. Se întîmplă că în vreme ce unul din aceştia petrece în 
vreun loc, trecînd împăratul pe acolo, acesta e anunțat împăratului că ar 
fi uneltit împotriva lui şi împăratul poruncește să fie adus cu sila înaintea 
lui. Dar acesta cercetiînd și aflind că omul n-a făcut nimic rău împotriva 
lui, îl scoate din starea de fugar şi e cinstit cu tot felul de bunătăţi. Ba e 
chemat chiar la masă cu el. Această pildă se potrivește lui Pavel și altora 
mulţi, care s-au întîlnit cu Hristos fără voie, dar apoi au intrat și au im- 
părățit împreună cu El». 


SFINTUL IOAN SCĂRARUL 55 


31) Am văzut sămînţa căzînd fără voie în pămînt 
și aducînd rod mult şi bine crescut. Dar am văzut şi 
lucruri dimpotrivă. 

32) Am văzut pe oarecine intrînd în spital pentru 
vreo altă pricină şi ţinut de doftor şi lecuit cu multă 
bunăvoință şi, prin aceasta, scăpat de ceața ce-i aco- 
perea lumina ochilor. Astfel i s-au făcut cele fără de 
voie temei şi mai de folos decît cele de bună voie. 


33) Nimenea să nu se socotească pe sine nevrednic 
de făgăduinţa călugărească, dînd ca motiv greutatea şi 
mulţimea păcatelor. Şi să nu creadă că se smereşte, 
dacă, nevrînd să rămînă lipsit de dulcea împătimire, 
îşi dă ca pricini pentru stăruirea în păcate înseşi păca- 
tele sale. Căci unde e mult puroi, e nevoie şi de multă 
doftorie ca să se lepede întinăciunea *?. Căci nu vin 
în spital cei sănătoși 8. 

34) Dacă, atunci cînd împăratul pămîntesc ne 
cheamă şi voieşte să ne facem ostaşi slujind în faţa lui, 
nu zăbovim, nici nu căutăm pricini pentru neascultare, 
ci lăsînd toate, ne ducem de grabă la el, să luăm 
aminte la noi înşine, ca nu cumva — chemîndu-ne 
Împăratul împăraţilor şi Domnul domnilor și Dumne- 
zeul dumnezeilor la această slujire cerească — să o 
respingem din lene şi nepăsare şi să ne aflăm la Marea 
Judecată fără apărare. 

35) E cu putinţă să umble cineva şi cînd e legat 
cu lucrurile vieţii şi cu grijile de fier; dar greu. Căci 

82. «Unde e povară grea, acolo e şi nevoie de un ajutor; și unde e 
noroi în suflet, e nevoie şi de lacrimi», pentru a-l curăţi. 

83. «Sănătatea sufletului este buna mireasmă a voii dumnezeiești (îm- 
plinite). Și dimpotrivă, căderea din voia cea bună (a lui Dumnezeu) este 
boala sufletului, care sfirșeşte în moarte». Sufletul e sănătos numai vie- 
țuind în conformitate cu voia lui Dumnezeu, în legătură cu El. Boala 
răspîndește miros urit, mirosul descompunerii trupești, pricinuite de pier- 


derea sufletului, de dezordinea ce nu propășeșşte în raționalitatea lui 
armonioasă. 

şi cei legaţi cu fiare la picioare umblă adeseori, dar 
se poticnesc des şi-şi pricinuiesc răni. 

36) Cel necăsătorit în lume, fiind legat numai de 
lucruri, se aseamănă cu cel legat cu fiare la miîini. De 
aceea cînd voieşte să alerge la viaţa călugărească, nu 
se împiedecă. Dar cel căsătorit se aseamănă cu cel 
legat şi de mîini şi de picioare. 

37) Am auzit pe unii care petrec în lume cu nepă- 
sare, zicînd către mine: «Cum putem noi cei ce vie- 
tuim împreună cu soțiile (sau cu soţii) noastre, să pe- 
trecem viaţa călugărească 2» Acestora le-am răspuns : 
«Toate lucrurile bune pe care le puteţi face, faceţi-le : 
nu defăimaţi pe nimenea, nu furaţi de la nimeni, nu 
minţiţi faţă de nimeni, nu vă înălţaţi faţă de nimeni, 
nu urîţi pe nimeni, nu vă despărțiți de adunările de la 
slujbele din biserică, pătimiţi împreună cu cei lipsiţi, 
nu pricinuiţi nimănui sminteală ; de aceea ce e al altuia 
să nu vă apropiaţi ; îndestulaţi-vă cu ceea ce vă pregă- 
tesc femeile voastre. De veţi face aşa, nu veţi fi departe 
de Împărăţia cerurilor». 


38) Să purtăm cu bucurie şi cu frică lupta cea bună, 
netemîndu-ne de vrăjmașii noştri. Căci deşi nu se văd, 
ei privesc la faţa sufletului nostru 8. Şi dacă o văd pe 
aceasta schimbîndu-se de frică, se înarmează mai amar- 
nic împotriva noastră, înţelegînd, viclenii, că ne-am 
înfricoşat. Deci să ne înarmăm cu curaj împotriva lor. 
Căci nimenea nu se războieşte cu cel ce se luptă cu 
hotărîre. 

84. «Faţa sufletului a numit puterile sufletului. Căci din semnele stă- 
rilor noastre sufleteşti și a celor imitate de noi, văd vrăjmașii noştri draci 
dispoziţia noastră lăuntrică. Căci nu cunosc de la ei cugetarea noastră, ci 
seamănă numai meșteşugirile lor şi așteaptă să vadă cu ce dispoziție vom 
primi uneltirile. Şi nevăzînd ei, îi facem să vadă prin uşurătatea noastră». 


Adică le dăm noi semnele prin care pot vedea ce e în sufletul nostru, 
aşa cum le dăm și altor oameni. 

39) Domnul a ușurat cu iconomie războaiele împo- 
triva celor de curînd sădiţi (în viaţa călugărească, n.n.), 
ca să nu se întoarcă îndată de la început în lume. De 
aceea bucuraţi-vă totdeauna în Domnul toţi cei ce slu- 
jiţi Lui, cunoscînd că acesta e cel dintii semn în voi 
al dragostei Stăpînului faţă de voi ; şi că El însuşi ne-a 
chemat pe noi. 

40) Dar Dumnezeu Se face adesea cunoscut, lucrînd 
şi aceasta: văzînd adică sufletele, bărbăteşti, le îngă- 
duie să intre în războaie îndată de la început, voind 
să le încununeze pe acestea degrabă. 

41) Domnul a ascuns celor din lume greutatea, mai 
bine zis uşurinţa luptei din stadion. Căci dacă ar fi 
cunoscut-o ei pe aceasta, nu s-ar fi lepădat de lume, 
nici de trup 5%. 

42) Dă lui Hristos cu rîvnă ostenelile tinereţilor 
tale; şi te vei bucura la bătriîneţe de bogăţia nepăti- 
mirii. Cele adunate în tinereţe hrănesc şi mîntuie la 
bătrîneţe pe cei obosiţi. Să ne ostenim, tinerilor, cu 


85. Scolia ed. 1970: «Ceea ce li se pare multora greutatea luptei, mie, 
zice, nu mi se pare greutate, ceea ce înseamnă că numai la aparenţă e 
greutate, dar în adevăr e ușurință. Totuși Dumnezeu a ascuns greutatea 
aceasta celor din lume, pentru că dacă ar fi privit la greutatea ei nu s-ar 
fi lepădat niciunul (de lume). Pentru că, după Apostol, «omul trupesc nu 
primeşte cele ale Duhului, căci nebunie sînt lui» (1 Cor. 2, 15). lar a voi 
cele ale lui Dumnezeu e propriu celui duhovnicesc. Cei ce petrec potrivit 
lumii, cum ar putea să lepede însușirile proprii ale ruşinii, dacă nu i-a 
chemat Dumnezeu prin meșteșugul Lui? Căci «trup şi sînge nu pot moșteni 
Împărăţia lui Dumnezeu» (I Cor. 15, 50). Scolia din P.G.: «Mulţi văzînd 
greutatea stadionului, zic: Dacă Hristos numeşte jugul blind și ușor, de 
ce sînt supuşi unei sile cei ce-l iau? Căci ei nu ştiu că celor ce privesc 
și caută spre nădejdea odihnei şi a mîngiierii, ll s-a spus că acestea sînt 
uşoare şi blinde; dar celor ce se tirăsc pe jos, le sînt aspre și greu de 
străbătut. Căci cel ce se dezlipeşte cu anevoie de cele de jos, trebuie să 
se silească pentru urcuş. Așa și tînărul (din Evanghelie), declarind că le-a 
făcut toate, a greşit faţă de lucrul cel mai desăvirşit. Dar cel ce s-a scu- 
turat de toate, zboară ușor prin văzduhul acesta». 

înfocare ; să alergăm cu trezvie. Căci nu ştim cînd vine 
moartea 86. 

43) Avem vrăjmaşi cu adevărat răi, cumpliţi, vi- 
cleni, meşteri în uneltiri, puternici, neadormiţi, nema- 
teriali, care țin focul în mîini şi doresc să aprindă bise- 
rica (locașul) lui Dumnezeu prin flacăra din ei %. 


44) Nimenea, cît e tînăr, să nu primească pe vrăj- 
mașii lui draci, care-i zic: să nu-ţi sfărîmi trupul, ca 
să nu cazi în boală şi neputinţă 8. Căci de-abia se mai 
află cineva, mai ales în generaţia de faţă, care să vrea 
să-şi omoare trupul, chiar de s-ar lipsi de multele şi 
indulcitoarele mîncări. Dar scopul acestui drac este să 
facă însăşi intrarea noastră în stadion (în luptă), mo- 
leşită şi plină de nepăsare, deci şi sfîrşitul, potrivit 
începutului. 

45) Cei ce s-au hotărît să slujească cu sinceritate 
lui Hristos vor căuta şi vor face înainte de toate 
aceasta : să-și aleagă, prin părinţi duhovniceşti și prin 
conştiinţa lor, locurile, chipurile (de virtute) şi îndelet- 
nicirile potrivite cu ei înşişi 89. Căci nu se potrivesc tu- 


86. «Binele bărbatului e cînd ia jugul din tinereţea lui». 

87. «Dracii cei vicleni ne atrag spre lucrarea arderilor şi patimilor, 
adică a iuţimii şi poftei, prin lucrările lor, ca prin niște miini». 

88. «Citindu-le acestea în chip simplu și fără dreaptă socoteală, și pre- 
dîndu-se pre ei unei siliri prea mari, s-au arătat potrivnici acestui sfat. 
Căci nu tuturor le dă părintele acest sfat, ci celor tari și care au un trup 
sănătos şi au primit un har spre aceasta. Ceilalţi trebuie să-l robească 
după putere, ca să nu fie grija ce i-o poartă spre trezirea poftelor». 

89. În P.G. se dă după Codex Augustanus scolia: «Cei lipsiţi de po- 
văţuire cad ca frunzele, şi cei ce se ostenesc fără sfătuire, în general, se 
sărăcesc. lar cei ce aleargă cu nădejde vor fi îndoit de bogaţi». Altă 
scolie: «Nu refuza să înveţi, chiar de ai fi foarte înţelept. Căci în icono- 
mia lui Dumnezeu ne e mai de folos decît înțelepciunea noastră». Alta: 
«Nu socoti că e bun ceea ce ţi se pare că faci bine, ci ceea ce e recu- 
noscut ca atare de bărbaţi evlavioși». Însăși voința de a lucra după pro- 
pria judecată, fără a cere sfatul altora, ascunzînd în ea mîndrie, e păscută 
de păcat. Cererea de sfat e un prilej de smerenie şi de întărirea comu- 
niunii, care, cînd e curată sau adevărată, e adevăratul bine. 

turor mînăstirile de obşte, din pricina lăcomiei ; nici 
sihăstria, din pricina iuţimii lor. Fiecare se va gîndi 
pentru care e potrivit. 


46) În aceste trei chipuri de viaţă stă toată vieţuirea 
călugărească : fie în nevoinţă retrasă și singuratică, fie 
în liniştire cu unul sau cu doi, fie în şederea cu răbdare 
în obşte. Ecclesiastul zice : «Să nu te abaţi la dreapta 
sau la stînga. Ci umblă pe calea împărătească» (Pilde 
14, 27), căci chipul de la mijloc e multora cel mai 
potrivit din cele spuse. Căci zice: «Vai celui singur», 
(Eccl. 4, 10). Că de va cădea în trîndăvie, sau în somn, 
sau în nepăsare, sau în deznădejde, nu este cine să-l 
scoale dintre oameni. Iar «unde sînt doi sau trei adu- 
naţi în numele Meu, acolo sînt şi Eu în mijlocul lor», 
a spus Domnul (Mt. 18, 20) %. 


47) Care e deci călugărul credincios şi înţelept ? 
Cel care şi-a păzit căldura lui nestinsă şi n-a încetat 
să adauge pînă la ieşirea (moartea) lui, în fiecare zi, 
foc la foc şi căldură la căldură şi sirguinţă la sirgu- 
inţă. 

Iată prima treaptă : cel ce ai pășit pe ea, să nu te 
întorci la cele dinapoi. 


90. «Este ușor să pierzi cele bune, dar să le dobindești, nu e ușor. 
Căci păcatul are două ajutoare, prin care războieşte cumplit virtutea, 
născindu-se dinir-o parte sau din alta: prin trecerea măsurii și prin 
lipsă. lar virtutea răsărind numai la mijloc, se silește să se împotri- 
vească fiecăreia dintre cele două, care o războiesc»., Altă scolie: 
«Și iarăşi: De se vor învoi doi (Mt. 18, 19), adică cel ce păcătuiește și cel 
ce-l sfătuieşte pe el să se despartă de faptele rele; şi va asculta cel mus- 
trat pe cel ce-l mustră pentru toi păcatul, li se va da Jor de la Dumnezeu 
ceea ce vor cere, adică iertare celui ce a păcătuit. Și iarăși: «De se vor 
învoi doi în faptele bune, orice vor cere spre folos, li se va da lor de la 
Dumnezeu. Căci va face voia celor ce se tem de El şi-i va izbăvi pe ei 
de multe necazuri». «Că unde sînt doi sau trei adunaţi în numele lui Dum- 
nezeu», adică uniţi într-o hotărire bună, conformă cu voia lui Dumnezeu, 
e și El în mijlocul lor, cu ajutorul Lui. În puterea lor înmulțită de elanul 
comuniunii şi a voinţei de bine se revarsă și puterea lui Dumnezeu. 

CUVÎNTUL II 


Despre despătimire 


1) Cel ce iubeşte cu adevărat pe Domnul, cel ce se 
străduieşte cu adevărat să ajungă la viaţa viitoare, cel 
ce are cu adevărat durere pentru greșelile lui, cel ce 
a dobîndit cu adevărat aducerea aminte de osînda şi 
de judecata veşnică, cel ce a primit cu adevărat frica 
de moartea sa, nu va mai iubi, nu se va mai îngriji nici 
de bani, nici de averi, nici de părinţi, nici de slava 
vieţii, nici de prieteni, nici de fraţi, peste tot, de nimic 
pămîntesc °t, ci lepădînd şi urînd toată legătura, toată 
grija de acestea, ba încă înainte de acestea şi trupul 
său, urmează gol * şi fără griji şi fără pregetare, lui 


În ed. 1970: «Fiindcă mai sus a spus că nu tuturor li se potrivește 
viața de obşte, din pricina lăcomiei, și nu tuturor sihăstria, din pricina 
iuțimii, după ce a arătat cele două extreme, arată mijlocia lăudată și de 
dumnezeiasca Scriptură şi de el însuși. Căci arată pe Domnul zicînd: 
«Unde sînt doi sau trei, acolo sînt și Eu în mijlocui lor» (Mt. 18, 20). 

91. Scolia din P.G.: «Zice şi marele Vasile: cel ce are de gind să 
urmeze cu adevărat lui Dumnezeu, trebuie să se dezlege de legăturile 
împătimirii de viaţă. Iar aceasta se dobindeșşte prin retragerea desăvirşită 
şi prin uitarea vechilor năravuri. Căci de nu ne vom înstrăina de rudenia 
trupească, de părtășia la aceeaşi viaţă, mutindu-ne oarecum prin alipire 
la o altă viaţă, după cel ce a zis: «Căci vieţuirea voastră este în ceruri» 
(Fil. 3, 20), nu vom putea să ajungem la scopul de a plăcea lui Dum- 
nezeu. Căci Domnul a spus în chip hotărit: «Tot cel care dintre voi nu 
se va lepăda de toate averile sale, nu poate să-mi fie Mie ucenic» (Lc. 
14, 33). În ed. 1970 se continuă: «Lămurind aceasta în altă parte, zice 
acelaşi : Scopul Domnului în aceste cuvinte e nu să dea cuiva pulere să 
fie sau nu ucenic al Lui, ci se arată că sufletul aflat în cele ce-l iîmprăştie, 
nu poate plăcea lui Dumnezeu. Ba se și primejduieşte în acestea, făcîn- 
du-se uşor de prins de cursele diavolului, şi se dovedeşte și vrednic de 
batjocură și de rîs pentru nedesăvirşirea celor ce pare că se sîrguiesc. 
Aceasta rugindu-se proorocul să nu i se întîmple, zice: «Să nu se bucure 
vreodată dușmanii mei de mine. Și au grăit cu fală împotriva mea, cind 
s-au clătinat picioarele mele» (Ps. 37). 

92. «Primul lucru ce se cuvine creştinului care vrea să se golească, 
e să se golească de patimile răutăţii, cele multe şi felurite, prin care se 

Hristos, privind pururea spre cer şi aşteptînd ajutorul 
de acolo, potrivit sfîntului care a zis: «Lipitu-s-a su- 
fletul meu după Tine» (Ps. 64, 10) şi altuia pururea 
pomenit, care a spus: «Eu m-am ostenit să-Ţi urmez 
Ţie, şi ziua şi odihna omului n-am poftit, Doamne» 
(Ier. 17, 16). 

2) E cea mai mare rușine ca, după ce am părăsit 
toate cele mai înainte spuse, după chemarea cu care 
Domnul şi nu un om ne-a chemat pe noi, să ne îngrijim 
de altceva care nu ne poate face nici un bine în ceasul 
strîmtorării noastre, adică al morţii %. Căci aceasta 
este a se întoarce cineva spre cele dinapoi, cum a zis 
Domnul, şi a nu se afla îndreptat întru Împărăţia ceru- 
rilor (Lc. 9, 62). 

3) Domnul, cunoscînd ușurința alunecării noastre, 
a celor începători, şi cît de lesne petrecem cu cei din 
lume şi ne întoarcem la lume, ca să ne întîlnim cu ei, 
zice celui ce L-a rugat: «Îngăduieşte-mi să mă duc să 
îngrop pe tatăl meu», «Lasă pe morţi să-şi îngroape pe 
morţii lor» (Lc. 9, 60). 

4) Dracii, după lepădarea noastră (de lume), ne în- 
deamnă să-i fericim pe mirenii milostivi şi îndurători 
şi să ne plîngem pe noi ca pe unii ce ne-am lipsit de 
această virtute. Scopul vrăjmaşilor noştri este ca, prin- 
tr-o prefăcută smerenie, să ne facă pe noi să ne întoar- 
cem în lume, sau, rămînînd călugări, să ne prăvălească 
în deznădejde. 


murdăreşte sufletul. În al doilea rînd, trebuie să se golească de împăti- 
mirea de avere». 

93. Nu pot ajuta sufletului nostru în ceasul morții să intre in viaţă, 
lucrurile care sint şi ele supuse stricăciunii. Numai dacă s-a legat de Dum- 
nezeu cel nestricăcios în cursul vieţii păminteşti, Acesta il poate ajuta 
să înainteze mai departe în viața Lui. Numai dacă s-a învăţat să iubească 
pe Dumnezeu, va continua să vieţuiască crescînd în această iubire. Cel 
ce s-a afundat, în cursul vieţii pămintești, în singurătatea egoistă se va 
afunda de tot în această singurătate întunecată și chinuitoare prin moarte. 

5) Se pot privi cu nepăsare cei din lume din mîndrie 
şi se pot defăima cînd nu sînt de faţă, pentru a scăpa 
de deznădejde şi pentru a dobîndi nădejdea. 


6) Să auzim pe Domnul, Care a zis către tînărul care 
a împlinit aproape toate poruncile : «Un lucru îţi lip- 
seşte : vinde averile tale şi le dă săracilor» (Mt. 9, 21) 
şi te fă pe tine însuţi sărac care primeşte milostenie %. 

7) Cei ce voim să alergăm cu rivnă şi repede, să 
cugetăm cu luare aminte cum i-a socotit Domnul pe 
toţi cei ce petrec şi viețuiesc în lume ca morţi, zicînd 
către oarecare : «Lasă pe morţii din lume să îngroape 
pe morţii cu trupul» %. 

8) Nu l-a împiedecat pe tînărul acela bogăţia să vină 
la Botez. Deci s-au făcut deşerţi cei ce spun că Domnul 
i-a poruncit lui să vîndă bogăţia ca să se poată boteza. 
Să ne ajungă spre deplina încredințare a slavei făgă- 
duinţei noastre (călugăreşti) mărturia aceasta. 


94. «Domnul a poruncit (tinărului) să vindă averile sale şi să le dea 
săracilor, şi să-şi ia crucea sa şi să-i urmeze Lui. Prin aceasta ne-a arătat 
că a ne mintui înseamnă a ne tăia voia noastră. lar auzind acela, s-a în- 
tristat foarte şi a plecat. Căci a aflat că nu este o osteneală, nici o vir- 
tute, a da ale sale săracilor și că aceasta o face omul prin purtarea crucii. 
lar crucea e oprirea oricărui păcat și naşte iubirea, și fără iubire nu e 
cruce. Căci prin tăierea voii sale cîștigă cineva neîmpătimirea și de la 
neîmpătimire vine cu Dumnezeu la desăvirșita nepătimire». Renunţind 
la toate ale sale, călugărul împlineşte trei porunci: a) pune pe Dumnezeu 
mai presus de toate lucrurile stricăcioase şi nemiîntuitoare ; b) face o faptă 
de mare iubire şi c) intră într-o stare de smerenie deplină, primind de 
bună voie să aibă nevoie de ajutorul altora. 

95. Scolia în P.G.: «Vorbește de o moarte îndoită, sensibilă și spiri- 
luală. Este mort cel ce a murit, pentru că e nemișcat şi nelucrător; şi este 
mort cel mort cu sufletul, pentru că nu urmează Vieţii (lui Dumnezeu 
ntr.) Căci precum moare lumii cel ce a ieșit din insuşirile lumii, aşa 
moare vieţii cel ce nu împlineşte poruncile Vieţii. Și precum zicem că 
vieţuilorul e mort pentru că s-a făcut nemișcat și nelucrător, aşa este şi 
se zice mort spiritual pentru că nu urmează Vieţii prin tăgăduirea voi- 
lor sale». 

9) Cei ce au petrecut în lume, topindu-se pe ei în 
privegheri, în posturi, în osteneli și îñ grele pătimiri, 
după ce se retrag dintre oameni în viaţa călugărească, 
sau la stadionul de probe, nu se mai îndeletnicesc cu 
nevoinţa lor mincinoasă şi prefăcută de mai înainte %. 


10) Am văzut foarte multe şi felurite plante ale vir- 
tuţilor, sădite de cei din lume, dar pentru că erau adă- 
pate de umezeala noroioasă de sub pămînt a slavei 
deşarte şi prăşite de dorința arătării şi gunoite de 
laudă, cînd au fost răsădite în pămînt pustiu şi ne- 
umblat de cei din lume şi lipsit de apa slavei deşarte 
şi rău mirositoare, îndată s-au uscat. Căci n-au putut 
rodi plantele umede în locurile nevoinţei aspre şi lip- 
site de umezeală. 


11) Cel ce a urît lumea a scăpat de întristare; iar 
cel ce e împătimit de ceva din cele văzute încă n-a 
scăpat de întristare. Căci cum nu se va întrista de lipsa 
a ceea ce iubeşte ?% 


12) În toate avem nevoie de multă trezvie. Dar mai 
ales la aceasta să luăm aminte cu înţelepciune, înainte 
de celelalte : Am văzut pe mulţi scăpind în lume barca 
trupului lor prin griji, ocupaţii, nedormiri din pricina 
grijilor vieţii ; iar venind aceştia în viața călugărească 
şi lepădînd toată grija, s-au întinat în chip jalnic de 
mişcările trupului %. 


96. «E numită nevoinţă prefăcută și mincinoasă cea practicată pentru 
lauda oamenilor. Dar cea practicată cu sfatul părinţilor (duhovnicești, 
n. tr.) este adevărată, potrivit Celui ce zice: «De la Mine nu fac nimic» 
(In. 8, 28). Aceasta, pe lingă că e desăvirșită, ne păzeşte liberi de slava 
deşartă». 

97. Lume, numeşte aci nu persoanele și lucrurile lăsate de Dumnezeu, 
ci poftirea lor ca unicele realităţi, sau mindria pentru posesiunea lor, şi 
cearta cu oamenii pentru ele. «Pofta ochilor, slava deșartă şi trufia vieţii 
nu sint de la Tatăl», ci de la lumea luată în ea însăși (I In. 2, 16). 

98. Scolia ed. 1970; cea din P.G. e puţin schimbată: «Aceasta se în- 
limplă din negriijă, din neatenţie, din mindrie, din voința de a trăi după 
rînduiala proprie, din a nu se lăsa povăţuit de întiistătător». Deci nu orice 

13) Să luăm aminte la noi înşine, ca nu cumva, 
spunînd că umblăm pe calea strimtă şi plină de ne- 
cazuri, să ne rătăcim ţinînd pe cealaltă lată și largă 
(Mt. 7, 13—14) ”. Calea strîmtă ţi-o va pricinui întris- 
tarea pîntecelui, starea de toată noaptea în picioare, 
apa cu măsură, puţinătatea pîinii, băutura curăţitoare 
a necinstirii, batjocurile, luările în rîs, tăierea voilor 
proprii, răbdarea certărilor, primirea în tăcere a dis- 
preţuirii, silnicia înjurăturilor, răbdarea neclintită a 
nedreptăţirii, suportarea biîrfirilor fără supărare, răb- 
darea fără mînie a neluării în seamă, primirea ocări- 
lor cu smerenie. Fericiţi sînt cei ce umblă pe calea 
amintită, că a lor este Împărăţia cerurilor 1%. 


14) Nimenea nu va intra în cămara cerească de 
nuntă purtînd cunună, dacă nu a săviîrşit prima, a doua 
şi a treia lepădare, adică de toate lucrurile, de toţi 
oamenii, pînă şi de părinţi; tăierea voii proprii; şi 


grijă e rea, ci numai cea pentru agoniseli și pofte lumești, nu şi cea de 
dobindirea și păzirea curăției, a virtuţii, a rugăciunii. Și nu se mintuieşte 
cineva prin simplul fapt că a intrat in călugărie, nici nu se pierde prin 
simplul fapt că nu e călugăr. Depinde cum se trăieşte una și alta, pentru 
Dumnezeu, sau pentru trup şi pentru slavă deșartă. 

99. «Căi, a numit Scriptura virtuțile. Dar cea mai mare dintre toate 
virtuțile e iubirea. De aceea zice Apostolul: «Și vă arăt eu vouă o cale 
mai presus de orice altă cale» (I Cor. 12, 21). Aceasta convinge să se dis- 
preţuiască toate cele stricăcioase (luate în ele înseși) și nu pune pe cele 
vremelnice mai presus de cele veșnice». Căci numai Persoana veșnică a 
lui Dumnezeu ne poate iubi veşnic şi ne poate susține veşnic în viaţă, 
satisfăcînd setea noastră de iubire nesfirşită. Căci iubirea se cere după 
nesfirșire şi de iubire nu e capabilă decît persoana față de altă persoană. 
Prin aceasta arată că persoanele sint pentru eternitate. 

100. Calea lată și largă e cea a iubirii de sine și a căutării plăcerii 
proprii. Căci iubirea de sine nu e strimtorată de luarea în considerare a 
altuia. Iar «necazurile şi primejdiile omoară dulcea împătimire, iar odihna 
o hrănește și o crește. De aceea, fericiţi sînt cei ce umblă pe calea cea 
plină de necazuri». Ei se strimtorează pe ei înşişi pentru alţii şi în primul 
rînd pentru Dumnezeu, din iubirea față de El şi de ei, dobîndind în schimb 
iubirea lor. 

lepădarea a treia, de slava deşartă, care urmează as- 
cultării. 

15) «leşiţi din mijlocul lor și vă despărțiți şi nu 
vă atingeţi de necurăţia lumii, zice Domnul» (Is. 
54, 11) 101. Căci cine dintre ei a făcut vreo minune vreo- 
dată ? Cine a înviat morţi? Cine a scos draci? Ni- 
menea. Toate acestea sînt răsplătirile călugărilor, pe 
care lumea nu le poate cuprinde. Căci dacă ar putea, 
ar fi de prisos nevoinţa sau retragerea. 

16) Cînd dracii înfierbîntă, după lepădarea (de 
lume), inima noastră cu aducere aminte de părinţii şi 
de fraţii noştri, să ne înarmăm cu rugăciune împotriva 
lor şi să ne ardem cu aducerea aminte de focul veşnic, 
ca prin amintirea acestuia să stingem focul cel necu- 
venit al inimii 1%. Dacă cineva socotește că nu simte 
nici o împătimire faţă de vreun lucru, dar inima lui e 


101. «Necurăjia lumii este iubirea de plăcere, iubirea de cele mate- 
riale și iubirea de slavă. lar necurat se zice omul nu întrucît a fost creat, 
ci întrucît s-a abătut prin voirile sale, potrivit cu ceea ce s-a spus: «Ne- 
curat este în fața Domnului tot cel mîndru cu inima» (Prov. 16, 4). lubirea 
de plăcere şi iubirea de bunuri materiale este în fond iubirea de sine şi 
de cele stricăcioase. La fel și iubirea de slavă. Și nimeni nu poate ajunge 
la viaţa fără sfîrşit ajutat de sine însuși şi de cele stricăcioase, 

102. «Foc necuvenit (neoportun n. tr.) al inimii», numeşte pe cel ce 
se aprinde în noi din dorul și împătimirea de rudenii și de cele ale lumii, 
care ne înfierbîntă pe noi ca să stăruim și mai mult în impătimirea de ei 
şi de ele. Căci cel ce se aprinde de dragostea de Dumnezeu, prin care 
toate cele de aici le socoteşte nevrednice de luat în seamă și se aprinde 
numai de dragostea lui Dumnezeu şi doreşte numai bunâtăţile veșnice, 
s-ar putea numi pe drept cuvînt foc. cuvenit». Aducerea aminte de focul 
veşnic, pe de o parle ne arde, sau. arde împătimirea noastră de cele lu- 
mești, pe de alta, stinge acest foc sau ne încălzeşte pentru cele cerești şi 
stinge căldura patimilor rele. Această aducere aminte nu ne lasă reci nici 
într-o privinţă, nici în alta; nu e o aducere aminte nepăsătoare de focul 
veșnic, nici o gindire rece la putinţa fericirii veșnice. Ne aprinde rivna 
de a scăpa de focul veșnic şi rîvna de a dobîndi fericirea veşnică. Nepă- 
timirea creştinului nu e o indiferență, ci o ardere, o pasiune împotriva 
celor rele și pentru cele bune. 

întristată pentru lipsa lui, unul ca acesta se înşeală cu 
desăvîrşire. 

17) Acei tineri care sînt împătimiţi de dragostea 
trupească şi de desfătări, dar voiesc să ia asupra lor 
vieţuirea călugărească, să se sîrguiască a se nevoi cu 
toată trezvia şi luarea aminte şi să se silească să se în- 
frîneze de la toată desfătarea şi de la toată răutatea 15%, 
ca nu cumva «să le fie cele din urmă mai rele ca cele 
dintîi» (Mt. 12, 45) 104. 

18) Portul e pricină de mîntuire, dar şi de primej- 
dii. Aceasta o ştiu cei ce plutesc pe marea cea gîndită 
cu mintea. Dar e o privelişte jalnică să vezi pe cei scă- 
paţi de valuri, înecîndu-se în port. 

Iată treapta a doua. Tu, cel ce alergi, nu urma pilda 
soţiei lui Lot, ci a lui Lot însuşi, 


CUVÎNTUL MI 


Despre înstrăinare 


1) Înstrăinarea este părăsirea fără întoarcere a tu- 
turor celor din locul de obiîrşie, care lucrează în noi 
împotriva țintei evlaviei noastre 1%. Înstrăinarea este 
purtare necutezătoare, înţelepciune necunoscută, pri- 


103. Scolia în ed. 1970: «Să se înfrineze de la desfătări, care susțin 
iubirea de sine, iubirea de cele materiale, lăcomia pintecelui şi patimile 
ce se nasc din acestea; și de la răutate, care susţine dispreţuirile altora, 
lenea şi mindria». P.G.: «De la desfălare, din pricina curviei și a întune- 
cării minții; de la răutate din pricina dispreţuirii». 

104. Scolia ed. 1970: «Celor ce veghează și se sirguiesc să împli- 
nească poruncile, portul sau minăstirea de obşte le este pricină de min- 
tuire, iar celor leneşi și fără grijă, pricini de primejdie». 

105. «Adică a rudeniilor, a bunurilor, a mincărurilor, a voilor, a pati- 
milor, a distracţiilor, a locurilor, a slavei și a celorlalte care ne împiedică 
de la ținta evlaviei». Altă scolie: «Străin e cel ce e cu gîndul afară de 
toate cele ale vieţii». Alta: «Străin e acela căruia îi sint străine cele ale 
lumii». Alta: «Dacă te înstrăinezi pentru Dumnezeu, nu căuta să te ames- 

cepere nearătată, viaţă ascunsă, ţintă nevăzută, gînd 
nedescoperit, dorire a puţinătăţii, pottire a strîmtoră- 
rii, pricină a dorului de Dumnezeu, mulţimea dragos- 
tei, respingerea slavei deşarte, adînc de tăcere. 


2) Gîndul acesta obişnuieşte şi el la început să su- 
pere mereu şi în chip prelungit pe cei îndrăgiţi de Dom- 
nul, ca un foc dumnezeiesc 1%. Căci depărtarea de ai 
lor îi mînă pe cei îndrăgiţi de Domnul spre El, prin pu- 
ţinătate şi necazuri. Dar pe cît de mare și de vrednică 
de laudă e această înstrăinare, pe atît de multă dreaptă 
socoteală cere. Căci nu orice înstrăinare dusă la culme 
e bună 1%, 


3) Dacă nici un prooroc nu e cinstit în patria lui, 
cum zice Domnul (Lc. 4, 24; Mt. 13, 57), să luăm seama 
ca nu cumva să ni se facă înstrăinarea pricină de slavă 
deşartă. Căci înstrăinarea este despărţirea de toate 
pentru a ne face nedespărţit gîndul la Dumnezeu 198. 
Instrăinatul este iubitorul sau lucrătorul plinsului ne- 
încetat. Străin este cel ce a ieşit din legătura cu toate 
ale sale şi cu celelalte 10. 


teci cu cele dintr-un loc, nici să amesteci raţiunea (cuvintul) ta cu ele. 
Căci altfel îţi este aproape mai de folos să fii cu rudeniile tale după trup». 

106. Deşi gindul înstrăinării e ca un foc dumnezeiesc, care ne cu- 
răţeşte de legătura pătimașă cu cele ce ne-au fost mai apropiate, 'el nu 
impune în noi înstrăinarea cu ușurință și dintr-odată. De aceea, voinţa de 
înstrăinare ne produce la început şi supărări. 

107. «Cînd cel ce se înstrăinează începe să descopere că e de neam 
bun și să îndrăznească a cere cinstire și să se mindrească, această în- 
străinare nu e bună». 

108. «Prin despărțirea de toate, omul alungă patimile sălășluite în el 
şi prin aceasta se face nedespărţit de Dumnezeu. Dar dacă patimile rămîn. 
înstrăinarea nu e de mare folos». 

109. «Prin ale sale înțelege voile sale şi cele ce privesc trupul său. 
Prin celelalte, pe cele din afară, adică bani și averi, de care înstrăinin- 
du-se şi scăpînd cineva, umblă pe drumul binecuvîntat şi chibzuit, care 
duce spre mîntuire». 

4) De te grăbești spre înstrăinare şi spre singură- 
tate, nu căuta sufletele îndrăgite de lume. Pentru că 
furul vine pe neaşteptate. De aceea mulţi, încercînd să 
mâîntuiască împreună cu ei pe unii nepăsători şi greoi, 
s-au pierdut împreună cu aceştia, focul sufletului lor 
stingîndu-se cu vremea !!0. Dacă ai primit flacăra, alear- 
gă !!1!, Căci nu ştii cînd se va stinge și te va lăsa în în- 
tuneric. 

5) Nu ni se cere tuturor să mîntuim pe alţii. Căci 
zice dumnezeiescul Apostol: «Deci fiecare va da, fra- 
ților, socoteală lui Dumnezeu pentru sine» (Rom. 4, 12). 
Şi iarăşi: «Învăţînd pe altul, nu te înveţi pe tine ?» 
Dar negreşit, ni se cere tuturor să ne mîntuim pe noi 
înşine. 

6) Înstrăinîndu-te, păzeşte-te de dracul nestatorni- 
ciei şi iubirii de plăceri. Căci înstrăinarea îi dă prilej 
de lucru. 

7) Bună este despătimirea. Dar maica ei este înstră- 
inarea !!?. 

8) Cel ce s-a înstrăinat pentru Domnul să nu mai 
aibă legături, că să nu se arate rătăcit din pricina pati- 
milor. Cel ce te înstrăinezi de lume, să nu mai pipăi 
lumea. Căci patimilor le place să se întoarcă la ea. 


110. Scolia din ed. 1970: «Mustră aminările care adorm mereu mișcă- 
rile spre cele bune». 

111. Aluzie la flacăra olimpică. Aici însă e vorba de flacăra dragostei 
de Dumnezeu, primită de la un altul mai bătrîn şi pe care trebuie s-o duci 
mai departe. 

112. «Dacă am tăiat pentru scurtă vreme pricinile patimilor şi'ne ocu- 
păm cu vederile duhovniceşti, să petrecem pururea în acestea, avind 
aceasta ca lucrare, Căci dacă ne întoarcem iarăşi la patimile trupului, 
n-am cîștigat nimic din acea petrecere sau rămîne o simplă cunoştinţă 
amestecată cu închipuirea de sine, al cărei sfîrşit este închipuirea că știm 
şi întunecarea, și abaterea desăvirşită a minţii spre cele stricăcioase. Cu- 
noștinţa din vederile duhovnicești devine, pentru cei ce nu stăruie mereu 
pe treapla acestor vederi, simplă cunoştinţă teoretică sau închipuire a 
cunoaşterii, fără putere de a-i reține de la viaţa în păcate». 

9) Eva a fost alungată odinioară fără voie din rai 
şi monahul pleacă de bună voie din lume. Căci aceea 
ar fi poftit din nou să mănînce din pomul neascultării, 
iar el ar fi suferit în chip greşit din partea rudelor 
după trup. 

10) Fugi ca de bici de locurile căderilor. Căci ne- 
fiind fructul de faţă, nu-l poftim des. 

11) Să nu-ţi rămînă ascuns nici chipul şi vicleşu- 
gul acesta al furilor : ei ne sfătuiesc să nu ne despărţim 
de cele din lume, spunîndu-ne că vom agonisi mare 
plată dacă, văzînd femeie, ne înfrînăm pe noi înşine. 
Nu trebuie să ascultăm de aceştia, ci mai degrabă să 
facem dimpotrivă. 

12) Cînd ne despărţim de cele ale noastre pentru 
o vreme mai scurtă sau mai lungă şi ne cîştigăm pu- 
ţină evlavie, sau străpungere (umilinţă), sau înfrînare, 
gindurile deşertăciunii 115, ivindu-se, ne îndeamnă ia- 
răşi să plecăm în lume, spre zidirea multora, chipu- 
rile, spre pildă şi folos celor ce au cunoscut faptele 
noastre păcătoase 111. Iar dacă sîntem şi pricepuţi în 


113. Dăm această scolie nu după ordinea propoziţiilor din P.G., ci 
după cea din ed. 1970, care, ca de obicei, e mai bună: «Numeşte gînduri 
ale deșertăciunii pe cele ale închipuirii de sine, care fac, pe cei ce le au, 
iubitori de arătare şi de slavă. Căci a-ţi închipui că ești ceva, nu te lasă 
să. şi fii cu adevărat. De aceea deşertăciunea este și se numeşte neexis- 
tență». Închipuirea că eşti ceva se iveşte atunci cînd nu eşti ceea ce-ţi 
închipui, sau vrei să acoperi lipsa a ceea ce vrei să arăţi că ești. Ea e 
împreunată totdeauna cu nesinceritatea și cu lipsa de smerenie. Și cu 
acestea nu se poate clădi nimic. Pentru că nu recunoști solul tău real pe 
care trebuie să clădești, sau că numai Dumnezeu este solul tare pe care 
poţi să clădeşti trainic. 

114. Legăturile cu cele ale sale au prefăcut pe soţia lui Lot în stilp de 
sare. Legălurile cu cele străine au lipsit pe Esau de drepturile întiiului 
născut. Lanţurile voilor proprii au lăsat casele poporului în pustiu. Lanțul 
avuțiilor a omorît pe Izabela. lar cel ce s-a izbăvit de acestea a aflat cu 
adevărat cortul iubitor de străini şi viaţa lui Avraam, cel ce s-a înstrăinat, 
De toate- cele pămintești, care par să ne fie casă statornică de odihnă, 

cuvînt şi în cunoștința simplă !'5, acestea ne îndeamnă 
să ne întoarcem în lume ca mîntuitori de suflete şi ca 
învăţători, pentru ca ceea ce am adunat cum se cuvine 
în port, să risipim în largul mării 116. 

13) Să ne sîrguim să urmăm nu pilda soţiei lui Lot, 
ci pe a lui Lot însuşi (Fac. 19). Căci sufletul, în- 
torcîndu-se de unde a ieșit, se va strica asemenea sării 
și va rămîne nemișcat (nelucrător) 116 bis, 


14) Fugi de Egipt fără să te întorci. Căci inimile 
ce s-au întors acolo n-au văzut Ierusalimul, sau pămîn- 
tul nepătimirii. 

15) E cu putinţă ca şi la început, dacă am părăsit 
starea de pruncie, adică cele ale noastre, şi ne-am cură- 
tit cu desăvîrşire, să ne întoarcem spre ele cu folos, 
cu scopul ca, după ce ne-am mîntuit pe noi, să mîntuim 
şi pe alţii oarecare. Totuşi chiar şi Moise, văzătorul-de- 
Dumnezeu, trimis fiind spre mîntuirea neamului său, 
a avut de îndurat multe primejdii în Egipt, sau în întu- 
necimile lumii. 


trebuie să ne desprindem, ca să aflăm odihna veşnică în cortul lui Avraam, 
cel ce s-a înstrăinat de locul lui de baștină. 

115. Cunoștinţă simplă e cunoştinţa neiînsoţită de pilda vieţii şi deci 
fără putere să schimbe în bine pe cei ce o ascultă, 

116. «Observă că nu s-a întîmplat o întoarcere spre lucruri, ci numai 
cugetarea a plutit spre raţiunile lucrurilor. De accea s-a şi osindit. Căci 
nu în Egipt, ci în locurile din jurul Egiptului a coborit mintea poporului». 
Scolia din ed. 1970 adaogă: «Aşa și tu, călugăre, să nu crezi că te-ai în- 
străinat, cînd şezind în munte și în mînăstire, îţi laşi cugetarea să rătă- 
cească şi mintea să se împletească cu lucrurile nefolositoare ale vieţii şi 
cu plăcerile și cu impătimirea de lume; ci odihnește-te intru pomenirea 
lui Dumnezeu». 

116 bis. Sufletul nemișcat sau nelucrător e sufletul mort, impietrit ca 
şi soţia lui Lot, incapabil de viaţă, incapabil să se preschimbe spre mai 
bine, incapabil să înainteze spre trepte mai inalte. Sarea în care s-a pre- 
făcut soţia lui Lot, n-avea nici măcar puterea să dea gust bucatelor, de- 
venind stilp cu totul neroditor şi încremenit. Numai dacă merge înainte, 
ca Lot, sufletul se mișcă cu adevărat şi se desăvirșește. 

16) Bine este să mîhnim pe părinţi şi nu pe Dom- 
nul. Căci Acesta a zidit şi a mîntuit ; iar aceia adesea 
i-au pierdut pe cei ce i-au iubit şi i-au predat osîndei 
veșnice. 

17) Străin este acela care şade ca unul de altă limbă 
între cei de limbi străine, întru cunoştinţă 1". 


18) Nu ne retragem (din lume), pentru că urîm pe 
cei ai noştri, sau locurile. Să nu fie! Ci ca să scăpăm 
de vătămarea ce ne vine de la ei 118. 


19) Ca în toate celelalte, așa şi în aceasta ni s-a fä- 
cut învăţător Domnul. Căci şi El Se arată părăsind 
adeseori pe părinţii Săi după trup. Pentru că auzind 
pe unii spunîndu-i: «Mama Ta şi fraţii Te caută» 
(Mt. 12, 47), bunul nostru Învățător îndată ne-a arătat 


117. «Străin este acela care, între cei de aceeaşi limbă, e ca unul de 
limbă străină, adică, ca unul care are altă limbă și nu aceeași; şi e de 
un grai cu cel de altă limbă și nu cu cel de limba sa. Și şade întru simțţire, 
ceea ce înseamnă că nu se socotește pe sine vrednic să spună ceva altora, 
sau să vorbească cu alţii». Întru cunoștință poate însemna și că e con- 
ştient că trebuie să rămînă străin, deci că nu trebuie să caute să se în- 
țeleagă cu ceilalţi. S-ar părea că se afirmă aci ceva contrar «mărturisirii 
într-un gînd», adică sobornicităţii Bisericii. De fapt se afirmă numai o totală 
adunare în Dumnezeu. Dar în Dumnezeu îi găsește pe toţi și se roagă pentru 
toţi. Și dacă toţi fac la fel, ei se întîlnesc în Dumnezeu, Sobornicitatea nu se 
opreşte la legăturile orizontale între oameni, ci înaintează la legăturile 
adinci ale tuturor în Dumnezeul comun, potrivit aceleiași credințe și ace- 
leiaşi iubiri de Dumnezeu. 

118. «Ura este o dispoziţie ascunsă, de scîrbă, față de ceva din cele 
care ne supără. Sau ura este înstrăinarea de ceva neplăcut şi întoarcerea 
de la cei ce ne supără. Retragerea călugărilor de la cele ale lor, nu se face 
pentru niciunul din aceste motive». Se face aci o fină deosebire între ură 
şi ură. Călugărul — şi în general creștinul — nu urăște pe cele ce există 
ca atare, ci păcatul prin care se alipeşte cu voinţă de făpturi. Și dat fiind 
că păcatul slăbeşte şi strîimbă existenţa, călugărul sau creştinul, urind 
păcatul şi ferindu-se de el și de prilejurile lui, iubeşte existența mai mult 
decit cei ce aprobă păcatele și se lasă prinşi în ele, pentru că vrea să 
apere existența întreagă, sau o vrea mereu sporită în Dumnezeu şi ferilă 
de strimbarea și de slăbirea ei prin păcat, sau prin ieșirea egoistă și 
mindră din legătura cu Dumnezeu, Izvorul vieții. 

nouă ura nepătimașă, zicînd : «Mama Mea şi fraţii Mei 
sînt cei ce fac voia Tatălui Meu cel din ceruri». 

20) Să-ţi fie ţie tată cel ce poate şi voieşte să se 
ostenească împreună cu tine în uşurarea sarcinilor pă- 
catelor sale ; maică, străpungerea inimii, care poate să 
te spele pe tine de întinăciune ; iar frate, cel ce se oste- 
neşte împreună cu tine şi se întrece cu tine pe drumul 
ce duce în sus. Agoniseşte-ţi ca soţie nedespărţită adu- 
cerea aminte de moarte ; copii prea iubiţi să-ţi fie sus- 
pinurile inimii; ca slujitor agoniseşte-ţi trupul tău; 
iar ca prieteni, Sfintele Puteri, care în vremea ieșirii 
(sufletului) pot să te ajute, dacă se vor face prietenii 
tăi. «Acesta e neamul celor ce caută pe Domnul» 
(Ps. 23,6). 

21) Dorul lui Dumnezeu a stins dorul de părinţi. lar 
cel ce spune că le are pe amîndouă, se amăgeşte pe 
sine. Căci s-audă: «Nimeni nu poate sluji la doi stă- 
pîni» și celelalte (Mt. 6, 24) 1:?. 

22) N-am venit, zice Domnul, să aduc pace pe pă- 
mînt şi iubirea părinţilor faţă de fii şi a fraţilor faţă 
de fraţii care se hotărăsc să nu-Mi slujească Mie 
(Mt. 10, 34), ci luptă şi sabie ; adică să despart pe iubi- 
torii de Dumnezeu de iubitorii de lume, pe iubitorii de 
cele materiale de iubitorii de cele nemateriale, pe iubi- 
torii de slavă de cei smeriţi la cuget. Căci Domnul Se 
bucură de împerecherea şi de desbinarea ce se naşte 
din iubirea faţă de El. 

23) la seama, ia seama, ca nu cumva să ţi se facă 
ţie, celui ce iubeşti împătimirea de ai tăi, toate umplute 
de apele păcatelor şi să te pierzi în potopul iubirii de 

119. «De eşti mirean, vieţuieşte între cele din lume. lar de eşti că- 
lugăr, petrece în faptele prin care se îmbunătățesc monahii. Căci dacă 
voiești să vieţuiești în cele străine, vei cădea din amiîndouă». Nici mirea- 


nul. nu trebuie deci să-și neglijeze datoriile cele bune pe care le impune 
viaţa în lume și în familie.. 

lume. Să nu te înduioșezi de lacrimile părinţilor și ale 
prietenilor. Căci altfel vei plînge veşnic. 


24) Cînd te vor înconjura ca nişte albine, sau mai 
bine zis ca niște viespi, rudeniile tale, plîngînd pentru 
tine, aţinteşte-ţi repede şi fără întoarcere ochiul sufle- 
tului spre moartea ta şi spre faptele tale (cele rele), ca 
să poţi depărta durerea, cu durere 120. 

_25) Cei ai noştri, care nu sînt ai noştri 121, ne făgă- 
duiesc să facă toate cele ce ne plac. Dar scopul lor e să 
ne împiedece în drumul nostru cel prea bun, ca apoi să 
ne atragă spre scopul lor. 

26) Retragerea din locurile noastre să ne fie în păr- 
ţile cele mai lipsite de mîngiiere, de slavă deșartă şi în 
cele mai smerite. Căci dacă nu, zburăm (din lume) im- 
preună cu patima. 


27) Ascunde viţa ta de neam bun şi acoperă slava 
ta cea bună, ca să nu te afli arătîndu-te altfel cu gura 
şi altfel în faptele tale !22. 

28) Nimenea nu s-a predat pe sine atît de mult în- 
străinării ca acel mare (patriarh) care a auzit: «leşi 
din pămîntul tău şi din rudenia ta şi din casa tatălui 
tău» (Fac. 12, 1), măcar că l-a chemat într-un pămînt 
de alt grai şi barbar !%. 


120. «Cel ce voiește cele prea mari nesocoteşte cele neinsemnate». 
Alta: «Suportă durerea cu durerea cea folositoare, ca să poți scăpa de 
durerile deşarte», care nu te mîntuiesc (Pilda celor doi tilhari), 

121. «Părinţii după trup sînt ai noștri pentru înrudirea firii; dar nu 
sînt ai noștri după voinţă, întrucît nu ajută scopului nostru cinstitor de 
Dumnezeu». 

122. Scolia P.G.: «Ca nu cumva faptele necuvenile să arate minci- 
noasă vița ta bună trupească». Alta: «Nu te bizui pe noblețea trupească, 
căci cel trupesc nu primeşte cele ale Duhului» (I Cor. 2, 14). Ed. 1970: 
«Să nu arăţi prin chipul din afară, datorită instrăinării, smerenia călugă- 
rească, iar în realitate să ai slava deșartă». 

123. «Cînd auzi pe Domnul zicînd: «De nu se va lepăda cineva de 
toate cele ce sînt cu el, nu este Mie vrednic» (Lc. 14, 33), nu înțelege că 

29) Cîte odată Domnul l-a slăvit pe cel ce s-a înstrăi- 
nat ca acel mare (patriarh) chiar mai mult decît pe 
acela. Dar măcar că slava e dată de Dumnezeu, e bine 
să ne ferim de ea prin pavăza smereniei. 


30) Cînd dracii, sau şi semenii noştri, ne laudă pen- 
tru marea faptă a înstrăinării, să ne ducem cu gîndul 
la Cel ce pentru noi S-a înstrăinat, coborînd din cer pe 
pămînt, şi ne vom afla pe noi neputind împlini deplin 
această faptă în veacul veacului. 

31) Cumplită e împătimirea de vreunul din ai noş- 
tri, sau şi de vreun străin. Căci ea poate să ne atragă 
în lume şi să stingă cu desăvirşire focul căinţei (stră- 
pungerii) noastre. 


32) Precum e cu neputinţă unui ochi să privească 
spre cer, iar altuia spre pămînt, tot aşa este cu nepu- 
tinţă să nu se primejduiască cu sufletul cel ce nu s-a 
înstrăinat cu gîndul şi cu trupul de toate cele ce sînt 
ale sale şi nu ale sale. 


33) Cu multă osteneală şi durere se înstăpineşte în 
noi obişnuinţa cea bună şi bine aşezată. Dar ceea ce 
dobîndim cu multă osteneală se poate pierde într-o cli- 
pită de vreme. Căci «obiceiurile bune sînt stricate de 
convorbirile rele» (I Cor. 15, 33), lumeşti şi nelu- 
mești 124. 


e vorba numai de bani, ci şi de toate lucrurile păcatului. Căci «nimenea, 
zice, slujind în oaste, nu rămine împletit cu lucrurile vieții» (Il Tim. 2, 4). 
Pentru că cel ce voieşte să biruiască patimile, rămînind împletit cu ele, 
e asemenea celui ce încearcă să stingă focul cu pleava». Desigur, cel ce 
începe lupta cu patimile, nu e încă cu totul curat de ele. Dar nu e ca cel 
ce pe jumătate le aprobă, iar pe jumătate luptă împotriva lor. Aceasta 
inseamnă «împletirea» cu ele. 

124. «Convorbiri lumești a numit pe cele ale lumii; iar nelumești, pe 
cele rele şi păgubitoare celor ce fug de lume». 

34) Cine umblă, după lepădarea sa (de lume), cu 
cei din lume, sau se află aproape de ei, fără îndoială 
sau va cădea în cursele lor, sau îşi va întina inima prin 
gîndul la ei, sau neîntinînd-o, prin faptul că va osîndi 
pe cei întinaţi se va întina şi el. 


DESPRE VISURILE 
CARE URMEAZĂ PE ÎNCEPĂTORI 


35) E cu neputinţă de ascuns faptul că înţelesul cu- 
noştinţei noastre e cu totul nedesăvirşit și plin de toată 
neştiinţa. Aşa cum gîtlejul deosebeşte mîncările, auzul 
înțelesurile, iar soarele vădește slăbiciunea ochilor, tot 
aşa cuvintele dau pe faţă neștiinţa sufletului. Dar legea 
iubirii ne sileşte şi spre cele mai presus de putere. De 
aceea socotesc (căci nu mă pot hotări sigur) că după 
cuvintele despre înstrăinare, sau mai degrabă odată cu 
ele, e bine să spun ceva şi despre visuri, ca să ştim ceva 
şi despre această viclenie a celor vicleni. 

36) Visul este mişcarea minţii în vremea nemișcării 
trupului 125. 

37) Nălucirea este amăgirea ochilor cînd doarme 
cugetarea. Nălucirea este ieşirea minţii, cînd trupul ve- 
ghează. Nălucirea este o vedere a ceva fără ipostas (su- 
port, obiect) 176. 

125. Scolia aceasta este după Vasile cel Mare: «Aşa să întelegi deo- 
sebirea între vedere și vis. Vederea este ceea ce se vede'in vis aproape 
ca prin simţuri, iar visul e ceea ce se năluceşte (se imaginează) în somn. 
Deci nemişcare numeşte aci liniştirea. Căci mișcarea înţelegindu-se în 
șase feluri, adică a nașterii, a stricării, a creşterii, a schimbării, a micşo- 
rării şi a mutării din loc, trupul nu se arată lipsit de niciuna din acestea. 
El dormind, mai degrabă se mișcă; și mișcîindu-se e nemișcat. În cea dintii 
se află prin fire ; pe a doua o pătimește». 


126. Se dă ca scolie cap. 38—39 din Suta de capete a lui Diadoh al 
Foliceii, «Filocalia», vol. I, p. 349—350. 

38) Pricina pentru care, după cele de mai înainte, 
am voit să vorbim despre visuri este vădită. Cind pă- 
răsind pentru Domnul casele şi rudeniile noastre, ne 
vindem pe noi străinătăţii pentru dragostea lui Hristos, 
dracii încearcă să ne turbure prin visuri, arătîndu-ne 
rudeniile noastre fie plîngînd, fie murind, fie închise, 
fie strîmtorate pentru noi. Deci cel ce crede visurilor 
este asemenea celui ce aleargă după umbra sa şi în- 
cearcă să o prindă. 

39) Dracii slavei deşarte sînt în visuri prooroci. Ei 
închipuiesc ca nişte vicleni cele viitoare și ni le vestesc 
mai dinainte. Împlinindu-se vedeniile ne minunăm şi 
ne înălţăm gîndul ca şi cînd am avea darul preştiinţei. 

40) În cei ce ascultă de dracul acesta, el s-a făcut 
adeseori prooroc. lar faţă de cei ce-l dispreţuiesc, el 
pururea minte. Căci fiind duh, el vede cele din lăuntrul 
aerului acesta şi cunoscînd pe cineva că moare, prooro- 
ceşte prin visuri. celor mai uşurei la minte. 

41) Dracii nu știu nimic din cele viitoare, dintr-o 
cunoştinţă de mai dinainte. Căci şi doftorii pot să ne 
spună moartea de mai înainte. 

42) Ei se prefac adeseori în îngeri de lumină şi în 
chipuri de mucenici şi ne arată pe aceia venind la noi, 
in visuri !27. Iar cînd ne deşteptăm, ne scufundă în 
mândrie și bucurie. 

43) Dar aceasta să-ţi fie semnul inşelăciunii. Căci 
ingerii ne arată osînde şi judecăţi şi despărțiri. Iar 
odată treziţi ne fac să tremurăm şi să ne întristăm. 

44) Cînd începem să credem în vis dracilor, ei îşi 
bat joc de noi și cînd sîntem treji. Cel ce crede visu- 
rilor e cu totul necercat. Iar cel ce nu crede nici unora, 
e filozof. 


127. Acelaşi lucru se întîmplă in spiritism. 

45) Crede numai celor ce-ţi vestesc ţie osîndă veş- 
nică şi judecată. Dar dacă acestea îţi pricinuiesc dez- 
nădejdea, şi ele sînt de la dracul. 

Iată a treia treaptă deopotrivă la număr cu Trei- 
mea. Cel ce a păşit pe ea, să nu caute la dreapta sau 
la stînga. 


CUVINTUL IV 


Despre îericita 
și pururea pomenita ascultare 


1) Cuvîntul nostru înaintînd cu bună rinduială, a 
ajuns la luptătorii şi atleţii lui Hristos. Cu adevărat 
oricărui rod îi premerge floarea şi oricărei ascultări, 
instrăinarea, fie a trupului, fie a sufletului. Căci cu 
aceste două virtuţi, ca şi cu două aripi de aur, urcă la 
cer fără preget sufletul cuvios. Poate despre el a cîn- 
tat un oarecare purtător de Duh : «Cine îmi va da aripi 
ca unei porumbiţe şi voi zbura prin smerenie ?» 
(Ps. 54, 6) 12 bis. 

2) Nu vom trece cu vederea să facem vădită prin 
cuvînt, dacă voiţi, înfăţişarea acestor viteji luptători : 
cum ţin pavăza credinţei în Dumnezeu şi în Susţinăto- 
rul credinţei, respingînd prin ea, aşa zicînd, tot gîndul 
necredinţei, sau al strămutării ; cum întind neconte- 
nit sabia duhului, omorînd toată voia lor ce se apropie 
de ei; cum, îmbrăcaţi în platoşele de fier ale răbdării 
și ale blîndeţii, resping prin ele toată ocara şi înţepă- 
tura şi săgeata cuvîntului. Dar ei au şi coiful mîntuirii, 
acoperămîntul întîistătătorului prin rugăciune. Şi nu 

127 bis. Sint cele trei etape principale ale urcușului duhovnicesc: făp- 


tuirea (curățirea de patimi şi dobiîndirea virtuţilor), contemplarea (ve- 
derea duhovnicească) și desăvirşirea. 

stau cu picioarele lipite, ci pe unul îl întind spre slu- 
jire, iar pe celălalt îl au nemişcat în rugăciune 1%. 


3) Ascultarea stă în a-şi tăgădui cineva cu desăvir- 
şire sufletul său, fapt arătat în chip vădit prin trup 12%. 
Sau poate, dimpotrivă: ascultarea este omorirea mă- 
dularelor printr-o cugetare vie 1%0. Ascultarea este miş- 
care de neînțeles, moarte de bună voie, viaţă neiscodi- 
toare 131, primirea primejdiei fără grijă !%?, răspuns 


128. Unesc rugăciunea cu slujirea. Prin slujire sint în mișcare, prin 
rugăciune slau nemişcaţi, uniți cu Dumnezeu. E rugăciunea neîncetată. 

129. Scolia din ed. 1970, care orînduieşte altfel pe cea din P.G.: «Prin 
tăgăduirea sufletului înţelege faptul de a-și lăsa cineva voile sale naturale, 
după cuvintul: «De voiește cineva să vină după Mine, să se lepede de 
sine» şi cele următoare. Căci cele contrare firii, chiar de le-ar lăsa, nu ar 
lăsa nimic pentru Dumnezeu; căci nu sînt ale lui. Dar cel ce le lasă pe 
cele naturale, se tăgăduiește pe sine însuși». Scolia în P.G.: «Ascultarea 
este a celui ce este capabil de ea, nu supunerea celui ce nu este (capabil). 
Căci nu vom numi ființa neraţională ascultătoare sau neascullătoare». 
Deci nu e vorba de o desființare a sufletului, ci de o punere a lui în mîna 
lui Dumnezeu. Ascultarea e moarte a morții și afirmare a vieţii, afirmarea 
spiritului faţă de trup, pentru a opri trupul de la moartea veșnică. Şi nu 
e vorba nici numai de o renunțare la voile rele, ci de o predare a voii 
celei bune, adică a voii peste tot în mina lui Dumnezeu; e o predare 
rațională, pentru eliberarea de palimă, o renunțare la exislența egoistă 
in izolare, prin acordul ei cu raţiunea lui Dumnezeu. Această predare lui 
Dumnezeu a voilor proprii o arată cineva prin faptele manifestate in 
lrupul său, implinind numai acele fapte prin trup care sint plăcute lui 
Dumnezeu. 

130. Numai o cugetare puternică, sau o conştiinţă vie poate înirîna 
faptele manifestate prin irup. Această omorire a mişcărilor ncînfrinate 
din mădularele trupului coincide cu o mare pulere a duhului. 

131. Mişcare de neînțeles, căci pare contrară raţiunii; moarte de bună 
voie, căci coexistă continuu cu voia, spre deosebire de moartea fizică, 
care odată ce se produce, nu mai e cu putință o manifestare a voii prin 
trup; ca atare e un suprem act continuu de voință. Viaţă în simplitate e 
cea fără complexităţi şi întrebări inutile care o micșorează ca trăire din 
iubire. 

132. «Nu vorbeşte de primejdia sufletului, ci de a trupului, pe care o 
suportă cel ce ascultă, din vreo întîmplare, fie că ar călători pe mare, fie 
că ar cădea între tîlhari; şi astfel moare de o moarte care nu-i pricinuieşte 

necăutat în faţa lui Dumnezeu, netemere de moarte, 
neprimejdioasa plutire pe marea vieţii, călătorie în 
somn 135. | 

4) Ascultarea este mormînt al voinţei şi înviere a 
smereniei 1%1. Nu se împotriveşte mortul şi nu alege 
intre cele bune şi între cele părute rele. Căci cel ce 
şi-a omorît sufletul din evlavie va răspunde pentru 
toate 135. Ascultarea este lepădarea judecății proprii 
din bogăţia judecății 136. 

5) Începutul omorîrii mădularelor trupului şi a 
voii sufletului se face cu durere. Mijlocul e cînd cu 
durere, cînd fără durere. Iar sfîrşitul se arată în ne- 


grijă, ştiind bine că moartea din întimplare îi este o mărturie și împlineşte 
ascultarea fără să aleagă ce are să asculte și ce nu». 

133. Toate răspunderile sînt aruncate asupra povăţuitorului sufletesc 
rînduit de Dumnezeu. Cel ce ascultă are o singură răspundere: să asculte 
de acela. Prin el ascultă pe Dumnezeu, ale Cărui voi i se fac concrete și 
l se tălmăcesc prin povăţuitor, De aceea, nu are grijă ce să răspundă lui 
Dumnezeu la judecată, pluteşte pe marea vieţii fără primejduirea sufletu- 
lui, iar de primejdia trupului şi chiar de moarte nu se teme. Călătorește 
ca un copil care doarme în vreme ce e purtat în braţe de tatăl său. Mai 
bine zis toate le vede bine, căci nu vede nici o primejdie. La baza tuturor 
acestor fapte de non-voire proprie, e însă o mare și continuă voire sau 
holărire, de a învinge cu tărie orice greutate, de a înfrunta chiar și moar- 
tea pentru a împlini de bună voie voile lui Dumnezeu, concretizate în voile 
întiistătătorului; şi o lumină fundamentală: că cel ce poruncește repre- 
zintă pe Dumnezeu și că mîntuirea sa constă în împlinirea voii aceluia ca 
voia lui Dumnezeu. Scolia din ed. 1970 zice: «Sau calea fără oboseală și 
frămîntare spre virtute. Căci cel ce s-a predat pe sine întiistătătorului și 
și-a pus sufletul în mîna lui, s-a izbăvit de orice grijă şi e ca și cînd ar 
dormi». 

134. În fiecare clipă moare individul care caută să facă voile sale şi 
învie persoana, sau omul nou, prin puntea comuniunii ce o aruncă spre 
cel ce reprezintă pe Dumnezeu. 

135. «Mai bine zis întiistătătorul lui. Căci acesta, odată ce a primit 
voia celui ascultător şi şi-a făcut așa zicînd sufletul lui fără voinţă și mort 
(scolia P.G.: «şi numai că nu l-a omorît»), va răspunde el însuși pentru 
acela». 

136. «Lepădarea judecății (a discernămintului, a alegerii proprii), stă 
în a asculta pe cele ce par rele, ca bune, precum Avraam împlinind po- 

mișcare şi în nesimţirea durerii. Acest fericit mort viu 
numai atunci se simte suferind osteneală şi durere, 
cînd se vede pe sine făcînd voia sa, temîndu-se de po- 
vara judecății sale 157. 

6) Toţi ciţi aţi pornit să vă dezbrăcaţi pentru sta- 
dionul mărturisirii înţelegătoare 158 ; toţi câţi voiţi să 
luaţi jugul lui Hristos pe grumazul vostru ; toţi câţi 
căutați să puneţi sarcina voastră pe grumazul altuia ; 
toţi cîți vă grăbiţi să vă înscrieţi cu voia voastră cîşti- 
gurile (de pe urma nevoinţelor) şi voiţi ca în schimbul 
lor să vi se scrie libertatea ; toți cîți străbateţi marea 
aceasta uriașă, plutind înălţaţi pe umerii altora, cu- 
noaşteţi că aţi pornit să străbateţi un drum scurt şi 
aspru, avînd pe el putinţa unei singure rătăciri : ea se 
numește rînduiala de sine (ideoritmia). Cel ce a lepă- 
dat-o cu totul pe aceasta în alegerea celor ce i se par 
bune şi duhovniceşti şi plăcute lui Dumnezeu a ajuns 
la ţintă, înainte de a fi pornit la drum 1%. Căci ascul- 


runca de a junghia pe fiul său, și-a îmbogăţit fără să judece ascultarea pe 
care o avea de la inceput». Ascultarea de Dumnezeu vine din bogăţia în- 
jelegerii adevărate a ceea ce trebuie făcut pentru propria realizare şi im- 
bogăţeșie această înțelegere prin experienţa continuă ce o face cel ce 
ascultă despre propăşirea sa în eliberarea de mîndrie. 

137. «Virtuţile și păcatele fac mintea oarbă (nesimţitoare n.lr.). Cele 
dintii, ca să nu vadă păcatele (să nu simtă, ispitele lor și să nu vadă păca- 
tele altora n.tr.); cele de al doilea, ca să nu vadă virtuțile». Deci numai 
omul care luptă pentru virtuți, dar n-a scăpat cu totul de păcate, adică 
începătorul și cel de la mijloc, simte durerea, pentru că se teme de osinda 
veșnică, 

„138. Mărturisirea înţelegătoare e cea lăcută nu cu gura, ci cu faptele 
şi cu mintea. «Stadionul mărturisirii înțelegătoare e locuirea fraţilor îm- 
preună, după marele Vasile care zice: «Stadionul luptei şi buna-mireasmă 
a înaintării şi a deprinderii neîncelate și gindirea la poruncile Domnului, 
sint locuirea fraţilor la un loc». 

139. «Ascultător este omul care a respins rinduiala de sine şi urmează 
învățătorului. El se află în faptele celor desăviîrşiți chiar dacă n-a călătorit 
prin ele. Deoarece vicleanul obișnuieşte să tulbure pe cei în ascultare și 
să dispreţuiască osteneala lor ca a unora ce n-au nici post, nici nevoinţă, 

tarea stă în a nu crede sieși în cele bune, pînă la sfîr- 
şitul vieţii. 

7) Avînd de gînd să ne plecăm grumazul în Dom- 
nul şi să credem altuia, în scopul smeritei cugetări sau 
al mîntuirii de la Domnul, înainte de intrare (în sta- 
dion), dacă se află în noi vreo neîncredere și vreun 
gînd (de îndoială), să cercetăm pe întîistătător și să-l 
judecăm şi, ca să zic aşa, să-l cercăm, ca nu cumva în- 
credinţîndu-ne corăbierului ca unui cîrmaci şi celui 
pătimaş ca unuia fără patimi şi mării ca portului, să 
ne pricinuim un naufragiu sigur. lar după intrarea în 
stadionul evlaviei şi al supunerii, să nu mai judecăm 
pe povățuitorul cel bun al luptei noastre în nici o pri- 
vinţă, chiar dacă am vedea în el ca într-un om unele 
ușoare greşeli. Căci de nu, judecîndu-l, la nimic nu ne 
va folosi supunerea 149. 

8) E de toată trebuinţa ca cei ce voiesc să aibă pu- 
rurea o credinţă neîndoielnică în povăţuitorii lor, să 
păstreze biruinţele lor pururea pomenite şi neşterse 
în inima lor, ca atunci cînd dracii le vor semăna ne- 
credinţa faţă de ei, să le închidă gura cu cele păstrate 
în amintirea lor. Căci pe cît înfloreşte credinţa în 
inimă, pe atîta se sileşte şi trupul în slujire. Dar cînd 
se poticneşte de necredinţă, cade : «Că tot ce nu e din 
credinţă, e păcat» (Rom. 14, 20). 

9) Cînd gîndul tău te sfătuieşte să judeci, sau să 
osîndești pe întîistătător, sari ca din curvie. Să nu dai 
şarpelui îngăduinţă : nici loc, nici intrare, nici început. 


nici rugăciune curată, nici celelalte, care sint ale celor ce se liniştesc, 
părintele acesta zice că acestea nu sînt nimic faţă de ascultarea cea ade- 
vărată. Căci ea ţine locul acelora și-l face pe ascultător să fie în mijlocul 
lor, chiar înainte de a veni acolo prin ele». 

140. «Căci cel ce judecă şi ține seama de toate amănuntele dispreţuieș- 
te. Iar cel ce disprețuiește nesocoteşte, apoi nici nu mai ascultă. Sau chiar 
dacă nu cade în neascultare, nu împlineşte cu credință ceea ce i s-a po- 
runcit». «iar tot ce nu este din credinţă este păcat», după Apostolul. 

Zi către balaurul acesta : o, înşelătorule, nu eu am pri- 
mit să fac judecata povăţuitorului meu, ci el pe a mea. 
Nu eu am fost făcut judecător al lui, ci el al meu. 

10) Părinţii numesc cîntarea, armă; rugăciunea, 
zid; lacrima neprihănită, baie. Iar fericita ascultare 
au socotit-o mărturisire (mucenicie) 141, fără de care 
nimenea din cei împătimiţi nu va vedea pe Domnul 1!%?. 

11) Cel ce se supune dă el însuşi o hotărîre în pri- 
vinţa sa. Căci dacă ascultă în chip desăvîirşit pentru 
Domnul, chiar dacă nu i se va părea că o face în chip 
desăvîrşit, s-a izbăvit de osînda sa. Iar dacă îşi împli- 
nește voia lui în anumite lucruri, chiar dacă i se pare 
că ascultă, își poartă povara el însuşi 1%. Dacă întîistă- 


141. «Căci nu numai cei ce au primit moartea pentru Hristos sînt mar- 
tiri (martori n.tr.), ci şi cei ce mor pentru păzirea poruncilor Lui». 

142. «E de întrebat cum fără ascultare, nimeni nu va vedea pe Dom- 
nul ? Căci ce? Maria Egipteanca şi alți oarecare, care nu s-au supus cui- 
va, nu vor vedea pe Domnul? Dar zicem că nu vorbeşte numai despre 
supunerea trupească, ci și despre cea sufletească. Căci nu vom afla pe 
niciunul dintre sfinţi care nu și-a supus trupul Duhului. Deci e vădit că 
cel ce nu are pe cea sufletească împreună cu cea trupească, nu va vedea 
pe Domnul. Căci mulţi supunindu-se părinților trupești, și-au robit su- 
fletul plăcerilor. De aceea nu au folosit nimic din această supunere. Deci 
trebuie să dobindească împreună cu supunerea trupească și pe cea sufle- 
tească, pentru ca să se facă nepătimași. Căci răminînd pătimași, nu vor 
vedea pe Domnul». Domnul este nepătimitor, şi numai cei ce se inrudesc 
în aceasta cu EI, Îl pot vedea sau simți. 

143. Cel ce se supune, se judecă și se osîndeşte pe sine ca neputind, 
din pricina păcătoşeniei, să înţeleagă și să împlinească cum se cuvine prin 
el însuși voia lui Dumnezeu. lar judecîndu-se pe sine, se izbăveşte de ju- 
decata lui Dumnezeu. 

Scolia ed. 1970: «Cel ce împlineşte ascultarea cu conştiinţa curată și 
nu face nimic după voia sa, iar dacă din neștiinţă şi uitare îi va lipsi ceva 
din cele datorate, și de aceea pare celor ce privesc simplu din afară ca 
vrednic de judecat, el totuşi nu e osîndit de Dumnezeu. lar dacă se silește 
să înţeleagă poruncile după voia lui și să le împlinească după plăcerea 
lui, deși pare oamenilor că ascultă în chip desăvirşii, el se osindește de 
Dumnezeu, că a împlinit plăcerea sa». Făcînd voia lui, îşi poartă povara 
lui. 

tătorul nu încetează să-l mustre, bine face. Iar dacă 
tace, nu am ce spune 14. 


12) Cei ce se supun cu simplitate în Domnul stră- 
bat drumul cel bun, nemişcînd în ei, prin iscodire de 
amănunte, viclenia dracilor 14%. 

13) Înainte de toate să ne mărturisim bunului şi 
singurului nostru judecător. Iar dacă el poruncește, 
să ne mărturisim şi tuturor. Căci ranele descoperite 
nu se vor mări, ci se vor tămădui 148. 


DESPRE TILHARUL POCAIT 


14) Mergînd eu într-o mînăstire de obşte, am vă- 
zut judecata înfricoşată a unui bun judecător şi păs- 
tor. Căci aflindu-mă eu acolo, s-a întîmplat ca unul 
dintr-o ceată de tilhari să intre în viața călugărească. 


144. «Prin cuvintele: «Nu am ce spune», face comună abaterea uceni- 
cului nesupus și a povățuitorului care nu-l mustră, arătîndu-se prin aceas- 
ta că şi întiistătătorul e răspunzător. Căci cel care nu spune celui supus 
lui greșelile, se va osindi ca şi cind el însuși le-a făcut». 

145. «Nu se îngăduie celui ce ascultă cu recunoștință să supună vor- 
bei multe faptele păstorului. Căci în acest caz, dracii cei răi care stirnesc 
cugetarea la ginduri iscoditoare, îl sfătuiesc cu viclenie să facă drumul 
simplu, în cbip sucit». Întrebările, analizele, căulările de contraziceri în 
sfaturile date lui spre a împlini binele, sînt tot felul de pretexte, de ami- 
nare, sau de refuz a împlinirii lor. Binele e simplu şi se vede cu mintea 
simplă. Cea sucită îl acoperă prin tot felul de complicări iscodite. 

146. Scolie în trad. Veniamin Costache, privind mărturisirea: 
«Mărturisirea păcatelor e ca o arătare a bolilor trupeșşti. Deci precum 
bolile trupești nu le descoperă oamenii tuturor, nici fiecăruia, așa şi măr- 
turisirea păcatelor trebuie să se facă înaintea celor ce le pot tămădui. 
Căci s-a scris: «Voi cei tari purtaţi neputinţele celor slabi» (Rom. 15, 1). 
Iar a le purta înseamnă a le ridica şi tămădui, după cum s-a scris: «Că 
El neputinţele noastre le-a luat şi boalele noastre le-a purtat» (Is. 53, 4). 
Nu pentru că le-a luat în Sine, ci pentru că pe cei ce pătimeau i-a tämä- 
duil», Avem aci un temei pentru mărturisirea la duhovnic și nu în fața 
unei mulțimi, sau a oricui care se va sminti sau va judeca cu neînțelegere 
păcatele celor ce le-au mărturisit în faţa sa. 

Acestuia acel prea bun doftor şi păstor i-a poruncit 
să se bucure şapte zile de toată odihna, spre a vedea 
numai dinafară vieţuirea din acel loc. După a şaptea 
zi, chemîndu-l păstorul, deosebit, l-a întrebat dacă îi 
place să locuiască împreună cu ei. Şi după ce l-a văzut 
pe el învoindu-se cu toată sinceritatea, l-a întrebat 
iarăși ce lucru necuvenit a făcut în lume. Şi cînd l-a 
văzut mărturisind cu cuvîntul toate cu hotărîre, iarăşi 
a zis încercîndu-l: «Voiesc să descoperi acestea în 
faţa întregii frăţii». Iar acela urînd cu adevărat păca- 
tul său, călcînd peste toată rușinea, a făgăduit fără 
şovăială. «Dacă voieșşti, a zis, chiar şi în mijlocul cetăţii 
lui Alexandru» (În Alexandria). 

Apoi păstorul a adunat în biserică pe toţi păstori- 
ţii săi, 230 la număr. Şi săvîrşindu-se dumnezeiasca 
Liturghie (căci era duminică), după citirea Evangheliei 
a dus înăuntru pe acel osîndit fără prihană, tras de 
oarecare fraţi şi lovit cu măsură, cu miinile legate la 
spate şi îmbrăcat în sac de păr şi avînd cenuşă pe cap, 
încît la însăşi vederea lui toţi s-au înspăimîntat şi au 
început îndată să strige plingînd, că nu știa nimeni ce 
s-a întîmplat, apoi cînd a ajuns aproape de ușile bise- 
ricii, a grăit către el acea sfîntă căpetenie, judecător 
de-oameni-iubitor : «Opreşte-te, că eşti nevrednic să 
intri aci !» 

Înspăimîntat de glasul păstorului ce răsunase că- 
tre el din altar (căci credea, după cum pe urmă cu ju- 
răminte m-a încredinţat, că nu auzea glas de om, ci de 
tunet), căzu îndată pe faţa sa, cutremurat şi scuturat 
în întregime de frică. Ci zăcînd jos şi udînd pămîntul 
cu lacrimi, i se porunci iarăși de către minunatul dof- 
tor, care lucra prin toate mîntuirea lui și dădea tutu- 
ror chip de mîntuire şi de smerenie vădită, să spună 
toate cele făcute de el, după felul lor, în faţa tuturor. 
Iar acela mărturisi cu frică toate una cîte una, înspăi- 
mîntînd auzul tuturor: nu numai păcatele trupești 


SFINTUL IOAN SCARARUL 85 


cele protivnice firii şi cele după fire, cu făpturile cu- 
vîntătoare şi cu cele necuvîntătoare, ci şi vrăjitoriile, 
uciderile şi celelalte, care nu e îngăduit a le auzi sau a 
le preda scrisului. După ce le-a mărturisit, i s-a porun- 
cit să fie tuns şi să fie socotit între fraţi. 

15) Iar eu minunîndu-mă de înţelepciunea acestui 
cuvios, l-am întrebat în deosebi, pentru ce a făcut un 
lucru străin ca acesta ? Iar acest doftor adevărat a răs- 
puns : «Pentru acestea două: Întîi, ca pe cel ce s-a 
mărturisit să-l scap prin ruşinea de acum de cea vii- 
toare. Iar aceasta s-a şi întîmplat, căci nu s-a sculat, 
frate Ioane, de la pămînt, pînă ce n-a dobîndit iertarea 
de toate. Şi să o crezi aceasta. Căci unul dintre fraţii 
aflaţi acolo a îndrăznit să-mi spună: «Am văzut pe 
cineva ţinînd o hîrtie scrisă şi o trestie (un condei) ; 
şi cînd cel ce zăcea jos își spunea un păcat, acela îl 
ştergea cu trestia». Şi pe drept cuvînt. «Căci am spus, 
zice, fărădelegea mea Domnului și mi-a iertat nelegiu- 
irea inimii mele» (Ps. 31, 6). Iar al doilea, pentru că 
am pe unii care au greșeli nemărturisite şi prin aceas- 
ta îi îndemn şi pe aceia la mărturisire, fără de care 
nimenea nu va dobîndi iertare». 

16) Şi multe alte minunate și vrednice de amintire 
am văzut la acel pururea pomenit păstor și în obştea 
lui, din care voiu încerca să vă fac cunoscute pe cele 
mai multe. Căci am rămas nu puţină vreme la ei, ur- 
mărind vieţuirea lor şi minunîndu-mă mult de ea, cum 
acei pămînteşti urmau pilda celor cerești. O legătură 
de nedesfăcut a iubirii îi lega şi ceea ce e şi mai minu- 
nat este că erau izbăviţi de toată îndrăzneala şi grăirea 
deșartă. Se nevoiau înainte de toate în a nu răni con- 
ştiinţa vreunui frate în vreo privinţă 1%. lar dacă se 

147. Scolia ed. 1970: «Prin multe fapte se rănește conştiinţa fratelui: 


prin dispreţuire, prin nesocotire necugetată, prin ţinerea de minte a răului 
și prin cele ce răsar din acestea». 

arăta careva cu ură faţă de alţii, păstorul îl închidea 
pe acesta în mînăstirea cea despărțită ca pe un osîn- 
dit. Odată prea cuviosul porunci să fie alungat îndată 
unul dintre fraţi care a bîrfit către el pe aproapele 
său, neîngăduind să se afle în mînăstire diavol văzut şi 
nevăzut. 

Am văzut la acei cuvioşi lucruri cu adevărat folosi- 
toare şi minunate. Era o frățime după Domnul aduna- 
tă şi legată, avînd şi lucrarea minunată şi contempla- 
rea (vederea) lui Dumnezeu. Aşa de mult se deprindeau 
să se sîrguiască în faptele dumnezeiești, că aproape nu 
aveau nevoie de îndemnul întîistătătorului, şi unii pe 
alţii se trezeau spre vegherea dumnezeiască. Căci erau 
între ei rînduite nişte sfinte şi dumnezeieşti nevoinţe, 
bine gîndite şi statornicite. De aceea, de se întîmpla 
vreodată ca vreunul dintre ei să înceapă, cînd nu era 
întîistătătorul de faţă, să bîrfească, sau să osîndească, 
sau peste tot să grăiască în deşert!%%, prin vreun 
semn care scăpa nevăzut altora, vreun alt frate airă- 
gîndu-i luare aminte, îl făcea să tacă. Iar dacă acela nu 
se simţea, poate, cel ce-i atrăgea luare aminte, punind 
metanie, pleca 1%. Iar dacă aveau nevoie să spună 


148. Totul se petrecea cu o mare delicateţe, fără jignirea celui ce 
trebuia îndreptat. 

149. «Întrebarea Marelui Vasile: Pină la ce cuvinte ajunge vorbirea 
deşartă ?» Răspuns: «În general, tot cuvîntul care nu foloseşte la trebu- 
ința ce o avem de Domnul, este deșert, şi primejdia acestui cuvint este 
de așa fel, că chiar dacă e bine ceea ce se spune, dar nu foloseşte la 
zidire, cel ce l-a grăit nu are primejdia în bunătatea cuvintului, ci în 
faptul de a nu-l folosi spre zidire. El atunci întristează pe Duhul Sfînt» 
(Ef. 4, 29—30). Al aceluiaşi: «Ce este cuvîntul deşert?» Răspuns: «Măr- 
turisirea credinței lipsită de fapte. Cind cineva crede și mărturisește pe 
Hristos, dar nu face ceea ce a poruncii El. Mai este şi alt cuvint deșert: 
Cind cineva mărturisește, dar nu se îndreptează, cind zice că se pocă- 
ieşte, dar iarăşi păcătuiește. Dar și birfirea e cuvint deşert; și cînd cineva 
aude pe birfitor, dar tace. Căci şi cel ce nu mustră cu curaj, birfește. 
Pentru că ceea ce spune acela nu are temelie. Și cel ce născoceşte min- 

ceva, le era îngăduită, la nesfîrșit şi neîncetat, adu- 
cerea aminte de moarte şi gîndul la judecata veşnică. 


17) Nu voi trece sub tăcere dintre cele văzute acolo 
nici biruinţa minunată a bucătarului. Văzîndu-l puru: 
rea cu mintea adunată în slujirea lui și cu lacrimi, 
l-am rugat să-mi spună cum s-a învrednicit de un ast- 
fel de har. Iar el, silit de mine a răspuns: «Nu m-am 
gîndit niciodată că slujesc oamenilor, ci lui Dumne- 
zeu. Şi socotindu-mă nevrednic de orice linişte, am 
totdeauna în amintire vederea focului văpăii viitoare». 


18) Să auzim de o altă izbîndă minunată a lor. Ei 
nu se opresc nici la trapeză din lucrarea minţii, ci 
printr-o obișnuinţă vrednică de însemnat şi printr-o 
aplecare neînţeleasă îşi aduceau fericiţi aminte de ru- 
găciunea din suflet. Dar nu se arătau făcind aceasta 
numai în trapeză, ci şi în orice întîlnire şi adunare a 
lor. Iar dacă vreunul din ei suferea vreo cădere, pri- 
mea cele mai multe rugăminţi de la fraţi să le lase lor 
grija şi răspunderea pentru aceasta în faţa păstorului 
şi să primească ei certare de la acela. Pentru aceasta 
păstorul cel mare, cunoscînd lucrarea ucenicilor, dă- 
dea certări mai mici, ca unul ce ştia că cel certat nu-i 
atît de vinovat ; ba nici nu mai căuta pe cel ce căzuse 
cu adevărat în greşeală 150. 


ciuna, vorbeşte în deșert, pentru că istoriseşie ceea ce nu s-a petrecut 
sau nu s-a văzut. Dar şi cel ce învață să se facă bine, dar el nu face, 
vorbeşte în deșert». 

150. «Din Marele Vasile despre a nu ascunde păcatele fraţilor, sau 
cele proprii. Tot păcatul trebuie făcut cunoscut întîistătătorului, fie de 
către cel ce a păcătuit însuși, fie de către cei ce-l cunosc împreună cu 
acela, dacă nu-l pot tămădui ei înşiși după porunca Domnului. Căci 
păcatul nespus este boală tăinuită în suflet. Nu vom numi binefăcător pe 
cel ce încuie cele stricăcioase în trup, ci mai degrabă pe cel ce le scoate 
prin durere şi asprime la arătare, ca fie prin vomitare, să arunce ceea ce 
vatămă, fie prin descoperirea bolii să facă cunoscut chipul tămăduirii. 
Tot aşa e vădit că a ascunde păcatul înseamnă a pricinui celui bolnav 
tnoartea. «Căci păcatul este boldul morţii» (Rom. 6, 25), zice apostolul. 

n- Unde se pomeneau la dînşii grăire deşartă sau glu- 
me ? Iar dacă vreunul dintre ei ar fi început vreo cear- 
tă cu aproapele, trecînd altul şi făcînd metanie, risi- 
pea mînia. Şi dacă-i simțea că vor ține minte răul, ves- 
tea îndată celui ce rînduia cele de al doilea după întîi- 
stătător şi-i făcea să se împace unul cu altul înainte 
de apusul soarelui. Iar dacă se învîrtoşau, fie că erau 
pedepsiţi să nu se împărtășească de hrană pînă la îm- 
păcare, fie că erau izgoniți din mînăstire. 

Iar această rînduială vrednică de laudă era păzită 
la ei cu grijă şi nu în deşert, căci aducea şi arăta mul- 
te roade. Căci mulţi dintre cuvioşii aceia s-au dovedit 
făptuitori şi văzători avînd darul deosebirii (al dreptei 
socoteli şi al smeritei cugetări). Şi se putea vedea la ei 
o privelişte cutremurătoare şi de măreție îngerească. 
Se puteau vedea oameni de mare venerație şi sfinţe- 
nie, petrecînd în ascultare ca niște copii şi avînd ca cea 
mai mare laudă smerenia lor. 


19) Am văzut acolo bărbaţi trăind în ascultare de 
vreo cincizeci de ani. Pe aceștia i-am rugat să mă în- 
veţe ce mîngiieri au aflat din atîta osteneală. Unii 
dintre ei spuneau că au aflat adîncul (abisul) smere- 
niei, prin care alungă de la ei tot războiul. Alţii spu- 
neau că au dobiîndit desăvirşita nesimţire şi lipsa de 
durere la biîrfeli şi sudalme. 

Am văzut pe alţii din acei pururea pomeniţi veniţi 
acolo în cărunteţe și cu chip îngeresc după dobîndirea 
nerăutăţii şi a simplităţii celei duhovniceşti şi întărite 
cu voința; n-am văzut vreunul fără judecată şi neîn- 
țelept, ca bătrînii din lume pe care oamenii sînt obiş- 
Mustrările cu curaj sînt de aceea mai bune decit prietenia ascunsă, Nici 
să nu ascundă unul păcatul altuia. În primul caz, unul se face ucigaș 
al fratelui; în al doilea, fiecare se face ucigaş al său. Căci cel ce nu se 


tămăduieşte pe sine, zice, prin faptele sale, este frate al celui ce se 
vatămă pe sine». 

nuiți să-i socotească smintiți. Ci pe toți, blînzi în cele 
din afară, luminoşi, neprefäcuți şi nemeşteșugiţi, fără 
nimic plăsmuit, nici în cuvînt, nici în purtări, lucru 
care nu se află la mulţi; iar în cele dinăuntru respi- 
rind cu sufletul pe Dumnezeu și privind pe întîistă- 
tătorul ca nişte copii nevinovaţi şi avind ochiul min- 
ţii îndrăzneţ şi tare faţă de draci şi de patimi. 

20) Dar nu-mi ajunge timpul vieţii, o, sfinţită că- 
petenie şi iubitoare de Dumnezeu adunare, să poves- 
tesc virtuțile acelor fericiţi şi vieţuirea lor asemenea 
celei cerești. Totuşi mai bine este să înfrumuseţăm 
cuvîntul nostru către voi şi să vă trezim la rîvna de 
Dumnezeu iubitoare cu sudorile ostenelilor lor, decît 
cu îndemnurile noastre neputincioase. Căci «fără nici 
o îndoială, ceea ce e mai mic se împodobește cu ceea 
ce e mai mare» (Evr. 7, 7). Dar vă rog să nu cugetați 
că vă scriu ceva plăsmuit de mine. Căci e un obicei al 
necredinţei să caute să zădărnicească folosul. 


DESPRE ISIDOR 


21) Dar să ne întoarcem iarăşi la cele spuse mai 
inainte. Un bărbat oarecare cu numele Isidor, de neam 
boieresc din Alexandria, s-a retras din lume înainte de 
anii aceştia, în mînăstirea amintită, unde l-am apucat 
şi eu. Primindu-l acel prea cuvios păstor şi văziîndu-l 
loarte pornit spre rele, crud, aspru şi cutezător, se gîn- 

eşte prea înţelept să înfrîngă viclenia dracilor prin- 
tr-o rînduire omenească. Şi zice către Isidor: «Dacă 
te-ai hotărît să iei jugul lui Hristos, voiesc să te de- 
prinzi înainte de toate cu ascultarea». Dar acela a răs- 
puns : «Precum se predă fierul făurarului, aşa şi eu, 
prea sfinte, mă predau pe mine ţie». Păstorul, bucu- 
rîndu-se de această pildă, dădu îndată fierului Isidor 
regula nevoinţei şi-i zise: «Voiesc să stai, frate, în 

poarta mînăstirii şi să faci îngenunchere fiecărui suflet 
care intră şi iese, zicînd: «Roagă-te pentru mine, pă- 
rinte, că sînt stăpînit de duh rău». Și ascultă acesta ca 
îngerul pe Domnul. 

Şi făcînd el așa șapte ani şi ajungînd la cea mai 
adîncă smerenie şi zdrobire de inimă, pururea pome- 
nitul acela, după cei şapte ani rînduiţi de lege 15! şi 
după răbdarea neînchipuită a bărbatului, voi să-l nu- 
mere, ca mai mult decît vrednic, în rîndul fraţilor, ba 
să-l învrednicească şi de hirotonie. Dar acela a îndrep- 
tat foarte multe rugăminţi prin alţii şi prin mine, ne- 
vrednicul, către păstor, să-l lase să sfîrșească drumul, 
petrecînd acolo. El îşi vestea prin cuvîntul acesta în 
chip umbrit sfîrşitul şi chemarea lui apropiată (la 
Dumnezeu), fapt care s-a şi întîmplat. Căci lăsîndu-l pe 
el învățătorul în această rînduială, după zece zile a 
plecat prin neslăvire în chip slăvit la Domnul, luînd la 
el în a şaptea zi a adormirii și pe portarul mînăstirii. 
Căci îi spusese lui, fericitul, că de va dobîndi îndrăz- 
nire la Domnul, nedespărţit îi va fi şi acolo degrabă. 
Tar aceasta s-a şi întîmplat, spre cea mai mare adeve- 
rire a primirii neînfruntate a ascultării și a smereniei 
lui, de-Dumnezeu-următoare. 

22) Am întrebat pe acest mare Isidor, pe cînd încă 
trăia, ce lucrare avea mintea lui stînd în poartă ? Şi 
pururea pomenitul nu a ascuns-o de către mine, căci 
voia să mă folosească. Spunea deci că la început o avea 
pe aceasta : «Socoteam că pentru păcatele mele m-am 
vîndut. De aceea făceam pocăință cu toată amărăciu- 
nea, cu silire şi cu sînge 132. Iar după ce s-a împlinit 

151, «Cinstește părintele șeptimea de ani a legii vechi, dezlegind 
după trecerea acestui timp pe Isidor de canonisire. Prin aceasta arată că 
tot omul trebuie să treacă prin răstimpul dureros al vieţii acesteia, pînă 
ce izbăvindu-se de cele de aici, ajunge la odihna celor de acolo». 


152. Din Isaac Sirul: «Puțin necaz suportat pentru Dumnezeu, e mai 
mare decît o faptă mare săvirşită fără necaz. Deoarece necazul de bună 

un an, nu mai aveam întristare în inimă, aşteptind 
plata de la Dumnezeu pentru răbdare 153. Trecînd ia- 
Tăși un an, mă socoteam nevrednic, în simţirea inimii, 
de petrecerea în mînăstire și de vederea şi de vorbirea 
împreună cu părinţii şi de împărtăşirea cu dumneze- 
ieştile Taine şi de privirea cuiva în faţă ; ci căutînd cu 
ochii în jos, dar şi mai jos cu cugetul, ceream celor ce 
intrau şi ieşeau să se roage pentru mine». 


DESPRE LAURENTIE 


23) Şezînd noi odată la masă, acel mare povăţuitor, 
plecîndu-și sfînta sa gură la urechea mea, zise : «Voieşti 
să-ţi arăt cugetare dumnezeiască într-o adîncă cărun- 
teţe ?» Iar eu rugîndu-l să o facă, dreptul acesta strigă 
de la o a doua masă, pe un oarecare cu numele Lauren- 
tie, ce avea în mînăstire vreo patruzeci şi opt de ani şi 
era al doilea preot slujitor la altar. Acela venind şi în- 
genunchind în faţa egumenului, acesta îl binecuvîntă. 
Dar sculîndu-se acela, nu-i spuse nimic, ci-l lăsă să 
stea în faţa mesei, fără să mănînce (şi era la începutul 
mesei). Acela rămase aşa un ceas sau chiar două, în- 
cît pînă la urmă mă şi rușinai să privesc la faţa lui; 
căci era cu părul alb de tot, avînd optzeci de ani. Ră- 
mînînd fără răspuns pînă la sfîrşitul mesei, fu trimis 


voie probează credinţa şi iubirea. lar fapta odihnei se naște din lenevirea 
conştiinţei, De aceea în necazuri s-au probat sfinții în dragostea lui Hris- 
tos şi nu în odihnă. Pentru că fapta fără osteneală e dreptatea celor din 
lume, care fac milostenii din cele din afară şi nu agonisesc în ei înșiși». 
E lucru mai mare să suporţi o durere, decit să faci cu ușurință o faptă 
bună. Ultima nu se inscrie atit de adînc în ființa proprie, ca să o 
preschimbe. 

153. «Cel ce primește necazurile din timpul de față în așteptarea bu- 
nătăţilor de mai tirziu, a aflat cunoştinţa adevărului și se va izbăvi uşor 
de miînie și de întristare». Își cunoaște mai bine complexitatea firii cel ce 
suportă necazuri, decît cel pentru care totul decurge lin, rămînînd la su- 
pralaţa ființei lui nepusă la încercare prin grele necazuri. 

de cuviosul să spună mai înainte pomenitului Isidor 
inceputul psalmului 39. Dar eu n-am trecut cu vede- 
rea, ca un prea viclean, să ispitesc pe bătrîn. De aceea 
l-am întrebat ce gîndea cînd stătea înaintea mesei ? Iar 
el a zis : «Înfăţişîndu-mi în preajma păstorului chipul 
lui Hristos, am socotit că nu el îmi poruncește, ci 
Dumnezeu. Pentru aceea, părinte Ioane, stăteam ru- 
gindu-mă, nu ca înaintea mesei unor oameni, ci ca 
înaintea altarului lui Hristos, neprimind nici un gînd 
rău faţă de păstor, datorită credinţei și iubirii mele 
faţă de el. Căci s-a zis: «Iubirea nu socoteşte răul» 
(I Cor. 13, 5). Dar cunoaşte şi aceasta, părinte, că dacă 
cineva se predă pe sine de bună voie simplităţii şi ne- 
răutăţii, nu mai dă celui rău nici loc, nici vreme împo- 
triva sa». 


DESPRE ECONOM 


24) Precum acel drept era cu adevărat prin Dum- 
nezeu mîntuitorul şi. păstorul oilor sale, la fel îl avea 
de la Dumnezeu şi pe economul mînăstirii, mai mult 
decît pe oricare altul, blînd, ca foarte puţini. Împotri- 
va acestuia se porni odată stareţul cu mare mînie spre 
foiosul celorlalţi, în biserică, poruncind să fie scos 
afară fără nici un motiv. Iar eu ştiindu-l pe acesta ne- 
pătat de vina de care îl osîndea păstorul, i-am luat apă- 
rarea economului în faţa păstorului, luîndu-l de o par- 
te. Dar înțeleptul spuse și el: «Ştiu, părinte, şi eu. Dar 
precum e un lucru de osîndă şi nedrept a răpi pîinea 
din gura pruncului leşinat de foame, aşa se va păgubi 
şi pe sine şi pe lucrător întîistătătorul sufletelor dacă 
nu-i prilejuieşte aceluia atîtea cununi 15, cite ştie că 

154. Aşa e textul din ed. 1970. Cel din P.G. sună: «Aşa şi întiistă- 


tătorul sufletului nu se vatămă şi nu se păgubeşte nici pe sine, pricinuind 
aceluia cununi». 

poate răbda acela în tot ceasul, fie prin ocări, fie prin 
necinstiri, fie prin dispreţuiri şi batjocoriri 155. El se 
face pricina acestor trei păgubiri foarte mari : 

Întîi se lipseşte acela însuşi de plata ce vine din 
certarea povăţuitorului ; al doilea, că putind să folo- 
sească şi pe ceilalţi din virtutea altuia, nu o face aceas- 
ta; al treilea şi cel mai greu lucru e că şi cei ce par 
purtători de osteneli, făcîndu-se o vreme fără grijă şi 
nefiind mustraţi sau certaţi de întiistătătorul, ca unii 
ce ar fi, chipurile, virtuoși, se lipsesc de blîndeţea şi de 
răbdarea ce se cuvine să o aibă. Căci lipsa de apă aco- 
peră şi pămîntul bun şi roditor şi gras de buruienile 
necinstite şi-l face să odrăslească mărăcinii mindriei, 
ai vicleniei şi ai netemerii. Știind-o aceasta marele 
apostol scrie lui Timotei : «Stăruie, mustră, ceartă, în- 
deamnă cu timp şi fără timp» (II Tim. 4, 2). 

Iar eu împotrivindu-mă acelui povăţuitor adevărat 
şi aducînd înainte slăbiciunea generaţiei noastre și că 
mulţi poate pentru certarea fără motiv, sau poate nu 
fără motiv, se rup de păstor, acel sălaş al înţelepciu- 
nii zice iarăşi : «Sufletul legat de Hristos, prin iubirea 
şi credinţa păstorului, nu se depărtează de el pînă la 
sînge şi mai ales cel ce s-a tămăduit vreodată prin el 
de vreo rană oarecare, amintindu-și de cel ce zice: 
«Nici îngerii, nici începătoriile, nici puterile, nici vreo 
altă zidire nu va putea să ne despartă pe noi de dra- 


Scolia : «Luptătorii sînt ispitiţi ca să sporească bogăţia lor. Cei mole- 
şiți, ca să se păzească de cele ce-i vatămă. Cei somnoroșşi, ca să se 
trezească, Cei depăitaţi, ca să se apropie de Dumnezeu. Cei familiari, ca 
să se facă și mai familiari prin îndrăzneală». 

155. «Observă cum celor ce au urcat li se dă, nu fără folos, prilej 
de smerenie. Căci dacă se desăvirșesc în cele ce au pus început, se fac 
și mai vrednici de laudă». 

Dacă cei ce lucrează bine sînt numai lăudaţi de întiistătători, încep 
să se umple de miîndrie și se păgubeec şi ei şi întiistătătorii, că nu au 
avut grijă de buna lor îndrumare. 

gostea lui Hristos» (Rom. 8, 38). Iar de cel ce nu e ast- 
fel legat şi bine sădit şi lipit mă minunez foarte dacă 
nu-şi săvirșeşte în deşert petrecerea cea din locul aces- 
ta. Că s-a însoţit cu o ascultare mincinoasă». Şi nu s-a 
înșelat pe sine acest cu adevărat mare povăţuitor, ci 
a călăuzit şi a desăvîrşit şi a adus la Hristos oi nepri- 
hănite. 


DESPRE AVACHIR 


25) Să ascultăm înţelepciunea lui Dumnezeu aflată 
în vase de lut şi să ne minunăm de ea. Mirîndu-mă eu, 
deci, cînd mă aflam acolo, de credinţa, de răbdarea şi 
de neclintita stăruinţă a celor nou-sădiţi, cu toate cer- 
tările şi ocările, ba uneori şi prigonirile nu numai din 
partea întiîistătătorului, ci şi a celor cu mult mai de 
jos, am întrebat, pentru zidirea mea, pe un oarecare 
dintre fraţii ce se aflau în mînăstire de cincisprezece 
ani, pe nume Avachir, pe care îl vedeam nedreptăţit 
aproape mai mult decît pe toţi, ba uneori alungat şi de 
la masă dintre slujitori; şi era din tire foarte puţin 
vorbăreţ. 

Deci zisei către el: «Frate Avachir, pentru ce te 
văd în fiecare zi alungat de la masă şi dormind de 
multe ori nemîncat ?» Iar el răspunse: «Crede-mă, 
părinte, că mă încearcă părinţii mei, de sînt bun de 
călugăr. Dar nu o fac aceasta fără iubire 15. Şi eu cu- 
noscînd scopul întîistătătorului și al celorlalţi, le rabd 
toate fără greutate. Iată am cincisprezece ani din cei 
treizeci cît socotesc, precum mi-au spus şi ei la intra- 

156. «Nu numai pe cei ce mor de sabie și pe cei ce au mărturisit 
pe Domnul în faţa tiranilor, îi încununează Domnul, ci şi pe cei ce 
şi-au dovedit iubirea întru nevoinţă. Căci precum aceia au răbdat împun- 


săturile pentru Domnul, așa și aceștia au răbdat asuprelile și nevoinţa 
pentru Domnul». 

rea mea (în mînästire), că încearcă pe cei ce s-au le- 
pädat de lume. Şi pe drept cuvînt, frate Ioane, căci 
fără cercare aurul nu se desăvîrşeşte». 

Mai rămînînd deci viteazul acesta, Avachir, după 
intrarea mea în mînăstire, doi ani, s-a mutat la Dom- 
nul, spunînd părinților cînd avea să plece: «Mulțu- 
mesc, mulţumesc Domnului şi vouă. Că ispitindu-mă 
voi pentru mîntuirea mea, iată am rămas neispitit de 
draci şaptesprezece ani». Pentru aceasta întîistătăto- 
rul, ca un drept judecător, a poruncit să fie așezat 
după vrednicie, ca un mărturisitor (mucenic), împre- 
ună cu sfinţii adormiţi acolo. 


DESPRE ARHIDIACONUL MACEDONIE 


26) Aş nedreptăţi, fără îndoială, pe rîvnitorii celor 
bune, dacă aş îngropa în mormîntul tăcerii lupta și bi- 
ruinţa lui Macedonie, a întîiului diacon de acolo. Aces- 
ta, aflîndu-se în purtarea de grijă a Domnului, l-a ru- 
gat odată pe păstor cu două zile înainte de sărbătoarea 
sfintelor Teofanii 157, să plece în cetatea Alexandriei, 
pentru oarecare trebuinţă personală, făgăduind să 
vină repede din cetate pentru pregătirea sa de slujba 
sărbătorii. Dar diavolul, vrăjmaşul binelui, l-a împie- 
decat pe arhidiaconul îngăduit de egumen, să vină în 
sfinta mînăstire la data hotărîtă de întiistătător. So- 
sind după o zi, păstorul îl scoase din diaconie și-l aşeză 
în rîndul celor din urmă începători. Bunul diacon al 
răbdării şi arhidiacon al statorniciei primi hotărîrea 
şi cuvîntul părintelui fără întristare, ca şi cînd altul 
ar fi fost pedepsit şi nu el. După ce a rămas în această. 
stare patruzeci de zile, înțeleptul l-a ridicat iarăşi în 

157. Sărbătoarea Naşterii şi a Botezului Domnului, care se vede că 


în timpul scrierii «Scării» se prăznuiau încă deodată sau în strinsă legă- 
tură. 

treapta lui. Dar după o zi de arhidiaconie, acesta îl 
rugă să-l lase iarăşi în aceeași certare şi necinstire de 
mai înainte, spunînd că a săvîrșit un păcat de neiertat. 

Dar cunoscînd cuviosul că acela nu spune adevărul 
ci cere aceasta din smerenie, s-a învoit cu dorinţa cea 
bună a slujitorului şi se putea vedea cărunteţea vene- 
rată petrecînd în starea începătoare şi cerînd tuturor 
să se roage pentru el «deoarece, zicea, am căzut în 
curvia neascultării». Mie însă, smeritului, a îndrăznit 
acest mare Macedonie să-mi mărturisească pentru ce 
a alergat de bună voie la această smerită vieţuire. 
«Niciodată, zicea, n-ain simţit atîta ușurare de orice 
război şi n-am văzut dulceaţa luminii dumnezeieşti în 
mine, ca acum» 158. 

27) Este propriu îngerilor să nu cadă. Ba poate 
nici să poată cădea, cum zic unii 15%. Dar oamenilor le 
este propriu să cadă şi să se ridice iarăși de cîte ori 
s-ar întîmpla aceasta. Numai dracilor le este propriu 
ca odată căzuţi să nu se mai ridice niciodată 160. Acea- 


158. Cel ce ia de bunăvoie starea smereniei și osteneiile cele grele, 
nu va mai suferi de venirea asupra lui a unor umiliri și greutăţi fără 
voie. Acestea nu-l vor întrista, ba nici nu le va mai simţi, ci se va 
bucura de ele. Căci îl găsesc pregătit pentru ele. Nu le mai simte ca 
ispite şi ca război. Nu-i mai produc întristări și nemulțumiri. El vede 
în sine lumina dumnezeiască, pentru că vede rostul lor binefăcător. 

159. Învățătura stabilită e că acum îngerii buni nici nu pot cădea. 

160. «Sint trei ordine, zice sfintul Maxim: îngeri, oameni, demoni. 
A nu cădea e propriu îngerilor, dar nu după ființă, ci prin libera ale- 
gere. Căci nu sînt prin fire nemişcați spre rău. Pentru că în acest caz 
nici satana n-ar fi căzut, fiindcă prin fire n-ar fi putut pătimi aceasta. Dar 
sînt greu de mişcat spre contrariul, cum zice Grigorie Teologul. Deci nu 
după ființă, ci după libera alegere au dobindit însuşirea de a nu cădea. 
Pe aceasta dracii întărind-o spre rău, au rămas din pricina neputinței de 
întoarcere, în apostazie. lar oamenii, din pricina putinţei de întoarcere, 
sînt mai buni decit demonii. Dar îngerii sînt mai presus de ambele 
“ordine, din pricina neputinței de schimbare». Dar se pune între- 
barea: De ce Dumnezeu i-a făcut pe îngeri şi pe demoni cu neputinţă 
de mişcat de la bine spre rău şi invers, după ce au ales ei binele sau 

sta ne-a mărturisit-o cel încredinţat cu economia mî- 
năstirii. Fiind tînăr, îmi spuse el, și avînd grija vite- 
lor mînăstirii, mi s-a întîmplat o foarte grea cădere a 
sufletului. Avînd obiceiul să nu ascund niciodată şar- 
pele înlăuntrul inimii, prinzîndu-l de coadă l-am arătat 
îndată doftorului. Dar acela cu faţa zîmbitoare, îmi 
zise lovindu-mă ușor peste obraz: «Du-te, fiule, fă-ţi 
slujba ca mai înainte şi nu te teme de nimic» 161. Iar 
eu, convins prin credinţa înfocată că voiu lua în pu- 
ține zile dovada tămăduirii, am continuat să alerg pe 
drumul meu bucurîndu-mă și totodată tremurînd. 


28) Toată orînduirea făpturilor are, cum zic unii, 
multe deosebiri. Deci şi în vieţuirea de obște a fraţilor 
sînt deosebiri de înaintări şi păreri. Pentru aceea și 
doftorii, observînd pe unii dintre aceştia iubitori de a 
se arăta la venirea în mînăstire a mirenilor, îi acope- 
rea în faţa acelora cu ocări şi cu slujiri mai puţin cin- 
stite, ca să se retragă cu grabă cînd se întîmpla sosirea 
cuiva din lume. Şi aşa se putea vedea petrecîndu-se 
ceva mai presus de fire: însăşi slava deșartă se alun- 
ga pe sine şi fugea de oameni 161». 


răul? Nu e în hotărîrea lor ceva atit de decisiv, că schimbarea le devine 
cu neputinţă ? Credem că aci trebuie căutată explicaţia. îngerii au un fel 
de absolut în decizia lor. Ei vor ceva într-un grad şi într-o formă 
definitivă. Ei trăiesc într-o ambianță mai clară a absolutului şi decizia 
lor are ceva din acceptarea total conștientă a absolutului, cîtă vreme 
omul crește treptat spre absolut, aflindu-se pe un drum suitor, care se 
desprinde treptat de răul sau de binele total. 

161. Scolia ed. 1970: «Să nu ai vreo bănuială pe părinte, că a lăsat 
pe cel ce s-a mărturisit fără o certare (epitimie). Căci îl ştia pe acesta 
din tinerețe mult timp petrecând în nevoinţa plină de trezvie, şi stăruind 
în osteneli și de aceea nu a adăugat altă greutate la acestea. De altfel 
nici pricină nu era pe cît socotea, vrednică de o certare aspră, pentru 
că altfel nu l-ar fi lăsat să plece zimbind, ci ar fi ieşit păzind intocmai 
canonisirea». E 

161 bis. Însăși slava deşartă fugea de oameni, pentru că cei stăpîniţi 
de ea se fereau să apară în fața oamenilor, obligaţi fiind la slujiri lipsite 

DESPRE CUVIOSUL MINA 


29) Nevrînd Domnul să mă lipsească de rugăciu- 
nile unui cuvios părinte, înainte cu o săptămînă de ple- 
carea mea l-a luat la sine pe cel ce cîrmuia ca ajutor al 
păstorului, pe un bărbat minunat, cu numele Mina, 
care avea cincizecişinouă de ani în obşte şi împlinise 
toate ascultările în ea. Deci în ziua a treia, cînd sävîr- 
şeam noi rînduiala adormirii cuviosului, deodată se 
umplu de bună mireasmă tot locul unde zăcea trupul 
lui. Drept aceea ne îngăduie marele păstor să desfaceim 
acoperămîntul în care era aşezat. Şi făcîndu-se aceas- 
ta, văzurăm toţi pornind din tălpile lui ca din două 
izvoare, buna mireasmă a mirului. Atunci spuse învă- 
țătorul către toți: «Vedeţi sudorile picioarelor şi oste- 
nelile lui, cu adevărat s-au adus şi s-au primit ca un 
mir !» 

Dar părinţii locului mi-au povestit şi alte multe 
isprăvi ale prea cuviosului Mina. Spuneau şi aceasta, 
că odată întîistătătorul, voind să încerce răbdarea lui 
de Dumnezeu dăruită, venind acesta la stăreţie şi pu- 
nînd metania de seară egumenului şi cerînd slobozire 
ca de obicei, acela l-a lăsat pe el să şadă așa jos pînă la 
ceasul canonului. Şi abia atunci dîndu-i blagoslovenie 
şi ocărîndu-l ca pe un iubitor de slavă și ca pe un lip- 
sit de răbdare, l-a lăsat să se ridice. Căci ştia cuviosul 
că va răbda cu bărbăţie. De aceea a dat și priveliştea 
aceasta spre zidirea tuturor. lar ucenicul cuviosului 
Mina făcîndu-ne cunoscute acestea despre învățătorul 
său, zise : «Descusîndu-l eu, dacă nu cumva i-a venit 
somnul stînd în genunchi înaintea egumenului, m-a 
încredinţat că şezînd aşa jos a rostit toată psaltirea». 

30) Nu voiu trece cu vederea să împodobesc cunu- 
na cuvîntului şi cu smaraldul următor: Am stîrnit 


de măreție. Și aşa se învățau să se ferească de a se arăta cu fală în faţa 
oamenilor. 


SFINTUL IOAN SCĂRARUL 99 


odată la un cuvînt despre liniştire pe unii dintre bä- 
trînii aceia plini de bărbăţie. Iar aceia, cu faţa zîmbi- 
toare şi cu chip vesel mi-au spus : «Noi, părinte Ioane, 
fiind materiali, avem şi: o vieţuire aplecată spre cele 
materiale. Judecînd că trebuie să purtăm războiul 
după măsura slăbiciunii noastre, am socotit că e mai 
bine să ne luptăm cu oamenii care uneori sînt furioși, 
alteori se căiesc, și nu cu dracii care sînt totdeauna 
porniţi şi înarmaţi cu furie împotriva noastră» 162. 
31) Iarăşi un altul dintre acei pururea pomeniţi, 
avînd faţă de mine dragostea şi îndrăznirea cea după 
Dumnezeu, îmi spuse cu bunăvoință : «De ai dobindit 
cumva, prea înțelepte, lucrarea Celui ce a zis întru 
simţire : «Toate le pot întru Cel ce mă întărește pe 
mine, Hristos» (Fil. 4, 14), de a venit peste tine Duhul 
Sfînt ca o rouă curăţitoare, de te-a umbrit puterea răb- 
dării Celui prea Înalt (Lc. 1, 35), încinge ca un bărbat 
(ca Hristos Dumnezeu) mijlocul tău cu ştergarul ascul- 


162. Scolia din ed. 1970 care arată în plus, pe lingă P.G., prima pro- 
poziție ca fiind a lui Marcu Ascetul, iar restul al lui Evagrie: «Zice şi 
Ava Marcu: «Mai bine este să fim ispitiți de oameni decît de draci. 
Dar cel ce place Domnului, îi biruiește şi pe unii și pe alţii». Dar zice 
şi sfîntul Evagrie: «Dracii luptă descoperiţi împotriva pustnicilor. lar im- 
potriva celor ce petrec în chinovii sau săvirșesc virtutea însoţiţi cu alţii, 
îi înarmează pe cei mai fără grijă dintre fraţi. Dar războiul al doilea e 
mult mai uşor decit cel dintîi. Pentru că nu se pot afla oameni pe pămînt 
atît de amarnici ca dracii, chiar dacă se suferă din partea lor toată unel- 
tirea». Oamenii mai au și milă, sau mai pot fi și înduplecaţi, dar dracii nu. 
In orice caz poţi fi, în lupta cu oamenii ce te ispitesc sau te turbură, cel 
puţin tot atit de tare ca și ei, poţi afla o slăbiciune în ispitirea lor și 
deci îi poţi înfringe mai ușor. 

În P.G. se mai adaugă o scolie, care e totodată o metodă de întrîn- 
gere a ispitelor de la oameni și de la draci; «Cel ce se roagă pentru 
oamenii care-l nedreptăţesc, tulbură pe draci; iar cel ce se împoiriveşte 
celor dintii, e biruit de cei din urmă». Lupta oamenilor împotriva noastră 
nu e despărțită de cea a dracilor. Dar prin oameni, lupta dracilor e mai 
slabă. Căci oamenii se înmoaie de rugăciunea noastră pentru ei, de vorba 
bună și de ajutorul ce le dăm. 

tării şi ridicîndu-te de la cina liniştei, spală picioarele 
fraţilor cu duh smerit 1%. Mai bine zis tăvălește-te sub 
picioarele soţilor tăi cu cuget sporit; pune portar ne- 
îndurat și neadormit în poarta inimii tale ; ţine-ţi min- 
tea cea greu de ţinut 1% în trupul tău supus împrăştie- 
rii ; ţine liniştea minţii în mădularele ce se mișcă şi se 
clatină, care e lucrul cel mai minunat dintre toate; 
fä-ți sufletul neturburat în mijlocul turburărilor, 
opreşte-ţi limba înfuriată, gata să sară la împotri- 
vire 165, 

Luptă-te cu stăpîna aceasta în fiecare zi de şapte- 
zeci de ori cîte șapte. Înfige în lemnul sufletului ca 
intr-o cruce, mintea ta, ca o nicovală, care e bătută, 
batjocorită, ocărîtă, luată în rîs, nedreptăţită ca de 
niște lovituri neîncetate de ciocane, dar se înmoaie, nu 
suferă nici o sfărîmare, ci rămîne întreagă, netedă şi 
neclintită 166. Leapădă voia ta ca pe o haină a rușinii 
şi intră în arenă despuiat de ea 1%, chiar dacă acesta e 


163. Cel ce porneşte la ascultare cu hotărire, se dovedeşte pe deo 
parte bărbat puternic, pe de alta, în stare de smerenie; e tare în sme- 
renia slujitoare. El se încinge cu putere, dar cu puterea smereniei. El 
renunţă la liniştea care-l odihneşte și ia asupră-şi grija ajutorării şi lu- 
crării de scăparea aproapelui de păcatele ce-l împovărează. 

164. «xpăret vodv âxpârntoy> e un paradox. Mintea care e mereu în 
mișcare trebuie ţinută in gindul la Dumnezeu. 

165. În toate aceste recomandări se cere un lucru paradoxal (tradus 
de noi cu «<minunat»), deci cu atit mai greu. Mădularele trupului se 
mișcă sub puterea ispitelor, dar mintea trebuie să-și păzească liniștea şi 
deci puterea de a nu se tulbura şi de a nu se lăsa purtată de ele. Mintea 
trebuie să rămînă neclintită ca o stîncă în mijlocul valurilor ce o asal- 
tează. 

166. Mintea, ca organ al cugetării, are ca temelie sufletul nostru 
întreg, sau subiectul nostru. Dacă dispoziţia acestuia e fermă ca un 
lemn, mintea nu se va clătina nici ea de ispite. Neclintirea subiectului 
nostru își ia tăria din întipărirea lui de gîndul la crucea lui Hristos. 
Mintea trebuie să se fixeze în subiectul astfel întărit, asemenea lui Hristos, 
suportiînd ca El toate piroanele. 

167. «Voia ta» e voia contrară lui Dumnezeu, voia individualistă, sau 
egoistă. Ea îl îmbracă pe om într-o înfăţişare neplăcută lui Dumnezeu și 

un lucru rar şi anevoie de aflat. Îmbracă platoşa cre- 
dinţei care nu poate fi spartă şi sfărîmată de necre- 
dinţa în conducătorul luptei. Ține în frîul neprihănirii 
simţul pipăitului care sare cu nerușinare înainte. În- 
frînează-ţi cu pomenirea morţii ochiul care voiește să 
iscodească în fiecare clipă măreţia trupurilor şi fru- 
museţea lor. Adu la tăcere, prin grija de ea însăşi, 
mintea curipasă care voiește să osîndească pe frate 
pentru negrijă, arătînd în chip neamăgitor toată iubi- 
rea și mila față de apropele. În aceasta vor cunoaște 
toţi, cu adevărat, prea iubite părinte, că eşti ucenic al 
lui Hristos : dacă vom avea în obşte iubire între noi». 

«Vino, vino», zicea iarăşi bunul prieten. «Vino şi 
locuiește împreună cu noi. Bea în fiecare clipă batjo- 
corirea ca pe o apă vie. Căci David după ce a cercat din 
toate cele plăcute de sub cer, la sfîrşitul tuturor, măr- 
turisindu-şi neştiinţa, a zis : «Ce este dar bun ? Sau ce 
e plăcut ? Nu e altceva decit a locui fraţii împreună» 
(Ps. 132, 1). Iar dacă ne-am învrednicit astfel de o ase- 
menea răbdare şi ascultare, e bine ca, după ce ne-am 
cunoscut și slăbiciunea noastră, să nu intrăm în sta- 
dionul luptei, ci să fericim pe cei ce luptă şi să le do- 
rim răbdare» 168. 

Iar eu am fost biruit de frumoasele cuvinte ale pă- 
rintelui şi prea bunului învăţător, care a nevoit împre- 
ună cu mine în chip evanghelic şi proorocesc, sau mai 
bine zis prietenesc. De aceea am şi hotărît să dau fără 
șovăire întîietate fericitei ascultări. 


semenilor, într-o înfățișare de ocară. Cel ce ţine seama de această voie 
egoistă a sa, fiind duşmanul lui Dumnezeu și al semenilor săi, nu e capa- 
bil să suporte greutăţile neplăcute ale nevoinţelor, pentru că nu se ba- 
zează decît pe puterea sa limitată. 

168. E lăudată răbdarea în obște, ca forță de coeziune, ca putere 
susținută de comuniune și susținătoare a comuniunii. Pe aceasta a pus 
accent şi stareţul Gheorghe, de la Cernica, în viaţa duhovnicească ce a 
sădit-o în obştea sa. 

32) Dar înainte de a ieşi ca dintr-un rai şi de a în- 
şira cuvintele mele, ca nişte mărăcini uriîţi și nefolosi- 
tori, voi mai aminti încă o virtute folositoare a aces- 
tor fericiţi 168 Ps. 

Păstorul a băgat de seamă că de multe ori stînd noi 
la rugăciune, unii le foloseau ca întîlniri şi ca prilejuri 
de convorbiri. Acestora poruncindu-le să stea vreme 
de o săptămînă înaintea bisericii, le-a rînduit să facă 
metanie celor ce intrau şi ieșeau, chiar dacă erau cle- 
rici sau preoţi 16%. 

Văzînd pe careva dintre fraţi stînd la cîntare cu o 
simţire a inimii mai adîncă decît a multora şi mai 
ales părînd, prin rostirea cuvintelor însoţită de în- 
făţişarea fiinţei şi a feţei, că se află în convorbire. cu 
vreunii, l-am întrebat să-mi spună înţelesul fericitului 
său obicei. Iar el ştiind că e spre folos să nu ascundă 
aceasta, zise: «M-am obişnuit, părinte Ioane, să-mi 
adun gîndurile şi mintea, împreună cu sufletul, de la 
început, chemîndu-le să strige împreună: «Veniţi să 
ne închinăm şi să cădem la Hristos, Împăratul nostru 
Dumnezeu». 

Iar pe bucătar iscodindu-l eu, l-am prins făcînd 
aceasta : văzînd că are o tăbliță la brîu, am aflat că în- 
semna pe ea în fiecare zi gîndurile sale și le mărturi- 
sea pe toate păstorului. Dar nu numai pe acesta, ci şi 
pe alţi mulţi i-am văzut făcînd acolo acelaşi lucru. Căci 
era şi aceasta o poruncă a marelui păstor, precum am 
auzit 170, 


168 bis. «Uriîte ca exprimare, nefolositoare prin firea lor lumească; 
spinoase prin asprimea lor». 

169. «Cind greşala unuia se întinde la mulţi, nu trebuie să se arate 
îndelunga-răbdare, nici să se caute folosul propriu, ci cel al multora, ca 
să se mintuiască, pentru că virtutea muliora și de multe feluri e mai 
de folos decît virtutea unuia şi de un singur fel». 

170. Aceasta e o metodă de a păstra sufletul într-o sinceritate sau 
într-o transparenţă deplină, neavînd în el nimic ascuns, nimic acoperit 
de întunericul minciunii, nici o umbră, nici o pată, ci totul în lumină. 

Oarecare dintre fraţi a fost izgonit odată de el, 
pentru că a birfit pe aproapele său către el, că e flecar 
și vorbăreţ. Dar el a stăruit în poarta mînăstirii timp 
de o săptămînă, rugîndu-se să poată intra şi să fie 
iertat. Cînd a auzit aceasta iubitorul de suflete, cerce- 
tînd şi aflînd că acela n-a mîncat nimic în cele șase 
zile, îi vesti: «Dacă voieşti să-ţi faci sălașul în între- 
gime în mînăstire, te voiu pune în ceata celor ce se 
pocăiesc». Şi fiindcă cel ce se pocăia a primit aceasta 
cu bucurie, păstorul a poruncit să fie dus în mînăstirea 
rînduită îndeosebi pentru cei ce plîngeau pentru pä- 
catele lor, ceea ce s-a şi întîmplat 171. 


Scolia P.G.: Alta, a lui Fotie: «A dezvălui de bunăvoie greșalele 
sale bărbaţilor duhovniceşti, e un semn al vieţii ce se îndreptează, iar 
a le ascunde e un Semn al sufletului pătimaş. Căci nimenea ajutind pe 
hoţi, sau stînd de partea curvarilor, nu-și va da pe faţă gindurile (nu-i 
va da pe faţă pe aceştia). Pentru că cel nepătimaș, care are milă față de 
pătimaș spunînd păcatul fratelui, o face din două motive: fie ca să-l 
înarepteze pe el, fie ca să-l folosească pe altul. Dar dacă-l spune fără 
aceste motive, o face fie ca să-l osindească pe acela, fie ca să-l birfească, 
şi de aceea nu va scăpa de părăsirea dumnezeiască şi va cădea şi el fie 
in aceeaşi greșală, fie în alta, şi va fi osindit şi ruşinat». 

171. O scolie a lui Hrisolog: «Leagă pe cel ce a păcătuit, ca să i-L 
faci milostiv pe Dumnezeu. Nu-l dezlega, ca să nu fie legat și mai tare de 
minia lui Dumnezeu. De nu-l voi lega eu, legăturile lui nu vor rămîne ne- 
dezlegate. «Că de ne vom judeca pe noi înşine, nu vom fi judecaţi» (1 Cor. 
11, 31). Să nu socotească cineva aceasta, cruzime și neomenie, ci cea mai 
mare blîndeţe și cel mai bun leac şi multă purtare de grijă. «Dar au sufe- 
rit destul timp pedeapsa», va zice cineva. Cît? Spune-mi! Un an, doi, 
trei? Dar nu mă interesează vremea, ci îndreptarea sufletului. Arată-mi 
deci aceasta: de s-au străpuns la inimă, de s-au schimbat, și atunci s-a 
împlinit totul. Iar de nu s-a întîmplat aceasta, vremea nu e de nici un 
folos. Căci nu ne interesează de a fost legată rana de multe ori, ci de a 
folosit legătura. Dacă a adus folos în scurtă vreme, să nu mai fie ţinută. 
Iar de nu a fost spre folos în cincisprezece ani, să mai fie ţinută. Dezle- 
garea celui legat să hotărască folosul». Legind duhovnicul pe cel ce a 
greșit, nu-l mai leagă Dumnezeu. Căci acela simte mai vădit dezaprobarea 
și se îndreaptă, pe cînd legătura lui Dumnezeu nu e vădită şi omul con- 
tinuă să păcătuiască, socotind că dacă nu l-a dezaprobat duhovnicul, pă- 

33) Dar fiindcă am vorbit despre amintita mînăs- 
tire, să spunem ceva pe scurt şi despre ea. Era un loc 
depărtat cam la o stadie (1 km.) de mînăstirea cea 
mare. Era o închisoare jalnică. Nu se putea vedea 
acolo niciodată fum, nici vin, nici ulei pentru mîncare. 
Nu se găsea altceva decît pîine şi puţine legume. În 
acest loc îi închidea fără ieşire pe cei ce se poticneau 
după chemare (la călugărie) ; nu la un loc, ci îndeo- 
sebi şi despărțiți, sau cîte doi cel mult, pînă ce Dom- 
nul îl înştiinţa pe el (pe păstor) despre fiecare. Pusese 
peste ei şi un mare locţiitor, cu numele Isaac, care 
cerea celor predaţi grijii lui rugăciune aproape neîn- 
cetată. Spre împiedecarea trîndăviei, erau acolo și stîl- 
pări multe de finic (pentru făcut coşuri şi rogojini). 
Aceasta era viaţa, aceasta era starea, aceasta era pe- 
trecerea celor ce căutau cu adevărat faţa Dumnezeului 
lui Iacov (Ps. 23, 6). 

34) E un lucru bun a te minuna de ostenelile sfin- 
ţilor. Dar e un lucru pricinuitor de mîntuire a rîvni 
să faci la fel. Însă a voi să urmezi vieţuirea lor dintr-o- 
dată e un lucru nesocotit şi cu neputinţă. 


35) Cînd sîntem mușşcaţi de mustrări, să ne aducem 
aminte de păcatele noastre, pînă ce Domnul, văzînd 
silința noastră, a celor ce ne sîrguim, le va şterge pe 
acestea şi va preface durerea ce ne muşcă în inimă, 
în bucurie 172. «Căci după mulţimea durerilor mele în 
inima mea, zice, au veselit mîngiierile Tale sufletul 
meu la vremea cuvenită» (Ps. 93, 19). 

36) Să nu uităm pe cel ce zice către Domnul: «Cite 
necazuri și rele mi-ai arătat mie şi întorcîndu-mă m-ai 
catul lui n-are prea mare importanţă. lar canonul se orientează, ca vreme, 
după rezultatul adus de el în îndreptare. 

172. «Silitori nesiliţi sînt cei pătrunşi de dragostea lui Dumnezeu şi 


care se silesc a bineplăcea lui Dumnezeu, nu pentru că îi silește cineva, 
ci pentru că sînt atrași de dragostea lui Dumnezeu». 

făcut viu şi din adîncurile pămîntului m-ai scos iarăşi 
după ce am căzut» (Ps. 70, 23). 


37) Fericit este cel ce s-a silit pe sine să fie defăi- 
mat şi ocărît în fiecare zi pentru Domnul. Acesta va 
dănţui cu mucenicii și va sta de faţă cu îngerii, plin de 
îndrăzneală. Fericit este monahul care se va socoti pe 
sine în toată clipa vrednic de necinstire şi de defăi- 
mare. Fericit este cel ce şi-a omorit pînă la capăt voia 
sa şi şi-a predat grija de sine învățătorului său în Dom- 
nul. Căci va sta de-a dreapta Celui răstignit 173. 

38) Cel ce a respins de la sine mustrarea dreaptă 
sau nedreaptă, a respins însăşi mîntuirea sa. Iar cel 
ce o primeşte cu durere, sau fără durere, va dobîndi 
degrabă iertarea păcatelor sale 174. 


173, «Ava Zosima a zis că cel ce doreşte să umble pe calea cea ade- 
vărată şi dreaptă, cînd se tulbură se loveşte pe sine, zicînd: De ce te 
miînii suflete al meu? De ce te tulburi, ca cei ce fac spume? Chiar dim 
aceasta arăţi că eşti bolnav. Căci de nu ai fi bolnav, nu ai suferi. De ce 
încetind să te ocărăști pe tine, îl învinovăţești pe fratele tău că ţi-a arătat 
boala cu fapta și cu adevărul. Ia aminte la porunca lui Dumnezeu: «Cind 
era ocărit, nu ocăra; cind pătimea, nu amenința» (1 Pt. 2, 23), ci suferea 
toate. Și zicea că de va trăi cineva anii lui Matusalem și nu va umbla pe 
calea aceea dreaptă, pe care au umblat toţi sfinţii, adică cea a necinstirii 
lor de către oameni, a iubirii şi a răbdării bărbătești, nu va înainta nici 
puţin nici mult, şi va cheltui anii în deșert». 

Cel ce rabdă va sta de-a dreapta Celui răstignit și, după răstignire, 
înviat, pentru că s-a lăsat și el răstignit de ocări și și-a predat grija de 
sine dascălului său, ca Hristos, Tatălui. Omorînd cu totul voia sa egoistă, 
a înviat în dragostea lui Hristos. 

Ava Zosima e cel de care vorbeşte cu mare venerație și Ava Dorotei. 
Era un egumen în apropierea Gazei de la începutul secolului VI. Avem 
aci o dovadă despre influența «Cuvîntărilor» Avei Dorotei asupra lui 
loan Scărarul. 

174. Mustrarea te face atent la tine însuți; te face să-ţi dai seama că 
e ceva rău în tine, sau care face altuia impresia că nu eşti cum trebuie în 
vreo privință oarecare. Drept urmare, te silești să te vindeci şi în acea 
privinţă, şi deci să-ți cîştigi mîntuirea. E o cruce care te desăvirșește. fn- 
săși primirea mustrării pricinuindu-i cuiva pocăinţa de greșale, îi aduce 
iertarea lor. 

39) Arată în chip nevăzut (cu mintea) lui Dumne- 
zeu credinţa şi dragostea curată ce o ai faţă de părin- 
tele tău şi Acela va îndemna pe acesta în chip neştiut 
să se alipească de tine şi să te apropie de el, după sim- 
ţirea ta față de'el175. Cel ce pironește pe stilp orice 
şarpe, a arătat o credinţă vădită 176. Dar cel ce îl as- 
cunde, rătăcește încă pe locuri fără căi 177. 


40) De voiește cineva să ştie că are iubirea de fraţi 
şi dragostea adevărată, se va încredința despre ea cînd 
se va vedea pe sine plîngînd pentru greșalele fratelui 
şi veselindu-se de înaintările şi de darurile lui 178. 


41) Cel ce voieşte să rămînă biruitor într-o convor- 
bire cuvîntul său, să ştie că suferă de boala diavolului, 
chiar dacă cuvîntul său e adevărat 17. Şi dacă face 
aceasta într-o convorbire cu cei deopotrivă cu el, va fi 
tămăduit poate de certarea celor mai mari. Dar dacă 


175. Nu-ţi arăta simțămintele de umilinţă și de iubire faţă de părintele 
tău duhovnicesc văzut, ci spune-i-o cu mintea lui Dumnezeu. Și Dumnezeu 
i-o va descoperi aceluia, pentru că ceea ce e sincer, nu se poate să nu se 
vadă în oarecare Chip. 

176. Aici se arată sensul şarpelui de aramă țintuit pe lemn în Vechiul 
“Testament. 

477. Pironeşte pe stilpul văzut prin mărturisire orice şarpe ce se 
mișcă în tine şi aşa îl vei omorî. Dar dacă-l ţii ascuns în tine, nu vei 
umbla pe calea dreaptă, ci pe căi nedrepte, acoperite de întuneric. 

178. «Acela şi-a pus sufletul său pentru fratele». Căci suferă pentru 
„acela ca pentru sine şi se bucură de darurile lui, ca pentru ale sale. Sufle- 
tul trăiește și moare pentru acela și cu acela. 

179. Cine voieşte să-şi facă biruitor cuvîntul său, voieşte să biruiască 
“el pe ceilalți. Desigur, el ar putea spune că nu voiește să se impună pe 
sine, ci adevărul. Dar despre adevărul lui Hristos ajunge să dai mărtu- 
rie, trăindu-l şi murind pentru El. El nu se impune cu arguțţii ale raţiunii, 
a cărei dibăcie vrei să dovedești că o ai. «Nu ţine de vieţuirea crești- 
nească a se apăra, şi nu se vorbeşte de ea în învăţătura lui Hristos». Sau: 
«Împotrivirea în cuvint arată încăpăţinarea şi neascultarea». Ea dovedește 
mai mult îngiîmfarea și disprețuirea, şi nu smerenia şi ascultarea în toate. 
Metoda recomandată aci, ar aduce cu adevărat pace între oameni. 

face aşa şi faţă de cei mai mari, sau mai înţelepţi, 
boala lui nu poate fi vindecată de oameni. 

42) Cel ce nu se supune cuvîntului nu se supune 
nici lucrului. Căci cel ce e necredincios în ceea ce e 
puţin, e necredincios şi neîncovoiat şi în ceea ce e 
mare. Acela se osteneşte în zadar, neagonisindu-și din 
Cuvioasa ascultare nimic altceva decît osînda. 

43) Cel ce şi-a făcut conştiinţa curată la culme, în 
supunere faţă de părintele său, acela, aşteptînd în fie- 
care zi moartea ca pe un somn, mai bine zis ca pe viaţa 
sa, nu se înspăimâîntă, știind că în ceasul despărțirii nu 
el, ci întîistătătorul va avea să dea socoteală 180. 

44) Cel ce, primind nesilit de la părintele său în 
Domnul slujba unei ascultări, a pătimit în ea vreo po- 
ticnire neaşteptată, să pună vina nu pe cel ce a dat 
arma, ci pe cel ce a primit-o. Căci a primit arma spre 
lupta cu vrăjmaşul, dar a îndreptat-o spre inima sa. 
lar de s-a silit pe sine pentru Domnul şi a dezvăluit 
slăbiciunea sa de mai înainte celui ce i-a dat-o, să în- 
drăznească, căci chiar dacă a căzut, nu a murit 161. 


180. Acela a făcut și a gîndit chiar ceea ce i-a cerut întiistătătorul, 
Deci acesta va avea să dea socoteală pentru faptele şi gindurile lui. Desi- 
gur, aceasta nu scapă pe călugăr de răspundere. Dar el răspunde întrucit 
se biruie pe sine în fiecare clipă, ascultind. lar acest lucru nu e ușor. El 
renunţă mereu la buna sa plăcere, la pornirile sale de plăcere, la mindria 
sa. El strînge apele dezordonate ale pornirilor sale mereu în matca îngustă 
şi tot mai adincă a unei vieţuiri libere de patimi, a unei curăţii desăvirșite. 

181. «E deosebire între cădere și cădere. De aceea și căderea e după 
felul ascultării. Deci nu socoti izgonire de la Dumnezeu căderea ce se 
întîmplă în împlinirea slujirii». Altă scolie a Marelui Vasile, care nu e 
decît în traducerea lui Ven, Costache: «Pe lîngă cele zise, de viața mo- 
nahului mai ţine şi o altă primejdie. Cea dintii și foarte mare e cea a plă- 
cerii de sine. Căci neavind pe nimeni care să poată să-i cerce lucrul, i se 
pare că a ajuns la împlinirea poruncii. Apoi făcîndu-și din nepricepere o 
deprindere, nu cunoaşte nici lipsurile, nici sporirea în lucrare. Căci îi lip- 
seşte din jur orice ajutor, prin care să cunoască unde se află cu lucrarea 
poruncilor. Căci cum va arăta smerita cugetare, neavind pe nimeni care 

45) Am uitat, o, prieteni, să vă pun în faţă şi pîinea 
aceasta dulce a virtuţii: anume, am văzut acolo ascul- 
tători în Domnul care se zdrobeau prin ocări şi se de- 
făimau pentru Dumnezeu, ca să fie pregătiţi prin obiş- 
nuire să nu se mîhnească de necistirile ce li se vor 
aduce din afară 12. 

46) Sufletul care se gîndeşte la mărturisire e ţinut 
de aceasta ca de un frîu, să nu păcătuiască. Dimpo- 
trivă, păcatele pe care nu avem de gînd să le mărtu- 
risim, le săvîrşim fără frică, ca în întuneric. 

47) Cînd, lipsind întîistătătorul, ne închipuim faţa 
lui şi, socotind că stă în faţa noastră, ocolim orice în- 
tîlnire, sau cuvînt, sau mîncare, sau somn, sau altceva 
care știm că nu-i place, împlinim cu adevărat o ascul- 
tare nemincinoasă. Copiii mașteri socotesc lipsa învă- 
ţătorului (a tatălui) prilej de bucurie, dar cei adevăraţi 
o socotesc pe aceasta o pagubă. 

48) Am întrebat odată pe careva dintre cei mai în- 
cercaţi, rugîndu-l să-mi spună cum se dobindeşte prin 
ascultare smerenia. Iar el zise: «Chiar dacă ascultă- 
torul recunoscător ar învia morţi, chiar dacă ar do- 
bîndi lacrimi, chiar dacă s-ar izbăvi de războaie, el so- 
coteşte în chip neîndoielnic că acestea le-a făcut rugă- 
ciunea părintelui său duhovnicesc. Astfel el rămîne 
străin de închipuirea deșartă de sine. Căci cum se va 
mîndri cu acelea, cel ce spune că le-a făcut prin aju- 
torul părintelui şi nu prin sîrguința sa ?» 


să se arate mai smerit? Cum va cunoaște milostivirea, despărţit fiind de 
ceilalți? Cum se va deprinde în indelunga răbdare, nestînd nimenea im- 
potriva voilor sale ? lar de va zice cineva că-i ajunge învăţătura Scriptu- 
rilor, spre îndreptarea năravurilor, face ca cel ce învaţă timplăria, dar nu 
o lucrează niciodată... Însuşi Domnul a spălat picioarele ucenicilor. Dar 
tu pe cine vei spăla ? Cum vei sluji? Decît cine vei fi cel mai de pe urmă, 
singur de sine petrecînd ?» 

182. Obişnuindu-te să nu te socoteşti mare lucru, nu te vei mîhni cind 
nu te vor socoti mare lucru nici alţii. 

49) Cel ce se liniștește (isihastul = sihastrul) nu 
cunoaște lucrarea celor spuse 185. Căci părerea de sine 
şi-a cîştigat stăpînire în el, socotind că faptele amin- 
tite sînt săvârşite de el prin sîrguinţa sa. Dar cel aflat 
în ascultare, biruind două vicleşuguri, rămîne robul 
veșnic supus al lui Hristos t84, 


50) Dracul luptă uneori să întineze pe cei ascultă- 
tori, cu murdării şi-i face învirtoşaţi la inimă ; alteori, 
să-i turbure protivnic obiceiului ; şi iarăşi alteori să-i 
facă pe unii uscați şi neroditori, trîndavi şi greoi la 
rugăciune, somnoroși şi întunecaţi, ca să nu se mai 
folosească cu nimic din ascultare, ba să dea și înapoi 
şi să iasă din ascultare. Căci nu le îngăduie să înţeleagă 
că retragerea prin iconomie a bunătăţilor ce ni se pare 
că sînt în noi, ni se face pricină de cea mai adîncă sme- 
rită cugetare 185. 


51) Înşelătorul amintit a fost adeseori respins de 
către unii prin răbdare. Dar apoi, încă vorbind acesta, 
alt «înger» înfăţişîndu-se, încearcă după puţin timp să 
ne amăgească 186. 


52) Am văzut ascultători ajunși la multă umilinţă, 
biînzi, înfrînaţi, sîrguincioși, nerăzboiţi, fierbinţi sub 
acoperămîntul părintelui, de care apropiindu-se dracii 


183. Aci autorul ţine să arate că ascultarea celui din obşte e mai 
mare decit liniștirea de unul singur. Prin aceasta nu disprețuiește liniştirea. 
Dar socotește că la aceasta trebuie să ajungă cineva abia după ce a do- 
bîndit smerenia prin ascultarea în obşte. 

184. Ed. 1970: «Înţelege prin cele două vicleșuguri: neascultarea și 
părerea de sine». 

185. E bine deci ca cei ce ajung prin ispita celui rău în vreo înti- 
nare, în vreo tulburare, sau lenevire la rugăciune, să nu iasă din pricina 
acestora din ascultare, ci să înțeleagă că acestea li se întimplă din icono- 
mia dumnezeiască, pentru a-i conduce la cea mai adîncă smerenie. 

186. Se mai întimplă şi faptul acesta: Respingind cineva ispita unui 
demon, i se arată același, sau altul în chipul unui înger, ajutîndu-l, chipu- 
rile, să-l respingă pe acela. Dar îndată prin această nouă înfăţişare, îl 
amăgește cu păcatul părerii de sine. 

le-au semănat gîndul că sînt întăriţi acuma pentru lini- 
ştire (pentru sihăstrie), sau pentru lupta desăvîrșită 
şi prin ea pot ajunge la nepătimire. Și amăgiţi astfel 
şi ieşind din port la largul mării, apoi prinzindu-i fur- 
tuna şi neavînd cîrmaci, s-au primejduit jalnic de a- 
ceastă mare murdară şi sărată. 

53) E de trebuință ca marea să se turbure și să se 
înfurie în chip sălbatic, ca prin aceasta să arunce ia- 
răşi pe pămînt conţinutul ei şi tot gunoiul şi iarba pe 
care le-au adus în ea rîurile patimilor 187. 

54) Cel ce uneori ascultă, alteori nu ascultă de pă- 
rinte, este asemenea celui care uneori pune în ochi 
leacuri, alteori var nestins. Căci «unul zidind, iar altul 
dărîmînd, care altul va fi folosul, decît osteneala ?» 
(Eccl. 22, 28). 

55) Nu te lăsa amăgit, o, fiule ascultător al Dom- 
nului, de duhul închipuirii de sine şi spune păcatele 
tale învățătorului tău, ca și cînd le-ar spune altă per- 
soană. Căci nu te poţi izbăvi de rușine, fără ruşine 18. 
Dracii au adesea obiceiuri să ne convingă fie să nu ne 
mărturisim, fie să defăimăm pe alţii ca vinovaţi de pă- 
catul nostru. 

56) Dezgolește-ţi, dezgoleşte-ţi rana în faţa dofto- 
rului şi nu te ruşina. «A mea e buba, părinte, a mea e 
“187, Călugărul ieșit din portul neprimejdios al ascultării în obşte, cu 
patimi nedeplin tocite, acestea sînt stirnite în singurătate. Dar prin aceasta 
el va vedea că e bine să revină în portul neprimejdios al obștii. 

188. Trebuie să-ţi mărturiseşti păcatele, fără a te cruța, așa cum nu 
te-ar cruța, dacă ţi le-ar dezvălui altcineva. Desigur, spunindu-le tu însuți, 
vei trece prin clipe de mare rușine. Dar nu poţi scăpa de ruşine, dacă nu 
treci prin rușine. Cu ruşinea pe care o suferi lovești păcatele care-ţi pro- 
duc ruşinea şi înlături pricina rușinii. Ruşinea mărturisirii este trecătoare, 


dar rușinea obiectivă a răminerii în păcatul nemărturisit e durabilă și se 
adincește mereu. 

rana. Din nepăsarea mea s-a pricinuit, şi nu din a al- 
tuia. Nimeni altul nu e pricinuitorul ei: nici om, nici 
duh, nici trup, nici altceva, ci negrija mea!» Fă-te la 
mărturisire şi cu purtarea şi cu chipul şi cu sîndul, ca 
un osîndit, plecîndu-te spre pămînt şi dacă se poate 
udînd cu lacrimi picioarele doftorului și judecătorului 
ca ale lui Hristos. 


57) Dacă toate atîrnă de obișnuinţă şi îi urmează 
ei, cu mult mai mult, fără îndoială, cele bune, care au 
ca împreună-lucrător pe Dumnezeu. Nu te vei osteni 
mulţi ani, fiule, să afli în tine fericita odihnă 18%, de te 
vei preda de la început ocărilor, cu tot sufletul. 


58) Nu socoti lucru nevrednic de tine a-ţi face măr- 
turisirea în chip smerit ca înaintea lui Dumnezeu, îna- 
intea ajutătorului tău 1%. Căci am văzut osîndiţi în- 
muind printr-o înfăţişare prea întristată şi printr-o 
mărturisire adîncă aspirmea judecătorului şi pre- 
schimbînd miînia lui în înduioşare. De aceea şi loan 
Înaintemergătorul cerea de la cei ce se rugau mărtu- 
risirea înaintea botezului, neavînd el însuşi nevoie de 
aceasta, ci prilejuind prin ea mîntuirea lor. 


189. Odihna de patimi. La ea se ajunge ușor biruindu-ţi mindria şi 
pornirile spre plăcere prin ascultare. În ascultare e o mare tărie, e izvorul 
tăriei pentru biruirea tuturor patimilor. 

190. Duhovnicul ţi-a fost dat ca ajutător în cele bune. Dumnezeu a 
tinut seama de nivelul nostru omenesc și ne-a dat un ajutător apropiat 
nouă. S-ar putea socoti duhovnicul (și preotul) în acest sens şi un ajutor 
de care se foloseşte Dumnezeu pentru folosul nostru. Așa cum Dumnezeu 
nu botează singur, ci i-a trimis pe apostoli și pe urmașii lor să boteze, ca 
să ne dea siguranţa că sîntem botezați, așa nu primește mărturisirea noas- 
tră fără mijlocirea unui om văzut, ci-l foloseşte pe acesta ca ajutor văzut, 
pe măsura noastră. El dă putere pătrunzătoare cuvîntului omenesc al du- 
hovnicului, căci Fiul lui Dumnezeu însuși S-a folosit de cuvint omenesc 
care răsuna în urechile ascultătorilor, dindu-i tărie dumnezeiască, făcindu-l 
mijloc al puterii dumnezeieşti. Căci cuvîntul creşte din Cuvintul. 

59) Să nu ne speriem dacă sîntem războiți şi după 
mărturisire. Căci e mai bine să ne luptăm cu gîndu- 
rile decît cu mîndria !9!. 


60) Nu alerga după cele din povestirile sihaștrilor 
şi ale părinţilor pustnici şi nici nu te înălța spre ele 1%. 
Căci tu înaintezi cu oștirea întîiului mucenic (Ştefan). 

61) Nu ieşi din locul de luptă nici cînd cazi 1%. Căci 
cu mult mai mult avem atunci nevoie de doftor 19. 
Dacă şi-a poticnit piciorul de o piatră cel ce avea aju- 
tor, cel lipsit de ajutor nu se va poticni numai, ci va 
Şi muri. 

62) Cînd cădem, îndată dracii venind lîngă noi iau 
şi ne înfăţişează ca pricină binecuvîntată, sau mai 
bine-zis nebinecuvîntată, liniştea. Scopul vrăjmaşilor 
noștri e să adauge la căderea noastră în chipul acesta, 
© nouă rană. 

63) Cînd un doftor îşi mărturiseşte neputinţa, e 
nevoie să mergem la altul. Căci rar sînt cei ce se tămă- 
duiesc fără doftor. 


64) Cine e deci cel ce socoteşte că ni se poate îm- 
potrivi cînd spunem că, dacă orice corabie ce are un 


191. Dacă n-am fi războiţi de ginduri ispititoare, după mărturisire, 
ne-am mîndri, ca unii ce nu mai sîntem supuși ispitelor şi în acest caz, 
ar trebui să luptăm împotriva mindriei și lupta cu ea ar fi mult mai grea. 

192. «Nu te înălța spre acele povestiri» încercînd să imiţi cele isto- 
risite în ele, sau socotind că ai și tu ceva din cele spuse în ele. 

193. A marelui Vasile (Despre stăruința monahilor, cap. XXI): «Pre- 
cum mădularele trupului legate prin legătura firii n-ar putea să se rupă 
de trup, sau, dacă s-ar rupe vreunul, ar deveni mort, aşa cel ce se nevo- 
ieşte unit cu frățimea, nu s-ar putea tăia de cei cu care s-a însoţit, sau 
făcînd aceasta, va fi mort cu sufletul și lipsit de ajutorul părintelui, neso- 
cotind grija lui față de el. Unul ca acesta trebuie osîndit ca pricină de 
sminteală multora... Căci sufletul odată obișnuit să se răzvrătească, se 
umple de multă neînfrinare». 

194. În locul de luptă sau în obşte, se află și doltorul, ca într-un 
spital. Deci nu ieși din acel loc. Pentru că în acest caz te lipseşti şi de 
doitor. 

cîrmaci încercat poate ajunge în primejdie de înecare, 
fără cârmaci se va pierde în chip sigur ? 1%. 

65) Din ascultare se naște smerenia, din smerenie, 
nepătimirea, dacă «întru smerenia noastră Şi-a adus 
aminte de noi Domnul şi ne-a izbăvit pe noi de vrăj- 
maşii noştri» (Ps. 135, 23). Drept aceea, nimic nu ne 
va împiedica să spunem că din ascultare se naşte ne- 
pătimirea, prin care vine culmea smereniei. Căci ne- 
pătimirea începe de la smerenie, precum legea, de la 
Moise. Dar fiica desăvîrşeşte pe maică, precum Maria, 
Adunarea 1%. 

66) Bolnavii care, după îngrijirea din partea unui 
doftor şi după folosul avut de la el, părăsesc pe acesta 
alegînd pe altul înaintea tămăduirii desăvîrşite, sînt 
vrednici de toată osînda de la Dumnezeu. 


195. Dacă orice corabie se poate îneca chiar avind un cirmaci iscusit, 
în mod sigur se va îneca neavînd un cirmaci. 

196, «Ascultarea e începutul smereniei. Căci cel ce nu s-a cunoscut 
că este cu lipsă în virtuţi, nu poate sta sub mîna altuia. lar cunoaşterea 
de sine adunindu-și sufletul îl duce la ascultare, iar ascultarea stăpinită 
de frica lui Dumnezeu naște iubirea şi smerenia. lar smerenia desăvirşită 
izgonește închipuirea de sine. Iar cel ce s-a curăţit de aceasta și de cele- 
lalte, se face casă a nepătimirii, precum se vede». 

Alta : «Începutul și sfirşitul este ascultarea cu smerenie. lar fiica ei, 
nepătimirea, se face desăvirșitoarea maicii și pricinuiește smerenia de- 
săvîrșită». 

Alta: «Cel smerit şi ascultător nu slujește patimii închipuirii de sine. 
lar cel nerobit patimilor se face cunoscut numaidecit ca nepătimaș. Iar 
nepătimașul este întreg dulce şi blind, așa încit ascultarea naște nepăti- 
mirea prin mijlocirea smereniei». În ed. Veniamin Costache mai este şi 
scolia următoare a lui Fotie: «Căci smerenia naște nepătimirea, precum 
Moise legea. Părintele a asemănat aceste trei virtuţi, adică ascultarea, 
smerenia și nepătimirea, cu trei fețe: cu Moise, cu Adunarea şi cu Maria. 
Și de aceea ni se pare că — precum acolo, după ce ludeii au trecut Marea 
Roșie, vrind să cinte cîntare de biruinţă lui Dumnezeu, aveau ca născător 
şi făcător al acesteia pe Moise, iar împlinitoare pe Maria, fiind și ea din- 
tre cei din obște şi nu iîncepătură — aşa şi aici zice: În faţa lui Moise se 
cade a vedea ascultarea, în fața Adunării smerenia, iar a Mariei nepă- 
timirea». 


114 FILOCALIA 


67) Nu fugi de mîinile celui ce te-a adus la Domnul. 
Că nu te vei rușina în toată viaţa ta de altcineva ca de 
acela 1%. 


68) Nu e fără primejdie pentru un ostaş neîncercat 
să se despartă de mulţimea ostașilor ca să se lupte de 
unul singur 1%. Şi nu e fără primejdie pentru călugăr 
să pornească pe calea liniştirii înainte de multă cercare 
şi nevoinţă în lupta cu patimile sufleteşti. Cel dintîi se 
primejduieşte trupeşte, al doilea, sufleteşte. «Mai buni 
sînt, zice Scriptura, doi decît unul» (Eccl. 14, 19). Adică 
mai bine este fiului să se lupte împreună cu părintele 
său împotriva gîndurilor care pun stăpînire pe el îna- 
inte de a băga de seamă 189. 

69) Cel ce lipseşte pe orb de călăuză, turma de păs- 
tor, pe cel ce rătăceşte de povăţuitor, pe prunc de ta- 
tăl său, pe bolnav de doftor, corabia de cîrmaci, prici- 
nuiește tuturor primejdii, iar cel ce încearcă să se 
lupte fără ajutor cu duhurile, e omorît de acelea. 

70) Cei ce vin în spital, să-şi facă de la început cu- 
noscute suferinţele lor. Iar cei ce vin la ascultare, să 
arate smerenia ce li se cuvine. Celor dintîi, uşurarea 
suferințelor, iar celor de al doilea, adausul cunoștinței 
de sine li se va arăta, mai mult decît oricare altul, ca 
un semn neînșşelător al însănătoşirii lor. 

71) Să-ţi fie conştiinţa oglinda supunerii tale și-ţi 
va fi de ajuns 2%. 

197. Recunoșştinţa față de acela te va ajuta, mai mult decit orice alt- 
ceva, să nu te prăvălești și să nu stărui în păcate. 

198. E o continuă pledoarie pentru stăruirea începătorilor în viaţa 
de obște. 

199. «npăc tac npoApere». Sînt gînduri sau ispite cu care ne pomenim 
în minte, pînă nu băgăm de seamă. Dar sînt și «pre-judecăţi», idei luate 
de-a gala înainte de a le judeca. 

200. «Priveşte-te pe tine însuţi, zice, în conştiinţă, ca în oglindă și 
cercetează gindurile tale. Și dacă conştiinţa nu te învinovăţeșşte în ceva, 
ci-ți dă mărturie despre ascultarea ta fără alegere, nu căuta încredințare 

72) Cei ce se supun, în viaţa lor de liniștire, părin- 
telui lor ?™ au numai pe draci lucrători împotriva lor, 
dar cei ce se află în obşte luptă deodată şi cu dracii şi 
cu oamenii. Cei dintîi păzesc mai cu de-amănuntul po- 
runcile lui Dumnezeu prin necontenita privire a învă- 
ţătorului. Cei de al doilea, adeseori prin lipsa învăţă- 
torului le calcă puţin pe acestea. Dar de se vor face 
sîrguincioşi şi iubitori de osteneală prin răbdarea po- 
ticnelilor şi a mustrărilor, vor umple lipsa cu priso- 
sinţă și vor dobiîndi cununi îndoite. 


73) Să ne păzim pe noi luînd seama la noi cu toată 
străjuirea. Căci portul plin de corăbii uşor le poate 
sfărîma pe acestea; mai ales pe cele roase în ascuns 
de miînie, ca de un vierme 202. 


74) Să ne deprindem cu tăcerea cea mai deplină 
și cu neştiința faţă de întîistătător. Căci bărbatul tă- 
cut este fiul înţelepciunii, cîştigînd totdeauna multă 
cunoștință 203. Am văzut pe unul din cei de sub ascul- 
tare răpind povestirea din gura întîistătătorului şi dez- 


mai mare». Conșştiinţa e oglinda ta lăuntrică, în care te vezi așa cum eşti. 
Alţi oameni îţi pot spune lucruri bune despre tine; dar ei nu ne cunosc 
aşa de bine, cum ne cunoaştem noi înșine, privindu-ne în conştiinţa noas- 
tră. Sau ne amăgesc, lăudiîndu-ne din cine ştie ce interese. Conștiinţa e 
o oglindă de o negrăită fineţe, limpezime și sinceritate. Niciodată nu 
ajunge viața noastră să nu mai arate nici o pată în oglinda conștiinței 
roastre. De aceea, ea îndeamnă neîncetat şi pe sfinţi la pocăință. 

201, Chiar şi cei ce au intrat într-o viață de liniștire (isihie, sihăstrie 
n. lr.), trebuie să aibă un părinte duhovnicesc, ca model şi sfătuitor. 

202. E o primejdie și într-o obşte mare, de a se stărima prin ciocniri 
vieţuitorii din ea. Aceasta se întîmplă mai ales cînd sînt slăbiţi pe dină- 
untru de viermele miniei. E nevoie de multă linişte și în portul unei vieţi 
de obşte. E nevoie de stăpinire de sine și de răbdare din partea tuturor 
ca să nu se ciocnească corabia şi să se sfarme. 

203, Un alt paradox: Să ne arătăm tăcuțţi și fără știință în faţa intii- 
stătătorului. Dar atunci, dovedim și dobindim cea mai multă cunoștință. 
Căci mintea nerisipindu-se în vorbe multe, înseamnă mai atent în sine 
tot ce observă și află. 

nădăjduit de supunerea lui. Şi l-am văzut agonisind 
din aceasta, nu smerenie, ci mîndrie. 


75) Să veghem cu toată vegherea, să luăm aminte 
cu grijă şi să ţinem seama cu trezvie, cînd şi cum tre- 
buie să dăm întîietate slujirii şi nu rugăciunii. Căci nu 
trebuie să se întîmple aceasta întotdeauna. Ia aminte 
la tine însuţi cînd te afli cu fraţii şi nu te grăbi să te 
arăţi nicidecum mai drept ca ei în ceva. Căci vei să- 
vîrşi atunci două rele: pe aceia îi vei răni prin sîr- 
guinţa ta cu chip mincinos, iar ţie îţi vei pricinui mâîn- 
drie prin purtarea ta. 

76) Fii sîrguincios cu sufletul, nearătînd-o aceasta 
nicidecum prin trup: nici prin înfăţişare, nici prin 
vreun cuvînt deschis, nici prin vreun cuvînt cu subîn- 
teles. Fă așa, dacă ai încetat să dispreţuieşti pe aproa- 
pele. Iar dacă ești aplecat spre aceasta, fă-te fraţilor 
tăi asemenea şi nu neasemenea prin închipuirea de 
sine 204, 

77) Am văzut un ucenic neîncercat fălindu-se în 
faţa altora cu isprăvile învățătorului său. Dar soco- 
tind să-şi cîştige sie-şi slavă din roada altuia, şi-a pri- 
mit mai degrabă necinste. Căci toţi au zis către el: 
«Dar cum a odrăslit un pom bun, o ramură nerodi- 
toare ?» 

78) Să nu ne socotim răbdători atunci cînd răbdăm 
cu bărbăţie batjocorirea din partea părintelui nostru, 
ci cînd sîntem dispreţuiţi şi răniţi de orice alt om. 

204. «Vorbeşte de cei ce-și fac ascultarea în obşte. Dacă, zice, nu 
ești pornit să dispreţuieşti și să nesocotești pe alţii, lucrează virtutea în 
ea însăși şi în mintea ta, nearătînd-o nici prin cuvînt deschis, nici prin 
cuvînt cu înţeles (prin aluzie). Iar dacă eşti aplecat spre osindire, să nu 
ai nici în sufletul tău o lucrare mai mare decit a celorlalți; ci fii aseme- 
nea lor în toate. Iar lucrare a sufletului numește rugăciunea neincetală și 
plinsul şi cele asemenea. Deci dacă, zice, prin acestea cazi în închipuirea 


de sine, lasă-le pe acestea și fă-te fraţilor tăi asemenea. Căci urmînd 
altora, cîştigi smerenia». 

Căci pe părintele îl suportăm avînd ruşine de el și fiind 
îndatoraţi la aceasta. 

79) Bea cu inima bună, ca pe o apă a vieţii, batjo- 
corirea din partea oricărui om care voieşte să te adape 
cu apa care te curăţă de neînfrînare. Căci atunci va 
răsări curăţia adîncă în sufletul tău şi lumina lui Dum- 
nezeu nu va mai lipsi din inima ta. 

80) Nimeni să nu se fălească în cugetul său văzînd 
adunarea frăţimii odihnindu-se sub el 2%. Căci tilharii 
stau împrejur. 

81) Amintindu-ţi, aminteşte-ţi de cel ce a zis: 
«Cînd veţi face toate cele poruncite, ziceţi că slugi ne- 
trebnice sîntem, că ceea ce eram datori să facem, am 
făcut» (Lc. 17, 10). Iar judecata ostenelilor o vom cu- 
noaşte în vremea ieşirii (morţii). 

82) Chinovia (mînăstirea de obşte) este cer pămîn- 
tesc 2%. Drept aceea, precum îngerii liturghisesc Dom- 
nului, aşa să facem să se simtă inima noastră. Uneori 
cei ce se află în cerul acesta se simt cu inima ca de 
piatră. Alteori iarăşi sînt mîngtiaţi de umilinţă. Aceas- 
ta, pentru ca să scape şi de închipuirea de sine, dar să 
se şi mîngîie în osteneli prin lacrimi 2%. 

83) Un foc mic înmoaie ceară multă. Şi o mică ne- 
cinstire ce vine adesori înmoaie, îndulceşte şi alungă 
dintr-odată toată sălbătăcia, nesimţirea şi împietrirea. 

84) Am văzut odată doi inşi şezînd ascunși şi luînd 
seama şi ascultînd la suspinele şi ostenelile celor ce 

205. Odihnindu-se de patimi și de tulburări. 

206. Pentru că şi călugării sînt ca niște îngeri în trup: lipsiţi de 
patimi şi în afară de orice egoism, privind cu mintea numai la Dumnezeu, 
de la Care au totul. 

207. Sint lacrimi de iubire față de Dumnezeu, care mîngiie inima 


obosită de nevoinţe. Dar ca să nu se mindrească, le vine după aceea și o 
uscăciune, de parcă ar fi împietriţi. 

se nevoiau. Dar unul, ca să le rîvnească ; iar celălalt, 
ca la vreme potrivită, să le dea pe faţă cu ocară, şi pe 
lucrătorul lui Dumnezeu să-l oprească din buna lui 
lucrare. 

85) Nu fi un tăcut fără rost, pricinuind altora tur- 
burare şi amărăciune ; nici molîu în vieţuire şi în pä- 
şire, cînd ţi se porunceşte să te sîrguieşti 2%. Iar de nu, 
te-ai făcut mai rău decît cei furioşi şi pricinuitori de 
turburare. 

86) Am văzut adeseori, precum zice Iov (Iov 16,2), 
suflete suferind pentru purtarea lor moliie, iar altele 
din pricina destoiniciei lor şi m-am minunat cît de fe- 
lurită e răutatea 20. 


208. «Părintele mustră tăcerea fără judecată, și îndreaptă vieţuirea 
cea trîndavă. Cea dintii e semn al neatenţiei, mai ales cînd cineva se 
află în mulţime. lar a doua face pe cel ce o are greu de mișcat la oste- 
neli duhovnicești și la lucrările grele. Căci socotesc unii cá prin nevor- 
birea lor dau dovadă că se află pe o treaptă deosebită. Dar nu au o treaptă 
deosebită de cea a ascultătorilor, dacă sint adevăraţi ascultători. Iar cele 
contrare acestora arată trezvia minţii și iubirea faţă de alţii». 

209. Ed. 1970: «Avind cineva o purtare molie din fire, sau fiind in- 
treprinzător în ceva din cele trupești, celor mulţi nu le pare așa. Ci boala 
din fire e socotită şi numită o calitate a sufletului și o virtute. lar cel 
moliu e lăudat ca blind şi smerit; și cel ce se agită fără rinduială, ca 
sirguincios și ager şi e admirat de cei ce nu știu să judece. lar el bucu- 
rîndu-se de laude, nu s-a cunoscut pe sine, ci ținînd seama de judecata 
greșită a celor mulți, a pătimit cu sufletul de închipuirea de sine, sau a 
fost copleșit de durere. De aceea și părintele vorbește de multe feluri ale 
răutăţii». Tăcerea fără rost este in fond pricinuită de o lene a minţii, sau 
e semnul timpeniei, pe cînd tăcerea cu rost este semnul unei lucrări in- 
tense a minţii, prin care surprinde tainele cele mai adînci ale existenţei. 
În tăcerea aceasta mintea omenească se întilneşte cu lucrarea intensă a 
Sfintului Duh, Care îi comunică taine mai presus de cuvint. O astfel de 
tăcere este semnul unei intense lucrări a persoanei, deci și a lui Dum- 
nezeu, Care atrage mintea în tainele Sale. Numai persoana poate tăcea 
în felul acesta intens de gindire. 

87) Cel de la mijloc nu poate cîştiga din cîntare, 
cît poate din rugăciune 210. Căci risipirea în cîntare 
aduce neorînduială în suflet. 


88) Luptă-te neîncetat cu cugetarea, adunînd-o din 
împrăştierea ei, spre tine însuţi. Dumnezeu nu cere ce- 
lor ascultători o rugăciune neîmprăştiată 211. De aceea 
nu te descuraja cînd eşti furat (de vreun gînd în rugă- 
ciune), ci încurajează-te adunîndu-ţi mintea de fiecare 
dată, căci numai îngerul nu e furat. 


89) Cel ce s-a convins pe sine în chip tainic să nu 
iasă din locul de luptă pînă la ultima răsuflare, chiar 
de ar avea de suportat mii de morţi ale trupului şi su- 
fletului 212, nu va cădea uşor în nici una din acestea. 
Dar îndoiala inimii şi neîncrederea în locuri 215, obiş- 
nuieşte să pricinuiască pururea poticneli şi primejdii. 

90) Cei ce se mută dintr-un loc în altul cu ușurință 
sînt cu totul necercaţi. Căci nimic nu pricinuieşte atît 
de mut nerodirea ca nerăbdarea 214. 


91) Dacă ai intrat într-un spital necunoscut și ai 
întîlnit un doftor, fii ca un trecător şi ca unul care 


210. Cel din treapta a doua duhovnicească, care urmează după cură- 
țirea de patimi și constă în contemplarea lui Dumnezeu în făpturi. Acesta 
trebuie să treacă de la cintare, la rugăciune. 

211. Nu trebuie să așteptăm să ne rugăm numai cind avem mintea 
adunată. Ci să luptăm să adunăm mintea prin rugăciune. 

212. «Moartea suiletului e păcatul. Chiar de ar păcătui în multe pri- 
vinţe, zice, să se pocăiască iarăși şi niciodată să nu se retragă din mînăs- 
tire. De aceea a spus mai înainte că Chiar de ar cădea, să nu iasă din 
locul de luptă». Căci de va rămîne în mînăstire căderile în păcat nu vor 
fi aşa de grele. 

213. «Hotărirea neîndoelnică pricinuește stăruința în locuri şi în 
obștii, iar îndoiala lucrează necredinţa şi căderea și strămutările atit ale 
păstorilor cit şi ale turmelor». 

214. «Precum pasărea cînd se desparte de ouăle sale, le face pe aces- 
tea sterpe, așa şi călugărul care se strămută din loc în loc». Și acesta iși 
face sufletul sterp. 

cauţi să cunoşti, fără să fii băgat de seamă, meșteșu- 
gul tuturor celor de acolo 215. Iar dacă simţi vreun fo- 
los de la doftori şi de la felcer în boalele tale, şi mai 
ales în umflătura sufletului, pentru care te cauţi 716, 
rămîi acolo şi te vinde pe aurul smereniei, prin zapi- 
sul ascultării şi prin contractul slujirii, întărit cu măr- 
turiile îngerilor. 

92) Rupe odată cu acestea zapisul voii tale. Căci 
umblînd din loc în loc, ai pierdut preţul cu care te-a 
răscumpărat Hristos 217. 

93) Locul acesta să-ţi fie ţie mormint înainte de 
mormiînt. Şi nimenea nu iese din mormînt înainte de 
învierea cea de obşte. Iar de au ieşit unii, ia seama că 
mai înainte au murit. Să rugăm pe Domnul să nu pă- 
timim Și noi aceasta. 

94) Cînd cei mai trîndavi simt că poruncile sînt 
grele, încearcă să dea întîietate rugăciunii. Iar cînd le 
sînt mai uşoare, fug de rugăciune ca de foc 218. 

95) Este cîte unul care, împlinind vreo slujire. o 
părăseşte cînd i se cere aceasta pentru odihna (mîn- 
gîierea) vreunui frate ; şi este cîte unul care o pără- 
sește din trîndăvie. Şi este iarăşi cîte unul care nu o 


215. «Dacă mergi, zice, la vreun doftor şi în vreun spital necunoscut, 
despre care n-ai aflat nimic nici din experienţă, nici din auzire, află mai 
întîi ştiinţa lui şi apoi descoperă-i boala. Pe urmă arată lui și ascultare 
duhovnicească, urmind poruncilor lui şi avînd ca martore cetele inge- 
reşti». 

216. «Adică se smerește cugetul tău și umilătura sufletului şi fața 
sufletului se coboară. Căci aceasta e ceea ce se caută». 

217. Ţi-ai pierdut valoarea, pe care a întipărit-o în tine Hristos, ușor 
sau cu ușurătate. 

218. Leneșşii caută totdeauna ce e mai ușor. De fapt trecerea de la 
poruncile ascultării la rugăciune, sau invers, cînd una din ele li se pare 
mai ușoară, e numai un pretext pentru a scăpa de una, dar a nu o face 
nici pe cealaltă. Cine are riîvnă le împlinește pe amîndouă. 

Scolia din P.G.: «De-ţi stă mîna la fapte, limba să cînte și mintea să 
se roage. Căci Dumnezeu cere de la noi să-L pomenim pururea». 

părăseşte, din slavă deşartă. Dar este şi cîte unul care 
nu o părăsește, din rîvna sufletului 219. 

96) De te-ai prins prin tocmeli (prin făgăduieli) şi-ţi 
vezi ochiul sufletului nesporind, nu te feri de despăr- 
tire ; dar cel cercat este cercat oriunde şi tot aşa şi cel 
dimpotrivă 220. 

97) Defăimările cele lumeşti pricinuiesc multe des- 
părţiri, iar lăcomiile pîntecelui satisfăcute în tovărăşii 
dau naştere la toate căderile şi călcările de lege. 

98) Dacă vei stăpîni această stăpînă, orice loc îţi va 
pricinui nepătimire ; dar de te va stăpîni ea, oriunde 
te vei primejdui, în afară de mormînt 22. 


99) Domnul luminează ochii orbi ai celor ascultă- 
tori prin virtuțile povăţuitorului, iar prin lipsa lor, îi 
întunecă. Dar urîtorul de bine (diavolul) face dimpo- 
trivă. 

219. «Cel ce-şi părăsește lucrul său pentru a odihni pe frate, arată 
iubire și smerenie». Ed. 1970 adaogă în plus: «Dar cel ce nu-l părăsește, 
din rîvnă, cînd i se cere de către cineva, nu s-a descurajat în lucrul lui, 
ci se ocupă cu el din rîvnă. Amîndoi aceștia sint vrednici de laudă. Dar 
cei din mijloc sînt vrednici de mustrare». 

220. «Dacă te-ai îndatorat, zice, să vieţuiești împreună cu turma sau 
cu alții, dar vezi că împreuna-vieţuire este nefolositoare, desparte-te. 
Căci este mai bine să-ţi calci cuvîntul decît să fii fără rod de prunci (su- 
fleteşti) şi cu pagubă pentru suflet. Dar dacă eşti cercat, rămii în îm- 
preuna-vieţuire, căci poate vei îmbunătăți pe cei împreună cu tine prin 
cuvint și faptă». 

221, «Stăpîna» de care vorbeşte aci e lăcomia pintecelui. Ed. 1970: 
«Adică, atît cit trăieşti, sau înainte de a muri, pretutindeni te vei primej- 
dui». P.G., dă o scolie din loan Carpatiul: «M-aș minuna dacă cineva 
săturindu-se de mincări ar putea să dobindească nepătimirea. lar nepă- 
timire numesc nu reținerea de la un păcat cu fapta (căci aceasta se nu- 
meşte înfrinare), ci pe cea care smulge cu rădăcină cu tot din cugetare 
gîndurile pătimaşe, care se numește şi curăţia inimii». În ed. Veniamin 
Costache este o scolie în plus: «Nepătimirea este plata înfrînării. Și ea 
naște dreapta socoteală». 

100) Chip al celei mai bune supuneri să ne fie, o, 
prieteni, aşa zisul argint viu. Căci el coborîndu-se de- 
desubtul tuturor, rămîne curat de orice întinăciune. 
Cei ce se sîrguiesc, să ia aminte cu atît mai mult la ei 
înşişi, ca nu cumva, judecînd pe cei leneşi, să fie osîn- 
diţi mai mult decît aceia 222. Socotesc că Lot de aceea 
s-a îndreptăţit, că aflîndu-se în mijlocul acestora, nu 
i-a osîndit niciodată. 

101) Să păzim liniştea şi neturburarea în toate, dar 
mai mult în cîntări. Căci scopul dracilor este să alunge 
rugăciunea prin turburări. 

102) Slujitor este cel ce cu trupul stă în faţa oa- 
menilor, dar cu mintea bate prin rugăciune în poarta 
cerurilor 223. 


103) Înjurăturile, ocările şi cele ca acestea prici- 
nuiesc în sufletul ascultătorilor o amărăciune asemă- 
nătoare pelinului ; iar laudele, cinstirile şi faima bună, 
nasc o dulceaţă asemenea mierei, în cei iubitori de 
dulci împătimiri. Să luăm seama deci la firea ambelor 


222. P.G. din Singlitica: «E primejdios să purceadă cineva să înveţe 
dacă nu s-a silit pe sine mai întii să ajungă la ceea ce învaţă, prin făp- 
tuire. Căci precum avînd cineva o casă putredă îi vatămă pe străinii pri- 
miţi, prin căderea ei, tot așa și aceștia, dacă nu s-au zidit mai înainte 
pe ei înșiși în chip sigur, îi va pierde împreună cu ei şi pe cei ce vin la 
ei, Căci prin cuvinte îi cheamă la mîntuire, iar prin felul lor de viață 
mai degrabă păgubeşte pe nevoitori». Cei ce se sîrguiesc sint mai ispitiţi 
să judece pe cei leneşi. De aceea trebuie să ia aminte la ei înșiși mai 
mult decît aceia. Căci judecindu-i, vor fi mai osîndiţi ca aceia, pentru că 
mâîndria e un păcat mai greu decit nesîrguinţa. 

223. Avem aci o bună lămurire a legăturii între slujirea «orizontală», 
a oamenilor și legătura «verticală» cu Dumnezeu. P.G.: «Lucrul diaconu- 
lui îl face cel ce-și unge (pregăteşte) mintea pentru sfinţitele nevoinţe şi 
alungă de la sine gindurile pătimașe. Al preotului, cel ce luminează spre 
cunoaşterea făpturii şi alungă cunoștința cu nume mincinos. lar al epis- 
copului, cel ce desăvirşește prin Sfintul Mir cunoștința Sfintei şi Închinatei 
Treimi». Sint cele trei trepte ale urcușului duhovnicesc: treapta nevoin- 
telor pentru curățirea de patimi şi dobiîndirea virtuţilor, treapta contem- 
plării lui Dumnezeu în lume, şi treapta unirii nemijlocite cu Dumnezeu. 

feluri. Cele dintîi obişnuiesc să curăţească toate înti- 
năciunile din lăuntru ; cele de al doilea fac să crească 
puroiul 24. 

104) Trebuie să credem fără grijă celor ce au pri- 
mit în Domnul grija de noi, chiar dacă unele din cele 
poruncite de ei ne par protivnice mîntuirii noastre. 
Căci mai ales atunci se probează credinţa noastră în 
ei, ca într-un cuptor al smereniei. Şi acesta este semnul 
celei mai adevărate credinţe, că privind cele ce se fac 
protivnic celor nădăjduite, ne supunem fără nici o în- 
doială celor ce ne poruncesc. 

105) Din ascultare se naşte smerenia, cum am apu- 
cat să spunem şi mai înainte. Din smerenie, dreapta 
socoteală, precum a arătat prea frumos şi prea înalt 
şi marele Casian în «Cuvîntul său despre dreapta so- 
coteală» 225. Din dreapta socoteală, pătrunderea, iar din 
aceasta, vederea înainte 26. Şi oare cine nu va alerga 
pe acest drum bun al ascultării, văzînd înaintea lui 
bunătăţile ce i se pregătesc ? Despre acest mare dar a 
spus bunul psalmist : «Gătit-ai întru bunătatea Ta sä- 
racului ascultător, Dumnezeule, venirea Ta în inima 
lui» (Ps. 67, 11). 

106) Să nu uiţi în toată viaţa ta de acel mare ne- 
voitor care nu a auzit în toţi cei optsprezece ani cu 
urechile din afară de la povăţuitorul său urarea: «O, 
de te-ai mîntui»; dar cu urechile dragostei nu auzea 
de la Domnul numai urarea : «O, de te-ai mîntui» (căci 


224. Orice patimă rea e dulce. Ea produce o «dulce împătimire». 
Orice patimă folositoare e grea, sau dureroasă sau «rea» (xaxonage'a). Lau- 
dele nutresc «dulcea împătimire», care are ca rezultat veninul mîndriei, 
al unei patimi rele. Mai bun e pelinul curăţitor al ocărilor, decit dulceața 
mieroasă a laudelor, care umple sufletul de veninul mindriei. 

225. Filoc. Rom. I, p. 124: «Cuvint despre darul deosebilii». 

226. Ed. 1970: «Trebuie de ştiut că aci nu vorbeşte despre mai înainte- 
vedera proorocească, ci despre mai înainte-vederea relelor ce vin dintr-o 
anumită cauză, pentru a le ocoli». 

aceasta arată o dorinţă, nu ceva sigur), ci: «Te-ai mîn- 
tuit», ceea ce arată ceva hotărît şi sigur 277. 


107) Se înşeală pe ei înșiși acei ascultători care 
simțind pe povăţuitor că se înconvoaie şi se apleacă 
uşor spre dorinţele lor, îi cer ascultări după voia lor. 
Căci primindu-le pe acestea, să ştie în chip neîndoiel- 
nic că au căzut de la cununa mărturisirii (muceniciei). 
Pentru că ascultarea este înstrăinarea celui ce o împli- 
nește, de făţărnicie şi de dorinţele sale. 

108) Unul primeşte porunca şi simțind că cel ce a 
poruncit nu are plăcere de împlinirea ei, nu o împli- 
neşte. Iar altul simțind aceasta, o împlineşte fără şo- 
văială. E de întrebat cine a lucrat în chip mai evla- 
vios ? 228 

109) Este cu neputinţă ca diavolul să se împotri- 
vească voii sale. Să te încredințeze despre aceasta cei 
ce viețuiesc în lenevire şi cei ce stăruie într-o sihăstrie 
sau într-o mînăstire de obşte. 


227. «Mie-mi pare că face aluzie la un ascultător pe care adresatul 
îl cunoaște din experiență. De aceea îi spune ca unuia pe care-l cunoș- 
tea: «Să nu uiţi de cutare». Acesta deci slujind mulţi ani părintelui ‘său 
care era bolnav şi zăcea tot timpul în pat, niciodată nu a auzit de la el, 
pentru cele ce le făcea în chip de dorire și de rugăciune: «O, de te-ai 
mintui !». Dar Dumnezeu il incredința în fiecare zi, pentru ascultarea lui, 
spunindu-i: «lată, te-ai mîntuit». Deci pentru ascultarea lui, deşi nu a 
auzit de la povăţuitorul său o dorire sau o rugăciune, a primit încredin- 
tare de la Dumnezeu. Pe cît îl umilea povăţuitorul, pe atit îl încredința 
Dumnezeu. Aceasta e luată din Gherontic». 

228. Se dă şi pilda lui Avraam, care ar fi împlinit porunca lui Dum- 
nezeu cu privire la jertfirea lui Isaac, dacă nu l-ar fi oprit Dumnezeu. 
«Vorbeşte de doi care au primit porunca. Dintre ei, unul neavind plăcere 
de lucrul poruncit, care ducea la un scop contrar, a ocolit împlinirea lui. 
Celălalt, ştiind şi el aceasta, a ascultat. Care, zice, a făcut mai bine? 
Spunem că fiecare e vrednic de laudă, ţinind seama de treapta lui. Înce- 
pătorul va lucra fără îndoială mai bine ascultind. Căci e dintre cei ce 
sînt încă puși la probă. Celălalt, după ce a dovedit timp îndelungat ascul- 
tarea lui, va face mai bine să nu asculte. Va asculta mai bine neascultînd. 
Căci nu va mai împlini voia tatălui cea verbală, ca un sclav, ci va ghici 

110) Să ne fie nouă războiul dat în noi, ca să ne de- 
părtăm din anumite locuri, dovadă că acolo bine plă- 
cem lui Dumnezeu 2%, dacă a. fi războiţi e semn că 
luptăm 220. 


DESPRE CUVIOSUL ACACHIE 


111) Nu mă voi face un ascunzător nedrept şi 
un zgîrcit neomenos, tăinuind faţă de voi ceea 
ce nu e îngăduit a tăinui. Marele Ioan Savaitul2% 
mi-a povestit lucruri vrednice de auzit. Iar tu, cu- 
vioase, cunoaşte din experienţa lui că era bărbat nepă- 
timaș şi curat de orice cuvînt mincinos şi de orice 
faptă vicleană. Acesta mi-a povestit următoarele : «În 
mânăstirea mea din Asia (căci de acolo pornise dreptul) 
se afla un bătrîn foarte leneș şi neînfrinat %2. O spun 


ca un fiu şi prieten, pe cea gindită de acela. Căci şi lonă văzînd ca proo- 
roc că nu era voia ultimă a lui Dumnezeu să piardă pe Niniveteni, dată 
fiind bunătatea Lui, a amînat vestirea ei. Ceilalţi însă au pornit să facă 
cele poruncite, neîndoindu-se de poruncă. Iar Saul, deși era înștiințat de 
voia lui Dumnezeu cu privire la Amalic, în chip voit n-a ascultat». 

229. Cind ne depărtăm cu greutate de un loc, înseamnă că acolo nu 
împlinim plăcerile noastre. Deci să nu ne legăm de un loc. Să ne depăr- 
tăm cu uşurinţă de orice loc, dar să împlinim voia lui Dumnezeu, nu pe 
a noastră. lar părăsirea fără greutate a unui loc, trebuie să o facem nu- 
mai cînd ni se poruncește. Cînd o face călugărul de voia lui, nu e bună. 

230. «Dacă cei ce luptă sînt necăjiţi şi necăjesc, iar dracii ne răz- 
boiesc, ei încă ne necăjesc pe noi şi sînt necăjiţi de noi». «Și de voi ne- 
căji, zice, ei nu vor putea să stea» (Ps. 17, 39 neindetificat de noi). Și 
iarăși : «Cei ce mă necăjesc pe mine şi vrăjmaşii mei au slăbit şi au 
căzut» (Ps. 26, 2). 

231. loan de la Minăstirea Sfintul Sava de lingă Betleem. 

232. «Unii au înţeles neînfrînarea numai în legătură cu curvia și au 
numit neînfrînat numai pe curvar. Dar scriitorul acesta a referit neînfri- 
narea la orice gînd, adică numeşte neînfrinat pe cel ce nu-și sugrumă 
primul gînd rău și nu-şi pedepsește cum se cuvine toate pornirile nera- 
tionale ale sufletului, ci le lasă să înainteze la faptă. Bătrînul lăsa friu 
liber mîniei şi pornirii neraţionale». 

aceasta nu judecînd, ci ca să mă arăt spunînd 
adevărul 233. 

Acesta, nu ştiu cum a dobîndit un ucenic mai tînăr, 
pe nume Acachie, simplu la purtări, dar înţelept cu 
gîndul. Şi atîtea răbda acesta de la bătrîn, cît le-ar 
părea poate multora de necrezut. Căci îl chinuia pe el 
nu numai cu ocări și cu necinstire, ci şi cu lovituri în 
fiecare zi. Dar răbdarea lui nu era fără judecată. 

Văzîndu-l eu deci pe el în fiecare zi, chinuit la cul- 
me, ca un rob cumpărat, îi ziceam : «Ce este, frate Aca- 
chie ? Cum e în ziua de azi ?» Şi acela îndată îmi arăta 
uneori ochiul învineţit, alteori grumazul, alteori capul 
rănit. Dar cunoscîndu-l eu pe el lucrător al ascultării, 
îi spuneam : «Bine, bine, rabdă şi te vei folosi». 

Slujind deci bătrînului acela nouă ani, a plecat la 
Domnul. Îngropat fiind el în cimitirul părinţilor, după 
cinci zile, povăţuitorul lui Acachie merse la un mare 
bătrîn din cei de acolo şi-i spuse: «Părinte, a murit 
fratele Acachie». Dar bătrînul, cînd auzi, zise celui ce 
i-a spus : «Crede-mă, bătrîne, nu cred». Acela îi spuse: 
«Vino şi vezi». Bătrînul se sculă repede și se duse cu 
povăţuitorul la mormîntul fericitului nevoitor şi strigă 
ca unui viu celui ce era cu adevărat viu întru ador- 
mire, şi-i zise: «Frate Acachie, ai murit ?» Iar ascul- 
tătorul cel prea înţelept, arătînd ascultare şi după 
moarte, a răspuns marelui bătrîn: «Cum ar fi cu pu- 
linţă, părinte, să moară un om lucrător al ascul- 
tării ?» 234 

233. «Spun adevărul, zice, şi nu osindesc pe om. Nu osîndind din 
născocire, ci arătind mișcarea vădită a patimei şi descoperind-o tuturor». 

234. Cel ce se exercită în ascultare curată fără șovăială, își ascute 
sensibilitatea spirituală a auzirii glasului celui ce-i cere ceva atit de mult, 
încît nu încetează de a vibra și după moartea cu trupul. El vieţuiește 


mai departe prin această sensibilitate. Aceasta îl pregătește şi pentru 
învierea cu trupul. Responsabilitatea lui ascuţită îl ţine viu cu duhul. 

Atunci bătrînul, fostul aşa numit povăţuitor 35, 
umplîndu-se de frică, a căzut pe faţă în lacrimi. Şi ce- 
rînd egumenului Lavrei o chilie aproape de mormîntul 
lui Acachie, a vieţuit de atunci înainte acolo, spunînd 
pururea bătrînilor : «Am săvîrşit ucidere». Iar mie mi 
se pare, părinte Ioane, că însuşi acest mare loan este 
cel ce a vorbit cu mortul. 

Dar sufletul lui fericit mi-a istorisit şi altceva des- 
pre altul oarecare. Dar acesta era el însuşi, cum am 
putut afla mai tîrziu în chip sigur. 


DESPRE IOAN SAVAITUL SAU ANTIOCH 


112) «Ucenicea, zicea acesta, un altul oarecare în 
această mînăstire din Asia (poate Siria) la un monah 
oarecare, blînd, blajin şi liniştit. Şi văzîndu-se cinstit 
şi odihnit (nesupus la osteneli mari) 26 de bătrîn, so- 
cotind că aceasta e multora spre primejdie, îl rugă să-l 
slobozească. Căci avea bătrînul şi alt ucenic şi de aceea 
nu-l necăjea mult pe acesta. Deci ieși de la el şi se așe- 
ză, prin scrisoarea povăţuitorului, într-o mînăstire de 
obşte din Pont. Şi în cea dintîi noapte, în care a intrat 


235. «Cu dreptate, zice, așa numitul povăţuitor, căci nu era în reali- 
tate aşa. Pentru că povățuitorul se grăbeşte să ridice pe cel povăţuit din 
cele ale lui la imitarea sa, cind se distinge prin fapte. Dar el era mai mic 
decit iuţimea, iar celălalt mai mare decît minia. Cum s-ar fi arătat deci 
că e povăţuitor al celui ce-l întrecea în chip minunat prin virtuţi ?» 

236. «Odihnit» e în ed. 1970. În P.G. e «disprețuit» (neptppovoipuevov). 
Scolia din P.G. explică acest paradox: «cinstit și disprețuit», dar bănuind 
că în loc de «disprețuit» ar putea fi «trecut cu vederea»  (neprppovobpievov). 
Altă scolie explică şi această alternativă: «Cei dispreţuiţi nu sînt cinstiți. 
Cum e deci «cinstit și disprețuit», decit așa că e cinstit după trup şi dis- 
prețuit după suflet? Căci cel ce se îndulceşte de patimi, nu e părtaş de 
greaua pătimire». Adică cel nesupus ostenelilor după trup, nu e îngrijit 
după suflet, deci e disprețuit. 

Alta: «Adică trecut cu vederea pentru cele ce păcătuieşte și nemus- 
trat de povăţuitor precum se cuvine». 

în această mînăstire, se văzu pe sine în somn tras de 
unii la socoteală şi după încheierea acelei înfricoșate 
socoteli, găsit cu o rămăşiţă neplătită şi deci dator cu 
o sută litri de aur. Deşteptîndu-se, şi-a tîlcuit vedenia 
aceea şi a zis: «Sărmane Antioh (căci acesta era nu- 
mele lui), cu adevărat mare e rămăşiţa neplătită a da- 
toriei noastre». 

«Aşa dar, zicea, după ce petrecui în acea obşte trei 
ani în ascultare fără alegere, umilit şi asuprit de toţi 
ca un străin (căci nu era în acea mînăstire alt călugăr 
străin), văzui iarăşi în somn pe cineva, dîndu-mi do- 
vadă despre plătirea a 10 litri de aur din datoria mea. 
Trezindu-mă, am înţeles vedenia, şi am zis: «Deabia 
zece ? Cînd voiu plăti oare tot ?» Atunci îmi zisei: 
«Sărmane Antioh ! E nevoie de mai multă osteneală şi 
necinstire». Am început deci să fac pe prostul, neînce- 
tînd însă cîtuși de puţin slujirea. De aceea, văzindu-mă 
nemilostivii părinţi în această stare și rivnă, mă pu- 
neau să fac toate lucrurile grele ale mînăstirii. 

Stăruind în această petrecere 13 ani, văzui pe cei 
ce mi se arătau mai înainte, venind iarăşi și scriin- 
du-mi dovada desăvîrşitei scăpări de datorie. Căci cînd 
cei din mînăstire mă asupreau cu ceva, răbdam bär- 
băteşte aducîndu-mi aminte de datoria mea». Acestea 
mi le-a povestit, părinte Ioane, prea înțeleptul loan ca 
despre altul. De aceea şi-a şi schimbat numele său în 
Antioch. Dar de fapt el era cel care şi-a rupt zapisul 
cu bărbăţie prin răbdare. 

113) Dar s-auzim la ce dar al deosebirii (al dreptei 
socoteli) a ajuns cuviosul acela prin răbdare. Şezînd 
în mânăstirea Sfîntul Sava, au venit la el trei călugări 
mai tineri vrînd să ucenicească la el. Primindu-i el pe 
aceştia, îndată i-a ospătat cu bucurie, voind să aline 
osteneala călătoriei lor. Dar după trei zile, le zise bă- 
trînul : «Fraţilor, eu sînt prin fire un curvar şi nu pot 
să primesc pe vreunul din voi». Dar aceia nu s-au 

smintit. Căci cunoşteau lucrarea bătrînului. Deci după 
ce, rugîndu-se mult ca să-l înduplece, n-au izbutit, s-au 
aruncat la picioarele lui, rugîndu-l să le rînduiască 
măcar unde şi cum trebuie să se aşeze. 

Drept aceea s-a înduplecat bătrînul şi cunoscînd că 
vor primi cu smerenie şi cu ascultare sfătuirea, zise 
unuia : «Domnul voiește ca tu, fiule, să şezi într-un loc 
Jiniştit cu un părinte, întru supunere». Celui de al doi- 
lea îi zise : «Mergînd, vinde voile tale şi le dă lui Dum- 
nezeu, apoi ia crucea ta 2% şi stăruie în frăţia şi obştea 
fraţilor şi vei avea fără îndoială comoară în cer». Apoi 
zise celui de al treilea: «Ia asupra ta în chip nedes- 
părțit cuvîntul Celui ce zice : «Cel ce va răbda pînă la 
sfîrşit se va mîntui» (Mt. 10, 22). Şi mergînd, să alegi, 
de e cu putinţă, pe cel pe care îl socotești că nu e altul 
între oameni care să lovească mai tare şi mai aspru, 
ca să te deprindă întru nevoinţă 238. Şi stăruind, bea 
în fiecare zi batjocura şi luarea în rîs, cum ai bea mie- 
rea şi laptele. Iar fratele zise către marele Ioan: «Şi 
dacă acela ar petrece întru nepăsare, ce voi face ?» Iar 
bătrînul îi răspunse : «Chiar de l-ai vedea curvind, să 
nu te desparți de el, ci zi în sinea ta: «Prietene, cu ce 
scop ai venit aci ?» Atunci vei vedea pierind din tine 
mîndria şi învîrtoşarea furioasă». 

114) Să ne nevoim cu toată puterea, toţi cei ce 
voim să ne temem de Domnul, ca să nu dobîndim, în 
locul nevoinţei noastre pentru virtute, mai degrabă 


237. «Cruce numește răbdarea necazurilor ce vin asupra cuiva. Cru- 
cea lui Hristos este înfrinarea de la orice patimă». 

238. «Părintele riînduieşte fratelui supunerea fără alegere, fără vicle- 
şug şi fără răutate». Îi cere să nu se aștepte ca necazurile ce-i vin de la 
povăţuitor să fie mai puțin aspre decît cele ce-i pot veni de la oameni. 
În acest caz nu va gîndi cu răutate despre nici un om care-l necăjește, 
ci el va socoti pe fiecare ca ajutindu-l în nevoinţa lui de desăvirșire. 
Dar și invers: chiar dacă povăţuitorul se va purta faţă de el cu o asprime 
cu nimic mai mică decit a oricărui alt om, o va socoti spre folosul desă- 
virşirii lui. 

viclenia, răutatea, asprimea, înşelătoria, năravul cel 
rău şi mînia. Căci nu e de mirare că atîta cît omul e 
un simplu vieţuitor, sau un corăbier, sau un plugar, 
dușmanii împăratului nu se înarmează aşa de tare îm- 
potriva lui. Dar cînd îl vor vedea că a luat pecetea 
(semnul de ostaș), pavăza, sabia, arcul, şi s-a îmbrăcat 
în veşmîntul de ostaş 2%, atunci ei 'scrîșnesc din dinţi 
împotriva lui și se sîrguiesc în tot felul să-l răpună. De 
aceea să nu adormim. 

115) Am văzut copii nevinovaţi şi foarte buni ve- 
nind la școală pentru înţelepciune, învăţătură şi folos, 
dar neînvăţind nimic decît numai sălbătăciune şi rău- 
tate din petrecerea acolo. Cel ce are minte, să înţe- 
leagă. E cu neputinţă ca cei ce învaţă din tot sufletul 
un meşteșug să nu sporească în fiecare zi în el. Dar 
unii cunosc sporirea, alţii, din iconomie (spre folosul 
lor), nu. 

116) Un zaraf bun îşi socotește, fără îndoială, în 
fiecare seară cîştigul şi pierderea zilei. Dar nu le poate 
cunoaşte pe acestea lămurit, dacă nu le înseamnă în 
fiecare ceas într-un caiet. Că socoteala din fiecare ceas 
o arată pe cea din fiecare zi 240. 


117) Cel fără de minte, cînd e osîndit sau certat, se 
simte înţepat sau e ispitit să răspundă împotrivă, sau 
face îndată metanie celui ce îl ceartă, dar nu din sme- 


239. «Pecete» numește sau botezul, sau pocăinţa, care îl curățește 
pe acela. Iar «pavăză», fuga de lume, pregătită prin neimpătimirea de ea; 
«sabie», credința față de păstor; «spadă», tăgăduirea voilor proprii; 
«arcul», e rugăciunea, prin care dracii sînt surpaţi; «vestmintul ostășesc» 
e «îmbrăcămintea virtuților». 

240. «Adică zaraful bun al faptelor sale e cel ce-și face socoteala şi 
se judecă în fiecare ceas și-și duce viaţa cu grijă. Socoteala de fiecare 
ceas e luarea-aminte neostenită». Ed. 1970: «Celui ce ia aminte la sine 
necontenit, nu i se întimplă abateri sau furturi din pricina întunericului. 
Soarele Hristos, Dumnezeul nostru, păstrează toată ziua vieţii lui lumi- 
noasă». 

renie, ci pentru că voiește să oprească mustrările 2%. 
Tu, tăcînd cînd eşti lovit, taci şi primeşte şi pe cei ce 
aplică fierul roşu pe sufletul tău (îl cauterizează), sau 
mai bine zis pun în lumină curăţia lui. Numai după ce 
a isprăvit doftorul (operaţia), pune-i metanie. Căci în 
vremea mîniei lui, nu primeşte poate nici metanie. 

118) Să luptăm în fiecare ceas împotriva tuturor 
patimilor, dar mai mult poate împotriva acestor două, 
cei ce ne aflăm în mînăstirile de obşte: împotriva ne- 
înfrînării pîntecelui și a pornirii spre miînie. Căci 
acestea găsesc belşug de hrană în mulţime. Celor aflaţi 
în ascultare, diavolul le sădeşte pofta unor virtuţi 
peste putere ; iar pe cei din liniştire îi îndeamnă la 
cele nepotrivite lor 22. 

119) Cercetează mintea ascultătorilor necercaţi și 
vei afla în ea o năzuinţă greşită : pofta de liniştire, de 
postire nemăsurată, de rugăciune neîmprăştiată, de 
cea mai deplină lipsă de slavă deșartă, de neuitată po- 
menire a morţii, de străpungere neîncetată a inimii, 
de desăviîrşită nemîniere, de tăcere adîncă, de curăţie 
covîrşitoare 243. De aceea neavîndu-le pe acestea de la 
început, dintr-o bună iconomie, au sărit la ele înainte 
de vreme şi s-au rătăcit. Pentru că vrăjmașul i-a amă- 
git să le caute pe acestea înainte de vreme, ca nu cum- 
va, răbdînd, să le afle pe acestea la vremea lor 24%. 


241. Ed. 1970: «Metania din fățărnicie e o metanie nedemnă. Vezi 
cum vorbește de metania demnă în cele următoare, zicînd: «lar încetind 
doitorul» și cele următoare». 

242. «Cei din obşte să prețuim mai mult ascultarea decit nevoința. 
Cea din urmă ne învaţă mîndria, cea dintii smerenia». 

243, «Există și o năzuință neamăgitoare a acestora: cînd le săvir- 
șeşte cineva la vreme și în chip cuvenit, adică pentru binele însuși şi în 
simţirea lor adevărată, împlinindu-le cu de-amănuntul şi cu sfătuirea celor 
ce au făcut experienţa lor, ocolind în toate totdeauna plăcerea proprie ca 
rătăcire și abatere». 

244. Există o lege în creșterea duhovnicească. Cel neîntărit în vir- 
tuţile mai de jos nu poate urca la virtuțile cele mai de sus. Nu poți în- 

120) Amăgitorul șoptește în cei ce se liniştesc (isi- 
haşti) lauda grijii de străini a ascultătorilor, slujirea 
lor, iubirea lor de fraţi, împreuna-vieţuire, îngrijirea 
bolnavilor, ca să-i facă, amăgitorul, şi pe aceştia fără 
răbdare, ca şi pe cei de mai înainte 245, 


121) Cu adevărat rari sînt cei ce se îndeletnicesc cu 
liniștirea cu dreaptă judecată. Sînt numai aceia care 
au dobîndit mîngiierea dumnezeiască a ușurării de 


osteneli şi a ajutorului lui Dumnezeu în nevoinţele 
lor 246. 


122) Să deosebim ascultările ce ni se potrivesc şi 
să le alegem în chip cuvenit după însuşirile patimilor 
din noi. Ţie, celui aplecat spre lăcomia pîntecelui, să-ţi 
fie povăţuitor un nevoitor neîndurat în cele ale hranei 
şi nu mai degrabă un făcător de minuni şi gata spre 
primirea şi aşezarea la masă a tuturor. Iar tu, cel cu 
grumazul ţapăn, să ai un povăţuitor aspru şi neîngă- 
duitor și nu unul blînd şi de oameni iubitor 247. 


chipui în tine o smerenie lăuntrică înainte de a te deprinde întru ascul- 
tare prin faptele din afară. Nu te poți ruga neîncetat cînd eşti prea alipit 
de lucrurile lumii. 

245. Așa cum pe cei de pe treapta începătoare a ascultării, amăgi- 
torul îi ispitește cu virtuțile mai înalte ale celor de pe treapta mai de sus 
a celor ce se liniştesc (rugăciunea neincetată, gindul neîncetat la moarte 
etc.), aşa pe cei de pe treapta liniștirii îi ispitește cu virtuțile făptuitoare 
ale celor de pe treapta mai de jos a ascultării. Prin aceasta caută să 
împiedece și pe unii și pe alții de la sporirea lor duhovnicească adevărată. 
Și unora şi altora le e de trebuință răbdarea pentru a se întări în virtuțile 
treptei în care sînt, ca să poată trece apoi la virtuțile treptei mai înalte. 

246. Ușurarea de osteneli nu înseamnă ocolirea ostenelilor înainte 
de curățirea de patimi prin lupta cu ele, ci izbăvirea adevărată de ele. 
Dar şi atunci ușurarea de osteneli o dă numai ajutorul lui Dumnezeu în 
lupta cu ispitele care se pot ivi. Aceștia se pot linişti pe drept cuvint. 
Căci nu încep lucrarea liniștii fără socoteală, fără pregătire. 

247. P.G.: «Bine este să rabzi pe lingă un învăţător aspru pînă la 
sfîrşit şi să nu cauţi pe vreunul gata la pogorăminte și la slăbirea friului». 
P.G. şi ed. 1970: «E lucru primejdios şi pierzător ucenicilor să-şi aleagă 
un povăţuitor după voia lor. Căci aceştia conduc în prăpăstii şi în locuri 

123) Să nu căutăm povăţuitori înainte știutori, nici 
înainte văzător, ci înainte de toate smeriţi cu cugetul 
şi potriviţi cu boalele noastre, prin vieţuirea și aşeza- 
rea lor sufletească. 


124) Să-ţi fie chip bun de ascultare, dreptul Avva- 
chir, mai înainte pomenit, socotind pururea că te 
încearcă întîistătătorul şi nu vei greşi niciodată 248. 


125) Cînd, certat fiind de întîistătător neîncetat, ai 
mai multă credinţă şi dragoste faţă de el, Duhul Sfînt 
S-a sălăşluit în sufletul tău în chip nevăzut şi puterea 
Celui Prea Înalt te-a umbrit. Dar nu te mîndri, nici nu 
te bucura, răbdînd bărbătește ocărîrile și necinstirile. 
Ci mai vîrtos plîngi că ai făcut ceva vrednic de ocărîre 
și i-ai turburat sufletul împotriva ta. 


126) Nu te minuna de ce-ţi voiu spune. Căci îl am 
pe Moise ca martor. E mai puţin vătămător să păcă- 
tuim lui Dumnezeu, decît părintelui nostru 24%. Căci 


de pierzare». Sfaturile acestea pot fi folosite și de mirenii care-și caută 
duhovnic, sau de duhovnici, în raporturile lor cu fiii lor duhovnicești. 

248. «Scolia lui Isidor Pelusiotul: «Nevoinţa, o iubitule, este urmarea 
şi vasul tuturor poruncilor lui Hristos; ea te face neminios, neîngimifat, 
nefălos, neiubitor de arginţi, neiubitor de sine, iubitor de supunerea care 
slujeşte fiecăruia, de instrăinarea generală de trup, te face casă a Duhului 
singur. Ea are limba mulțumitoare, folosită spre rugăciune, nemișcată spre 
cîrtire ; ascultă, făcîndu-le toate cu încuviințarea povăţuitorului, pe care 
timpul şi locul și hotărîrea dumnezeiască ţi l-a dat spre cîrmuirea ta; 
căci ea cunoaște și abate atacurile duhurilor», 

249. Ed. 1970: «Spuniînd părintele că e mai puţin vătămător să păcă- 
tuim lui Dumnezeu, arată ușurința cu care se îmblinzește Dumnezeu și 
mila Lui. Prin simbolul cuvîntului arată cît de cumplit suferă adeseori 
chiar cei mai virtuoșşi şi mai înalți oameni de greşalele noastre. Să ne 
mărturisim la părinţii noștri, cînd greșim». P.G. și ed. 1970: «De fapt, 
cînd izraeliţii au păcătuit lui Dumnezeu, făurîndu-și un vițel și au fost 
osîndiți de Dumnezeu la pieire, Moise a stat peniru ei şi a zis către Dum- 
nezeu : «De le ierţi lor păcatul, iartă-l. Iar de nu, şterge-mă și pe mine 
din cartea pe care ai scris-o». Și îndată s-a milostivit Dumnezeu pentru 
Moise şi au scăpat de pedeapsă. Dar cînd au greșit lui Moise cei din 
jurul lui Aaron şi Aviron şi sora lui Maria, au suportat o pedeapsă neîn- 

cînd Dumnezeu se mînie, povăţuitorul nostru poate 
să-L împace pe El cu noi. Dar turburîndu-se acesta, nu 
vom mai avea pe cineva să ne facă pe Dumnezeu mi- 
lostiv. Dar eu socotesc că amîndouă se întîlnesc 250. 


127) Să luăm seama, să chibzuim şi să veghem ca 
uneori să răbdăm ocările păstorului cu mulţumire și 
în linişte, dar alteori să-i dăm de veste ceea ce face. 
Eu socotesc că în toate cele ce ne pricinuiesc nouă ne- 
cinstire trebuie să tăcem. Căci e ceas de cîştig. Dar în 
cele ce se fac altei persoane, să spunem cuvînt de apă- 
rare, pentru legătura iubirii şi a păcii care trebuie să 
rămînă nedesfiinţată 351. 

128) Cei ce au ieşit din ascultare, vor găsi folosul 
ei, căci atunci vor cunoaşte în ce cer au fost ei. 


129) Cel ce aleargă spre nepătimire și spre Dum- 
nezeu, în fiecare zi în care nu e ocărît socotește că su- 


portă mare pagubă. 

130) Precum pomii clătinaţi de vînturi îşi adîncesc 
rădăcinile, aşa şi cei ce petrec în ascultare dobîndesc 
suflete tari şi neclintite. 


durată (leş. 32; Num. 16, 32). «Lucrul poate fi înţeles și aşa: Dumnezeu 
iartă mai ușor păcatele săvirşite direct împotriva Lui, căci El nu Se pri- 
mejduiește a Se pierde prin aceasta. Dar nu iartă neiubirea față de oa- 
meni, căci aceştia se pot pierde prin ea. 

250. Prin păcatele noastre față de Dumnezeu, nu-L pierdem pe El, 
dar prin păcatele față de oameni, îi pierdem pe aceștia. Iar întrucît și 
prin purtarea noastră nepăsătoare față de Dumnezeu, ducem la necre- 
dință pe oameni şi-i pierdem pe ei, amindouă păcatele duc la acelaşi 
rezultat : îi pierdem pe oameni. Prin binele făcut altora, fie direct, fie 
prin credință pilduitoare în Dumnezeu, ajutăm la mintuirea lor. Chiar în 
rugăciunile ce le fac alţii pentru noi, ca răspuns la iubirea noastră faţă 
de ei, din credinţa în Dumnezeu, se arată tămăduirea și miîntuirea sufle- 
telor lor. Și aceasta [i face lui Dumnezeu bucurie. 

251. Să suportăm cele neplăcute ce ni se fac nouă pe nedrept. Dar 
să luăm apărarea celor asupriţi pe nedrept. Precum nu trebuie să păcă- 
tuim împotriva lor, tot așa nu trebuie să răminem nepăsători la nedrep- 
tățile ce li se fac. 

131) Cel ce, petrecînd în linişte, şi-a cunoscut ne- 
putinţa lui şi strămutîndu-se s-a predat ascultării, 
acesta, orb fiind, a privit. fără osteneală spre 
Hristos 252. 

132) Staţi, staţi şi iarăşi zic staţi, alergînd 255, fraţi 
luptători, auzind strigînd despre voi pe acel înţelept: 
«Domnul i-a cercat pe ei în cuptor, mai bine zis în 
obşte şi i-a primit pe ei ca pe nişte jertfe ale arderii 
de tot în sînurile Lui» (Înţ. Sol. 3, 2). Căruia I se cu- 
vine slava şi stăpînirea, împreună cu Tatăl cel fără de 
început şi cu Duhul Sfînt şi Prea Închinat. Amin. 

Pînă aci treapta egală cu numărul Evangheliştilor. 
Nevoitorul stă alergînd fără frică. 


CUVINTUL V 


Despre pocăința cea făcută cu grijă 
și deplin arătată, în care se vorbește 
și despre viața stinților osîndiți 
și despre închisoare 2": 


1) Ioan a alergat odinioară înaintea lui Petru (In. 
20, 3) şi ascultarea s-a pus aci înaintea pocăinţei. Cel 
dintii, ajungînd înainte, închipuieşte ascultarea, celă- 
lalt închipuiește pocăinţa 25%. 


252. Cel ce, îndeletnicindu-se cu liniștirea şi văzînd că nu are putere 
pentru ea, s-a mutat la viaţa de ascultare, cunoscînd că are trebuinţă de 
ascultare ca să ajungă la Hristos, a văzut pe Hristos, măcar că, nevă- 
zîndu-L în starea lui de liniștire, era orb în acea stare. Acesta coboară 
la ascultare din smerenie, nu din nestatornicie, ca acela de care s-a vorbit 
înainte. (Cap. 95 al acestui Cuviînt). 

253. Potrivit sfîntului Grigorie de Nyssa (Viața lui Moise), numai cel 
ce urcă, stă cu adevărat. Cine stă fără să urce, fără încordarea urcării, 
mai degrabă cade. 

253 bis. Am omis unele propoziţii mai tari. 

254. În P.G. acest cap. e dat ca ţinînd de Cuvintul IV. ioan ajunge 

2) Pocăinţa este aducerea înapoi (împrospătarea) a 
botezului. Pocăinţa este învoiala cu Dumnezeu pentru 
o a doua viaţă 255. Pocăinţa este cumpărătoare a sme- 
reniei. Pocăinţa este necontenita renunțare la nădej- 
dea vreunei mîngiieri trupeşti. Pocăinţa este gîndul 
osîndirii de sine şi îngrijirea neîngrijată de sine 236. 
Pocăinţa este fiica nădejdii şi tăgăduirea deznădej- 
dii 257. Cel ce se pocăiește se osîndeşte pe sine, dar 
scapă neînfruntat 2585. Pocăinţa este împăcarea cu 
Domnul prin lacrimi şi prin lucrarea cea bună a celor 
protivnice păcatelor. Pocăinţa este răbdarea de bună 
voie a tuturor necazurilor. Cel ce se pocăieşte este pri- 


prin ascultare mai repede la cunoașterea învierii, ca Petru, care după le- 
pădare a trebuit să treacă prin pocăință. 

255. «Pocăința este întoarcerea de la starea cea potrivnică firii la 
cea după fire; și de la diavol la Dumnezeu prin nevoinţă şi durere», Bo- 
tezul este însă și el o asemenea întoarcere, dar fără nevoință şi durere. 

Alta: «Pocăinţa este întoarcerea de la păcat. Dar nu e un singur 
păcat, ci întreg omul vechi se numeşte păcat». Păcatul e îmbibat ca o: 
otravă în toată ființa omului. Pocăința e deci o mișcare totală, existen- 
țială, de curăţire a întregii fiinţe omenești, în toate gindurile și apucă- 
turile ei. 

Alta : «Pocăinţa este părăsirea celor dinainte şi întristarea pentru ele». 

256. Îngrijirea pentru viaţa veșnică şi neîngrijirea de plăcerile trecă- 
toare. Îngrijirea pentru viaţa adevărată nu pentru cea de suprafaţă. tn- 
grijirea pentru ființa adevărată şi nu pentru cea părută. «Cel ce se îngri- 
jeşte de sine se și osîndește pe sine. Se osindește pe sine pentru că vrea 
să se miîntuiască. El nu mai are nici o grijă de lucrurile lumii și de aceea 
devine neosindit de gindul cel bun al lui, împungîndu-se şi ocărindu-se 
pe sine neincetat și privind de mai înainte la pedepsele de acolo și la 
focul nestins». Sau altfel: «E fără grijă întrucit nu se mai îngrijește de 
nici un lucru pămintesc. Dar se îngrijeşte de sine, ca unul ce are grijă 
numai de sine şi de miîntuirea sa», 

257. Cel ce se pocăieşte nu pierde niciodată nădejdea că pentru el 
nu mai există iertare. Dar prin nădejdea aceasta nu-și mai pune nădejdea: 
în plăcerile și în laudele trecătoare. 

258. Cel ce se osîndește sincer pe sine, nu e osîndit de Dumnezeu, 
căci trezește mila Lui, văzînd durerea ce o are cel ce a păcătuit că L-a 
supărat pe El prin aceasta și dă dovadă că revine la iubirea faţă de El. 


SFINTUL IOAN SCĂRARUL 137 


cinuitorul pedepselor sale. Pocăinţa este asuprirea tare 
a pîntecelui şi lovirea sufletului printr-o simţire adîncă. 

3) Alergaţi şi vă apropiaţi. Veniţi, ascultați şi vă 
voi povesti vouă, toţi cei ce L-aţi mîniat pe Domnul. 
Adunaţi-vă şi vedeţi cîte a arătat sufletului meu spre 
zidire. Să ne înfăţișăm şi să dăm cinste mai întîi po- 
vestirii despre lucrătorii necinstiţi care au fost cinstiţi. 

4) Să ascultăm, să păzim şi să facem aceasta toţi 
cei ce am pătimit vreo cădere necuvenită. Sculaţi-vă şi 
şedeţi cei ce zăceţi de pe urma căderilor. Luaţi aminte, 
fraţii mei, la cuvîntul meu. Plecaţi urechea voastră cei 
ce voiţi să împăcaţi iarăşi pe Dumnezeu printr-o în- 
toarcere adevărată. 

5) Auzind eu, neputinciosul, că există oarecare 
stare de viaţă şi smerenie mare şi neobișnuită a celor 
aflaţi într-o mînăstire deosebită, numită închisoare, 
supusă mai înainte pomenitului luminător al lumină- 
torilor, l-am rugat pe acel drept să-mi înlesnească să 
ajung şi eu acolo. Şi marele bărbat a ascultat rugă- 
mintea mea, nevrînd să întristeze sufletul meu nici o- 
dată, întru nimic. 

~ Ajungînd deci eu în mînăstirea celor ce se pocăiau 
şi în locul celor ce plîngeau cu adevărat, am văzut în- 
tr-adevăr, dacă nu e prea îndrăzneţ să spun, «cele ce 
ochiul omului nepăsător nu le-a văzut şi la inima omu- 
lui trîndav nu s-au suit» (I Cor. 2, 9), lucruri și cu- 
vinte care pot să-L silească pe Dumnezeu; îndelet- 
niciri şi chipuri de viaţă care pot încovoia în scurt 
timp iubirea Lui de oameni. 

Am văzut pe unii din vinovaţii aceia nevinovaţi 25%, 
stînd toată noaptea pînă dimineaţa afară, în aer liber, 
cu picioarele nemişcate, clătinîndu-se de somn în chip 
jalnic, prin silirea firii, şi nedăruindu-şi nici un pic de 

259. «Vinovaţi», pentru că au păcătuit; dar «nevinovaţi», pentru că 
prin pocăință au dobiîndit iertarea lui Dumnezeu. «Despre păcătoşii nepă- 

odihnă, ci lovindu-se şi trezindu-se cu ocărîri şi cer- 
tări ; pe alţii privind cu jale la cer şi cerînd de acolo 
ajutor cu tînguiri și strigări. 

Pe alţii iarăşi, stînd în rugăciune şi legîndu-şi mîi- 
nile la spate ca nişte osîndiţi. Ei îşi ţineau faţa întris- 
tată, aplecată la pămînt şi se osîndeau, socotindu-se 
nevrednici să privească la ceruri, ba neputînd nici mă- 
car să spună ceva sau să se roage lui Dumnezeu, stă- 
pîniţi de nepriceperea gîndurilor şi a conştiinţei, ne- 
ştiind cum şi de unde să ceară ajutor 2%. Ei îşi înfăţi- 
şau doar sufletul lui Dumnezeu, fără cuvînt, şi mintea 
fără glas şi plină de întuneric şi de o undă subţire de 
deznădejde 261. 

Pe alţii, şezind pe pămînt în sac și cenuşă şi acope- 
rindu-şi faţa cu genunchii şi bătîndu-și fruntea de pă- 
mâînt. Pe alţii, lovindu-şi mereu pieptul și chemîndu-și 
înapoi sufletul şi viaţa lor 262. Unii dintre aceștia udau 


ătoşi» a vorbit şi Luther, dar în alt sens: în sensul că sînt iertaţi de 
Dumnezeu, chiar dacă păcătuiesc mai departe. La el nu e o pocăință din 
partea omului. 

260. P.G. Scolia lui Isaac Sirul: «Nefăcînd nimic altceva decit să se 
arunce pe sine înaintea crucii lui Hristos noaptea și ziua, avîndu-și mîinile 
legate la spate. Cată să nu-ți răcești căldura şi să nu te sărăcești de la- 
crimi, Ci să te nevoieşti în acestea ; și vei fi fericit, o omule, de te vei în- 
griji de cele spuse ziua și noaptea şi nu vei cere nimic prin ele. Căci 
atunci îţi va răsări ţie lumina în lăuntrul tău și vei fi ca un rai înflorit şi 
«ca un izvor nelipsit de apă». 

261. «Mustrările necontenite ale conștiinței, chiar dacă nu coboară 
sufletul la deznădejde (căci aceasta este proprie dracilor), dar nu lasă 
„cugetarea să răsufle, apăsînd gindul și înfierbiîntindu-l ca să petreacă pînă 
la sfîrşit într-o osîndire de sine». Deznădejdea e mai mult o ispită ce stă 
la poarta sufletului, ca o undă vicleană și subţire ce aduce după ea poto- 
pul, dar pe care o refuză voinţa celui ce se pocăieşte, într-o siorțare în- 
cordată. 

262. «Sufletul privind spre moartea spirituală (cu groază), rechiamă 
viaţa sa veșnică, ca pe cea proprie lui. Căci aceştia își rechiamă sufletul 
ior mort prin păcat, spre viața cea prin virtute pe care a trăit-o mai 
înainte». 

pămîntul cu lacrimi. Alţii, fiind lipsiţi de lacrimi, se 
loveau pe ei înşişi. Unii se văitau pentru sufletele lor, 
ca pentru nişte morţi, neputînd să rabde strîmtorarea 
inimii lor 26. Iar alţii gemeau cu inima, dar cu gura 
împiedecau sunetul tînguirii; însă deoarece nu mai 
puteau să-l ţină, ţipau pe neaşteptate. 

Am văzut acolo pe unii ca ieşiţi din ei înşişi în felul 
purtării şi al gîndirii, pierduţi și întunecaţi de multa 
mîhnire şi nesimţitori faţă de toate cele ale vieţii ; apoi 
scufundaţi în adîncul smereniei şi frigîndu-şi în focul 
întristării lacrimile ochilor. Pe alţii zăcînd jos îngîn- 
duraţi şi căutînd la pămînt, mișcîndu-și capetele şi 
răcnind ca nişte lei, din fundul inimii şi scrîșnind din 
dinţi şi suspinînd. 

Unii dintre ei cereau cu bună nădejde iertarea de 
toate şi se rugau. Alţii, dintr-o smerenie negrăită, se 
osîndeau, socotindu-se nevrednici de iertare şi nefiind 
în stare să se apere, strigau către Dumnezeu. Unii se 
rugau să fie pedepsiţi aici şi miluiţi acolo. Iar alţii 
zdrobiţi de povara conştiinţei cereau cu sinceritate să 
nu fie nici chinuiţi (în iad), nici învredniciţi de Împă- 
Tăţie, căci «de ajuns ne este» 2%. 

Am văzut acolo suflete smerite, zdrobite şi înco- 
voiate sub greutatea sarcinii și putînd să înmoaie în- 


263. «Inima umplută de întristare pentru slăbiciunea și neputința ei 
din pricina faptelor trupești arătate, umple locul tuturor faptelor trupeşti». 
Ea topește adică acele fapte şi se așează în locul lor. Pe locul oricărei 
fapte trupești apare inima întristată, ţinîndu-le în cumpănă și covirşin- 
du-le ; sau orice faptă trupească face să se nască întristarea inimii. Din 
Tana produsă de o plăcere, se naşte durerea. Din săturarea de mincări 
grase, se naște înfrinarea tămăduitoare. 

264, «Unii, neînvăţaţi, se roagă adeseori să nu se învrednicească nici 
de Împărăţia Cerurilor, dar să nu se chinuiască nici în iad. De cea dintii, 
ca nevrednaici, de chinurile iadului, prin împărtășirea de milă. Ei nu știu 
că cel din afară de împărăție este în lăuntrul chinurilor. Căci în afară de 
virtute și de păcat, nu e nimic». Nu există o stare neutră, morală sau spi- 
rituală. 

săși nesimţirea pietrelor 26% cu glasurile ce strigau că- 
tre Dumnezeu. Căci ziceau căutînd în jos, la pămînt: 
«Ştim, ştim, că sîntem vrednici de toată pedeapsa și 
chinuirea. Şi pe drept cuvînt. Că nu ne ajunge puterea 
de a răspunde pentru mulţimea datoriilor noastre, nici 
de vom ruga toată lumea să plîngă pentru noi. Numai 
atîta dorim, numai atîta ne rugăm, numai atîta cerem : 
«Nu cu mînia Ta să ne mustri pe noi, nici cu urgia Ta 
să ne pierzi pe noi» (Ps. 6, 1; 37, 1), nici după jude- 
cata Ta cea dreaptă să ne trimiţi pe noi la chinuri. Ci 
cruţă-ne şi ne va fi de ajuns, ca să ne izbăvim de marea 
Ta ameninţare şi de chinurile cele fără de nume și 
ascunse. Pentru că nu îndrăznim să cerem iertarea de- 
plină. Căci cum am îndrăzni noi, cei ce nu ne-am păzit 
nepătată făgăduinţa noastră, ci am întinat-o după iu- 
birea Ta de oameni şi după iertarea de mai înainte !» 


Se puteau vedea acolo, o, prieteni, se puteau vedea 
cu adevărat în chip vădit cuvintele lui David. Se pu- 
teau vedea oameni îndurînd chinuri și încovoiaţi pînă 
la sfîrşitul vieţii lor, umblînd toată ziua întristaţi. Se 
puteau vedea uitînd să mănînce pîinea lor, iar apa lor 
bînd-o amestecată cu plînsul şi mîncîndu-şi pîinea tä- 
vălită în cenușă și în praf. Se puteau vedea alţii avînd 
pielea lipită de oase şi fiind uscați ca iarba veştedă 
(Ps. 37, 6; 101, 6). Nimic altceva nu se putea auzi de 
la ei decît aceste cuvinte: «Vai, vai, vai! Of, Of! E 
drept, e drept! Cruţă-mă, cruță-mă, Stăpîne!» Unii 
ziceau: «Miluieşte-mă, miluiește-mă !» Iar alţii mai 
jalnic: «Iartă-mă, Stăpîne! lartă-mă, de se poate !» 
265, «Spunind suflete smerite, a făcut cunoscută starea lor dinăuntru. 
Iar spunînd: putind să înmoaie însăși nesimţirea pietrelor, arată, prin 
tăria metaforei, mărimea covirşitoare a pocăinţei lor (căci precum îngheaţă 
apele curgătoare în chip mai presus de fire, aşa se rup şi pietrele cind 


devin în chip minunat simţitoare), sau descrie puterea lor de a înmuia 
stările lăuntrice împietrite şi nesimţite și de a le face miloase». 

Unii se pedepseau pe ei înşişi în arşiţă, alţii se chi- 
nuiau în frig. Unii gustînd puţină apă, se opreau în- 
dată ; gustau doar atîta cît să nu moară de sete ; alţii, 
împărtășindu-se de puţină pîine, aruncau restul cu 
mîna departe de ei, numindu-se nevrednici de hrana 
cuvîntătoare, ca unii ce au săvîrşit faptele celor necu- 
vîntătoare 265. 

Unde se vedea între ei vreo izbucnire de rîs ? Unde, 
vreo vorbărie fără rost ? Unde, vreo faptă a iuţimii ? 
Unde, vreo faptă de mînie ? Nici nu mai ştiau de este 
printre oameni vreo mînie, căci plînsul alungase din- 
tre ei cu desăvîrşire iuţimea. Unde se vedea vreo îm- 
potrivire în cuvînt? Unde, vreo sărbătoare? Unde, 
vreo îndrăzneală ? Unde, vreo lecuire a trupului? 
Unde, vreo urmă de slavă deşartă? Unde, vreo nä- 
dejde de desfătare ? Unde, gîndul la vin ? Unde, gus- 
tarea vreunor poame ? Unde, mîngiierea de conţinutul 
vreunor oale ? Unde, îndulcirea gîtlejului ? Nădejdea 
tuturor acestora se stinsese la ei. Unde se vedea la ei 
grija de ceva pămîntesc ? Unde, gîndul de a judeca pe 
careva dintre oameni ? Nimic din toate acestea. 

Acestea erau la ei cele spuse, cugetate și strigate 
neîncetat către Dumnezeu. Unii, bătîndu-şi cu putere 
pieptul, strigau către Dumnezeu de parcă stăteau la 
poarta cerului: «Deschide-ne, Judecătorule, deschi- 
de-ne, că ne-am închis prin păcate poaria şi am rămas 
afară». Iar alţii ziceau : «Arată-Ţi numai faţa Ta şi în- 
dată ne vom mîntui !» (Ps. 79, 4). Alţii iarăşi : «Arată-Te 
sărmanilor ce şed în întuneric și în umbra morţii !» 
(Lc. 1, 79). Altul, la rîndul său: «Degrabă să ne întîm- 
pine îndurările Tale, Doamne, că ne-am pierdut, că am 
deznădăjduit, că ne-am stins foarte» (Ps. 78, 8; 101, 4). 


266. Piinea este hrană cuvîntătoare, sau rațională, pentru că pregătirea 
ei se face prin rațiunea omenească, cîtă vreme animalele nu-și pregătesc 
hrana pe temeiul unei cugetări. 

Unii ziceau : «Oare Se va mai arăta Domnul de aci 
înainte deasupra noastră ?» Alţii : «Oare trecut-a sufle- 
tul nostru peste datoria cea de nesuferit ?» (Ps. 123, 4). 
Altul : «Oare Se va milostivi Domnul de aci înainte de 
noi ? Oare Îl vom auzi zicîndu-ne nouă celor din legă- 
turile de nedezlegat : «Leşiţi !» ; și celor din iadul po- 
căinţei : «Iertaţi să fiţi !» ? Oare intrat-a strigarea noa- 
stră la urechile Domnului 2» 

Toţi şedeau privind pururea cu ochii sufletului lor 
moartea şi zicînd : «Oare ce ni se va întîmpla ? Oare 
care va fi hotărîrea ? Oare care va fi sfîrşitul nostru ? 
Oare va mai fi pentru noi chemare înapoi ? Oare mai 
este iertare pentru noi, întunecaţii, smeriţii, osîndiţii ? 
Oare a avut cererea noastră putere să intre înaintea 
Domnului, sau s-a întors înapoi, pe drept cuvînt, umi- 
lită şi rușinată ? Oare intrînd, cît folos a agonisit ? 
Cîtă bunăvoință ? Cît rod a dobîndit lucrarea ei ? Por- 
nind din trupuri şi guri necurate şi neavînd multă pu- 
tere, a împăcat ea oare pe Domnul cu desăvirşire, sau 
măcar în parte ? Sau a tămăduit, măcar pe jumătate, 
ranele noastre, care sînt mari şi au nevoie de mari du- 
reri şi sudori şi de multe osteneli ? Oare s-au apropiat 
de noi îngerii păzitori ? Sau sînt încă departe de noi ? 
Căci dacă nu s-au apropiat de noi, toată osteneala noa- 
stră e fără folos şi deşartă. Pentru că rugăciunea noas- 
tră nu are puterea îndrăznirii, nici înariparea curăţiei 
pentru a intra la Domnul, dacă îngerii noştri călăuzi- 
tori nu se vor apropia de noi, ca să o ia pe aceasta şi 
să o aducă Domnului» 2%. 


267. De aceea avem totdeauna nevoie de rugăciunea altora, care ca 
mijlocitori sînt tot atîţia «îngeri» pentru noi, mai ales cind sînt mai curați 
ca noi, deşi nu sîntem scutiţi de rugăciunile noastre. Mijlocitorii numai 
duc rugăciunile noastre mai aproape de Dumnezeu, adăogind și simţirea 
lor la ele; nu le înlocuiesc. Cei deveniți ca pietrele, adică simple obiecte 
fără simţire, nu se mintuiesc nici prin rugăciunea altora. În mod deose- 
bit ne ajută lucrarea de mijlocire a preoţilor, avind concentrată în ea lu- 

Unii de multe ori se întrebau unii pe alţii, plini de 
nesiguranţă, zicînd : «Oare vom scăpa, fraţilor ? Oare 
ni se va împlini rugămintea ? Oare va fi primită ? Oare 
ne va deschide ?» Iar ceilalţi răspundeau : «Cine ştie: 
(cum ziceau fraţii noștri Niniviteni), de Se va răzgîndi 
Domnul şi ne va izbăvi pe noi de multa muncire ? Dar 
noi să facem ceea ce ţine de noi. Şi de nu ne va des- 
chide, binecuvîntat să fie Domnul Dumnezeu, Cel ce 
ne-a lăsat afară cu dreptate. Dar să stăruim, bătînd 
pînă la sfîrşitul vieţii noastre. Poate pentru multa 
noastră îndrăzneală şi stăruinţă, ne va deschide Prea 
Bunul». 


Pentru aceea, îndemnîndu-se unii pe alţii, ziceau : 
«Să alergăm, fraţilor! E nevoie de alergare, de aler- 
gare cu putere, pentru că am rămas afară din buna 
noastră frăţime. Să alergăm, necruţind trupul nostru 
murdar și pornit spre rele, ci să-l omorîm (mortifi- 
căm), cum ne-a omorît şi el pe noi». E ceea ce şi făceau 
acei fericiţi, stăpîniţi de simţul vinovăţiei. 

Se vedeau la ei genunchi uscați de mulţimea mătă- 
niilor ; ochii topiţi şi scufundaţi înăuntru, undeva în 
adînc 265. Erau lipsiţi de păr ; obrajii erau răniţi şi arşi 
de fierbinţeala lacrimilor 26; feţele veştejite şi gal- 
bene, nedeosebite întru nimic de feţele morţilor. 
crarea întregii comunităţi a Bisericii, în care cu siguranță sînt mulţi mai 
buni ca noi. 

268. Undeva, în adincul nedefinit și fără sfirșit al dumnezeirii, pe 
care nu reușesc niciodată să-l scruteze în întregime. 

269. «Unele dintre lucruri ard şi altele îngrașă. Toate lacrimile care 
ies din inimă din pricina păcatului usucă trupul și-l ard şi de multe ori 
însăşi cugetarea se simte vătămată la ieşirea lor. La început omul ajunge 
în chip necesar în treapta aceasta a lacrimilor. Și prin ele i se deschide 
ușa spre a doua treaptă, mai înalță, care este bucuria, în care omul pri- 
mește milă. Acum vin lacrimile care izvorăsc din înțelegere. Ele înfrumu- 


sețează şi îngrașă sufletul. Ele ies nesilit. Prin ele se schimbă însăși în- 
făţişarea omului. Căci cînd inima se veseleşte, înflorește faţa». 

Ce înseamnă greaua pătimire a celor îndrăciţi pe 
lîngă a acelora ? Sau a celor îndureraţi pentru morţi ? 
Sau a celor ce petrec în exil ? Sau pedeapsa celor osîn- 
diţi pentru omoruri ? Nimic nu e chinul și pedeapsa 
fără de voie a acestora, pe lîngă cea de bună voie a ace- 
lora. Și vă rog să nu socotiți cele spuse, poveşti, frați- 
lor. Aceştia rugau de multe ori pe judecătorul acela 
mare, pe păstorul şi îngerul între oameni, să le pună 
mîinile şi grumazul în fiare şi cătuşi, şi să le ţintuiască 
picioarele în butuci ca la cei osîndiţi şi să nu-i dezlege 
din acelea înainte de a-i primi mormîntul, ba nici chiar 
în mormiînt. 

Dar nu voi ascunde nici smerirea cu adevărat vred- 
nică de milă şi iubirea zdrobită către Dumnezeu şi po- 
căinţa acestor fericiţi. Cînd vedeau că vor purcede 
spre Domnul, ca să se înfăţişeze înaintea Scaunului 
Celui neprimitor de mită, acei buni locuitori ai locu- 
lui de pocăință rugau, prin întîistătătorul lor, cu jură- 
minte, pe acel mare păstor, să nu-i învrednicească pe 
ei de înmormîntare omenească, ci să fie aruncaţi, ca 
niște dobitoace, în apa rîului, sau să fie lăsaţi în țarina 
cutreerată de fiare. 

Dar cît de înfricoşătoare şi de jalnică era priveliş- 
tea ceasului lor din urmă ? Cind împreună osîndiţii 
simțeau pe cel ce o lua înaintea lor că era gata să se 
sfîrșească, îl înconjurau pînă ce avea încă mintea în 
putere. Şi plîngînd, şi plini de dor, și clătinîndu-şi ca- 
petele în cea mai jalnică înfăţişare, întrebau însetaţi 
cu cuvinte întristate, pe cel ce se stingea, zicînd către 
el, aprinşi de milă: «Ce este frate şi împreună-osîn- 
dite ? Cum e ? Ce zici ? Ce nădăjduieşti ? Ai dobîndit 
prin osteneală ceea ce căutai, sau n-ai izbutit? Ai 
ajuns, sau n-ai reuşit ? Ai luat încredințarea ? Sau nă- 
dejdea îţi este nesigură ? Ai ajuns la slobozenie ? Sau 
gîndul ţi se clatină încă şi se îndoiește ? Simţi în inima 
ta vreo iluminare, sau încă e întunecată şi ocărită ? Se 

aude în tine vreun glas care îţi spune înăuntru : «lată, 
te-ai făcut sănătos» (In. 5, 1), sau: «Iartă-ţi-se ţie pă- 
catele» (Mt. 9, 2), sau : «Credinţa ta te-a mintuit» (Lc. 
10, 42) ? Sau ţi se pare că auzi încă pe acela care 
spune: «Întoarcă-se păcătoşii în iad» (Ps. 9, 17) şi: 
«Legîndu-i mîinile şi picioarele, aruncaţi-l în întune- 
ric» (Mt. 22, 13) şi: «Piară nelegiuitul, ca să nu mai 
vadă slava Domnului» (Is. 26, 10) ? Ce spui, frate, pe 
scurt ? Te rugăm, spune-ne, ca să cunoaştem şi noi 
cele în care vom fi. Căci timpul tău s-a încheiat şi altul 
nu vei mai afla în veac» 270. 

La acestea unii dintre cei ce. adormeau, răspun- 
deau : «Binecuvîntat e Domnul care n-a depărtat ru- 
găciunea noastră şi mila Lui de la noi» (Ps. 65, 19). 
Alţii iarăşi : «Binecuvîntat e Domnul care nu ne-a dat 
pe noi spre vînarea dinţilor lor» (Ps. 123, 6). Dar alţii 
ziceau cu durere: «Oare a străbătut sufletul nostru 
puhoiul de nesuferit al duhurilor văzduhului ? 271. Nu 
avem încă îndrăzneala, ci aşteptăm să vedem ce se va 
întîmpla la judecata aceea». Alţii au dat un răspuns 
mai dureros decît aceştia, zicînd : «Vai sufletului care 
n-a păzit făgăduinţa neprihănită 22 ; în ceasul acesta 
şi numai în el se va cunoaşte ce s-a gătit lui». 


270. Isaac Sirul: «Întrebare: Cînd va cunoaşte cineva că a dobindit 
iertarea păcatelor ? Răspuns: Cind va simţi în sufletul lui că le urăște pe 
acestea cu desăvirșire din inimă și cînd în cele din afară ale lui se va 
călăuzi contrar celor în care era. Acesta s-a încredințat că a dobindit 
iertarea greşalelor de la Dumnezeu, din mărturia conştiinţei pe care a 
cîștigat-o, după cuvintul Apostolului care zice: «Conștiinţa care nu se 
osîndeşte, este martora ei însăşi» (1 Tim. 1, 19). 

271. Poate: avvzóstatoy nu înseamnă: «de nesuportat», ci «fără sub- 
stanță în sine». Căci răul nu are rațiune, cum zice sfintul Maxim Mărtu- 
risitorul. El e susținut de voia cea rea şi are ceva fantasmagoric, sau de 
nălucire în sine. Fantasmagoric, dar nu mai puţin pierzător. Acest înțeles 
îl poale avea şi în locul de mai înainte, tot din acest cap, unde se vorbește 
de «datoria de nesuportat». Răul găureșşte ca un cariu, sau slăbeşte ca un 
minus fiinţa. 

272. Făgăduinţa botezului sau a călugăriei. 

Iar eu văzind și auzind acestea la ei, puţin a trebuit 
să nu deznădăjduiesc, cunoscînd nepăsarea mea și ase- 
mănînd-o cu greaua lor pătimire. 


Dar cum era şi. aşezarea acelui loc şi întocmirea 
lui ? Însăşi vederea locului îndemna la pocăință şi la 
plins. Căci cele ce altora le sînt grele și anevoie de pri- 
mit, celor ce au căzut din virtute şi din bogăţia duhov- 
nicească le sînt plăcute şi uşor de primit. Pentru că 
sufletul care s-a lipsit de îndrăzneala de mai înainte şi 
a căzut din nădejdea nepătimirii, care a stricat pece- 
tea curăţiei, a fost jefuit de bogăţia darurilor, s-a în- 
străinat de mîngiierea dumnezeiască, a călcat toc- 
meala cu Domnul, a stins focul cel bun al lacrimilor 
și e lovit şi împuns cu durere de amintirea lor, nu nu- 
mai că primeşte cu toată rîvna ostenelile, ci şi pe sine 
se sîrguieşte a se ucide în chip bine credincios 2% prin 
nevoinţă, dacă a mai rămas în el o scînteie de iubire 
și de frica Domnului. Aşa făceau cu adevărat fericiţii 
aceștia. 

Căci avînd în minte acestea şi gîndind la înălțimea 
virtuţii din care au căzut, ziceau : «Adusu-ne-am amin- 
te de zilele de la început» (Ps. 142, 5), de focul acela al 
sîrguinţei noastre. Alţii strigau către Dumnezeu: 
«Unde sînt milele Tale cele dintru început, Doamne, 
pe care le-ai arătat sufletului nostru întru adevărul 
Tău ?» Altul: «Cine mă va pune în lunile zilelor celor 
dinainte, în care mă păzea Dumnezeu, cînd strălucea 
lumina Lui peste capul inimii mele ?» (Iov 29, 1—3) 274. 

273. «Și pe sine se va ucide», adică pe sine ca subiect al păcatului, 
descoperindu-se ca subiect al faptelor bune. Cel ce face aceasta, are la 
început sentimentul că moare, sau că trebuie să moară nemaiavind poftă 
pentru nimic din cele ce le făcea sau le simțea. Numai prin aceasta ajunge: 
la sine cel în stare numai de bine. 

274. «Cine mă va pune, zice, şi mă va aşeza în perioada zilelor ace- 


lea în care Dumnezeu mă păzea, cînd împlineam poruncile Lui, şi lumina 
mintea sufletului meu ?» 

Şi cum îşi aduceau aminte şi de virtuțile lor de mai 
înainte, a căror pierdere plîngînd-o ca nişte prunci, 
ziceau : «Unde este curăţia rugăciunii ? Unde, îndrăz- 
neala ei ? Unde, lacrima dulce în locul celei amare ? 
Unde, nădejdea nevinovăţiei şi curăţirii desăvirşite ? 
Unde, aşteptarea fericitei nepătimiri ? Unde, credinţa 
faţă de păstor? Unde, lucrarea rugăciunii lui în 
noi 2275 Toate acestea s-au pierdut şi au pierit, ca şi 
cum nu s-ar fi văzut niciodată, şi s-au mistuit şi au 
plecat ca şi cum n-ar fi fost». 

Dar să ne întoarcem la cuvîntul nostru. După ce am 
petrecut în închisoare 30 de zile, am revenit, neputînd 
răbda mai mult, în obşte, la marele păstor. Acesta vă- 
zîndu-mă schimbat cu totul şi turburat la culme, a cu- 
noscut, prea înțeleptul, pricina schimbării, şi mi-a zis : 
«Ce este, părinte Ioane ? Ai văzut nevoinţele celor ce 
se chinuiesc ?» Iar eu am zis: «Am văzut, părinte, și 
m-am minunat și am fericit pe cei căzuţi care se pling 
pe ei, mai mult decît pe cei ce n-au căzut şi nu se plîng 
pe ei; pentru că aceia prin cădere s-au ridicat la o în- 
viere neprimejduită». Iar acela zise : «Aşa este». 

Şi nemincinoasa lui limbă mi-a povestit următoa- 
rele : «Înainte cu zece ani aveam aci un frate foarte 
sîrguincios şi aşa de lucrător, că eu, văzindu-l pe el 
atît de aprins cu duhul, tremuram pentru el şi mă te- 
meam foarte de pizma diavolului, ca nu cumva, prin 
multa alergare, să-şi poticnească piciorul de vreo pia- 
tră, ceea ce obişnuieşte să se întîmple celor ce umblă 
repede. Acest lucru s-a şi întîmplat de fapt. Căci ve- 
nind după un timp la mine, într-o seară tirzie, îmi 
arătă o rană dezvelită şi îmi ceru un plasture, mai 
bine zis îmi ceru să-i ard rana cu fierul roșu; şi era 

275. Dacă orice faptă bună a altuia rodeşte în noi cînd ne deschidem 


ei, cu atit mai mult rugăciunea lui şi mai ales rugăciunea lui cea pentru 
noi. 

turburat foarte 26. Dar văzînd pe doftor că nu voia să 
se folosească de o prea mare asprime faţă de el (pen- 
tru că era vrednic şi de milă), se aruncă la pămînt, îmi 
apucă picioarele, le spălă pe acestea cu lacrimi multe 
şi îmi ceru pedepsirea în închisoarea ce ai văzut-o». 
<E cu neputinţă să nu merg acolo, striga, e cu nepu- 
tinţă !» 

«Astfel sili mila doftorului să treacă în asprime, 
lucru rar şi cu totul neobişnuit bolnavilor. Se duse re- 
pede ła cei ce se pocăiesc, se făcu părtaş cu ei cu toată 
rîvna, în plîns, rănindu-şi inima, ca cu un cuţit, cu în- 
tristarea din iubirea de Dumnezeu. Iar a opta zi a ple- 
cat la Domnul, rugîndu-se să nu i se facă parte de în- 
mormiîntare. Dar eu l-am adus aci ca pe unul ce era 
vrednic şi l-am îngropat laolaltă cu părinţii. Pentru că 
după o săptămînă de robie, în ziua opta se lasă omul 
liber 277. 

De fapt mai este cineva care ştie limpede, că nu s-a 
sculat de la picioarele mele smerite şi întinate înainte 
de a fi cîştigat bunăvoința lui Dumnezeu. Şi nu e de 
mirare. Căci primind în inimă credinţa desfrînatei ace- 


276. «Cind omul îşi aduce aminte de primele sale păcate și se pedep- 
seşte pe sine, atunci și Dumnezeu are grijă de el ca să-l odihnească. Pen- 
tru că Dumnezeu Se bucură că și-a dat sie certarea pentru abaterea de 
la calea Lui. Căci aceasta este semnul nepătimirii. Şi pe cît de mult îşi 
sileşte sufletul său, pe atita se înmulțește cinstirea lui din partea lui Dum- 
nezeu». 

Fratele de care se vorbeşte își cere el însuși pedeapsa, dar și-o cere 
de la duhovnic, adică pe de o parte şi-o dă el însuși, dar nu fără încuviin- 
tarea duhovnicului, pentru ca să nu cadă nici din pocăință, dar să nu se 
înfunde nici în păcatul mîndriei. Avem deci nevoie de duhovnic, între 
altele, şi pentru a nu adăoga la celelalte păcate și pe acel al mindriei. 

277. «Săptămîna e viaţa de acum, iar ea e vremea 'robiei, deoarece 
zidirea slujește stricăciunii. Ziua a opta e veacul viitor în care ne vom 
elibera de robia stricăciunii». Alta: «Săptămîna robiei e numită viaţa de 
acum, iar cea liberă e numită viaţa viitoare. Căci cel ce se scutură în 
cele șapte zile ale vieţii de acum, de greșalele ce i s-au întîmplat, în a 
opta se mută la viața liberă». 

leia, a udat și el picioarele mele netrebnice cu aceeaşi 
încredințare. Pentru că «celui ce crede, toate îi sînt cu 
putinţă», a zis Domnul (Mc. 9, 23). 

6) Am văzut suflete necurate stăpînite nebuneşte 
de dragostea trupurilor. Dar luînd din cercarea dra- 
gostei pricină de pocăință, au întors aceeaşi dragoste 
spre Domnul. Și sărind îndată peste orice frică, s-au 
altoit fără saţiu în dragostea de Dumnezeu. De aceea 
şi Domnul a zis despre acea desfrînată, nu că s-a te- 
mut, ci că a iubit mult şi a putut schimba cu uşurinţă 
dragostea cu dragostea (Lc. 7, 47). 

7) Ştiu, o, minunaţilor, că unora li se par nevoin- 
tele fericiţilor acelora ce le-am povestit, de necrezut, 
altora anevoie de crezut şi iarăşi altora pricinuitoare 
de deznădejde. Dar omul bărbat cîștigă din acestea 
mai degrabă un bold şi'o săgeată de foc şi pleacă du- 
cînd rîvnă în inima sa. lar cel cu rîvnă mai mică decît 
acesta, îşi cunoaște neputinţa sa şi dobindind cu uşu- 
rinţă smerita cugetare, din dispreţuirea de sine, alear- 
gă după cel dintii. Nu ştiu însă dacă a şi ajuns ca acela. 
Dar cel trîndav, nici să nu asculte la cele spuse, ca nu 
cumva să risipească și puţinul pe care încă-l face dez- 
nădăjduit cu totul, şi să se întîmple cu el cuvintul care 
zice : «De la cel ce nu are rîvnă, şi ceea ce are se va lua 
de la el» (Mt. 25, 29) 278. 


278. Ca să nu sperie pe cei ce nu fac o pocăință atît de mare ca cei 
descriși înainte, autorul scrierii îi linişteşte, spunînd că și puţinul bine pe 
care-l fac le este de folos. «În casa Tatălui Meu sînt multe locașuri», sau 
răsplăţi, a spus Domnul (In. 14, 2). Chiar de cel numit în rindul al doilea 
care urmează celui dintii, dar nu cu bărbăţia aceluia, ci cu smerita cuge- 
tare conştientă de neputinţa sa, autorul nu știe de a ajuns la același locaş 
cu cel dintii. «Aceasta este bărbăţia, ca omul să lupte împotriva păcatelor 
sale de mai inainte, pentru care se și roagă să fie iertat, ca să nu se lase 
biruit de ele, fie în inima sa, fie în faptă, fie în simtire». Alfa: «Bărbăţia 
inimii este un alt ajutor al sufletului după Dumnezeu, precum şi lenea este 
un ajutor al păcatului». Alla: «Dragostea de Dumnezeu alungă negrija. 

8) Nu putem noi cei ce am căzut în groapa fărăde- 
legilor să ieşim de acolo, dacă nu ne-am scufundat în 
adîncul (abisul) smereniei 279, 


9) Alta este smerenia mîhnită a celor ce pling și 
alta, mustrarea conştiinţei vecină cu deznădejdea a 
celor ce păcătuiesc încă ; şi alta, fericita bogăţie a sme- 
reniei ce se iveşte în cei desăvirşiţi prin lucrarea lui 
Dumnezeu 28. Să nu ne grăbim să o aflăm pe cea de a 
treia prin cuvinte. Căci în zadar vom alerga. Iar sem- 
nul celei de a doua este răbdarea desăvîrşită a defăi- 
mării 251, Căci deprinderea rea de mai înainte 2% chi- 


lar lipsa de frică o stîrneşte pe aceasta». Se afirmă mereu sinergia sau 
trebuința împreună-lucrării omului cu Dumnezeu. f 

279. Sînt două adîncuri. Cel al păcatului, e numit aici groapă, pen- 
tru că e un adînc al nesimįirii, o groapă în care se înmormintează 
conștiința. Și un adînc fără fund (un abis) al smereniei, care e o adincime 
fără sfirşit a conştiinţei micimii proprii şi a responsabilității în fața lui 
Dumnezeu. Aceasta nu poate fi experiată decit deodată cu infinitatea pu- 
terii lui Dumnezeu. Chiar din groapa păcătoșeniei se poate trece în adîn- 
cul smereniei, căci chiar păcatul îl poate face pe om să vadă cit de ne- 
vrednic este de Dumnezeu. Dar această trecere făcîndu-se prin trezirea 
conştiinţei, e o trecere de la un adînc la altul. Numai simţul adîncului se 
menţine în acel om. Prin adincul smereniei se săvirșeşte şi o inălţare din 
întunericul tot mai gros în lumina nesfirşită a lui Dumnezeu. 

280. «Există o smerenie de la Dumnezeu şi mai este cel ce se smereşte 
din frica de Dumnezeu. Dar este și o smerenie din dorirea lui Dumnezeu. 
Celui ce se smerește din frica de Dumnezeu îi urmează o cumpătare a 
mădularelor, cu o liniştire a simţirilor şi cu o inimă zdrobită în tot timpul. 
lar celui ce se smerește din bucurie îi urmează multă simplicitate și o 
inimă ce creşte și nu poate fi ţinută». E o inimă ce creşte în harul lui 
Dumnezeu, în ambianța iubirii Lui, ce nu poate fi oprită din bucuria şi zborul 
ei în înălțimile nesfîrşite ale Lui. Aceasta e o smerenie copleșitoare prin 
bogăţia ei, întreținută de experienţa mereu sporită a nesfirșirii lui Dumnezeu. 
În această smerenie lucrează Dumnezeu însuşi în mod precumpănitor. 

281. «Lucrul smereniei este că, dacă cineva ne baljocoreşte şi ne 
alungă, să avem sufletul deopotrivă cu al unui cîine, care cînd e alungat 
pleacă, iar cînd e chemat, vine, avînd în inimă gîndul că nu sintem vred- 
nici să fim cu acela». 

282. «xpomih+e» — gindul păcatului, care ne stăpineşte și care se ivește 
în conştiinţă pe neașteptate, uneori și în cei ce pling pentru păcatele lor. 

nuieşte de multe ori şi pe cel ce plînge. Şi nu e de 
mirare. 


10) Cuvîntul despre judecăţile lui Dumnezeu şi des- 
pre căderi e întunecos şi.neînţeles de nici un suflet. Nu 
știm care sînt căderile care ni se întîmplă din negrijă, 
care din părăsirea din iconomie (cu un rost bun), care, 
din pricina întoarcerii lui Dumnezeu de la noi. Dar 
cineva ne-a povestit că cele ce ni se întîmplă din ico- 
nomie, pricinuiesc o întoarcere grabnică. Căci nu în- 
găduie Dumnezeu, Care ne-a predat lor, să fim ţinuţi 
mult de ele. 


11) Să luptăm înainte de toate cu dracul întristării. 
Căci acesta, venind lîngă noi în vremea rugăciunii şi 
aducîndu-ne aminte de îndrăznirea noastră de mai 
înainte, voieşte să ne oprim din rugăciune 2%. 


283. Dracul întristării ne şopteşte în vremea rugăciunii, dacă întreru- 
pem firul ei prin goluri, că nu simţim în ea îndrăznirea către Dumnezeu, 
sau legătura vie cu El, pe care am avut-o altădată. Și aceasta ne face să 
ne întristăm și să încetăm a ne ruga ca unii ce n-am fi acum în starea 
cuvenită a ei. Dar trebuie să stăruim în rugăciune, chiar dacă ea nu e 
totdeauna fierbinte şi adunată în întregime în gindul la Dumnezeu. «Fii 
cu luare aminle, frale, la dracul ce aduce întristare în om. Căci multe 
sînt cursele lui pînă ce te face neputincios. Căci întristarea cea după 
Dumnezeu e bucurie, prin aceea că te vezi pe tine stăruind în voia lui 
Dumnezeu. Dar acela îţi zice: «Unde vei scăpa? Căci nu ai pocăință». 
Aceasta lucrează cu dușmănie, pînă ce va face pe om să-și piardă înfrina- 
rea. Dar întristarea cea după Dumnezeu nu-l apasă pe om, ci-i zice: «Nu 
te teme, vino iarăși». Căci ştie că Dumnezeu e puternic și-l întărește pe 
el. Puterea celor ce voiesc să dobindească virtuțile aceasta este, ca dacă 
vor cădea să nu se descurajeze, ci să fie iarăși cu grijă». 

Alta: «Este o întristare folositoare şi este o întristare pricinuitoare de 
stricăciune. E propriu întristării folositoare să plingă pentru păcatele pro- 
prii; ba să plingă și pentru păcatele şi pentru neștiința aproapelui; atit 
pentru a nu cădea cu intenţie, cit şi ca să ajungă la cea mai desăvirşită 
bunătate. Iar cei lumești se întristează, pentru că nu sint slăviţi și se to- 
pesc dorind cele ale altora. Cind sînt săraci se chinuiesc; îmbogăţindu-se, 
innebunesc», 

12) Să nu te turburi de cazi în fiecare zi, nici să 
ieşi din luptă. Ci stai bărbăteşte şi, cu siguranţă, înge- 
rul care te păzeşte va preţui răbdarea ta. Rana ta este 
uşor de tămăduit cît este încă proaspătă și caldă. 
Dar cele învechite, neîngrijite şi învîrtoşate, sînt greu 
de vindecat şi au nevoie de multă osteneală, de fier, 
de brici şi de focul ce le însoţeşte pentru vindecare. 


13) Multe se fac cu vremea de nevindecat. Dar la 
Dumnezeu toate sînt cu putinţă (Mt. 19, 26). Dracii 
spun că Dumnezeu e înainte de cădere iubitor de oa- 
meni, dar după cădere e aspru 28%. 


14) Nu crede celui ce-ţi zice după căderea în mici 
greşeli : «Bine era de n-ai fi făcut aceasta. Dar nu e 
nimic». Dar de multe ori, daruri mici îmblînzesc mînia 
mare a judecătorului. 


15) Cel ce se pocăiește cu adevărat, toată ziua în 
care nu plînge o socoteşte ca pierdută, chiar dacă a 
săvirşit alte lucruri bune în ea. 

16) Nimeni din cei ce pling să nu aştepte încredin- 
tarea (iertării) în ceasul ieşirii (morţii). Căci ceea ce 
este nearătat, nu e sigur. Pentru aceea a și zis careva: 
«Lasă-mă să răsuflu, prin încredințare, ca să nu mă 
duc de aici neîncredinţat» (Ps. 38, 18). 


17) Unde e Duhul Domnului, s-a dezlegat legătura. 
Și unde e smerenia neasemănată, s-a dezlegat, de ase- 


284. «Pentru aceasta se zice de diavol că e dușman și răzbunător. 
Căci fiind duşman al virtuţii, după căderea din ea, se arată răzbunător». 
Ed. 1970: «Înainte de a cădea cineva, dracii îl ispitesc la păcat, îl împing 
şi-l înduplecă, spunînd că Dumnezeu e iubitor de oameni și iartă. Săge- 
tîndu-l deci prin gindurile plăcerii legate de păcat şi slăbindu-l și ducin- 
du-l la ea şi înduplecindu-l să facă voia lor, iar după aceea, voind să-l 
arunce în deznădejde şi să-l scufunde în pierzania desăvirşită, îi şoptesc 
acestea ; «Vai ţie, ce ai făcut? Căci Dumnezeu e drept şi nu te va ierta». 

menea, legătura 2%. Dar cei ce pleacă fără acestea 
două, să nu se amăgească. Căci sînt legaţi. 


__18) Cei din lume şi numai ei sînt străini de aceste 
încredinţări ; şi mai ales de cea dintîi (de prezenţa Du- 
hului). Dar unii sporind prin milostivire, cunosc în 
ceasul ieșirii, folosul. 

19) Cel ce se plînge pe sine însuşi, nu se ocupă de 
plinsul, de căderea, sau de ocărtrea altuia. 


20) Cîinele muşcat de o fiară, se mânie și mai mult 
pe ea, înfuriindu-se neasemănat mai mult pe ea din 
durerea ranei. 


21) Să luăm aminte de nu cumva nu din curăţie, ci 
din înrăutăţire, a încetat conştiinţa să ne muşte 2%. 

22) Semnul iertării căderii stă în a te socoti puru- 
rea dator 287. 


23) Nu e nimic deopotrivă cu îndurarea lui Dum- 
nezeu, sau mai mare ca ea. De aceea cel ce deznădăj- 
duieşte s-a înjunghiat pe sine 288. 


285. «Prin smerenie intră toate bunătățţile, între care şi compătimirea, 
prin care şi încredințarea iertării». S-ar putea și inversul: orice păcat e 
însoţit de nepăsarea mindriei. Dar între smerenie și Duhul Sfint e o legă- 
tură. Smerenia fiind o accentuată conștiință a lui Dumnezeu, este o expe- 
rienţă a prezenţei Lui. Această conștiință face pe om să se socotească 
pe sine nimic, iar pe Dumnezeu totul, pentru că Dumnezeu se află în el cu 
mărimea Lui nesfirșită. lar Dumnezeu nu e prezent decit prin Duhul Său. 

286. Ava Isaia: «Dacă te vezi în vremea rugăciunii neosindit de nici 
un păcat, ești cu adevărat liber şi ai intrat într-adevăr în sfinta Lui odih- 
nä, potrivit voii Lui». Talasie: «Conştiinţa curată e pricinuită de oslenelile 
nevoinţei, ca postul, privegherea, răbdarea, îndelunga răbdare». 

287. Scărarul se folosește şi aci, ca de atitea ori, de paradox: Să ştii 
că eşti iertat, cînd te socoteşti pururea dator. Deci semnul iertării nu stă 
într-o linişte nepăsătoare, ci într-o grijă că ești mereu dator să faci ceva 
pentru a merita iertarea. Păcatul săviîrșit devine astfel un bold de continuă 
înaintare în cele bune. El poate fi astfel o forță de continuă sensibilizare 
spirituală. 

288. Cel ceedeznădăjduieşte în mila lui Dumnezeu, s-a omorît pe sine 
sufletește. Căci nu mai face nimic pentru a se ridica din răutatea păcatu- 
lui, pentru a înainta în bine. 


154 FILOCALIA 


24) Semnul pocăinţei pline de grijă stă în a ne so- 
coti pe noi vrednici de toate necazurile văzute şi ne- 
văzute ce ni se întîmplă, ba încă de şi mai multe 2%. 


25) Moise, după ce a văzut pe Dumnezeu în rug, s-a 
întors iarăşi în Egipt (care se înţelege întuneric), la 
lucrarea cărămizilor lui faraon cel gîndit. Apoi iarăși 
se suie la rug. Dar nu numai acolo, ci şi în munte. Cel 
ce a avut parte de vedere nici odată nu deznădăjduieşte 
de sine. Sărăceşte marele Iov, dar s-a îmbogăţit iarăşi 
în chip îndoit. 

26) Cumplite sînt în cei trîndavi căderile de după 
chemare. Ele calcă nădejdea în picioare și-i conving 
pe aceia să socotească fericit lucru chiar şi numai o 
singură ridicare din groapă 2%. 

27) la seama, ia seama! Nu ne întoarcem numai 
decît prin calea prin care ne-am rătăcit. Ci printr-o 
alta mai scurtă. 


28) Am văzut pe doi inși înaintînd spre Dumnezeu 
în acelaşi fel și în acelaşi timp. Unul din ei era bătrîn 
şi înaintat în osteneli. Celălalt era ucenic şi alerga mai 


289. P.G., din Marcu Ascetul: «Lucrul pocăinței se ţese din acestea 
trei: din curățirea gindurilor, din rugăciunea neîncetată și din răbdarea 
necazurilor ce vin asupra noastră. Acestea trebuie să aibă nu numai o 
lucrare arătată, ci şi una înţelegătoare, ca pe cei ce stăruie în ele să-i 
facă nepătimitori. Căci fără cele trei virtuţi nu se poale săvirși lucrul 
pocăinţei». 

290. «Vorbind de cei trindavi, părintele a deosebit de ei pe cei netrin- 
davi şi rîvnitori. Și acest lucru e vădit. Căci pe drept cuvint aceia, trîn- 
davi fiind, socotesc anevoioasă ridicarea din nou cînd au căzut în vreo 
greşală. Căci apăsaţi de trindăvia lor, nu mai au nădejde în nepătimire, 
deoarece nu mai voiesc să se predea altor osteneli. Pentru aceea socotesc 
că e un lucru mare chiar a se izbăvi de greşala prezentă, fiind greu bol- 
navi. Dar cei sîrguincioşi de ar cădea de zece mii de ori nu deznădăjdu- 
iesc în putinţa desăvîrşirii, ci aleargă spre ea cu și mai multă rivnă», 

repede ca bătrînul şi a ajuns cel dintîi la semnul 
smereniei. 


29) Să luăm aminte toţi, dar mai mult cei ce am 
căzut. Să nu bolim în inimă de boala lui Origen cel 
necredincios 221. Această învăţătură pîngărită se face 
lesne primită de iubitorii de plăcere, dînd ca motiv 
(pretext) iubirea de oameni a lui Dumnezeu 2%. În cu- 
getarea mea, mai bine zis în pocăinţa mea, se va aprin- 
de focul rugăciunii care mistuie materia păcatului 
(Ps. 38, 4). 

30) Regulă şi chip, pildă şi icoană de pocăință să-ţi 
fie ţie mai-înainte-pomeniţii sfinţi osîndiţi şi nu vei 
mai avea nevoie nicidecum de vreo carte în viaţa ta, 
pînă ce nu te va lumina Hristos, Fiul lui Dumnezeu și 
Dumnezeu, întru învierea pocăinţei celei pline de grijă. 
Amin. 

Prin pocăință ai urcat a cincea treaptă. Prin ea ai 
curăţit cele cinci simţuri scăpînd de pedeapsă și de 
osînda fără de voie, prin cea aleasă de bună voie. 

291. Sînt mulţi astăzi, chiar dintre teologi care ar dori o reabilitare 
a lui Origen. Nu-și dau seama că origenismul duce la devalorizarea miș- 
cării, sau a efortului personal, a importanţei timpului pentru mîntuire şi 
deci a persoanei. Totul duce automat la fericire. lar din ea se cade iarăși. 
Origenismul e o teosofie sau antroposofie, sau panteism. Nu cunoaşte va- 
loarea eternă a fiecărei persoane şi putinţa ei de veșnică odihnă în infi- 
nitatea dragostei personale a lui Dumnezeu. Deşi Scărarul, lăudînd aspri- 
mea faptelor de mortificare a trupului, pare să manifeste o dispreţuire a 
vieţii în trup, nu gîndeşte ca Origen, care consideră viaţa în trup şi mişca- 
rea în ea o cădere din pliroma preexistentă a spiritelor ci el dă o mare 
valoare acesteia, pentru că prin faptele vieţii în trup, chiar dacă acesta 
nu are valoarea în el însuşi, se cîştigă mîntuirea, 

292. «Acela admitea pedepsirea păcătoşilor pentru o vreme oarecare, 
pentru a se curăţi de întinăciunea păcatului în focul chinurilor. După 
aceea îi restabilea în Împărăţia cerurilor şi pe aceștia împreună cu drep- 
ţii, pretextînd în chip rău iubirea de oameni a lui Dumnezeu». 

CUVÎNTUL VI 


Despre pomenirea morții 


1) Oricărui cuvînt îi premerge un gînd. Plinsului şi 
tînguirii îi premerge pomenirea morţii şi a greşelilor. 
Pentru aceea se pun acestea la acest loc în cuvîntul 
nostru. 


2) Aducerea aminte de moarte este o moarte de fie- 
care zi. Aducerea aminte de moarte e un suspin de 
fiecare ceas. 

3) Frica de moarte este o însuşire a firii, intrată în 
ea prin neascultare. Iar tremurarea de moarte este 
semnul păcatelor nepocăite. 


4) Hristos are frică de moarte, dar nu tremură, ca 
să arate limpede însuşirile celor două firi. 


5) Precum pîinea e cea mai de trebuinţă dintre 
toate mîncările, aşa aducerea aminte de moarte e cea 
mai de trebuinţă dintre toate lucrările (de curăţire de 
patimi). 

6) Celor aflători în mijlocul (obștii), aducerea 
aminte de moarte le pricinuieşte osteneli, împliniri de 
ascultări, necinstiri. Celor din afară de zgomote, le 
pricinuieşte lepădarea grijilor, rugăciunea neîncetată 
Şi păzirea minţii. Acestora pomenirea morții le este și 
maică şi fiică 293, 

293. «Gindul la moarte, zice, pe cei de sub ascultare ii face iubitori 
de osteneli şi-i ajută să aibă plăcere de necinstire; pe cei din liniştire îi 
face îără griji şi să se ocupe pururea numai cu rugăciunea», 

Alta: «Celor din mijlocul lumii, care viețuiesc în nepăsare şi nu după 
Dumnezeu, gindul la moarte le pricinuiește dureri sau osteneli zadarnice, 
îndeletniciri sau cuvinte nefolositoare. și flecăreli prostești, dulceaţa necin- 
stirii, îndulcirea cu necinstirile; iar celor din afara zgomotelor, lepădarea 
grijilor, rugăciunea și păzirea minţii, căci lucrarea acestora e păzirea po- 
runcilor lui Hristos şi întoarcerea la El». Celor ce viețuiesc în lume fără 

7) Precum cositorul se deosebeşte de argint, chiar 
dacă la vedere se aseamănă, aşa pentru cei ce au da- 
rul deosebirii, frica firească de moarte se deosebește 
în chip vădit de cea protivnică firii. 

8) Semnul adevărat al celor ce-şi aduc aminte de 
moarte întru simţirea inimii, este despătimirea de 
bună voie de toată zidirea şi părăsirea desăvîrşită a 
voii lor. Cel ce o aşteaptă pe aceasta în fiecare zi e 
om cercat. Cel ce o doreşte în fiecare ceas e sfînt. 

9) Nu toată poftirea morţii e bună. Căci sint unii 
care, greşind neîncetat din forţa deprinderii, o doresc 
pe aceasta cu smerenie. Şi sînt iarăşi alţii care nu vor 
să se pocăiască, şi aceştia o cer din deznădejde. Şi 
sînt alţii care nu au frică de moarte, deoarece se so- 
cotesc pe ei nepătimaşi, din mîndrie. În sfîrşit sînt 
unii care cer plecarea lor de aici prin lucrarea Duhu- 
lui Sfînt. 


10) Unii dintre bine-credincioşi se întreabă cu ne- 
dumerire : pentru ce, dacă pomenirea morţii ne face 
atîta bine, Domnul ne-a ascuns cunoaşterea ei de mai 
înainte ? Ei nu ştiu că Dumnezeu ne lucrează prin 
aceasta în chip minunat mîntuirea noastră. Căci ni- 
menea, dacă ar cunoaşte mai dinainte moartea sa, nu 


să schimbe viaţa, gindul la moarte le dă sentimentul că ostenelile şi con- 
vorbirile lor sint zadarnice, că necinstirile de care au parte sint adevărate 
necinstiri. Dimpotrivă, celor ce-și schimbă viaţa, ostenelile le sînt dulci, 
iar necinstirile nu le sînt necinstiri. Scărarul foloseşte foarte des para- 
doxul, care rezultă din optica diferită cu care e privită viața: fie ca sa- 
tisfăcîndu-se cu cele trecătoare și lumești, fie căutînd cele veşnice și du- 
hovnicești. Există astfel o cinstire necinstită pentru cel ce o aduce și pen- 
tru cel ce o primește, cînd e adusă din lingușeală celui ce o caută pentru 
slava deşartă; şi o necinstire cinstitoare cind, de exemplu, e adusă de 
cel lipsit de vicleșug, celui bun pînă la naivitate. La fel există o plăcere 
neplăcută a trupului, care e o plăcere a sufletului. 

ar veni îndată la botez, sau la viaţa călugărească, ci 
şi-ar petrece toate zilele în fărădelegi și s-ar năpusti 
spre botez şi spre pocăință numai în ceasul ieşirii. 
Dar dobiîndind calitatea păcatului din obişnuinţa în- 
delungată cu el, ar rămîne cu totul neîndreptat 2. 

11) Plîngînd, să nu primeşti niciodată pe cîinele 
acela care îţi strecoară gîndul că Dumnezeu e iubitor 
de oameni. Căci scopul lui este să alunge de la tine 
plînsul şi frica neînfricată 2%. Acest gînd îţi este bun 
numai cînd te vezi pe tine tîrît în adîncă deznă- 
dejde 2%. 

12) Cel ce voiește să ţină pururea în sine pomeni- 
rea morţii şi a judecății lui Dumnezeu, dar s-a predat 
pe sine grijilor şi împrăştierilor lumești, este aseme- 
nea celui ce înoată, dar voiește să-şi ciocnească pal- 
mele 2%. 


13) Pomenirea conştientă a morţii depărtează mîn- 
carea. lar mîncarea înlăturată cu smerenie, depărtează 
patimile. 


294. «notuSeis 7îj xaxiă» — Primind calitatea păcatului. Fiinţa întreagă 
a omului dobindeşte prin felul său de viață o anumită calitate, un anu- 
mit miros, bun sau rău. Păcatul sau binele nu stă într-un colţ al fiinţei 
noastre, ci așa cum o picătură de petrol dă apei întregi dintr-un vas ceva 
din calitatea ei, aşa şi păcatul sau binele, modifică într-un sens sau altul 
întreaga fire a noastră. lar calitatea curată sau îmbunătăţită a firii are un 
caracter dinamic. Ea îndeamnă pe om la bine sau la rău și le face cu 
ușurință pe acestea. Efortul de a readuce la calitatea bună firea înrăutăţită 
trebuie să lupte cu pornirea ei de a săvirşi răul. 

295. Frica pentru trup, neînfricată pentru sufletul care crede in Dum- 
nezeu. Frică şi așteptare bucuroasă pentru bunălăţile de după moarte, 

296. Să nu te bizui pe gindul că Dumnezeu este iubitor de oameni, 
ca prin el să slăbești pocăința. El să-ţi fie de ajutor numai cînd eşti în 
primejdie de a deznădăjdui. 

297. Așa, în ed. 1970 (xporeiv). În P.G.: «Să-şi țină mîinile (xpareiv)- 

14) Lipsa de durere a inimii învîrtoşează mintea 298. 
lar mulţimea bucatelor usucă izvoarele 2%. Setea şi 
privegherea aduc zdrobirea inimii. Iar din inima zdro- 
bită ţişnesc apele (lacrimile) 3%. 

15) Cele spuse sînt aspre celor lacomi de mîncare 
şi de necrezut celor trîndavi. Dar bărbatul făptuitor le 
va cerca prin rîvna lui. Şi cel ce le-a cunoscut prin cer- 
care va zîmbi gîndindu-se la ele. Dar cel ce caută încă 
să le cunoască e mai trist 301. 


16) Precum părinţii spun că iubirea desăvirșită nu 
poate cădea, aşa spun eu că simţirea desăvîrşită a mor- 
ţii este lipsită de frică. 


17) Multe sînt lucrările minţii făptuitoare. Amin- 
tesc dintre acestea : gîndul la dragostea lui Dumnezeu, 
pomenirea lui Dumnezeu, aducerea aminte de Împără- 
ţia cerurilor, aducerea aminte de rîvna mucenicilor, 
aducerea aminte de Dumnezeu care e de faţă, potrivit 
cu cel ce a spus: «Văzut-am înaintea mea pe Domnul»: 
(Ps. 15, 8), aducerea aminte de sfintele Puteri înţele- 
gătoare, aducerea aminte de moarte, de răspuns, de 


298, Inima care nu e îndurerală de păcate face și mintea învirtoșată, 
adică ia omului sensibilitatea înțelegerii stării sale. Cunoaşterea de sine: 
a omului e deci o chestie de simțire. Un om nesimţit nu se poate cunoaște 
cu adevărat. Scolia din P.G., accentuind legătura intimă dintre minte şi 
inimă, prezintă urmările ce le are păcatul pentru minte și inimă în mod 
alternativ ca fiind aceleași: «Uitarea poruncilor dumnezeiești şi abaterea 
voinței libere face inima învirtoșată și mintea neîndurerată; sau invers: 
mintea învîrtoșată și inima neiîndurerată». 

299. Mulțimea bucatelor usucă izvoarele lacrimilor, adică simțirea 
inimii şi a minţii. Băutura multă luată din exterior usucă izvoarele dinăun- 
tru ale lacrimilor. Cine bea mult nu mai poate plinge. 

300. Nu se va teme adică de împuțţinarea bucatelor, de sete, de dure- 
rea inimii etc. 

301, «Cele grele celorlalți le sînt, celor ce le deprind de bună voie, 
pricini de bucurie și de veselie. Ciștigind prin cercare o uşurinţă faţă de- 
ele, ajung și la o sporire în desăvirșire. Dar cei încă nedesăvirșiţi, se în-- 
deletnicesc cu ele, cu osteneală, dacă se îndeletnicesc peste tot». 

hotărîre, de pedepsire. Începem cu cele mari şi sfîrşim 
cu cele care nu trebuie uitate. 

18) Mi-a povestit odată.un călugăr egiptean că 
“după împlîntarea pomenirii morţii întru simţirea ini- 
mii, voind odată, mînat de nevoie, să mîngiie puţin lu- 
tul, am fost împiedicat de pomenirea aceasta, ca de un 
judecător ; şi ceea ce e minunat, e că, deşi am voit, 
n-am putut să mai scap de ea» 5%, 

19) Un alt oarecare, locuind aci, în aşa zisa Thola, 
işi ieşea de multe ori, din pricina acestui gînd (al mor- 
ţii), din sine. Şi aflat de fraţi de parcă era leșinat, sau 
cuprins de epilepsie, era dus de ei aproape fără su- 
flare. 

20) Nu voi tăcea să-ți fac cunoscută şi povestirea 
despre Isichie Horevitul 5%. Acesta petrecea totdeauna 
într-o totala lenevie, neavind nici o grijă de sufletul 
său. Îmbolnăvindu-se odată cu trupul pînă la marginea 
vieții, încît părea că peste un ceas va muri, dar venin- 
du-şi iarăşi în fire, ne rugă pe toți să plecăm îndată. 
Zidind apoi uşa chiliei, a rămas înăuntru 12 ani fără să 
mai iasă vreodată la vreo vorbă cu cineva. Nu mai gus- 
ta nimic altceva, decît pîine cu apă. Şedea numai acolo, 
cu mintea ţintă (în extaz) la cele ce le văzuse în aceas- 
tă ieşire (în extaz). Era atît de adunat cu mintea în 
sine, că nu şi-a mai schimbat niciodată acest fel de 
vieţuire, fiind pururea ieşit din sine şi vărsînd lacrimi 
fierbinţi, în tăcere 304. 

302. Numitul egiptean avea atit de întipărită pomenirea morţii, că deşi 
silit de foame de mai multe zile, n-a putut să alunge pomenirea morții 
din sine, măcar că voia, ci mai degrabă a alungat ea foamea. 

303. Vieţuitor pe Horeb, loc de pustnici la poalele muntelui Sinai; 
“Thola, localitate pe Horeb. 

304. Era pe de o parte «cu mintea adunată in sine» (sóvyoós) pe de 


alta, «ieşit din mintea sa». Numai cel adunat in sine vede dincolo de 
sine (şi se înțelege dincolo de lume), adică se află în extaz. Minunea celor 

Dar cînd era să se săvîrşească, deschizînd ușa am 
intrat înăuntru. Şi rugîndu-l mult, numai atîta am au- 
zit de la el: «Iertaţi-mă ! Nimenea de va avea pomeni- 
rea morţii, nu va putea să păcătuiască vreodată». Iar 
noi ne-am minunat văzînd pe cel odinioară atît de ne- 
păsător, preschimbat atît de repede cu o schimbare şi 
prefacere fericită. Şi înmormîntîndu-l cu cuvioșie în 
cimitirul apropiat al castrului, după un număr de zile 
căutînd sfintele lui rămăşiţe, nu le-am aflat. Domnul a 
încredinţat, şi în felul acesta, despre pocăinţa lui plină 
de grijă și vrednică de laudă, pe toţi cei ce voiesc să se 
îndrepte după o lenevire îndelungată. 


21) Precum unii socotesc nemărginit adîncul (abi- 
sul), căci îl numesc loc fără fund, aşa gîndul morţii e 
nesfîrşit atît în curăţia, cît şi în lucrarea lui. Iar ceea 
ce am spus e întărit de amintitul cuvios. Unii ca aceştia 
adăugînd neîncetat frica, la frică, nu se odihnesc 
pînă nu se va topi şi însăşi puterea oaselor 3%. 


de dincolo de minte se vede numai prin mintea adunată în ea însăși, 
pentru că prin ea sint transparente și pentru că infinitatea lor seamănă 
cu indefinitul minţii şi în legătură cu el. 

305, «Precum, zice, adincul mării e nemăsurat şi necuprins, așa şi 
sfîrşitul curăţiei e de ne-ajuns, adică nu are sfîrşit în cei ce au pomenirea 
morţii în simţirea inimii. Căci e cu neputinţă ca omul smerit, avînd 
pomenirea neîncetată a morţii, să spună în chip fariseic, că a ajuns la 
sfîrşitul curăţiei, adică «am ajuns desăvirșit în curăţie». Cel ce ar 
spune aceasta nu ar fi smerit. Deci s-ar întimpla ceva ciudat: de cel ce 
ar îndrăzni să spună aceasta nu s-ar atinge nepătimirea nici cu virful 
degetelor. Căci slava deşartă e cea mai cumplită patimă. Dar de cel 
smerit se atinge pînă la săturare, dar datorită smereniei socotește că-i 
lipseşte. Deci în amindoi, adică atit în cel smerit, cît şi în cel stăpînit 
de slava deșartă, curăţia e necuprinsă». Cel mîndru nu o cuprinde din 
pricina mindriei, cel smerit simte mereu că mai are, şi de fapt mereu 
mai are de înaintat în smerenie. Pe cit de neajunsă este infinitatea lui 
Dumnezeu, pe atît de neajuns este hotarul smereniei, deci, şi sentimentul 
nedeplinătăţii curăţiei. lar gîndul morţii, întreţinind smerenia, întreține 
şi sentimentul nedeplinătăţii curăţiei. El consideră nesfirşitul omului ca 
un nesfirşit al înaintării, datorită faptului că inaintarea are ca ţintă să 

22) Să ne încredinţăm că, pe lîngă toate bunătăţile, 
şi aceasta este un dar al lui Dumnezeu 2%. Pentru că 
altfel, cum se explică faptul că, chiar venind la mor- 
minte, unii rămîn fără lacrimi şi învîrtoșaţi, dar pe de 
altă parte chiar aflîndu-ne departe de această vedere, 
de multe ori sîntem străpunşi la inimă ? 307 


23) Cel ce a murit tuturor, şi-a adus aminte de 
moarte 3%. Dar cel ce e încă legat de ele, nu încetează 
de a lucra el însuşi împotriva sa. 


cuprindă pe Dumnezeu cel nesfirșit. De aici urmează că nesfirșirile acestea 
sînt ale persoanei, nu ale lucrului, obiectului, substanţei. Curăţia înseamnă 
putinţa unei infinități în înaintarea persoanei, smerenia la fel, bunătatea 
la fel, iubirea la fel, înțelegerea la fel, tăcerea care adinceşte la fel. 
Dacă n-ar fi persoana, n-ar exista infinitate adevărată și putinţa înain- 
tării în ea. Mai bine zis, dacă n-ar fi persoana inţinită a lui Dumnezeu 
spre care tinde la infinit persoana umană, n-ar exista un infinit adevărat. 
Pe de altă parte, perspectiva infinităţii veșnic noi a curăţiei, a iubirii, 
se deschide pentru cineva după ce s-a plictisit, s-a obosit de monotonia 
pe care o poate oferi alipirea exclusivă la lume, alipire care pare să aibă 
şi ea o infinitate, dar o infinitate în monotonia repetiției şi deci o infini- 
tate aparentă, o infinitate care la un moment dat devine leșinată, 
împreună cu setea după ea, care se satură de a tot acapara același 
fel de lucruri care nu oferă nimic nou, nimic care să-i satisfacă setea de 
infinitate adevărată a spiritului, care să-i satisfacă setea de adevărul care 
stă în infinitatea adevărată. Aparenta infinitate a lumii crapă la un moment 
dat pentru spiritul săturat de ea și prin această crăpătură ţișneşte din 
ascunzimea sa adevărata infinitate, cea a ordinii Duhului. Aspiraţia de 
înaintare în ea e ajutată nu numai de dorul ei, ci și de frica continuă de 
a rămîne înlănţuit prin patimi în monotonia acestei lumi. 

306. Adică şi pomenirea morţii cu simțirea inimii şi deci cu lacrimi 
este un dar al lui Dumnezeu. Și este un dar al lui Dumnezeu şi faptul de 
a ni se deschide perspectiva infinităţii prin gîndul la moarte, care îi 
deschide spiritului orizontul veșnic și infinit, potrivit lui. 

307. Sintem străpunși la inimă şi plingem, pentru că s-a străpuns în 
fața noastră zidul care ne închidea în infinitatea aparentă şi monotonă 
a alipirii pătimaşe la lume. 

308. Cei care au descoperit lipsa de atracţie și falsa plinătate a 
tuturor celor din lume au descoperit înfinitatea ce-i așteaptă după des- 
părțirea de ele prin moarte. 

24) Nu voi să încredinţezi pe toţi despre iubirea ta 
faţă de ei. Ci cere lui Dumnezeu să le-o arate El însuşi 
aceasta în chip negrăit. lar de nu, nu-ţi va ajunge 
timpul şi pentru legături (pentru relaţii) şi pentru 
străpungere 50. 

25) Nu te amăgi, lucrătorule fără minte, că poţi să 
înlocuiești timpul (pierdut) cu alt timp. Căci nu va 
ajunge ziua să împlineşti datoria ei faţă de Stăpînul 310. 

26) Nu e cu putinţă, zice cineva, nu e cu putinţă a 
străbate ziua de faţă cu bună credincioşie, de nu va fi 
socotită ca cea din urmă a întregii vieţi 511. E de mirare 


309. «A adeveri prin cuvinte iubirea față de toţi e lucru greu şi de 
respins. A o adeveri prin fapte e lesne şi mai ușor celui ce se sirguieşte 
să înfăptuiască virtutea. Și ascultă cum: a venit cineva să mă înjure sau 
să mă și bată. Dacă îi spun că deși aș putea să mă apăr, nu mă apăr, 
ci dimpotrivă, cad în genunchi, îl rog, îl sărut, îi dăruiesc cele ce pot, e 
vădit tuturor că fac acestea din dragoste. Iar aceasta am făcut-o prin 
fapte. Căci cum s-ar face prin cuvinte? Căci dacă rugindu-mă tuturor, 
le voi spune că-i iubesc, voi apărea ca un lingușitor şi ca unul ce caut 
să plac oamenilor, ca unul ce se îndeletniceşte cu o virtute prefăcută și 
ca unul ce vinez prin aceasta slava deșartă. Deci părintele îndeamnă 
să nu ne silim să arătăm iubirea prin cuvinte, ci prin faple, iar iubirea 
față de Dumnezeu, prin amîndouă, și mai mult prin cuvinte. Căci semnul 
iubirii față de El este rugăciunea neîncetată. Astfel vom înfăptui amîndouă 
virtuțile. Căci dacă te sirguieşti să împlineşti iubirea față de oameni 
numai prin cuvinte, nu ţi-ar ajunge nici tot timpul vieţii pentru legături 
și umilință». 

310. Suprema valorificare a timpului e condiţionată de înţelegerea fie- 
cărei zile ca stind la uşa vieţii de dincolo, a eshatologicului. «Carpe diem» 
(= folosește intens ziua), dar nu în sensul lui Horaţiu ca fiind ultima 
ce ne poate aduce o plăcere trecătoare, ci ca fiind ultima ce ne poate 
asigura viaţa eternă. Deci cu mai multă intensitate lolosește creștinul 
fiecare clipă. 

311, Timpul e un dar al lui Dumnezeu, dar și o datorie de a-l umple 
cu fapte date Domnului, cu sîrguința de a ne desăvirși. Nu trebuie să 
pierdem nici o clipă. Chiar dacă-l folosim întreg nu ne ajunge să împli- 
nim toată datoria ce ne e dată odată cu el. E o puternică afirmare a 
valorii timpului, contrar lui Origen. Gindul continuu la moarte nu fn- 
seamnă nefolosirea timpului, ci, dimpotrivă, buna lui folosire intensă. 

cu adevărat cum au rostit acest cuvînt elinii. Căci so- 
cotesc şi ei că e propriu filozofiei să cugete la moar- 
te 312, 

Aceasta a fost a şasea treaptă. Cel ce s-a suit pe ea 
nu va păcătui nici odată, dacă e adevărat ce s-a spus: 
«Adu-ţi aminte de cele de pe urmă ale tale şi în veac nu 
vei păcătui» (Înţ. Sir. 7, 38). 


CUVÎNTUL vu 


Despre plînsul de-bucurie-făcător 


1) Plînsul după Dumnezeu este o tristeţe a sufletu- 
lui, o simţire a inimii îndurerate care caută pururea 
nebunește pe Cel după care însetează ; iar neajungîn- 
du-L, Îl urmăreşte cu osteneală şi se tînguieşte cu du- 
rere, alergînd după El. 

2) Sau : Plînsul este un ac de aur al sufletului scă- 
pat de orice ţintuire și alipire și înfipt de tristeţea cu- 
vioasă în lucrarea de cercetare a inimii 515. 

3) Străpungerea este un chin neîncetat al conştiin- 
tei, care pricinuieşte împrospătarea focului inimii, 
prin mărturisirea făcută în minte. 

4) Mărturisirea (în minte) este uitarea firii, cînd 
din pricina ei cineva a uitat să mănînce pîinea lui 514. 

312. Platon, Phaedon Il, 1. 

313. Plînsul este acul sufletului care nu mai ține sufletul cusut de 
nimic din cele ale lumii, ci e înfipt în privirea inimii ţinînd sufletul însusi 
în această lucrare şi cosindu-l oarecum de viaţa veşnică. Ca ac, prici- 
nuiește durerea inimii, o face simţitoare, o face să-și deschidă cutele ei 
şi păcatele din ea conștiinței care o cercetează şi să sufere pentru păca- 
tele ce şi le descoperă prin aceasta. 

314. Plinsul sau străpungerea inimii e o mărturisire a păcatelor făcută 


de minte lui Dumnezeu, un dialog nevăzut, neîncetat şi îndurerat, în 
care sufletul îşi recunoaşte necontenit păcatele în faţa lui Dumnezeu şi 

5) Pocăinţa este lipsirea neîntristată, de toată mîn- 
gîierea trupească 315. 


6) Celor ce înaintează încă în acest plins fericit, 
infrînarea şi tăcerea buzelor li s-a făcut o însuşire. Iar 
celor ce au înfăptuit înaintarea, li s-a făcut o asemenea 
însușire nemînierea şi neţinerea minte a răului. În 
sfîrşit, celor desăvirşiţi li s-a făcut o însuşire smerita 
cugetare, setea de necinstiri, foamea, de bună voie, de 
necazuri, neosîndirea celor ce păcătuiesc, împreună- 
pătimirea mai presus de putere 316. Cei dintîi se fac 
primiţi ; cei de al doilea, vrednici de laudă ; iar cei ce 
flămînzesc după necazuri și însetează după necinstiri 
sînt fericiţi ; căci ei se vor sătura de o hrană de care 
nu se vor sătura 317. 


cere 1ertare pentru ele. Sufletul e atit de concentrat în această mărtu- 
risire îndurerată, că uită să mănînce, biruind trebuinţele firii. 

315. Tristeţea sufletului e aşa de mare, că cel ce o trăiește nu mai 
simte tristețea pentru lipsa mingiierilor sau plăcerilor trupești. 

316. Ed. 1970: «Compătimire numește arderea pentru cei ce păcă- 
tuiesc, după cuvintul: «Cine se va sminti și eu să nu ard?» (II Cor. 11, 29). 
Ea înseamnă a-și face cineva proprii greutăţile și nenorocirile străine; 
sau a nu disprețui cu gindul pe cei ce suferă, înălțîndu-se împotriva lor». 

P.G. «Mulţi, amăgiţi fiind de acest cuvînt, arată o compătimire cuve- 
nită tuturor celor ce păcătuiesc spre a crede celor ce nu se cuvine. 
Alta este împreună-pătimirea peste putere de care se vorbește aci. Căci 
împreună-pătimire numim plinsul ivit în suflet şi arătat pentru cel iubit, 
uneori chiar fără ca acela să fie vrednic. Căci cineva se îngrijește cu 
compătimire de cel iubit, ca nici să nu nedreptăţească, nici să fie nedrep- 
tăţit. lar «peste putere» înseamnă a-și pune cineva sufletul său pentru mîn- 
tuirea prietenului, dar nu spre pierderea lui. Căci nu poate scăpa de 
păcal cel ce a păcătuit, decît printr-o pocăință potrivită cu greşala». 
Deci nu e o compătimire folositoare aceea care-l scapă pe cel ce a 
greşit de greutățile pocăinței. «Peste putere» înseamnă că cel înduhov- 
nicit trăiește şi aci în ambianța unei infinități; nu poate ajunge la hotarul 
îimpreună-pătimirii cu celălalt, dar se ridică în ea tot mai mult peste 
puterile lui mărginite, din puterea lui Dumnezeu. 

317. E o hrană care-i mulțumește mai mult decit oricare alta, dar nu-i 
plictiseşte, deși se vor împărtăși de ea neîncetat. Ei o doresc mereu și 
voiesc să aibă tot mai mult din ea. 

7) Cînd ai ajuns la plîns, ţine-l cu toată tăria. Căci 
înainte de a se îmbiba în tine 318, uşor ţi se răpește. Şi 
e topit ca ceara de tulburări, de griji trupeşti, de plă- 
ceri și mai ales de multa vorbărie şi de glume uşura- 
tece 318 bi, 


8) Deşi cuvîntul e îndrăzneț, izvorul lacrimilor 
după botez e mai mare decît botezul 31. Deoarece ace- 
la ne curăţește de păcatele noastre de mai înainte. Iar 
acesta, de cele de după aceea. Și primindu-l pe acela 
toți ca copii, ne-am întinat după aceea; prin acesta 
însă l-am curățit şi pe acela 3, Dacă acesta nu s-ar fi 
dăruit de Dumnezeu oamenilor din iubire de oameni, 
cu adevărat rari ar fi cei ce se mîntuiesc %21. 


9) Suspinele și întristarea strigă către Domnul. La- 
crimile din frică, mijlocest. Iar cele ale prea sfintei 
iubiri ne arată că rugăciunea noastră a fost primită. 


318. Inainte de a ţi se face o calitate a firii, de a cîştiga întreaga ta 
fiinţă calitatea plinsului, care nu e decît dorul intens după viaţa în 
Dumnezeu. 

318 bis. Scolia lui Teodor al Edesei: «Alungă departe de la tine 
duhul mult vorbitor. Căci în el sînt ascunse toate patimile cele rele, 
Din el e minciuna, din el, îndrăzneala; dintr-o parte e gluma uşura- 
tecă, din alta risul, calomnia, biîrlirea, răutatea, vorba prostească şi, 
scurt vorbind, ceea ce s-a spus: «Din multa vorbire nu va lipsi păcatul» 
(Pilde 10, 19). Iar bărbatul tăcut este scaunul simţirii şi Domnul a spus 
că vom da socoteală pentru orice cuvint deșert (Mt. 12, 36). 

319. «A spus că izvorul lacrimilor e mai mare, în loc să spună că 
e mai bun in comparaţie cu Botezul, pentru că se lucrează și de către 
noi. Dar nu l-a opus Botezului. Faţă de noi e mai bun, pentru că el ne și 
curăţeşte şi ne şi fereşte de păcat de mai înainte. În raport cu prea 
sfintul Botez nu e însă nici măcar egal, cu atit mai puţin mai mare». 

320. «Ne naştem de trei ori în viaţă. Dintre acestea cea dintii (naștere) 
e din pintece, iar celelalte două ne urcă de la pămînt la cer: una e prin 
Sfîntul Botez, pe care o numim și naștere din nou, iar cealaltă e din 
pocăință». 

321. «Fără Botez nu s-ar mîntui nimeni; fără lacrimile pocăinţei «ar 
fi rari cei ce se mintuiesc». 

10) Dacă nimic nu însoţeşte smerita cugetare ca 
plînsul 52, nimic nu i se împotriveşte acesteia ca 
rîsul 323, 


11) De ai ajuns la fericita tristeţe bucuroasă %4 a 
străpungerii cuvioase, ţine-o ; şi nu te vei odihni de 
lucrarea din ea, pînă ce nu te vei ridica din cele de aici 
şi nu te vei înfăţişa curat lui Hristos. 

12) Să nu încetezi să-ţi închipuieşti mereu în tine 
şi să cercetezi adîncul (abisul) focului veşnic şi pe slu- 
jitorii nemiloşi, pe judecătorul neîndurat şi neiertă- 
tor, prăpastia nemărginită a văpăii celei de sub pă- 
mînt şi coboriîşurile strîmtorate ale locurilor şi hăuri- 
lor subpămîntene și înfricoşătoare şi chipurile tuturor 
acestora 3%. Aceasta pentru ca lăbărţarea aflătoare în 


322. «Smerita cugetare este rugăciunea necontenită cu lacrimi şi cu 
durere. Căci aceasta chemind pe Dumnezeu pururea în ajutor, nu lasă pe 
om să se încreadă nebunește în puterea și înțelepciunea sa, nici să se 
înalțe faţă de alţii. Căci acestea sînt boli cumplite ale patimii mîn- 
-driei», 

323. «A Marelui Vasile: «A se sparge cineva de rîsul necumpătat şi 
nestăpinit e semn că nu-și stringe încă moleșala umilată a sufletului cu 
o gindire aspră. Nu e necuviincios a-și arăta cineva răspindirea luminii 
sufletului într-un zimbet, după cuvîntul: «Inima veselindu-se înflorește 
faţa» (Prov. 15, 13). Dar a hohoti cu glas şi a fierbe cu trupul nu e pro- 
priu celui ce-şi stăpinește sufletul, nici celui ce şi-l înfrinează. Cu- 
vîntul e întărit de prea înțeleptul Solomon, care a zis: «Nebunul ridică 
glasul, în risul lui, dar bărbatul înţelept de-abia zîmbeşte liniștit» (Eccl. 
:21, 23)». 

324. Ed. 1970: «Bine a unit cuvintele opuse: Căci în tristețea după 
- Dumnezeu, .se ascunde bucuria veşnică a nepătimirii». 

325. Toate acestea ascund în ele nişte înţelesuri spirituale sau şi 
“spirituale. Aceste coborișuri și hăuri subpămiîntene sînt poate niște. cobo- 
rîşuri şi prăpăstii haotice ale unor străfunduri aproape subcreaţionale, 
sau ale unor stări în care creațiunea e redusă în trepte gradate la o 
diminuare a existenţei, ajungind aproape de caracterul de umbre ale exis- 
tenţei. Sint trepte de umbră care chinuiesc tocmai prin această împăti- 
mire extremă de o creaţiune lipsită de izvorul existenţei sale care este 
Dumnezeu. Aceasta e și o permanentizare a unei stări de suflet lăbăr- 
țată, lipsită de intensitatea trăirii în plinătatea vieţii. > 

sufletul nostru să fie strînsă prin cutremurare şi aces- 
ta să se unească cu curăţia nestricăcioasă, primind ară- 
tarea focului tot mai scînteietor al plînsului %26. 


13) Stăruie, plin de cutremur, în cererea rugăciu- 
nii, stînd în faţa Judecătorului ca un vinovat, ca să 
stingi cu înfățișarea din afară şi cu starea dinăuntru 
mînia Dreptului Judecător. Căci nu poate să treacă cu 
vederea sufletul văduvit, care stă plin de durere în faţa 
Lui şi dăruiește osteneli celui neostenit %7. Celui ce a 
cîştigat lacrima sufletului, tot locul îi este potrivit 
pentru rugăciune. 


14) Precum comoara ascunsă e mai de nejefuit de- 
cît cea arătată în piaţă, aşa să înţelegem și cele spuse 
înainte. 

15) Nu fi ca cei ce îngroapă mortii, care aci îi pling, 
pe aceia, aci se îmbată pentru ei, ci fii ca cei legaţi în 
fiare şi biciuţi în fiecare ceas, de călăi. 

16) Cel ce odată plînge, altă dată se desfată și ride, 
e asemenea celui ce aruncă în cîinele iubirii de plăcere 


326. Plinsul, fie că e al pocăinţei, fie că e al iubirii de Dumnezeu, 
e un plins fierbinte, un plins de foc, care, însoţit de smerita cugetare, 
dovedeşte pe de o parte în mod paradoxal o intensitate a existenţei, 
pe de alta are lumina clară a măreției lui Dumnezeu cuprinsă în cel ce 
Plinge. Această lumină scînteiază tot mai mult şi-şi arată strălucirea și 
pe faţă. Această lumină face ca plinsul să fie însoţit de bucurie. 

327. Sufletul, în greceşte este de genul feminin (pvXý). Sufletul ce 
se pocăiește, cere neîncetat iertare Judecătorului, cum cere văduva din 
Evanghelie (Lc. 18, 3). El nu se ostenește cerînd necontenit iertare de 
la Cel ce nu Se ostenește (nu se plictisește) de a-l auzi. Lui Dumnezeu 
Îi face plăcere ca acest dialog de intensă simţire a sufletului cu El să 
dureze neincetat. Starea dinăuntru a sufletului ce se pocăieşte este «sta- 
rea de rugăciune, luarea aminte cu evlavie, cu străpungere și cu durere, 
însoţită de mărturisirea greşalelor, făcută cu suspine negrăite». Alfa: 
«Der nu poate sufletul legat să alerge, nici mintea robită patimilor să 
vadă locul rugăciunii duhovniceşti. Căci e atrasă și purtată de înţelesuri 
pătimaşe şi nu stă neclintită». De aceea nu se poate adinci în infinitatea 
dumnezeiască. Alta a lui Marcu: «Rugăciunea este lepădarea gindurilor 
(a înţelesurilor)». 

cu pîine 38 ; care se preface că-l alungă, dar în fapt îl 
îndeamnă să stea lîngă el. 

17) Adună-ţi mintea, nu iubi să fii văzut; fii ieşit 
spre inima ta. Căci dracii se tem de adunarea minţii, 
cum se tem hoţii de cîini 32%. 

18) Nu sîntem chemaţi, o, prieteni, aici la nuntă 320. 
Deci, Cel ce ne-a chemat pe noi aici ne-a chemat ne- 
greșit, să ne plîngem pentru păcatele noastre. 


19) Unii, cînd varsă lacrimi se silesc, în vremea. 
aceea fericită, în chip nepotrivit, să nu cugete la ni- 
mic. Ei nu socotesc că lacrima fără înţeles e proprie 
firii necuvîntătoare şi nu celei cuvîntătoare 331. Lacri- 


328. «Inima iubitoare de plăcere este temniţă şi lanţ în vremea ie- 
şirii (a morţii). lar cea iubitoare de durere, este ușă deschisă». Inima 
iubitoare de durere s-a dezlegat de cele ale lumii, căci acestea nu-i mai 
fac plăcere. Și s-a deschis orizontul ceresc al celor duhovnicești, după 
care a năzuit cu durere. Alta: «Din iubirea de plăcere vine negrija, din 
negrijă, uitarea». Alta, a lui Isaac: «Priveşte şi scrie aceasta în inima 
ta: iubirea de plăcere și iubirea odihnei sînt pricinile părăsirii (din 
partea lui Dumnezeu)». 

329. Fii aplecat (sau fii în extaz) spre inima ta, uitind de toate şi 
privind numai spre ea, de e întinată, sau curată, de nu mai ai în ea 
urmă de păcate, pentru dăre trebuie să-ţi ceri iertare, sau de poţi vedea: 
prin curăţia ei transparentă pe Dumnezeu. Dracii se tem de mintea adu- 
nată în inimă, pentru că prin inimă vedem atunci pe Dumnezeu și trăim: 
legătura cu El, de care inima e lipită atît de tare că nu mai poate fi 
furată de ei. 

330. E vorba de nunta, sau de ospăţul veacului viitor (Mt. 22). 

331. «Unii, zice, vărsind lacrimi în vremea rugăciunii, fie din gindul 
ia păcate, fie la pomenirea morţii, fie la altceva, se silesc pe ei în chip: 
nepotrivit sau prostește să alunge gîndul de la care au pornit să plingă. 
Grăbindu-se, socotesc să agonisească plinsul fără întristare, pentru slava 
deșartă, nu înţeleg că e propriu firii neraționale să nu știe pentru ce: 
plînge, pe cînd al celei raţionale e să cunoască pricina. De aceea, ca 
unii ce lucrează rar, sînt ocăriţi şi mustraţi de părintele». Afirmînd tre- 
buința de a însoți plinsul cu gindul la ceva, Scărarul nu se contrazice: 
cu afirmarea din alte locuri, că plinsul trebuie să fie însoţit de rugă- 
ciunea fără ginduri. E vorba acolo de gindurile pătimaşe (Mota la Cuv.. 
VII, cap. 13). Cel ce se roagă şi plinge trebuie să se gindească la păca-- 

ma e fiica gîndului. Iar tatăl gîndului e mintea raţio- 
nală 52. 

20) Să-ţi fie întinderea în.pat chip al zăcerii tale în 
mormiînt și vei dormi mai puţin. Desfătarea de la masă 
să-ţi aducă aminte că vei fi hrană dureroasei desfătări 
a viermilor şi te vei desfăta mai puţin. Nici cînd te îm- 
părtăşeşti de băutura apei, să nu uiţi de setea din vă- 
paia aceea (veşnică) și negreşit vei sili firea (la cum- 
pătare). lar cînd suferim necinstirea cinstită şi ocara 
şi cearta întîistătătorului, să ne gîndim la înfricoşata 
hotărîre a Judecătorului şi vom junghia întristarea şi 
amărăciunea fără judecată adunată în noi, cu blînde- 
tea şi răbdarea, ca şi cu un cuţit cu două tăișuri 3%. 


21) Cu timpul scade marea, zice Iov (lov 14, 11) şi 
cu timpul și prin răbdare se nasc și se desăvirșesc cele 
spuse în noi. 

23) Aducerea aminte de focul veşnic să se culce în 
Fiecare seară şi să se scoale cu tine şi nu te va stăpîni 
pe tine trîndăvia în timpul cîntării. 

24) Să te îndemne la plins chiar şi haina ta. Că toţi 
cei ce plîng pe morţi se îmbracă în negru. Dacă deci 
nu poţi plînge, plingi pentru aceasta. Iar de plingi, 
tînguiește-te şi mai mult pentru faptul că de pe treapta 


tele sale şi să ceară iertare pentru ele. Omul avînd rațiune, nu poate 
face nimic fără să gindească. Dar gîndul pricinuiește simţirea, şi vice- 
versa, simţirea dă putere de pătrundere gindului şi de trăire intensă la 
ceea ce se gindeşte. Omul vorbeşte cu Dumnezeu și prin plins, pentru 
că spune cît de mult îl doare păcatul lipsirii de iubirea Lui. 

332. Mintea (vo5s) e în grecește de genul bărbătesc. Deci poate 
fi tată al lacrimii. Mintea nu e un organ de cunoaștere rece, ci de cu- 
noaștere a relaţiei noastre ca subiect. cu Dumnezeu ca subiect suprem. 
de la care ne vine totul prin iubire şi cu celelalte subiecte, care e o 
cunoaștere însoţită de bucurie că ne aflăm în relaţie curată cu ele, sau 
de rușine și de tristeţe cînd nu sîntem curați. 

333. «Răspunde gindurilor de întristare cu netinerea minte a răului, 
dar față de cele iubitoare de plăcere, fii cu dușmănie». 

minţii te-ai coborit la cea ostenitoare prin greşelile 
tale 334. 


25) Bunul şi dreptul nostru Judecător va ţine sea- 
ma negreşit, ca în toate celelalte, şi în privinţa lacri- 
milor, de puterea firii. Căci am văzut picături mici ca 
de sînge, vărsate cu durere; şi am văzut curgînd iz- 
voare fără durere. Eu judec pe cei ce se ostenesc, mai 
mult după durerea lor şi nu după lacrimă. Şi cred că 
şi Dumnezeu. 


26) Nu se potriveşte cuvîntarea de Dumnezeu (teo- 
logia) cu cei ce plîng. Căci ea risipește plinsul lor. Cu- 
vîntătorul de Dumnezeu se aseamănă celui ce şade pe 
scaun ca un învăţător. Iar cel ce plînge, celui ce şade 
în gunoi şi în sac. Aceasta este, cum socotesc, ceea ce 
a spus şi David cînd plîngea răspunzînd celor ce-l în- 
trebau, măcar că a fost şi înţelept şi învăţător: «Cum 
vom cînta cîntare Domnului în pămînt străin», adică 
în pămîntul împătimirii ? (Ps. 136, 4). 

27) Şi în zidire şi în străpungere este ceva care se 
mişcă de la sine şi ceva care e mișcat de altceva 335. 
Cînd sufletul, chiar dacă nu ne sîrguim, sau nu între- 
prindem ceva, lăcrimează și se umezește şi se îmblîn- 


334. Să te îndemne la plins chiar haina ta neagră, pe care o îm- 
bracă și cei ce jelesc pe morţi. Plîngi, pentru că din lucrarea neosteni- 
toare a minţii ai coborit la osteneala slujirii trebuințelor mereu sporite 
ale trupului din pricina păcatelor, care au accentuat în tine trebuinţele 
trupești, care au scos trupul din viața în duhul care-l sătura, lăsîndu-i 
puţine trebuinţe de cele trupeşti. 

335. Ed. 1970: «În zidire, de sine mișcătoare e pronia lui Dumnezeu; 
iar mişcată de altceva e zidirea însăși». În ce priveşte umilința (sau 
străpungerea inimii), uneori aceasta se mișcă de la sine, cînd nu între- 
prindem nimic pentru a o produce. În cazul din urmă o mișcăm noi. 
Cind vtne de la sine, Dumnezeu a venit şi lucrează în noi nechemat de 
noi, fără ca noi să ne fi silit să-L chemăm. De aceea, avem datoria să 
alergăm, adică să facem și noi ceva. Dar efortul trebuie să ne fie mai 
mult ca să păzim străpungerea sau lacrimile ce ne-au venit. Căci sint 
mai mari ca cele pricinuite de noi. 

zeşte, să alergăm. Căci Domnul a venit nechemat, adu- 
cîndu-ne buretele întristării de-Dumnezeu-iubitoare 336 
şi apa de împrospătare a lacrimilor de-Dumnezeu-cin- 
stitoare, spre ştergerea greșalelor scrise în suflet ca pe 
o hîrtie 27. Păzeşte-o pe aceasta ca pe lumina ochilor 
pînă ce se va retrage. Căci mare este puterea străpun- 
gerii acesteia, mai mare decît puterea celei ce vine din 
sîrguinţa şi cugetarea noastră 338, 

28) Nu ajunge la frumuseţea (desăvirșirea) plînsu- 
lui cel ce plînge cînd voiește, ci cel ce plînge pentru 
că se află în cele ce voiește. Dar nici acesta nu se află 
în acelea cînd voiește ceea ce voiește el, ci cînd voieşte 
cum voiește Dumnezeu 33%. 


336, Străpungerea face sufletul ca un burete moale și umed, dia 
care curge apa lacrimilor. 

337. Apa lacrimilor care iese din suflet spală chiar murdăria păca- 
telor din suflet, aşa cum apa spală murdăria unei haine după ce o 
inmoaie. 

338. A arătat că pe lîngă străpungerea pe care o producem (o mişcăm) 
noi prin sîrguința și gindurile noastre, mai este și cea care se mişcă 
de la sine, sau cea care e mișcată de Dumnezeu. Ea e mai mare decit 
cea produsă de puterile noastre. 

339. Numai în Dumnezeu se poate plinge cu plinsul curat. Dar în 
Dumnezeu nu poate plinge decit cel ce voiește ceea ce voiește Dum- 
nezeu. De aci încă se vede că întîlnirea cu Dumnezeu se înfăptuieşte 
în stare de plins, de adincă înduioșare. Plinsul e un dar al lui Dumnezeu, 
al întilnirii cu iubirea Lui. Din nou se face vădit caracterul personal al 
lui Dumnezeu. Dumnezeu ne dă puterea să plingem făcîndu-ne să simţim 
iubirea Lui față de noi. Întilnirea cu Dumnezeu e o întîlnire pricinuitoare 
de o simţire pînă la lacrimi. 

«Bine a deosebit Părintele acesta două feluri de plins. E mai întîi 
plinsul celui ce plinge cînd voiește și plinsul pricinuit de cele pentru 
care voiește cineva să plingă. Căci se întimplă ca cineva să voiască 
de multe ori să plingă cind e ocărit de cineva, sau înjurat sau păgubit. 
Plinsul acesluia nu e bun sau duhovnicesc, ci natural. Căci ?acrimile 
acestea sint ale inimii apăsate de necazul ocăririi, cind cineva nu poate 
să se apere de cel ce-l supără sau păgubește. Același lucru se întîmplă 
şi cînd plînge cineva pentru cele ce voieşte, ca pentru moartea unei 
rudenii, pentru reuşita aproapelui, sau pentru alte lucruri ale vieţii. Dar 

29) De multe ori în plînsul cel după Dumnezeu se 
amestecă lacrima fără har a slavei deșarte. Iar aceasta 
o vom cunoaşte în chip probat şi cu bună credincioşie 
cînd ne vom vedea plîngînd cu vicleșug. 


30) Străpungerea adevărată este durerea neîmprăș- 
tiată a sufletului, care nu-și dă nici o mîngiiere, ci îşi 
închipuie în fiecare ceas desfacerea (moartea) şi aş- 
teaptă ca pe o apă răcoritoare mîngiierea lui Dumne- 
zeu, care mîngiie pe călugării smeriţi 340. 

31) Cei ce au dobîndit plînsul întru simţirea inimii, 
şi-au urît însăşi viaţa lor, ca una ce e plină de osteneală 
şi pricinuitoare de lacrimi şi de dureri. Iar de la trupul 
lor s-au întors ca de la un duşman 340 bis. 


32) Cînd vedem, în cei ce par să plîngă după Dum- 
nezeu, mînie și mîndrie, să socotim lacrimile lor pro- 
tivnice (lui Dumnezeu) «Căci ce părtăşie are, zice, în- 
tunerecul cu lumina ?» (II Cor. 6, 15). 


33) Rodul străpungerii mincinoase este închipuirea 
de sine; iar al celei adevărate e mîngiîierea. Precum 
focul topeşte trestia, aşa lacrima topește toată întină- 
ciunea văzută şi gîndită. 


numai acel plins l-a numit bun care se naşte cum voieşte Dumnezeu. 
lar Dumnezeu voiește ca cineva să plingă pentru greșalele lui, pentru 
pomenirea morţii, pentru nedobindirea Împărăției Lui şi, simplu vorbind, 
pentru toate cele ce ţin de suflet. Numai acesta e plins vrednic de 
laudă». 

340. «Precum ploaia intrînd în pămînt aduce plantelor o calitate po- 
trivită lor, dulce celor dulci, amară celor amare, așa harul dăruiește ini- 
milor credincioşilor în care pătrunde neschimbat, lucrările potrivit virtu- 
ților lor: celui ce îlăminzeşte după Hristos, i se face hrană; celui ce 
însetează, băutură prea dulce; celui căruia îi e frig, haină, celui ostenit, 
odihnă, celui ce se roagă, nădejdea inimii şi celui ce plinge, mîngiiere». 

340 bis. Și-au urit viața lor, amenințată mereu de păcate şi plină de 
durerile pămîntești, dar nu viaţa în sine. Ei o caută pe cea schimbată 
la faţă în existenţa viitoare, iar în privinţa trupului, la fel. 

34) Cuvîntul despre lacrimi la mulţi părinţi e întu- 
necos şi se spune că e anevoie de aflat în cei începă- 
tori. Căci se spune că acestea se nasc din multe şi fe- 
lurite pricini : din fire, de la Dumnezeu, dintr-un ne- 
caz protivnic, din lăudare, din slavă deşartă, din 
curvie, din dragoste, din aducere aminte de moarte şi 
din alte multe. 

35) Din toate acestea deprinzînd virtuțile cu frica 
lui Dumnezeu, să ne cîştigăm lacrimile curate şi ne- 
viclene ale desfacerii (morţii) noastre. Căci în ele nu 
este închipuire de sine, sau furare (a gîndului smerit), 
ci mai degrabă curăţire şi înaintare în dragostea de 
Dumnezeu, spălare de păcate şi nepătimire. 

36) Nu-i de mirare că unii din cei ce pling încep 
de la lacrimile bune şi sfîrşesc la cele rele. Dar cu ade- 
vărat vrednic de laudă e cel ce schimbă lacrimile ce 
încep din porniri contrare sau fireşti, în lacrimi du- 
hovniceşti. Această lucrare o cunosc lămurit cei aple- 
caţi spre slava deșartă. 

37) Nu crede izvoarelor tale (de lacrimi) înainte de 
curățirea desăviîrșită. Căci nu are crezare vinul stors 
de curînd din teascuri. Nu se va împotrivi nimeni celui 
ce zice că toate cele după Dumnezeu sînt foarte folo- 
sitoare. Dar care e folosul ce ne vine din ele, vom cu- 
noaște în ceasul ieșirii (al morţii). 

38) Cel ce călătoreşte în plînsul neîncetat după 
Dumnezeu nu încetează a prăznui în fiecare zi. Dar 
cel ce e într-o neîncetată sărbătoare cu trupul va fi 
luat în primire de plînsul veşnic 31. 

341. «În chip abuziv numeşte sărbătoare nelucrarea, care e şi în- 
ceput de fapte rele. Dar călugării ce săvirșesc lucrul lui Dumnezeu nu sînt 
niciodată în nelucrare. Căci însăși convorbirea continuă cu Dumnezeu 


este pentru ei o sărbătoare, nu o nelucrare; e slujire neodihnită, care 
ii veseleşte după asemănarea îngerilor». 

39) Nu au osîndiţii în închisoare bucurie. Nu au 
călugării adevăraţi pe pămînt sărbătoare 32. Și poate 
de aceea acel bine plîngător a zis suspinînd: «Scoate 
din temniţă sufletul meu» (Ps. 141, 7), ca să se bucure 
în lumina Ta cea negrăită. 


40) Fă-te ca un împărat peste inima ta, șezând înalt 
întru smerenie 3% şi poruncind rîsului: «Mergi, şi 
merge», şi plînsului celui dulce: «Vino, şi vine» (Mt. 
8, 9); şi robului şi tiranului nostru trup: «Fă aceasta, 
şi face» 344, 


41) Cel ce a îmbrăcat plînsul fericit şi plin de har 
ca pe o haină de nuntă, a cunoscut rîsul duhovnicesc 
al sufletului 345. Cine este oare acela, care cheltuindu-și 
tot timpul vieţii sale călugăreşti cu atîta evlavie, că nu 
s-a păgubit de nici o zi, de nici un ceas și de nici o 
clipă, ci şi le-a dăruit Domnului, să nu-şi dea seama că 
nu se poate vedea aceeaşi zi de două ori în viaţă ? 34% 


342, Nu contrazice în acest cap ce a spus în cel mai dinainte, unde 
a zis că cei ce pling sînt într-o neîncetată sărbătoare. Această sărbă- 
toare, fiind totodată însoţită de plins, de dor adînc, nu e sărbătoarea 
deplină din cer, cînd Dumnezeu va șterge orice lacrimă de la ochii celor 
iubiţi ai Săi (Apoc. 21, 4). 

343, «Mintea este şi se numeşte în chip firesc împărat al părților şi 
poftelor animalice ale sufletului. Iar înalt, ca cea care şade față de pati- 
mile de jos în cugetul coborit și smerit. Ea rămîne în sine și se odih- 
nește în grija de sine». Smerenia e locul cel mai înalt din ființa noastră, 
pentru că în ea strălucește conştiinţa cea mai luminoasă. Numai din 
această înălțime a smereniei vede mintea pe Dumnezeu. De aceea vor- 
besc părinții de «înălțimea gîndului smerit». 

344. Trupul ne poate fi şi tiran şi rob. Depinde de noi. 

345. Fericit cel ce plinge atit de neincetat din iubirea de Dumnezeu, 
încît plinsul i-a devenit ca o haină de mireasă a Mirelui ceresc, ară- 
tindu-i strălucirea bucuriei prin ochi şi pe toată fața. 

346. Cel ce nu pierde nici o zi, ci pe fiecare o dăruiește unei fapte, 
unei gindiri la Dumnezeu, nu va avea nici o zi ca pe alta și trăirea în 
infinitatea iubirii și slavei lui Dumnezeu şi în iubirea față de semeni îl 
face să fie mereu nou În experiența acestei iubiri şi în manifestările ei. 
Esie acel «eternel commencement» de care vorbea poetul Charles Peguy. 

42) Fericit e monahul care poate să privească cu 
ochii sufletului la Puterile înţelegătoare (îngeri) 3% 
Dar necăzut rămîne cel ce-şi plouă neîncetat obrajii 
săi cu apele vii 34%, prin amintirea morţii şi a greşalelor. 
Dar nu ostenesc să cred că la întîia stare se ajunge 
prin a doua 34%. 

43) Am văzut cerșetori și săraci îndrăzneţi, îndu- 
plecînd repede prin unele cuvinte măiestrite chiar și 
inimile împăraţilor, spre milostivire. Şi am văzut oa- 
meni săraci şi lipsiţi de virtuţi, strigînd nu cu cuvinte 
măiestrite, ci nepricepute, fără să se ruşineze şi cu stä- 
ruință către Împăratul ceresc, din adîncul deznădăj- 
duit al inimii, şi silind prin sila la care supuneau pe 
Cel prin fire nesilit, spre milostivire 550. 


44) Cel ce se fălește sufletește cu lacrimile sale şi 
osîndește în sine pe cei ce nu au lacrimi, este aseme- 
nea celui ce după ce a cerut de la împărat arma împo- 
triva dușmanilor săi se omoară cu aceasta pe sine. 


45) Nu are, o, prieteni, Dumnezeu nevoie şi nici nu 
voieşte ca omul să plîngă din durerea inimii; ci mai 


Veşnicia va fi pentru el o veşnică noutate și deci o tinereţe continuă, 
o tinerețe fără bătrineţe. Numai golul e monoton și apăsător. Numai 
existența substanţei, sau în faţa substanţei, care n-ar atiîrna de o per- 
soană și n-ar fi umplută de sens prin persoană, ar fi monotonă. Numai 
zilele leneșului, căzut din intensitatea trăirii ca persoană, într-un plan 
oarecum al naturii, sînt monotone. 

347. La puterile îngereșşti. 

348. Lacrimile sînt ape vii, pentru că nu sînt produse de natură, ci 
de simţirea sufletească a persoanei. Ele dau viaţă nouă celei ce le varsă. 
Ele sînt lacrimile unei persoane în relație cu altă persoană. Și în relaţia 
aceasta e viaţă. 

349. Monahul plinge întii pentru păcatele sale, ca să ajungă să vadă 
puterile îngereşti. 

350. «Împărăţia lui Dumnezeu se ia cu sila» (Lc. 16, 16). Cei nesilit 
prin fire Se lasă silit prin voință de cei ce stăruie, pentru că-l place 
să vadă stăruința lor, care le sporeşte puterea duhovnicească și dove- 
deşte credinţa lor în puterea şi mila Lui gata să-i ajute. 

degrabă să se veselească din iubirea faţă de El, întru 
risul sufletului. 


46) Omoară păcatul, şi lacrima îndurerată a ochi- 
lor sensibili va fi de prisos. Căci nu e nevoie de brici, 
unde nu e rană. Nu era în Adam lacrima înainte de căl- 
carea poruncii, precum nu va fi nici după înviere, cînd 
va fi încetat păcatul, dacă acolo nu va fi «nici durere, 
nici întristare, nici suspin» (Apoc. 21, 4) 331. 

47) Am văzut la unii plîns şi am văzut la alţii alt 
plîns din neputinţa plînsului. Aceștia, deşi îl au, se 
simt ca şi cum nu-l au şi prin neştiinţa lor cea bună 
rămîn nejefuiţi (de el). Aceştia sînt cei despre care s-a 
zis : «Domnul înţelepţeşte pe orbi» (Ps. 145, 8) 32. 

48) Se întîmplă de multe ori că pe cei mai uşori îi 
mândreşte lacrima însăși. De aceea nu li se dă unora, 
ca să se plîngă pe ei pentru lipsirea de ea şi pentru ce- 
rerea ei fără rezultat şi ca să se osîndească cu suspine, 
cu întristare şi cu durerea sufletului, cu adîncă mîh- 
nire pentru neputinţa lor. Acestea obişnuiesc să umple 
locul lacrimii, nelăsîndu-i în primejdie, măcar că ei le 
socotesc fără folos 353. 

49) De vom lua seama, vom afla că de multe ori se 
iveşte în noi ceva vrednic de ris, de la draci. Astfel 


351. Risul e legat de nevinovăție, precum plînsul e legat de păcat. 
Și amîndouă de raportul între persoane. O lume fără persoane ar fi o 
lume fără ris şi fără plins; ar fi o lume neînchipuit de săracă și de 
cenușie. De aceea rîd copiii atît de curat: pentru că nu cunosc păcatul. 

352. Sînt unii întristaţi pentru că nu pot plînge pentru păcatele lor. 
Această întristare e și ea un plins, deşi cei ce o au, socotesc că sînt 
lipsiţi de plins. Ba poate că ei au un plins mai dureros, mai neîntrerupt, 
din pricina întristării pentru lipsa plinsului. De aceea ei rămin nejefuiți 
de plinsul acesta al întristării lor. 

353. «Am cunoscut și aceea că cel ce se laudă cu darurile (haris- 
mele) dumnezeieşti ca şi cum ar fi nişte calităţi ale sale, ajunge și la 
osindirea altora. Dar lacrima poate fi din iubirea de Dumnezeu, din iu- 
birea de slavă, din aprinderea vinului, din uneltirea drăcească, din ne- 
cinstire şi din necaz». 

dacă ne-am săturat, ne pricinuiesc străpungerea ini- 
mii, iar dacă am postit, ne învîrtoşează iarăși, ca, amă- 
gindu-ne cu lacrimi false, să ne predăm desfătării, 
adică maicii patimilor. Să nu ne supunem deci acesto- 
ra, ci să facem dimpotrivă. 

50) Eu mă minunez şi cînd caut la calitatea stră- 
pungerii inimii. Cum, numindu-se plins şi întristare, 
are înăuntru împletite cu sine, ca mierea cu ceara, 
bucuria şi veselia ? Ce învăţăm din aceasta ? Că această 
străpungere este, propriu zis, dar al Domnului. De 
aceea ea este în suflet ca o plăcere neplăcută, Dumne- 
zeu mîngîind în chip neştiut pe cei zdrobiţi cu inima %£. 

Dar în privinţa plînsului prea vădit şi a durerii a- 
ducătoare de folos, să ascultăm o istorioară prea jal- 
nică şi folositoare de suflet. 

Un oarecare Ştefan, care locuia aci şi îmbrăţişase 
viaţa pustnicească și liniştită, şi petrecuse mulți ani în 
stadionul călugăresc de luptă, împodobindu-se cu pos- 


354. «Alta este bucuria începătoare şi alta, cea pricinuită de desă- 
virşire. Cea dintii nu e nepărtașă de închipuire; a doua are puterea 
smeritei cugetări. La mijlocul lor e întristarea de Dumnezeu iubitoare: 
şi lacrima dureroasă. Căci în mulțimea înţelepciunii adevărate, e mul- 
țimea cunoștinței și cel ce adaugă cunoștință, adaugă durere. De aceea 
întîi trebuie chemat sufletul la nevoinţe printr-o bucurie începătoare. 
Apoi trebuie vădit și probat de către adevărul Duhului pentru cele fă- 
cute în chip rău şi pentru împrăștierile de care suferă încă. «Că întru 
mustrări, zice, pentru fărădelegi ai certat pe om şi ai subţiat ca pe un 
păianjen sufletul lui» (Ps. 38, 11—12), ca mustrarea dumnezeiască cercîn- 
du-l pe el, ca într-un cuptor, să ia lucrarea bucuriei neînchipuite în 
aducere aminte fierbinte de Dumnezeu». La început omul porneşte cw 
o bucurie neştiutoare spre nevoinţe. Cunoscîndu-și apoi tot mai mult pe- 
tele sale și greutăţile de a se curăţi de ele, odată cu această cunoștință 
de sine îi sporeşte şi durerea. De-abia după curățirea prin dureri ajunge 
la bucuria care nu e rodul închipuirii, ci al cunoașterii curăţiei sale 
reale şi al vederii lui Dumnezeu prin ea. Ostenelile lui se subțiază nu 
numai cu trupul, ci și cu sufletul și cu înţelegerea, ca unul ce a trăit 
o viaţă de concentrare atentă la cele mai subțiri mişcări ale vieții su- 
fleteşti. 

tiri şi, în chip deosebit, cu lacrimi, şi aflîndu-se înfru- 
museţat cu florile altor bune deprinderi, avea o chilie 
lîngă coborișul sfîntului Ilie, văzătorul-de-Dumnezeu, 
în acest munte sfînt. Acest pururea pomenit, în scopul 
unei mai vădite şi mai dureroase pocăinţe, s-a mutat 
la locul pustnicilor, numit Sidi. După ce a petrecut 
acolo, în cea mai strîmtorată şi mai încordată vieţuire, 
un număr de ani, deoarece locul era foarte aspru şi 
aproape de ne-ajuns pentru orice om, ca unul ce se 
afla la vreo 70 de mile departe de castru, bătrînul se 
sui iarăşi, spre sfîrşitul vieţii, la chilia sa de pe vîrful 
acela sfînt. Căci avea şi doi ucenici din Palestina, foarte 
evlavioși, care păziseră chilia bătrînului. 

Deci petrecînd acolo puţine zile, căzu la boală și se 
sfîrşi. Dar cu o zi înainte de a se săvirşi, fu răpit cu 
mintea, şi, cu ochii deschişi, privi spre dreapta şi spre 
stînga patului. Şi ca tras la socoteală, zicea în auzul 
tuturor celor de faţă, odată: «Da, aşa e, e adevărat, 
dar am postit pentru aceasta atîţia ani»; altă dată: 
«Nu, minţiţi, aceasta n-am făcut-o». Apoi iarăşi: «Da, 
aceasta e adevărat, dar am plins, am slujit». Şi iarăşi : 
«Cu dreptate mă învinuiți». Dar la unele zicea și aşa : 
«Da, e adevărat, pentru acestea n-am ce să spun; dar 
la Dumnezeu este şi milă». Era o priveliște înfricoșă- 
toare, înspăimîntătoare şi o tragere la socoteală nevă- 
zută şi neîndurată. Şi ceea ce era şi mai înfricoşător, 
era că-l osîndeau şi pentru cele ce n-a făcut. Vai! 
Sihastrul şi pustnicul spunea la unele din greşalele lui : 
«La acestea n-am ce să zic» ; el care era de vreo 40 de 
ani călugăr şi avea lacrimile. 

Vai ! vai ! Să auzim și glasul lui Iezechiel, care zice : 
«În ceea ce te voiu afla, în aceea te voiu judeca, a zis 
Dumnezeu». Cu adevărat n-a putut să se apere în nici 
una din acestea. Pentru ce ? Slavă Celui ce singur ştie. 

Iar unii ne-au istorisit în chip nemincinos, că acesta 
hrănea şi un leopard în pustie din mîna lui. Și așa, tras 

la socoteală, s-a despărțit de trup. Care i-a fost jude- 
cata, sau care sfîrşitul, sau care hotărîrea cu privire 
la el, sau care, sfîrșitul tragerii la socoteală ? El nu l-a 
făcut nicidecum cunoscut. 


51) Precum văduva care şi-a pierdut bărbatul, a- 
vînd un fiu unul näscut, îl are după Dumnezeu numai 
pe el spre mîngîiere, aşa şi sufletul care a căzut nu are 
altă mîngîiere în vremea ieşirii, decît neplăcerile gîtle- 
jului (postul) şi lacrima. Nu vor cînta aceştia nici 
odată. Nici nu vor sălta în cîntece de veselie. Căci ele 
sînt păgubitoare plînsului. Iar de vei încerca să chemi 
plînsul prin ele, el se va depărta şi mai mult de la tine, 
căci plînsul este durerea 355, îmbibată într-un suflet în- 
văpăiat. El s-a făcut în mulți înaintemergător al feri- 
citei nepătimiri, făcînd materia uşor de stăpînit, cu- 
răţind-o şi subţiind-o %6, 

52) Un încercat lucrător al acestui dar (al plînsu- 
lui) mi-a istorisit următoarele : «Căutînd eu, de multe 
ori, să mă aplec spre slava deşartă, sau spre mînie, sau 
spre săturarea pîntecelui, gîndul plînsului s-a împotri- 
vit dinăuntru, șoptindu-mi: «Să nu te apleci spre 
slava deşartă, că plec de la tine!» La fel şi în privinţa 
altor patimi. Iar eu îi răspundeam : «Nu voiu înceta 
să te ascult, pînă ce mă vei înfăţişa înaintea lui 
Hristos». 

355. «Durere devenită calitate a sufletului învăpăiat». Întreg sufletul 
a căpătat calitatea durerii. Dar această durere e și un foc, care nu-i dă 
liniște. l 

356. Sufletul îmbunătățit face materia trupului maleabilă, curată de 
toxinele răutății, subțiată. Ea nu mai e greoaie; nu se mai mișcă pasiv 
sub forța patimilor. Un mare rol îl are în această suportare răbdătoare 
a durerii şi a ostenelilor plînsul. Plînsul pentru păcate este în mod deo- 


sebit un înainte-mergător al nepătimirii, datorită durerii ce o întreţine 
în om pentru păcatele săvirşite. 

53) Adîncul (abisul) plinsului mîngiiere a văzut %7. 
Iar curăţia inimii a primit luminarea. Luminarea este 
lucrare negrăită, înţeleasă în chip neştiut şi văzută în 
chip nevăzut 358. Mîngiierea este răcorirea sufletului 
îndurerat care în acelaşi timp plinge şi suride în sine 
asemenea pruncului. Sprijinirea este înnoirea sufletu- 
lui care a căzut în întristare, prefăcînd în chip minu- 
nat lacrima dureroasă în lacrimă fără durere 55. 


54) Lacrimile născute din amintirea morţii au năs- 
cut frica. Iar după frica ce naşte lipsa de frică 36, se 
iveşte bucuria. Iar din bucuria fără sfîrşit ajunsă la 
sfîrșit, răsare floarea dragostei cuvioase 361. 


357. Pornirea de a plînge cu tot mai multă durere, sau cu tot mai 
multă iubire față de Dumnezeu, deschide şi perspectiva putinței unei 
inaintări a omului în nesfirşitul dumnezeiesc. Dar în acest nesfirşit al 
Jui Dumnezeu e mingiierea omului, care a scăpat din monotonia nesatis- 
făcătoare a mișcărilor repetate în aceleaşi lucruri mărginite şi strică- 
cioase, care nu au un sens ultim şi un izvor de viață netrecătoare. 

358. «Cunoaște omul că inima lui a venit Ja curătie, cînd vede pe 
toți buni şi nu vede pe cineva necurat și întinat. Atunci e cu adevărat 
curat cu inima. Căci altfel cum se va împlini cuvîntul Apostolului care 
zice: «Din sinceritatea inimii îi socotește pe toţi mai presus de el» 
(Fil. 2, 3), dacă nu e adevărat cuvintul că: «Ochiul curat nu va vedea 
cele rele» (Tit. 1, 15). 

359. Amestecul de plins şi de dulceaţă vine din faptul că Dumnezeu 
insuși lucrează acest plins. lar unde e simţirea prezenței lui Dumnezeu, 
nu poate să nu fie bucurie. Cind te mustră tatăl, sau cînd te ostenești 
pentru ei din iubire, durerea se amestecă cu bucurie. Dumnezeu lasă 
sufletul în durerea plinsului, dar tot El îl mingiie și-l sprijinește. 

360. Frica susţinind pocăinţa și ostenelile, naşte lipsa de frică, pen- 
iru că curăţă păcatele. 

361. Toate stările duhovniceşti, sau toate stările omului mărginit, 
trăind în nemărginirea dumnezeirii, au un caracter paradoxal. Bucuria 
de Dumnezeu cel nemărginit e nesfirşită. Dar în același timp ea trece 
în iubire, sfirşindu-se în cea dintîi etapă a ei și trecînd într-o alta, supe- 
rioară. 

55) Respinge, ca unul ce nu ești vrednic, bucuria 
ce ţi-a venit, cu mîna smereniei, ca nu cumva primind-o 
prea uşor să primeşti lup în loc de păstor 362. 

56) Nu alerga spre vedere, pînă nu e timpul ve- 
derii, ca urmărind frumuseţea smereniei, să o ajungi 
şi să te uneşti în veacul veacului cu ea, într-o nuntă 
prea curată 36. 

57) Cînd pruncul cunoaște pe tatăl său, se umple 
întreg de bucurie. Dar acesta plecînd pentru un timp, 
cu bun rost, de acasă, apoi venind iarăşi, copilul se 
umple de bucurie şi de întristare. De bucurie, pentru 
că vede pe cel dorit, de întristare, pentru lipsirea atît 
de lung timp de frumuseţea celui bun. 

58) Mama se ascunde de copil, dar acesta căutînd-o 
cu durere, cînd vede ea aceasta se veseleşte. În felul 
acesta îl învaţă să se lipească statornic de ea şi 
aprinde în copil iubirea puternică faţă de ea. «Cel ce 
are urechi de auzit, să audă», zice Domnul (Lc. 
14, 35) 36. 


362. «Privirea fără discernămint aduce multe primejdii». Cind dia- 
volul se preface în înger de lumină, îi amăgeşte de multe ori pe cei ce 
nu-și cunosc măsura. De aceea, și oarecare bătrîn a spus: «Eu nu voiesc 
să văd pe Hristos aici» (Ed. 1970 continuă: «adică prin simţuri, deoa- 
rece cei curați îl văd înţelegător (inteligibil) ca prin oglindă, şi aici, cum 
zice Mîntuitorul: «Mă voi arăta lui, adică celui ce Mă iubeşte și pă- 
zește poruncile Mele» (In. 14, 21). 

363. Privirea sau contemplarea e văzută și de Scărarul ca fiind o 
treaptă mai înaltă decit curățirea. Dar el leagă strîns treapta curăţirii 
de smerenie. El recomandă sufletului-mireasă să urmărească frumu- 
sețea smereniei, ca după ce a dobîndit-o, plăcînd Mirelui Hristos, să se 
unească cu El în nunta veșnică și preacurată, nemaifiind în suflet, nici 
o preocupare de altceva. 

364. «Înţelege prin «mamă» bunătatea lui Dumnezeu, iar prin lumi- 
nare, vederea. Iar prin copil, pe cel încă nedesăvirşit pentru rugăciunea 
curată. Căutarea dureroasă e rugăciunea făcută cu osteneală de un astfel 
de prunc. Veselia maicii e pricinuită de căutarea stăruitoare a ei, din 
Partea pruncului, sau de cererea lui rugătoare». 

59) Osînditul care a primit sentinţa de moarte nu 
se mai îngrijește de bunul chip al înfăţişării sale. Cel 
ce plînge nu mai e luat în stăpînire vreodată de desfă- 
tare, de slavă, ori de fierea miîniei. 


60) Plinsul este durerea îmbibată în sufletul ce se 
pocăieşte, adăogînd în fiecare zi dureri peste dureri, 
ca femeia care naşte şi suferă durerile naşterii. 


61) Drept şi cuvios este Domnul. Şi pe cel ce se 
linişteşte cu judecată, cu judecată îl străpunge şi pe 
cel ce se supune cu judecată, îl veseleşte în fiecare zi. 
Cel ce nu se îndeletniceşte cu fiecare din acestea în 
chip nemincinos, s-a lipsit de plîns 365. 

62) Alungă cîinele care vine cînd te afli în cel mai 
adînc plîns şi îţi şopteşte că Dumnezeu e nemilostiv 
şi neîndurător. Căci luînd seama bine, îl vei afla zicînd 
înainte de păcat că Dumnezeu este iubitor de oameni, 
milostiv şi iertător 386. 

63) Îndeletnicirea naște continuarea. lar aceasta 
ajunge la simţire. Iar ceea ce se face cu simţire, e greu 
de dezrădăcinat 3%. 


365. Ed. 1970: «Dumnezeu, zice, se cunoaşte ca drept făcînd jude- 
căți, şi pe cei ce se îndeletnicesc in chip nemincinos cu nevoinţa, pe 
drept cuvint îi învredniceşte de plinsul cu judecată, plăcut Lui şi dăruit 
de El. Căci pe cel ce se linişteşte cu judecată, îl străpunge în chip curat 
și neamăgitor şi pe cel ce se supune cu judecată, îl veselește în fie- 
care zi, cu plînsul după Dumnezeu. Dar cel ce lucrează încă în chip 
mincinos în aceste feluri de vieţi, sau virtuţi, fie liniştirea, fie supu- 
nerea, şi nu cu judecată, s-a lipsit de plinsul adevărat, cu adevărat 
neamăgitor. Deci părintele arată prin acestea că unii se nevoiesc cu un 
plins fără judecată și acesta nu e de la Dumnezeu, ci amăgitor și dră- 
cesc», În P. G., scolia e puţin deosebită. 

366. Adică vei afla pe demon contrazicindu-se. Înainte de a păcătui 
ţi-a spus că Dumnezeu e milostiv şi iertător, ca să te îndemne la păcat; 
iar după ce ai păcătuit, îţi spune că e nemilostiv şi neiertător, ca să te 
ducă la deznădejde. 

367. «Cugetarea și cîntarea continuă cheamă mintea continuu din 
robie și o face să ia aminte la plins, iar chemarea ei necontenită sădeşte 

64) Chiar de ne-am îndeletnici cu vieţuiri măreţe, 
dacă avem inima neîndurerată, să le socotim pe aces- 
tea ca nişte vînturi trecătoare şi mincinoase. 

65) Cei ce după baie s-au murdărit iarăşi, trebuie 
numaidecît să-şi curețe mîinile cu focul neobosit al 
inimii şi cu untul de lemn al lui Dumnezeu 368. 

66) Am văzut la unii un plîns de cea mai mare tă- 
rie. I-am văzut vărsînd în chip simţitor pe gură sînge 
din inima îndurerată și rănită și mi-am adus aminte 
de cel ce a zis: «Lovit am fost ca iarba şi s-a uscat ini- 
ma mea» (Ps. 101,5). 

67) Lacrimile din frică au paza în ele însele. Cele 
ale iubirii, înainte de dragostea desăvîrşită, poate sînt 
uşor de furat din unii, dacă focul amintirii neîncetate 
a păcatelor nu aprinde, în vremea lucrării, inima cu 
tărie. Şi e de mirare, cum cel mai smerit e cel mai sigur 
în vremea lucrării lui. 

68) Sînt materii care usucă izvoarele noastre. Şi 
sînt altele, care au în ele și mocirlă și nasc şi fiare 36%. 

69) Multă răutate este la vrăjmaşii noștri. Ei fac 
din maicile virtuţilor, maicile păcatelor şi mijloacele 
pricinuitoare ale smereniei le prefac în pricini ale mîn- 
driei 370. 
în ea tot mai multă simţire a plinsului şi a rugăciunii. lar aflindu-se 
ea în simţirea și în deprinderea rugăciunii, va fi greu de desfăcut de ele». 

368. Petele de după baia botezului, trebuie curăţite cu focul inimii 
şi cu untdelemnul sau cu mila lui Dumnezeu, deci cu amîndouă. 

369. Ed. 1970: «Materiile ce usucă în noi izvoarele sîni vinul, dacă 
se ia fără măsură. Alte materii socotesc că numește în chip metaforic: 
stăpînirea şi cinstirea fără măsură. Căci acestea înalță cugetul uşor la 
mândrie, prin care a căzut şi diavolul». 

370. Ed. 1970: «Socotesc că prin materiile pricinuitoare ale smere- 
niei arată îmbrăcămintea modestă și îndeletnicirea cu fapte şi cuvinte 


care, deşi odrăslesc smerita cugetare, li se fac multora pricini de min- 
drie». i 

70) De multe ori şi înseși locurile locuinţelor noas- 
tre şi priveliştea lor îndeamnă mintea noastră la stră- 
pungere. Să te încredinţeze despre aceasta Iisus şi Ilie: 
şi Ioan, care se rugau în singurătate 371. 


71) Am văzut însă de multe ori pornindu-se lacrimi 
şi în cetăţi și în locuri zgomotoase, pentru ca socotind. 
unii că nu sînt împiedicaţi deloc de zgomote, să se 
apropie de lume. Căci acesta e scopul dracilor. 

72) De multe ori un singur cuvînt a risipit plînsul.. 
Dar e de mirare că un singur cuvînt l-a adus iarăși. 

73) Nu vom fi învinuiți, o, prieteni, la ieşirea sufle- 
tului, că nu am săvirşit minuni, nici că n-am teologhi- 
sit, nici că n-am fost văzători, dar vom da negreşit so- 
coteală lui Dumnezeu că n-am plîns. 

A fost treapta a şaptea. Cel ce s-a învrednicit de ea, 
să mă ajute şi pe mine. Căci el a fost ajutat să spele: 
prin treapta a şaptea petele veacului acestuia 572. 


CUVÎNTUL VIII 


Despre nemîniere și blîndeţe 


1) Precum apa adăugîndu-se cîte puţin în foc, 
schimbă văpaia cu desăvirşire, aşa și lacrima plinsului. 
adevărat stinge toată văpaia miîniei şi a iuţimii. De: 
aceea am şi pus acestea în urma lacrimilor. 


371. «Celor ce spun din lipsa de experienţă, că nu locul, ci modul 
de viață contează, părintele le spune că şi locul dă frumusețe modului 
de viață. Deci nu numai modul, cum zic unii în chip simplist, ci şi locul 
ajută foarte mult la lucrarea virtuţii». 

372. Autorul potriveşte ca treapta plinsului să fie a şaptea. Aceasta 
corespunde cu veacul acesta trecător, care simbolic are şapte zile, înaintea, 
veşniciei, care e ziua a opta cea fără de sfîrșit. În veacul acesta păcă- 
tuim, deci în el se şi cade să plingem. 

2) Nemiînierea este dorinţa nesăturată de necin- 
stire, precum în cei iubitori de slavă deşartă dorinţa 
de laudă este nemărginită. 

3) Blindeţea este starea nemişcată a sufletului, care 
rămîne aceeaşi, în necinstiri ca şi în laude. 

4) Începutul nemînierii este tăcerea buzelor în vre- 
mea turburării inimii. Mijlocul este tăcerea gîndurilor 
în vremea turburării subţiri a sufletelor. Iar sfîrşitul 
este seninătatea împlintată în suflarea vinturilor ne- 
curate. 


5) Mînia este izbucnirea urii ascunse, a ţinerii de 
minte a răului. Mînia este pofta de a face rău celui ce 
ne-a supărat 373. 

6) Iuţimea fierii este aprinderea inimii, iscată pe 
neaşteptate. Amărăciunea este mișcarea fără dulceaţă, 
ascunsă în suflet. 


7) luţimea este mişcarea uşor schimbătoare a pur- 
tărilor şi o lipsă de aşezare a sufletului. 


8) Precum la arătarea luminii se retrage întunere- 
cul, aşa mireasma smereniei face să piară toată amă- 
răciunea şi iuţimea. Unii, schimbîndu-se ușor din pri- 
cina iuţimii, nu se îngrijesc de supravegherea și tämä- 
duirea ei: «Pornirea iuţimii lui, e căderea lui» (Iov 
5, 2). 


373. «Mînia este o patimă foarte năpraznică. Căci iuțime se numește 
fierberea și mișcarea împotriva celui ce ne-a nedreptăţit sau a celui ce 
ni se pare că ne-a nedreptăţit. Ea sălbăticeşte sufletul în fiecare zi. Ea 
răpește mai ales în rugăciune mintea, făcînd să apară chipul celui ce 
ne-a supărat. Cind este de durată și se preface în ură pricinuiește în 
timpul nopţii tulburări, topirea şi îngălbenirea trupului și năvălirea de 
fiare furioase» Veniamin Costache: «Există și o minie împotriva păca- 
tului. Ea păzeşte pe cel ce se mînie, fără de păcat, şi ridică pe cel ce a 
alunecat. Dar pornirea mîniei împotriva celui ce a păcătuit ca împotriva 
unuia ce a rănit și a turburat fără milă pe cel ce a căzut, nu-l face fără 
primejdie pe cel ce se mînie». 

9) Iuţimea este o mişcare iute a morii, care într-o 
clipă a timpului zdrobeşte şi macină mai mult grîu şi 
rod al sufletului decît alta într-o zi 374. De aceea să luăm 
aminte cu grijă. 

10) Se aprinde repede o flacără sub suflarea unui 
vînt puternic care, zăbovind peste flacără, arde şi ni- 
miceşte ogorul inimii. 

11) Nu trebuie să uităm, o, prieteni, nici aceasta, 
că viclenii draci se retrag pentru o vreme, ca negiijînd 
noi niște patimi mari, pentru că le socotim mici, să le 
facem boli de nevindecat. Precum o piatră colţuroasă 
și tare, ciocnindu-se şi frecîndu-se de alte pietre, își 
netezeşte întocmirea ei colţuroasă și vîrtoasă și se face 
rotundă, aşa şi sufletul colţuros şi repezit, amestecîn- 
du-se într-o mulţime de oameni aspri şi repeziţi şi vie- 
țuind cu ei, se întîmplă cu el una din două : sau își vin- 
decă boala prin răbdare, sau, retrăgîndu-se, își cu- 
noaște slăbiciunea sa, această fugă lașă arătîndu-i, ca 
o oglindă, slăbiciunea. 

12) Omul stăpînit de iuţime, este ca un posedat 
(epileptic) cu voia, care e îmbrîncit de o părere gre- 
șită ce s-a zămislit în el fără voie şi astfel cade. Nimic 
nu e atît de nepotrivit celor ce se pocăiesc ca iuțimea 
ce turbură. Dacă întoarcerea cuiva de la păcat la sine 


374. Ed. 1970: «Adică o mișcare repezită a iuțimii poate să vatăme 
într-o clipă de timp și să sfărime sufletul mai mult decit alta, negrăbită 
şi uşoară, într-o zi întreagă». O mișcare de minie sau de neseriozitate 
poate nimici din suflet tot ce s-a zidit în el timp îndelungat. Te mani- 
ieşti limp îndelungat ca un înțelept și cumpătat la vorbă, și în citeva 
minute de descătușare, risipești tot ce ai adunat. «luţimea» de care se 
ocupă Scărarul atita în acest «Cuvint», este ceea ce numim impulsivi- 
tatea. Ea ne duce la acte pripite, care ne aduc adeseori multe păgubiri 
de tot felul. Dar şi iuțimea poate fi bună, cînd e o rivnă de a împlini fără 
aminări continui, cele bune. E şi ea un dar al lui Dumnezeu, de care nu 
trebuie să facem uz necuvenit. Toate cele ce le avem în lume și în noi, 
sînt daruri ale lui Dumnezeu, care ne sint spre folos cind le întrebuin- 
țăm bine și ne sînt spre vătămare cînd le întrebuințăm cum nu trebuie. 

însuşi are nevoie de multă smerenie, iuţimea e semnul 
închipuirii de sine %5. 

13) Dacă definiţia celei mai înalte blîndeţi este a 
rămîne senin cu inima și plin de iubire faţă de cel ce 
ne supără cînd e de faţă, definiţia iuţimii este a te 
lupta prin cuvinte şi mișcări cu cel ce te-a supărat şi a 
te înfuria asupra lui chiar cînd eşti singur 376. 

14) Dacă Duhul Sfînt se socoteşte și este pacea su- 
[letului, iar mînia este şi se numeşte o turburare a ini- 
mii, nimic nu opreşte venirea Lui în noi, ca iuţimea 37. 

15) Foarte multe şi cumplite sînt odraslele iuţimii. 
Dar am cunoscut o nepoată, una singură, folositoare 
a ei, care însă e nelegitimă. Am văzut pe unii aprinși 


375. Pe cînd întoarcerea omului la sinea sa adevărată din uitarea 
de sine, care l-a dus la păcat, are nevoie de smerenie, fapta impulsivă 
e semnul închipuirii de sine, adică al necunoașterii sinei sale adevărate. 
Impulsivul, sau omul ce se lasă stăpiînit de iuțime, e un om care nu s-a 
obișnuit cu reflexiunea şi nici cu smerenia ce vine din cunoașterea reală 
de sine. Părinţii leagă strîns mînia şi iuţimea, întrucît izvorul imediat 
al miniei e iuțimea, sau impulsivitatea. Impulsivitatea e un semn accen- 
tuat al lipsei de putere a spiritului de a stăpîni pornirile involuntare. 
Rellexiunea reduce la proporţiile adevărate, neimportante, răul ce ţi l-a 
făcut altul, şi în general, toate cele ale vieţii de aici, 

376. Din sfintul Maxim Mărturisitorul: «Bărbatul îndelung răbdător 
e foarte chibzuit, pentru că suportă cu răbdare cele ce-l supără. Dar 
sfîrşitul e viaţa veşnică, după apostol. Chiar dacă fratele stăruie în a 
te ocări, tu să nu te lași scos din dispoziția iubitoare, cind cel viclean 
te turbură în cugetare. Și nu vei fi scos din ea, cînd, detăimat, vei 
binecuvinta, sau, supus uneltirilor, vei fi cu bunăvoință. Aceasta e calea 
filozofiei (iubirii de înţelepciune) celei după Dumnezeu. Cel ce nu umblă 
pe ea, nu se va sălășlui cu Dumnezeu, căci ţinerea minte a răului, care 
tulbură şi întunecă, alungă şi pierde seninătatea şi pacea gindurilor, 
în care se odihnește Duhul lui Dumnezeu». Tulburarea ieagă sufletul de 
ceva mărginit şi-l mărginește, nelăsîndu-i privirea capabilă să contemple 
în chip nemărginit nemărginirea lui Dumnezeu. 

377. De aceea, Duhul Sfînt e simbolizat prin porumbei, chipul blin- 
deţii. Ed. 1970: «Prin ţinerea de minte a răului care tulbură şi întunecă 
sufletul, au alungat şi pierdut seninătatea şi pacea cugetului, în care Se 
cdihnește Duhul lui Dumnezeu». 

nebunește, vărsîndu-şi amintirea răului îngrămădită 
lung timp în ei 378 şi astfel prin patimă izbăvindu-se de 
patimă, întrucît, chinuiţi de îndelungata întristare au 
dobîndit, fie pocăință, fie împăcare cu cel urît de ei %?. 

Şi am văzut pe alţii care păreau pe nedrept înde- 
lung răbdători, căci prin tăcere îngrămădeau în ei 
ţinerea minte a răului. Pe aceștia i-am socotit mai ne- 
Fericiţi decît pe cei ce se înfuriau, ca pe unii care au 
făcut, prin înnegrire, să nu se mai vadă porumbiţa 
din ei 280. 

16) Multă băgare de seamă trebuie să avem faţă 
de acest şarpe. Căci are şi el împreună-lucrătoare firea 
noastră, ca și cel ce ispiteşte trupurile. Am văzut oa- 
meni înfuriaţi şi din amărăciune scîrbindu-se de mîn- 
cări şi prin această înfrînare fără judecată adăugau 
venin peste venin. 

Și am văzut pe alţii folosindu-se, ca de o pricină 
binecuvîntată, mai bine zis nebinecuvîntată, de iuţime 
şi predîndu-se lăcomiei pîntecelui şi căzînd astfel din 


378. «Supărarea se însoţeşte cu ţinerea de minte a răului. Cind 
mintea își închipuie faţa fratelui cu supărare, e vădit că are în sine 
ținerea de minte a răului făcut de acela. Dar căile celor ce ţin minte 
răul duc la moarte. Pentru că tot cel ce ţine minte răul e un călcător de 
lege». La Veniamin Costache se dau aci mai multe scolii care nu sînt 
în P.G. 

379. Adică uneori iuțimea făcindu-l pe cineva să dea pe faţă ceea 
ce gîndeşte despre cel care l-a supărat, acela îi arată că nu e vinovat 
de ceea ce e bănuit, sau cere iertare. lar aceasta îl duce pe cel ce-l 
ura, la liniştire, sau la pocăință. În acest caz patima e tămăduită prin 
patimă. 

380. «Cel iîndelung-răbdător la părere îngrămădește în timpul răb- 
dării tăcerea şi ținînd minte răul, pierde îndelunga-răbdare. Iar aceasta 
este semnul lipsei de rațiune». 

Alta, a sfîntului Grigorie de Nyssa: «Cugetă în tine cum e viața 
celor ce sint cu ură şi cu bănuială între ei. Întilnirile lor sînt neplăcute. 
Toate cele ale celorlalţi le pricinuiesc scîrbă. Gurile rămîn fără sunet, 
privirile caută în lături, auzul se întoarce de la glasul celui ce urăște 
și e uril. Tot ce e plăcut unuia e neplăcut celuilalt. Și dimpotrivă». 

groapă în prăpastie. Pe alţii i-am văzut plini de cumin- 
tenie, îmbinîndu-le pe amîndouă (iuţimea şi înfrîna- 
rea) ca niște doftori pricepuţi şi folosindu-se cît se 
poate de mult de mîngiierea măsurii. 

17) Uneori cîntarea cu măsură risipește iuţimea în 
chipul cel mai bun. Alteori, cînd e fără măsură şi la 
timp necuvenit, se însoţeşte cu iubirea de plăcere. Să 
ne folosim deci de cîntare, rînduind bine timpurile. 

18) Aflîndu-mă afară pentru vreo trebuinţă, am 
auzit pe unii ce se linişteau sfădindu-se în chilia lor, 
în ei înşişi, din amărăciune şi iuţime ca nişte potîr- 
nichi şi sărind spre cel ce i-a supărat ca şi cînd ar fi 
fost de faţă. Pe aceştia i-am sfătuit, cu bună credincio- 
şie, să nu rămînă în singurătate, ca să nu se facă din 
oameni, draci. 

Am văzut iarăși pe unii neînfrînaţi şi împuţiţi de 
poftirea plăcerilor, arătînd blînzi şi lingușitori, de se 
putea spune că sînt iubitori de fraţi și cu feţe binevoi- 
toare. Pe aceştia i-am îndemnat să folosească liniştea 
ca un brici împotriva neînfrînării şi duhorii din ei, ca 
să nu cadă din firea cuvîntătoare în cea necuvintă- 
toare. 

Iar fiindcă unii spuneau că sînt purtaţi în chip jal- 
nic spre amîndouă felurile de păcate, i-am oprit să se 
conducă pe ei înşişi în chip liber. Iar întîistătătorilor 
lor le-am cerut prieteneşte ca pentru o anumită vreme 
să le poruncească să împlinească rînduiala aceasta, iar 
altădată, aceea. Dar prin toate să-şi plece grumazul și 
să se supună celui ce îi stăpîneşte şi îi cîrmuieşte. 

19) Iubitorul de plăcere obişnuieşte să se vatăme 
pe sine, dar poate şi pe vreun altul oarecare, prieten 
de taină. Iar cel stăpînit de iuţime tulbură de multe 
ori ca un lup toată turma şi necăjeşte multe suflete 
smerite. 

20) Este un lucru urît a tulbura ochiul inimii din 
mînie, potrivit cu cel ce a zis : «Tulburatu-s-a de mînie 
ochiul meu» (Ps. 6, 7). Dar mai urît este a arăta por- 
nirea sufletului cu buzele. Iar a face aceasta prin mîini, 
este cu totul protivnic şi străin vieţuirii călugăreşti, 
îngereşti şi dumnezeieşti. 

21) De voieşti sau mai bine zis socoteşti să scoţi 
ţandăra din ochiul altuia, să nu o scoţi pe aceasta cu o: 
bîrnă ci cu o pensă. Bîrna este cuvîntul greu sau pur- 
tările urîte. Iar pensa este învăţătura blîndă şi mus- 
trarea îndelung răbdătoare 31. «Mustră, zice, ceartă, 
mâîngiie» (II Tim. 4, 2). Dar nu şi lovi. Iar dacă ar tre- 
bui şi aceasta, fă-o rar şi nu prin tine însuţi. 

22) Să privim cu luare aminte şi vom vedea și pe: 
unii din cei cu o fire stăpînită de iuțime, cum postesc, 
priveghează şi se liniştesc cu rîvnă. Că scopul dracilor 
este să ispitească prin mijloacele care fac să crească 
patima, amăgindu-i cu părerea că le fac acestea pentru 
pocăință 382, 


381. Scolia sfintului Antonie, Cap. 69; Filoc. Rom. I, 16: «Nu tre- 
buie să ne miniem pe cei ce păcătuiesc, chiar dacă păcatele săvirșite 
de ei sînt vrednice de pedepse. Ci trebuie să-i întoarcem pe cei ce aw 
greşit pentru dreptatea însăși; și să-i pedepsim, dacă se potrivește, fie 
prin ei înşişi, fie prin alţii. Dar nu trebuie să ne mîniem sau să ne su~ 
părăm. Pentru că miînia lucrează dusă numai de patimă și nu de jude... 
cată, sau de dreptate. De aceea, nu primi să te sfătuiască împotriva a 
ceea ce trebuie nici pe cei miloși. Cei răi trebuie pedepsiţi pentru binele 
însuși şi pentru dreptate şi nu pentru patima proprie a miniei». «Nu 
trebuie să îndrepte cineva pe fratele în clipa în care păcătuiește iîmpo- 
triva lui. Dar în nici alt timp, din răzbunare». «Dreptul înţelept este 
asemenea lui Dumnezeu. Nu ceartă pe om, răzbunîndu-se pe sine, spre 
răul aceluia. Ci ca să se îndrepte omul acela, sau ca altul să se înfri- 
.coşeze. Ceriarea deosebită de aceasta, nu e povăţuire». 

382. luţimea poate servi şi la cele bune, cum am văzut la nota 374. 
Dar uneori ea poate vătăma pe cineva chiar dacă sivirșește cele bune. 
Căci îl face ca să se mindrească. Sub aparența asprimii, Scărarul este um 
gînditor nuanţat. El vede toate infăţișările contradictorii ale patimilor şi 
ale virtuților. 

23) Dacă un lup (cu sufletul), cum am spus înainte, 
poate tulbura turma, luînd ca ajutor un drac, negreșit 
că şi un frate prea înţelept, plin de untdelemn, ca un 
foale, poate face să se liniştească valurile şi să scape 
corabia, avînd ca ajutor un înger 38%. Pe cît de mare e 
judecata pe care o ia cel dintîi, pe atîta îşi ia acesta 
plata de la Dumnezeu şi se face pildă folositoare 
tuturor. 

24) Începutul fericitei neamintiri a răului stă în a 
primi necinstirile cu sufletul amärît şi îndurerat ; mij- 
locul, în a rămîne faţă de ele neîntristat ; desăvirşirea 
(dacă este vreo desăvîrşire), în a le socoti pe acestea 
ca laude. Bucură-te, dacă eşti dintre cei dintii ; fii tare, 
dacă ești dintre cei de al doilea ; fericit eşti dacă eşti 
dintre cei de al treilea, ca unul ce te veselești în 
Domnul. 

25) Jalnică privelişte am văzut arătindu-ne din 
mâîndrie, fără să-şi dea seama, cei ce se mînie. Căci 
mâîniindu-se, din pricina înfrîngerii s-au mîniat iarăși. 
Şi m-am minunat văzîndu-i cum răzbunau căderea cu 
altă cădere ; și mi-a fost milă văzîndu-i cum săvîrşeau 
din pricina unui păcat alt păcat; şi m-am înspăimîntat 
de viclenia dracilor, văzînd că puţin a trebuit să nu 
deznădăjduiască de viaţa lor. 


26) Dacă s-ar vedea cineva cum e înfrînt cu uşu- 
rinţă de mîndrie, de fierea miîniei, de răutate şi făţăr- 
nicie, şi dacă s-ar gîndi să tragă sabia cu două tăișuri 
a blîndeţii şi neamintirii răului împotriva lor, ar intra 


383. Ed. 1970: «Citeşte, frate, Exaimeronul Marelui Vasile, şi vei 
afla acolo minunat explicate undelemnul şi valurile. Aci socotesc că 
Scărarul ia în sens metaforic marea cea sălbăticită. Foalele înseamnă 
trupul. Untdelemnul, blindeţea; valurile și umflarea lor, sălbăticia; co- 
rabia, fratele sau frăţimea (obștea)». 

P.G.: «Cel blind îşi pricinuieşte linişte lui și aproapelui. lar mînia 
pe mulţi i-a înecat şi înainte de alţii, pe cei ce se mînie». 

îndată, ca într-o înălbitoare a mîntuirii, într-o ceată de 
fraţi şi mai ales din cei mai aspri, dacă voieşte să se 
dezbrace de ele în chip desăvîrşit. Aceasta pentru ca, 
întins acolo sub valurile ocărilor şi necinstirilor frați- 
lor şi bătut în chip înţelegător, sau poate și în chip 
simţit, şi împuns şi călcat în chip înţelegător, sau poate 
ţesălat, împuns şi călcat şi în chip simţit, să fie curăţit 
de petele aflătoare în sufletul său 384, 

Însuşi glasul poporului să te convingă să-ţi faci din 
ocärîre un mijloc de curăţire a patimilor sufletului. 
Căci spun unii dintre cei din lume, cînd îi aruncă cuiva 
în față necinstirile, lăudîndu-se faţă de alţii : l-am spă- 
lat pe cutare. Iar acest lucru este adevărat. 

27) Alta este nemînierea din plins în începători și 
alta nemişcarea (mîniei) aflătoare în cei desăvîrşiţi. 
Mînia dintii e ţinută de lacrimi ca de un frîu ; cea de 
a doua a murit ca un şarpe, tăiată de nepătimire, ca de 
un cuţit. Am văzut trei călugări batjocoriţi deodată. 
Unul s-a simţit muşcat și turburat, dar a tăcut ; al doi- 
lea s-a bucurat pentru sine, dar s-a întristat pentru cel 
ce l-a ocărit ; iar al treilea, întipărind în sine vătăma- 
rea aproapelui, a vărsat lacrimi fierbinţi 385. 

28) Precum fierbinţeala trupurilor este una, dar 
multe sînt pricinile înfierbîntării şi nu una, la fel și 


384. Se folosește imaginea unei mori de piuă și toate operaţiile de 
acolo pentru curățirea unei stofe. În această curăţătorie călugărul tre- 
buie să stea sub lucrarea altor fraţi, şi anume cit mai aspră. Nu ajunge 
ca el să lupte singur împotriva mîniei sale cu sabia blindeţii şi a neţi- 
nerii minte a răului. Ea poate avea două tăișuri. Cu ea poate să taie 
mînia sa. Dar se poate tăia şi pe sine. Căci blindețea poate fi îngă- 
duitoare cu păcatele sale. Aci Scărarul e aspru, pentru că e realist. Știe 
ce greu se poate curăţi un suflet prin sine însuși. El alternează asprimea 
cu nuanţarea. 

385. Cel de al treilea plinge pentru fratele ce l-a ocărit, ca pentru 
cel ce-şi pierde mîntuirea, ca şi cînd ar fi el insușşi. Acesta s-a identificat 
deplin cu acela. Iubirea nu mai cunoaște graniţă. Pildă supremă în 
aceasta ne este Hristos, Care a pătimit pentru păcatele noastre, 

fierberea şi mişcarea mîniei, dar poate şi a celorlalte 
patimi, au multe şi felurite pricini şi prilejuri. De aceea 
este cu neputinţă a hotărî despre ele într-un singur 
chip. Îmi dau mai degrabă cu părerea despre sîrguinţa 
plină de grijă cu care trebuie să caute fiecare din cei 
ce bolesc de ele, felul tămăduirii lor. Cea dintîi tămă- 
duire ar consta în a cunoaște cineva pricina patimii 
lui. Căci odată pricina aflată, noi cei bolnavi vom afla 
şi leacul tămăduitor prin purtarea de grijă a lui Dum- 
nezeu şi prin iscusinţa doftorilor duhovnicești. 

29) De pildă, cei ce voiesc să intre împreună cu noi 
la Domnul, la judecata înţelegătoare ce ne stă în faţă, 
să intre, ca să fie cercetaţi într-un chip umbrit, despre 
patimile mai înainte pomenite sau despre pricinile lor. 
Să fie deci legată, de aci înainte, tirana miînie în cătu- 
șele blîndeţii. Şi lovită de îndelunga-răbdare, trasă de 
sfinta iubire, să stea înaintea acestui scaun de jude- 
cată a Cuvîntului 58% şi să fie cercetate cele ale ei în 
chip amănunţit: Spune nouă, o, lipsito de minte şi 
de ruşine, numele celui ce te-a născut pe tine şi a celei 
ce ţi-a dat viaţă spre rele, numele fiilor tăi și ale fiice- 
lor necurate ! Dar nu numai acestea, ci şi semnul celor 
ce te-au războit şi omorît! Iar aceea, răspunzîndu-ne, 
va socoti să spună aşa: Naşterile mele sînt multe ; şi 
tatăl meu nu e unul. Iar maicile mele sînt : iubirea de 
slavă, iubirea de arginţi, lăcomia pîntecelui, iar uneori 
şi curvia. Şi cea care m-a născut se numeşte trufia. Iar 
fiicele mele sînt ţinerea de minte a răului, dușmănia, 
dezvinovăţirea şi ura. Pîrîşele mele, de care sînt ţinută 
acum legată, sînt cele protivnice acestora : neminierea 
şi blîndeţea. Iar cea care unelteşte împotriva mea se 


386. Poate fi vorba de scaunul de judecată al Cuvintului dumneze- 
iesc, dar şi al raţiunii și al cuvîntului nostru sau al semenilor. Căci aci 
e judecată minia prin cuvînt, numai dincolo va fi judecată prin lucrarea 
de osindire veşnică sau de iertare. 

numeşte smerita cugetare. lar cine a născut-o pe a- 
ceasta, întrebaţi-o pe ea însăşi la locul ei. 

Pe treapta a opta s-a așezat cununa nemînierii. Cel 
ce e acoperit cu ea din fire, poate nu va fi acoperit cu 
alta. Însă cel ce a dobîndit-o din sudori, a trecut peste 
cele opt pentru totdeauna. 


CUVÎNTUL IX 


Despre ținerea de minte a răului 


1) Virtuţile cuvioase se aseamănă scării lui Iacov. 
Iar patimile necuvioase, lanţului căzut de pe verhov- 
nicul Petru (Fapte 12, 7). Cele dintii, legindu-se una de 
alta, urcă pe cel ce le voieşte la cer. Cele de al doilea 
se nasc una pe alta și se strîng una pe alta 387. De aceea 
am şi auzit că ţinerea de minte a răului e numită fiică 
a nepriceputei mînii. Venind acum vremea, să spunem 
ceva şi despre ea. 

2) Ţinerea de minte a răului este sfîrşitul la 
care duce miînia, păzitoarea păcatelor, urîrea drep- 
tăţii, pierzania virtuților, veninul sufletului, vier- 
mele minții, ruşinea rugăciunii", curmarea 


387. «Observă cum părintele înfățișează capitolul acesta. Virtuțile 
le-a asemănat cu o scară, pentru că înalță pe om. Căci tot cel ce urcă 
pe o scară e vădit că e dus spre înălțime. Iar patimile le-a asemănat cu 
un lanţ pentru povara lor şi pentru că-l trag pe cel legat neîncetat în 
jos, sau pentru că nu-l lasă să întreprindă ceva în chip liber. Și nu e 
minciună aceasta. Căci atita povară aduce în inimă patima, că uneori 
nu-l lasă pe om nici să simtă cele ce-l întristează. lar asemănindu-le cu 
lanţul căzut, a arătat cum putea lepăda lanţul dacă voia, adică prin cre- 
dinţa fierbinte. Și aceasta se cunoaște din faptul că aduce ca pildă pe 
Petru și nu pe altul». 

388. Ruşinea rugăciunii înseamnă aceasta: Zicînd noi rugăciunea: 
«şi ne iartă nouă greșalele noastre, precum şi noi iertăm» și neiertind, 
sintem făcuţi de ruşine din partea noastră înșine, adică de conştiinţa 
noastră, precum el însuși-zice mai departe: «Ruşineze-l pe el rugăciunea 

cererii%%, înstrăinarea iubirii3%, piron înfipt în 
suflet 31, simţire neplăcută, iubită ca o dulceaţă a 
amărăciunii, un păcat neîncetat, o neadormită fără- 
delege, o răutate de fiecare zi. Una şi aceeași (adică 
ținerea de minte a răului) e o patimă întunecată şi 
urîtă, din cele ce se nasc, dar nu nasc3%2. De aceea nu 
voim să spunem despre ea prea multe. 


3) Cel ce şi-a oprit mînia a ucis ţinerea de minte a 
răului. Căci cît trăieşte tatăl, are loc nașterea de 
prunci. 


4) Cel ce a dobiîndit iubirea s-a înstrăinat de ne- 
bunia miîniei. Iar cel ce duşmăneşte îşi îngrămădește 
dureri fără rost. 


5) Masa dragostei risipeşte ura şi darurile curate 
înmoaie sufletul 3%. Masa fără luare aminte e maică a 


lui lisus etc.». Dar în general rugăciunea noastră e făcută de rușine 
de ţinerea minte a răului, întrucît aproape prin fiecare cerem iertarea 
sau mila lui Dumnezeu. Propriu-zis noi înşine sîntem făcuți de rușine 
prin rugăciunea noastră prin care cerem lui Dumnezeu milă, fără să o 
dăruim şi noi altora. 

389. Aducîndu-ne aminte, fără îndurare, de răul făcut nouă de cineva, 
nu mai avem Curajul să cerem noi înşine ceva de la Dumnezeu cu toată 
îndrăzneala. 

390. Iubirea se înstrăinează de noi, sau noi ne înstrăinăm de ea. 

391. E un piron de care se însiîngerează sufletul nostru. Căci ţinerea 
de minte a răului întreţine o turburare în sufletul nostru. E curios că 
noi udăm pomii otrăvitori ai ţinerii de minte a sufletului, din care ţiş- 
neşte otrava pustiitoare nu numai în sufletul, ci și în jurul nostru, dar 
nu udăm pomii ţinerii de minte a binelui ce ni s-a făcut. Dacă am face 
aceasta, sufletul nostru ar deveni o adevărată grădină binemirositoare 
a raiului. Şi dacă toţi ar face aşa, s-ar extinde raiul între oameni. 

392. Căci ca şi celelalte patimi, ea se naște oarecum fără voie, dar 
nu naşte de bunăvoie roduri frumoase. 

393. Darurile date celui ce ne-a făcut rău înmoaie atit sufletul celui 
ce dăruieşte, cît şi pe al celuilalt. Iar în sufletul înmuiat cresc pomii 
hrăniţi de seva bunăvoinţei, cîtă vreme în sufletul ce ţine minte răul 
totul este uscat din pricina otrăvii ce ţişneşte din pomii ţinerii de minte 
a răului. Sigur că e vorba de darurile curate ale iubirii, nu de cele cu 
gind interesat, de mituire. 

îndrăznelii 3%. Iar prin fereastra iubirii se strecoară 
lăcomia pîntecelui. 


6) Am văzut ura rupînd o veche legătură a curviei 
şi aducerea aminte a răului oprind-o în chip ciudat de 
a se mai înnoda. Minunată priveliște : drac vindecînd 
alt drac. Iar aceasta e poate o lucrare din iconomie a 
lui Dumnezeu şi nu a dracilor 3%. 


7) 'Ţinerea de minte a răului e departe de puternica 
iubire firească. Dar curvia se apropie cu ușurință de 


aceasta. Şi vezi cum s-a furişat pe neobservate pădu- 
chele în porumbel 3%. 


8) Ţine minte răul de la draci şi fii pururea atent 
la ispitele trupului, căci trupul e un prieten nerecu- 
noscător şi viclean. Cu cît îl slujești mai mult, cu atît 
îţi pricinuieşte mai multe ispite. 


9) inerea de minte a răului e o tîlcuitoare a Scrip- 
turii, găsind în cuvintele Duhului înţelesuri străine, 
după pofta ei. Să o ruşineze rugăciunea lui lisus pe 


care, dacă ţinem minte răul, nu o putem spune împre- 
ună cu El. 


10) Cînd nevoindu-te mult nu poţi scoate ghimpele 
cu totul, ploconeşte-te în faţa duşmanului tău măcar 


394. Masa, ca prilej de benchetuială, pricinuieşte toate îndrăzne- 
lile necuviincioase. Poate că ea s-a făcut din iubire. Dar prin fereastra 
iubirii (nu pe ușă în mod direct) se strecoară lăcomia, 

395. Lucru paradoxal: cel ce curvea înainte cu o altă persoană se 
scîrbeşte de ea prin ținere în minte a unui rău pe care aceea i l-a făcut, 
și nu mai curveşte. În definitiv dracii au şi o slăbiciune şi o răutate 
intre ei, ca reprezentanţi ai răului; e o dezordine între ei. «Și am văzut 
ținerea de minte a răului dezlegind cu totul de curvie. Căci ușor se stre- 
coară curvia în cei ce se iubesc. Dar de cei ce se urăsc stă departe», 

396. De pildă soţii între care există iubire naturală, nu ţin minte 
greşelile ce şi le fac uneori. Dar cînd s-a ivit în iubirea lor curvia, ți- 
nerea de minte a răului se ivește cu ușurință și astfel în porumbiţa 
păcii dintre ei a apărut păduchele scîrbei unuia de altul, «Adică păcatul 
a apărut în virtute. Precum păduchele vatămă şi spurcă pe nebăgate de 
seamă porumbiţa, aşa curvia alungă şi nimicește iubirea». 

cu gura, ca ruşinîndu-te de făţărnitia faţă de el, să-l 
iubeşti în chip desăvîrşit împins de conştiinţă ca de 
foc 397. 

11) Te vei cunoaşte pe tine izbăvit de putreziciu- 
nea aceasta (ţinerea de mine a răului), nu cînd te vei 
ruga pentru cel ce te-a supărat, nici cînd îl vei răsplăti 
cu daruri, nici cînd îl vei aduce la masă, ci cînd, aflînd 
că a căzut într-o nenorocire sufletească sau trupească, 
vei suferi şi vei plînge ca pentru tine însuţi. 

12) Cel ce se linişteşte ţinînd minte răul are încui- 
bată în sine o viperă purtătoare de venin ucigător. 
Aducerile aminte ale Patimilor lui Iisus vor tămădui 
sufletul ce ţine minte răul, rușinîndu-l puternic cu a 
Lui neţinere de minte a răului. 

13) În lemnul putred se prăsesc carii, şi purtările 
prea blînde şi în chip mincinos liniștite au lipite de 
ele ura nebună. Cel ce o leapădă pe aceasta a aflat 
iertare. Dar cel ce se lipeşte de ea se va lipsi de îndu- 
rare. 

14) Unii s-au predat pe ei ostenelilor şi sudorilor 
pentru a dobîndi iertare. Dar cel ce nu ţine minte răul 
a luat-o înaintea acestora 3%, dacă e adevărat cuvîntul : 
«lertaţi repede şi vi se va ierta din belșug» (Lc. 6, 37). 

15) Neţinerea de minte a răului este semnul ade- 
văratei pocăinţe. Iar cel ce ţine duşmănie şi pare că se 
pocăieşte, e asemenea celui căruia i se pare că aleargă 
în vis. 

397. Dacă te ţii rigid şi nu-i spui dușmanului măcar cuvinte bune, 
adaugi la patima ţinerii de minte a răului şi patima mîndriei. 

398. Ceea ce urmăreşte Scărarul sînt nu ostenelile şi chinurile pen- 
tru ele înseși, ci limpezimea străvezie a sufletului, care nu are în sine 
nimic tulbure, nimic de ascuns aproapelui, nimic pătimaș și care-l ingus- 
tează, putind fi prin această limpezime deschis infinităţii dumnezeieşti. 


Acesta e sufletul curat care reflectă prin oglinda lui nemărginită de 
nici o patimă toată infinitatea lui Dumnezeu cel atotiubitor. 

16) Am văzut pe unii ce țineau minte răul, îndem- 
nînd pe alții să nu țină minte răul. Și ruşinîndu-se de 
propriile lor cuvinte, au pus şi ei capăt patimii aces- 
teia 3%. 

17) Să nu socotească nimenea această întunecime 
ca o patimă uşoară, trecătoare. Căci de multe ori obiş- 
nuieşte să se întindă pînă la bărbaţii duhovnicești. 

A fost treapta a noua. Cel ce a cîştigat-o poate să 
ceară de acum cu îndrăznire dezlegarea greşalelor de 
la Dumnezeu Mîntuitorul 400. 


CUVÎNTUL X 


Despre clevetire 


1) Nimenea, socotesc, dintre cei ce judecă sănătos, 
nu va tăgădui că din ură şi din ţinerea de minte a rău- 
lui se naşte clevetirea. De aceea s-a şi rînduit aceasta 
după părinţii ei, ca într-un lanţ. Clevetirea este fiica 
urii. E o boală subţire, dar o lipitoare grasă, ascunsă 


399. Vedem iarăși gindirea largă și înţelegătoare a Scărarului. El nu 
condamă simplist pe cei ce laudă ceea ce nu fac ei, ci recunoaște că 
uneori aceştia sînt folosiți de cuvintele lor, care nu se acoperă însă cu 
faptele lor. Căci de multe ori cuvintele omului nu sînt ale lui, ci ale 
lui Dumnezeu, Care-l silește să vorbească prin conștiința lui. În acest 
caz, prin cuvintele ce le rostesc unii își predică, sau li se predică și 
lor, sau din voinţa de a încălzi pe alții pentru un lucru bun, se încălzesc 
şi pe ei înșiși. Sau, căldura cu care primesc alții cuvintele rostite de 
ei se întinde şi la ei. Scolia sfintului Nil: «Trebuie să spună cele bune 
și cel ce nu le face, ca să înceapă, rușinat de vorbe, să săvirșească fapta». 
Aceasta e de natură să anuleze critica ce o fac unii preoţilor care nu 
împlinesc totdeauna cuvintul lui Dumnezeu pe care-l propovăduiesc, 

400. El nu se va mai rușina să zică: «Și ne iartă nouă gieșalele 
noastre, precum iertăm și noi greşiţilor noştri». El a iertat cu adevărat, 
deci poate cere să i se ierte şi lui. 

și tăinuită, care suge şi seacă sîngele iubirii 41. E fă- 
ţărnicirea iubirii, pricinuitoarea întinăciunii şi poverii 
inimii. 

2) Precum există tinere care fac cele rele fără ru- 
şine şi există altele care săvirşesc lucruri mai urîte de- 
cît cele dintîi, dar pe ascuns şi mai cu ruşine, aşa se 
poate întîmpla şi cu patimile de necinste. Astfel de 
tinere sînt: făţărnicia, viclenia, întristarea, ţinerea 
minte a răului, clevetirea inimii. Acestea una spun la 
arătare şi alta gîndesc 402. 


3) Am auzit pe unii clevetind şi i-am certat 4%. Dar 
lucrătorii acestui rău răspundeau în apărarea lor, că 
fac aceasta din dragostea și din grija pentru cel cleve- 
tit. Iar eu le-am spus să înceteze cu această dragoste, 
căci nu minte cel ce a zis: «Pe cel ce clevetește în 
ascuns pe aproapele lui, alungă-l» (Ps. 100, 5). Dacă 
spui că-l iubeşti, roagă-te în taină pentru el, şi nu-ţi 


401. Scărarul e şi un mare poet al lumii interioare de umbre și lumini 
uneori amestecate, alteori neamestecate, dar totdeauna altfel. De altfel 
toți scriitorii duhovnicești sînt poeţi ai acestei lumi, nu în sensul că ima- 
ginează ceea ce nu este, ci în sensul că trăind bogăţia acestei vieţi, reu- 
șesc să o redea în moduri cît mai corespunzătoare, care trebuie să se 
folosească de imagini. 

402. «Tinere nerușinate sînt: lăcomia pintecelui, beţia, curvia, slava 
deșartă. lar ascunse sînt: fățărnicia, clevetirea, ura, pizma, care săvirşesc 
și uciderile». 

403. «Sufletul clevetitor are trei ghimpi: el se vatămă pe sine și pe 
ascultători, dar uneori şi pe cel clevetit». Alta: «Ura faţă de aproapele 
este moartea sufletului propriu». Alta: «Neosindirea aproapelui e un zid 
(de apărare) pentru cei ce se nevoiesc întru cunoştinţă. Dar clevetirea 
aproapelui dărimă acest zid întru neștiință». Neosindirea aproapelui ţine 
un zid de respect între mine şi el; sau o comunicare cu el în iubire, cu 
voia lui. Prin clevetire pornesc asupra lui cu silă fără iubire, voind să-l 
tăvălesc în noroi ca pe un obiect. Dar de fapt prin aceasta nu reușesc să 
intru în ceea ce e mai intim şi mai adevărat în el. Și nici chipul acestei 
mincinoase iubiri nu-l primeşte Domnul, pentru că nu-l primește nici ceł 
clevetit. 

bate joc de om. Căci acesta este felul iubirii primit la 
Domnul. 

4) Să nu-ţi rămînă ascuns lucrul acesta şi te vei 
trezi, ca să nu mai judeci pe cel ce greșeşte : Iuda era 
în ceata ucenicilor, iar tîlharul în ceata ucigaşilor. Şi 
într-o clipă s-a făcut o schimbare minunată între ei. 

5) De voiește cineva să biruiască duhul clevetirii, 
să nu învinovăţească pe cel ce a greşit, ci pe dracul 
care l-a ispitit. Căci nimenea nu voieşte să păcătuiască 
faţă de Dumnezeu, chiar dacă toţi păcătuim fără să 
fim siliţi 403 bis, 

6) Am văzut pe unul păcătuind pe faţă şi pocăin- 
du-se în ascuns. Şi pe cel ce l-am osîndit ca curvar, 
l-am aflat socotit la Dumnezeu neprihănit, pentru că Îł 
îmblînzise cu adevărat prin întoarcerea sa. 


7) Să nu te sfieşti niciodată de cel ce clevetește pe 
aproapele faţă de tine. Mai degrabă zi către el: «În- 
cetează, frate ! Eu în fiecare zi fac lucruri mai rele ca 
el. Şi cum pot să-l osîndesc pe el?» Prin aceasta vei 
cîştiga două lucruri : cu un singur leac te vei vindeca 
şi pe tine şi pe aproapele 4%. 

8) Una şi singură este calea cea mai scurtă dintre 
căile ce duc la iertarea greşalelor : să nu judeci, dacă 
e adevărat cuvîntul: «Nu judecaţi și nu veţi fi jude- 


403 bis. Ed. 1970: «Adică nu păcătuim siliţi, pentru că sintem liberi, 
ci amăgiţi de draci şi atrași de mintea noastră spre păcatele plăcerii şi 
spre patimi». 

404. Scolia Avei Isaia: «De-ţi va spune cineva cuvinte nefolosi- 
toare, să nu voieşti să-l asculţi pe el, ca să nu-ţi ucizi sufletul tău. Să 
nu te rușinezi de faţa lui, ca să nu-l superi. Să nu te mulţumești cu cuvîn- 
tul celor ce zic: «Nu primesc cu inima». Să nu zici aceasta. Căci nu ești 
mai presus de primul zidit pe care l-a făcut Dumnezeu cu mina Sa şi pe 
care nu l-a folosit clevetirea (diavolului). Fugi deci şi nu asculta. Ia 
seama ca nu cumva fugind cu trupul, să voieşti să cunoşti cele spuse. 
Căci de vei asculta cuvîntul numai o clipă, dracii nu vor lăsa cuvintul 
pe care l-ai auzit (să fie uitat), ci vor ucide sufletul tău. De aceea fugi, 
fugi cu totul». 

caţi» (Mt. 7, 5). Pe cît de străin este focul de apă, pe 
atît de străin este a judeca, celui ce voieşte să se po- 
Ccăiască. 


9) Chiar de ai vedea pe cineva greşind în ceasul 
morţii, nici atunci să nu-l osîndești. Căci necunoscută 
este oamenilor judecata lui Dumnezeu. Unii au făcut 
greşeli mari la arătare, dar au făcut lucruri și mai mari 
în ascuns. S-au înşelat deci iubitorii de osîndiri, prin- 
zînd fum în loc de soare 495. 

10) Ascultaţi la mine, ascultați toţi controlorii cei 
răi ai altora. Dacă e adevărat, precum şi este, că: «Cu 
ce judecată veţi judeca, cu aceea veţi fi judecaţi» (Mt. 
7, 5), negreşit în cele ce vom cleveti pe aproapele, în 
acelea vom cădea, fie sufleteşti, fie trupeşti. Și altfel 
nu va fi. 

11) Contabilii aspri şi amănunţiţi ai greșelilor a- 
proapelui suferă de această patimă, pentru că nu şi-au 
adus nici odată aminte în chip nemincinos și deplin 
de greşelile lor 4%. Căci dacă ar privi cineva amănunțit 
la păcatele sale, înlăturînd acoperămîntul iubirii de 
sine, n-ar mai purta grija de nimic din cele ale vieții. 
Ar socoti că nu-i ajunge timpul nici măcar pentru a se 
plînge pe sine, chiar dacă ar trăi 100 de ani, chiar dacă 
ar vedea rîul Iordanului plin întreg de lacrimile por- 
nite din ochii săi. 

12) Mi-am cercetat plînsul şi n-am aflat în el nici 
urmă de clevetire, sau de osîndire. 

13) Dracii ne silesc fie să păcătuim, fie, dacă nu pă- 
cătuim, să judecăm pe cei ce păcătuiesc, pentru ca prin 
lucrul de al doilea să pătăm pe cel dintîi. Cunoaşte că 


405. «Părintele aseamănă faptele bune cu soarele, cu adevărul, cu 
lumina, iar păcatul cu minciuna, cu întunericul și cu fumul». 

406, «E adevărat. Dacă mintea n-ar ieși din sine, lăsînd ale sale şi 
Tizînd de ale altora, nu ar ajunge să judece». Judecarea altora înseamnă 
“de fapt o uitare de sine. 

semnul clevetitorilor, sau al pizmașilor, este acesta: 
bîrfesc şi ponegresc cu plăcere și cu uşurinţă învăţă- 
turile, sau faptele, sau împlinirile aproapelui, scufun- 
dîndu-se jalnic în duhul urii 47. 

14) Am văzut pe unii făcînd pe ascuns şi neștiut de 
lume tot felul de greşeli şi, cu presupusa lor curăţie, 
osîndind aspru pe cei ce săvîrşeau unele greşeli mici 
la arătare. 

15) A judeca înseamnă a răpi cu obrăznicie un 
drept al lui Dumnezeu. Dar a osîndi înseamnă a-şi pier- 
de cineva sufletul. 

16) Precum închipuirea de sine poate pierde pe cel 
ce o are chiar fără altă patimă, tot aşa şi judecarea 
altora, chiar de se află singură şi de sine în noi, poate 
să ne piardă cu desăvîrşire, dacă fariseul acela a fost 
judecat numai din aceasta (Lc. 18, 14). 

17) Culegătorul de struguri destoinic mănîncă nu- 
mai boabe coapte şi nu culege nimic din aguridă. Min- 
tea pricepută şi înţeleaptă ia aminte cu sirguinţă la 
toate virtuțile pe care le vede la vreunii. Cel fără de 
minte însă iscodeşte cele vrednice de ocară și lipsu- 
rile. Despre aceasta s-a zis : «Iscodit-au fărădelegi, is- 
tovitu-s-au născocind iscodiri» (Ps. 63, 6). 

18) Să nu osîndești, chiar de vezi cu ochii tăi. Căci 
de multe ori se înşeală şi aceştia. 

A fost treapta a zecea, pe care cel ce a biruit-o s-a 
făcut lucrător al dragostei sau al plînsului. 


407. Scolia lui Fotie al Constantinopolei: «Firile curioase voiesc să 
vadă fapta aproapelui şi privesc cu ochi ascuţiţi scăderea lui. Și de o 
află, o răpesc şi o iscodesc, iar de nu o află, voiesc mai bine să o în- 
chipuie, să o plăsmuiască decit să plece cu curiozitatea nemulțumită». 
Alta: «Părerile răutăcioase se luptă să strimbe în rău faptele bune și 
cuvintele folositoare». Alta : «Vorbește cu grijă înaintea celui mindru şi bol- 
nav de pizmă, căci cînd tu vorbeşti, el dă în mînia lui cuvintelor tale tîlcul 
care voiește. Şi din cele bune ale tale ia pricini spre poticnirea altora; şi 
cuvintele tale se vor schimba în cugetarea lui după felul bolii lui». 

CUVÎNTUL XI 


Despre multa vorbire 
şi despre tăcere 


1) Am arătat pe scurt în cele de pînă acum că e un 
lucru foarte primejdios, care se furişează chiar în cei 
ce par duhovniceşti, a judeca 4%, sau mai degrabă a fi 
judecat şi a fi osîndit de limbă 4%. Dar acum urmează 
să vorbim puţin, la locul cuvenit ei şi despre pricina, 
sau uşa prin care intră sau iese aceasta. 


2) Multa vorbire este catedra slavei deşarte, prin 
care aceasta se arată pe sine şi se face cunoscută. Multa 
vorbire este semnul neştiinţei, uşa clevetirii, călăuza 
glumelor, slujitoarea minciunii, risipirea străpungerii, 
născătoarea trîndăviei sau pricinuitoarea ei, înainte- 
mergătoarea somnului, împrăştierea minţii adunate în 
sine, pierzătoarea pazei de sine, răcitoarea căldurii, în- 
tunecarea rugăciunii. 


3) Tăcerea întru cunoştinţă este maica rugă- 
ciunii 419, izbăvirea din robie, păzirea focului 411, supra- 
veghetoarea gîndurilor, straja în faţa vrăjmaşilor 12, 
închisoarea plînsului, prietena lacrimilor, lucrătoarea 


408. Ed. 1970: «Spune că chiar celor ce socotesc că e rău a judeca, 
sau chiar celor ce par să fie duhovnicești, li se întimplă de multe ori, din 
neatenție, sau din moleșala minţii, să li se furișeze aplecarea spre cele 
ce nu se cuvin, sau păcatul». 

409. Cel ce judecă va fi judecat, deci, osindit de propria lui limbă. 

410. Tăcerea întru cunoștință este tăcerea minţii ocupală cu pătrun- 
derea într-o lume necunoscută încă, pe care caută să o înțeleagă. Nu e 
o tăcere care nu gîndeşte la nimic. Cînd se scufundă în Dumnezeu şi în 
cunoașterea smereniei sale în fața lui Dumnezeu, ea dă naștere rugăciunii. 

411. «lzbăvirea din robia» celor ce ne îngustează și ne silesc la repe- 
tarea acelorași lucruri. «Păzirea focului», pentru că e descoperirea a ceva 
nou, descoperirea unor noi înţelesuri ascunse în iniinitatea dumnezeiască. 
Și aceasta ne încălzește. 

412. «Tăcerea întru cunoştinţă nu numai că ne păzeşte de vrăjmaşi, 
dar nici nu-i lasă să se apropie». 

pomenirii morţii, zugravul chinurilor, iscoditoarea ju- 
decăţii, slujitoarea îngrijorării, duşmana îndrăznelii, 
soaţa liniştei, protivnica iubirii de a fi învăţătoare, 
adaus de cunoştinţă, pricinuitoarea vederilor, înain- 
tare nevăzută, urcuş neobservat. 

4) Cel ce-și cunoaşte greșelile îşi înfrînează limba. 
Iar vorbăreţul nu s-a cunoscut încă pe sine cum tre- 
buie. Prietenul tăcerii se apropie de Dumnezeu *!3 și, 
vorbind cu El fără să ştie cum, e luminat de Dumne- 
zeu 414. Tăcerea lui lisus a ruşinat pe Pilat şi liniştea 
unui om duhovnicesc mistuie slava deşartă. 


5) După ce a spus un cuvînt, Petru a plîns cu amar, 
pentru că nu şi-a adus aminte de cel ce a zis: «Zis-am : 
păzi-voi căile mele, ca să nu păcătuiesc cu limba mea» 
(Ps. 38, 1) şi de altul care a zis: «E mai bine a cădea 
de la înălțime pe pămînt, decît din pricina limbii» 
(Inţ. Sir. 20, 19). 

6) Nu voiesc să scriu multe despre acestea, deşi vi- 
cleniile patimilor mă îndeamnă 415. Dar am auzit odată 


413. Cine s-a cunoscut cum trebuie, știe că e indefinit şi nu se poate 
descrie. Își dă seama de apofaticul (negrăitul) omenesc. Pe lingă aceea, 
cunoscindu-se pe sine a ajuns la smerenie, adică la cunoștința micimii şi 
nepriceperii sale, și nu vrea să spună cuvint. Căci orice cuvînt vrea să 
înveţe pe altul ceva. Dacă numai în tăcere se cunoaşte pe sine, ca negrăit, 
numai în tăcere se poate apropia cineva de Dumnezeu, infinit mai negrăit. 

414. Tăcerea în care s-a apropiat cineva de Dumnezeu, e pe de aliă 
parte convorbire cu Dumnezeu mai presus de orice vorbire. El cunoaşte 
pe Dumnezeu ca subiect care-i cere ceva, și-l răspunde prin smerenia sa. 
lar aceasta e o lumină ce-i vine din Dumnezeu. E lumina măreției Lui, 
Care-i luminează micimea sa dar i-o şi umple de Dumnezeu, ca depen- 
dentă de Dumnezeu. «De-ţi vei păzi limba ta, frate, ţi se va da ție de la 
Dumnezeu harul străpungerii inimii, ca să vezi în ea sufletul tău, şi prin 
aceasta vei intra în bucuria Duhului. Dar dacă limba ta te va birui, cre- 
de-mi mie în ce-ţi spun: niciodată nu vei putea ieși din întuneric», Alfa: 
«Dacă nu ai inima curată, să ai măcar gura curată». 

415. «Vicleniile patimilor ne îndeamnă să vorbim adeseori pătimaş 
despre ele, adică despre vorbărie, despre tăcere și despre altele, dar nu 
mă supun lor, căci nu pot, vorbind despre tăcere, să cad în vorbărie». 

pe cineva, dornic să afle de la mine ceva despre linişte, 
care zicea că multa vorbire se naşte numaideciît din 
una din acestea : fie dintr-o îndelungată vieţuire şi de- 
prindere vicleană şi neînfrînată (căci limba, fiind și 
ea un mădular al trupului, cere ceea ce a învăţat şi s-a 
obişnuit), fie, la cei ce se nevoiesc şi mai ales la ei, din 
slava deşartă ; iar uneori şi din lăcomia pîntecelui. 
Pentru aceea adeseori mulţi înfrînîndu-și pîntecele, cu 
oarecare forţare, închid şi limba şi multa ei vorbire în 
tăcere. 

7) Cel ce se gîndeşte cu grijă la moarte îşi opreşte 
cuvintele. Şi cel ce a agonisit plînsul sufletului se fe- 
reşte de vorba multă ca de foc. 

8) Cel ce iubeşte liniştea şi-a pus lacăt la gură. Iar 
cel ce doreşte să dea ocol lumii e alungat din chilie. 

9) Cel ce a cunoscut mirosul focului celui prea înalt, 
fuge de însoţirea cu oamenii, cum fuge albina de fum. 
Căci pe ea fumul o alungă ; iar aceluia însoţirea cu oa- 
menii îi lucrează împotrivă. 

10) Puţini pot opri apa fără de zăgazuri, dar şi mai 
puţini îşi pot opri gura neînfrînată. 

A fost treapta a unsprezecea. Cel ce a biruit-o a 
tăiat deodată mulţime de rele. 


CUVÎNTUL XII 


Despre minciună 


1) Focul se naşte din piatră şi fier. Minciuna, din 
vorbă multă şi din gluma prostească. Minciuna înseam- 
nă pieirea dragostei, iar jurămîntul mincinos, tăgădui- 
rea lui Dumnezeu. 

2) Nimenea dintre cei sănătoși la minte să nu-şi în- 
chipuie că păcatul minciunii e unul mic. Duhul Sfînt a 

rostit o judecată înfricoşătoare împotriva ei. Dacă 
David zice către Dumnezeu : «Vei pierde pe toţi cei ce 
grăiesc minciună» (Ps. 5, 6), ce vor pătimi cei ce întă- 
resc minciuna cu jurăminte ? 

3) Am văzut pe unii fălindu-se cu minciuna şi ţesînd 
prin glume şi vorbe deşarte pricini de ris şi alungînd 
în chip jalnic plînsul ascultătorilor 410. 

4) Cînd dracii ne văd încercînd să ne depărtăm ca 
de la o ciumă de la auzirea glumelor, după începutul 
făcut cu noi de asprul nostru povăţuitor, încep să ne 
momească cu aceste două gînduri, şoptindu-ne fie: 
«Nu întrista pe cel ce lămurește», fie: «Nu te arăta 
pe tine mai iubitor de Dumnezeu, decît cei de faţă». 
Sari, nu zăbovi ! Iar de nu, îţi vei închipui în rugăciune 
gîndurile unor lucruri care stîrnesc rîsul. Nu fugi nu- 
mai, ci risipeşte cu bunăcredincioșşie şi şederea viclea- 
nă, aducîndu-ţi în minte gîndul judecății. Căci e mai 
bine pentru tine să ieşi din această împrejurare stro- 
pit şi cu puţină slavă deșartă şi să te afli astfel pricină 
de folos multora 417. 

5) Maica și pricina minciunii este, de multe ori, 
fățărnicia. Căci unii spun că făţărnicia nu e altceva de- 
cît plănuirea şi născocirea de minciuni, avînd împre- 
unat şi împletit cu ea jurămîntul. Cel ce are frica 


416. «Ascultătorii sint o treaptă a celor ce vin la pocăință, care se 
numesc și plingători, stind la uşile bisericilor şi cerînd prin pocăință sin- 
ceră și plins adînc primirea din nou. Prin extinderea acestui nume a numit 
pe toți cei ce se pocăiesc și pling pentru păcatele lor, ascultători. Aceștia 
cad din lucrarea lor prin cuvintul ce stirnește risul». 

417. Cel ce fuge este stropit poate cu puţină slavă deșariă, căci poate 
va fi lăudat pentru plecarea lui. «Fățarnicul, cîtă vreme se poate ascunde, 
vinează slava, dindu-se ca drept. Dar cînd e dat pe faţă, răspîndește 
cuvinte pricinuitoare de moarte, crezînd că-și poate ascunde uriciunea 
sa prin calomniile împotriva altora. Pe acesta cuvîntul lui Dumnezeu l-& 
asemănat cu un pui de viperă, izvoritor de venin şi i-a poruncit să facă 
roduri vrednice de pocăință, adică să-şi potrivească giîndirea ascunsă a 
inimii cu purtările văzute». 

Domnului e străin de minciună, avîndu-şi conștiința 
ca judecător nemitarnic 418. 


6) Precum în toate patimile cunoaştem deosebiri 
de vătămări, aşa şi în minciună #9, Căci alta este jude- 
cata celui ce minte de frica pedepsei şi alta a celui ce 
minte neameninţat de vreo primejdie. Unul a minţit 
pentru desfătări, altul pentru pofta de plăceri ; altul, 
ca să dea celor de faţă prilej de rîs ; altul, ca să întindă 
o cursă fratelui şi să-i facă rău 120. 


7) Minciuna din frica de chinurile stăpînitorilor se 
şterge ; dar e desfiinţată cu totul de mulţimea lacrimi- 
lor. Mincinosul care întinde curse socotește adeseori 
chiar pierderea sufletului ca dreptate. Bărbatul născo- 
citor de minciuni se dă pe sine ca urmînd pilda lui 
Raav şi spune că prin pierderea sa urmăreşte scăparea 
altora “21. 


418. «Cel ce iubește slava de la oameni născocește minciuna. Cel ce 
o schimbă pe aceasta în smerenie face să fie în inima lui mai mare frica 
de Dumnezeu». Alta: «Deprinde limba ta cu cuvintele lui Dumnezeu întru 
cunoştinţă şi minciuna va fugi de la tine». Adică, folosește cuvintele lui 
Dumnezeu în înțelesul lor adevărat și vei ocoli minciuna. Căci și făţar- 
micul poate folosi cuvintele lui Dumnezeu, dar într-un înţeles strimbat. 

419. «După deosebirea vorbelor mincinoase va fi şi judecata lor. Căci 
se minte fie din plăcere, fie din glumă, fie din viclenie, fie din făţărnicie. 
Sau timpul cere uneori celui ce spune adevărul să schimbe fie cuvintul, 
fie purtarea, fie motivarea, spre mintuirea aproapelui. Ai ca pildă fie pe 
Raav, fie pe David, fie pe Samuel. Unul va schimba cuvîntul ca Raav, 
altul purtarea ca David, altul motivarea, ca Samuel, în folosul lui David». 

420. Mincinosul prezintă un chip neadevărat al realităţii, ca să pună 
pe cineva în situaţia de a nu lucra potrivit cu ea și deci de a se păgubi. 
Dar uneori cineva trebuie cruțat de a afla realitatea în toată grozăvia ei, 
pentru a-l pregăti pe încetul pentru ea. 

421. Mincinosul fățarnic dat pe față spune uneori: mi-am prilejuit, 
Prin minciună, pierderea sufletului meu, pentru a scăpa pe alții. Deci el 
socotește chiar pierderea sufletului său ca o faptă de dreptate. E aci o 
dublă făţărnicie. Scărarul cunoaște şi în cazul minciunii tot felul de 
situaţii. El condamnă in modul cel mai aspru numai fățărnicia care urmă- 
rește răul altuia. 

8) Cînd ne vom curăţi cu totul de minciună, vom 
putea să o folosim şi pe ea, dar cu frică, dacă: o cere 
momentul 1%. Nu cunoaşte pruncul minciuna şi nici 
sufletul izbăvit de viclenie. Cel veselit de vin. spune, 
fără să vrea, adevărul în toate. Şi cel beat de străpun- 
gerea inimii nu poate minţi. 

A fost treapta a douăsprezecea. Cel ce a păşit pe ea 
a cîştigat rădăcina bunătăţilor. 


CUVÎNTUL XM 


Despre lenea sufletească 


1) Si aceasta este una din ramurile vorbăriei şi pri- 
ma nepoată a ei, precum am spus mai înainte. Vorbesc 
de lîncezeala sufletească. De aceea i-am rînduit şi ei un 
loc în lanţul cel rău. Ea este lîncezeala sufletului, o mo- 
ieșală a minţii în nevoinţă, o sgîrbă faţă de făgăduinţa 
călugărească, o pornire de a ferici pe mireni, o defăi- 
mare a lui Dumnezeu ca nemilos şi neiubitor de oa- 
meni, o plictiseală de citirea psalmilor. Ea e neputin- 
cioasă în rugăciune, dar e tare ca fierui în slujirea în 
cele materiale, neobosită în lucrul mîinilor şi iscusită 
în ascultare 425. 

2) Bărbatul ascultător nu cunoaște lîncezeala sufle- 
tului. Căci prin cele ale simțurilor înfăptuieşte cele ale 
gîndirii. 

3) Viaţa de obşte este protivnică lîncezelii. Dar ce- 
lui ce se linişteşte, aceasta îi este o soaţă neîncetată. 


422. Într-un fel acest om e curat de duhul minciunii, fiindcă o folo- 
seşte pentru nevoia reală de a scăpa pe cineva. 

423. E mai greu să te rogi decît să lucrezi ceva în afară. De aceea, 
mereu se scuză cel ce amină rugăciunea, că e încă ocupat cu ceva. «Lîn- 
cezeala se întăreşte din rugăciune și din citirea psalmilor, dar scade şi se 
pierde în slujiri și în lucruri de mînă. Ea îi face îndrăzneţi pe cei moleșiţi, 
războiţi de ea și slăbănogi pe cei pe care îi biruiește». 

Nu se va despărţi de el pînă va muri; pînă va muri îl 
va război. Văzînd ea chilia pustnicului, zimbeşte. Şi 
apropiindu-se de el, se sălășluiește lîngă el 424. 

4) Doftorul cercetează pe bolnavi dimineaţa şi le- 
nea sufletească a celui ce se nevoieşte, pe la amiazi. 
Lenea sufletească îşi dă ca motiv primirea de oaspeţi 
şi cere să fie pusă la lucrul mîinilor pentru a face mi- 
lostenie. Ea îndeamnă plină de sîrguinţă la cercetarea 
bolnavilor, amintind de Cel ce a zis: «Bolnav am fost 
şi n-aţi venit la Mine» (Mt. 25, 38). Ea ne cere să mer- 
gem la cei neputincioşi şi descurajaţi. Ea, cea descu- 
rajată, ne spune : «Mîngîiaţi pe cei descurajaţi». Stînd 
la rugăciune, îşi aduce aminte de lucruri de trebuinţă 
şi născoceşte tot felul de meşteşugiri, ea cea lipsită de 
judecată, ca să ne atragă prin vreun motiv binecuvîn- 
tat, ca printr-un căpăstru, din rugăciune. 

5) Dracul trîndăviei sufleteşti aduce pe la amiazi 
o tremurare de trei ceasuri, împreună cu dureri de cap 
şi cu fierbinţeală şi cu amețeli. Pe la ceasul al nouălea 
(pe la trei după amiază), acestea se mai domolesc. Iar 
cînd se pune masa, sare din aşternut. Cînd sosește vre- 
mea rugăciunii, iarăşi se îngreunează cu trupul. Stînd 
la rugăciune, îi scufundă pe călugări iarăși în somn şi 
le răpeşte stihul din gură cu căscături necuvenite. 

6) Fiecare din celelalte patimi e nimicită de o vir- 
tute. Dar trîndăvia sufletească este moartea atotcu- 
prinzătoare a călugărului. 

7) Sufletul bărbat învie mintea moartă, dar lînce- 
zeala şi lenea risipesc toată bogăţia. 

8) Fiind şi ea una din cele opt întîistătătoare ale 
răutăţii, vom spune şi despre ea ceea ce am.spus des- 
pre tot şirul acelora. Dar vom adăuga şi aceea, că 
atunci cînd se face cîntarea de psalmi, trîndăvia sufle- 


424. «Fiind greu de înfrint, se înarmează şi capătă putere împotriva 
celor ce se roagă, cintă și se liniştesc. Ba uneori îi și biruieşte». 

tului nu se arată. Iar cînd se: săvirşește pravila, ochii 
stau deschiși. 


9) În vremea trîndăviei se dovedesc cei ce silesc 
(Împărăţia cerurilor). Căci nimic altceva nu pricinu- 
ieşte călugărului cununi ca trîndăvia, dacă împlineşte 
neobosit lucrul lui Dumnezeu. Ia seama și o vei vedea 
războindu-te cînd stai în picioare, îndemnîndu-te să te 
aşezi pe scaun şi să te reazemi de peretele chiliei, sau 
făcîndu-te să mişti şi să baţi din picioare %25. Cel ce 
plînge nu cunoaște trîndăvia sufletului. 

10) Să fie legat şi acest tiran de aducerea aminte a 
păcatelor şi să fie bătut cu lucrul mîinilor. Să fie tras 
de gîndul la bunătăţile viitoare și pus înainte, să fie 
întrebat de cele cuvenite : «Spune, deci, tu, moleșitule 
şi lîncedule, cine te-a născut pe tine din răutate ? Cine 
sînt nepoatele tale ? Cine, cei ce te războiesc şi te 
ucid ?» Iar el, silit, va răspunde: «Eu nu am unde 
să-mi plec capul între cei cu adevărat ascultători. Dar 
am loc şi viețuiesc cu cei ce se îndeletnicesc cu liniştea. 
Iar cele ce m-au născut sînt multe și felurite. Cîteo- 
dată nesimţirea sufletului, alteori neaducerea aminte 
de cele de sus; cîteodată şi prea multele osteneli. Iar 
nepoatele mele 26 sînt cele care, cu toate mutările din 


425. «Stăruie în locul în care șezi, împotrivindu-te moleșelii. Căci nu 
prin strămutare vei domoli patimile, ci prin luarea aminte a minţii. Avem 
nevoie de răbdare, ca făcînd voia lui Dumnezeu să dobîndim făgăduinţele. 
lar cel ce e purtat din loc în loc de trindăvie, s-a depărtat de răbdare, 
ca și bolnavul de sănătate. Deci nu în moleșeală se face cunoscută vir- 
tutea, ci în răbdare. Iar. răbdarea reînnoită se întăreşte prin îndeletnicirea 
minţii cu contemplarea și cu cugetarea la cele ce ne așteaptă. Prin acestea, 
îngrăşindu-se, mintea primește putere, precum trupul, din mincările 
simţite». 

426. «De te îngrijeşti cu inima fierbinte de porunci, vei cunoaște pe 
cei ce te tulbură din ce motiv te tulbură. Ei te îndeamnă ca din plictiseală 
să-ți alegi, fără pricină, alt loc și iarăși răzgindindu-te te aşezi. Ei tur- 
bură mintea, ca să se facă rătăcitoare şi leneşă. Dar cei ce cunosc vicle- 
nia lor, rămîn netulburaţi, mulțumind Domnului că le-a dat puterea să 

loc în loc, rămîn cu mine: neascultarea părintelui, ne- 
aducerea-aminte de judecată, ba uneori și părăsirea 
făgăduinţei. Duşmanii mei, de care sînt legat acum în 
lanţuri, sînt cîntarea de psalmi şi lucrul miinilor. Cel 
ce mă războieşte este gîndul morţii. lar cea care mă 
omoară cu desăvîrşire este rugăciunea împreunată cu 
nădejdea sigură a bunătăţilor (viitoare). Iar cine a năs- 
cut rugăciunea, întreba-ţi-o pe ea» 17. 

Aceasta e a treisprezecea biruinţă. Cel ce a dobîn- 
dit-o pe ea e cercat cu adevărat, în tot binele. 


CUVÎNTUL XIV 
Despre pîntecele atotlăudat şi tiran 


1) Avînd să vorbim despre pîntece, ne-am hotărît 
să vorbim înţelepţește (să filozofăm) împotriva noastră 
ca în toate celelalte 478. Căci m-aş minuna să se poată 
elibera cineva de el, înainte de a se sălășlui în mormînt. 


2) Lăcomia stomacului este făţărnicia pîntecelui. 
Săturat, strigă că e lipsit ; şi ghiftuit şi plesnit de sătul, 
ţipă că îi e foame. Lăcomia pîntecelui e bucătar iscusit, 
născocind tot felul de mîncări gustoase. Astupîndu-se 
un canal, se deschide altul. Închizîndu-l pe acesta, se 


rabde. Căci răbdarea, îndelunga-răbdare și iubirea mulţumeşte pentru 
osteneli și greutăţi. lar trindăvia şi nepăsarea și pofta de tihnă caută 
locul unde sînt slăvite. Din multa slavă însă slăbesc simţurile. Și în chip 
necesar sînt luate în robia patimilor şi pierd înfrinarea ascunsă, prin îm- 
prăștiere şi săturare». 

427. «Rugăciunea neîmprăştiată e născută de credința vădită în Dum- 
nezeu, de nădejdea făgăduinţei și de dragostea desăvirșită, unite cu în- 
frînarea aiotcuprinzătoare». 

428. «Nu atîrnă de noi ca sufletul să ne fie atacat și tulburat de toate 
gînduriie generale ale răutăţii. Dar atîrnă de noi a se mișca și a zăbovi 
patima în noi. De aceea a spus sfiîntul că va filozofa împotriva lui. Căci 
ţine de noi să nu ne lăsăm biruiţi de vreuna din ele». 

cască un altul. Lăcomia pîntecelui este o amăgire a o- 
chilor, care înghițind pupue, Sprea să le înghită pe 
toate. 


:3) Săturarea de bucate este maica curviei ®°?, iar 
necăjirea pîntecelui e pricinuitoare de curăție. Cel ce 
mîngiie pe leu îl domesticeşte adeseori, dar cel ce mîn- 
gîie trupul îl sălbătăcește și mai mult 430. 

4) Se bucură iudeul de sîmbătă şi de sărbătoare şi 
monahul lacom, de sîmbătă şi de Duminică. Se gîn- 
deşte cu mult timp înainte de Paști şi. pregătește mîn- 
cările cu zile înainte. Robul stomacului face planuri 
cu ce mîncări va ţine praznicul 43t, pe cînd robul lui 
Dumnezeu, cu ce daruri duhovniceşti se va îmbogăţi. 
Sosind un străin, lacomul se pornește spre agapă din 
lăcomia pîntecelui şi dezlegarea pentru sine o soco- 
teşte drept mîngiierea fratelui 42. Se gîndeşte să dez- 
lege la vin pentru venirea unor oaspeţi şi, socotind că 
ascunde virtutea, se face robul patimii 455. 


5) Slava deşartă duşmănește adeseori lăcomia pîn- 
tecelui şi între ele se iscă o luptă pentru nenorocitul 
călugăr, ca pentru un rob cumpărat. Lăcomia pînte- 
celui se sileşte să-i slăbească frînele, dar slava deşartă 


429. «Precum oaia nu se împreună cu lupul pentru nașterea de prunci, 
aşa nici durerea inimii cu săturarea, pentru odrăslirea virtuţilor». 

430. A lui Isaia: «Din patru lucruri se înmulțește curvia trupului: 
din somnul pe săturate, din mîncarea pe săturate, din glume nesărate şi 
din împodobirea trupului». 

431. «Nu cu băuturi de vin trebuie prăznuite sărbătorile, ci cu în- 
noirea minţii și cu curăţia sufletului. Dar cel lacom de bucate și băutorul 
de vin mai mult mînie pe întîistătătorul sărbătorii», sau pe Hristos, sau 
pe sfintul prăznuit. 

432. «Se întîmplă uneori că cel ce împlineşte porunca slujeşte pa- 
timii şi nimiceşte fapta bună prin gînduri viclene». Alta: «Dumnezeu ju- 
decă faptele după ginduri. Căci se zice: «Să-ţi dea Dumnezeu după inima 
ta» (Ps. 19, 5). 

433. «Se face bătaia de joc a dracilor cel ce se ia după părerea sa 
şı voiește să leginiască de la sine împotriva celor poruncite». 

îl sfătuieşte să ducă virtutea la biruinţă. Iar călugărul 
înţelept fuge de amîndouă, scuturîndu-se la vreme po- 
trivită de una prin cealaltă. . 

6) Cînd trupul ne este în plină vigoare, să ţinem în- 
frînarea în toată vremea și în tot locul. Iar cînd acesta 
se îmblînzește (ceea ce nu cred că se întîmplă înainte 
de moarte), să ascundem lucrarea noastră. 

7) Am văzut preoţi bătrîni batjocoriţi de draci, dez- 
legînd cu binecuvîntare şi pe tinerii nesupuși lor, la 
ospeţe, de vin și de celelalte 44. De sînt mărturisiţi (ca 
buni), să-i dezlegăm cu măsură. Dar de sînt nepăsători, 
să nu ne îngrijim de binecuvîntarea lor 45, şi mai ales 
cînd sînt războiţi de foc 48. 


8) Urgisitul de Dumnezeu Evagrie a socotit că este 
mai înţelept decît cei înţelepţi şi în rostire şi în înţe- 
legere. Dar a fost dat de gol, nenorocitul, arătîndu-se 
mai fără de minte decît cei fără de minte, nu numai 
în multe altele, ci şi în aceasta. Căci zice : cînd sufletul 
pofteşte mîncarea felurită, să se strîmtoreze cu pîine 
şi apă. El a poruncit ceva asemănător celui ce ar spune 
copilului să urce toată scara dintr-un singur pas 437. 

Noi, respingînd porunca lui, zicem : cînd sufletul 
pofteşte mîncări felurite, cere ceva propriu firii. De 
aceea ne vom folosi de un meșteșug împotriva acestei 
mult meşteşugite patimi. Şi dacă nu ne aflăm sub un 


434. Nu au dreptul preoţii bătrîni să dezlege de la vin şi de la alte 
mâîncări pe tinerii care nu sînt sub povăţuirea lor. A lui Isaia : «„Mîngiierea 
îi vatămă numai pe tineri, dar dezlegarea, și pe cei desăvirşiţi şi bătrini». 

435. A lui Marcu: «Să-ţi fie silă de tot cel ce se împotrivește împli- 
nirii poruncilor lui Dumnezeu ; şi nu e bine să mănînci cu el». 

436. Ed. 1970: «Prin foc înţelege aci fierbințeala trupească». 

437. Evagrie e călugărul origenist, condamnat de Sinodul V ecumenic. 
Ca şi Origen socotea și el lumea ca pricinuită de o cădere a sufletelor 
din pliroma spiritelor, deci ca rea în esenţă. După ei trebuie să facem 
deci totul ca să ieşim cît mai repede din lume. În acest scop, trebuie să 
slăbim trupul, nu pentru a-l face unealta docilă a duhului, pentru a-l în- 
duhovnici, ci pentru a-l nimici. 

război foarte greu, sau nu ne ameninţă primejdia unor 
căderi, să tăiem întîi mîncările care îngrașă, pe urmă 
pe cele care ne aprind, apoi pe cele ce ne fac plăcere. 


9) De e cu putinţă, dă pîntecelui hrana care-l umple 
şi e uşor de mistuit, ca prin săturare să săturăm pofta 
lui, iar prin mistuirea grabnică să ne izbăvim de aprin- 
dere ca de un bici 458. Să cercetăm şi mîncările care fac 
vînturi şi vom afla că ele mişcă şi poftele. 


10) Riîzi de dracul care te sfătuiește să prelungeşti 
cina. Căci sosind ceasul al nouălea al zilei următoare, 
ai călcat învoiala celei dinainte. 


11) Alta este înfrînarea potrivită celor nevinovaţi şi 
alta, cea potrivită celor vinovaţi. Cei dintii au ca semn 
mişcarea trupului, cei de al doilea, lupta pînă la moarte 
şi pînă la sfîrşit împotriva lui, cu neîmpăcare şi fără 
îndurare. Cei dintîi voiesc să păzească pururea liniştea 
minţii ; cei de al doilea, prin întristarea şi topirea su- 
fletească voiesc să cîştige îndurarea lui Dumnezeu. 


12) Celui desăvîrşit, negrija în toate îi este timp de 
veselie și de mîngîiere ; iar celui ce se nevoieşte, timpul 
de veselie îi este timpul de lucru $. Iar celui pătimaș, 
timpul de veselie îi este sărbătoarea sărbătorilor şi 
praznicul praznicelor 43? bis. 


438. «la seama ce zice: de fierbințeală ne izbăvim, ca de un bici, 
prin nesăturarea stomacului. Deci prin săturarea lui se produce fierbin- 
ţeală. Dar lipsa măsurată face mișcările măsurate. Iar nehrănirea din mîn- 
drie produce și ea mișcări și fierbinţeli». 

439. «Cel desăvirșit, pentru că a învins patimile, se află în toate fără 
griji, şi nici în timpul veseliei nu se îngrijeşte de ceva pentru vreo 
plăcere sau împătimire. Dar cel ce luptă cu patimile socoteşte timpul de 
miîngiiere (de mincare) timp de luptă, pedepsind pofta și punindu-i aces- 
teia măsuri și hotare. lar cel pătimaş, poftind pururea plăcerile, folosin- 
'du-se de timpul de prăznuire ca de un prilej oarecare, se predă întreg 
plăcerilor. Căci cere în fiecare ceas să se bucure de acestea». 

439 bis. «Pătimașul se bucură în sărbători şi praznice. Cel ce se ne- 
“voieşte în timpul de luptă primeşte cununi pe măsura ostenelilor. Iar cel 
„desăvirşit s-a odihnit de acestea». 

13) În inima lacomilor se.mișcă visuri de mîncări, 
iar în inima celor ce pling, visuri de judecată şi de 
chinuri. 

14) Stăpînește-ţi pîntecele pînă nu te stăpîneşte el 
pe tine şi atunci te vei înfrîna cu ruşine. Cunosc ceea 
ce spun cei ce au căzut în groapa negrăită. Dar fameni: 
rămîn neispitiţi de aceasta (Mt. 19, 12) +, 

15) Să facem mort pîntecele cu gîndul focului (veş- 
nic). Căci auzind unii de acesta, și-au făcut moarte 
pînă la capăt mădularele şi au murit de o moarte în- 
doită 41. Să căutăm și vom afla că lăcomia pricinuieşte 
toate scufundările noastre. 

16) Mintea postitorului se roagă cu trezvie. Dar a 
celui neînfrînat e plină de chipuri (idoli) necurate 42. 
Săturarea pîntecelui a uscat izvoarele. Dar uscîndu-se 
el însuşi, s-au născut apele 4%. 

17) Cel ce-şi îngrijeşte stomacul său şi luptă să bi- 
ruiască duhul curviei este asemenea celui ce voieşte să 
stingă pîrjolul cu gaz. Cînd pîntecele e strîmtorat, se 


440. «Famenii sînt cei de care a zis Domnul că s-au [ăcut pe ei înşişi 
fameni pentru Împărăţia lui Dumnezeu (Mt. 19, 12), deci se înfrînează în 
chip atotcuprinzător. Căci ceilalţi nu se deosebesc între ei, căzind în ace- 
leaşi patimi». 

441. O moarte este cea a înfrinării la culme, iar alta este moartea cu 
trupul de la sfîrșitul vieții pămînteşti. 

442. «Mintea celui înfrinat e templul Duhului Slînt. Dar a celui lacom 
e locaşul corbilor». Mintea celui înfrînat e biserica Duhului Sfînt, pentru 
că nemaialipindu-se de cele care o îngustează, sau o fac să nu se mai 
contemple în indefinitul ei, poate vedea prin acest indefinit nesfirşirea 
dumnezeiască. Dar a celui lacom e locașul corbilor, căci ea a murit sieși, 
adică nu se mai vede pe sine; omul a devenit numai trup ce se descom- 
pune, cu lumina veșnic stinsă. lar corbii umblă pe unde sînt cadavre. 
Mintea aceasta nu mai vede decit chipurile îngustate ale lucrurilor care 
pier, adică idoli. 

443. «Cind se umezeşte stomacul prin săturare, se usucă lacrimile. 
Dar cînd se usucă piîntecele prin înfrinare se ivesc şi cresc apele lacri- 
milor». 

smereşte inima. Dar cînd acesta e îngrijit, se fuduleşte 
gîndul. 

18) Ia seama la tine pe la ceasul întîi al zilei (ora 6 
dimineaţa n. tr.), şi pe la cel din mijloc şi pe la cel din 
urmă înainte de mîncare, şi vei afla din aceasta folosul 
postului. Dimineaţa gîndul zburdă şi rătăceşte ; cînd 
vine ceasul al nouălea (3 d.a. n.tr.), se domoleşte pu- 
ţin, iar pe la apusul soarelui, se smereşte cu totul. 

19) Asupreşte-ţi pîntecele şi-ţi vei închide negreşit 
și gura î. Căci limba prinde putere din mulțimea mîn- 
cărurilor. Luptă-te cu ea şi veghează asupra ei. Căci 
de te vei osteni puţin, îndată te va ajuta și Domnul. 
Burdufurile moi se vor umfla pentru a primi mai mult. 
Dar cele dispreţuite nu vor primi atîta. 

20) Cel ce sileşte stomacul (să cuprindă mai mult) 
îşi lărgeşte maţele. Iar cel ce luptă cu el le îngustează 
pe acelea. Iar acestea îngustîndu-se, nu e nevoie de 
multe inîncări. Şi atunci vom ajunge postitori din fire. 

21) De multe ori setea pune capăt setei. Dar a 
curma foamea prin foame, e greu şi cu neputinţă. Cînd 
te va birui stomacul, domoleşte-l prin osteneli. Iar dacă 
nici aceasta nu-i cu putinţă, din pricina slăbiciunii, 
luptă cu el prin priveghere. 

22) Cînd ţi se îngreuiază ochii, apucă-te de lucrul 
mâinilor. Dar dacă nu-ţi vine somnul, nu te apuca de 
el. Căci nu e cu putinţă să-ţi înfăţişezi mintea și lui 
Dumnezeu şi amintirii, adică să slujeşti şi lui Dum- 
nezeu şi lucrului de mînă. 

23) Cunoaște că de multe ori dracul se așează în 
stomac şi nu lasă pe om să se sature, chiar de ar mînca 
tot Egiptul şi ar bea Nilul întreg. După mîncare pleacă 

444. «Îngrijeşte-te cu bună știință şi stăruieşte cu osteneală în aceasta, 


ca prin asupririle stomacului, să se închidă gura, ca să nu mai sară gura 
și să se deprindă cu vorbăria». 


218 FILOCALIA 


ticălosul şi ni-l trimite pe cel al curviei, vestindu-i ce 
s-a întîmplat : «Ia-l, ia-l, zice, turbură-l» 45. Căci pîn- 
tecele umplindu-se, nu va lupta mult. Și acela venind, 
zîmbeşte. Şi legîndu-ne prin somn mîinile şi picioarele, 
face apoi toate cîte voiește, pîngăreşte sufletul şi 
trupul prin întinăciuni, năluciri şi curgeri. E lucru de 
mirare a vedea mintea netrupească întinată şi întune- 
cată de trup; şi iarăşi a vedea pe cel nematerial, cu- 
Tăţit şi subţiat prin lut. 

24) Dacă ai făgăduit lui Hristos să călătorești pe 
calea cea strîmtă şi plină de necazuri, strîmtorează-ţi 
stomacul. Căci de-l îngrijeşti şi-l lărgeşti pe acesta, ai 
călcat învoielile. 

25) Gîndeşte-te şi ascultă pe Cel ce zice: «Lată şi 
largă este calea pîntecelui ce duce la pierzarea prin 
curvie ; şi mulţi sînt cei ce călătoresc pe ea. Şi strîmtă 
e poarta şi plină de necazuri calea postirii care duce 
la starea neprihănirii. Şi puţini sînt cei ce intră prin 
ea» (Mt. 7, 13—14) 4%. 

26) Căpetenia dracilor e Lucifer, care a căzut, iar 
stăpînul patimilor e gîtlejul pîntecelui. 

27) Şezînd la masa cu bucate, adu-ţi aminte de 
moarte şi de judecată. De abia așa vei împiedeca puțin 
patima. Bînd băutura nu înceta să-ţi aduci aminte de 
oţetul şi de fierea Stăpînului. Şi, negreşit, sau te vei 
înfrîna, sau, suspinînd, îţi vei face cugetul mai smerit. 

445. «Drac pe drac nu se scoate. Dar cel al lăcomiei pintecelui tri- 
mite după cel al curviei; cel al slavei deşarte, după cel al mîndriei ; cel 
al iuţimii, după cel al ţinerii minte a răului; cel al desfrînării, după cel 
al deznădejdii. Și simplu grăind cei următori, după cei dinainte». 

446. «Roagă-te să fii dintre cei puţini. Că rar e binele. De aceea 
puțini sînt și cei ce intră. Nu socoti că toţi cei din chilie se vor mintui, 


buni şi răi. Căci nu e așa. Că mulţi intră la viaţa virtuoasă, dar puţini 
o primesc». 

28) Nu te amăgi: Nu te vei izbăvi de faraon și nu 
vei vedea Paștile de sus, de nu vei mînca neîncetat ier- 
burile amare şi azima, sila şi greaua pătimire a postu- 
lui. Iar azima e cugetul neumflat de mîndrie. 

29) Să se lipească de răsuflarea ta cuvîntul celui ce 
zice : «Cînd mă turburau dracii, m-am îmbrăcat în sac 
şi am smerit cu post sufletul meu ; și rugăciunea mea 
s-a lipit în sînul sufletului meu» (Ps. 34, 12). 


30) Postul este o silire a firii 47 şi o tăiere împrejur 
a dulceţii gîtlejului, curmarea aprinderii, alungarea 
gîndurilor rele şi eliberarea de visări 48, curăţia rugă- 
ciunii, luminătorul sufletului, paza minţii, înmuierea 
învîrtoşării, ușa străpungerii inimii, suspinul smerit, 
zdrobirea veselă, încetarea multei vorbiri, începutul 
liniştirii, străjerul ascultării, uşurarea somnului, sănă- 
tatea trupului, pricinuitorul nepătimirii, iertarea pă- 
catelor, ușa şi desfătarea raiului 442. 

31) Să întrebăm şi pe aceasta, mai bine zis mai îna- 
inte de toţi, pe această întîistătătoare a relelor care ne 
războiesc, uşa patimilor, căderea lui Adam, pierzarea 
lui Esau, nimicirea izraeliţilor, ruşinea lui Noe, vîn- 
zătoarea Gomorei, ruşinătoarea lui Lot, pe nimicitoa- 
rea fiilor lui Eli, pe călăuzitoarea întinărilor : de unde 
se naşte şi care sînt nepoţii ei, cine e cel ce o zdrobește 
pe ea şi cine cel ce o nimiceşte cu desăvirşire ? 


447. E o silire a firii celei căzute într-o vieţuire robită prea tare şi 
prea multor trebuințe materiale. Dar prin aceasta firea e ridicată la trăirea 
firească în plinătatea puterilor spirituale pe care le primeşte din Dum- 
nezeu, prin care dulceaţa şi trebuința celor materiale e copleșită. 

448. De visările care ne coboară în plăceri trupeşti inferioare. 

449. «De-ţi vei stăpîni stomacul, te vei sălășlui în rai. lar de nu, te-ai 
făcut mîncare morţii». De vei întări duhul din tine prin stăpînire asupra 
stomacului, vei intra prin el în comunicare vie cu Dumnezeu și te vei 
sălășlui în ambianța iubirii şi puterii Lui, care te va ţine, prin dialogul 
dintre tine şi El, veşnic viu şi fericit. Altfel vei fi stăpînit veșnic de un 
trup biruit de patimi și lipsit de lumina duhului umplut de Dumnezeu, sau 
în comunicare dialogică cu Dumnezeu. 

«Spune nouă, o, tirană a tuturor muritorilor, care ai 
cumpărat pe toţi cu aurul nesăturării : de unde ai cîş- 
tigat intrarea în noi ? Şi ce ai născut după ce ai intrat ? 
Și care e ieşirea ta din noi, sau izbăvirea, noastră de 
tine ?» Iar ea, plîngîndu-se de ocăriri şi fierbînd de 
mânie şi pornind în chip tiranic şi sălbatec împotriva 
noastră, ne răspunde : «De ce mă împroşcaţi cu ocări, 
voi cei ce-mi sînteţi supuşi ? Cum vă sîrguiţi să vă des- 
părţiţi de mine ? Că şi eu am fost legată de firea voas- 
tră. Uşa mea e conţinutul bucatelor, pricina nesătu- 
rării este obișnuinţa, temeiul patimii mele este obiceiul 
vostru care mi-a luat înainte, nesimţirea sufletului și 
neaducerea aminte de moarte 450. 

Şi de ce cereţi să aflaţi de la mine numele nepoților 
mei ? Îi voi număra şi se vor înmulţi mai mult decît 
nisipul mării. Totuşi ascultați pe cei întîi născuţi ai 
mei şi pe cei mai iubiţi, ascultați cum se numesc: fiul 
meu cel întîi născut este slujitorul curviei ; al doilea 
după el este cel al învîrtoşării inimii ; al treilea e som- 
nul. Apoi din ei porneşte o mare de gînduri ; valuri de 
întinăciuni, adînc de necurăţii neștiute şi negrăite 451. 

450. «Cel ce hrăneşte în sine obişnuinţa, e ca omul care hrănește focul. 
Căci măsura puterii amîndurora stă în materie». Cel ce hrănește obișnuința 
lăcomiei pîntecelui, hrănește focul care consumă și omoară duhul, care 
e libertate şi viaţă fără de sfîrşit în comunicare cu Dumnezeu. Acela se 
face robul repetiţiei nelibere al unor legi inferioare care-l stăpinesc, şi 
deci, al morţii duhului, care prin libertate e mereu nou şi deci are şi pu- 
tere şi motiv să fie veşnic viu. Chiar prin modul nașterii sale, obișnuinţa 
arată că e puterea repetiţiei nelibere care omoară duhul. «Obișnuinţa de 
va cere odată şi cererea ei va fi respinsă, a doua oară o vei afla mai 
slabă. Dar de-şi va împlini cererea ei odată, a doua oară o vei afla mai 
puternică împotriva ta. În tot lucrul să rămînă în tine această cunoștință. 
Căci e mai bun ajutorul ce-l ai păzindu-te, decît ajutorul din lucruri». 

451. «Precum marea tulburată ridică valuri, iar acestea scufundă va- 
sul, aşa furtuna gîndurilor ridicînd întinăciuni, scufundă sufletul şi-l tri- 


mite în adincul pierzaniei». În patimile născute de lăcomia pintecelui, sau 
în oricare altele, apar succesiv nenumărate ginduri murdare care scufundă 

Fiicele mele : lenea, vorba multă, îndrăzneala, näs- 
cocirea rîsului, glumele, împotrivirea în cuvînt, gru- 
mazul ţapăn, neauzirea, nesimţirea, robia, fala, cute- 
zanţa, iubirea de podoabe, cărora le urmează rugăciu- 
nea întinată şi gîndurile împrăștiate, dar adeseori și 
nenorociri deznădăjduite şi neaşteptate, cărora le ur- 
mează iarăşi deznădejdea cea mai cumplită dintre 
toate. 

Pe mine mă războiește, dar nu mă biruieşte amin- 
tirea păcatelor, mă duşmănește gîndul morţii. Dar ni- 
mic nu mă desfiinţează cu totul din oameni. Cel ce a 
dobîndit pe Mîngiietorul se roagă Acestuia împotriva 
mea. Şi Acesta, înduplecat, nu mă lasă să lucrez în chip 
rodnic. Iar cei ce nu L-au gustat pe Acela, cer să se în- 
dulcească numaidecît cu dulceaţa mea. Pe aceasta o 
biruieşte bărbăţia. Şi cel ce a biruit-o, e vădit că se gră- 
beşte spre nepătimire şi spre neprihănirea cea mai 
deplină». 


CUVÎNTUL XV 


Despre curăţia și neprihănirea (castitatea) 
nestricăcioasă, agonisită de cei stricăcioși, 
prin osteneli şi sudori 42 


1) Curăţia (castitatea) este o însuşire a firii netru- 
peşti. Curăţia este casa prea iubită a lui Hristos şi 


sufletul în ele, încit nu se mai vede. Cel zbuciumat de ele nu mai ştie de 
sinea sa propriu zisă, de valoarea ei, de deschiderea e. responsabilă spre 
înfinitul dumnezeiesc şi spre veşnicie. El nu mai trăieşte anticipat viața 
adincă a dialogului cu Dumnezeu şi lărgimea ei în infinitul Lui, ci spas- 
modic, îngust şi altfel în chip trecător în fiecare gind. 

452. În ed. 1970 și în trad. după ed. rusă 1901 e pus ra primul cap al 
acestui «Cuvînt», iar în P.G., ca ultima scolie la «Cuvintul» anterior, urmă- 
torul text: «Introducere la Cuvîntul despre trupuri și despre oamenii din 
afară de trupuri. Am auzit acum pe nebuna aceasta spunînd că războiul 

cerul pe pămînt al inimii. Curăția este tăgăduirea mai 
presus de fire a firii şi o întrecere adevărată şi minu- 
nată a trupului muritor și. stricăcios cu cei netru- 
peşti 155. Curat este cel ce a respins de la sine dragostea 
prin dragoste și a stins focul material prin focul nema- 
terial 454. 

2) Neprihănirea este numele de obşte al tuturor 
virtuţilor. Neprihănit este cel ce chiar și în visuri nu 
simte în sine nici o mişcare (a patimii), sau schimbare 
a stării sale. Neprihănit este cel ce a dobîndit o desă- 
vîrşită nesimţire faţă de deosebirea între trupuri 55. 
Aceasta este regula şi definiţia desăvîrșită a atotcu- 
ratei curăţii, să fie cu aceeaşi stare de suflet faţă de 
trupurile însufleţite şi neînsufleţite, cuvîntătoare şi 
necuvîntătoare. 

3) Nimeni dintre cei ce au agonisit neprihănirea 
prin nevoinţă să nu creadă că și-a agonisit-o singur. 
Căci este cu neputinţă ca cineva să-şi biruiască firea 
sa. Unde s-a biruit firea, acolo se cunoaște că se află 


împotriva trupurilor este un nepot al ei. Și nu e de mirare. Căci aceasta 
ne învaţă și acel vechi strămoș al nostru, Adam. Căci dacă n-ar fi fost 
biruit de stomac, n-ar fi cunoscut prin soţia lui căderea. Deci cei ce pă- 
zesc prima poruncă, nu cad în a doua neascultare, ci rămîn fiii lui Adam 
dinainte de cădere, necunoscind-o ca Adam după cădere, ci fiind puţin 
mai prejos decît îngerii. Dar aceasta s-a întîmplat ca să nu rămînă răul 
fără de moarte, cum zice cel cu numele de Teologul», Adică dacă Adam 
nu s-ar fi supus lăcomiei stomacului, n-ar fi cunoscut pe soţia lui ca 
femeie. Aceasta e învățătura părinţilor. Omul ar fi rămas curat ca îngerii, 
deşi puţin mai prejos decît ei, avînd trup (Evr. 2, 7). 

453. Prin creaţie oamenii au primit o însușire proprie firii netrupeşti, 
iar după ieşirea din păcat își însușesc din nou această calitate și se fac 
familiari îngerilor. 

454. Curăţia nu e o indiferenţă, o lipsă de vigoare, ci un foc duhov- 
nicesc, care copleşeşte fierbințeala întinată a trupului. «Totdeauna dorința 
celor mai mari, avînd în stăpinirea şi în puterea ei bucuria celor dorite, 
sileşte la dispreţuirea şi depărtarea celor mai mici, cum au arătat toți 
îngerii». 

455. În fond, neprihănirea aceasta (awqposbvn) este fecioria atit tru- 
pească cît și sufletească. 

de față Cel mai presus de fire. Căci ceea ce e mai mic 
se biruiește, fără nici o îndoială, de ceea ce e mai mare. 

Începutul curăţiei e neîncuviințarea gîndului şi 
trecerea multor ani, neînsoţită de chipuri %6. Mijlo- 
cul ei este mişcarea firească spre mulţime de gînduri 
şi numai atîta, fără ca acestea să ia chip, şi izbăvite de 
scurgere. Iar sfîrşitul ei este moartea trupului (faţă de 
aceste mişcări), înainte de moartea gîndurilor 457. 

4) Fericit cu adevărat este cel ce a cîştigat o desă- 
vîrşită nesimţire faţă de orice trup, culoare şi fru- 
museţe. 


5) Nu e curat cel ce şi-a păzit lutul neîntinat, ci cel 
ce şi-a supus în chip desăvîrşit mădularele acestuia, 
sufletului 458. 


6) Mare este cel ce rămîne nepătimitor la atingere.. 
Dar mai mare, cel ce rămîne nerănit de vedere şi a 
biruit vederea focului 4%, prin gîndul la frumuseţea ce- 
lor de sus. 


7) Cel ce a alungat cîinele acesta cu rugăciunea se 
aseamănă celui ce se luptă cu un leu. Dar cel ce îl în- 
frînge pe acesta cu împotrivirea în cuvînt se aseamănă. 
celui ce-și urmăreşte pe duşmanul lui 4%. Iar cel ce a 


456. «Mișcările naturale fără chipuri ale trupului în visuri vestesc: 
sănătatea sufletului în oarecare măsură. Dar fixarea chipurilor e semn ab 
bolii. lar arătarea unor persoane nedeterminate socotește că sint simbo- 
luri ale patimii. lar arătarea celor determinate este a unei boli de curînd». 

457. Gindurile se mai pot ivi in minte, dar trupul nu mai simte nici-o: 
mișcare faţă de ele. 

458. «Îşi supune duhului mădularele trupului, cel ce se foloseşte de 
simțuri după fire şi de la nici unul nu suferă vreo vătămare, privind în 
ochii lui Dumnezeu și oglindind pururea frumuseţile negrăite de acolo».. 

459. «Focul» unei frumuseți trupești. Căci o astfel de frumuseţe aprin-. 
de un fac în cei neîntăriţi. 

460. «Împotrivirea în cuvint este contrazicerea lui. Dar de nu se va 
smeri cineva mai întîi pe sine în rugăciune, nu poate veni la aceasta». 
Deci acesta se află pe o treaptă mai înaltă decît primul. 

nimicit cu totul năvala lui, deşi se află încă în trup, s-a 
sculat din sicriu 461. 

8) Dacă semnul curăţiei adevărate este a rămîne 
nemișcat în nălucirile din vis, atunci semnul desfrînă- 
rii este negreșit a suferi scurgere în stare de veghe, 
datorită aducerilor aminte. 

9) Cel ce se războieşte cu sudori şi încordări cu 
acest protivnic se aseamănă cu cel ce a legat cu o frîn- 
ghie pe vrăjmașul său. Iar cel ce se războieşte prin în- 
frînare şi priveghere se aseamănă celui ce l-a încătu- 
şat pe acela cu lanţ. În sfîrşit, cel ce se războieşte prin 
smerita cugetare şi nemâîniere şi sete se aseamănă ce- 
lui ce a omorît pe vrăjmaș și l-a ascuns în nisip 462. Prin 
nisip să înţelegi smerenia. Căci aceasta nu îngrașă pă- 
şunea patimilor, ci e ţărină şi cenușă 462. 

10) Altul este cel ce are pe tiran legat prin nevoinţe, 
altul cel ce-l are legat prin smerenie şi altul, cel ce-l 
are legat prin descoperirea dumnezeiască 48. Cel din- 
tîi se aseamănă luceafărului ; al doilea, lunii pline ; iar 
al treilea, soarelui atotstrălucitor. Dar fiecare din ei 
are petrecerea în ceruri. Precum din zori iese lumină, 
iar din lumină răsare soarele, aşa trebuie să înţelegem 
şi să vedem şi pe cei amintiţi 465. 

461. E ca un înviat. Are trup, dar cu totul înduhovnicit. 

462. Se referă la fapta lui Moise ca la un simbol (Ieș. 2, 12). 

463. Prin sudori şi încordare luptă încă mai mult omul. Prin smerita 
«cugetare. lucrează mai mult Dumnezeu, pentru a Cărui prezenţă se des- 
«chide deplin cel ce simte micimea lui. 

464. Aci simţirea prezenţei lui Dumnezeu e pusă mai sus și decit sme- 
renia. Dar fără smerenie nu are loc simţirea prezenței lui Dumnezeu sau 
«descoperirea Lui. 

465, «Sau precum din zori iese lumina, așa și din nevoinţă, smerenia. 
Și precum din lumină, soarele, aşa și din smerenie se ivește în om ilumi- 
marea dumnezeiască, care îi aduce culmea curăției. Pe toate treptele omul 


“e însoţit de o lumină dumnezeiască, trăind în simțirea prezenţei lui Dum- 
mezeu, dar în diferite grade». 

11) Vulpea se preface că doarme ; iar dracul se pre- 
face că e neprihănit. Dar cea dintii, ca să înşele pa- 
sărea, iar cel din urmă, ca să piardă sufletul. 


12) Să nu crezi trupului în toată viaţa ta. Şi să nu-i 
dai îndrăzneală, pînă nu te vei întîlni cu Hristos 466. 


13) Nu îndrăzni să crezi că, înfrînîndu-te, nu vei 
cădea. Căci un oarecare, nemîncînd nimic, a fost arun- 
cat din cer 467, 


14) Unii cunoscători au dreptate cînd spun că lepă- 
darea este vrăjmăşia faţă de trup şi lupta împotriva 
pîntecelui. 

15) În cei începători, căderile se ivesc totdeauna 
din desfătare (cu mîncări). În cei de la mijloc, şi din 
mândrie, deşi aceasta se întîmplă şi celor începători. 
Iar în cei ce se apropie de desăvîrşire, numai din osîn- 
direa aproapelui. 

16) Unii fericesc pe cei născuţi fameni, ca izbăviţi 
de tirania trupului. Eu fericesc pe famenii de fiecare 
zi, care se fac pe ei fameni cu gîndul, ca cu un cuţit 468. 


17) Am văzut pe unii căzînd fără voie şi am văzut 
pe unii voind să cadă cu voia, dar neputînd. Şi i-am 
socotit pe aceștia mai răi decît pe cei ce cad în fiecare 
zi, ca pe unii ce deşi nu pot, totuşi doresc împuţiciu- 
nea. 

18) E de plins cel ce cade; dar mai de plîns e cel ce 
pricinuieşte şi căderea altuia. Pentru că el poartă po- 
466, În viaţa viitoare, în starea deplin înduhovnicită. 

467. Cel ce crede că înfriînindu-se nu va cădea, zămislește mindria şi 
prin aceasta a și căzut, cum a căzut satana din cer fără să mănince nimic. 

468. «Prin cei ce se fac fameni pe ei înşişi, înţelege pe cei ce-și taie 
poftele trupului şi însăși consimţirea cu ele, care este începutul curăției, 
fie pentru Împărăția lui Dumnezeu, fie de frica chinurilor»,. 

vara ambelor căderi şi a plăcerii (păcătoase n.tr.) ce- 
luilalt 465. 


19) Nu voi să răstorni pe dracul curviei cu dovezi 
şi cu cuvinte de împotrivire, pentru că acela are bune 
temeiuri, ca unul ce se luptă cu noi în chip firesc. 

20) Cel ce voieşte să-şi biruiască trupul, sau să se 
războiască din puterea sa proprie, în zadar aleargă. 
Căci de nu va dărîma Domnul casa trupului şi nu va 
zidi casa sufletului (Ps. 126, 1), în zadar posteşte și 
priveghează cel ce voiește să o dărîme (să o slăbească 
n.tr.). 

21) Pune înaintea Domnului slăbiciunea firii tale, 
cunoscînd neputinţa ta, şi vei lua darul (harisma n.tr.) 
neprihănirii pe nesimţite. 

22) Există în cei ce se îndulcesc cu patimile, pre- 
cum mi-a povestit careva dintre cei ce au încercat 
aceasta, după trezire, simţirea unei iubiri a trupurilor 
și un duh nerușinat şi neomenesc, sălășluit în chip 
vădit în însăși simţirea inimii, care face inima celui 
războit să simtă arderea dureroasă a trupului de parcă 
ar fi într-un cuptor de foc. Aceasta îl face însă să nu se 
teamă de Dumnezeu, să dispreţuiască aducerea amin- 
te a chinurilor ca pe nimic, să aibă scîrbă de rugăciu- 
ne şi în timp ce săviîrşeşte această faptă să socotească 
chiar rămăşiţele morţilor pe care le-ar vedea, ca pe 
nişte pietre neînsufleţite. Îl face pe cel ce pătimeşte 
aceasta ca pe un scos din minte şi ieşit din sine, beat 
de o poftă neîncetată după fiinţa cuviîntătoare şi necu- 
vîntătoare. «Şi dacă nu s-ar scurta zilele, nu s-ar mîn- 
tui nici un suflet» 470, aflîndu-se îmbrăcat cu trupul 


469. Suportă povara dulceţii celuilalt, pe care el totuși nu o gustă. 
«Numește pricinuitor pe cel ce îl îndeamnă și pe cel ce îl aţiță pe altul. 
Căci unul îl împinge prin cuvinte, celălalt prin fapte, în groapă». 

470. «Lucrările duhului celui rău şi năvala năpraznică a războiului nu 
se scurtează altfel decit prin puterea Duhului a-toate-lucrător. Dacă nu 

acesta amestecat cu sînge și cu sucuri. Căci cum:s-ar 
putea ? Pentru că tot ce e zidit, se doreşte fără saţiu 
după ceea ce e înrudit cu sine : sîngele după sînge, vier- 
mele după vierme, lutul după lut, deci și trupul după 
trup. Deci şi noi, silitorii și poftitorii firii şi ai Împă- 
răţiei lui Dumnezeu încercăm, prin anumite meșteșu- 
giri, să înşelăm trupul care ne amăgeşte. 

23) Fericiţi sînt cei ce n-au trecut prin ispita răz- 
boiului amintit. Să ne rugăm şi noi să fim feriţi puru- 
rea de o astfel de ispită. Căci cei ce s-au rostogolit în 
groapa pomenită au căzut departe de cei ce suie şi co- 
boară pe scara aceea, avînd nevoie pentru ridicarea din 
ea de multe sudori însoţite de foamea cea mai deplină. 

24) Să luăm seama și la vrăjmaşii noştri cunoscuţi 
cu mintea (inteligibili), căci, ca într-un război văzut, 
fiecare din ei îşi are locul său în lupta lor împotriva 
noastră, rînduindu-i-se să împlinească o lucrare deose- 
bită, lucru care ne minunează “71. 

25) Am luat seama la cei ispitiţi și am văzut căderi 
mai grele ca altele. Cel ce are urechi de auzit să audă. 
E un obicei al demonului, ca mai ales faţă de cei ce se 
nevoiesc şi şi-au ales viața călugărească, să-şi miște 
toată pornirea, sîrguinţa, meşteşugirea, viclenia, şi năs- 
cocirea adeseori către cele protivnice, şi nu către 
cele după fire şi să-i războiască prin acestea pe ei. De 
aceea, vieţuind la un loc cu o femeie şi nefiind războiţi 


s-ar întîmpla aceasta, nu s-ar putea să răsufle din nou cel războit și n-ar 
putea să se elibereze». 

471. «Vrăjmașul văzind pe fiecare mai aplecat spre ceva şi mai ușor 
de cucerit de ceva, întinde curse prin acel lucru, ținind seama de obiş- 
nuința, de vîrsta, de felul lui, de loc. El nu șopteşte ginduri necorespun- 
zătoare celui ce le primește, ci corespunzătoare cu el și ușor de împlinit, 
Aceasta, ca să atragă pe cel războit spre un lucru dorit de el şi uşor de 
împlinit». Filozoful elveţian Ludwig Binswanger a vorbit de un belciug 
de care poate fi prins şi purtat oricine, adică de o slăbiciune a fiecăruia 
(Grundiormen und Erkentnis menschlichen Daseins, Zürich, 1942), 

deloc prin aceasta, s-au fericit pe ei înşişi, neştiind, 
nenorociţii, că unde e pierzarea mai mare, acolo nu e 
trebuinţă de una mai mică. 


26) Vai nouă, că ucigaşii și ticăloșii s-au obișnuit să 
ne războiască şi să ne robească din aceste două pri- 
cini în cele contrare firii, pentru că aflăm uşor mate- 
ria căderii şi pentru că primim o pedeapsă mai mare. 
Lucrul acesta îl cunoaște cel ce, domesticind mai îna- 
inte asini sălbateci, pe urmă e stăpînit şi batjocorit în 
chip jalnic de înşişi asinii sălbateci ; astfel cel ce mai 
înainte se hrănea cu pîinea cerească, s-a lipsit de orice 
bine. Dar ceea ce e mai minunat este că, şi după po- 
căinţa lui, învățătorul nostru Antonie, suferind amar- 
nic, a strigat: «Stîlp mare a căzut». Dar a ascuns în- 
ţeleptul felul căderii. Căci ştia că există curvie tru- 
pească şi fără alt trup. 


27) Există în noi o oarecare moarte şi o pierzanie 
din cădere, purtată cu noi mai ales în tinereţe, pe care 
eu n-am îndrăznit să o predau scrisului, căci mi-a ţinut 
mîna cel ce a zis: «Cele săvîrșite de unii în ascuns, ru- 
şine este a le şi grăi şi scrie şi auzi» (Ef. 6, 12). 

28) Pavel a numit «moarte» trupul acesta, vrăjmaş 
şi prieten, al meu şi nu al meu: «Cine, zice, mă va 
izbăvi de trupul morţii acesteia ?» (Rom. 7, 24). Iar 
Teologul îl numeşte pătimaş, rob şi noptatec (noc- 
turn) 471 bis. Dar am însetat să aflu pentru ce s-a folosit 
de aceste numiri. 


471 bis. «Este al meu, ca alcătuind o fire (auuqvsms) cu sufletul și fiind 
îngrijit de suflet, dar nu al meu ca unul ce luptă împotriva sufletului și 
e duşmanul lui iubit, ceea ce este un lucru foarte greu. Apostolul, din 
pricina smintelilor ce se întimplă sufletului de la trup, a numit trupul 
moarte. lar Grigorie Teologul a numit nașterea trupului pălimașă, roabă 
şi nocturnă, ca fiind rodul plăcerii și al nopţii şi mai prejos de libertatea 
şi de lumina de zi a duhului și opus lui. lar dumnezeiescul Gură de Aur, 
tilcuind cuvintul spus de Apostol zice: «Nu socoti că învinuieşte trupul. 
Căci n-a spus trupul păcatului, ci al morţii, ca cel ce a fost luat în robie 

29) Dacă trupul e, precum s-a zis, moarte, cel ce l-a 
biruit pe acesta, negreșşit că nu va muri. Şi cine este 
oare omul acela, care va fi viu și nu va vedea moartea 
acestei întinăciuni a trupului său ? Dar rog să se cerce- 
teze : cine e mai mare ? Cel ce a murit şi a înviat, sau 
cel ce n-a murit nicidecum ? 472 Cel ce fericeşte pe cel 
de al doilea, mincinos este. Căci Hristos după ce a mu- 
rit a înviat. Dar cel ce fericeşte pe cel dintii, nu lasă în 
cei ce mor, mai bine zis în cei ce cad, nici o deznădejde. 


30) Vrăjmaşul omului, ocrotitorul curviei, spune 
acestuia că Dumnezeu e iubitor de oameni și dă ierta- 
rea pentru patima aceasta, ca una ce e naturală. Dar 
de vom lua seama la viclenia dracilor, vom vedea că 
după săvîrşirea faptei, ei Îl numesc Judecător drept şi 
fără milă. La început au făcut aşa, ca să ne îndemne la 
păcat ; iar acum, ca să ne scufunde în deznădejde. Năs- 
cîndu-se astfel întristarea şi deznădejdea, nu ne putem 


de moarte, nu ca cel ce a născut moartea. lar aceasta nu e semn al rău- 
tăţii trupului, ci al vătămării pe care a suferit-o. Precum cineva robit de 
barbari, nu se numește așa pentru că e barbar, ci pentru că e ţinut de ei, 
așa şi trupul se numește trup al morţii, fiindcă a fost luat în stăpinire 
de ea, nu pentru că a pricinuit-o. De aceea, nici el nu voiește să se izbă- 
vească de moarte, ci de trupul muritor». Desigur lrupul nu se zămisleşte 
singur noaptea, ci odată cu zămislirea lui apare și sufletul în el. Dar sufle- 
tul poate fi numit al zilei, pentru că e purtătorul de lumină, de sens, în 
trup. Și cu dreptate spune sfintul loan Gură de Aur că trupul nu e rău 
prin sine şi nu e cauza morţii. Căci nici trupul n-a fost făcut de Dum- 
nezeu de sine și deci pentru descompunere, ci ca însoțit cu sufletul cel 
nemuritor, să participe la nemurire. Numai pentru că a slăbit puterea 
sufletului asupra lui din cauza depărtării de Dumnezeu, trupul s-a supus 
morţii. Apoi trupul e și prieten şi vrăjmaș-al meu. E aci o adevărată dia- 
lectică. Îmi e prieten prin fire, pentru că prin el lucrez cele bune și se 
săvîrşesc lucrările sufletului. Dar îmi devine duşman cînd m-am. Supus 
păcatului, cînd l-am scăpat în oarecare măsură din frinele sufletului. Dar 
și atunci îmi e și prieten. Căci rămîne și mijlocul prin care mă pot pocăi 
și curăţi. 

472. «Sau cel ce a murit păcatelor şi a înviat «prin pocăință», sau 
n-a murit nicidecum, adică a murit în aparenţă». 


230 FILOCALIA 


plînge pe noi, sau ocări, sau căi pentru păcat. Iar cînd 
aceasta se stinge, ne ia iarăşi în primire tiranul cu mo- 
tivul iubirii de oameni 43. 

31) Pe cît este Domnul de nestricăcios şi de netru- 

pesc 474, pe atîta Se bucură de neprihănirea şi de ne- 
stricăciunea trupului nostru 45. Căci unii spun că de 
nimic nu se bucură dracii, aşa de mult ca de urîtul 
miros al curviei. Deci nici de altă patimă, ca de aceas- 
tă întinăciune a trupului. 
__32) Curăţia (castitatea) este apropierea desăvîrşită 
de Dumnezeu şi asemănarea cu El, pe cît e cu putinţă 
oamenilor. Maică a dulceţii este pămîntul şi umezeala; 
iar maică a curăţiei este liniştirea însoţită de ascul- 
tare 476, 

33) Nepătimirea trupului cîştigată din liniştire, 
apropiindu-se de multe ori de lume, nu rămîne neclin- 
tită. Dar cea care se naște din ascultare, este pretutin- 
deni cercată şi neclătinată 477. 


473. După păcat, dracul vrea să ne aducă la deznădejde, spunindu-ne 
că Dumnezeu nu iartă. Prin aceasta ne împiedică de la căinţă. Dar dacă, 
neascultind de el, scăpăm de deznădejde, iarăşi vine cu motivul iubirii 
de oameni a lui Dumnezeu, ca să ne îndemne iarăși la săvîrşirea păcatului. 

474. E vorba de Dumnezeu în general, nu de Fiul lui Dumnezeu cel 
întrupat. Sau de faptul că trupul Domnului după înviere e atit de înduhov- 
nicit, că poate fi numit şi netrupesc. 

475. Nestricăciune dobindită prin har, nu naturală, precum şi trupul 
Domnului nu e nestricăcios prin fire, ci datorită unirii lui cu Dumnezeu 
Cuvintul. E 

476. «Patru sînt virtuțile care curăță suflelul: tăcerea, păzirea porun- 
cilor, strimtorarea şi smerita cugetare». 

477. Scărarul arată şi aci că ascultarea e mai mare ca liniştirea de 
unul singur. Căci ascultarea nu e pindită de mîndrie. Și ascultătorul e 
obișnuit cu oamenii şi deci nu cade ușor din pricina lor. Pe lîngă aceea, 
s-a obișnuit să atirne totdeauna de sfatul părintelui său duhovnicesc şi, 
prin el, de Dumnezeu. 

34) Am văzut mîndria făcîndu-se pricină a smeritei 
cugetări 478 şi aducîndu-şi aminte de cel ce zice : «Cine 
a cunoscut mintea Domnului ?» (Rom. 11, 34). 


35) Căderea e groapa şi fiica fuduliei. Dar căderea 
e de multe ori, în cei ce voiesc, pricină de smerită cu- 
getare. 


36) Cel ce voiește să biruiască dracul curviei cu 
lăcomia pîntecelui şi cu săturare, este asemenea celui 
ce voieşte să stingă pîrjolul cu gaz. 

37) Cel ce încearcă să oprească acest război numai 
cu înfrînarea este asemenea celui ce înoată cu o sin- 
gură mînă şi se străduieşte să se izbăvească de ocean. 
Uneşte smerenia cu înfrînarea. Căci fără cea dintii, 
cea de a doua este nefolositoare 7. 


38) Oricine se va vedea pe sine copleşit de vreo pa- 
timă, să se înarmeze pe sine, înainte de toate, numai 
împotriva ei. Şi mai ales împotriva duşmanului dină- 
untru. Căci dacă nu e nimicit acesta, nimic nu vom fo- 
losi din biruinţa asupra celorlalte. Iar după ce vom 
ucide pe acest egiptean, vom vedea şi noi în rugul sme- 
reniei pe Dumnezeu 4%. Ispitit fiind, am simţit pe lu- 
pul acesta pricinuind sufletului meu, în chip înşelător, 


478. «Cel ce s-a înălțat prin mîndrie a fost părăsit de har. Și căzind 
s-a smerit şi astfel mîndria i s-a făcut pricină de smerită cugetare». Cind 
se înalță pe sine, cade din har. Căci el socotește că prin sine este ceea 
ce este, nu prin Dumnezeu. Deci nu mai e deschis lui Dumnezeu, nu-l 
cere ajutorul Lui. 

479. «Trebuie ştiut că nu ajunge singură înfrînarea impotriva patimi- 
lor, dacă nu se unesc cu ea şi alte virtuți. Cu deosebire trebuie să se 
unească cu ea smerita cugetare, ca să înlăture povara ce vine din ea. 
Dacă această povară e înlăturată, vine ușor nepătimirea». Spune și sfintul 
Maxim : «Smerenia și greaua pătimire eliberează pe om de tot păcatul. 
Una taie patimile sufletului, alta cele ale trupului. Aceasta apare fä- 
cînd-o și fericitul David, cînd se roagă lui Dumnezeu, zicînd: «Vezi sme- 
renia mea şi osteneala mea şi iartă-mi toate păcatele mele» (Ps. 24, 19). 

480. Sînt folosite ca simboluri momente din viaţa lui Moise (leş. 
2, 12; 3, 2). 

o bucurie nerațională, lacrimi și mîngîiere. Și am cre- 
zut ca un prunc că culeg rod și nu stricăciune. 

39) «Tot păcatul, pe care-l va face omul, este în 
afara trupului, dar cel ce curveşte, păcătuieşte în tru- 
pul său» (I Cor. 6, 14). Aceasta o spune negreșit, pen- 
tru că prin scurgere întinează însăşi fiinţa trupului, 
fapt care e cu neputinţă să se întîmple în alt păcat. Iar 
eu întreb de ce la orice alt păcat ne-am obişnuit să zi- 
cem numai că oamenii greșesc, dar cînd auzim că cine- 
va a curvit, zicem, cu durere, că acesta a căzut 41. 

40) Peştele fuge repede de undiţă și sufletul iubi- 
tor de plăcere se depărtează de linişte 42. 

41) Focul începe atunci cînd diavolul vrea să lege 
pe unii de alţii cu o legătură urîtă, ca să încerce amîn- 
două părţile. 

42) De multe ori cei aplecaţi spre iubirea de plăce- 
re par să fie cuprinşi de compătimire, milostivi şi cu 
inima uşor de străpuns. Dar cei ce se îngrijesc de cu- 
răţenie, nu le au pe acestea astfel. 


43) Un bărbat cunoscător mi-a pus o întrebare în- 
fricoşătoare : «Care este, afară de omor şi de tăgădui- 
re, păcatul cel mai greu dintre toate ?», a zis el. Iar eu 
am spus că a cădea în erezie. «Şi de ce, a zis acela, Bi- 


481. «Se poate spune că cineva a greșit și s-a întors iarăși prin calea 
prin care s-a abătut. Căci a tăgăduit de pildă prin limbă şi iarăși s-a 
mărturisit prin ea. Sau a furat prin miîini și iarăşi a dăruit prin ele. Și în 
altele la fel. Dar cel ce a curvit nu se întoarce prin aceeași cale prin care 
a căzut. Ci prin alta. Căci plinge, posteşte, suspină. De aceea se numeşte 
curvia în chip propriu cădere, nu greșală. Aceasta cu atit mai mult cînd 
e vorba de viețuirea călugărească. Pentru că e proprie călugărului fecio- 
ria și făgăduinţa. Deci cel ce a stricat fecioria a căzut cu adevărat, căl- 
cînd făgăduinţa». 

482. «lubește liniştea cel ce nu e legat de nici-o patimă faţă de cele 
ale lumii şi faţă de oameni, cel ce nu iubeşte nimic omenesc». Nu le 
iubește în sens rău, pentru a se lăsa stăpinit de ele, pentru a pătimi în 
legătură cu ele. 

serica universală, primind pe eretici, după anatemati- 
zarea sinceră a ereziei lor, îi învredniceşte de împărtă- 
şirea de Taine, dar pe cel ce a curvit, primindu-l după 
ce s-a mărturisit şi a încetat să păcătuiască, canoanele 
apostolice poruncesc să-l ţină departe de Prea Cura- 
tele Taine mai mulţi ani ?» Şi eu, înspăimîntîndu-mă 
de neputinţa de a răspunde, taina a rămas nedezle- 
gată 483, 

44) Să cercetăm, să măsurăm şi să observăm ce fel 
de plăcere ne vine în timpul cîntării de psalmi de la 


483. «Erezia este o abatere a minţii şi o slujire a lumii. De aceea e 
greșală. Dar curvia abate toate simţirile și puterile trupului și ale sufle- 
tului și preface si corupe chipul şi asemănarea zvirlindu-le în nimic. De 
aceea e și uumită cădere». Alla: «Ereziile sînt din mîndrie, curviile din 
dulce pătimire. Cei dintii se îndreaptă prin smerenie, cei de al doilea prin 
greaua pătimire». Ed. 1970: «Nu a lăsat nedezlegată întrebarea, pentru 
că e de nedezlegat, ci cu voia, pentru o iconomie mai adincă. Căci cui 
nu-i este vădit că a cădea în erezie e lucrul cel mai greu dintre toate la 
Dumnezeu şi la oameni ? Dar fiindcă patima curviei, ca una ce se sădește 
în fire şi exercită o mare tiranie prin plăcere, se reîntoarce uşor și ade- 
seori atrage pe oameni și-i face să lunece şi după pocăință, de aceea ceł 
ce a curvit e oprit pentru ani de la Stintele Taine, ca să nu se întoarcă 
iarăşi la vărsălura sa și să i se facă grea îndreptarea; și pentru a sădi 
frica în toţi, ca să lupte împotriva patimii cu toată puterea. lar rostogo- 
lirea în erezie este o patimă şi o neștiință sufletească ce se iveşte mai 
mult din rătăcire sau din iubirea de stăpînire, sau din slava deșartă. Dar 
după trezirea celui ce a suferit de ea, acela nu mai are război din partea 
ei, sau tulburare din partea firii. Deci ce nevoie e să-i ţină pe aceştia 
departe de pragurile bisericilor ?' Se mai poate spune şi altfel: că scopul 
celor ce povățuiesc, învăţind și tămăduind, este să taie din rădăcină răul, 
ca să nu răsară iarăși. De aceea nu se mulțumesc numai cu înlăturarea 
răului, ca la cei ce s-au abătut de la dogme, sau au înclinat spre erezie, 
ci rînduiesc şi un timp, cum e obiceiul acriviei (stricteţii n. tr.), ca cei ce 
au curvit să uite de plăcerea urită. Căci cel ce a curvit, deși știe că lucrul 
e rău, totuşi e atras de plăcere, din lipsa frinelor; el nu rătăcește din 
neştiință. Răul ereziei stă numai în suflet. Dar curvia, pornind din sufletul 
liber, a umplut trupul de stricăciune din pricina păcatului. Apoi cel ce, 
luptînd în chip natural, întoarce pe cineva din erezie, odată cu întoar- 
cerea l-a şi curăţit. Dar cel ce se întoarce din curvie are nevoie de timp, 
de lacrimi și de post, ca să se șteargă plăcerea întipărită în el şi să vin- 

dracul curviei, şi ce fel, din cuvintele Duhului și din 
harul şi puterea aflătoare în ele. 


45) Să nu te amăgeşti pe tine, o, tinere! Am văzut 
pe unii rugîndu-se din suflet pentru cei iubiţi de ei. 
Aceştia, mişcaţi de curvie, socoteau că împlinesc o 
lege a iubirii. 

46) Se poate întina cineva trupeşte prin atingere. 
Şi nimic nu-i mai rău decît această simţire 484. 

47) Adu-ţi aminte de cel ce şi-a înfăşurat mîna în 
rasă şi fă-ţi mîna moartă faţă de cele fireşti şi nefirești 
ale trupului tău şi ale celui străin 485. 

48) Socotesc că nu trebuie să se numească cineva 
nicicum sfînt, înainte de a preface în loc sfînt pămîntul 
acesta (trupul ?), dacă e cu putinţă să-l prefacă. 

49) Cînd ne întindem pe aşternut, atuncea să ne 
trezim. Pentru că atunci luptă mintea cu dracii fără de 
trup. Şi dacă se va afla iubitoare de plăcere, se va face 
trădătoare din plăcere. 

50) Aducerea aminte de moarte să se culce cu tine 
și să se scoale cu tine ; şi tot aşa rugăciunea de un sin- 
dece rana păcatului care s-a întipărit în trup şi să facă mintea neturată 
și neînclinată spre ea, prin uitarea îndelungată. Dar dacă rămin amindoi 
nepocăiţi, nu vor avea aceeași osindă», ci, ereticul, una mai mare. 

484. «Maica faptei e atingerea, precum a acesteia, vederea, şi a aces- 
teia, auzul şi mirosirea. Dacă deci cineva nu vine condus de acestea la 
atingere, ci cade mai degrabă cu gindul, nu vine la faptă, mai bine zis 
nu se năpustește spre fapta rea. De aceasta e bine să fugim, începînd 
chiar de la privire». 

485. «E de insemnat că nu trebuie să se atingă cu mîinile sau cu alt 
mădular, chiar dacă sint unii ai altora cei ce se ating, asemenea fratelui, 
care şi-a întășurat mîna în rasă, sau cu alt petec, şi aşa a trecut riul pe 
maica sa. Şi nu numai să nu ne atingem de alt mădular, dar nici măcar 
să nu ținem dezgolit vreun mădular al nostru. Și mai ales dacă cineva e 
și războit de trup. Nici să nu ne scărpinăm, căci atingerea e maica 
păcatului». 

gur gînd a lui lisus 486. Căci nu vei afla alte ajutoare ca 
acestea în somn. 

51) Unii socotesc că războaiele şi scurgerile sînt 
pricinuite numai de mîncări. Dar eu am văzut tare în- 
tinaţi de acestea şi pe cei foarte bolnavi şi postitori la 
culme. 

52) Am întrebat odată despre acestea pe un călu- 
găr dintre cei mai încercaţi şi cu darul deosebirii, şi 
m-a învăţat, fericitul, foarte înţelepţește. Se întîmplă, 
zicea pururea-pomenitul, în somn o scurgere din mul- 
ţimea bucatelor şi din odihnă ; o alta e din mîndrie, 
cînd ne fălim cu îndelungata noastră necurgere ; şi 
iarăşi există o alta din dispreţuirea aproapelui. Dintre 
acestea, cele două din urmă se pot întîmpla şi celor 
bolnavi, poate şi toate trei. Iar dacă cineva se vede pe 
sine curăţit de toate aceste pricini spuse înainte, feri- 
cit este pentru o astfel de nepătimire; el a pătimit 
ceea ce i s-a-întîmplat, numai din pizma dracilor. Dum- 
nezeu îngăduie pentru un timp să i se întîmple aceasta, 
ca prin întîmplarea aceasta fără de păcat să dobîn- 
dească o și mai înaltă smerenie. 

53) Nimenea să nu se învoiască a gîndi ziua la nălu- 
cirile sale din timpul somnului. Căci şi acesta este un 
scop al dracilor, ca să ne murdărească în starea de ve- 
ghe cu cele din visuri. 

54) Să luăm seama şi la altă viclenie a vrăjmaşului 
nostru. Precum mîncările ce vatămă trupul obișnuiesc 


486. Ed. 1970: «Rugăciune de un singur gind se numește cea care 
priveşte spre un singur lucru şi numai la acesta se gindește și numai 
pentru el se roagă: mîntuirea. Şi aceasta este: «Doamne Iisuse Hristoase, 
Fiul lui Dumnezeu, miluiește-mă» şi: «Tatăl nostru». Călugărul și oricare 
credincios nu se gindește la învățături dogmatice ca la nişte obiecte de 
gîndire teoretică. El gîndeşte totul în funcţie de miîntuirea sa. Aceasta îl 
preocupă, aceasta îl doare, de aceasta se îngrijește, pentru aceasta luptă. 
E o gindire plină de simţire. Ea îi angajează în mod palpitant întreaga 
fiinţă. 

să ne pricinuiască boala după un timp, sau după o zi, 
așa se întîmplă de multe ori şi cu pricinile ce ne înti- 
nează 486 bis, 


55) Am văzut pe unii ce s-au desfătat (cu mîncări), 
fără să fie războiţi îndată. I-am văzut mîncînd împreu- 
nă cu femei şi petrecînd cu ele şi neavînd în acele cli- 
pe nici un gînd rău. Şi amăgindu-se, s-au încrezut în ei 
şi n-au mai avut nici o grijă, socotind că au pace şi si- 
guranţă în ei. Dar deodată au pătimit vătămarea în 
chilie. Care vătămare ? Cea care ne vine trupeşte şi su- 
fleteşte numai nouă, cînd ne aflăm singuri. Cel ce a 
fost încercat, ştie aceasta. Dar cel ce n-a fost încercat, 
nu trebuie să ştie 287, 


În vremea aceea ajutor bun îi este sacul, cenuşa, 
starea în picioare toată noaptea, mulţumirea cu pîine, 
limba arsă şi cu măsură răcorită, așezarea în cosciuge 
şi, înainte de toate, smerenia ; şi, dacă e cu putinţă, 
ajutorul unui părinte sau al unui frate sîrguincios, bă- 
trîn cu cugetul 458. Căci ar fi minune să se poată mîntui 
din ocean o corabie singură. 


486 bis. «Aceasta e o mare viclenie. Dracii, care nu obosesc niciodată 
de a ne război, întrerup aceasta pentru un timp, cînd văd la noi o mole- 
şeală. Aceasta pentru ca, dispreţuindu-le, din lipsă de grijă, noi să facem 
acestea în tot timpul. Adică aflîndu-ne singuri, cele în care ni se cere o 
grijă atentă, să ne împingă la alunecare. De aceasta să ne păzim, ca nu 
cumva, fără alte trupuri, folosindu-ne de trupurile proprii să săvirşim 
păcatul, mai bine zis să ne rostogolim în groapă». 

487. «Deci trebuie ocolită orice convorbire cu femeile, ca putînd duce 
Ja o slăbire a friînelor. lar dacă aceasta e cu neputinţă din anumite tre- 
buinţe, sau pentru grija de săraci, trebuie vorbit căutînd cu capul în jos, 
căci multora, sau aproape tuturor celor biruiți de frumusețea femeilor, 
le-a venit moartea prin ferestre, cum l-a luat în stăpînire și pe marele 
prooroc şi împărat (David) cînd a privit spre baia aceea aducătoare de 
moarte». 

488. Ni s-a povestit despre călugări din minăstirile din Moldova care 
dormeau în sicrie. «Căci și sicriele ajută la scăpare de ispită. Dar totul 
este smerenia, căci sicriul este spre smerenie. Pe lingă aceea, să avem 
și pe un frate dintre cei nevaitori, împreună-rugător». 

56) Aceeaşi cădere pricinuieşte unuia o osîndă în- 
sutită faţă de cea săvîrșită de altul: după felul (celui 
ce o săvîrșeşte), după loc, după înaintare şi după alte 
multe 499, 


57) Mi-a istorisit cineva o pildă foarte înaltă de cu- 
răţie (castitate). Văzînd cineva, zicea, o frumuseţe de- 
osebită, slăvea foarte pe Făcătorul din acest prilej şi 
numai de vederea ei era mişcat la iubirea lui Dumne- 
zeu şi-i izvorau lacrimi 4%. Dacă unul ca acesta are tot- 
deauna , în asemenea prilejuri, o astfel de simţire și 
lucrare, a înviat nestricăcios înainte de învierea de 
obşte 491. 


58) Acelaşi lucru îl vedem și în cîntări. Iubitorii de 
Dumnezeu sînt mișcaţi spre o bucurie lină şi spre iubi- 
rea dumnezeiască şi spre lacrimi şi de către cîntările 


489. Dăm aceeași scolie din P.G. în formularea mai bună a ed. 1970: 
«Fel (mod) numește educaţia. Loc, faptul de a nu fi aproape de căderi. 
Înaintare, faptul de a avea o experienţă a stării călugărești. Căci cel ce 
a fost educat în bune moravuri şi s-a aflat departe de locul căderilor şi 
e încercat în lupta nevoinţei, lăsîndu-se biruit de curvie, are o mai mare 
osîndă decit cel crescut cu negrijă și în neorînduială și fără experienţă, 
dacă a alunecat. lar «după alte multe» înseamnă a săvirși într-un loc mai 
sfint fapta murdară, sau în suflet curat, sau în mînăstire, sau cu o femeie 
măritată, sau cu o rudenie trupească sau duhovnicească, sau a fi şi altuia 
pricină şi învăţător spre o faptă necurată». 

490. «Socotesc că vorbeşte de Nonu, care a botezat pe sfinta Pelaghia. 
Acesta, eliberat de războiul patimilor împreunate cu lucrurile, a îmbrăcat 
haina nepătimirii. Venindu-i la îndemînă prilejul, nu s-a dovedit pătimașş 
(căci era izbăvit de patimă). El privea frumuseţile de sus. Dar iubitorii de 
plăcere lucrează dimpotrivă». 

491. «Înviere nestricăcioasă numeşte pe cea din viaţa de faţă, venită 
din schimbarea moravurilor. Căci cînd desfrinatul se face neprihănit şi 
lacomul milostiv și cel aspru, blind, a venit învierea încă aici, ca o ar- 
vună a celei viitoare. Și cum e această înviere? Prin faptul că păcatul a 
fost omorît și dreptatea s-a înălțat, că viața cea veche a încetat şi cea a 
tot nouă și îngerească e trăită». La învierea de obște, trupul fiind total 
înduhovnicit într-o comuniune dialogică deplină cu Dumnezeu va fi cu 
totul neprihănit, deci nestricăcios. 

din afară şi de către cele duhovniceşti. Iubitorii de 
plăcere, dimpotrivă. 

59) Unii, precum am spus mai înainte, sînt războiţi 
cu mult mai mult în locurile de liniştire (de sihăs- 
trie). Şi nu e de mirare. Căci dracilor le place să pe- 
treacă acolo, fiind izgoniți de Domnul în locuri pustii 
şi în adînc, spre mîntuirea noastră 4%. 

60) Dracii îl războiesc cumplit pe cel ce se linişteş- 
te (pe sihastru), ca, nefolosindu-se acesta cu nimic din 
pustie, să vină în lume. Dar pleacă de la noi care pe- 
trecem în lume, ca simţindu-ne nerăzboiţi în ea, să ră- 
mînem cu cei din lume 4%. 

61) Unde sîntem războiţi, acolo luptăm fără îndoia- 
lä şi noi, cu tărie, cu vrăjmașul. Căci cînd nu luptăm 
noi împotriva lui, ni se face și el prieten 44. 

62) Petrecînd pentru un timp în lume pentru vreo 
trebuinţă oarecare, sîntem acoperiţi de mîna lui Dum- 
nezeu, poate pentru rugăciunea părintelui nostru şi ca 
să nu se hulească și Domnul prin noi. Dar uneori nu 
sîntem ispitiţi şi din pricina nesimţirii şi a faptului că 
avem de mai înainte multă cercare şi săturare din 
cele văzute, vorbite şi făcute. Sau, poate dracii se de- 
părtează şi ne părăsesc pe noi de bună voie, făcînd să 


492. Poate fi și un adînc vecin cu adîncul liniștii şi al vieţii îm 
Dumnezeu. 

493. «Gindurile rele îşi iau ființa din alegerea noastră și din reaua 
lucrare a dracilor. Iar cele bune din fire — căci am fost făcuți buni —, 
din alegere, datorită libertăţii, și din îndemnul îngerilor. Deci cele rele 
își iau ființa din două izvoare, iar cele bune, din trei. Să ne aducem deci 
aminte de cel ce zice: «Staţi împotriva diavolului și va fugi de la voi» 
(lac. 4, 5). Deci să stăruim în nevoinţă. Dimpotrivă, nerăzboirea noastră 
de către el în lume este o viclenie a lui și nu un semn al iubirii de 
oameni», 

494. Cind sîntem războiţi de demoni înseamnă că noi înșine luptăm 
împotriva lor. Căci cînd nu luptăm împotriva lor, ne sînt prieteni, pentru 
că facem prin noi înşine ceea ce le place lor. 

se umple locul golit de toate celelalte, de închipuirea 
de sine a noastră. 

63) Ascultaţi şi o altă meşteşugire şi viclenie a aces- 
tui amăgitor, toţi cei ce v-aţi hotărît să vă deprindeţi 
în neprihănire, şi păziţi-vă ! Mi-a istorisit careva dintre 
cei ce au suferit cercarea vicleniei, că de foarte multe 
ori dracul trupurilor se retrage cu desăvirşire, insu- 
flînd călugărului o evlavie la culme, ba poate punînd în 
mişcare în el şi izvor de lacrimi în timpul cît şade cu 
nişte femei şi vorbeşte cu ele, sfătuindu-l să le îndem- 
ne să gîndească la moarte, la judecată, la neprihănire. 
Aceasta pentru ca, nenorocitele, cîştigate prin cuvînt 
şi prin prefăcuta evlavie, să alerge la lup, ca la păstor. 
Şi apoi născindu-se obişnuinţa şi îndrăzneala, nenoro- 
citul să sufere căderea. 

64) Să fugim, ca să nu vedem, nici să auzim de 
fructul din care ni s-a poruncit să nu gustăm. Căci m-aş 
mira să ne socotim mai tari ca proorocul David. Acest 
lucru este cu neputinţă 4%. Atît de înaltă și de mare e 
lauda neprihănirii, că unii dintre părinţi au îndrăznit 
să o numească nepătimire. 

65) Spun unii că e cu neputinţă să se numească ci- 
neva curat (neprihănit) după gustarea păcatului. Dar 
eu spun: «E cu putinţă şi uşor celui ce voieşte să alto- 
iască măslinul sălbatec cu cel bun» (Rom. 11, 22). Dacă 
i s-ar fi încredinţat cheile cerului celui feciorelnic cu 
trupul (apostolului Ioan), poate ar fi dogmatizat bine 


495. «Priveşte aci folosul mutării dintr-un loc. Căci Duhul Sfint în- 
văţind pe părinţi că cel ce se nevoieşte îşi poate schimba moravurile din 
schimbarea locului, aceştia strigă : fugiţi de locurile căderilor... lar amin- 
tind de David, părintele se gîndeşte la căderea lui cu Berșeba». Din Isaac: 
«Cel ce nu se depărtează de pricinile patimilor, e atras cu voie şi fără 
voie de păcat. lar pricinile păcatelor sînt acestea: vinul și femeile, bogă- 
ţia şi buna propăşire a trupului, nu pentru că acestea sînt prin fire păcat, 
ci pentru că firea înclină prin ele ușor spre patimile păcatului. De aceea 
omul trebuie să se păzească cu sirguinţă». 

cei amintiți înainte. Dar dacă nu, să-i ruşineze pe ei cel 
ce avea soacră şi s-a făcut neprihănit şi poartă cheile 
împărăției (Petru). 

66) Multe chipuri are şarpele trupurilor. Celor ne- 
cercaţi le insuflă să facă numai încercarea şi să încete- 
ze apoi. lar pe cei cercaţi îi stîrneşte ticălosul iarăși 
spre cercare prin amintire. Mulţi din cei dintîi sînt ne- 
războiţi din necunoaşterea răului ; dar cei de al doilea 
suferă multe supărări şi războaie, ca unii ce au trecut 
prin cercarea acestei urîciuni. Dar de multe ori se în- 
tîmplă şi dimpotrivă. 

67) Cînd ne sculăm unii din somn plini de bunătate 
şi pașnici, sîntem mîngiiaţi în chip ascuns de sfinţii în- 
geri. Şi mai ales cînd ne culcăm cu multă rugăciune şi 
trezvie. Dar se întîmplă uneori să ne sculăm din somn 
mahmuri, pătimind aceasta din pricina unor visuri şi 
vederi urîte. 

68) «Văzut-am pe cel necurat prea înălțîndu-se, ri- 
dicîndu-se, turburîndu-se și înfuriindu-se în mine ca 
cedrii Libanului. Şi am trecut prin înfrînare şi iată nu 
mai era mînia lui ca mai înainte. Și l-am căutat, sme- 
rind cugetul meu, şi nu s-a mai aflat în mine locul lui și 
urma lui» (Ps. 36, 35—36). 

69) Cel ce a biruit trupul a biruit firea. Iar cel ce a 
biruit, negreşit a ajuns mai presus de fire. Şi cel ce 
s-a făcut aşa, «micşoratu-s-a cu puţin faţă de îngeri» 
(Evr. 2, 7), ca să nu zic că deloc 4%. 

70) Nu e o minune că cel nematerial (dracul) luptă 
cu cel material. E minune, cu adevărat, că cel care se 
află în materie, luptînd cu acest trup material, vrăj- 
maş şi viclean, pune pe fugă pe vrăjmaşii netrupeşti. 

496. Trupul ţine de fire. Cine biruie trupul și-a biruit firea şi a ajuns 
mai presus de ea, ca îngerii. Dar aceasta, numai prin puterile Sfintului 


Duh. El rămîne om, dar cu o viață curată și dăruită lui Dumnezeu, ca a 
îngerilor. 

71) Domnul cel bun arată multă purtare de grijă 
faţă de noi şi prin aceea că înfrînează pe femele cu frî- 
ul ruşinii. Căci dacă ea s-ar năpusti spre bărbat, nu s-ar 
mîntui nici un trup. 

72) Părinţii au stabilit, cu darul lor de deosebire, 
că alta este momeala, alta însoţirea, alta încuviințarea, 
alta robirea, alta lupta şi alta așa numita patimă a su- 
fletului. 

Momeala, lămuresc fericiţii, e gîndul simplu, sau 
icoana a ceva adus în inimă în chip înţelegător. 
Însoţirea e convorbirea cu ceea ce s-a arătat în chip 
pătimaş sau nepătimaş. Consimţirea (încuviințarea) 
este învoirea cu plăcere a sufletului, cu ceea ce 
s-a arătat. Robirea e tragerea cu sila şi fără voie a ini- 
mii, sau însoţirea stăruitoare a inimii cu lucrul acela 
şi pierderea stării noastre celei bune. Lupta hotărăsc 
ei că presupune puterea la fel de tare cu a aceluia îm- 
potriva căruia se dă lupta, putere care sau învinge, sau 
suferă înfrîngerea. Iar patima spun că e propriu-zis 
ceea ce se încuibează în curs de vreme lungă în suflet, 
în chip pătimaș, şi-l duce la o deprindere prin obişnu- 
inţa cu ea, încît se porneşte de bună voie şi de la sine 
spre fapte. 

Dintre acestea toate, prima treaptă e nepăcătoasă ; 
a doua, nu în chip negreşit ; a treia, potrivit cu starea 
celui ce luptă. Iar lupta pricinuieşte sau cununile sau 
pedepsele. Robirea altfel se judecă dacă se întîmplă în 
vremea rugăciunii şi altfel dacă în afara rugăciunii ; 
altfel, în stările de mijloc şi altfel, în amintirile rele. 
Iar patima e urmată în toate, în chip neîndoielnic, fie 
de pocăinţa potrivită, fie de chinurile viitoare..Deci cel 
ce gîndeşte nepătimaș, primul lucru, le-a tăiat pe toate 
cele ce urmează. 

Mai găsim la părinţii care lămuresc lucrurile .în 
«chipul cel mai amănunţit şi un alt înţeles mai subţire 

al acestora, pe care unii spun să o numim uitare de 
sine. Aceasta înseamnă ivirea năpraznică a patimii, 
fără timp, fără gînd şi chip, în cel ce o suferă. Nimic nu 
apare mai subţire, sau mai neobservat ca aceasta în 
duhuri. Ea şi-arată prezenţa în sufletul unora printr-o 
amintire simplă şi fără convorbiri, deodată şi pe neaş- 
teptate şi în chip neştiut 17. Dacă cineva a putut să 
descopere această subţiime a patimii din el prin plins, 
el ne poate învăţa cum se poate curvi, în chip pătimaș, 
numai prin ochi, prin simpla privire, prin atingerea 
miîinii, prin auzirea unei cîntări, fără nici un înţeles 
sau gînd. 

73) Unii spun că trupul vine la patimi din gîndurile 
de curvie. Alţii, iarăşi, că gîndurile rele se nasc din 
simţirile trupului. Și cei dintii zic că dacă nu ar lua-o 
înainte mintea, trupul nu i-ar urma 4%, Iar cei de al 
doilea aduc în susţinerea lor răutatea patimilor tru- 
peşti, zicînd : de multe ori gîndurile îşi primesc intra- 
rea în inimă printr-o vedere prea plăcută, printr-o 
atingere a miîinii, prin mirosirea unei bune miresme, 
prin auzirea unui glas dulce. Să înveţe despre acestea 
cel ce poate în Domnul. Căci acestea sînt foarte folo- 


497. «Robirea urmează însojirii şi cere timp şi un mod de dezvollare. 
Dar uneori e unită cu răpirea și se produce repede şi de multe ori fără 
obişnuire, fără timp și stare sufletească pregătită. Ea aduce vătămarea 
prin simple ginduri și simţiri în vremea în care sîntem răpiți». 

498. «Unui gînd rău îi premerge o patimă. Dar patimii îi premerge 
simţirea. lar relei întrebuinţări a simţirii îi premerge mintea». Alta, a 
siîntului Maxim : «Patimile obișnuiesc să fie mișcate de simţuri. Deci fiina 
de faţă iubirea și înfrînarea, patimile nu se vor mişca, iar nefiind de faţă, 
acelea se mișcă. luţimea are nevoie de mai mulfe leacuri decît pofta. De 
aceea se zice că iubirea este mare, pentru că e friîu al iujimii. Pe aceasta 
a numit-o şi Moise simbolic omoritoare de șerpi în cele naturale (Lev. 
11, 22). Alla, a lui Isaac: «Mişcarea gîndurilor în om are patru pricini: 
întîi din voinţa trupului natural; al doilea, din nălucirea simţurilor legate 
de lucrurile Jumii pe care le aude şi le vede; al treilea, din dezlegarea 
sufletului de minte; al patrulea, din momelile dracilor ce ne războiesc». 

sitoare şi trebuincioase celor ce se îndeletnicesc cu 
făptuirea prin cunoștință. Dar pentru lucrătorul în 
simplitatea inimii, acestea nu au nici un rost. Căci cu- 
noștinţa nu e a tuturor. Dar nici fericita simplitate nu 
o au toţi, ca pavăză faţă de vicleniile dracilor 4%. 

74) Unele dintre patimi vin din cele dinăuntru asu- 
pra -trupului, altele, dimpotrivă. Celor din lume li se 
întîmplă lucrul al doilea. Iar celor ce duc viaţă călu- 
gărească, primul, din pricina lipsei de prilejuri. Eu zic 
despre ei aceasta : căuta-vei la cei răi înţelepciune şi nu 
o vei afla. 

75) Cînd luptînd mult împotriva dracului, însoţito- 
rul lutului, îl vom alunga din inima noastră, bătindu-l 
cu piatra postului și străpungîndu-l cu sulița smere- 
niei, atunci, sălăşluindu-se în trup ca un vierme oare- 
care, se sileşte, ticălosul, să ne întineze, aţiţindu-ne 
spre mișcări dobitoceşti şi necuvenite. Aceasta obişnu- 
iesc să o pătimească mai ales cei ce ascultă de dracul 
mândriei. Pentru că nemaipurtînd în inimă gînduri 
neîncetate de curvie, se apropie de patima mîndriei. Că 
ceea ce am spus e adevărat, vor vedea cînd, începînd 
a se strădui pentru oarecare liniștire, se vor cerceta cu 
grijă. Atunci vor afla în adîncul inimii lor ca un fel de 
şarpe ascuns în gunoi sfătuindu-i să se silească cu toa- 
tă sîrguinţa şi rîvna să dobîndească virtutea oarecărei 
curăţii a inimii. Nu înţeleg, nenorociţii, cuvîntul care 
zice : «Ce ai ce nu ai luat în dar, sau de la Dumnezeu, 
sau din împreună lucrarea şi rugăciunea altora ?» 
(I Cor. 4,7). 


499. Cei ce se află pe treapta eforturilor de curăţire prin fapte se 
folosesc de cunoștința metodelor de lucru ale diavolului, descrise mai 
inainte. Dar pentru cei ce ajung la simplitatea nevinovăţiei, ele nu mai 
sînt de trebuință. Nevinovăţia lor e ea însăşi o pavăză împotriva tuturor 
uneltirilor meșteşugite ale diavolului. Ei nù mai pot fi clintiți din nevi- 
novăţia lor. 

Să ia aminte deci, cu toată sîrguința, la numitul 
şarpe din inima lor şi să-l izgonească, omorîndu-l cu 
multa smerită-cugetare. De vor face aceasta, înstrăi- 
nîndu-se de el„vor putea să se dezbrace şi ei poate 
cîndva de veșmintele de piele (Fac. 4, 24) şi să cînte 
Domnului, ca odinioară tinerii neprihăniţi, cîntarea de 
biruinţă, dacă dezbrăcîndu-se de ele nu se vor afla goi 
de nevinovăția acelora şi de smerenia firească 5%. 


Dar şi acest drac ţine seama, cu:-mult mai mult decât 
ceilalți, de vremi. Căci ticălosul încearcă să ne războ- 
iască mai ales atunci cînd nu putem să ne rugăm şi tru- 
peşte împotriva lui 501. 


Celor. ce n:au dobîndit încă adevărata rugăciune a 
inimii, mult le-ajută chinuirea din rugăciunea trupeas- 
că 52, adică ridicarea miinilor, lovirea “pieptului, pri- 
virea curată la cer, zgomotul suspinelor, plecarea ne- 
contenită a genunchilor. Deoarece adeseori nu le pu- 
tem face pe acestea cînd sînt alţii de faţă, de aceea toc- 
mai atunci ne şi războiesc mai ales dracii. Dar şi cînd 


500. Nu ajunge deci să se dezbrace de 'haina senzualităţii, ci trebuie 
să îmbrace și haina de lumină a nerăutăţii, sau a curăţiei, sau a virtuţilor. 
între ele trebuie să strălucească smerenia. Căci altfel toate pot fi întu- 
necate de o nouă murdărie. ,, 

501. Nu ajunge să ne rugăm numai cu sufletul, iar trupul să-l lăsăm 
neobservat, ti trebuie să âducem şi trupul în stare de rugăciune: să-l 
îngenunchem, să-l facem să stea liniştit, cuviincios, îmbrăcat peste tot etc. 
Altfel ne rugăm în genunchi, a recunoscut și filozoful Max Scheler (Das 
Ewige im Menschen). Dar'aceasta nu înseamnă că ne putem ruga numai 
cu trupul. «Cu drept cuvînt rugăciunea minţii trebuie să se facă și de cei 
ce slujesc trupește. Căci 'cînd dracii văd pe cineva ocupat cu slujirile 
trupești, socotind că nu e cu putință a se ruga trupește împotriva vrăj- 
mașilor, dau năvală asupra lui prin cele mai uriîte ginduri și-l duc la 
înfrîngere». 

502. Acestea neînțelegindu-le: occidentalii, au dezbrăcat cultul de 
orice efort al trupului, de orice antrenare'a trupului, renunţind la orice 
efort de sfințire a lui şi socotind în mod greşit că sufletul se poate 
sfinți şi smeri fără trup. Ei vof să facă rugăciunea comod, șezind în bise- 
rici în scaune. 

nu avem tăria să ne împotrivim vrăjrăașilor noștri cu 
vigoarea minţii și cu puterea nevăzută a rugăciunii, ne 
supunem în chip necesar lor. 

Tu însă, fugi repede, de este cu putinţă. Ascunde- 
te puţin şi fă-te necunoscut. Piveşte în sus cu ochiul su- 
fletului, de este cu putinţă. Iar de nu; măcar cu cel din 
afară. Răstignește-ţi mîinile în chip nemișcat, ca şi prin 
înfăţişare să rușinezi pe Amalic şi să-l biruieşti 5%. 
Strigă către Cel ce te poate .mîntui, nu cu cuvinte iscu- 
site, ci cu cuvinte smerite. Începe înainte de toate cu: 
«Miluiește-mă, că neputincios sînt» 54. Atunci vei cu- 
noaşte cu fapta puterea Celui Prea Înalt şi vei izgoni 
în chip nevăzut pe cei nevăzuţi, prin ajutor nevăzut 5%. 

Cel ce s-a -obişnuit să se roage astfel va putea izgoni 
repede chiar şi numai cu sufletul pe vrăjmaș. Căci al 
doilea lucru este darul dat (âvidapov) de Dumnezeu 
lucrătorilor celui dintîi. Şi pe drept cuvînt. 

76) Aflîndu-mă undeva într-o adunare, am cunoscut 
un frate sîrguincios supărat de gînduri rele. Acesta, 
neaflînd loc potrivit pentru rugăciune, intrînd la locul 
trebuincios pîntecelui, ca și cînd ar fi fost silit de aces- 
ta, a pornit acolo cu rugăciunea plină de putere împo- 
triva celor ce-l războiau. Iar dojenindu-l eu pe el pen- 
tru nepotrivirea locului, a zis : «Fiind urmărit de gîn- 
duri necurate, m-am rugat în loc necurat să fiu curăţit 
de ele» 5%, 


503. Ed. 1970: «Adică pe dracul curviei». 

504, «Roagă-te întîi pentru curățirea de patimi; al doilea, pentru a 
ie izbăvi de neștiinţă ; şi al treilea, de toată ispita și părăsirea». 

505, «A experia ajutorul lui Dumnezeu înseamnă a primi darul potri- 
vit cu dispoziţia sufletului nostru». 

506. Din sfintul loan Gură de Aur: «Trebuie știut că nu se caută 
locul rugăciunii, ci modul. Ieremia era în noroi şi se ruga lui Dumnezeu. 
Daniil, în groapa leilor, şi îmblînzea pe Dumnezeu. Moise, pe mare și Dum- 
nezeu îi zicea: Ce strigi către Mine? Tilharul, pe cruce şi i s-a deschis 
cerul: Deci și tu ori unde ai fi, roagă-te cu conștiința curată și Dumnezeu 

77) Toţi dracii se luptă să întunece mintea noastră, 
apoi îi însuflă cele plăcute lor. Căci dacă mintea nu 
va fi adormită, comoara nu se va jefui. Dar cel al 
curviei mai mult decît toţi. Acesta, întunecînd adese- 
ori mintea conducătoare, îi face pe oameni să săvîr- 
şească acele lucruri, pe care numai cei ieşiţi din minte 
le săvirşesc. De aceea, trezindu-se mintea după o vre- 
me, ne ruşinăm nu numai de cei ce ne văd, ci şi de noi 
înșine, pentru faptele, pentru vorbele şi pentru înfăţi- 
şările noastre necuviincioase şi ne uimim de orbirea 
noastră -de mai înainte. De aceea mulţi cunoscînd a- 
ceâsta s-au oprit de la rău. 

78) Întoarce-te de la vrăjmaşul care după vreo fap- 
tă te împiedică să te rogi, sau să lauzi pe Dumnezeu, 
aducîndu-ţi aminte de cel ce a zis : «Pentru că sufletul 
meu, chinuit de gîndurile fără voie, îmi pricinuieşte 
osteneli, voi căuta dreptatea lui împotriva vrăjmaşilor 
lui» (Lc. 18, 5) 507. 


79) Cine a biruit trupul ? Cel ce și-a zdrobit inima. 
Dar cine şi-a zdrobit inima ? Cel ce s-a tăgăduit pe 
sine. Căci cum nu se va zdrobi cel ce a murit voii sale ? 

80) Există pătimaş mai pătimaş decît pătimașul. E 
cel ce îşi face cunoscute murdăriile lui cu plăcere şi cu 
dulce împătimire de ele 3%. 


81) Gîndurile necurate şi urîte se ivesc în inimă de 
la amăgitorul inimii, de la dracul curviei. Pe acestea le 
tămăduieşte înfrînarea şi socotirea lor ca nimic. 


te aude. Căci al Lui este pămintul și plinirea lui». Alta: «Nu locul, ci 
virtutea face locul vrednic de cinste». 

507. «Vezi că n-a zis sufletul chinuit de patimi, ci de pre-judecăţi 
(de. ginduri urite fără voie). Căci stăpinirea patimilor e un rod de bună 
voie al libertăţii, dar pre-judecata, sau gindul sugerat e o tiranie fără 
voie». 

508. E cel ce se făleşte cu murdăriile săvirșite și se.îndulceşte cu ele 
povestindu-le. 

82) În ce chip şi.fel voi judeca pe.acest prieten al 
meu, după pilda celorlalte patimi, 6dată ce-l voi lega 
pe el, nu știu. Căci se dezleagă înainte de a-l lega; mă 
împac cu el înainte de a-l judeca ; şi mă îmblînzesc 
înainte de a-l pedepsi. Cum voi birui pe cel pe care 
m-am obişnuit să-l iubesc prin fire ? Cum mă voi eli- 
bera de el, cu care m-am legat pentru veci ? Cum îl 
voi omorî pe cel ce va învia-odată cu mine ? Cum voi 
arăta nestricăcios pe cel ce a primit prin fire strică- 
ciunea ? Ce lucru binecuvîntat voi spune celui ce a do- 
bîndit prin fire cele binecuvîntate ? 50. 

De-l voi lega cu postul, osîndind pe aproapele (care 
nu postește n.tr.) mă predau iarăși lui. De-l voi- birui, 
încetînd să judec, înălțîndu-mă cu inima, mă voi ve- 
dea iarăși coborit. Îmi este şi împreună-lucrător și 
vrăjmaș ; şi ajutător, şi protivnic; și susţinător, şi is- 
coditor de curse ; slujit, mă războieşte, topit (cu pos-: 
tul. n.tr.) pierde din putere ; odihnit, iese. din rînduia- 
lä ; muncit iarăşi, nu rabdă ; de-l întristez, îl primejdu- 

509. E o întreagă dramă pe care o pricinuieşte faptul că pe de o parte 
trupul ne e necesar și bun, pe de alta ni se face pricină de suferinţă și 
de osindă, Problema nu e de ordin teoretic, ci e trăită dureros. Orice cale 
am alege” e împreunată cu dureri. Dacă-l lăsăm în plăceri, acestea sint 
trecătoare şi urmate de dureri temporare și veșnice. Dacă-l oprim de la 
plăceri, aceasta iarăşi înseamnă durere îndelungată pentru “el. Complexi- 
tatea problemei se datorește faptului că trupul merită să fie salvat, pentru 
că în fond e bun, şi de salvarea lui depinde miîntuirea mea. Dar mintuirea 
nu înseamnă a-l lăsa în plăcerile lui, nu înseamnă aul salva: așa cum este 
— căci aceasta nu e salvare — ci a-l curăţi şi a lupta mereu pentru cu- 
răția lui, sau pentru el, împotriva a ceea ce îi place lui în fiecare clipă 
și-l condamnă stricăciunii şi cħinurilor veşnice. Soluţia e aflarea liniei 
adevărate între extreme, linia echilibrului, sau a dreptei socoteli. Dar 
această linie e subţire ca o muchie de cuţit. Mereu sîntem în situaţia de 
a -înclina într-o parte sau în alta. De aci vine drama continuă. nu numai 
în viaţa omenească individuală, ci și în toată istoria omenirii. Aceasta e 
şi pricina marii și complexei aventuri mereu noi a omenirii. 


248 i FILOCALIA 


iesc ; de-l rănesc, nu am prin cine să cîştig virtuțile; 
pe acelaşi îl îmbrățișez şi-l resping. 

Care e taina cu privire la mine ? Care e raţiunea al- 
cătuirii mele ? Cum îmj -sînt mie însumi duşman şi 
prieten ? Spune-mi tu, spune-mi, soţul meu, firea mea! 
Căci nu caut să aflu de la altul despre tine 510. Cum aș 
rămîne nerănit de tine ? Cum aș putea scăpa de pri- 
mejdia naturii mele ? Fiindcă m-am alăturat lui Hris- 
tos ca să te dușmănesc, cum voi birui tirania ta ? Căci 
am ales să te supun silei mele. 


Iar trupul răspunzînd, ca să zicem aşa, sufletului, 
pare să spună aşa : «Nu-ţi voi spune ceea ce nu știi nici 
tu, ci ceea ce cunoașteri amîndoi 5!!. Eu am în mine 
însumi dragostea de mine ca mată și slujirea mea din. 
afară și tihna în toate ca născătoare a fierbinţelii mele ; 
iar prilejurile văpăii şi mișcării dinăuntru a gînduri- 
“lor se nasc din odihna de mai înainte și din faptele să- 
vîrșite. Eu zămislind, nasc căderile, iar acelea născute, 
nasc, la rîndul lor, moartea piin deznădejde. 

De ai cunoaşte limpede adînca neputinţă a mea şi a 
ta, mi-ai lega mîinile. Dacă mi-ai înfrîna lăcomia, mi-ai 
lega picioarele.ca să nu merg mai departe. Dacă te-ai 
însoţi cu ascultarea, te-ai despărți de mine. Dacă ai do- 
bîndi smerenia, mi-ai tăia capul» %2.. . 

Iată a cincisprezecea biruinţă. Cel ce, fiind în trup, 
a cîştigat-o și pe aceasta, a murit și a înviat şi a cu- 
noscut încă de aici arvuna nestricăciunii viitoare. 


510. Numai din simţirile mele învăţ. Și numai de aceea pot învăţa şt 
Qin ale altuia, întrucît Je confrunt cu ale mele, întrucit le BrOvoacă pe ale 
mele, se întîlnesc împreună, 

531, Nu-ţi -woi spune ceea ce'nu ştii deja, ri ceea ce cunoaștem împre- 
ună și numai împreună, noi, trup şi suflet care formăm o unitate. 

512. Totul tinde în viața omului spre un echilibru. 

CUVÎNTUL XVI 


Despre iubirea de arginți 
și despre neagonisire 


1) Mulţi dintre dascălii înţelepţi; după tiranul de 
care s-a vorbit înainte, au obișnuit să înfăţişeze pe: 
dracul cel cu mii de capete, al iubirii de argipţi. Ca să 
nu schimbăm noi, neînțelepții, această ordine, am ur- 
mat aceleaşi rînduieli şi reguli. De aceea vom grăi pu- 
ţine despre această baală, dacă voiţi, şi apoi pe scurt 
despre felul însănătoşirii de ea. 

2) Iubirea de arginţi este închinarea la idoli, fiica: 
necredinţei, scuză mincinoasă pentru boli, prevestirea: 
bătrîneţii, frică de secetă, vestitoarea foametei 513. 


3) Iubitorul de arginţi rîde de Evanghelii și le neso- 
coteşte cu voia 514. Cel ce a dobîndit dragoste va risipi. 
bânji. Dar cel ce spune că acestea două pot vieţui îm- 
preună, se amăgeşte pe sine 5%. 


513. În fond zgircitul vede în sine numai trupul. De aceea caută să-i 
lungească viaţa cît mai mult, vădindu-şi nebunia în această pornire spre 
un fel de durată socotită fără sfîrşit aci pe pămînt. De aceea, patima zgir- 
ceniei e legată, cu o mare laşitate. Abdică de la orice ca să-și prelungească 
viața trupului. Cel liber de lăcomie, dimpotrivă, cunoscînd că sufletul e- 
infinit mai valoros decit trupul şi că el e nemuritor, dispune de un mare: 
curaj. El poate renunţa la toate ale lumii, pînă şi Ia trup, pentru un suflej 
nepătat. 


514. «Iubitorul de arginți, desfăcîndu-și mintea de la iubirea lui Dum- 
nezeu, iubește idolii oamenilor, făuñiți din aur». «Auzind Evanghelia zicînd: 
«Vinde averile tale şi le dă săracilor» şi cele următoare (Mt. 19, 21), ride: 
de poruncă, socotiffi-e imposibilă. Dacă toţi vor vinde, zice, cine va cum- 
păra ? La fel auzind: «Nu vă îngrijiţi de ziua de mîine» (Mt. 6, 34), nu cre- 
de, ci face dimpotrivă și calcă cu voie porunca, împotrivindu-se». Pentru 
el bancnotele și bunurile materiale sîgt supremele valori. El nesocotește nu 
numai pe Dumnezeu, ci calcă în picioare și pe aameni. 

515. «Viața iubitorului de arginți e ca o cameră pentru morți.. Avin- 
du-le toate, gindeşte la ceea ce nu are». Evagrie: clubirea.de arginţi îşi 

4) Cel ce se plînge pe sine renunţă și la trup. Cînd 
o cere timpul, nu-l cruţă nici”pe aceșta 516, 

5) Nu spune că aduni pentru săraci. Căci cu doi 
bănuţi s-a cumpărat Împărăţia cerurilor (Lc. 21, 2) 517. 

6) Un iubitor de străini şi un iubitor de arginţi s-au 
întîlnit unul cu altul. Și al doilea a numit pe cel dintîi 
om nechibzuit 538, 

7) Cel ce şi-a biruit această patimă, şi-a tăiat grijile. 
Cel legat de ea nu'se va ruga niciodată”'în chip curat. 


închipuie o bătriîneţe lungă și neputinţa de a lucra cu miinile, foametea 
viitoare, boalele ce se vor întîmpla, amărăciunile foamei și ceea ce e mai 
urit, primirea de la alţii a celor de trebuință».. În general, iubirea de ar- 
ginţi întreţine în viaţă chinul unei permanente nesiguranţe și spaima de 
timpul viitor, din lipsa credinţei. Se manifestă în ea o sete naturală de 
viaţă veşnică şi conștiința tă nu o poate avea prin ea, dar caută să o ciș- 
tige de unde nu trebuie, amăgindu-se în chip conştient. Pe de o „parte, ea 
dă un preț absolut vieţii pămiîntgști, pe de alta o.trăiește într-o spaimă 
continuă. 

516. Cel ce iubeşte pe oameni risipește lucrurile, dăruindu-le. Elfvede 
în om o valoare infinit mai mare ca lucrurile. Zgîrcitul n-are iubire de 
ameni; sau se iubeşte numai pe sine. Dar își face cel mai mare rău, căci 
fără iubire se pierde. 

517. Totuşi părinţii admit și stringere de bani pentru a da celor lip- 
ssiți. Dar își dau seama că e greu ca aceasta să nu devină zgircenie. Sfin- 
tul Maxim admite că în afară de iubirea de plăceri, de iubirea de slavă 
şi 'de necredinţă, mai e şi o a patra pricină a stringerii de bani: econo- 
mia pentru săraci. «Numai iconomul îi grijeşte în chip drept, ca să satis- 
facă trebuinţa fiecăruia şi să nu-i lipsească în acest scop niciodată». Iar 
Ioan Carpatiul zice: «Este cite unul care cîștigă mai mult decît îi trebuie, 
pentru trebuința altuia, dar nu de dragul cîştigului. Căci deși pare că are 
mai mult decit îi trebuie, dar nu are mai mult, pentzu. că socotește drept 
«datoria sa ajutorarea aproapelui». 

518. În zgircenie și în lăcomie sînt implicate toate patimile. Sfintul 
Maxim zice : «lubitorul de plăceri iubeşte arginţii, ca prin ei să se desfete; 
iubitorul de slavă, ca prin ei să se slăvească ; necredinctosul, ca să-i ascun- 
dă și să-i păzească, temîndu-se sau de bătrînețe, sau de boală, sau de străi- 
nătate. Şi crede mai mult îi ei decit în Dumnezeu, Ziditorul şi Purtătorul de 
grijă al întregii creaţii, pînă la cele mai mici și mai neînsemnate vietăţi». 
în fond iubitorul de arginți nu cunoaște că realitatea supremă e o Persoană 

8) Începutul iubirii de arginți-e motivul milosteni- 
ei. Capătul ei ultim e ura față de săraci 519. Cît timp 
adună cineva Banii, e milostiv. Dar cînd are banii, îi 
strînge în mâini. 

_9) Am văzut oameni săraci de bani, îmbogăţindu-se 
în vieţuirea celor săraci cu duhul. Aceştia au uitat de 
sărăcia lor de mai înainte. 

10): Călugărul iubitor de. bani è străin de trîndăvie, 
aducîndu-şi aminte în fiecare ceas de cuvîntul aposto- 
lic: «Cel ce nu lucrează, nigi să nu mănînce» (II Tes. 
3, 10). Şi iarăşi : «Mîinile acestea ale mele mi-au slujit 
mie şi celor împreună cu mine» (Fapte 20, 34). 

11) Neaverea (sărăcia de bună voie) este lepădarea 
grijilor, lipsa de îngrijorare a vieţii, călătorie neîmpie- 
decată, înstrăinarea de întristare, credința în po- 
runci 520. 


care tubește toate și are puterea să le susțină pe toate; ci se încrede, ca 
în realităţile supreme, în obiectele de consum, stricăcioase, tără capacita- 
tea de a dărui mereu viața din iubize. f 

519. Patima aceasta merge crescind. $i pe măsura creşterii ei, scade 
iubirea de oameni, ajungind pînă la ura de oameni. E patima în care se 
vede mai mult ca în toate învirtoșarea progresivă a firii omenești, făcută 
pentru libertate prin iubirea de Dumnezeu, izvorul iubirii, şi prin iubirea 
de oameni, făcută pentru iubirea între subiectele ce prin aceasta rămin 
libere. lar o fire invirtoșată e o fire în care s-a uscat viața, e ca soţia lui 
Lot, prefăcută- în stiîlp de sare, care nų are și nu comunică viaţa. 

520. În P.G. cu acest cap începe «Cuvîntul XVll» despre neaggnisire. 
La fel, în traducerea Veniamin Costache. La fel, în textul grec publicat de 
Pietro Trevisan, S. Giovanni Climaco, Scala paradisi, Torino, 1941, după 
care a tradus Mitropolitul Tit Simedrea. «Neagonisirea mintală este nepă- 
timirea desăvirşită, la care, ajungind, mintea pleacă din toate cele de aici». 
Aceasta e «sărăcia cu, duhul». Din sfintul Maxim : «Neagonisitorul este cel 
ce s-a lepădat de toate averile lui şi nu mai are nimic din cele pămiîniești, 
afară de trup, dar s-a rupt şi de afecțiunea faţă de el şi și-a încredințat lui 
Dumnezeu și celor binecredincioşi grija de sine». Alta a aceluiași: «Cel ce 
s-a lepădat de lucruri, ca de exemplu de femeie, de bani și de celelalte, 

12) Călugărul neagonisitor este stăpînul lumii5?21. 
El a încredinţat grija (de sine) lui Dumnezeu și prin 
credinţă pe toţi îi are robi 5%. El nu va vorbi omului 
despre vreo nevoie a sa, iar cele ce îi vin le primește 
ca din mîna Domnului. Lucrătorul neagonisitor e fiul 
neîmpătimirii, socotind cele ce le are ca și cînd n-ar 
fi ; şi sosind vremea retragerii din lume, toateele soco- 
teşte ca pe nişte gunoaie. Iar dacă se întristează -pen- 
tru ceva, încă n-a ajuns neagonisitor. Bărbatul neago- 
nisitor e curat în rugăciune 55. Dar iubitorul de agoni- 
seală se roagă chipurilor materiei 524. 


13) Cei ce viețuiesc în ascultare sînt străini de iu- 
birea de arginţi. Căci, odaţă ce şi-au predat şi trupul 
lor, ce lucru mai au de agonisit pentru ei ? De un.sin- 
gur lucru se mai pot face vinovaţi: de strămutarea 
ușoară în alt loc. 5 


_14) Am văzut lucruri pentru care călugării răbdau 
să rămînă într-un loc. Dar eu i-am fericit pe cei .ce 
schimbau locurile pentru Domnul, ai mult decît pe 
cei dintîi. 

l-a făcut călugăr pe omul din afară, dar încă nu și pe cel dinăuntru, care 
este mintea. Și pe omul din afară uşor îi face cineva călugăr, numai să 
vrea, dar nu puţină luptă se cere pentru a face călugăr pe omul dinăuntru». 

521. El nu e stăpiînit de nimic. El- refuză toate, arătind că e mai presus 
de ele. Dacă ajunge să aibă ceva, dă, arătiînd că e stăpin peste orice ar pu- 
tea avea. El a descoperit planul nesfirșit mai bogat în viaţă al persoane- 
lor și al legăturii iubitoare dintre ele şi, în ultima analiză, at Persoanei lui 
Dumnezeu, Care întemeiază existența și viața în iubire a tuturor persoa- 
nelor. ` 

522. Robi de care nu abuzează. Robi în sensul că-i poale cîştiga ușor 
prin dragostea sa, în care se simt cu adevărat liberi. 

523. Rugăciunea curată e rugăciunea în care nu se ivesc ginduri pofti- 
toare ale lucrurilor lumii.-Ea e toată îndreptată spre Dumnezeu. Dar pînă 
cînd mai e cineva lipit de lucruri, nu scapă de gindurile lor. Legarea de 
lucruri nu e o legare teoretică, ci practică, de viaţa trăită în grija şi în 
poftirea lor. 

524. Ed. 1970: «Adică are mintea sa îndreptată spre chipurile celor 
materiale, sau spre plăceri şi nu spre Dumnezeu». Fă 

15) Cel ce a gustat din cele de sus disprețuiește cu 
uşurinţă: pe cele de jos. Dar cel ce nu le-a gustat pe 
acelea se bucură de agoniseli 575. 

16) Neagonisitorul fără judecată suferă două vătă- 
mări : se înfrinează de la cele de faţă și se lipsește de 
cele viitoare:526. Să nu ne arătăm deci, o, călugări, mai 
necredincioşi decît pasările. Căci acelea nu se îngri- 
jesc, nici nu adună 52. 

'17) Mare este cel ce se leapădă cu bună credincio- 
şie de avuiţii. Dar e sfînt cel ce se leapădă de însăşi voia 
sa. Cel dintîi va lua însutit fie în bani, fie în daruri. 
Cel de al doilea însă, va moşteni viaţa veșnică. 

18) Nu vor lipsi valurile din mare, nici mînia și în- 
tristarea din iubitorul de arginţi. 

19) Cel ce dispreţuieşte bunurile materiale, s-a iz- 
băvit de judecăţi şi de certuri. Dar iubitorul de agoni- 
seală se luptă pînă la moarte pentru un ac. 

20) Credinţa adevărată curmă grijile ; dar aducerea 
aminte de moarte pricinuieşte lepădarea de trup. 

21) Nu se află în Iov urmă de iubire de arginţi. 
Pentru aceea a rămas neturburat şi cînd s-a lipsit de 
avuţii. | 

22) Iubirea de arginţi este, şi se numeşte rădăcina 
tuturor relelor (păcatelor). Căci ea a pricinuit ură, 
furtişaguri, pizmuiri, despărţiri, duşmănii, certuri, 
ţinerea: de minte a răului, nemilostivirile şi uciderile. 


525. Cel ce a descoperit iubirea lui Hristos se duce pentru EI oriunde, 
nefiind legat de un loc pentru niscai motive pămintești. El a gustat cele de 
sus, cele spirituale, de âceea disprețuieşte toate celelalte. 

526. Acesta e risipitorul din cine ştie ce patimă, sau neseriozitate, sad 
neagonisitorul din len8. 

527. «Înţelege, în sens mai înalt, prin «pasările cerului» pe cei ce se 
îndeletnicesc cu înţelepciunea (filozofia) contemplării (vederii.duhovniceşti) 
și s-au înstrăinat cu totul de allpirea la lume și la zgomotele ei, întinzîn- 
du-şi mintea numai spre cele dumnezeieşti şi cerești». 

23) Unii au mistuit cu puţin foc multă materie. 
Alţii printr-o singură virtute au scăpat de toate pati- 
mile amintite. Aceasta se numeşte nepătimirea. Dar pe 
ea au născut-o cercarea şi gustarea lui Dumnezeu şi 
grija de răspuns bun în ceasul i ieșirii.. 


24) Celui ce a citit acestea cu toată luarea aminte 
nu i-a rămas neînțeles cuvîntul că lăcomia pînteeelui 
este maica tuturor relelor. Căci se spune că în naşterea 
ei vicleană şi bleștemată de prunci, a doua fiică este 
piatra nesimţirii 58. Dar şarpele cu multe capete ale 
închinării la idoli m-a împiedicat să-i dau acesteia locul 
ei, adică al treilea — cum a.primit, fără să ştiu, la părin- 
ţii cei cu dreaptă socoteală în lanţul celor opt patimi. 

După ce am isprăvit să vorbim potrivit măsurii 
despre celelalte, voim să grăim acum despre nesimţi- 
re, ca despre una care e a treia şi după naștere a doua. 
După ea vom vorbi apoi despre” somn și despre prive- 
ghere și nu numai despre ele, ci vom spuite puţine cu- 
vinte şi despre frica copilăreaseă și nebărbătească.:Iar 
aceste boli sînt ale începătorilor. 

Iată altă luptă. Cel ce a cîștigat-o călătoreşte în chip 
nematerial la cer. A fost lupta a şaisprezecea. Cel ce a 
biruit în ea a agonisit dragostea, sau a tăiat grija. 


CUVINTUL XVI 


Despre nesimţire, adică despre moartea sufletului 
înainte de moartea trupului 


1) Nesimţirea este o simţire omorită, atit a trupu- 
lui cît şi a duhului, care sfîrşeşte în nesimţire, dintr-o 
boală și nepăsare îndelungată. 

528. «Înţelege prin «maica relelor» lăcomia pintecelui. A doua nepoată a 


ei'zicea acolo că este învirtoșarea inimii. Acum o numește pe aceasta piatra 
nesimțţirii, dat fiind că nesimţirea şi învistoşarea înseamnă același lucru». 

2) Lipsa de durere (împietrirea) este o nepăsare în- 
tipărită în fire, o cugetare amorţită, o fiică a gînduri- 
lor pătiniaşe ce au pus stăpînire pe om (a prejudecă-" 
ţilor), o înghețare a rîvnei, un laţ al bărbăţiei, o necu- 
noaștere a străpungerii inimii, o poartă a deznădejdii; 
o maică a uitării, şi după naştere o fiică a fiicei sale 52. 


3) Cel lipsit_de durere (nesimţitul) este un filozof 
fără minte 5%. E un tilcuitor ce se osîndeşte pe sine 531, 
un iubitor de cuvinte potrivnice lui 5%, învăţător orb 
la vedere 55. Vorbeşte de însănătoşirea ranei și nu în- 
cetează de a o zgîndări. Grăieşte împotriva patimii şi 
nu încetează de a mînca cele cel Vatămă 534, Se roagă 
mmm > 

529. Uitarea naşte nesimţirea, iar nesimţirea, odată născută, naște, la 
rîndul ei, uitarea. E ceva obișnuit patimilor, că făcînd pui, aceștia le nasc: 
la rîndul lor pe ele, adică se măresc ele înseşi prin puii pe care-i nasc. 
«Nesimţirea și uitarea sînt reciproc maici și fiice. Iar uitarea e lepădarea 
aducerii aminte». Prin uitare omul se rupe de trecut și de viitor. Îşi reduce 
viaţa la clipa de faţă, se întunecă în lipsavde orizont. Dar nehrănită de 
amintirea trecutului și de gindul la viitor, viaţa clipei se slăbeşte, trece 
ca un abur în nimic, e mai mult moartă. Moartea acestui om se arată şi 
în faptul că trăieşte leneş din prejudecăţi, din rămășițe sau din ginduri ce 
vin de la alții (din «Man», cum zice Heidegger), care stăruie, moarte, în e! 
fără să le mai dea viață gindindu-le el însuși din nou. 

530.*Filozofia lui e fixată, rigidă. Ea nu se mai adapă din viaţa in con- 
tinuă mişcare. El nu mai gindește. El nu mai vibrează din adînc. Mintea 
lui e moartă. Și nemaiparticipind la viață, nu mai simte nici durerile și 
bucuriile ei, decit spasmodic. Se zice, cînd se recomandă 'să fii nesimțţit, 
«să fii filozof». i 

531. Se osindeşte pe sine din nou, la moarte, prin lîlcuirea sa neschim- 
bată, neginaită continuu. 

532. «Un filolog ce se împotriveşte sie-şi. El folosește cuvintele împo- 
triva vieţii, care îi este necesară, Unul care se împotriveşte cuvintelor şi 
faptelor sale». se fă 

533. «Cel cu sufletul bolnav şi doritor ce a sfătui.pe alţii, e ca.un om 
orb, care vrea să arate altora drumul». El arată un drum spre nimic, spre 
moarte. 

534. «Cel ce se dă pe sine de cunoscător, dar nu și lucrător, boleşte 
de nesimţire». «Ține seama că cel ce se osîndește pe sine prin cuvinte nu 
are nici-un folos din aceasta, dacă nu va dobindi şi întoarcerea prin fap- 

împotriva patimii şi pornește îndată la lucrarea ei. Se 
mânie pe lucrarea ei împotriva lui însuși, dar de cuvin- 
tele lui nu se rușinează, nenorocitul. «Fac răul», 'stri- 
pă el, dar stăruie cu rîvnă în a-l face. Se roagă cu gura 
împotriva patimii şi cu trupul luptă pentru ea. Filozo- 
fează despre moarte şi se poartă ca unul care nu aye 
moarte. Suspină din pricina despărțirii de viaţă și dor- 
mitează ca unul ce va trăi veşnic. Vorbeşte despre în- 
frînare şi se luptă pentru lăcomia pîntecelui. Fericește 
ascultarea şi e cel dintîi care nu aşcultă. Laudă pe cei 
neîmpătimiţi şi nu se ruşinează să ţină minte răul şi 
să lupte pentru o zdreanţă. Mîniindusse, se amărăşte, 
dar iarăși se mîni€ din pricină că s-a amărit ; şi adăo- 
gînd înfrîngere la înfrîngere, nu simte nimic. Citeşte 
despre judecată și începe să zîmbească. Citeşte despre 
slava deşartă şi chiar în timpul citirii suferă de ea 535. 
‘Se rostește pentru priveghere şi îndată se scufundă în 
somn.'Laudă rugăciunea şi fuge de ea ca de bici. Sătu- 
rîndu-se, se căieşte şi după puţină vreme adaogă altă 
săturare. Fericeşte tăcerea, dar o laudă prin vorbărie. 


te». «Cel ce vorbește de dulceaţă, dar nu mănîncă din ea, o arată pe aceea 
amară». 7 

535. E o luptă a omului cu sine însuși, o continuă contradicţie, nicio- 
«dată depNm depășită, ca aceea descrisă la Sfirșitul «Cuvîntului XVI». Fa e 
proprie mai ales celui nesimţit, în sensul că acela se complace cu voia în 
„această stare. Dar ea e prezentă”într-un grad mai mare sau mai redus în 
fiecare. Deci fiecare e într-o oarecare nesimţire sau lipsă de ruşine și de 
„aceea mereu amenințat să cadă şi mai mult”în ea. Din sfintul Grigorie de 
Nyssa: «Cei stăpiniţi covirşitor de răutate, pierd şi simţirea celor de care 
pătimesc». Nesimţirea creşte cu prelungirea și sporirea*păcatului, E o în- 
“virtoşăre crescîndă a firii. Toate pornirile spre bine, spre eliberare, le 
înăbușă. Omoară orice zvicnire de viață adevărată, trăind o moarte din ce 
în ce mai adînc întipărită și atotstăpînitoare în sine. Aceasta trebuie lovită 
greu şi mereu ca să fie ea însăşi omorită, ca firea să Se trezească prin du- 
rere din somnul ei de moarte. De aci se explică trebuința asprei nevoințe. 
Bunăvoinţa trezită, trecătoare-a celui căzut în această moarte nu are pu- 
tere să-l elibereze de nesimţire. Plinsul dureros e cel mai hotăritor leac 
împotriva ei. 

Învață despre blîndeţe, dar se mînie adeseori chiar în 
timp ce învaţă despre ea. Trezindu-se din somn, suspi- 
nä, dar lăsîndu-șşi capul pe pernă, iarăşi se supune pa- 
timii. 

Ocărăşte rîsul și învaţă zîmbind despre plins. Se în- 
vinovăţește pe sine în faţa altora ca iubitor de slavă 
deșartă, dar urmăreşte să-şi cîştige slava prin învino- 
văţire. Priveşte pătimaş la feţe şi vorbeşte despre ne- 
prihănire. Laudă pe cei ce se liniştesc, petrecînd în 
lume, şi nu înţelege că se face pe sine de ruşine. Slă- 
veşte pe cei milostivi şi ocărăşte pe săraci. Se face tot- 
deauna pirîșul său şi nu voieşte să vină la simţire, ca 
să nu spun că nu poate. 

4) Am văzut pe mulţi ascultînd cînd se vorbea des- 
pre moarte şi despre judecata înfricoşătoare şi lăcră- 
mînd, dar avînd încă lacrimile în ochi porneau în gra- 
bă spre masă. Şi m-am mirat cum a putut această stă- 
pînă şi vistierie a răului miros să înfrîngă şi plinsul şi 
să stăpînească prin multa nesimţire. 

5) Am dezgolit, după puţina cunoştinţă şi putere 
pe care o am, vicleşugurile şi rănile acestei furioase și 
nebune ajunse la culme. Căci nu suport să vorbesc 
mult despre ea. Dar cel ce poate să aducă, în Domnul, 
din cercare, leacurile acestor răni, să nu se obosească 
a face neîncetat aceasta. Eu nu mă rușinez să recunosc 
neputinţa mea, ca unul ce sînt stăpînit cu tărie de ea. 
Căci n-aş fi izbutit nici măcar să înţeleg prin mine în- 
sumi vicleşugurile și meşteșugirile ei, dacă n-aş fi în- 
ţeles-o şi n-aş fi stăpînit-o cu sila şi dacă n-aş fi bătut-o 
cu biciul fricii de Dumnezeu, lovind-o cu rugăciunea 
neîncetată. Numai așa am putut să şi mărturisesc cele 
spuse 536, 

536. «Pe cei de către care s-a ascuns frica de Dumnezeu i-a legat 


nesimţirea în obezi». Altec, a lui Isaac: «Mintea înecată în murdării nu 
poate scăpa de uitare și înţelepciunea nu-și poate deschide ei uşa sa». 

De aceea a socotit şi tirana şi răufăcătoarea aceasta 
să spună: «Cei ce au legämînt cu mine, văzînd pe 
morți rîd. Stînd la rugăciune, ei sînt cu totul împietriţi, 
învîrtoşaţi şi întunecați. Văzînd Sfînta Masă, rămîn 
nesimţiţi. Împărtășindu-se de Dar se poartă ca și cînd 
ar gusta pîine simplă. Văzînd pe cei străpunşi la inimă, 
ei rîd de dînşii. Am învăţat de la tatăl care m-a născut 
pe mine, să omor toate cele ce se nasc din bărbăţie şi 
osteneală. Eu sînt maica rîsului. Eu sînt hrănitoarea 
somnului. Eu sînt prietena îmbuibării. Nu sufăr o do- 
jeneală. Sînt împletită cu evlavia mincinoasă». 

Uimit de cuvintele acestei nebune, am întrebat de 
numele celui ce a născut-o. Iar ea zise: «Eu n-am nu- 
mai o naștere ; zămislirea mea este amestecată şi ne- 
statornică. Pe mine mă face puternică îmbuibarea. Mă 
face să cresc timpul. Mă întăreşte reaua obişnuinţă. 
Cel stăpînit de mine nu se va elibera niciodată. Stă- 
ruiește întru multă priveghere cugetînd la judecata 
veşnică ; poate aşa voi slăbi puţin. Ia seama la pricina 
mea, de unde mă nasc în tine şi luptă împotriva maicii 
mele. Căci nu am una singură în toţi. Roagă-te des lîngă 
cei morţi, zugrăvind în inima ta chipul lor neşters. Dar 
dacă nu-l zugrăveşti pe acesta cu pensula postului, nu. 
mă vei birui în veac». 


CUVÎNTUL XVIII 


Despre somn și despre rugăciune 
şi despre cîntarea în obşte? 


1) Somnul este în oarecare fel o stare a firii, un 
chip al morţii, o oprire a simţurilor. Somnul e unul, 
dar ca şi pofta, are multe pricini şi feluri. E din fire, 
din mâîncări, de la draci, sau poate și dintr-o postire 


537. În P.G. e considerat «Cuvintul XIX». 

prelungită şi dusă pînă la capăt, de care trupul, slă- 
bind, voieşte să se întărească prin somn. 


2) Precum multa băutură vine din obişnuinţă, aşa 
şi somnul mult. De aceea să luptăm împotriva lui mai 
ales la începutul lepădării. Căci cu anevoie se tămă- 
duieşte o obişnuinţă. 

3) Să băgăm de seamă şi vom afla că atunci cînd 
sună trîmbiţa duhovnicească (clopotul de rugăciune 
n.tr.), se adună fraţii în chip văzut şi vrăjmaşii în chip 
nevăzut. De aceea, stînd lîngă pat, unii din aceştia, 
după ce ne-am deşteptat, ne îndeamnă să ne întindem 
iarăşi pe pat, zicînd : «Rămii pînă ce se vor isprăvi cîn- 
tările începătoare şi vei merge la biserică după aceea». 
Unii apoi, stînd noi la rugăciune, ne scufundă în somn ; 
alţii ne împung în stomac mai mult ca deobicei ; alţii 
atrag mintea la gînduri urîte ; alţii ne îndeamnă să ne 
rezemăm de perete, socotindu-ne slăbiţi ; ba uneori fac 
să vină peste noi multe căscături. Unii dintre ei ne 
stîrnesc de multe ori la rîs în vremea rugăciunii, ca să 
mişte supărarea lui.Dumnezeu împotriva noastră. Alţii 
ne silesc să ne grăbim la stihuri din trîndăvie. Alţii 
ne îndeamnă să cîntăm mai prelungit din iubirea de 
plăcere. Ba uneori aşezindu-ni-se în gură, o fac pe a- 
ceasta să se închidă şi să se deschidă greu. 

4) Cel ce vrea să stea înaintea lui Dumnezeu întru 
simţirea inimii în rugăciune, trebuie să stea ca un stîlp 
neclintit, nebatjocorit de niciunul din cei pomeniţi mai 
înainte. Cel cu adevărat ascultător, sculîndu-se dintr-o 
dată la rugăciune, se face de multe ori întreg luminos 
şi plin de veselie. Căci nevoitorul e pregătit şi aprins 
de mai înainte pentru slujirea lui nemincinoasă. 

5) Tuturor le este cu putinţă să se roage împreună 
cu obştea, dar multora le este mai uşor numai cu unul 
înrudit sufleteşte. Numai puţinora însă le este uşoară 
rugăciunea de unul singur. Cîntînd cu mulţimea, nu 

vei putea să te rogi eliberat de cele materiale. Dar să-ţi 
faci o lucrare a minţii din vederea sufletească a celor 
cîntate ; la fel să-ţi faci o lucrare a minţii rugăciunea 
rînduită în așteptarea cîntării unui stih de către aproa- 
pele. 

6) Nu se cuvine în acest timp nimănui să se apuce 
de un lucru netrebuincios, sau mai bine zis trebuin- 
cios. Aceasta ne-a învăţat îngerul ce s-a arătat lui An- 
tonie cel Mare 58. 

7) Cuptorul de foc probează aurul, iar starea la ru- 
găciune, sîrguinţa şi dragostea de Dumnezeu a călu- 
gărilor. 

Cel ce cîștigă acest lucru de laudă se apropie de 
Dumnezeu și alungă dracii. 


CUVINTUL XIX 


Despre privegherea trupească 
şi cum trebuie făcută aceasta 5? 


1) Unii din cei ce stau în faţa împăraţilor de pe 
pămînt sînt neînarmaţi şi fără nimic ; alţii au bastoa- 
ne ; alţii, paveze, iar alţii, săbii. Mare şi neasemănată 
este deosebirea celor dintîi faţă de cei din urmă. Aceş- 
tia obişnuiesc să fie şi rudenii şi casnici ai împăratului. 
Aşa e în acestea. 


538. Ilie Criteanul explică acest loc astfel: «Îngerul care a apărut 
odinioară marelui Antonie a arătat cu învederare că un monah nu trebuie 
să se ocupe niciodată cu vre-un lucru manual în vremea rugăciunii. Căci 
sfintul n-a văzut niciodată pe acest înger lucrînd și rugindu-se în același 
timp, ci-l vedea odată șezînd și lucrind cu mîinile, odată părăsindu-și lu- 
crul şi sculindu-se pentru a se ruga. lar acest înger a fost trimis sfintului 
de Dumnezeu, ca să-l înveţe ce trebuie să facă şi în ce fei trebuie să vie- 
țuiască, pentru a fi sigur de miîntuire. De aceea i-a și spus: «Fă aceasta şi 
vei trăi» (A. d'Andilly, Op. cit., Introd. IV). 

539. În P.G. e considerat «Cuvintul XX». 

Dar să vedem cum stăm noi înaintea lui Dumnezeu 
şi Împăratului la slujbele şi rugăciunile de seară, de 
noapte şi de zi. Unii rămîn, începînd de la slujba de 
seară, toată noaptea dezbrăcaţi de cele materiale şi cu 
mîinile întinse la rugăciune, goi de toată grija 5%. Alţii, 
după cîntările de psalmi, rămîn în aceasta (în rugă- 
ciune). Alţii stăruie mai mult în citiri. Unii se luptă, 
din neputinţă, bărbăteşte, cu somnul, prin lucrul mîi- 
nilor 541. 

Dintre aceştia toţi, cei dintii şi cei din urmă stăruie 
în petrecerea de toată noaptea, plăcută lui Dumnezeu. 
Cei de al doilea îşi fac privegherea după pravila călu- 
gărească, iar cei de al treilea călătoresc pe calea cea 
mai din urmă. Dar Dumnezeu primeşte și preţuieşte 
darurile aduse de fiecare după gîndul şi puterea lui 5%. 

2) Ochiul veghetor curăţă mintea, iar somnul mult 
împietreşte sufletul. Monahul care priveghează e duş- 
manul curviei, iar somnorosul e soţul acesteia 543. 

3) Privegherea e potolirea aprinderii (trupești), iz- 
băvire de visuri (întinate), ochi umezit, inimă înmuiată, 


540. «Nu toată privegherea, nici numai stihologia psalmilor. Ci pe 
aceasta o împlineşte cel ce petrece toată noaptea în psalmi. Și cel ce o 
petrece în pocăință, în rugăciuni și în plecări la pămînt. Și cel ce stă în 
plins, în lacrimi, în tînguiri pentru păcatele lui. Ea se împlineşte iarăși 
cînd cineva citește seara puțin stihuri şi restul nopţii cîntă tropare. Ea se 
împlinește şi prin doxologii şi prin citiri. Și o implinește cel ce, punindu-şi 
regulă sie-și, nu-şi pleacă genunchii după pilda aceluia care era războit 
de gindul curviei». 

541. «Ei luptă împotriva somnului din neputinţa minţii cu bărbăţia 
răbdării». 

542. «Dumnezeu preţuieşte faptele după intențiile lor.  «Dee-ţi ţie 
Domnul, zice, după inima ta» (I Regi 1, 17). 

543. «Ni s-a poruncit să priveghem totdeauna în rugăciuni şi citiri, 
dar mai ales în sărbători. Căci monahul care priveghează îşi subțiază in- 
țelegerea spre o vedere (contemplare) folositoare sufletului. Iar somnul 
mult îngroașă mintea. Dar ia seama să nu te predai pe tine în privegheri 
poveştilor deşarte, sau gindurilor rele. Căci e mai bine să dormi, decit să 
priveghezi, ocupîndu-te cu cuvinte şi gînduri deșarte». 

strajă în faţa gîndurilor, cuptor de mistuire a mîncă- 
rurilor, îmblînzirea patimilor, pedepsirea limbii, alun- 
garea nălucirilor 5%. 

4) Monahul priveghetor e pescar de gînduri, putîn- 
du-le descoperi şi pescui pe acestea cu uşurinţă în liniş- 
tea nopţii. Monahul iubitor de Dumnezeu, cînd sună 
clopotul de rugăciune, zice: «Bine»; leneşul zice: 
«Vai, vai !». 

5) Pregătirea mesei dă pe faţă pe cel lacom de mîn- 
care și lucrarea rugăciunii dă pe faţă pe cel iubitor de 
Dumnezeu. Cel dintîi văzînd masa zburdă, cel de al 
doilea se întristează. 

6) Somnul mult e pricinuitorul uitării; iar prive- 
gherea curăţeşte amintirea 5%. 

7) Plugarii îşi adună bogăţia în hambare şi în cra- 
mă, călugării îşi adună bogăţia în stările la rugăciunea 
de seară şi de noapte și în lucrările minţii. 

8) Somnul mult e un soţ nedrept. El răpeşte jumă- 
tate din viaţa celui leneş, dacă nu şi mai mult. 

544. «Prin priveghere se slăbesc duhurile răutății şi războaiele se po- 
tolesc, sau prin priveghere sufletele oamenilor se aduc la străpungerea 
inimii. Căci ea le pricinuiește zdrobire şi smerenie». Prin priveghere se 
slăbesc pornirile poftelor, pricinuite de surplusul de vigoare a trupului şi 
de neatenția minţii. Mintea cîștigă timp mai mult pentru cercetarea de 
sine, pentru adîncirea în înțelesurile existenţei, care apar în timpul prive- 
gherii, neîmpiedicate de preocupările din afară. Aceasta ajută la alegerea 
faptei drepte și în clipele următoare. «Ceea ce îţi aduci aminte, făl Și 
ceea ce nu-ți aduci aminte, ţi se va descoperi. Și nu-ţi vei preda cugeta- 
rea fără discernămiînt uitării, prin uitare». 

545. «Uitarea în sine nu are nici-o putere, dar se întărește din nepă- 
sările noastre, pe măsura lor». Uitarea rupînd legătura prezentului cu tre- 
cutul, din alipirea pătimaşă de plăcerile prezente, slăbește chiar și adin- 
cimea şi intensitatea vieţii prezente, care nu e fructificată conștient de 
amintirile faptelor trecutului. Privegherea adinceşte nu numai semnifica- 


țiile gindurilor prezente, ci și a faptelor trecute și vede prezentul în lumina 
întregului trecut şi a viitorului. 

9) Călugărul necercat (fără experienţă) priveghează 
în convorbiri, iar venind ceasul rugăciunii, i se îngreu- 
iază ochii. Călugărul moleşit e destoinic în vorbărie, 
dar cînd vine vremea citirii, nu mai poate vedea de 
somn. Cînd trîmbiţa din urmă va suna, morţii vor în- 
via şi cînd începe vorbăria se trezesc cei adormiţi. 
Somnul e un prieten viclean ; după ce ne-am săturat, 
de multe ori pleacă, dar cînd ne e foame şi sete, ne răz- 
boieşte cu tărie. Ne sfătuieşte să ne apucăm cu miîinele 
de vreun lucru în timpul rugăciunilor. Căci altfel nu 
poate alunga rugăciunea celor ce veghează. El e cel 
dintîi care se furişează în cei începători, ca să-i războ- 
iască. Aceasta, pentru ca să-i facă de la început trîn- 
davi, sau să-i facă să se apropie de dracul curviei. Să 
nu încetăm să cîntăm cu obştea, pînă ce nu ne-am eli- 
berat de el. Căci ruşinîndu-ne de obşte, nu vom aţipi. 


10) Cîinele e duşmanul iepurilor și dracul slavei 
deşarte, al somnului. 


11) După trecerea zilei negustorul, iar după cîntare 
lucrătorul, şezînd îşi socotește câştigul 546. 

12) Aşteaptă după rugăciune în stare de veghe. Şi 
atunci vei vedea cîrduri de draci. Fiindcă au fost răz- 
boiţi de noi, după rugăciune încearcă să ne supere cu 
năluciri necuvenite. Şezînd, ia seama, şi vei vedea pe 
cei obişnuiţi să prade pîrga sufletului. 

13) E cu putinţă să se cugete în somn în continuare 
cuvintele psalmilor, dar e cu putinţă să ni le pună pe 
acestea în minte şi dracii ca să ne înalțe la mîndrie. 
Iar al treilea lucru n-aş fi voit să-l spun. Dar cineva 
546. «A trecut ziua şi nevoinţa, se opreşte negustoria. Negustorul cer- 
-cetează ce a făcut: dacă s-a păgubit sau a fost înfrînt. Dacă s-a nevoit 
după om, sau după Dumnezeu. Lucrul al doilea e al iubitorului de Dum- 


nezeu, primul al iubitorului de slavă. Unul aduce cîştig, celălalt pagubă şi 
osteneală nefolositoare». 

m-a silit. Sufletul care cugetă neîncetat la cuvintele 
Domnului, obișnuiește să se miște în ele și în somn 5%. 
Căci lucrul al doilea e o răsplată a celui dintii, spre 
izgonirea duhurilor şi a nălucirilor. 
Treapta a nouăsprezecea. Cel ce a suit pe ea a pri- 
mit lumină în inima lui. 


CUVÎNTUL XX 


Despre frica lașă sau nebărbătească 


1) Cel ce se îndeletnicește cu virtutea în miînăstiri 
de obşte, sau în însoţirea cu alţii, nu e războit de obi- 
cei prea mult de frică. Dar cel ce petrece în locurile mai 
sihăstrești să se lupte ca să nu-l ia în stăpînire odras- 
la slavei deşarte, sau fiica necredinţei, adică frica. 

2) Frica laşă este o simţire copilărească în sufletul 
îmbătrînit de slava deșartă. Frica laşă este o slăbire a 
credinţei, arătată în aşteptarea plină de spaimă a unor 
lucruri neprevăzute 548. 

3) Frica laşă este o primejdie mai înainte de frică ; 
sau ea este o simţire plină de tremurare a inimii, clă- 
tinată și speriată de nenorociri îndoielnice. Frica laşă 
este lipsa încredinţării. Sufletul mîndru este robul fri- 
cii laşe, pentru că se bizuie pe sine şi se teme de zgo- 
motele lucrurilor şi de umbre 5%. 


547. «Cel ce asemenea lui David, cugetă toată ziua la legea Domnu- 
lui, cugetă și noaptea la ea prin închipuire, ca să se împlinească şi cu el 
cuvîntul care zice: «Și întru legea Lui va cugeta ziua și noaptea» (Ps. 1, 
2); sau: «Eu dorm şi inima mea veghează» (Cînt. Cînt. 5, 2). 

548. «Omul fricos suferă de două boli: de pujinătatea credinţei şi de 
iubirea de trup». 

549. «Cind cineva cade din măsura chibzuielii, devine atit fricos cît şi 
îndrăzneţ. Căci sufletul lui e slăbit. Pentru că, precum trupul, cînd a pierdut 
compoziţia (sincrasia) echilibrată, a devenit greu de stăpinit şi se predă 
tuturor patimilor, aşa și sufletul, cînd a pierdut puterea sa și smerita cuge- 

4) Cei ce plîng şi nu se sperie de dureri nu sînt stă- 
pîniți de frică 550. Dar cei ce se înfricoşează de ceva îşi 
ies din minţi. Şi pe drept cuvînt. Căci e drept Cel ce 
părăseşte pe cei mîndri. El vrea să fim pedepsiţi, ca şi 
noi şi ceilalţi să nu ne trufim. 

5) Toţi cei fricoşi sînt iubitori de slavă deşartă. Dar 
nu toţi cei ce nu se tem sînt şi smeriţi la cuget. Pentru. 
că nici tîlharii şi jefuitorii de morminte nu au frică, 
precum se ştie 551, 

6) În locurile în care te-ai obişnuit să-ţi fie frică, 
nu pregeta să te duci pe întuneric. Iar de vei tremura. 
puţin, această patimă copilărească şi de rîs va îmbă- 
trîni împreună cu tine 55. Mergînd, înarmează-te cu 
rugăciunea. Ajungînd acolo, întinde mîinile în sus și 
biruieşte pe vrăjmaşi, cu numele lui Iisus, căci nu e în 
cer şi pe pămînt armă mai tare 55. Izbăvit de boală, 


tare, primind o deprindere slăbănoagă, se face și laş și îndrăzneţ şi fără: 
minte, și nu se mai cunoaște pe sine. lar cel ce nu se cunoaște pe sine, 
cum va cunoaște cele mai presus de sine?» 

550. Ed. 1970: «' Ammiymxorec sint poate cei ce nu-și cruță trupul lor și: 
aşteaptă fără supărare şi fără întristare orice li s-ar întimpla». P.G. «Plin- 
sul nemîngiiat, primit în suflet, s-a ridicat mai presus de frică». 

551. A sfintului Isaac: «Buna îndrăznire și dispreţuirea primejdiilor: 
vin una din două: fie din inima înviîrtoșată, fie din multa credinţă în: 
Dumnezeu. Învirtoșării inimii îi urmează miîndria, iar credinţei, smerita: 
cugetare a inimii». 

552. P.G. «Precum mormolocii înfricoşează pe prunci, așa și umbrele: 
pe cei mindri». În formularea ed. 1970: «O numește patimă copilărească, 
pentru că obișnuieşte să-i războiască pe cei prunci cu virsta în Hristos. 
La cei desăvirşiţi, e vrednică de ris; căci și mormolocii sperie pe copii. 
şi nu pe cei desăvirșiţi». 

553, «Nu e cu putinţă ca cel ce se teme cu adevărat de Dumnezeu să 
aibă frică, dacă va zice că afară de Dumnezeu nu se teme de altul». 
Frica de Dumnezeu dă curaj de a birui orice frică lașă de ceva de pe 
pămînt. Pe lingă aceasta, frica de Dumnezeu nu e propriu zis o frică nici 
de El că-i va face vre-un rău; cu atît mai puţin de orice altceva, ştiind 
că Dumnezeu îl va apăra, sau că dacă va pierde în cele pămînteșşti chiar 
viața sa prezentă, o va avea plină de toate bunătăţile în cer. Cel ce se 

preamăreşte pe Cel ce te-a izbăvit. Căci mulţumindu-l, 
te va acoperi în veci. 

7) Aşa cum nu vei putea umple niciodată stoma- 
cul dintr-odată, tot aşa nu vei putea birui nici frica 
dintr-odată. Şi pe măsura plînsului, va scădea şi ea mai 
repede și pe măsura lipsei lui vom rămîne fricoși. «Mi 
se înfioară părul şi trupul», zicea Elifaz (Iov 4, 14), 
“povestind viclenia dracilor». 

8) Uneori se înfricoşează mai întîi sufletul, alteori 
trupul şi de la el trece și la celălalt. Cînd înfricoşîn- 
du-se trupul, frica aceasta fără motiv nu pătrunde și 
in suflet, e aproape izbăvirea de boală. Dar cînd pri- 
mim cu suflet deschis toate cele neaşteptate, întru 
zdrobirea inimii, atunci cu adevărat ne-am eliberat de 
frică. 

9) Nu întunericul şi pustietatea locurilor îi întă- 
reşte pe draci împotriva noastră, ci lipsa de rod a su- 
fletului ; dar uneori şi pedepsirea noastră din iconomie. 

10) Cel ce s-a făcut rob Domnului nu se va teme de- 
cît numai de Stăpînul său. Dar cel ce nu se teme încă 
de Acesta, se teme şi de umbra sa. Trupul se înfrico- 
şează cînd stă lîngă noi în chip nevăzut un duh; dar 
cînd sufletul se veseleşte, smerindu-se, stă de faţă un 
înger. De aceea, cunoscînd din lucrare starea de faţă 
a acestuia, să sărim mai repede la rugăciune, căci bu- 
nul nostru păzitor a venit să se roage împreună cu 
noi 554, | 

Cel ce a biruit frica laşă e vădit că şi-a predat viaţa 
şi sufletul lui Dumnezeu. 


încrede în Dumnezeu, deci, nu se teme. Dimpotrivă, cel ce are frică de 
cele pămintești şi nu se bizuie decit pe sine, se teme în chip real totdeauna 
de ele. Nici eu-ul propriu, nici cele ale lumii nu-l asigură împotriva neca- 
zurilor şi nenorocirilor, ca să nu mai zic a patimilor. 

554. «Smerenia cugetului şi simplitatea luminată de darul deosebirii 
(discernămîntului) ne va face să cunoaştem deosebirile duhurilor». 

CUVÎNTUL XXI 


Despre slava deșartă 
cea cu multe chipuri 


1) Unora le place să dea slavei deşarte un loc deo- 
sebit de mîndrie în înşirarea «Cuvintelor». De aceea şi 
spun că sînt opt gînduri conducătoare și susținătoare 
ale răutăţii. Grigorie Teologul şi alţii dintre învăţători 
le-au socotit pe acestea șapte. Eu urmez mai bucuros 
acestora. Căci cine mai are mîndrie după ce a biruit 
slava deşartă ? Ele au numai atîta deosebire între ele, 
cîtă are pruncul prin fire faţă de bărbat şi grîul faţă 
de pîine. Căci primul e începutul, iar al doilea sfîrșitul. 
Dar despre începutul şi plinătatea patimilor necuvioa- 
sei închipuiri de sine, vom vorbi pe scurt cînd va veni 
vremea. Căci cel ce încearcă să filozofeze despre aces- 
tea pe larg, este asemenea celui ce încearcă în zadar să 
cîntărească vînturile. 

2) Slava deșartă este, după natură, schimbarea firii 
și strîmbarea moravurilor 555 şi pîndirea a ceea ce 


555. Un proverb latinesc spune: «Honores mutant mores». Omul mo- 
dest de pînă ieri, ajuns la un post mai înalt, s-a schimbat peste noapte 
de nu-l mai cunoşti. I s-a schimbat firea, i s-au strimbat moravurile. 
La Veniamin Costache: A lui Evagrie: «Gindul slavei deșarte e foarte 
subțire și stă cu uşurinţă lingă virtuţi. Cel stăpinit de ea voiește să 
arate poporului nevoinţele sale şi vînează slăvirile oamenilor. Înșelindu-l 
dracii pe vreunul, fac să-i placă să fie îngrijit de femei, să se atingă 
mulțimea de hainele lui, ba îl vrăjesc și cu preoția; apoi îi place să 
vadă că oamenii îl caută şi stau în jurul lui și să cugete că de nu-i va 
dezlega el, vor fi legaţi și în cer. Și după ce l-au înălțat astfel cu nă- 
dejdi deşarte, zboară de la el lăsîndu-l sau dracului miîndriei ca să-l 
ispitească, sau celui al întristării care aduce asupra lui ginduri ce se 
împotrivesc nădejdilor». Alia: «Însuşirea slavei deșarte a monahului e 
că vrea să fie slăvit pentru virtuțile sale. lar propriu trufiei sale este 
a se înălța pentru faptele sale şi a dispreţui pe ceilalţi. Iar a celor din 
lume este că vor să fie slăviți pentru frumuseţe, pentru bogăție, pentru 
stăpînire şi pentru înțelepciune». 

poate fi disprețuit. Iar după calitate, este risipitoarea 
ostenelilor 556, pierderea sudorilor, pîndirea comorii, 
nepoata necredinţei, înaintemergătoarea mîndriei, îne- 
carea corăbiei în port, furnica în arie”. Ea e sub- 
tire, dar unelteşte împotriva a toată osteneala şi a tot 
rodul 558. 


3) Furnica aşteaptă să se isprăvească strînsul grîu- 
lui şi slava deşartă să se adune bogăţia. Cea dintii se 
bucură, ca să fure ; iar cea de a doua, ca să risipească. 
Duhul deznădejdii se bucură văzînd înmulţindu-se pă- 
catul ; duhul slavei deşarte, văzînd înmulţindu-se vir- 
tutea. Căci uşa celui dintîi e înmulţirea ranelor ; iar a 
celui de al doilea, e bogăţia ostenelilor 55. 


4) Ia seama şi vei vedea această nelegiuită înflo- 
rind pînă la mormînt în veșminte, în mirodenii, în con- 
voaie şi în altele 560. 


5) În toate străluceşte soarele cu îmbelşugare. Şi 
de toate străduinţele se bucură slava deșartă. De pil- 


556, Toate virtuțile adunate de om prin osteneli sînt întinate ca o 
căldare de lapte printr-o picătură de petrol. 

557. «Slava deşartă e înecarea corăbiei la mal, căci după ce au trecut 
valurile multelor ispite și vine încărcată cu multe virtuţi, se îneacă în 
port, mîndrindu-se pentru ele. E furnica în arie, pentru că risipește co- 
moara virtuţilor, cum fură furnica boabele adunate». 

558. «Nu-i ușor a ne izbăvi de slava deșartă. Dar se izbăveşte cineva 
prin lucrarea ascunsă a virtuţilor și prin luarea aminte mai deasă. lar 
semnul izbăvirii e a nu mai ține minte răul celui ce ne-a vorbit de rău 
sau celui ce a vorbit prea mult». 

559. E un paradox. Înmulțirea virtuţilor deschide ușa slavei deşarte. 
Înmulțirea păcatelor, o alungă. «Mișcindu-se patimile, alungă slava de- 
șartă, risipindu-se, o fac să se întoarcă». Aceasta nu înseamnă că tre- 
buie să ne predăm patimilor pentru a nu ajunge la slava deşartă. Aceasta 
ar însemna să răminem în noroi, pentru a nu ne mindri cu curăţenia. 
Trebuie să scăpăm de amindouă. Dar începutul se face prin scăparea 
de patimi. 

560. Adică, cu ocazia înmormintării înconjurată de pompă. Aceasta 
se vede şi în monumentele costisitoare ce lasă unii să li se clădească 
pe mormînt, sau pe care și le clădesc ei înşişi cît trăiesc. 

dă : sînt stăpînit de slava deşartă cînd postesc; dez- 
legîndu-l, ca să nu fiu cunoscut (ca postitor), iarăși mă 
stăpînește slava deşartă, pentru modestia mea ; îmbră- 
cîndu-mă în haine luxoase sînt biruit de ea, schimbîn- 
du-le în haine nearătoase, iarăși sînt stăpiînit de ea; 
vorbind, sînt biruit de ea ; tăcînd, iarăși sînt biruit de 
ea 561. Oricum voi arunca acest glob cu trei coarne, tot- 
deauna unul stă drept şi el e cel din centru. 


6) Iubitorul de slavă deșartă este un închinător la 
idoli. Părînd că măreşte pe Dumnezeu, voiește să placă 
oamenilor şi nu lui Dumnezeu. Tot cel iubitor de ară- 
tare este iubitor de slavă deșartă 5%. Postul iubitorului 


561. Vedem şi aci pe autor descriind cu acelaşi talent extraordinar, 
de fin analist al complexelor stări sufleteşti, aceeași împletire contra- 
dictorie între patimă şi năzuinţa cea bună, ca şi în alte «Cuvinte» (de ex. 
în Cuvînt XV). Fiecare floare morală sau virtute are umbra ei în slava 
deşartă. Această împletire ţine de o etapă încă nedesăvirșilă a firii 
noastre. Patima e așa de împletită cu firea, încît ni se pare că luptind 
cu ea, luptăm cu firea noastră și e greu să luptăm cu ea. Numai o înţe- 
legere radicală a firii noastre ca regăsindu-se deplin cînd se uită pe 
sine, sau se predă total lui Dumnezeu și semenilor, ne scoate din această 
stare contradictorie şi chinuitoare, pentru a ne ridica la starea parado- 
xală supremă, fericită și deplin conformă cu ea: la starea în care nu 
mai eşti prin tine, ci prin Dumnezeu, prin Cel ce te iubeşte și pe Care 
Îl iubeşti desăvirșit. 

562. Ed. V. Costache: a sfintului Maxim: «În toate cele ce le lucrăm, 
Dumnezeu caută scopul: de lucrăm pentru El sau pentru altceva. Deci 
cînd voim să facem un bine, nu plăcerea oamenilor, ci pe Dumnezeu să-L 
avem ca scop, ca privind pururea spre El, pentru El să lucrăm, ca nu 
cumva să răbdăm și osteneala şi să pierdem și răsplata». P.G. a sfintului 
Vasile: «Ceea ce nu se face pentru iubirea de Dumnezeu, ci pentru 
lauda de la oameni, orice ar fi aceea, nu are lauda cinstirii lui Dum- 
nezeu, ci judecata pentru o faptă făcută spre plăcerea oamenilor, pentru 
vrajbă, pentru pizmă, sau pentru altă vină. De aceea Domnul le numește 
și fapte ale nedreptăţii, zicînd către cei ce spuneau: «Am mîncat îna- 
intea Ta» şi celelalte: «Depărtaţi-vă de la Mine toți lucrătorii nedrep- 
tăţii» (Mt. 7, 23). Aceştia sint cei ce abuzează de darurile lui Dumnezeu, 
pentru plăcerile lor». Alta: «Minte deșartă are cel ce vinează lauda de 
la oameni şi alta nu nădăjduieşte». De la sfîntul Maxim: «Din cele fä- 
cute de oameni, unele sînt bune prin fire, dar (uneori, n. trad.) nu sînt 

de slavă deșartă este nerăsplătit şi rugăciunea lui ne- 
avenită. Căci pe amîndouă le lucrează pentru lauda oa- 
menilor. Nevoitorul iubitor de slavă deşartă pierde în- 
doit : își topeşte şi trupul şi nici nu ia vre-o răsplată. 

7) Cine nu va rîde de lucrătorul pentru slavă de- 
şartă, care la cîntarea de psalmi e mişcat de către a- 
ceasta, fie să ridă, fie să plîngă de toate ? 


8) Dumnezeu ascunde de multe ori de la ochii noş- 
tri bunătăţile pe care le-am cîştigat. Dar omul care ne 
laudă, mai bine zis care ne amăgește, a deschis ochii 
noştri spre ele prin laudele lui. Însă deschizîndu-se a- 
ceştia, a dispărut şi virtutea 56. 

9) Linguşitorul este slujitorul dracilor 56%, călăuza 
mîndriei, nimicitorul străpungerii inimii, pierzătorul 
bunătăţilor, cel ce abate pe alţii de la calea cea dreptă. 
«Cei ce vă fericesc pe voi, zice proorocul, vă amăgesc 
pe voi» (Is. 3, 12). 

10) E propriu celor înalţi cu cugetul să rabde cu 
bărbăţie şi cu bucurie ocările; dar e propriu celor 
sfinţi şi cuvioşi să treacă nevătămaţi prin laude. 


bune prin cauza lor. De ex., postul, privegherea, rugăciunea, citirea psal- 
milor, milostenia, iubirea de străini, sînt fapte bune prin fire, dar cînd 
se fac pentru slava deșartă, nu sînt bune». 

563. Vederea de către noi a virtuţilor noastre le face să se piardă. 

564. «Să ne ferim atît de a fi fericiţi cît şi de a ne ferici unii pe 
alții în faţă. Cea de a doua este a linguşitorilor şi a celor mişcaţi de 
draci. Prima e a celor ușuratici şi ale căror izbînzi sint ușor de furat. 
Cel de al doilea este ca stricător al bunătăţilor, îngerul diavolului; cel 
dintii este un moștenitor nesocotit, pregătit să piardă îndată ostenelile. 
Amiîndoi lucrează împreună la pierderea reciprocă». Alta, a sfîntului loan 
Gură de Aur (din Veniamin Costache): «Lauda celor ce trăiesc în păcat 
aduce munci mai cumplite decît rivnirea păcatului, ba chiar decit ale 
celor ce trăiesc în păcate... Și pe drept cuvint, pentru că fapta aceasta 
este a unei socoteli stricate şi a unui suflet ce suferă de o boală fără 
vindecare. Pentru că cel ce laudă păcatul s-a lipsit pe sine de tămăduirea 
cea din pocăință». Aceştia îi întăresc pe cei ce păcătuiesc, în păcatul 
lor. 

11) Am văzut pe unii plîngînd pentru că au fost 
lăudaţi ; dar și pe unii aprinși de mînie, schimbînd, ca 
într-un tîrg, o patimă cu alta. 

12) «Nimenea nu cunoaște cele ale omului, decît 
duhul omului cel din el» (I Cor. 2, 11). Să se ruşineze 
deci şi să amuţească cei ce se pornesc să fericească pe 
alţii în faţă. 

13) Cînd auzi că aproapele tău şi prietenul tău te 
vorbește de rău în lipsa ta, sau fiind tu de faţă, arată-i 
iubirea, lăudîndu-l 565. 


14) Mare lucru e a scutura din suflet lauda oame- 
nilor ; dar mai mare e a depărta lauda dracilor. 


15) Smerită cugetare arată nu cel ce se defaimă pe 
sine ; căci cum nu se va răbda pe sine ? Ci cel ce ocărît 
fiind de altul, nu-şi micşorează dragostea faţă de 
acesta 566, 


16) Am băgat de seamă că dracul slavei deşarte in- 
suflă unui frate gînduri şi le descoperă pe acestea al- 
tuia ; şi pe acesta îl face să spună aceluia cele ce sînt 


565. «Desăvirşirea smereniei stă în a răbda cu bucurie învinuirile 
mincinoase». A sfintului Isaac: «Cel smerit la suflet nu se turbură cînd 
e nedreptăţit, nici nu se apară de lucrul în care a fost nedreptăţit. Și 
primește calomnia ca adevăr și nu se îngrijește să convingă pe oameni: 
că a fost calomniat, ci cere iertare». 

În acest caz cel calomniat lăudîndu-l pe calomniator, nu-l linguşește, 
nici nu-l împinge la păcatul slavei deșarte, ci-i arată iubirea. Acela va: 
simţi în acest moment că nu e lingușit și nu va cădea nici în slava de- 
șartă, ci se va ruşina de ceea ce a făcut, căci va vedea că a făcut ne- 
dreptate celui calomniat. Și aceasta îl va ajuta să se îndrepte, luînd 
pildă de la bunătatea aceluia. 

566. «Tu socotești că ai smerenie, dar nu te suporţi nici pe tine, 
defăimîndu-te. Dacă deci voiești să cunoşti că ești smerit la cuget, cear- 
că-te pe tine, în cele spuse». Adică defaimă-te pe tine cu sinceritate în. 
faţa ta însuţi şi a altora. Alta, la Veniamin Costache: «Cel ce rabdă cu 
smerită cugetare învinuirile ce i se aduc, a ajuns la desăvirşire şi e 
lăudat de sfinţii îngeri. Căci nici-o faptă bună nu e mai greu de săvirșit 
ca aceasta». 


272 FILOCALIA 


în inima lui, ca acela să se fericească pe el ca pe un 
mai înainte ştiutor al gîndurilor lui. Ba uneori se a- 
tinge blestematul şi de chiar mădularele trupului fă- 
cîndu-le să zvîcnească 5%, 

Să nu-l primeşti pe altul cînd te îmbie cu episcopie, 
sau cu stăreţie, sau cu slujbă de învăţătură. Căci cu 
mare osteneală se alungă cîinele de la tejgheaua mä- 
celăriei. Dar cînd acesta vede pe unii avînd puţină li- 
niște, îndată îi îndeamnă să vie din pustie în lume. 
Du-te, zice, pentru mîntuirea sufletelor pierdute. 


17) După cum altul este chipul arapilor şi altul al 
statuilor, altul e felul slavei deşarte al celor ce petrec 
în mînăstirea de obşte, decît al celor ce se află în 
pustie 568, 

18) Slava deşartă iese înaintea mirenilor ce sosesc 
din lume în mînăstire şi mînă pe călugării mai uşura- 
tici să iasă întru întîmpinarea celor ce sosesc ; îi face 
să cadă la picioarele lor şi cel stăpînit de mîndrie se 
îmbracă în smerenie 56%. Pe cei ce șed la masă (iubito- 


567. «Ai grijă de această patimă blestemată care se amestecă cu 
virtuțile, pină ce le pierde. Căci de nu va tăia omul această patimă 
necinstită, nu va putea înainta după Dumnezeu. Căci ei îi urmează toate 
relele». Ea închide drumul sufletului nostru spre Dumnezeu, închizîndu-l 
în admiraţia de sine. Alta, a siintului Maxim: «Nu te măsura cu cei mai 
slabi dintre oameni, ci mai degrabă cu cei mai înaintați în iubire. Căci mă- 
'surîndu-te cu cei dintii vei cădea în groapa închipuirii de sine; dar de 
te vei măsura după iubirea celor din urmă, vei înainta spre înălțimea 
smereniei». 

568. Ed. 1970: «Slava deșartă din pustie se vădește în orice faptă 
“umilitoare : în postire, în culcarea pe jos, în celelalte grele pătimiri. lar 
cea din chinovie, în lucruri plăcute, în bunuri, în buna stare, în bogăţia 
luxoasă. Cei dintii se laudă cu faptele lor umilitoare, cei de al doilea, 
cu faptele lor bune, încît una e ca a călugărilor, alta ca a mirenilor». 

569. La Veniamin Costache: din Isaia Pustnicul: «la aminte la tine 
iinsuţi cu de-amănuntul, ca să nu primeşti nicidecum a lua ceva, dacă nu 
te vei încredința deplin că Dumnezeu ţi le-a trimis din roduri drepte. 
"Numai atunci să le primeşti cu toată liniştea. lar cînd le vezi că sînt 
din nedreptate, sau din sfadă, sau din vicleșug, sau din fățărnicie, respin- 

rul de slavă deşartă) îi îndeamnă să se înfrîneze și pe 
cei mai de jos îi ceartă fără milă. Din cei ce stau la cîn- 
tare de psalmi, pe cei moleşiţi îi face bărbaţi, iar pe 
cei fără glas îi laudă ca avînd glas frumos şi pe cei ce 
dormitează îi laudă ca veghetori. Pe cel ce conduce rîn- 
duiala cîntării îl linguşeşte şi-l roagă să-i dea lui întîie- 
tatea ; îl numeşte învăţător şi părinte, pînă la plecarea 
străinilor. 


19) Slava deşartă în loc să fie pricină de cinste, de 
multe ori e pricină de necinste. Căci mîniindu-se uce- 
nicii ei, mare ruşine le-a adus 570. Pe cei aspri faţă de 
oameni slava deșartă îi face blînzi ; se folosește cu în- 
gîmfare de darurile naturale şi prin acestea de multe 
ori i-a doboriît pe nenorociţi. 


20) Am văzut un drac supărînd pe fratele său și iz- 
gonindu-l. Căci mîniindu-se odată un frate, au sosit în 
acea clipă nişte mireni, şi nenorocitul a sărit din mî- 


ge-le şi aruncă-le, socotind că mai bună este o parte mică cu frica lui 
Dumnezeu, decit roduri multe din nedreptate». Alta (ibid.): «Să nu fie 
mina ta întinsă spre a lua, ci mai vîrtos spre a da». Din sfintul loan 
Gură de Aur: «Lacomul ţine cele ale săracului. lar tu luîndu-le pe 
acestea și făcîndu-le parte a averii tale, te-ai arătat mai nedrept decit 
cel nedrept şi te-ai făcut mai lacom decit lacomul de bani». Alta: «Între- 
bare: Cum se face că mulți lacomi nu pătimesc rele? Răspuns: Vor 
suferi mai mult, dacă nu vor suferi îndată. Căci de vor scăpa acum, 
teme-te mai mult că vor suferi atunci în chinuri mai mari. Și de vor 
scăpa ei, nu vor scăpa moștenitorii lor. Întrebare: Și cum e drept acest 
lucru? Răspuns: E foarte drept, căci tu care ai moștenit avere făcută 
din nedreptate, deși n-ai răpit-o tu, te îndulcești tu cu ea. Acela şi-a 
adunat comoara de păcate și mînie pentru ziua mîniei. lar tu ai moş- 
tenit păcatul şi minia și ţi se va cere socoteală pentru toate... Deci dacă 
ştii pe cei nedreptăţiți, dă-le înapoi și fă ceea ce a făcut Zacheu cu 
multă adăugire. lar dacă nu-i știi, împarte celor scăpătaţi și tu vei afla 
răsplata, iar acela, munca veşnică. Întrebare: Cum ţine cineva adevărul 
întru nedreptate ? Răspuns: Cind cineva foloseşte după plăcerile sale cele 
date lui de Dumnezeu». 

570. «lubitorul de slavă deşartă fățărește neminierea; iar cînd e 
prins în aceasta, suferă în loc de cinste, necinste». 

nie în slava deşartă. Pentru că nu putea sluji deodată 
amîndurora. 

21) Cel ce s-a vîndut slavei deşarte are o viaţă în- 
doită. Căci petrecînd între călugări cu schima, vieţu- 
ieşte în lume cu cugetul şi cu amintirea. 

22) De ne grăbim să bineplăcem celor de sus, să ne 
sîrguim să gustăm din slava celor de sus. Jar cel ce a 
gustat din ea va dispreţui toată slava pămîntească. 
M-aş mira să nesocotească cineva pe cea de a doua, 
dacă n-a gustat din cea dintii. 

23) De multe ori, prădaţi fiind de slava deșartă, în- 
torcîndu-ne am prădat-o pe ea cu mai multă iscu- 
sinţă 51. Căci am văzut pe unii răpiți din lucrarea du- 
hovnicească, de slava deșartă ; dar punîndu-se un în- 
ceput vrednic de mustrare, sfîrşitul s-a făcut vrednic 
de laudă, pentru schimbarea cugetului 52. 

24) Cel ce se mîndreşte cu darurile lui naturale, 
adică cu deşteptăciunea, cu învăţătura, cu citirea lim- 
pede, cu vorbirea uşoară, cu destoinicia și cu toate cele 
de felul acesta, pe care le are fără osteneală, nu va do- 
bîndi niciodată bunătăţile cele mai presus de fire 55. 
Căci cel necredincios în puţine, va fi necredincios şi în 
multe și stăpînit de slavă deşartă. 

25) Mulţi îşi chinuiesc în zadar trupurile lor pen- 
tru. nepătimirea la culme, pentru bogăţia darurilor, 
pentru lucrarea minunilor, pentru puterea cunoaşterii 


571. Am fost prădaţi de virtuțile ce le-am ciștigat de către slava 
deșartă. Dar pe urmă ne-am întors prădind-o noi pe ea de puterea ei. 

572. A fost vrednică de mustrare miîndria lui Nabucodonosor. Dar 
vrednică de laudă smerenia, sau smerita lui cugetare de la urmă. 

573. A lui Maxim: «Dacă voiești să te faci cu adevărat cunoscător 
şi modest şi să nu slujești patimii închipuirii de sine, caută pururea în 
făpturi ce este ascuns cunoștinței tale. Și aflind foarte multe ce-ţi sint 
ascunse, te vei minuna de cunoștința ta şi înfrînindu-ţi cugetul şi pe 
tine însuţi, vei înţelege multe și mari lucruri, pentru că părerea că știi 
nu te lasă să înaintezi în a şti», 

de mai înainte, neştiind, nenorociţii, că nu ostenelile, 
ci mai degrabă smerenia e maica acestora. Cel ce cere 
daruri pentru osteneli, a pus o temelie greşită. Dar cel 
ce se socoteşte pe sine datornic, va lua deodată o bo- 
găţie neaşteptată 574. 

26) Nu da ascultare vînturătorului care te sfătu- 
iește, chipurile, spre folosul auzitorilor, să-ţi vesteşti 
virtuțile tale. «Căci ce va folosi omul de va dobîndi lu- 
mea întreagă, iar pe sine se va păgubi ?» (Lc. 9, 25). 
Nimic nu poate zidi pe cei ce ne privesc, ca o purtare 
smerită şi nemincinoasă şi ca un cuvint neprefăcut. 
Aceasta se va face şi altora îndemn spre a nu se înălța. 
Şi ce e mai mare decît aceasta spre folosul altora ? 5*5 


27) A observat cineva din cei ce pot să vadă şi vă- 
zînd a povestit următoarele : «Şezînd eu în adunare 
(sinaxa), au venit dracul slavei deşarte şi dracul mîn- 
driei şi s-au aşezat de amindouă părţile mele. Şi unul 
mi-a împuns coasta cu degetul lui iubitor de slava de- 
şartă, îndemnîndu-mă să spun oarecare vedere (con- 
templaţie), sau lucrare pe care am săvirşit-o în pus- 


574. Învățătura aceasta e cu totul protivnică teoriei teologiei cato- 
lice despre merite şi supramerile. Tot eforlul creştin urmăreşte curățirea 
şi desăvirşirea firii și nu merite primite din afară. Iar desăvirșirea e o 
inaintare nesiirșită. Și darul lui Dumnezeu vine de la sine, nu ca un 
merit, altfel n-ar mai fi dar. Iubirii noastre libere îi vine în întimpinare 
iubirea liberă a lui Dumnezeu, sau invers. 

575. Din Epistola sfîntului Atanasie către fecioară: «Dacă îţi arăţi 
viața ta, aceasta îţi naşte slava deșartă și te păgubeşte. Dar de afli un 
suflet care conglăsuiește cu tine ca să facă cele ale lui Dumnezeu ca 
şi tine, descopere numai acestuia taina. În aceasta nu este slavă deșartă, 
căci ai grăit ca să se mintuiască un suflet. Celor ce au dorința să as- 
culte, grăieşte-le cele de folos. Iar de te rogi, sau cinţi, sau citeşti, şezi 
deosebit şi nimenea să nu audă, decît tu singură; și dacă ai, şi cu una 
sau două fecioare de un suflet cu tine». Alta, a siintului Marcu: «Dacă 
voieşti să se acopere de către Domnul păcatele tale, să nu descoperi 
Oamenilor virtuțile tale. Căci tot ce vom face cu acestea, aceea va face 
şi Dumnezeu cu acelea». Alta, a sfintului Maxim: «Precum comoara ară- 
tată se fură, aşa virtutea făcută cunoscută sau publică, se misluieşte». 

tie 576. Şi după ce l-am depărtat pe acesta, zicînd : «În- 
toarcă-se înapoi şi să se ruşineze cei ce-mi gîndesc mie 
rele» (Ps. 34 şi 69), repede cel de la stînga îmi şepti la 
ureche : «Bine, bine ai făcut şi mare te-ai făcut, biruind 
pe maica mea cea preanerușinată». Către acesta, con- 
tinuînd îndată partea următoare a stihului, am zis: 
«Întoarcă-se ruşinaţi cei ce-mi zic mie: Bine, bine ai 
făcut» 577, 

Întrebîndu-l eu pe acela: «Cum e slava deșartă, 
maica mîndriei ?», a răspuns: «Laudele înalţă şi în- 
gîmfează ; iar cînd sufletul s-a înălţat, luîndu-l mîndria 
îl duce pînă la ceruri şi-l doboară pînă în adincuri» 5%. 

28) Este o slavă ce vine de la Dumnezeu: «Pe cei 
ce Mă slăvesc, zice, îi voi slăvi» (I Regi 2, 30). Şi este 
o slavă ce urmează din pregătirea diavolească : «Vai, 
zice, cînd vor vorbi oamenii bine de voi» (Lc. 6, 26). 


29) O vei cunoaşte limpede pe cea dintîi, cînd soco- 
tind-o ca vătămare, o vei respinge cu toată sîrguinţa şi 
oriunde te vei duce, îţi vei ascunde vieţuirea ta 5%. Şi 
pe a doua, cînd, săvîrşind orice lucru, îl vei săvîrși pen- 
tru a fi văzut de oameni. Necurata aceasta ne indeam- 
nă să făţărim o virtute pe care nu o avem. Dar «aşa să 
lumineze, zice, lumina voastră înaintea oamenilor, ca 


576. A sfîntului Maxim: «Cei ce caută pururea sufletul nostru, caută 
pururea prin ginduri pătimașe, să ne împingă la păcat cu cugetarea, 
sau cu lucrarea. Dar cînd vor afla mintea neprimitoare, atunci vor fi 
făcuţi de rușine; iar cînd o vor afla ocupată cu vederi duhovniceşti, 
vor fi alungați și rușinaţi cu totul». 

577. Amîndouă aceste îndemnuri aparent bune, sînt biruite cu sme- 
renia. Faptele la care e îndemnat călugărul sînt bune în sine, dar nu sînt 
bune întrucît îndemnurile la ele vin de la demoni, adică se ivesc îm- 
preunate cu ispita mîndriei. 

578. «Slava deşartă alungată, sădește părerea de sine; dacă însă ră- 
mine, pricinuiește mîndria». 

579. «Cînd nu face cineva lucrul lui Dumnezeu pentru a fi văzut 
de oameni, dar cei ce-l văd îl slăvesc, celui ce Il lucrează nu-i va veni 
nici-o vătămare din laudă». 

să vadä ei faptele voastre cele bune» (Mt. 5, 16). De 
multe ori Domnul îi aduce însă pe cei iubitori de slavă 
deşartă la lipsa de slavă deşartă, prin necinstirea ce li 
se întîmplă. 

30) Începutul necăutării slavei deşarte e păzirea 
gurii şi iubirea necinstirii 50. Mijlocul ei este oprirea 
tuturor lucrărilor gîndite ale slavei deșarte. Iar sfîrşi- 
tul (dacă este vreun sfîrşit al adîncului fără fund) 5!, 
este a face în chip nesimţit înaintea mulţimii cele ce 
aduc necinstirea. 

31) Nu-ţi ascunde rușinea ta, din socotinţa de a nu 
da pricină de sminteală 5%. Dar nu trebuie să se folo- 
sească acelaşi plasture pentru orice greşală, ci potrivit 
cu felul ei. 

32) Cînd chemăm noi slava deșartă și cînd vine la 
noi fără să o chemăm, ci trimisă de alţii, şi cînd înce- 
pem niscai lucruri în vederea slavei deşarte, să ne 
aducem aminte de plînsul nostru şi de datoria de a 
face, plini de frică, rugăciunea ce se cuvine stării noas- 
tre şi negreşit vom rușina pe neruşinatul, numai să ne 
îngrijim de rugăciunea adevărată. Iar de nu, să ne adu- 
cem aminte repede de moartea noastră. Iar de nu vom 
izbuti nici aşa, să ne temem de ruşinea ce urmează 
slavei. Căci «cel ce se înalţă se va smeri» (Lc. 18, 14). 
Și nu numai acolo, ci negreşit şi aici 583. 

580. «Cel ce are grijă de limbă se dovedeşte lucrător al virtuţilor. 
lar nepedepsirea limbii arată că nu are in lăuntrul lui virtutea». 

581. Nu e un sfîrşit al dispreţuirii slavei deșarte. Căci aceasta e 
egală cu smerenia. lar smerenia e un adînc, sau o înălțime fără sfirșit 
(abis). Căci e o uimire de Dumnezeu, care fiind infinit, creşte şi ea la 
iniinit. 

582. Se înțelege că e vorba de recunoaşterea ei însoţită de pocăință, 
nu de cea cinică, fără rușine. Căci recunoscută prin pocăință adîncă și 
necurmată, face mai degrabă pe ceilalţi să se ferească de ea. 


583. «Cînd vezi gind omenesc ispitindu-te cu slava, cunoaște lim- 
pede că-ţi pregăteşte ruşinea». 

33) Cînd lăudătorii, mai bine zis amăgitorii încep 
să ne laude, să ne aducem aminte de mulțimea fărăde- 
legilor noastre şi ne vom afla nevrednici de cele spuse 
sau făcute. 

34) Pot fi, fără îndoială, auziţi de Dumnezeu în 
unele cereri ale lor, şi unii iubitori de slavă deşartă. 
Domnul obişnuiește să vină în întîmpinarea rugăciuni- 
lor şi cererilor lor, ca luînd unele daruri prin rugă- 
ciune, să nu-şi mărească închipuirea de sine. 

35) Cei mai simpli nu cad de multe ori în veninul 
acesta. Căci slava deșartă este lepădarea simplităţii şi 
vieţuirea prefăcută. 

36) De multe ori viermele crescînd şi făcînd aripi, 
se urcă la înălţime. Tot aşa slava deşartă desävîrşin- 
du-se, naște mîndria, căpetenia și desăvirșitoarea tu- 
turor răutăţilor. 

A fost treapta a douăzecişiuna. Cel ce nu s-a lăsat 
prins de ea, nu va cădea în mîndria fără minte, duş- 
mana lui Dumnezeu. 


CUVINTUL XXII 


Despre mîndria cea fără de minte 
(fără stăpînire) 


1) Mîndria este tăgăduirea lui Dumnezeu 58, năs- 
cocirea dracilor, disprețuirea oamenilor, maica osîn- 
dirii, nepoată a laudelor, semnul nerodniciei, izgoni- 
toarea ajutorului lui Dumnezeu, înaintemergătoarea 
ieșirii din minţi, pricinuitoarea căderilor, pricina luării 
in stăpiînire (de draci), izvor al mîniei, uşa făţărniciei, 

584. «Căci cel ce socoteşte că înfăptuieşte ceva din sine, şi nu din 
ajutorul lui Dumnezeu, tăgăduieşte pe Dumnezeu şi ajutorul Lui în toate: 


De aceea şi cade, părăsit fiind, din harul lui Dumnezeu, pe care l-a 
nesocotit». 

cauza nemilostivirii, păzitoarea păcatelor, contabilă 
amarnică, judecătoarea oamenilor, potrivnica lui Dum- 
nezeu, rădăcina hulei. 

2) Începutul miîndriei c sfîrşitul siavei deşarte. 
Mijlocul ei este dispreţuirea aproapelui, vestirea neru- 
șinată a ostenelilor proprii, lauda de sine în inimă, ura 
mustrării. Jar sfîrşitul ei este tăgăduirea ajutorului lui 
Dumnezeu, fălire cu rîvna sa, nărav drăcesc. 

3) Să ascultăm toţi cei ce voim să scăpăm de groapa 
aceasta. Patimii acesteia îi place de multe ori să-și ia 
hrana chiar din mulțumirea adusă lui Dumnezeu. Căci 
la început nu se gîndeşte să tăgăduiască cu nerușinare: 
pe Dumnezeu. 

4) Am văzut om mulţumind lui Dumnezcu cu gura 
și fălindu-se cu cugetul. Mărturiseşte despre aceasta 
fariseul acela care a spus în chip făţarnic : «Îți mul ţu- 
mesc, Dumnezeule» (Lc. 18, 11). 

5) Unde s-a întîmplat căderea, acolo s-a sălăşluit 
mai înainte mîndria. Al doilea lucru e vestitor al celei 
dintii. 

6) Am auzit pe careva din cei cinstiţi de minc: 
“Gîndeşte că douăsprezece sînt patimile de necinste. 
De vei iubi cu voia pe una din ele, adică închipuirea de 
sine, ea va umple locul celor unsprezece» 555. 

7) Călugărul ce se înalță cu cugetul, se împotri- 
veşte cu cuvîntul. Dar cel smerit cu cugetul nu ştie să 

585. «Un filozof oarecare a spus că închipuirea de sine este boală 
Sacră». Alla: «Am văzut o boală cumplită; de ea suferă cel ce păzeşte 
la sine o bogăție spre răul lui». Domnul a zis: «Vai, cei ce vă îmbo- 
gățiţi, că veţi flăminzi; că veţi lua plata voastră» (Lc. 6, 25). Închipuirea 
de sine e o boală, pentru că cel ce suferă de ea nu trăieşte în realitate. 
Bogăția pe care o păzeşte e fum. Dar fum care nu va pieri numai lă- 
sindu-l gol, ci îl va şi face nemilos și urît de Dumnezeu şi de oameni, 


fum care îl intoxică. El iese din legătura cu Dumnezeu şi cu oamenii, 
care sînt singura realitate ce-l ține și pe el în realitate.. 

se împotrivească nici măcar cu privirea. Chiparosul 
nu-și pleacă ramurile ca să se întindă pe pămînt. Nici 
monahul cu inima mindră, ca să facă ascultare. 

8) Bărbatul cu inima mîndră doreşte să stăpineas- 
că 5%. Astfel nu poate să nu se piardă pînă la capăt, 
precum se întîmplă de obicei; mai bine zis nici nu 
voiește. 

9) «Celor mîndri Domnul le stă împotrivă» (Pilde 
16, 5 şi I Pt. 5, 5). Şi cine poate să-i miluiască pe ei? 
«Necurat este la Domnul tot cel mîndru cu inima» 
(Pilde 16, 5). Şi cine va putea să-l curăţească pe unul 
ca acesta ? 

10) Pedeapsa celor mîndri e căderea, iar îmboldi- 
tor, dracul. Părăsirea lor este ieșirea din minţi. De cele 
dintîi au fost tămăduiţi adeseori oamenii de către oa- 
meni. Dar cea din urmă nu poate fi vindecată de 
oameni. 

11) Cel ce respinge mustrarea îşi întipărește pa- 
tima. Iar cel ce o primește s-a dezlegat de legătura ei. 

12) Dacă un oarecare a căzut din ceruri numai prin 
această patimă, fără alta, trebuie văzut dacă nu cumva 
se întîmplă ca cineva să se suie la cer numai prin sme- 
renie, fără altă virtute. 


13) Mîndria este pierderea bogăției (duhovniceşti) 
și a sudorilor. «Strigat-a şi nu era cine să-l mîntuiască» 
(Ps. 16, 4, 5), fără îndoială pentru că a strigat cu mîn- 
drie «către Domnul şi nu l-a auzit pe el» ; fără îndoială, 
pentru că pricinile împotriva cărora se ruga nu le 
curma. 

14) Un bătrîn foarte cunoscător îl sfătuia duhovni- 
ceşte pe un tînăr ce se trufea. Iar acesta, orb fiind, 
zise : «lartă-mă, părinte, nu sînt mîndru». Iar prea în- 


586. «Să nu te grăbeşti să te aşezi în capul îrăţimii, ca să nu iei 
sarcinile păcatelor străine pe umerii tăi». 

țeleptul bătrîn zise către el: «Şi ce altă dovadă mai 
vădită a patimei acesteia ne poţi da, fiule, decît cuvîn- 
tul ce l-ai spus : nu sînt mîndru» 57. Mult le ajută uno- 
ra ca aceştia supunerea, vieţuirea mai îngreuiată şi mai 
supusă necinstirilor şi citirea nevoinţelor mai presus 
de fire ale părinţilor. Poate măcar aşa vor avea o mică 
nădejde de mîntuire cei ce bolesc de patima aceasta. 

15) E ruşine să se mîndrească cineva cu podoabă 
străină 5%, dar e nebunia cea mai de pe urmă să se 
fălească, prin închipuirea de sine, cu darurile lui Dum- 
nezeu. Făleşte-te numai cu înfăptuirile tale dinainte de 
naştere 58. Căci cele de după naștere Dumnezeu ţi le-a 
dăruit, ca şi naşterea însăși. 


587. Scărarul surprinde și aci aceeași împletire a patimii cu năzu- 
ința protivnică ei, ca şi în alte locuri de mai înainte. Seva patimii urcă 
în om din firea lui pătată, odată cu seva virtuţii, ca în fructele unui pom 
stricăciunea. E foarte greu de a înlătura pe ultima și a cruța pe primele. 
Cel ce se socotește smerit, nu e smerit. Mereu trebuie înlăturată de lîngă 
virtutea însăşi umbra conștiinței de a avea o virtute. Conștiinţa trebuie 
să aibă de conţinut numai pe Dumnezeu şi sinea proprie trebuie văzută 
hrănindu-se numai din Dumnezeu. Toate virtuțile sînt puteri ale lui Dum- 
nezeu în noi. Ridicarea spre această conștiință e un efort continuu de 
distilare, de subţiere a firii, pentru a face pe Dumnezeu total transpa- 
rent prin înlăturarea oricărei grosimi a ei, a vizibilităţii ei. 

588. «Se arată că nu trebuie să se laude cineva şi să se fălească 
pentru nimic din ceea ce a înfăptuit prin cugelarea sau puterea sa, fără 
ajutorul lui Dumnezeu». Alia: «Cel ce se înfrinează, se reţine de la 
lăcomia pintecelui; neagonisitorul, de la lăcomie; cel ce se linişteşte, 
de la vorbărie; cel curat, de la iubirea de plăceri; cel rușinos, de la 
curvie; cel ce se mulțumește cu ale sale, de la iubirea de arginţi; cel 
blind, de la tulburare; ascultătorul, de la siadă; cel primitor de 
mustrare, de la făţărnicie; cel ce se roagă, de la deznădejde; săracul, 
de la bogăţie; mărturisitorul, de la tăgăduire; mucenicul, de la închinarea 
la idoli. Vezi că toată virtutea săvirșită pînă la moarte nu e nimic 
altceva decît înfrînarea de la păcat. Iar înfrînarea de la păcat e un 
lucru al firii, nu e un preț plătit pentru Împărăţia lui Dumnezeu». Ce 
departe sintem de teoria meritelor și suprameritelor din teologia cato- 
lică | La o notă următoare vom vedea că Împărăţia lui Dumnezeu e darul 
Duhului Sfint. 

589. O spune aceasta în ironie, ca şi cele următoare 

16) Numai virtuțile ce le-ai înfăptuit fără minte 
sînt ale tale. Căci mintea ţi-a dăruit-o Dumnezeu. Arată 
nevoinţele purtate fără trup, numai din sîrguinţa ta. 
Căci trupul nu e al tău, ci al lui Dumnezeu. 

17) Nu te încrede, pînă ce nu vei primi hotărirea, 
văzind pe acela care, chiar după intrarea în cămara de 
nuntă, a fost legat de miîini şi de picioare şi aruncat în 
întunericul cel mai din afară (Mt. 22, 13) 5%. 

18) Nu-ţi înălța grumazul, odată ce eşti pămîntesc. 
Căci mulţi au căzut din ceruri, măcar că erau sfinţi şi 
nematerialnici. 

19) Cînd dracul se sălășluieşte în lucrătorii lui, a- 
tunci, arătîndu-se în somn, sau şi în stare de veghe, ia 
chipul, zice-se, al unui sfînt înger, sau mucenic, îi îm- 
părtăşeşte vreo descoperire de taină, sau vreun dar 
(harismă), ca, amăgindu-se, nenorociţii, să-şi iasă cu 
totul din minţi 51. 


20) Chiar dacă am suferi zeci de mii de morţi pen- 
tru Hristos, tot n-am împlini ceea ce sîntem datori, 
căci altul e sîngele lui Dumnezeu şi altul sîngele robi- 
lor ; negreșit, după vrednicie, şi nu după fiinţă *%2. 


_590. A lui loan Carpatiul: «Haina de nuntă, de care vorbesc cuvin- 
lele lui Hristos, socotește-o harul Duhului Sfînt; căci cel ce nu s-a făcut 
vrednic să-l îmbrace nu se va face părtaş nunţii cereşti şi cinei celei 
duhovnicești». 

591. Nici tainele descoperite nu sînt taine adevărate, nici harismele 
dăruite de cel.rău.nu sint harisme adevărate, ci contrafaceri aparente; 
sint «taine» sau «harisme» de suprafaţă, și chiar minciuni nedale încă 
pe față. : 

592. Singele lui Hristos vărsat pentru noi este după ființă singe ome- 
nesc ca și al nostru, dar după vrednicie este nesfirșit mai de preț, pentru 
că este sîngele primit de Fiul lui Dumnezeu ca. sînge propriu şi dat de 
El însuși pentru noi. Deci prin el ni se împărtășește iubirea nesfirşită a lui 
Dumnezeu. De aceea, chiar dacă, de mii de ori am da prin moarte sîngele 
nostru pentru El, nu I-am răsplăti cu ceva egal şi deci nu ne-am achita 
de datoria pe care o avem faţă de El. Căci cînd ţi-a dat cineva ceva, te 

21) Să nu încetăm de a cerceta împreună şi de a 
pătrunde pe luminătorii părinţi dinainte de noi; şi a- 
tunci ne vom afla pe noi neumblînd în chip amănunţit 
pe urmele vieţuirii lor, nici păzind în chip cuvios fä- 
găduinţa, ci petrecînd încă în starea lumească. 


22) Călugărul adevărat este cel ce are ochiul neîm- 
prăştiat al sufletului şi simţirea nemișcată a trupu- 
lui 5%. Călugărul adevărat este cel ce cheamă pe vrăj- 
mași ca pe nişte fiare, şi-i biciuieşte ca să fugă de la el. 
Călugăr este cel ce petrece într-o ieşire neîntreruptă 
din sine 5%. Călugărul este aşa de preschimbat prin vir- 
tuţi, cum e altul prin plăceri 5%. Călugărul (călugăria) 
este o lumină fără de sfîrşit în ochiul inimii 5%. Călu- 
gărul este un adînc fără fund (un abis) al smereniei, în 
care s-a afundat și s-a înecat întreg duhul său. 


23) Trufia pricinuieşte uitarea greşelilor. Căci adu- 
cerea aminte de acelea e pricinuitoarea smeritei cu- 
getări 5%. 


achiți de datorie numai cînd îi întorci un lucru de preţ egal. Dar și atit 
cît putem noi da lui Hristos, e din puterea împărtășită nouă de El prin 
sîngele Lui. Îi iubim şi noi puţin luînd pulere din iubirea Lui nesfirşilă. 
Unde esle atunci temeiul mindriei noastre? Ba cel mindru nu-L iubește 
pe Hristos nici măcar așa puţin cît poate un om, în temeiul iubirii Lui. 

593. «Cînd despărțim mintea de Dumnezeu fie prin pălăvrăgeală, fie 
prin glume, fie prin altceva, și o împrăştiem, nu sintem călugări». 

594. Într-o ieșire neîntreruptă a minţii în Dumnezeu, sau într-un extaz 
neîncetat. 

595. Firea lui şi-a schimbat calitatea prin virtuţi. El nu aze virtuțile, 
ci este ceea ce sînt virtuțile. 

596. Pentru că, fiind neîncetat atent la firea sa, vede prin ea neinire+ 
rupt lumina nesfirșită a lui Dumnezeu, prin transparența inimii, ca prin- 
tr-un ochi în care se vede lumina lui Dumnezeu. 

597. Dar şi invers: «Uitarea greșelilor pricinuieşte uneori închipuirea 
de sine, alteori nesimţirea». Sint două feluri de uitări, uitarea de sine din 
mîndrie, care dă aparenţa unei cunoașteri de sine; şi uitarea de sine 
(răpirea, extazul) din smerenie, care e o adevărată cunoaștere de sine. 
Căci sinea cunoscută prin mîndrie e o sine de suprafaţă, suprapusă, și 
care stă pe nisip, ca un gol, pe cind sinea cunoscută de smerenie, e sinea 

24) Mîndria este sărăcia cea mai de pe urmă a su- 
fletului ce-şi nălucește bogăţia şi socotește întuneri- 
cul, lumină 5%. Nu numai că nu îngăduie, necurata, o 
înaintare, ci şi aruncă de la înălţime pe cel stăpînit 
de ea 5%. 


25) Mîndria este mărul putred pe dinăuntru, dar pe 
dinafară strălucitor de frumuseţe. Călugărul mîndru 
nu va avea nevoie de drac. Căci el însuşi îşi este drac 
şi vrăjmaș ce se războieşte cu sine. 


26) Pe cît este întunericul de străin de lumină, pe 
atît este cel mîndru, de străin de virtute. În inimile ce- 
lor mîndri se vor naşte cuvinte de hulă; în sufletele 
celor smeriţi, vederi cereşti. Furul urăşte soarele, iar 
trufaşul dispreţuieşte pe cei blînzi 50. 

27) Nu ştiu cum, dar mulţi din cei mîndri nu se cu- 
nosc pe ei şi, socotind că sînt nepătimaşi, și-au văzut 
sărăcia (de virtute) în ceasul ieşirii din viaţă. Cel stă- 


afundată pentru veci în temeiul ei neclintit și adevărat care e Duinnezeu. 
Cel mindru, neştiind de păcatele sale, nu se deosebește de Dumnezeu, în 
închipuirea sa, și deci nu-și vede fundamentul său. Cel smerit ştiind de 
greşelile sale sau de micimea sa, își vede fundamentul său care-l susține 
totuși pentru veci, iertîndu-l. 

598. Ruptă de realitate, mîndria o contraface prin închipuire. Trăieşte 
într-o fantasmagorie, într-o nălucire prelungită. Golit de toate, cel mindru 
își năluceşte că e bogat; întunecat, își închipuie că se află în lumină; 
dar bogăţia lui însăşi e săracă și în lumina ei el nu vede nimic real, 
nimic consistent. De aceea și hrana lui spirituală e săracă, e inconsistentă, 

599. «Cel ce se mîndrește e lăsat să cadă în hulă. Cel ce se făleşte 
pentru virtutea cu fapta e lăsat să cadă în curvie, iar cel ce se înalță 
intru înţelepciunea lui, e lăsat să cadă în cursele întunecate ale neștiinţei». 

600. «Mare și cinstit lucru socotesc că este a birui slava deșartă și 
a înainta în cunoștința lui Dumnezeu. Căci cel ce cade în urițenia acestei 
patimi viclene a slavei deșarte se înstrăinează de pace şi-şi înăsprește 
inima faţă de sfinţi. Și la capătul relelor lui cade în mindria cea vicleană 
şi în grija de a minţi». Cel mîndru nu cunoaște nici pe Dumnezeu și nu 
trăieşte în pace nici cu oamenii. El se împietreşte cu inima chiar față de 
oamenii blînzi și-i disprețuiește. Mai ales față de aceştia se poartă cu 
asprime, căci de cei tari se teme și cînd are nevoie de ei, îi linguşeşte 

pînit de ea, va avea nevoie de Domnul. Căci fără folos 
îi va fi ajutorul de la oameni. 

28) Am prins odată pe această amăgitoare fără 
minte umblînd în inima mea, purtată pe umerii maicii 
ei. Şi legîndu-le pe amîndouă cu legătura ascultării, 
le-am biciuit cu biciul smereniei şi le-am silit să-mi 
spună cum au intrat în mine. Iar ele, biciuite, mi-au 
spus: «Noi nu avem început, nici naştere, căci sîn- 
tem începătoare şi născătoare ale tuturor patimilor. 
Nu puţin ne războieşte zdrobirea inimii, născută din 
ascultare. Însă nu răbdăm să fim stăpinite de ni- 
meni. De aceea, voind să ne facem stăpîne peste 
cele din ceruri, am fost depărtate de acolo. Noi 
ne-am făcut născătoare, ca să spunem pe scurt, ale tu- 
turor celor ce lucrează împotriva smeritei cugetări. 
Căci toate cele ce o ajută pe ea ni se împotrivesc nouă. 
Dar noi am izbutit și în cer. Deci unde veţi scăpa de la 
faţa noastră ? 602 Noi ne-am obișnuit să ne împotrivim 
ocărîrii, ascultării, nemînierii, neţinerii de minte a rä- 
ului și slujirii 6, Nepoatele noastre sînt căderile du- 
hovniceşti: miînia, clevetirea, amărăciunea, striga- 
rea, hula, făţărnicia, ura, pisma, viaţa după o regulă 
proprie, împotrivirea în cuvînt, neascultarea. Un sin- 
gur vrăjmaş avem, asupra căruia nu avem puterea. 
Ți-l spunem, că sîntem biciuite de el. El constă în a te 
defăima pe tine însuţi în chip sincer înaintea Domnu- 
lui. Atunci să ne socotești ca pe un păianjen. Deci, pre- 


601. S-au făcut stăpiînitoare peste unele fiinţe îngerești din ceruri și 
de aceea le-au coborit de acolo. Căci nu voiau ca acelea să mai fie stă- 
pînite de altcineva decit de ele (de slava deșartă și de mindrie). Mîndria, 
nevrînd să aibă nici-un stăpin, nu cunoaşte nici-un cap, e fără cap. Omul 
mândru nu admite nici-o căpetenie, el e anarhic. 

602. Adică: dacă am izbutit să înifringem unele fiinţe chiar în cer, 
unde și cum crezi tu, omule, că vei scăpa de noi? 

603. Căci adeseori călugărul se satură de ocăriri, de ascultare, de ne- 
mâîniere și atunci se predă mîndriei. 

cum vezi, slava deşartă e calul pe care călăresc eu, mîn- 
dria». 

Dar cuvioasa smerenie şi ocărîrea de sine vor rîde 
de calul şi de călăreţul lui, cîntînd cu sîrguință cînta- 
rea de biruinţă: «Să cîntăm Domnului, căci cu slavă 
S-a preamărit. Cal și călăreț au fost aruncaţi în mare» 
şi în adîncul smereniei. 

A fost treapta a douăzecişidoua. Cel ce s-a suit pe 
ea a biruit, dacă s-a putut sui. 


CUVÎNTUL XXIII 


Despre gîndurile negrăite ale hulei 


1) În cele dinainte am auzit că există un prea cum- 
plit nepot al cumplitei rădăcini şi maici care e spurca- 
ta mîndrie : este nepotul de negrăit al hulei. De aceea 
e de trebuinţă să-l aducem de față. Căci nu e un vrăj- 
maş dintre cei de rînd, ci un vrăjmaş şi un războinic 
cu mult mai cumplit decît toţi. Şi lucrul cel mai cum- 
plit e că nu poate fi uşor de tîlcuit, mărturisit şi pus la 
stîlp în faţa doftorului duhovnicesc. De aceea a şi năs- 
cut de multe ori în mulţi deznădejdea, rozînd, nelegiui- 
tul, ca un cariu în lemn, toată nădejdea lor. 


2) Acestui prea spurcat îi place de multe ori să bat- 
jocorească pe Domnul şi cele ce se săvîrșesc în înseşi 
sfintele Liturghii și în însuşi timpul înfricoșatelor Tai- 
ne. Din aceasta cunoaștem în chip vădit că nu sufletul 
nostru este cel ce rosteşte acele cuvinte nelegiuite, ne- 
înţelese şi de negrăit în lăuntrul nostru, ci dracul urî- 
tor de Dumnezeu care a fost izgonit din ceruri, pentru 
că și acolo căuta să împroaşte pe Dumnezeu cu hule. 
Dacă ar fi ale mele acele neruşinate și necuviincioase 

cuvinte, cum m-aş închina darului, primindu-l ? 604 
Cum aş putea ocări și, în acelaşi timp, binecuvînta ? 

3) Acest amăgitor și de-suflet-stricător ne duce ade- 
seori la ieşirea din minți. Dar nici un alt gînd nu e atît 
de greu de mărturisit ca acesta. De aceea de multe ori 
și îmbătrîneşte cu mulți 5%. Căci nimic nu dă dracilor 
şi gîndurilor acestora atîta putere împotriva noastră, 
ca faptul de a le hrăni şi ascunde în inimă nemărturi- 
site. 

4) Dar nimenea să nu se socotească pe sine pricina 
gîndurilor de hulä. Iar Domnul este cunoscător de 
inimi şi ştie că nu sînt ale noastre aceste cuvinte şi 
gînduri, ci ale vrăjmaşilor noştri. 

5) Îmbătarea este o pricină a poticnirii. lar mîn- 
dria, o pricină a gîndurilor necuviincioase. Dar cel ce 
se poticneşte nu e vinovat de poticnire. Totuşi se va 
pedepsi pentru că s-a îmbătat. 

6) Cînd stăm la rugăciune, se ridică şi acele gînduri 
necurate şi de-nespus. Dar stăruind în rugăciune, se 
retrag îndată. Căci nu obişnuiesc să lupte cu cei ce se 
luptă. 

7) Nu huleşte nelegiuitul numai pe Dumnezeu şi 
cele dumnezeiești, ci rosteşte în noi şi unele cuvinte 
prea urite şi necuviincioase, ca fie să părăsim rugăciu- 
nea, fie să deznădăjduim de noi înșine. Şi aşa pe mulţi 
i-a întrerupt de la rugăciune și pe mulţi i-a depărtat de 
la Taine. Trupurile unora le-a topit prin întristare. Pe 


604. Scărarul se dovedeşte mereu un fin și sincer analist al stărilor 
sufleteşti adeseori contradictorii. Consecvent personalist, el explică gin- 
durile ce se contrazic din prezenţa în sufletul nostru a altor subiecte ne- 
văzute, în cazul de faţă, a demonilor. 

605. Îmbătriînește cu mulţi, pentru că nu-l pot nimici prin mărturisire, 
rușinîndu-se să-l mărturiseaşcă. E prea evident şi prea bun Domnul, ca 
ei să îndrăznească să dea pe față gindul de hulă împotriva Lui. Ei înșiși 
nu se pol decide să-i dea credit serios. E un alt motiv pentru care nu-şi 
cred lor. 

alţii i-a istovit prin posturi acest rău și neomenos tiran 
şi nu le-a dat nici o clipă de odihnă, făcînd aceasta nu 
numai cu cei din lume, ci şi cu cei ce se îndeletnicesc 
cu vieţuirea călugărească. După aceea le insuflă gindul 
că nu vor avea parte de nici o mîntuire şi-i face să se 
socotească mai de plîns şi mai nenorociţi decît toţi cre- 
dincioşii şi decît păgâînii înşişi. 

Cel ce e chinuit de duhul hulei și voiește să se iz- 
băvească de el, să ştie sigur că nu sufletul lui e prici- 
na acestor fel de gînduri, ci dracul necurat, care a zis 
odinioară către Domnul : «Acestea toate le voi da Ţie, 
dacă, căzînd Te vei închina mie» (Mt. 4, 9). De aceea 
dispreţuindu-l pe el şi neluînd nicidecum cele spuse de 
el ca măsură, să zicem : «Mergi înapoia mea, satano ! 
Domnului Dumnezeului meu mă voi închina şi Lui sin- 
gur voi sluji» (Mt. 4, 10) şi durerea să se întoarcă asu- 
pra capului tău ; şi asupra creştetului tău să se pogoare 
hula ta în veacul de acum şi în cel viitor. Amin. 


8) Cel ce voiește să lupte în afară de felul amintit 
cu dracul hulei, este asemenea celui ce încearcă să ţină 
fulgerul în mîinile lui. Cum va putea să prindă, să se 
împotrivească, sau să bată pe cel ce intră în inima lui 
dintr-odată ca un vînt şi aruncă cuvîntul lui mai repe- 
de ca o clipă şi îndată dispare ? 

9) Căci toţi cei ce ne războiesc stau şi luptă şi ră- 
mîn multă vreme şi dau timp celui ce se luptă cu ei. 
Acesta însă nu. Ci îndată ce apare, se şi depărtează ; şi 
îndată ce ne-a vorbit, s-a şi dus. 


10) Acest drac obișnuieşte să se sălășluiască în 
mintea celor mai simpli şi mai nevinovaţi, care sînt şi 
tulburaţi şi chinuiţi mai tare decît alţii. Dar în aceştia 
totul se întîmplă nu din închipuirea de sine, ci din 
pizma dracilor. 

11) Să încetăm să judecăm şi să osîndim pe aproa- 
pele şi să nu ne temem de gîndurile de hulă. Căci lu- 
crul dintîi e pricina şi rădăcina celui de al doilea. 

12) Precum cel închis în casă aude cuvintele trecă- 
torilor, dar nu vorbește cu ei, aşa şi sufletul ce petrece 
în sine însuși, auzind hulele dracului, se tulbură, căci 
acela trece prin el. 

13) Cel ce-l disprețuiește pe acesta s-a eliberat de 
patimă. Dacă însă cugetă că poate lupta cu el altfel, 
pînă la urmă e înfiînt. Căci cel ce voieşte să stăpîneas- 
că duhurile cu cuvintele, este asemenea celui ce încuie 
vînturile. Un călugăr sîrguitor, tulburat de acest drac, 
şi-a topit trupul cu posturi şi cu privegheri douăzeci de 
ani. Şi fiindcă n-a simţit prin aceasta nici un folos, a 
plecat şi, scriind patima sa pe o hîrtie, a predat-o unui 
bărbat sfint, stînd culcat pe faţa sa, pentru că nu pu- 
tea să caute spre el. 

Cînd citi bătrînul, zîmbi. Şi ridicînd pe fratele îi 
zise: «Pune, fiule, mîna ta pe grumazul meu». Şi fä- 
cînd fratele aceasta, zise marele bătrîn : «Pe grumazul 
meu va fi, frate, acest păcat cîţi ani a zăcut și cîți va 
mai zace în tine. Numai tu să nu mai ţii seama de 
el» 506, Și m-a asigurat fratele că n-a ieşit din chilia bä- 
trînului înainte de a se fi mistuit patima. Aceasta mi-a 
povestit-o cel ce a cercat-o, mulţumind lui Dumnezeu. 

Cel ce a luat biruinţă asupra patimii a lepădat 
mândria. 


606. Un argument important peniru mărturisire: cel ce mărturiseşte 
păcalele sale, primind asigurarea că de aci înainte nu mai răspunde el 
pentru sine, ci duhovnicul care i-a dat iertarea, nu mai simte chinul pen- 
tru ele, nici neputința de a nu le mai săvirşi. lar duhovnicul răspunde, 
pentru că o face în numele Domnului. Domnul Hristos le ia asupra Lui 
prin duhovnic. Trebuie să faci experiența întilnirii cu Hristos ca o altă 
persoană decit tine, în singurul mod accesibil nouă, în mod concret. Adică, 
intîlnindu-te cu altă persoană omenească, dar care te întimpină din în- 
sărcinarea și în numele Domnului Hristos. 

CUVÎNTUL XXIV 


Despre blîndețea, simplitatea 
și nerăutatea, agonisite prin sîrguința 
înțeleaptă și nu naturale; 
și despre viclenie 


1) Lumina zorilor se iveşte înaintea soarelui și blîn- 
deţea este înaintemergătoarea smeritei cugetări 5%. De 
aceea auzim şi Lumina, orînduindu-le pe acestea astfel 
după treptele lor: «Învăţaţi, zice, de la Mine, că sînt 
blînd şi smerit cu inima» (Mt. 11, 29). Deci se cade să 
fim luminaţi de lumină înainte de răsăritul soarelui, 
ca astfel să putem privi limpede spre soare. Căci cel ce 
nu cunoaşte mai înainte lumina, nu poate privi soare- 
le, cum ne învaţă ordinea adevărată a celor spuse. 

2) Blîndeţea este starea neclătinată a minții, care 
rămîne la fel în cinstiri şi necinstiri 508. Blîndeţea stă 
în a ne ruga în chip netulburat şi sincer pentru cel ce 
ne tulbură în vremea tulburărilor ce ni le pricinuieşte. 
Blîndeţea este lespedea așezată peste marea miîniei, 
care risipește toate valurile ce izbesc în ea, nesuferind 
nici o clătinare 60. 

Blindeţea este propteaua răbdării ; uşa sau mai bine 
zis maica răbdării, pricină a deosebirii (a dreptei so- 
coteli, a discernămîntului). Căci : «Învăţa-va Domnul 
pe cei blînzi căile Lui» (Ps. 24, 8). E pricina iertării, 
îndrăzneala rugăciunii; încăperea Duhului Sfint. Căci 
zice : «Spre cine voi privi, dacă nu spre cel blind şi li- 
niştit» (Is. 66, 2). 

Blîndeţea este ajutătoarea ascultării, povăţuitoarea 
frăţietăţii, frîna celor ce se înfurie, potolirea celor ce 


607. «Blîndeţea păzeşte iuţimea netulburată; iar smerenia eliberează 
mintea de trufie şi de slavă deșartă». 

608. Aceeaşi definiție a blindeţii în Cuvintul VIII, cap. 3. 

609. «E propriu blindeţii a purta» (a suporta) pe aproapele. 

se mînie, dăruitoarea bucuriei, urmarea lui Hristos, 
însuşirea îngerilor, legarea dracilor şi pavăza amără- 
ciunii. 


3) În inimile celor blînzi se odihnește Domnul 610, 
iar sufletul tulburat e scaunul diavolului. «Cei blînzi 
vor moşteni pămîntul» (Mt. 5, 5), mai bine zis îl vor 
stăpîni 61. 


4) Sufletul blînd e tronul simplităţii. Iar mintea 
mînioasă e pricinuitoarea răutăţii. În sufletul lin va în- 
căpea cuvîntul înţelepciunii «Domnul va povăţui pe 
cei blînzi întru judecată» (Ps. 24, 10), mai bine zis în 
lucrarea deosebirii (dreptei socoteli). Sufletul drept 
este soţul smereniei. Iar cel viclean este slujitorul mîn- 
driei. Sufletele celor blinzi se vor îmbogăţi întru cu- 
noștinţă 6*?; iar mintea stăpiînită de iuţime locuiește 
împreună cu întunericul şi neştiinţa. 

5) Mîniosul şi făţarnicul s-au întîlnit 613 şi nu se 
putea afla cuvînt sincer în convorbirea lor. Dacă vei 
cerceta inima celui dintîi, vei afla nebunia ; dacă vei 
cerceta sufletul celui de al doilea, vei vedea viclenie 614. 


610. Domnul cel blind, Care n-are motive să fie ajutat, Se odihneşte 
în cei blinzi. Blîndeţea din El curge în credincioși, devenind in ei leagăn 
lin în care Se odihnește El. Blindeţea e delicateţea, e gingășia dragostei, 
siguranța ei nu e tulburată de nimic. Prin blindeţe se mîngiie cei ce se 
iubesc. Cunoaşterea lui Hristos are loc prin participare la EI, prin sălăş- 
luirea Lui în noi. Hristos e învăţător prin faptul că e sălășluit în noi prin 
Duhul Sfînt. 

611. Cei blinzi vor domni peste păinîni, întinzînd blindejea lor, care 
e blindețea lui Hristos în tot cuprinsul lui, făcînd ca nimenea să nu li se 
opună, ci să răspundă cu aceeași blindeţe. Aceasta va fi Împărăţia ceru- 
rilor. Împărăţia delicateţii între oameni, din delicatețea lui lisus Hristos. 

612. Cunoştinţa adevărată e legată de blindețe, căci blindeţea e și o 
contemplare liniștită a semenilor care i se deschid și a tainelor existenței, 
a lainei lui Dumnezeu cel blind. 

613. «Făţarnic e numit lingușitorul, amăgitorul, mincinosul, pentru că 
împletește cuvintele ca să placă, nu ca să spună adevărul». 

614. A lui Evagrie: «Firea miniei este să lupte împotriva dracilor şi 
pentru vre-o plăcere. Pentru că îngerii ne insuflă plăceri duhovniceşti și 

6) Simplitatea este deprinderea sufletului lipsit de 
cugetări felurite, care s-a făcut neclintit spre o gîndire 
nerăutăcioasă. Nerăutatea este o stare senină a sufle- 
tului, izbăvită de orice cugetare vicleană. 

7) Întîia 615 însuşire a copiilor este simplitatea, ne- 
felurită în gînduri, pe care pînă ce a avut-o Adam, n-a 
văzut goliciunea sufletului, nici urîțenia trupului 
său 616, 

8) Bună şi fericită este şi simplitatea aflătoare în 
unii prin fire ; dar nu e ca cea care a fost izbăvită de 
viclenie prin dureri şi sudori. Cea dintîi e acoperită și 


ne îndeamnă să întoarcem și să hrănim mînia împotriva dracilor pentru 
fericirea ce ne vine din ea. lar aceia, atrăgind-o spre poftele lumești, o 
silesc să lupte contrar firii împotriva oamenilor, ca întunecîndu-se mintea 
şi căzind din cunoștință, să se facă trădătoare a virtuţilor». Alta a lui 
Grigorie Teologul: «Frinează-ți mînia, (iuţimea), ca să nu-ţi ieşi din minte. 
Pedepsește iuțimea, căci ieșind din măsură se face tatăl nebuniei». Alta 
a aceluiași : «Fie-ţi minia numai asupra șarpelui prin care ai căzut», Alla: 
«Vicleanul niciodată nu este în pace, ci totdeauna ocupat, totdeauna plin 
de minie, de vicleșug şi de iuțime. Totdeauna piîndește pe vecinul său, 
totdeauna cîrtește, totdeauna e aspru, totdeauna cind i se poruncește 
grăiește împotrivă, cînd se hotărăşte ceva cu privire la el, se răzvrăteşte, 
cînd e sfătuit la bine, face rău, cînd e dojenit, batjocorește. El ia în bat- 
jocură pe cei ce viețuiesc bine, urăște pe cei ce sporesc, se scirbește de 
sfaturi bune, micșorează pe frați, îi răzvrălește, îi face răi, se intoarce 
de la cei blinzi, ia în ris pe cei îndelung răbdători, se iățărniceşte faţă 
de străini, clevetește pe unul către altul, se asociază cu fiecare împotriva 
celuilalt, ațiță la sfadă, întărită pe unul contra altuia, e gata la ocări, 
dulce în grăiri de rău, gata la defăimări și în a face rău», 

Precum se vede, iuţimea sau mînia, cînd întrece o anumită măsură, 
întunecă mintea şi îl ţine pe om într-o agitaţie accentuată, ducîndu-l pînă 
la nebunie. Între funcțiile sufletești este o strinsă legătură, ele se înriu- 
resc reciproc. | 

615. De aci, ediţia 1970 urmează o ordine deosebită de cea din P.G. 
şi de ediţia Trevisan. Urmăm ediția 1970. 

616. Ediţia 1970: «Înţelege prin goliciune lipsirea de harul dum- 
nezeiesc». 

păzită de marea felurime a patimilor 617. Cea de a doua 
se face pricina celei mai înalte smerite cugetări. Răs- 
plata celei dintîi este multă ; a celei de a doua este mai 
mult decît nesfîrşită. 

9) Toţi cei ce voim să atragem pe Domnul la noi, să 
ne apropiem de El în chip simplu, neprefăcut, fără vi- 
clenie și fără multe feluri de gînduri și fără iscodire, 
ca şi cum am veni la lecţiile unui Învățător. Căci El 
fiind simplu şi necompus din multe, voieşte ca și sufle- 
tele ce vin la el să fie simple şi nevinovate. Dar nu se 
poate vedea niciodată simplitatea fără smerenie 618. Vi- 
cleanul este mai înainte văzătorul mincinos, care-și în- 
chipuie că din cuvinte cunoaşte gînduri şi din înfăţişă- 
rile din afară, cele aflătoare în inimă 6*9. 


10) Am văzut oameni drepţi, care au învăţat de la 
cei vicleni să se facă vicleni şi m-am mirat cum au pu- 
tut pierde așa de repede o însuşire şi un dar al firii 620. 


11) Pe cât de uşor cad cei drepţi, pe atît de greu se 
pot preschimba cei dimpotrivă. Dar înstrăinarea ade- 
vărată, ascultarea, paza buzelor, au putut face de multe 
ori multe și au preschimbat în chip minunat boli de 
nevindecat. 


617. «Simplitatea naturală se păstrează, zice, nepărtaşă de multele 
patimi». 

618. «Simplitatea şi nepreţuirea de sine curățeşte inima de răutate». 
În textul grec, repreţuirea de sine e exprimată prin cuvîntul yù uerpely — 
nemăsurare de sine. Trebuie să nu-ți măsori faptele bune săvirşite, sau 
virtuțile. Propriu zis să nu le observi. Să fie ca şi cînd n-ar fi. Să nu te 
dedublezi prin conştiinţa valorii tale. Aceasta e smerenie şi, în același 
timp, simplitate. 

619. «Mai-înainte-văzătorul mincinos» e cel ce-și închipuie că vede 
în inimi, dar nu vede cu adevărat, și de aceea face judecăţi greșite, în 
general rău voitoare despre oameni și pretinde că prevede faptele lor 
rele și-și pune nădejdea în ele. 

620. Ne îndeamnă să ocolim cu toată puterea petrecerea cu cei răi, 
ca să nu fim făcuţi pradă a răutăţii lor. 

12) Dacă cunoștința îngîmfă pe cei mai mulţi, nu 
cumva neștiinţa și lipsa de învăţătură pot smeri pe mă- 
sura lor ? Totuși sînt unii, fără îndoială rari, care se 
mindresc din pricina lipsei de cunoştinţă. 

13) Dovadă limpede şi chip vădit al simplităţii fe- 
ricite ne este de-trei-ori-fericitul Pavel, care s-a făcut 
simplu. Dar nimenea n-a văzut şi n-a auzit şi nici nu 
poate să vadă vreodată o astfel de înaintare în aşa de 
scurt timp 621. 

14) Călugărul simplu este un animal cuvintător su- 
pus, care-şi pune sarcina sa pe umerii celui ce-l povă- 
țuieşte 62. Animalul nu grăiește împotriva celui ce-l 
leagă; nici sufletul drept, împotriva povăţuitorului. 
Urmează celui ce-l trage precum voieşte acela şi nu i se 
împotrivește, mergînd pînă la jertfă. 

15) Nevicleană este firea curată a sufletului, care 
în întîlnirile cu toţi se poartă aşa cum a fost zidită. 

16) Dreptatea este cuget neiscoditor, purtare ne- 
mincinoasă, cuvint neprefăcut şi nepregătit mai înain- 
te. Precum Dumnezeu se numeşte iubire, așa se numeș- 
te şi dreptate. De aceea spune și înțeleptul în Ciîntarea 
Cîntărilor, către inima curată : «Dreptatea te-a iubit pe 
tine» (1, 4). Şi iarăşi, părintele lui : «Bun şi drept este 
Domnul» (Ps. 24, 6). Şi pe cei de un nume cu El îi 
mîntuieşte : «Cel ce mîntuieşte pe cei drepţi» (Ps. 24, 6). 

621. Devenind simplu, sincer, sfintul apostol Pavel a înaintat chiar 
Prin aceasta în cunoașterea a ceea ce este esenţial, a dragostei lui Hristos 
faţă de el şi a lui, faţă de Hristos şi de oameni. A văzut Persoana supremă 
și persoanele semenilor mai presus de obiecte; a văzut iubirea simplă, 
directă, ca fiind infinit mai dătătoare de viaţă decit vicleșugurile de tot 
felul în relaţiile cu oamenii. 

622. Un alt paradox: «animal cuvintător supus», care nu poartă nici 
măcar sarcina sa, ci o pune pe umerii povăţuitorului său. Pe de o parte, 
e supus el însuși, pe de alta i se supune povăţuitorul lui. «Purtaţi-vă 


sarcinile unul altuia» (Gal. 6, 2). El poartă sarcini trupești; conducătorul, 
sarcini sufleteşti. Și prin amîndouă cîștigă. 

Și iarăși : «Dreptatea sufletelor a văzut și a cercetat 
fața lor» (Ps. 10, 8). 


17) Viclenia este prefacerea stării de dreptate, cu- 
get rătăcit, mincinoasă cîrmuire de sine; jurăminte 
supuse pedepsei ; cuvinte împletite ; adînc (voit ascuns) 
al inimii ; prăpastie de viclenie ; minciuna îmbibată în 
fire ; închipuirea de sine devenită firească ; contrara 
smereniei ; făţărnicia pocăinţei ; izgonirea plinsului ; 
duşmana mărturisirii ; regulă de viaţă după plăcerea 
proprie ; pricina căderilor ; potrivnica învierii 62%; zîm- 
betul batjocurii ; întristare nebună ; evlavie prefăcută ; 
viaţă îndrăcită. 

18) Vicleanul este împreună-vorbitor cu diavolul şi 
de un nume cu el. De aceea și Domnul ne-a învăţat să-l 
numim pe el așa, zicînd: «Şi ne izbăveşte de cel vi- 
clean» (Mt. 6, 12). 


19) Viclenia este ştiinţă, sau mai vîrtos uriciune 
drăcească, străină de adevăr, care socotește că rămîne 
ascunsă celor mulţi. 


623. «Căci viclenia nu lasă sufletul să învețe prin pocăință». Alta: 
«Precum dacă cineva ar fi mușcat de scorpie, veninul ei ar străbate în 
tot trupul lui şi s-ar vătăma inima lui, la fel este şi răutatea inimii față 
de aproapele. Căci veninul ei îi muşcă sufletul şi acesta se primejduieşte 
de viclenie. Deci cel ce are milă de ostenelile sale, dacă vrea să nu se 
prăpădească, să scuture degrabă de la sine scorpia aceasta, adică vicle- 
nia şi răutatea». Există un adînc nesfirşit, un abis al vicleniei, precum 
există şi un abis al smereniei sau al simplităţii. Căci nici răutatea nu are 
un capăt, ci poate inainta mereu. Există nenumărate dimensiuni ale infi- 
nității, bune şi rele. Ele se combină și se încrucișează şi se opun în chipuri 
multiple. Precum nesfirşirea smereniei se hrănește din experienţa infini- 
tății lui Dumnezeu, aşa şi nesfirşirea vicleniei din opoziţia față de ea. 
Căci e un chip răsturnat al iubirii lui Dumnezeu. Pe măsură ce aceea se 
arată în mai multe forme din Dumnezeu, sau din oameni, răspunde și ea 
cu noi forme și grade de răutate, de invidie, de mincinoasă imitare, ca o 
dimensiune a infinităţii rele ce se înfruntă cu dimensiunile infinităţii bune. 
Dar la o infinitate în act nu ajunge nici smerenia şi nici viclenia. Dimen- 
siunile infinităţii în creatură sînt numai direcţii spre infinitatea realizată 
în Dumnezeu. 

20) Făţărnicia este o stare potrivnică sufletului şi 
trupului, împletită cu tot felul de gînduri. 

21) Să fugim de prăpastia făţărniciei şi de groapa 
vicleniei 64, ascultînd de cel ce zice: «Cei ce viclenesc 
vor pieri și ca o iarbă repede se vor usca şi ca nişte 
verdeţuri repede vor cădea» (Ps. 36, 5). Aceştia sînt 
păşunea dracilor. 

22) Greu vor intra bogaţii în Împărăţie şi înţelep- 
ţii fără minte, în simplitate 625. 

23) Căderea a înțelepţit adeseori pe mulţi răi, dă- 
ruindu-le lor fără voie nerăutate şi mîntuire. 

24) Luptă-te să-ţi înşeli priceperea (26. Şi făcînd aşa, 
vei afla mîntuire şi nevinovăție, în Hristos Iisus, Dom- 
nul nostru. Amin. 

Cel ce a suit pe această treaptă, să îndrăznească. Că 
s-a mîntuit, luînd ca pildă pe Hristos. 


CUVÎNTUL XXV 


Despre preaînalta smerită-cugetare, 
pierzătoarea patimilor, 
ce se naște în simțirea nevăzută 


1) Cel ce voieşte să înfăţișeze prin cuvînt văzut 62 
simţirea şi lucrarea iubirii Domnului în chip propriu; 
şi ale sfintei smerite-cugetări în chip cuvenit ; şi ale fe- 
ricitei căinţe în chip adevărat; şi ale luminării lui 
Dumnezeu în chip vădit; şi ale fricii Lui în chip ne- 


624. «Bărbatul viclean este o mreajă ascunsă». 

625. «Nu pe înţelepţii în Hristos îi socoate, ci pe cei ce lumea obiş- 
nuiește să-i numească înţelepţi. Fără minte, cu adevărat, sînt cei înţelepţi 
în faţa lor înşişi şi moștenitori ai proorocescului vai». 

626. «Luptă-te, zice, să nu faci cele ce se înfăţişează ca bune price- 
perii tale, fără cercetarea lor de către cei mai mari». 

627. Adică sensibil și material. 

mincinos ; şi ale încredinţării inimii în chip neînşelă- 
tor; şi socotește să lumineze prin lămurirea acestora 
pe cei ce nu le-au gustat, face ceva: asemenea celui ce 
voieşte să facă cunoscută prin cuvinte și pilde dulcea- 
ţa mierii celor ce n-au gustat-o niciodată. Dar cel de al 
doilea 58 vorbeşte în zadar, ca să nu spun că pălăvră- 
peşte ; iar cel dintîi, sau e necercat în cele ce descrie, 
sau se face în chip vădit bătaia de joc a slavei deşarte. 


2) Cuvîntul nostru înfăţişează mai întîi, pentru 
pregătire, o comoară în vase de lut, sau mai bine zis 
pecetluită în trupuri, a cărei calitate nu poate fi făcu- 
tă cunoscută de nici un cuvînt. Ea își face cunoscut 
mai întîi numai numele ei neînțeles de sus, pe care-l 
dăruiește spre multă şi nesfîrşită cercetare cu obosea- 
lä celor ce-l cercetează cu dreaptă judecată. Iar cuvîn- 
tul este acesta : sfînta smerită-cugetare. 

3) Cîţi sînt călăuziţi de duhul lui Dumnezeu, să se 
adune împreună cu noi în acest sobor înţelegător şi 
prea înţelept, purtînd în chip înţelegător în inimi ta- 
blele cunoștinței lui Dumnezeu. Deci făcînd aşa, ne-am 
adunat și am cercetat împreună și am ispitit înţelesul 
cinstitei numiri. Şi unul a zis că ea înseamnă uitarea 
deplină a isprăvilor proprii ; altul, a se socoti pe sine 
cel mai de pe urmă şi mai păcătos dintre toți; altul, 
cunoştinţa ce o are mintea despre neputinţa şi slăbi- 
ciunea ei; altul, a lua înaintea aproapelui în cazuri de 
supărări şi a dezlega cel dintîi mînia ; altul, cunoaşte- 
rea harului şi milei lui Dumnezeu ; altul, iarăşi, simți- 
rea sufletului zdrobit şi tăgăduirea voii proprii. 

Iar eu ascultînd toate acestea, ispitindu-le prin 
chibzuinţă şi trezvie, n-am putut să aflu simţirea feri- 
cită a aceleia prin auzire. De aceea, ca unul ce sînt cel 
mai de pe urmă, adunînd ca un cîine din fărăiniturile 


628. Cel ce vorbește despre miere. 

ce au căzut de la masa acelor cunoscători şi fericiţi 
părinţi, încercînd să o lămuresc, am zis : 

Smerita-cugetare este un har fără nume al sufletu- 
lui €, avînd un nume numai pentru cei ce au primit 
cercarea (experienţa ei) 6%. Ea este o bogăţie negrăită ; 
este numirea lui Dumnezeu și darul Lui. Căci zice: 
“Învăţaţi de la Mine» ; deci nu de la înger, nici de la om 
și nici de pe hîrtie, «ci de la Mine» (Mt. 11, 29), adică 
din sălășluirea, din luminarea și din lucrarea Mea în 
voi; «că sînt blînd şi smerit cu inima» şi cu gîndul și 
cu cugetul ; «şi veţi afla odihnă», din partea războaie- 
lor, şi uşurarea de gînduri «sufletelor voastre». 

4) Alta este arătarea acestei cuvioase vii în iarna 
patimilor şi alta în primăvara rodirii și iarăşi alta în 
vara virtuţilor, deşi toate aceste arătări ale ei pricinu- 
iesc împreună veselia şi rodirea. De aceea ele sînt şi 
ca nişte chipuri şi semne ale darurilor. 

5) Căci cînd începe să înflorească ciorchinele aces- 
tei cuvioase (smerite-cugetări), urîm îndată cu durere 
toată slava şi lauda omenească, izgonind de la noi iuți- 
mea şi mînia. lar înaintînd această împărăteasă a vir- 


629. «A numit smerita cugetare «fără nume» nu prin negaţie (xar'ărd- 
gaaww),ci prin afirmare. lar har i-a spus pentru harul dat prin ea sufletului. 
Căci numirile nu exprimă mai multul sau mai puținul. Fiindcă oamenii 
nu sînt mai mult sau mai puțin oameni; nici altele de felul acesta. Ci 
împărtăşiriie sînt mai mult sau mai puţin. De aceea harul în sine e fără 
nume; dar, pentru cei ce se împărtășesc de el, are un nume». Totuşi sînt 
realităţi atît de adinci şi de complexe, că numele doar le indică în gene- 
ral, insă păstrează în ele ceva negrăit. Omul e un nume, dar fiinţa ce 
poartă acest nume are și ceva negrăit în ea, deci și în el. De fapt, 
autorul Scării nu numeşte harul fără nume în sine și cu nume pentru cei 
ce-l primesc, cum socotește scoliastul ediției 1970, ci smerita cugetare. 

630. Cunoașterea adevărată a virtuţilor se dobindește numai prin ex- 
perierea lor. lar în experierea lor se face experienţa, deci se dobiîndește 
cunoștința lui Dumnezeu, în sufletul celui ce le are. În virtuţi e transpa- 
rentă puterea corespunzătoare a lui Dumnezeu. Virtuţile subțiază în gene- 
ral, sau fac străvezie firea omului pentru lărgimea infinită a luininii și 
bunătăţii lui Dumnezeu. 

tuţilor odată cu vîrsta duhovnicească, în suflet, soco- 
tim ca nimic, mai bine zis ca pricini de scîrbă, toate 
faptele bune săvîrşite de noi, gindind că în fiecare zi 
adăogăm mai multe poveri la sarcina noastră printr-o 
împrăştiere de care nu ne dăm seama. lar bogăţia da- 
rurilor dumnezeiești date nouă o privim ca pe un 
adaos de mai mare pedeapsă, ca una ce e mai presus 
de vrednicia noastră. De aceea mintea noastră rămîne 
atunci nejefuită, închizîndu-se în vistieria smereniei şi 
neauzind decît ciocăniturile şi batjocurile furilor, dar 
neputînd fi păgubită de nici unul din ei, dacă smere- 
nia este vistieria nejefuită. 

6) Atita am îndrăznit să cugetăm, prin puţine cu- 
vinte, despre înflorirea şi sporirea începătoare a aces- 
tui pom pururea înverzit. Dar care este coroana desă- 
vîrşită a acestei sfinţite virtuţi, întrebaţi pe Domnul, 
cei ce sînteţi ai Domnului. Căci despre mărimea aces- 
tei cuvioase nu se poate grăi. Iar despre calitatea ei 
este și mai cu neputinţă de grăit. Vom încerca totuși să 
grăim ceva despre însuşirea ei, după înţelegerea dărui- 
tă nouă. 

7) Între pocăinţa plină de grijă şi plînsul curăţit de 
orice pată şi prea cuvioasa smerenie a celor incepători 
e atîta deosebire cîtă e între pîine, aluat şi făină. Căci 
sufletul se zdrobeşte şi se subţiază prin pocăinţa vădi- 
tă, se uneşte şi, ca să zic aşa, se amestecă (se frămin- 
tă) cu Dumnezeu prin apa plînsului nemincinos, iar 
aprinsă de focul Domnului se face piine şi se întăreşte. 
Aceasta c fericita smerenie, cea lipsită de aluatul (stri- 
căciunii) şi de umflarea mindriei. 

Astfel, adunîndu-se într-o singură putere şi lucrare, 
cele trei sînt ca un lanţ preacuvios, sau ca un curcubeu 
care are aceleași însușiri 61. Şi semnul uneia vei afla 


63i. «Curcubeul este arcul întins după ploaie în nori. A numit sme- 
renia astfel pentru firea mult întărită și felurită și multicoloră, sau pentru 

că se face şi semnul celorlalte. Aceasta voi încerca s-o 
întăresc printr-o scurtă dovedire. 


8) Însuşirea cea dintîi şi cea mai aleasă a acestei 
bune și vrednice de laudă treimi este primirea cu cea 
mai mare bucurie a necinstirii, care e aşteptată cu mii- 
nile deschise ale sufletului și e îmbrăţișată ca una ce 
alină și topeşte bolile sufletului şi mari păcate. A doua 
insuşire e pierderea a toată iuţimea şi cumpătarea ce 
se arată în potolirea ei. Iar a treia treaptă prea fru- 
moasă a ei este neîncrederea credincioasă în bunătăţile 
agonisite şi dorinţa neîncetată după învăţătură 6%, 

9) «Sfîrşitul legii și al proorocilor este Hristos, spre 
îndreptarea fiecăruia care crede» (Rom. 10, 14), i 
sfîrșitul patimilor este slava deșartă şi mîndria a 
celui ce nu ia aminte. Pe acestea le pierde această că- 
prioară: înţelegătoare (smerenia rttr.) care păzeşte pe 
cel ce vieţuieşte împreună cu ea (pe omul smerit n.tr.) 
neprimitor de nici un venin aducător de moarte. Căci 
unde se arată în ea veninul făţărniciei ? Unde, al cleve- 
tirii ? Unde se ascunde de ea şarpele ? Oare nu e scos 
mai degrabă la arat din pămîntul inimii şi omorît şi ni- 
micit ? Nu este în unirea cu aceasta vreo arătare a urii, 
vreun fel de împotrivire în cuvînt, nu e vreun miros al 
nesupunerii, decît dacă ar fi vorba de credinţă 6%. 

10) Cel ce s-a unit cu aceasta ca un mire, este lin, 
blind, uşor de înmuiat prin străpunsere, milos mai 
mult decît toţi, senin, strălucitor, uşor de înfrînat, ne- 
supărăcios, veghetor, netrîndav. Şi ce trebuie să mai 


întreita culoare şi pentru înălțimea acestei virtuţi care este ridicată 
deasupra celor păminteşti» («pentru întreita culoare» numai în trad. 
Veniamin Costache). = as 

632. Cel smerit nu se încrede niciodată în. virtuțile ciștigale şi în fap- 
lele bune săvirşite, dar aceasta, pe temeiul credinței în Dumnezeu şi în 
putinţa de a înainta cît mai departe. 

633. Numai cînd s-ar cere călugărului în ascultare să nu creadă, sau 
să schimbe vre-un punct de credinţă, i-ar fi îngăduit să:nu se supună. 

spunem multe ? E nepătimaș, dacă «întru smerenia 
noastră Şi-a adus Domnul aminte de noi şi ne-a izbăvit 
pe noi de vrăjmaşii noştri» (Ps. 135, 23-24). 


11) Călugărul cu cugetul smerit nu va iscodi cele 
negrăite. Dar cel mîndru va iscodi nedreptăţile. 


12) Stind dracii în chip arătat înaintea ochilor unui 
oarecare frate din cei mai cunoscători, au început să-l 
fericească. Dar prea înțeleptul zise către ei: «De veţi 
înceta să mă lăudaţi prin gînduri în suflet, din retra- 
gerea voastră mă voi socoti că sînt mare. De nu veţi 
înceta să mă lăudaţi, voi cunoaște din laudele voastre 
necurăţia mea. Căci «necurat este la Domnul tot cel ce 
se înalţă cu inima» (Pilde 16, 6). 

«Deci dacă plecaţi, m-am făcut mare; dacă mă lä- 
udaţi, voi dobîndi prin voi şi mai multă smerenie» ®t, 


634. Avem aceeași subtilă surprindere a tensiunii unor stări sufle- 
tești contradictorii. Călugărul pune dracii în grea dilemă: «Dacă plecaţi, 
mă voi mîndri că v-am putut alunga, deci e bine pentru voi să plecaţi, 
dar pentru mine e bine să rămineţi; dacă rămineţi, nu numai că n-am 
putinţa să zic că sînt mare, pentru că v-am alungat, ci am și motiv să 
mă smeresc, căci lăudindu-mă voi îmi dau seama de necurăţia mea, con- 
trară laudelor voastre». Dracii nu știu ce să facă: să rămînă, ca să ispi- 
tească în continuare pe călugăr prin laude, căci poate pînă la urmă tot 
l-ar face să se mindrească; dar le-a spus că dacă rămîn, el mai tare se 
convinge de păcatele lui. Deci vor pleca. Dar plecînd, nu-l mai pot ispiti. 

în fond aceasta nu se întimplă chiar dacă nu Sint dracii de față, ci 
numai gindurile noastre: dacă gindul ne spune că sîntem smeriţi, ne mîn- 
drim ; deci e bine să alungăm acest gind; dacă îl alungăm, nu mai avem 
conștiința smereniei şi lipsind ea, îi ia locul mulțumirea de noi înşine, 
deci mindria. Cum ieşim din această dilemă? Alungind gîndul că sintem 
Smeriţi, dar rămînînd smeriţi. Dar putem face aceasta? Și cum? Scărarul 
dă soluția în capitolul următor: să fim permanen! exclusiv sub puterea 
gindului păcătoşeniei noastre. Nu într-o reflexiune teoretică asupra sme- 
reniei, ci într-o suferință reală pentru insuficiența noastră. Scăparea e 
într-o suferință reală şi adiîncă pentru păcatele noastre, nu într-un joc 
cochet al reflexiunii pe tema smereniei. 

Dacă mîndria face pe om aspru şi opac, smerenia îl face delicat şi 
transparent. În ea stă înnobilarea firii noastre. Dar ea nu poate fi înfăp- 

Şi dracii zăpăciţi de încurcătura în care i-a pus acest 
cuvint, s-au făcut nevăzuţi. 


13) Să nu-ţi fie sufletul tău groapă acestei ape de- 
viaţă-făcătoare, care acum izvorăşte, acum seacă sub 
arşiţa slavei şi înălțării. Ci să-ţi fie izvor al nepătimirii, 
care scoate pururea rîul de apă al sărăciei (cu duhul 
n.tr.) din sine. Ia seama, prietene, că văile sînt cele ce 
rodesc în ele grîu înmulţit şi rod dubovnicesc. Valea 
este sufletul smerit între munţi, adică între virtu- 
ile duhovniceşti, pururea netrufaş şi pururea ne- 
clintit 634 bis, 

14) N-am postit, n-am privegheat, nu m-am culcat 
pe jos, ci «m-am smerit, zice, și m-a mîntuit Domnul 
degrabă» (Ps. 114, 6). Pocăinţa învie, plinsul bate la 
uşa cerului, iar cuvioasa smerenie o deschide. Eu măr- 
turisesc Treimea în Unime şi Unimea în Treime și mă 
închin Ei 655. 

15) Pe toate cele văzute le luminează soarele ; şi pe 
toate cele făcute cu judecată (cu rațiune n.tr.) le întă- 
reşte smerenia. Nefiind de faţă lumina, toate sînt în- 
tunecate. Şi nefiind de faţă smerita cugetare, toate ale 
noastre sînt putrede 6%. 


tuită fără conştiinţa păcătoşeniei noastre și fără efortul de a o depăşi, 
adică fără pocăință, care se dovedeşte că nu e deplină decît în plins. 

634 bis. Alt paradox: pe cît sînt de înalte virtuțile, pe atît e de 
smerit sufletul. 

635. «Precum Sfînta Treime a lIpostasurilor este în dumnezeirea cea 
una şi dumnezeirea cea una, în trei ipostasuri, așa şi pocăința şi plinsul 
și smerenia sînt de un neam și se întăresc în harul dumnezeiesc și harul 
le uneşte pe acestea, unind pe una cu alta şi înălţind mintea la Dum- 
nezeu». Cele lrei în unitatea lor nu reflectă numai Sfînta Treime, ci au 
în ele harul Dumnezeului întreit sau pe Dumnezeu întreit, prin har, unind 
pe cele trei fără să le confunde, cum este El una în fiinţă și întreit în 
ipostasuri. 

636. Sint în descompunere. Au în ele viermele mîndriei care nu lasă 
firea noastră să se înfrumuseţeze în mod real, să se înnobileze cu ade- 

16) Unul este în toată zidirea locul care a văzut o 
singură dată soarele ; şi unul este gîndul care a născut 
de multe ori smerenia 6%. Una și singură a fost ziua în 
care toată lumea s-a veselit ; şi aceasta este unica vir- 
iute care nu poate fi umilită de draci 658. 


vărat, să înfăptuiască cu adevărat punțţile ei spre Dumnezeu și spre se- 
meni, prin care se întăreşte în viaţă. 

637. «Acest singur loc a fost fundul Mării Roşii la trecerea lui Izrail. 
Și acest singur gind este aducerea aminte de moarte, sau de viitoarea 
judecată, sau de patimile Domnului». Prin acest gind trecem prin viltoarea 
patimilor spre mîntuire. În acest loc, Dumnezeu Se aşezase între izraeliți 
şi egipteni, în chipul unui nor, care către egipteni era întunecos, acope- 
rind pe izraeliţi din partea lor, iar deasupra şi în fața izraeliţilor era lu- 
minos, arătindu-le calea (leş. 14, 20). Aceasta e smerenia, care vede pe 
Dumnezeu, sau măreția Lui, dar e acoperită de către ceilalți în măreţia 
ei. Dar smerenia care vede numai pe Dumnezeu se naşte numai pentru 
că se gindește la moarte, la judecata lui Dumnezeu şi la patimile Dom- 
nului pentru păcate». Această explicare corespunde cu cea a lui loan de 
Raith (P.G. 88, 1236, C.D.). 

638. «Ziua bucuriei a toată lumea nu e alta decît cea a învierii Dom- 
nului şi Mîntuitorului nostru, în care neamul nostru s-a eliberat de legă- 
turile veșnice. Iar unii spun că e cea a nașterii Domnului, în care s-a 
auzit de la îngeri: «Slavă întru cei de sus, lui Dumnezeu» etc.; iar alții, 
că e ziua în care Noe a ieșit cu ceilalți din corabie». Între ziua învierii 
sau a nașterii Domnului nu e numai o paralelă, ci și o legătură. Numai 
pentru că Domnul S-a coborit prin naștere, ne putem cobori și noi în 
smerenie. Dar smerenia ne aduce adevărata slavă şi mintuire, cum naş- 
terea I-a adus lui Hristos, slăvirea de către îngeri și învierea; cum ascul- 
tarea i-a adus lui Noe, izbăvirea de apele potopului. Alta, în ed. Veniamin 
Costache: «Raţiunile lucrurilor făcute în zidire se văd adunate numai în 
omul singur, care a fost făcut din cele gindite și din cele simţite. Deci 
în ziua nepăcătuirii lui și a însăși smereniei lui se bucură zidirea». În 
om se văd toate rațiunile creaturilor, atît ale celor sensibile, cit şi ale 
celor înţelese și înțelegătoare. El e raţiunea atotcuprinzătoare a tuturor 
raţiunilor create. În el sînt atît toate raţiunile obiectelor sensibile care 
se cunosc prin el (sau cu care ele au legătură n. tr.), cit şi raţiunea care 
le cunoaște (ca îngerii n. lr.), și care e în legătură cu toate raţiunile cu- 
noscătoare. Dar el se bucură de a se cunoaște real și de a cunoaşte; 
atunci cînd se smerește, se cunoaște cel mai bine pe sine. De aceea, întru 
el se bucură toată zidirea cînd, smerindu-se, se cunoaște cel mai mult și 
pe sine însuşi și, în el, pe toate. 

17) Una este a se înălța şi alta a nu se înălța; şi 
alta, a se smeri. Cel dintîi judecă toată ziua ; cel de al 
doilea nu judecă, ci poate se şi judecă pe sine ; iar cel 
de al treilea, fiind nevrednic de osîndă, pururea se și 
osîndeşte pe sine. 

18) Altceva este a cugeta cu smerenie ; altceva a se 
nevoi pentru a cugeta cu smerenie ; şi iarăşi, altceva, 
a lăuda pe cel smerit cu cugetul. Cel dintii lucru este 
al celor desăvîrşiţi ; al doilea, al adevăraţilor ascultă- 
tori ; iar al treilea, al tuturor -credincioşilor. 
= 19) Cel ce s-a smerit în lăuntrul său, nu e furat de 
buze ; căci ceea ce nu are vistieria nu se poate scoate 
pe ușă 6%. 

20) Calului cînd se află singur i se pare că aleargă 
tare, dar adus în herghelie, îşi cunoaște neputinţa sa. 


21) Cind gîndul nu se mai făleşte cu darurile fireşti, 
e semn că a început să se însănătoşeze. Iar cîtă vreme 
simte cineva mirosul urît, nu simte mireasma mirului. 


22) Cel ce m-a îndrăgit, a spus cuvioasa, nu va mai 
lovi, nu va mai judeca, nu va mai voi să stăpînească, 
nu va mai face pe înțeleptul (nu se va mai sfătoși), pînă 
ce va rămîne unit cu mine.Căci după unirea cu mine, 
acela nu mai e supus legii (I Tim. 1, 9) 64, 

23) Nelegiuiţii draci i-au semănat lauda în inimă 
unuia ce se nevoia să ajungă la fericita smerenie. lar 
acesta s-a gîndit, din insuflare dumnezeiască, să biru- 
iască viclenia duhurilor printr-o meşteşugire evlavi- 


639. Cel smerit socotește că nu are nimic. De aceea buzele nu au ce 
fura din el și preda altora. De fapt, el rămine o vistierie pecetluită, care 
se îmbogăţeşte necontenit. Desigur, ceilalți învaţă totuşi de la el. Învață 
în chip negrăit (apofatic), văzind înălțimea sau adincimea smereniei lui. 

640. El va face ale legii, fără să trebuiască să caute la o lege din 
afară. «Cei ce lovesc cu nesimţire, sau judecă, sau fac pe înţelepţii, sau 
poftesc stăpînire, nu sînt părtași de smerenie. Dar uneori unii învață sme- 
renia și prin faptele lor pe cei ce se apropie de ei». 

oasă. Şi anume, sculîndu-se, a scris pe peretele chiliei 
numirile celor mai înalte virtuţi, adică a iubirii desă- 
vîrşite, a smeritei cugetări îngereşti, a rugăciunii cura- 
te, a curăţiei nestricate şi a celor asemenea. Deci, cînd 
veneau gîndurile să-l laude, el spunea : «Să mergem la 
mustrare !» Şi venind în chilie citea numirile şi striga 
către sine: «Chiar cînd vei cîştiga acestea, să ştii că 
cşti încă departe de Dumnezeu» &%!, 

24) Care e puterea şi firea soarelui acestuia nu pu- 
tem să spunem ; dar cunoaştem din lucrările şi însuşi- 
rile lui, firea lui. 


25) Smerita cugetare este acoperămînt dumneze- 
iesc, spre a nu fi văzute izbîndirile noastre 62. Smerita 
cugetare e adîncul fără fund al puţinătăţii noastre, 
care nu poate fi furat de niciun tîlhar 63. Smerita cu- 
getare este «turn tare dinspre faţa vrăjmaşului» (Ps. 
60, 3). «Nu se va folosi vrăjmașul de el ; şi fiul lui, adi- 
că gîndul nelegiuirii, nu va adăuga a-i face lui rău; şi 
va tăia de la faţa lui pe vrăjmaşii lui şi va pune pe 
fugă pe cei ce-l urăsc pe el» (Ps. 88, 23). 


641. «Zis-a Ava Isaia despre smerita cugetare că nu are limbă să 
grăiască cu cineva pentru că e fără grijă, sau către altul pentru că e dis- 
prețuiloare de sine; nici ochi nu are să ia aminte la scăderile altuia, nici 
ureche să audă cele ce nu folosesc sufletu său. Și nu are vre-o treabă cu 
cineva, decit cu păcatele sale. Cu toți oamenii este pașnică; dar pentru 
porunca lui Dumnezeu, nu pentru prietenie. Și de posteşte cineva șase zile 
şi încă șase și se predă pe sine unor mari osteneli și porunci, fără calea 
aceasta (a smereniei), toate ostenelile lui sint nefolositoare». Alta: «De nu 
cîştigi (aceste virtuţi), eşti departe de poruncile lui Dumnezeu; iar de le 
ciştigi, eşti slugă netrebnică: ai făcut ceea ce lrebuia să faci, în vreme 
ce alţii au făcut mai mult decît poruncile». 

642. Ea acoperă virtuțile noastre ca să nu ne mindrim și să le pier- 
dem prin aceasta. Le acoperă chiar {față de noi. Numai Dumnezeu trebuie 
să le vadă. 

643. Vederea puţinătăţii sau neînsemnătății noastre poate spori la 
nestirșit, ca Într-un abis, pe măsura cunoaşterii tot mai vădite a infinităţii 
lui Dumnezeu. Dar nu poate înainta pînă la nimic, pentru că în acest caz 
n-ar putea avea conştiinţa de sine. 

26) Dar însuşirile cunoscute marelui ctitor al bogă- 
tiei sale din suflet sînt mai multe decît toate cele ară- 
tate 6%, Jar acelea sînt, celor ce văd, semne arătătoare 
ale bogăției ; numai un lucru nu se vede: voinţa ei de 
a nu se arăta 6%. 


. 27) Vei cunoaşte şi nu te vei amăgi văzînd că se 
află în tine această cuvioasă virtute într-o bogăţie de 
lumină negrăită și plină de o dragoste netilcuită de 
rugăciune. Înainte de a-i face loc în sine, inima a ajuns 
la nedefăimarea greşalelor străine. Iar înainte-mergă- 
toarea celor spuse este ura oricărei slave deşarte. 


28) Cel ce s-a cunoscut pe sine întru toată simţirea 
sufletului, a semănat pe pămînt bun. Căci în cei ce n-au 
semănat astfel, nu poate înflori smerita cugetare. Cel 
ce s-a cunoscut pe sine, a cunoscut în sine gîndul fricii 
de Domnul 66. Iar cel ce călătoreşte cu acest gînd, 
ajunge la poarta iubirii. 

29) Smerenia este poarta Împărăției 7, introdu- 
cînd înăuntru pe cel ce se apropie. Despre ea socotesc 


644. Duhului Sfint, ctitorului smereniei din suflet, li sînt cunoscute 
şi alte bunătăţi ale smereniei decît cele pe care le face arătate. 

645. Avem iarăşi un paradox: însuşirile smereniei se văd şi ele o 
trădează pe ea. Totuşi ea însăşi nu vrea să fie văzută şi nu se arată. Dar 
chiar prin aceasta se arată. «Însuşirile arătate sint semne ale bogăției 
smereniei, cu excepţia voinţei ei. Căci aceasta socotesc că este acel unul 
de care vorbește». Ediţia 1970 mai adaugă: «Alţii spun că acel unul este 
defăimarea de sine, pe care o săvirşeşte neîncetat cel smerit la cuget în 
chip ascuns, înlăuntrul său, socotindu-se pe sine mai neînsemnat și mai 
vrednic de scîrbă decit toți. Aceasta neputindu-se vedea de cineva, se 
desparte de toate însuşirile arătate ale smeritei cugetări». 

646. «Adevărata smerenie este fiica cunoştinţei. lar cunoștința adevă- 
rată este. fiica ispitelor». Din ispite cunoaştem că sîntem expuși la ele, 
din pricina slăbiciunii noastre, adică ne cunoaştem cu adevărat, cum nu 
ne cunoaştem pină ce sîntem ștăpiniţi de mîndrie. Dar cunoscindu-ne ast- 
fel, ajungem la smerenie. 

647. E poarta care introduce în Împărăţia iubirii. Căci ea e semnul 
dispariţiei oricărei mîndrii, care închide pe om în sine şi-i închide orice 

că a zis Domnul că «cel ce voieşte va intra şi va ieşi 
(fără frică, din viaţă) şi pășune va afla» (In. 10, 9), şi că 
ea e verdeaţa din rai 48. Deci toţi cîţi au intrat prin altă 
cale în schima călugărească, sînt furi şi tîlhari ai vie- 
ţii lor. 


30) Cei ce voim să o dobîndim, să nu încetăm a ne 
cerceta pe noi înşine ; şi dacă vom socoti, întru simți- 
rea inimii, pe aproapele, că ne întrece în toate, aproape 
ne este mila 4%. 


31) E cu neputinţă să iasă foc din zăpadă. Dar e și 
mai cu neputinţă să se afle smerita cugetare între cei 
de altă credinţă (eterodocşi). Virtutea aceasta este a 
celor credincioși şi bine-cinstitori, dar şi a acestora, 
numai dacă sînt curăţiţi 650. 

32) Cei mai mulţi ne numim pe noi înşine păcătoşi 
şi poate că și sîntem. Dar ceea ce probează inima, este 
primirea defăimării 651. 


poartă. Sinerenia e semnul supremei prejuiri a lui Dumnezeu și a altora. 
Și din aceasta vine iubirea pentru ei şi deschiderea porții lor. 

648. «Cel ce a intrat, prin vieţuirea și smerenia imitatoare a lui Hris- 
tos, în viața călugărească, va intra bine în ea şi va ieși din viaļa € de față 
și va afla pășunea pricinuitoare de veselia cea din rai». 

649. «Milă numeşte smerita cugetare venită în suflet prin har. Dar 
ea vine cînd ne vom socoti, din tot sufletul și din toată inima, mai nein- 
semnaţi decit tot omul. Aceasta înseamnă: întru simţirea inimii». 

650. Numai dreapta credinţă este temei și izvor de smerenie. Orice 
altă credință e produsul mîndriei. «Smerita cugetare nu e dispreţuirea 
cunoștinței, ci o cunoaștere a harului și a milei lui Dumnezeu». De aceea, 
numai cei ce cred în Dumnezeul cel adevărat, Care S-a coborit din iubire 
pînă la noi, pot primi harul smeritei cugetări. Dar aceasta nu inseamnă 0 
dispreţuire a cunoștinței de noi înşine. Fără această cunoştinţă :de noi 
înșine, sintem mindri şi nu primim harul. Smerita cugetare, deşi e din 
har, mai degrabă ne adincește cunoștința de noi înşine şi aduce în 'noi 
adevărala cunoaștere a noastră. 

651. A lui Isaac: «Cel ce poale răbda cuvîntul aspru al unui om 
uriîcios şi neînțelept pentru Dumnezeu și pentru a impăciui gindurile, fiul 
păcii se va chema. Și unul ca acesta poate dobindi pacea. sufletului şi du- 
hului». Alta: «De respingi osteneala și necinstirea, nu spune că te po- 

33) Cel ce se grăbeşte spre acest liman neînviforat 
(spre smerenie), nu va înceta să împlinească, să cugete 
şi să născocească tot felul de planuri, de cuvinte, de 
gînduri, de meşteşugiri, de căutări, de căi, de chipuri 
de purtări, de iscodiri, de cereri şi de rugăciuni, pînă 
ce, cu ajutorul lui Dumnezeu, şi prin purtări tot mai 
stmerite şi mai ocărîte, va scăpa vasul sufletului său de 
marea pururea bîntuită de furtună a închipuirii de 
sine. Căci cel ce s-a izbăvit de aceasta, s-a făcut un va- 
meş în stare să afle răspuns bun pentru toate păca- 
tele 652. 


34) Unii ţin ca pricină de smerită cugetare relele 
făcute înainte şi după iertarea lor pînă la sfîrşit, bi- 
ciuind prin ele închipuirea de sine. Alţii, ţinînd în min- 
tea lor patima lui Hristos, se socotesc pururea dator- 
nici. Alţii se umilesc pe ei prin lipsurile de toate zile- 
le. Alţii doboară prin ispitele, prin bolile şi prin greşa- 
lele lor, înălţarea lor. Alţii şi-au făcut din lipsa daruri- 
lor, maica darurilor 653. 

Dar mai sînt unii — dacă mai sînt şi acum nu pot 
spune — care chiar prin darurile lui Dumnezeu şi prin 
sporirea în ele se smeresc pe ei, socotindu-se nevred- 
nici de o astfel de bogăţie şi rămîn într-o astfel de sim- 


căiești prin alte virtuţi. Căci slava deșartă și ocolirea durerii obișnuiesc 
să slujească păcatului pentru slavă». Alla: «Cind vezi pe cineva plin- 
gindu-se din pricina multei necinstiri, cunoaşte că fiind stăpinit de gîn- 
durile slavei deșarte, cu durere va secera snopul semințelor semănate în 
inimă». Alta: «Cu cît ești mai stăpinit de năravuri rele, primeşte mai 
bucuros greaua chinuire, ca smerindu-te prin ea să vomitezi mîndria». 
in traducerea Veniamin Costache: «Cind vei suferi mult pentru vre-o 
ocară, sau necinstire, cunoaște că mult te-ai folosit. Fiindcă slava deșartă 
se scoate afară din tine, după o înţeleaptă iconomie, prin necinstire». Alta : 
aCercarea şi dovedirea smereniei se face prin necinstire». 

652. Va răspunde uşor de ele prin pocăință şi smerenie. Vameşul e 
chipul păcătosului, dar și al pocăinţei pentru păcate. 

653. A se observa frumuseţea acestui paradox: Cel mai sărac e cel 
mai bogat, dacă-și recunoaște sărăcia, 

tire, adăugînd în fiecare zi la datoria lor 6%. Aceasta e 
smerenia, aceasta e fericirea, aceasta e cununa cea de 
săvirşită. 

35) Cînd vezi pe cineva, sau auzi de el, că în puţini 
ani a dobîndit cea mai înaltă nepătimire, socoteşte că 
nu pe alta, ci pe această cale, fericită şi scurtă, a călă- 
torit. 


36) Dragostea şi smerenia sînt o sfințită pereche. 
Cea dintîi înalță, cea de a doua, susținîndu-i pe cei 
înălţaţi, nu-i lasă niciodată să cadă. 


37) Altceva este zdrobirea inimii, altceva cunoştinţa 
și altceva smerenia 655. Zdrobirea este fiica căderii. 
Căci cel ce cade se zdrobeşte şi stă la rugăciune fără 
îndrăzneală, dar cu o nerușinare vrednică de laudă %6, 
sprijinindu-se în toiagul nădejdii ca unul cu totul 
zdrobit, şi cu el alungînd cîinele deznădejdii. 

Cunoaşterea e înţelegerea neclintită a rnăsurilor 
proprii şi amintirea neîmprăștiată a greşalelor celor 
mai subţiri. 

Smerenia este învăţătura gîndită a lui Hristos adu- 
nată în chip înţelegător în vistieria sufletului de cei 


654. Un alt paradox remarcabil: Cu cît sporești mai mult, cu atit te 
simţi mai dator, ca și cînd n-ai sporit deloc. Căci din ce primesc mai 
multe daruri, din aceea se socotesc mai indatorați şi deci se smeresc mai 
mult. Cu cît podoabele cu tare un binefăcător încarcă pe cineva sînt mai 
mari, cu atit îl fac pe acesta să se plece mai mult în faţa lui, covirșit tot 
mai mult de ele. 

655. A sfiîntului Marcu Monahul: «Fără zdrobirea inimi! e cu nepu- 
tință a ne izbăvi de patimă. Iar inima o zdrobeşte înfriînarea întreită: de 
la somn, de la hrană, de la tihna trupească, Căci prisosul în acestea pri- 
cinuiește dulcea pătimire. lar dulcea pătimire primeşte ginduriie rele. Ea 
se împolriveşte însă şi rugăciunii şi slujirii cuvenite». 

656. Un alt paradox: Cel ce a căzut, stă la rugăciune lipsit de în- 
drăzneală, dar plin de stăruința, pe care i-o dă deznădejdea, care mai are 
în Dumnezeu o singură nădejde: să ceară iertare fără să se ruşineze, 

ce s-au învrednicit de ea, învăţătură de care nu se pot 
apropia cuvintele sunătoare 67, 

38) Cel ce zice că simte în întregime mireasma aces- 
tui mir, dar în timpul laudelor se simte mişcat în ini- 
mă fie măcar cît de puţin, sau că pricepînd înţelesul 
cuvintelor nu se amăgeşte, se înşală 658, 

39) Am auzit pe cineva zicînd întru simţirea sufle- 
tului : «Nu nouă, Doamne, nu nouă, ci Numelui Tău 
dă slavă» (Ps. 113, 9). Căci cunoştea că firea nu poate 
rămîne nicicum nevătămată prin sine. «De la Tine e 
lauda mea în adunare mare» (Ps. 21, 29), adică în vea- 
cul viitor.. Căci înainte de acela nu o putem purta pe 
aceasta fără primejdie. 

40) Dacă firea şi raţiunea şi chipul celei mai de pe 
urmă mîndrii, este să fățărim, de dragul slavei, virtuţi 
ce nu le avem în noi, apoi semnul celei mai adînci sme- 
rite cugetări, este să ne înfățișăm ca vinovaţi pentru 
păcatele care nu sînt ale noastre, de dragul dispreţu- 
irii. 

Aşa a făcut cel ce a luat pîinea şi brînza cu mîinile 
sale 6% ; aşa, cel ce, dezbrăcîndu-se de haina sa, a co- 
lindat oraşul, neispitit de patimă, ca un lucrător al cu- 
răţiei 6%. Unii ca aceștia nu se tem de srninteala omu- 
lui, deoarece au luat, prin rugăciune, puterea să încre- 
dinţeze (despre curăţia lor) în chip nevăzut pe toţi. 
657, In smerenie e concentrată în mod trăit toată învăţălura lui Hris- 
tos, într-un chip negrăit, apofatic. Însăşi învăţătura lui Hristos se dove- 
deşte prin ea cuprinzind un adînc nesecat în trăie și cu atit mai mult, 
negrăit. 

658. «Nu poruncește să 'fim nesimţitori, dar oprește ca cineva să ia 
aminte la laude ca la nişte cuvinte adevărate şi să se îndulcească cu 
ele şi să se socotească pe sine vrednic de astfel de cuvinte». 

659. Ediţia 1970: «Socotesc că vorbeşte de Ava Simon, de care se 
spune în cartea a treia a lui Everghetinos»; P.G.: «Face aluzie la sfintul 
Serapion». : 

660. Ediţia: 1970: «Socotesc că părintele vorbeşte de Ava Serapion»; 
P.G. : «E cuviosul Simon». 

41) Cel ce se îngrijeşte de primul lucru, ştie că va 
lipsi cel de al doilea 51. Căci unde Dumnezeu e gata să 
ne asculte, toate le putem face: Ţine să superi mai de- 
grabă pe oameni, decît pe Dumnezeu. Căci se bucură 
văzîndu-ne alergînd spre necinstiri, ca să strimiorăm, 
să lovim şi să pierdem închipuirea deşartă de sine. 


42) Înstrăinarea e pricinuitoarea cea mai mare a 
acestui fel de nevoinţe. Căci numai cei cu adevărat 
mari pot răbda să fie batjocoriţi de ai lor 6%. Să nu te 
sperii de cele spuse. Căci nimenea n-a putut vreodată 
să urce scara dintr-odată. 


43) În aceasta vor cunoaşte toţi că sîntem ucenicii 
lui Dumnezeu : nu că ni se vor supune dracii, ci că nu- 
mele noastre s-au scris în cerul smereniei€% (Lc. 
10, 20). 


44) Nerodhnicia urcă prin fire la înălţime ramurile 
pomilor numiţi lămiîi. Dar cînd se fac roditori, se în- 
covoaie. Cel ce a privit cu înţelegere, ştie aceasta. 


45) Pe scara acestei cuvioase virtuţi, unul primeşte 
de la Dumnezeu o suire de treizeci de trepte, altul de 
şaizeci şi altul de o sută. Pe cea mai sus înălțime se 
află cei nepătimitori ; la mijloc, cei în vîrsta (duhovni- 
cească) a bărbăţiei ; iar pe cea dintîi, pot urca toţi. Cel 
ce se cunoaște pe sine, nu se va lăsa amăgit să încerce 


661. «Cel ce se îngrijește de smerita cugetare, nu are teamă de smin- 
teală, sau de dispreţuirea celuilalt». 

662. «Dumnezeu Se bucură, zice, de cei smeriţi la cuget, văzindu-i 
batjocoriţi, dar răbdind. Iar fiindcă la aceasta nu se poate ajunge între ai 
săi, înstrăinarea e cea mai bună pricină a smereniei». În ediția 1970, fraza 
din urmă sună: «Dar fiindcă numai cei mari pot răbda să fie batjocorițţi 
de ai lor, înstrăinarea e cea mai mare pricină a smereniei» (celor mici 
duhovnicește). 

663. Cerul e lumea smereniei; căci numai unde e sinerenie, e iubire. 
Acolo nu e nici silnicie, nici vrajbă. 

a urca la cele mai presus de puterile lui. Dar pune pi- 
ciorul în chip neclintit pe această fericită cărare 81. 

46) Păsările se tem de neamul uliului, iar lucrătorii 
smereniei, de sunetul (ecoul) grăirii lor împotrivă 665. 

47) Mulţi au dobîndit mîntuirea fără mai înainte 
vestiri, luminări, semne și minuni. Dar fără smerenie, 
nimeni nu va intra în cămara de nuntă. Căci ea e pă- 
zitoarea celor dintii, iar fără ea cele dintii îi pierd pe 
cei mai ușori. 

48) Deoarece nu voim să ne smerim, Domnul a rîn- 
duit cu purtare de grijă și aceasta: nimeni nu poate 
vedea ranele sale cum le vede aproapele său. De aceea 
e de trebuinţă să dăm mulţumită pentru însănătoşirea 
noastră nu nouă, ci aceluia şi lui Dumnezeu. 

49) Cel cu mintea smerită se fereşte de voia sa ca 
de o amăgitoare şi în cererile lui către Domnul învaţă 
şi ascultă cu credinţă neșovăitoare 6%. El nu ia aminte 
la vieţuirea învăţătorilor, ci predă grija de sine lui 
Dumnezeu, Care a învăţat pe Valaam cele de trebuinţă 
şi prin asină (Num. 22, 28 urm.). 

50) Un astfel de lucrător chiar de ar înţelege, de ar 
face şi de ar grăi cele cuvenite, nici atunci nu şi-ar cre- 
de sieşi. Căci încrederea în sine îi este celui smerit o 
țepuşă şi o povară, precum îi este celui mindru spusa 
altuia. 

51) Mie mi se pare că e propriu îngerilor să nu fie 
furaţi de păcate 6%. Căci am auzit pe îngerul pămîn- 

664. «Pune adică piciorul minții pe cărarea nelunecoasă, adică pe 
smerenie». 

665, «Deci nici gindul grăirii împotrivă să nu-l primim. Căci acesta 
este ecoul». 

666. «Ce să învețe? Desigur cele cuvenite și trebuincioase», 

667. Păcatul e o furare a omului din conştiinţa clară şi ascuţită de 


sine, e pe jumătate o inconștienţă. Îngerul e în cea mai luminoasă, trează 
și nefurată conştiinţă de sine. 


SFINTUL IOAN SCĂRARUL 313 


tesc zicînd : «Nu știu întru mine nimic ; dar nu întru 
aceasta mă voi îndrepta. Că Cel ce mă judecă pe mine 
este Domnul» (I Cor. 4, 4). De aceea trebuie să ne osîn- 
dim şi să ne ocărîm pe noi înşine neîncetat, ca prin 
micşorarea noastră să lepădăm de la noi păcatele fără 
de voie 66. Iar de nu, în ceasul ieşirii vom avea de dat 
socoteală în chip cumplit pentru ele 89. 


52) Cel ce cere de la Dumnezeu lucruri mai prejos 
de vrednicia sa, va primi fără îndoială cele mai presus 
de sine 6%0. Despre aceasta dă mărturie vameșul, care 
a cerut iertare, dar a primit îndreptarea (Lc. 18, 14), şi 
tîlharul care a cerut numai pomenirea în Împărăţie, 
şi a moştenit raiul întreg (Lc. 23, 24). 


53) Nu se poate vedea în zidire foc mic şi mare; 
și nu poate rămîne în smerita cugetare nemincinoasă 
vreun fel de împătimire de cele materiale. Cît timp 
păcătuim cu voia, nu este smerenia în noi. Acesta este 
semnul neaflării ei în noi. 


54) Cunoscînd Stăpînul că putem întipări chipul 
virtuţii sufletului în purtarea cea din afară, luînd un 
ştergar ne-a arătat calea smereniei (In. 13, 4). Căci su- 


668. E un mijloc de a ascuţi conștiința de noi înșine, de neputinţa 
noastră. 

669. «Nu prin cuvîntul simplu trebuie să ne judecăm pe noi înşine 
neîncetat, ci întru simțirea inimii. Căci cel ce se ceartă astfel pe sine, 
nu se va întoarce nici de la cei ce-l mustră și-l ocăresc, ca de la niște 
dușmani, ci-i iubește din suilet ca pe nişte binefăcători». Aceasta o spune 
cu stăruinţă și Ava Dorotei. 

670. «Cel ce se socoteşte pe sine nevrednic şi de cererile cele mai 
mici și cere ca un păcătos cele mai mici, primeşte iertare mare. Căci 
credincios este Dumnezeu să ne dea nouă şi peste ceea ce cerem, dar nu 
ne vin acestea cîtă vreme păcătuim cu voia». Sau și aşa: «Mai prejos de 
vrednicia lui cere cel ce lucrează dreptatea și nu cere răsplată pentru 
faptele lui, ci numai iertarea păcatelor lui. De aceea va primi şi cele mai 
presus de sine de la Dumnezeu, Care dă din prlsosință mal presus şi de 
cele ce cerem sau cugetăm». 

fletul se face asemenea lucrărilor din afară şi ia chipul 
celor ce le face şi se întipăreşte de ele. 

55) Stăpînirea s-a făcut unuia dintre îngeri pricină 
de înălţare, dar nu pentru aceasta o primise pe ea 71. 

56) Altceva simte cel ce şade pe tron şi altceva, cel 
ce şade în gunoi. Şi de aceea, poate, dreptul acela s-a 
aşezat pe gunoi în afara cetăţii. Căci dobîndind astfel 
desăvirşita smerită-cugetare, a spus întru simţirea ini- 
mii: «M-am osîndit pe mine însumi şi m-am istovit. 
Pămînt şi cenuşă m-am socotit» (lov 42, 6) 672. 

57) Găsesc.că Manase (IV Regi 20, 24) a păcătuit ca 
nici un altul dintre oameni, pentru că a spurcat cu 
idoli templul lui Dumnezeu şi toată credinţa. De ar fi 
postit toată lumea pentru el, nimic nu ar fi putut aduce 
în schimb deopotrivă cu păcatul lui. Dar smerenia a 
izbutit să tămăduiască în el şi cele de nevindecat ale 
lui 673. 


671. Îngerii au primit o stăpînire de sine peste ei înşişi şi peste cele 
materiale, dar unul din ei a făcut din aceasta o pricină de mindrie. 

672. «Observă cîtă zdrobire aduce sufletului defăimarea de sine, spre 
pocăință. Căci de la defăimarea de sine vine cineva și la răbdarea celui 
ce-l mustră și-l defaimă». | 

673. «Smerenia poate aduce, fără fapte, iertarea multor păcate. Dar 
faptele fără smerenie sînt, dimpotrivă, nefolositoare. Ba ne pricinuiesc și 
multe rele. Deci dobindeşte iertare de păcate prin smerenia ta, cum am 
zis». Alla, la Veniamin Costache: «Precum sarea este de trebuinţă în orice 
mîncare, așa și smerenia, în toată fapta bună. Și ea poate să înirîngă tăria 
multor păcate. De aceea trebuie să ne mihnim cu mintea neincetat, întru 
smerenie şi întristare şi cu dreaptă socoteală. De o vom cîşṣliga pe aceasta, 
ea ne va face fii ai lui Dumnezeu. Fără fapte bune ea ne pune înaintea 
lui Dumnezeu; dar fără ea, deşarte sint toate faptele noastre. Căci pre- 
schimbarea minţii noastre o voiește Dumnezeu. În minte ne facem buni 
şi în minte ne facem netrebnici. Ajunge să stea aceasta singură în faţa 
lui Dumnezeu și să grăiască pentru noi». Smerenia anulează tot răul ce 
s-a întipărit în noi prin fapte rele; dar lipsa ei face neplăcute toate fap- 
tele noastre bune, arătindu-le ca făcute pentru slava noastră. Mindria ne 
opreşte să intrăm în adevărata comuniune cu ceilalţi, chiar dacă facem 
fapte bune pentru ei. Ea ne închide sinea noastră față de alţii, trimițind 


- 

58) «Că de ai fi voit jertfă, Ţi-aş fi dat» (Ps. 50, 18), 
zice David către Dumnezeu. Trupurile noastre arse de 
tot prin post, nu le vei binevoi. Ce înseamnă «jertfa lui 
Dumnezeu» şi celelalte, înţeleg toţi. Am păcătuit Dom- 
nului, a strigat odinioară această fericită smerenie că- 
tre Dumnezeu, vorbind despre preacurvie și ucidere. 
Si îndată a fost auzită. Iertat-a Domnul păcatul tău. 


59) Drept cale şi pricină a acesteia, pururea pome- 
niţii părinţi au rînduit ostenelile trupeșşti. Iar eu, soco- 
tesc ascultarea şi sinceritatea inimii, care se împotri- 
veşte şi prin fire închipuirii de sine. 

60) Dacă mîndria a făcut pe unii, din îngeri, draci, 
negreşit smerenia poate face şi din draci, îngeri. Drept 
aceea să îndrăznească cei ce au căzut. 


61) Să ne grăbim şi să luptăm cu toată puterea să 
urcăm spre virful acesteia. Iar de nu, să ne atirnăm 
măcar purtaţi pe umerii ei. lar de mai șchiopătăm 
încă, să nu cădem din braţele ei. Căci cel ce cade din 
ele, m-aș mira să mai dobîndească vreun dar veşnic. 


faptele bune spre ei numai ca niște cîini de vinătoare spre animalele 
vînate. De accea, şi pe aceia îi opreşte să intre în comuniune cu noi. Min- 
dria noastră închide și inima lor, dinspre noi. Ei primesc faptele noastre 
poate, dar nu ne primesc pe noi, căci nu se încred în noi. Pentru că nici 
noi nu ne dăruim odată cu faptele noastre. În aceste fapte cel mindru 
dăruiește ceva din afară de sine, ca momeală. Deci nu se dăruieşte pe 
sine. Numai în smerenie se dăruiește pe sine, căci-se roagă să fie primit 
de ceilalţi, pe care îi preţuiește mai mult ca pe sine. Se arată ca om ce 
are nevoie de ei. 

Același lucru se întimplă și în raporturile noaslre cu Dumnezeu: 
smerenia ne deschide lui Dumnezeu și pe Dumnezeu ni-L deschide nouă; 
cîtă vreme, mîndria ne închide și pe noi și pe El. Faptele bune ne pot 
închide încă și mai mult, putîndu-ni-se face pricină de mîndrie. De aceea 
numai smerenia vorbeşte cu rezultat bun pentru noi în fața lui Dumnezeu. 
Numai ca ne deschide inima oamenilor şi a lui Dumnezeu. Numai la 
bătaia ei necutezătoare şi delicată ni se deschide poarta Împărăției. Ea 
vorbeşte cu rezultat pentru noi, pentru că în ea vorbește cu adevărat 
inima noastră. 


316 PILOCALIA 


62) Puterile şi căile ei, dar nu şi semnele ei 64, sînt 
neagonisirea, înstrăinarea, ascunderea nearătată a 
înţelepciunii, grăirea nemeşteşugită, cererea milostivi- 
rii 65, ascunderea viței de neam bun 66, alungarea în- 
drăznelii, depărtarea vorbăriei. Căci nimic n-a putut 
vreodată să smerească sufletul, ca starea sărăcăcioasă 
şi înfăţişarea de om care cere mila altora 677. 


63) De porneșşti la luptă împotriva vreunei patimi, 
să ai smerenia ca aliată. «Că vei călca peste aspidă și 
vasilisc şi vei călca în picioare leul şi balaurul» (Ps. 90, 
30). E vorba, se înţelege, despre păcat, despre deznă- 
dejde și despre diavol, balaurul trupului. 

Smerita cugetare este sonda cerească care poate ri- 
dica sufletul din adîncul fără fund (abisul) al păca- 
telor, la cer 678. A văzut cineva în inima lui frumuseţea 
ei şi, cuprins de uimire, a întrebat-o de numele Celui 
ce a născut-o. Iar ea, zîmbindu-i luminos și liniștit, îi 
spuse : «Cum te grăbești să afli numele Celui ce m-a 
născut ? Nu ţi-l voi spune, pînă ce nu vei avea pe Dum- 
nezeu». A Lui fie slava în veci. Amin. 

Adîncul (abisul) e maica izvorului, iar smerenia e 
izvorul dreptei socoteli (a puterii de a deosebi). 


674. «Semnele, sau chipurile, sînt pricini ale smeritei cugetări». 

675. Nu cererea de milostenie materială, ci cererea milei semenilor. 
Aceasta ne face să mărturisim înduioşat omenescul nostru autentic, care 
totdeauna are nevoie de ceilalți. Aceasta ne deschide pe noi, lor şi pe ei, 
nouă. Aceasta înduioşează amindouă părţile, ca să intre în comuniune 
reală. 

676. Viţa de neam bun, pusă intenționat sau neacoperit în fața oa- 
menilor, e încă un zid între un om și semenii săi. Neascunderea ei ne ţine 
și pe noi distanţi de alţii şi le îngreunează și lor apropierea de noi. 

677. «Să-ţi fie ţie şi chipul şi pășirea şi haina şi scaunul și hrana şi 
aşternutul şi casa şi toate cele din casă, potrivite smereniei ; la fel cuvin- 
tul, și auzirea, şi întîlnirea cu aproapele. Toate să-ţi fie mai degrabă 
semne ale modestiei, decît ale îngimfării». 

678. «Definiţia smeritei cugetări luată ca puterea lucrătoare». Sme- 
renia e puterea ce înalță cu adevărat și în chip autentic la cer, adică în 
inima lui Dumnezeu şi a semenilor. 

CUVÎNTUL XXVI 


Despre deosebirea gîndurilor, 
patimilor și virtuților 


1) Puterea de a deosebi este în cei începători cu- 
noaşterea adevărată a celor privitoare la ei înşişi. În 
cei de la mijloc, e simţirea înţelegătoare 6%, care deo- 
sebeşte fără greşeală binele propriu zis, de binele na- 
tural şi de cel potrivnic 68, 

lar în cei desăvirşiţi e cunoştinţa sălăşluită în ei 
prin luminarea dumnezeiască, care poate lumina cu 
lumina ei și cele ce se află în alţii în chip întunecos. 

Sau poate, puterea deosebirii (a dreptei socoteli) 
este şi se cunoaşte ca fiind îndeobște cunoaşterea si- 
gură a voii dumnezeieşti în orice timp şi loc şi lucru. 
Ea obișnuiește să se afle numai în cei curaţi cu inima 
şi cu trupul şi cu gura. Dreapta socoteală este conștiin- 
ţa nepătată și simţirea curată 681. 


2) Cel ce a răpus în chip binecredincios pe cei trei, 
a răpus împreună cu ei şi pe cei cinci. lar cel ce s-a 


679. «Simţirea înțelegătoare, sau simţirea minții» (voepă &iodmac) este 
o expresie mai veche a părinţilor (încă de la sfintul Grigorie de Nyssa), 
care arată că mintea înțelege și simte în același timp, adică cunoaște 
printr-o atingere cu realitatea afectivă însăși, sesizind şi calitatea ei 
bună sau rea. De exemplu, înţeleg pe un om, dar îmi dau seama şi de 
însuşirea lui bună sau rea. Și se poate spune că atunci îl înțeleg mai 
mult. E o simţire în care este o înțelegere și o înțelegere în care este o 
simţire. E ca un fel de înţelegere prin gustare (a se vedea la Diadoh al 
Foticeii, cap. 30; Filoc. rom. I, p. 345—346). 

680. Binele propriu zis sau de căpetenie (tò xupius àyaĝóv) e binele 
dobîndit prin nevoinţă și har, spre deosebire de o bunătate naturală, care 
e inferioară. Dar e şi Binele prin sine, sau Subiectul dumnezeiesc, izvorul 
nesecat al bunătăţii, al oricărei bunătăţi, care nu poate fi decit persoană, 
căci numai o persoană e bună. 

681. Discernămiîntul nu e numai o cunoaștere teoretică, ci o cunoaștere 
şi o simţire, în același timp, a ceea ce e bun sau rău, și ca atare atirnă 
de starea de curăţenie a celui ce o are. Numai cel curat cu inima percepe 


318 FILOCALIA 


purtat cu nepăsare faţă de aceia, nu va birui pe nici 
unul 682, 


3) Nimenea, auzind sau văzînd în viaţa călugă- 
rească uncle lucruri mai presus de fire, să nu cadă din 
neştiinţă în necredinţă. Căci unde vine Dumnezeu cel 
mai presus de fire, se fac şi lucrurile cele mai presus 
de fire. 


4) Tot războiul drăcesc din noi constă din aceste 
trei chipuri atotcuprinzătoare : din negrijă, din mîn- 
drie, sau din pizma dracilor. E de plîns cel dintîi; e 
foarte ticălos al doilea ; dar fericit este al treilea. 


5) Să ne fie în toate, după Dumnezeu, drept ţintă 
şi îndreptar, conștiința, ca, cunoscînd de unde vine 
suflarea vînturilor, să întindem pînzele potrivit lor 65. 


6) În toate lucrările noastre cele după Dumnezeu, 
dracii ne sapă trei gropi. Întîi luptă ca să împiedice să 
se facă binele. Al doilea, după cea dintii înfrîngere a 
lor, ca să nu se facă aceasta după Dumnezeu. Cînd 
nu-şi ating tilharii nici ţinta aceasta, venind liniștit că- 
tre sufletul nostru, ne fericesc că vieţuim în toate după 
Dumnezeu. Duşmana celei dintii ispite, este sîrguinţa 


ce e curat şi simte, cu aversiune, ceea ce nu e curat. «lar curat cu inima 
este cel ce nu calcă poruncile lui Dumnezeu, osîndindu-se pe sine însuşi; 
sau cel cu. milă față de toată firea zidită; sau cel liber de patimile 
ascunse. lar curat cu trupul este cel curat de întinăciunea trupului și care 
spune cu gura adevărul». 

682. Ediţia 1970: «Cel ce a răpus pe cei trei, adică lăcomia pinlece- 
lui, iubirea de arginţi și slava deşartă, a răpus impreună cu ei şi pe cei 
cinci, adică curvia, trindăvia, întristarea, minia şi mîndria. lar cel ce nu-i 
biruieşte pe aceia, nu-i poale birui. nici pe aceştia». Sint cele opt patimi. 

683. «Corabia se scufundă uneori din pricina valurilor din afară. Alte- 
ori, din pricina poverii dinăuntru.. Noi de asemenea, ne pierdem uneori 
prin păcatele noastre cu fapta, alteori pierim prin gindurile dinăuntru. 
Deci trebuie să luăm seama şi la atacurile duhurilor din afară și la goli- 
rea de gindurile necurăţiei dinăuntru. Dar mai cu grijă trebuie să luăm 
aminte la gînduri». 

şi gîndul la moarte. A celei de a doua, este supunerea 
şi ocara ; a celei de a treia, defăimarea neîncetată de 
sine. 

7) Această osteneală ne stă în faţă pînă ce va intra 
în locul cel sfînt (în altarul) al nostru focul lui Dum- 
nezeu 68. Atunci nu vom mai sta sub sila unor gînduri 
ce intră în noi înainte de a băga de seamă (prejudecăţi). 
«Căci Dumnezeul nostru este foc ce mistuie» (Deut. 
4, 24) toată aprinderea (necuvenită) și mişcarea, gîn- 
durile de mai înainte (prejudecățile), împietrirea şi în- 
tunecarea dinăuntru, văzută şi gîndită. 

8) Dar dracii obişnuiesc să facă și cele contrare ce- 
lor spuse. Căci cînd izbutesc să înfrîngă sufletul şi să 
răstoarne lumina minţii, nu mai este în noi, nenoroci- 
ţii, nici trezvie, nici dreaptă socoteală (discernămînt), 
nici socotinţă, nici ruşine, ci tocire, nesimţire, nedeo- 
sebire şi orbire. 

9) De nu va veni seara și întunerecul peste ziua su- 
fletului 55, tilharii nu vor jefui, junghia și pierde. 
Prin furt se pierde fiinţa, prin furt se face ceea ce nu 
este bun ca ceea ce ar fi bun. Furtul este o luare în ro- 
bie a sufletului prin nebăgare de seamă. Junghiezea 


684. Aluzie la spusa sfintului Marcu Ascetul, despre suiiet — ca lo- 
caşul sfint al lui Dumnezeu şi despre inimă — ca altarul acestei biserici 
(Despre Botez; Filoc. rom. I, p. 282). Pe acest altar stă ca jertfă sau ca 
dar ființa noastră, peste care aşteptăm focul dragostei dumnezeieşti ca să 
o aprindă de dragoste și să o ducă lui Dumnezeu întru miros de bună 
mireasmă duhovnicească, sau ca o jertfă și ca un dar lotal dăruit și bine 
plăcut lui Dumnezeu.: Dacă nu ne oferim lui Dumnezeu din inimă şi aprinşi 
de focul dragostei nu sintem o jertfă curată și plăcută lui Dumnezeu. 

685. «Seara și întunericul sufletului este negrija, uitarea, poita... Dacă 
deci nu se va întuneca mintea de patimile amintite, patimile nu vor domni 
peste suilet». Aşa Precum curăţia inimii dă condiţia cunoașterii, așa în- 
tinarea prin patimi aduce întunerecul. Lumina cunoașterii și întunerecul 
conștiinței nu sînt, în planul duhovnicesc, numai fapte ale unei corecte 
sau necorecte întrebuinţări a raţiunii, ci și ale curățeniei şi murdăriei 
morale, sau ale sensibilităţii delicate şi ale tocirii grosolane. 

sufletului este omorîrea minţii raţionale, căzută în 
lapte necuvenite. Iar pierderea e deznădejdea după 
nelegiuirea săvirșşită. 

10) Nimenea să nu dea vina pe neputinţa sa pentru 
neîmplinirea poruncilor evanghelice. Căci sînt suflete 
care au făcut și ceea ce e mai presus de poruncă. Să te 
încredinţeze de aceasta cel ce a iubit pe aproapele mai 
mult decît pe sine însuși şi şi-a pus sufletul pentru 
acela, măcar că nu a luat o poruncă de la Dumnezeu 
pentru aceasta 686, 

11) Să îndrăznească pătimaşii care se smeresc. Căci 
chiar de vor cădea în toate gropile şi vor fi vînaţi prin 
toate cursele și se vor îmbolnăvi de toate bolile, dar 
după însănătoșire vor fi tuturor doctori și luminători, 
sfeşnice și povăţuitori, învăţînd chipurile de vindecare 
ale fiecărei boli şi izbăvind pe cei ce vor cădea, prin 
încercarea (experienţa) lor. 

12) Cei ce sînt chinuiţi încă de niscai gînduri de 
mai înainte furișate 6%, şi pot să înveţe, măcar prin 
cuvîntul simplu, să înveţe, dar să nu și conducă. Căci 
poate că, rușinîndu-se de cuvintele lor, vor începe să 
facă cele bune. Și se întîmplă în ei, ceea ce am văzut la 
unii ce se tăvăleau în mocirlă. Aceştia, murdărindu-se 
de noroi, învățau pe trecători chipul în care s-au scu- 
fundat, povestindu-le aceasta spre mîntuirea lor, ca să 
nu cadă și ei în aceeași pătimire. 

Căci pentru mântuirea altora i-a izbăvit pe ei Dum- 
nezeu, Cel atotputernic, de noroi. Iar dacă cei pătimași 
se vor arunca de bunăvoie în plăceri, să împărtășească 


686. «Acesta este Ava Leon din Capadochia». 

687. «Lupta cu gindurile furişate mai înainte de a observa, cu pre- 
judecăţile (zpoAmyec) nu este a celor pătimași, ci a celor ce stau departe 
de ură, dar simt mirosul murdăriei sufleteşti. De aceea a poruncit acestora 
să nu ia posturi de conducere, ca nu cumva, din negrijă, să se rostogo- 
lească în faptele neîncuviințate. Dar celor deschişi faptelor urite, nu le 
îngăduie să înveţe pe alţii». 

învăţătura prin tăcere. Căci s-a zis că «lisus a început 
a face şi (apoi) a învăţa» (Fapte 1, 1). 

13) Cumplită cu adevărat, cumplită mare străba- 
tem, o, călugări smeriţi ; şi plină de multe valuri şi de 
stînci înălțate, de vîrtejuri ameţitoare, de stînci ascun- 
se, de dihanii, de pirați, de valuri, de hăuri. 

Prin stîncile văzute ale sufletului să înţelegem mi- 
nia sălbatecă şi năpraznică, prin vîrtej ameţitor, dez- 
nădejdea ce învălue mintea şi se opinteşte să o prăvă- 
lească în fundul descurajării ; prin stîncă ascunsă, ne- 
ştiinţa care ţine răul ca bine ; dihania e trupul acesta 
mic şi sălbatec; piraţii sînt slujitorii atotcumpliţi ai 
slavei deșarte care răpesc încărcătura corabiei noastre 
şi osteneala virtuţilor noastre; valul este pîntecele 
umflat şi greu care ne predă dihaniei prin propria por- 
nire 68 ; iar hăul este mîndria azvirlită din cer, care ne 
ridică pînă la cer şi ne aruncă pînă în prăpastia cea 
fără de fund (în abis). 

14) Cei ce au învăţat carte ştiu care învățături se 
potrivesc începătorilor, care, celor de la mijloc şi care, 
învăţătorilor. Să luăm aminte cu chibzuială, ca nu 
cumva întîrziind în învăţătură, să vieţuim încă în ne- 
voinţele celor începători. Căci e ruşine mare să vezi un 
bătrîn mergînd la şcoală alături de copii. 

Alfabetul cel mai bun pentru toţi este acesta: as- 
cultarea, postul, sacul pocăinţei, cenuşa, lacrimile, 
mărturisirea, tăcerea, smerenia, privegherea, bărbăţia, 
frigul, osteneala, vieţuirea în greutăţi, defăimarea, 
zdrobirea, nepomenirea răului, iubirea de fraţi, blîn- 
deţea, credinţa simplă neiscoditoare, negrija lumii, ura 
fără ură a părinţilor 6%, nepătimirea, simplitatea îm- 

688. «În chip potrivit a numit pintecele umflat, val. Căci de acolo e 
trasă în valuri mintea şi dusă la cădere». 

689. E o ură care nu-i urăște propriu zis pe ei ca persoane, ci îngri- 
jorarea lor de fiul care s-a călugărit, ispita la care-l supun părinţii de a 
renunța la călugărie, etc. 

preunată cu nerăutatea, neprețuirea din partea al- 
tora 6%. 

Rînduiala cea bună a celor înaintați constă din: 
lipsa de slavă deșartă, nemiînierea, buna nădăjduire, 
liniştea, dreapta socoteală (discernămîntul), gîndirea 
neclintită la judecată, mila, iubirea de străini, sfătui- 
rea cumpătată, rugăciunea netulburată de patimi, ne- 
iubirea de arginţi. 

Iar regula, cuvîntul şi legea duhurilor şi trupurilor 
celor ce s-au desăvîrşit, vieţuind cu bună credincioșie 
în trup, este aceasta: inimă nerobită, dragoste desă- 
vîrşită, izvor de smerită cugetare, ieşirea minţii 61, in- 
trarea lui Hristos, lumina nejefuită a rugăciunii, belşu- 
gul luminării dumnezeieşti, pătimirea morţii 65%, ura 
vieţii 6%, fuga de trup ; a fi sol pentru lume 6%, silitor 
al lui Dumnezeu, împreună-liturghisitor cu îngerii, 
adîncul fără fund (abisul) al conștiinței, casă a taine- 
lor, păzitor al tainelor, mîntuitor al oamenilor 6%, 
dumnezeu al dracilor 6%, domn al patimilor, stăpîn al 
trupului, epitrop al firii, fugă de păcate, casă a nepăti- 
mirii, următor al Stăpînului cu ajutorul Stăpînului. 

15) Nu puţină nevoie avem de trezvie, cînd trupul 
e bolnav. Căci dracii văzîndu-ne zăcînd şi  neputînd 
deocamdată să ne folosim de nevoinţă impotriva lor, 
din pricina slăbiciunii, încearcă să ne războiască cu 
mai multă tărie. De bolnavii din lume se apropie dra- 


690. Acestea sint virtuțile începătorilor, douăzeci şi patru la număr, 
ca şi literele alfabetului. 

691. E ieșirea minții din grija de sine şi privirea exclusivă la Dum- 
nezeu ; este răpirea sau extazul. 

692. Pătimirea cu anticipare a morţii; trăirea morţii cu gindul; să 
trăieşti ca şi cînd ai fi mort pentru viața aceasta. 

693. Ura vieţuirii în păcat, iubirea vieţuirii în Dumnezeu. 

694. Rugăciunea pentru lume, lucrarea pentru mîntuirea ei. 

695. Adică unealtă a lui Hristos în lucrarea de mîntuire a oamenilor. 

696. Dumnezeu după har al dracilor; atit de sus faţă de ei, cum e 
Dumnezeu prin fire faţă de creaţiune. 

cul mâniei şi uneori al hulei. De cei din afară de lume, 
dacă au din belşug cele de trebuinţă, se apropie dracul 
lăcomiei pîntecelui, sau al curviei, iar dacă sînt lipsiţi 
şi petrec în locuri de nevoinţă, le întinde curse stăpînul 
trîndăviei și al nemulțumirii 6%. 

16) Am aflat că lupul curviei adaugă dureri celui 
bolnav şi chiar în dureri îi sădeşte simţiri necuviin- 
cioase şi curgeri. Se întîmplă să vezi lucru izbitor, că în 
timpul unor cumplite dureri, trupul zburdă şi se înfier- 
bîntă. Dar m-am întors şi am văzut pe alţii zăcînd şi 
fiind mîngiiaţi pe patul însuși de lucrarea dumneze- 
iască, sau de străpungerea inimii, iar prin mîngiieri 
depărtînd de la ei durerile, încît se aflau ca unii care 
n-ar voi să se izbăvească de boală niciodată. Şi iarăşi 
m-am întors şi am văzut pe alţii chinuindu-se, dar iz- 
băvindu-se prin boală ca printr-o certare, şi am slăvit 
pe Cel ce prin lut curățea lutul. 

17) Mintea înţelegătoare este îmbrăcată numaide- 
cît şi cu simţire înţelegătoare. Ea fiind în noi şi nefiind 
în noi, să nu încetăm să o căutăm. Căci arătîndu-se ea, 
cele din afară vor înceta să mai lucreze cele ale lor 6%. 


697. «Toate acestea le învinge însă smerenia impreunată cu sărăcia. 
Căci socotind cineva cele ce vin asupra lui ca proprii, în sărăcia pocăinţei 
și smereniei, nu va cădea nici în timpul bolii în întinăciune ca bogat, 
nici în trîndăvie și nemulțumire ca lipsit; ci va suporta timpul bolii ca 
timp de cîştig, bucurîndu-se şi multumind», 

698. «Simţirea înțelegătoare este în noi ca una ce e unită cu mintea 
în tot omul. Dar nu este în noi ca una ce e ascunsă de patimi în cei păti- 
mași şi e nelucrătoare şi necunoscută». Simţirea minţii lucrează atunci 
cînd prin ea mintea se pune în contact cu realităţile spirituale. Dar 
aceasta se întîmplă numai cînd ea e curată de patimi. Altfel mintea spe- 
culează doar despre realitățile spirituale ca despre niște realităţi bănuite, 
dar neexperiate. Ca să ajungem la cunoașterea adevărată a realităţilor 
spirituale prin contact, trebuie să ne străduim să înlăturăm acoperămintul 
patimilor de pe simțirea minţii, sau tocirea ce i-o aduc patimile. Prin ea 
vom străbate atunci dincolo de acoperămintul sensibil al lucrurilor, care 
nu ne va mai împiedica să cunoaştem temeliile spirituale ale lor. 


324 FILOCALIA 


Aceasta este ceea ce un oarecare filozof cunoscător a 
spus: «Şi vei afla simţirea dumnezeiască» 6%. 


18) Viaţa călugărească se cade să [ie trăită întru 
simţirea inimii, în fapte, în cuvinte, în cugetări şi miş- 
cări 7%. Iar de nu, nu este călugărească şi deci nici în- 
gerească. 

19) Altceva este purtarea de grijă a lui Dumnezeu, 
altceva ajutorul Lui, altceva paza, altceva mila lui 
Dumnezeu şi altceva mîngiierea. Cea dintîi se vede în 
toată zidirea; cea de a doua, numai în credincioși ; 
cealaltă, între cei ce cred cu adevărat ; iar cea din urmă 
se arată în cei ce-L iubesc. 


20) Se întîmplă uneori că ceea ce pentru unul este 
leac, pentru altul este otravă. Şi se întîmplă alteori, că 
una şi aceeaşi, dată unuia la timp potrivit, îi este leac 
și la timp nepotrivit îi este osîndă 7%, 

21) Am văzut doftor nepriceput, care, defăimînd pe 
cel zdrobit, nu i-a pricinuit nimic altceva decît deznă- 
dejdea. Şi am văzut doftor iscusit care, operînd prin 
ocărîre inima umflată, a golit-o de tot puroiul. Am vă- 
zut odată pe un bolnav bînd pentru curățirea întină- 
ciunii doftoria ascultării şi mişcîndu-se şi umbiind şi 
nedormitînd, iar altădată, pe altul — cu ochiul sufle- 
tului bolnav — liniştindu-se şi petrecînd în tăcere 7%. 
Cine are urechi de auzit să audă. 


699. Prin simţirea minţii ne vom pune în contact cu realitatea lui 
Dumnezeu, adică vom avea «simțirea lui Dumnezeu». 

700. Simţirea inimii este simţirea minţii, în care inima pune mai mult 
sentiment. 

701, Scolie a lui Fotie, Patriarhul Constantinopolei: «De pildă, postul 
este curăţire de patimi, cînd e ținut în particular şi in sine; dar în adu- 
nări şi sărbători, e otravă ce strică în multe feluri celui ce-l foloseşte, 
fie că acesta se face sminteală altora, fie că se laudă cu el, sau se în- 
gimlă şi se desparte de ceilalţi». 

702. «Socotesc că a numit boală a ochiului sufletesc împătimirea 
minţii prin gînduri. Căci ochiul sufletului e mintea. Dar la însănătoșirea 

22) Unii, nu ştiu de unde (căci am învățat să nu is- 
codesc darurile lui Dumnezeu cu părerile mele), au 
prin fire, ca să zic aşa, o înclinare spre înfrînare, sau 
spre curăție, sau spre linişte, sau spre necutezanță, sau 
spre blîndeţe, sau spre străpungerea uşoară a inimii ; 
şi sînt alţii care au aceeaşi fire împotrivindu-se cînd 
voiesc să facă acestea, încît trebuie să o silească cu toa- 
tă puterea. Dar mie îmi plac aceştia mai mult decît cei 
dintii, ca unii care, deşi pentru un timp sînt biruiţi, îşi 
silesc firea. 

Nu te lăuda, o, omule, cu bogăţia nemuncită. Căci 
Dătătorul de daruri, cunoscînd de mai înainte vătăma- 
rea şi pieirea spre care mergi, te-a izbăvit în oarecare 
măsură, prin darurile Lui neplătite 7% ; și învăţăturile 
din copilărie şi creşterea primită şi îndeletnicirile de- 
prinse ne ajută sau ni se împotrivesc, după ce am cres- 
cut, la dobîndirea virtuţilor şi în vieţuirea călugă- 
rească. 

23) Îngerii sînt lumină călugărilor. lar vieļuirea 
călugărească e lumină tuturor oamenilor 704. Drept 
aceea să se nevoiască în toate să fie pildă bună, nedind 


acestei boli ajută şi neîntilnirile și liniştea, precum multa vorbire obiş- 
nuiește să producă urdori». 

703. «Numeşte neplătilă lucrarea neobositoare, care se risipește cu 
uşurinţă. Căci cununile se împletesc pentru osteneli. Căci: «Mi-aţi dat să 
mănînc» (Mt. 25, 35) şi celelalte, care sînt fapte și dovezi ale ostenelilor». 

704. «Ca monahi sîntem datori să luminăm prin viața noastră, precuin 
pentru noi înșine, așa și pentru oamenii care ne văd. Dar nu prin trimbiţa 
arătării. Căci: «Așa să lumineze lumina voastră» (Mt. 5, 16) nu înseamnă 
a ne vesti pe noi înşine, ci precum luminează focul în întunericul de pe 
pămint, așa strălucește şi lumina în întuneric». Alta, a sfintului Isaac: 
«Se cade monahului să fie, întru toate lucrurile lui, chip şi pildă de folos 
celor ce îl privesc. Ca privind vrăjmașii adevărului multele fapte bune 
ale lui, care strălucesc ca niște raze, să mărturisească, fără să vrea, că 
creştinii au nădejde întemeiată de mîntuire. Și de pretutindeni să alerge 
la el, ca la o scăpare și ca la un adăpost, încît să se înalțe cornul Bise- 
ricii împotriva vrăjmașşilor ei; și mulţi să se pornească cu rîvnă spre 
faptele cele bune... Că laudă a Bisericii lui Hristos este viaţa călugărească» 

nici o sminteală în nimic, în cele ce le lucrează și le 
grăiesc. «Că dacă lumina se face întuneric, întuneri- 
cul» — adică cei ce petrec în lume, cu cît mai mult nu 
se vor întuneca (Mt. 7, 23) ? 


24) Dacă mă ascultați, voi ce voiţi, e bine să nu ne 
pierdem în multe feluri de învățături şi să împărțim 
bietul nostru suflet ca să se lupte cu mii de mii şi cu 
zeci de mii de zeci de mii de dușmani, Căci nu ne va 
ajunge timpul să învăţăm, sau să aflăm toate zecile de 
mii de meșşteşugiri ale lor. Să ne înarmăm cu Treimea 
cea Sfîntă împotriva celor trei prin cei trei 7%. Căci de 
nu, ne vom pricinui multe osteneli. 


25) Cu adevărat, de va veni în noi «Cel ce preface 
marea în uscat» (Ps. 65, 5), o va trece negreşit şi Izrai- 
lul din noi, nebîntuit de valuri, sau mintea care vede 
pe Dumnezeu, şi va vedea pe egipteni înecîndu-se în 
apa lacrimilor. Dar de nu va veni Acela în noi, «cine va 
putea suferi vuietul valurilor ei sau ale trupului 7% 
acesta ?» (Rom. 7, 24). De va învia în noi Dumnezeu 
prin făptuire, risipi-se-vor vrăjmaşii Lui ; şi de ne vom 
apropia de El prin vedere (contemplare), vor fugi cei 
ce-L urăsc pe El și pe noi, de la faţa Lui şi a noastră 7%. 


705. «Cu ajutorul Sfintei şi Celei de o ființă Treimi, zice, să ne înar- 
măm împotriva celor trei, adică: iubirea de plăcere, iubirea de arginţi 
şi iubirea de slavă, prin cei trei, adică prin înfrinare, iubire curată şi sme- 
renie. Căci iubirea de plăcere e desființată prin înfrinare, iubirea de ar- 
ginți prin iubire curată, ca putere de dăruire și comuniune; iar iubirea 
de slavă, prin smerenie, ca neiubitoare de arătare și ca uritoare a slavei». 
Virtuţile comuniunii desființează patimile egoismului cu puterea Sfintei 
Treimi, izvorul suprem al vieții de comuniune. 

706. Trupul în grecește e la feminin (sáp) .Trupul e o mare care-și 
înalță valurile impotriva minţii, putind să o înece în el, de nu se va 
atirna aceea de Dumnezeu. 

707. Se face o aplicare la viața noastră personală a stihului 1 din 
ps. 67. Făptuirea și contemplarea sînt cele două etape sau trepte ale urcu- 
şului spre Dumnezeu. , 

26) Să ne sîrguim să învăţăm cele dumnezeieşti mai 
degrabă prin sudoare şi prin osteneală și nu prin cu- 
vîntul simplu. Căci nu cuvinte, ci fapte va trebui să 
arătăm în vremea ieșirii (sufletului) 708. 


27) Cei ce au auzit că se află o comoară ascunsă în- 
tr-un anumit loc, o caută pe aceasta, şi din pricina cău- 
tării foarte obositoare păzesc cu luare aminte cele ce 
au aflat. Iar cei ce s-au îmbogăţit fără osteneală, le 
risipesc cu ușurință. 

28) Greu este să învingem gîndurile furişate în noi 
mai înainte 7%. Iar cei ce nu încetează să adauge la ele 
au deznădăjduit de ei înşişi, sau nu s-au folosit cu ni- 
mic din lepădare. Totuși, știm că Dumnezeu toate le 
poate şi nimic nu-l este Lui cu neputinţă. 

29) Mi-au pus unii o întrebare greu de dezlegat, 
care întrece priceperea tuturor celor ca mine, şi al că- 
rei răspuns nu l-am găsit cuprins în niciuna din cărţile 
ce mi-au trecut prin mînă. Ziceau aceia : Care din cele 
opt gînduri sînt născute din altele și pe care din ele îl 
naşte fiecare din cele trei de căpetenie, în chip deose- 
bit ? Eu, arătîndu-mi neştiinţa faţă de această întreba- 


708. «Cel ce se arată înțelept nu din fapte, ci grăind prin cuvinte, 
«se îmbogățește din nedreptate şi ostenelile lui, după Scriptură, vor intra 
în casele străinilor» (Pilde 5, 16), adică în casele acelora care nu se vor 
uita la faptele lui, ci ascultă de cuvintele lui. Se vor îmbogăţi nu din 
starea lui necurăţită de păcate, deci neajunsă la drepiate; ci din cuvintele 
lui, care sînt totuși o osteneală, se vor folosi aljii, nu el însuşi. Scolie 
din Fotie: «Ceea ce n-a născut osteneala, n-a îmbrățișat dorul. Căci e 
uşor de disprețuit ceea ce s-a dobindit uşor (fie că e vorba de faptă, fie, 
de contemplare)». 

709. Aici gindurile de mai înainte (zpogvers = pre-judecăţile) sînt 
gindurile la patimile ce le avea călugărul dinainte de intrarea în mînăs- 
tire. Scolia de la Marcu: «Gînd de mai înainte este amintirea lără voie 
a păcatelor de mai înainte. La începător el e împiedicat să înainteze la 
patimă, iar la cel ce a biruit e momeala respinsă». Alla: «De ești iubitor 
de învățătură, fii şi iubitor de osteneală. Căci simpla-cunoștință îngimfă 
pe om». 


328 : FILOCALIA 


re fără să mă ruşinez, am aflat un răspuns de la prea 
cuvioşii bărbaţi : 

Maica curviei este lăcomia pîntecelui ; a trîndăviei, 
este slava deșartă ; întristarea e fiica acestor trei, ca și 
mînia. Maica mîndriei este iarăși slava deşartă. Dar eu 
răspunzînd acelor pururea pomeniţi bărbaţi, am zis : 
vă rog să-mi arătaţi şi fiicele celor opt şi pe fiecare a 
cărei fiică este ? 

Acei nepătimitori m-au învăţat cu mare bunăvoință, 
spunîndu-mi că nu există o ordine sau o înţelegere în- 
tre cele fără înţelegere 710, ci o totală neorînduială şi 
nestatornicie. Şi încredinţindu-mă fericiţii pomeniţi 
despre aceasta cu pilde convingătoare, aduceau multe 
dovezi, dintre care unele le înşirăm în «Cuvîntul» de 
faţă, ca să ne luminăm prin el şi despre celelalte. 

De pildă: rîsul la vreme nepotrivită este pricinuit 
uneori de curvie, alteori de slava deșartă, cînd cineva 
se fălește cu sinea lui fără ruşine ; iar alteori vine din 
desfătare 711. Somnul mult vine din desfătare ; dar une- 
ori şi din post, cînd cei ce postesc se mîndresc; alte- 
ori din trîndăvie ; iar alteori din fire. Vorba multă iz- 
vorăşte uneori din slava deşartă, alteori din lăcomia 
pîntecelui. Trindăvia se naşte uneori din destătare 
(multa mîncare), alteori din netemerea de Dumnezeu. 

Hula este, în primul rînd, fiica mîndriei, dar de 
multe ori, şi din judecarea aproapelui în sinea ta, sau 
din pizma necuvenită a dracilor. Învîrtoşarea inimii 


710. Legătura între ele, trecerea de la una la alta, are ceva neregulat, 
haotic, pentru că toate pornesc din același hău de întunerec, pornit spre 
rău; ele ies cam împreună, sînt legate între ele. 

711. «Risul vine din trei pricini: din curvie, din slava deșartă și din 
fala lăuntrică şi din desfătare, care este săturarea». Alta, a sfintului Efrem : 
«Risul alungă fericirea plinsului, surpă cele zidite, întristează pe Duhul 
Sfînt, nu aduce folos, strică (corupe) trupul, izgonește virtuțile, e lipsil de 
pomenirea morții şi de gindul la chinuri. Ia de la mine risul şi dăruieşte-mi 
plînsul și tinguirea, pe care le ceri de la mine, Dumnezeule». 

vine din săturare, dar de multe ori, şi din nesimţire și 
din împătimire. lar împătimirea se naşte din curvie și 
din slava deşartă și din altele multe. 

Viclenia vine din închipuirea de sine şi din mînie. 
Făţărnicia vine din mulţumirea de sine şi din vieţuirea 
după capul propriu. Iar cele contrare acestora se nasc 
din maici contrare celor pomenite 712. 

Iar ca să nu spun multe (căci mi-ar lipsi timpul să 
cercetez şi să lămuresc pe fiecare în parte), nimici- 
toarea de căpetenie a tuturor patimilor este smerita 
cugetare. Căci cei ce au cîştigat-o pe ea, au biruit toate. 

30) Născătoarele tuturor patimilor sînt plăcerea și 
viclenia ; cel ce le ţine pe acestea nu va vedea pe Dom- 
nul. Dar nu vom avea nici un folos de ne vom înirîna 
de la una, fără să ne înfrînăm şi de la cealaltă. 

31) Să luăm pildă de temere de Domnul de la dre- 
gătorii stăpînirii şi de la fiare, iar dragostea trupurilor 
să-ţi fie chip al dragostei de Dumnezeu. Căci nimic nu 
ne împiedică să luăm pildele virtuţilor şi de la cele po- 
trivnice. 

32) Cei de azi s-au înrăit cumplit şi toţi s-au umplut 
de închipuirea de sine şi de fățărnicie. Poate că arată 
osteneli trupești asemănătoare părinţilor noștri celor 
de demult, dar de darurile lor nu se învrednicesc, deşi 
socotesc că firea nu avea altădată atîta nevoie de da- 
ruri ca acum. Şi pe drept cuvînt ni s-a întîmplat acea- 
sta. Căci nu în osteneli, ci în simplitate şi smerenie se 
arată Dumnezeu 7”, Și cu toate că puterea Domnului 


712. Ed. 1970: «Dacă vorba multă are ca maici slava deșartă și lă- 
comia pîntecelui, tăcerea, contrară vorbăriei, se naşte negreșit din cele 
contrare slavei deşarte şi lăcomiei pintecelui, adică din smerenie şi în- 
[rinare. Și cu altele la fel. Dar deşi toată patima se desfiinţează prin vir- 
tutea contrară, smerita cugetare desființează toate patimile amintite». 

713. «Osteneala trupească fără curăția minţii e ca un pintece temeiesc 
sterp şi ca nişte sîni uscați. Căci nu se poate apropia de cunoștința de 
Dumnezeu. Fa oboseşte trupul, dar nu are din aceasta nici-un folos», 

se desăviîrşeşte în slăbiciune, nu va lepăda Domnul pe 
lucrătorul smerit cu cugetul (II Cor. 12, 9). 


33) Cînd vedem pe careva dintre luptătorii lui Hris- 
tos supus unor dureri trupeşti, să nu ne grăbim să so- 
cotim că aceasta e o pedeapsă venită din păcătoşenia 
lui, ci să-l vindecăm mai degrabă, primindu-l cu iubire 
simplă şi nevicleană, ca pe un mădular al nostru şi ca 
pe un împreună-luptător cu noi 71. 

34) Există o boală .pentru curățirea de păcate ; şi 
există o alta, pentru smerirea cugetului. Bunul şi Prea- 
bunul nostru Domn şi Stăpîn, cînd vede pe unii mai 
trîndavi în nevoinţă, smereşte trupul lor prin boală, 
ca printr-o nevoință mai nedureroasă. Dar uneori ea 
vine şi pentru a curăţi sufletul de gînduri rele, sau de 
patimi 715. 

35) Toate cele ce ni se întîmplă, fie văzute, fie ne- 
văzute, se pot primi şi bine şi cu patimă şi cu o simţire 
mijlocie 716. Am văzut trei fraţi supuşi greutăților: unul 
se revolta, altul rămase neîntristat și al treilea a cules 
rod mult. 

36) Am văzut plugari semănînd aceeaşi sămînţă, 
dar fiecare urmărind alt scop: unul ca să-şi plătească 
datoria ; altul ca să-şi adune bogăţie ; altul ca să vîne- 
ze lauda de la cei ce treceau pe calea vieţii, pentru buna 
lui lucrare ; altul ca să necăjească pe duşmanul lui 
care-l pizmuia ; în sfîrşit, altul, ca să nu fie osîndit de 
oameni ca leneş 71. Iar înțelesurile semănăturii pluga- 


714. «Nepulinţele monahilor sînt daruri ale iconomiei dumnezeieşti», 

715. «Pe călugărul care nu slujește în chip plăcut lui Dumnezeu și 
nu se nevoiește pentru mîntuirea sufletului său, ci iși face nevo:nţa cu 
negrijă, îl vezi negreșşit lăsat de Dumnezeu să cadă în ispită, ca nu cumva 
din multa nelucrare a lui să lunece spre cele mai rele». 

716. «Bine le primeşte acela, care socotește cele ce vin asupra lui ca 
ale sale şi nu supărindu-se, ci mulțumind». 

717. Ed. 1970. «Plugarii sînt călugării, chemaţi să lucreze in via lui 
Hristos. Ei sînt înşirați după deosebirea virtuţilor. Dintre ei, cel dintii 

rilor sînt acestea : postul, privegherea, milostenia, slu- 
jirea şi cele asemenea. Deci frații să caute să-şi cunoas- 
că prin cercare (prin experiență) scopurile ce le urmă- 
resc în Domnul. 


37) După cum atunci cînd scoatem apa din fîntînă, 
ni se întîmplă să scoatem, fără să băgăm de seamă, şi 
cîte o broască, la fel cînd lucrăm virtuțile, de multe ori 
lucrăm şi patimile împletite în chip nevăzut cu ele 715. 

De pildă: lăcomia pîntecelui se împletește cu pri- 
mirea de străini; curvia, cu iubirea; asprimea, cu 
dreapta socoteală (cu discernămîntul) ; viclenia, cu 
chibzuiala ; uneltirea, pregetarea, trîndăvia, împotrivi- 
rea în cuvînt, vieţuirea după regula proprie și neascul- 
tarea, cu blîndeţea ; îngîmfarea dăscălească, cu tăce- 
rea ; trufia, cu bucuria ; lenea, cu nădejdea ; osîndirea, 
iarăşi, cu iubirea ; moleșala şi trîndăvia, cu liniștirea 
(isihia) ; amărăciunea, cu curăţia ; încrederea în sine, 
cu smerenia 7! ; iar tuturor acestora le urmează, ca o 


împlinește lucrarea slugii, lucrînd din frică, a! doilea lucrează pentru 
plată, al treilea, ca un fiu. Toţi aceştia sînt vrednici de laudă. Al patrulea 
lucrează fără folos, ca unul ce vrea să placă oamenilor; al cincilea, se 
aseamănă luptătorului, sau mai bin zis luptă cu rivnă. Al șaselea se oste- 
nește şi el din rușine și nu e simbriaş. Dar lucrarea acestor trei e supusă 
osîndirii și e deşartă. lar noi, cercîndu-le pe toate, ne-am dat seama că 
trebuie să vă dăm acest sfat; că chiar dacă sîntem păcătoşi datornici, 
putem să îmblinzim pe Stăpinul prin daruri. Cu toate că lucrarea dintii e 
mai smerită, dar rămîne mereu preţuită ca una ce e pururea datorată și 
cea dintii». 

718. «Dacă răutatea ar ieşi la iveală goală în viaţa noastră, neaco- 
perită de închipuirea vreunui bine, omul nu s-ar porni de la sine spre ea». 

719. A lui Marcu: «Cel ce nu cunoaște cursele vrăjmașilor e sfişiat 
cu ușurință. Și cel ce nu ştie pricinile patimilor, lesne cade». Traducerea 
Veniamin Costache. Alta, a lui Iosif Pelusiotul: «Priceperea amestecată cu 
simplitatea este un lucru dumnezeiesc, adică o virtute desăvirșită. Dacă 
prima sa desparte de cealaltă, devine viclenie, iar a doua, prostie. Prima 
face rău, a doua se lasă amăgită. Unirea lor a cerut-o Hristos: «Fiți în- 
țelepţi ca şerpii şi blinzi ca porumbeii». Prin toate ne războiește vrăjma- 
şul. Deci cel ce voiește să se miîntuiască trebuie să aibă ochi mulți», 

băutură de obşte, sau mai bine zis ca o otravă, slava 
deșartă 72. 

38) Să nu ne întristăm cînd cerem ceva de la Dom- 
nul timp îndelungat şi nu sîntem auziţi, căci Domnul 
ar fi voit ca toţi oamenii să se facă nepătimitori într-o 
clipă, dar ca un înainte-ştiutor, cunoaște că aceasta nu 
le este de folos. Toţi cei ce cer şi nu primesc de la Dum- 
nezeu cele cerute, fără îndoială că nu le primesc pentru 
una din aceste pricini: sau pentru că cer înainte de 
vreme, sau pentru că cer cu nevrednicie şi dornici de 
slavă deşartă, sau pentru că primindu-le se vor făli, 
sau după dobîndirea lucrului cerut vor cădea în nepă- 
sare. 

39) Patimile s-au depărtat uneori nu numai de la 
unii credincioşi, ci şi de la unii fără credinţă, afară de 
una. Ele au lăsat-o pe aceea singură să umple iocul tu- 
turor, ca una ce e cea dintii dintre ele. Căci aduce atîta 
vătămare, că şi din cer poate cobori 7*1. 

40) Nimenea nu se îndoieşte, cred, că dracii se de- 
părtează din suflet, fie pentru un timp, fie neîncetat. 
Dar puţini ştiu în cîte feluri se face această depărtare 
a lor de la noi. 

Materia patimilor este mistuită de focul dumneze- 
iesc 722. Iar odată cu dezrădăcinarea acestei materii și 
cu curățirea sufletului, se pierd şi patimile. Numai să 
nu le atragem iarăşi printr-o vieţuire trupească şi prin 
lipsă de grijă. Dracii se depărtează de bună voie, făcîn- 

720. Ed. 1970: «Slava deșartă e o vătămare comună a tuturor virtu- 
ților. Ea nu aduce nici-un folos celui ce lucrează virtuțile şi nu se lea- 
pădă de ea. Căci Dumnezeu nu-l primeşte pe acesta. Dimpotrivă îl pri- 
mește pe păcătosul care se pocăieşte întru simţirea smeritei cugetări și nu 
se întoarce de la El». | 

721. «Numeşte mindria, prin care a căzut diavolul». 

722. «Adică prin lucrarea Sfîntului Duh, sau prin dragostea de Dum- 


nezeu, care se păstrează ca un foc nestins în inimile celor iubitori de 
Dumnezeu». 

du-ne să fim fără grijă. Dar prin aceasta răpesc pe ne- 
aşteptate bietul nostru suflet. 

Cunosc şi altă retragere a fiarelor. E cea de după 
ce sufletul s-a obişnuit în chip deplin şi s-a îmbibat la 
culme de patimi, făcîndu-se el însuși uneltitor sieși şi 
războindu-se el însuşi cu sine 7%. Pilda acestui lucru 
sînt pruncii. Căci după o lungă obişnuinţă, îşi sug, în 
lipsa sînilor mamei, degetele lor. 


Cunosc încă şi o a cincea nepătimire în suflet, care 
constă din multă simplitate şi nevinovăție. «Ajutorul 
lor cel drept este de la Dumnezeu, Care mîntuiește pe 
cei drepţi cu inima »(Ps. 7, 10—11), şi-i izbăveşte pe 
nesimţite de rele, aşa cum pruncii, dezbrăcaţi, nu-şi 
cunosc goliciunea lor. 


41) Păcatul sau patima nu se află în fire în chip na- 
tural 72. Căci Dumnezeu nu e făcătorul patimilor. Iar 


723. «A se obişnui înseamnă a ajunge la deprinderea răutăţii patimi- 
lor». Lupta tendinţelor bune şi rele a devenit o stare proprie sufletului, 
În această luptă tendinţele rele, devenite deprinderi sau patimi, dobindesc 
totdeauna biruința, dacă nu e chemat Dumnezeu în ajutor printr-o sim- 
țire de mare credință şi iubire, care copleșește pornirile provocate de 
atracția plăcerilor. lar dacă lupta durează, ea aduce sufletul la descom- 
punere, sau la neputința de a mai face ceva bun, de a-și mai reciștiga 
tăria libertăţii. Aceasta e una cu moartea sufletului. 

724, «Dacă păcatul ar fi natural, nu s-ar pedepsi nimeni. Nici n-ar 
înfăptui alţii virtutea». Alta: «Răul cugetat în afara alegerii libere şi 
într-un ipostas propriu în firea celor ce sînt, e nimic». Alta: «Patima nu 
e altceva decit lipsa virtuţii». Alta: «Virtuţile naturale în noi sînt: milo- 
stivirea, iubirea, credința, nădejdea. lar cele mai presus de fire sînt: 
curăţia, neminierea, smerita cugetare, rugăciunea, privegherea, postul». 
Alta, a lui Marcu: «Alta e fapta poruncii și alta virtutea, chiar dacă își 
au pornirile bunătăţilor una din alta. Fapta poruncii este ceea ce e po- 
runcit. Virtutea e ceea ce se face pentru a plăcea adevărului (lui Dum- 
nezeu)». 

Păcatul nu poate fi din fire, căci lupta pe care o introduce în fire nu 
poate porni din ea. Păcatul nu poate fi cugetat fără alegerea lui de către 
un subiect. Iar răul în general nu poate fi cugetat ca stind de sine, ca 
un ipostas propriu. Căci răul e ceva ce luptă împotriva fiinţei, în sînul 
ei. Răul e un cariu al existenței, aviîndu-și originea în libertatea subiec- 

virtuțile naturale sădite în noi de El sînt multe. Între 
ele sînt în chip vădit şi acestea: milostivirea, dacă şi 
elinii compătimesc ; iubirea, dacă şi animalele necu- 
vîntătoare lăcrămează de multe ori cînd sînt lipsite 
unele de altele ; credinţa, căci în toţi se naşte aceasta; 
nădejdea, căci împrumutîndu-ne, plecînd pe mare, se- 
mănînd, nădăjduim cele mai bune. 

Deci dacă, precum s-a dovedit, iubirea este o virtute 
naturală în noi, «iâr ea e legătura și plinirea legii» 
(Rom. 13, 10), atunci virtuțile nu sînt străine firii. Ru- 
şineze-se deci cei ce opun lucrării lor, neputinţa. 


42) Mai presus de fire sînt: curăţia (fecioria), ne- 
mînierea, smerita cugetare, rugăciunea, privegherea, 
postul, străpungerea neîncetată a inimii. Învăţătorii 
unora din acestea sînt unii oameni, ale altora, îngerii; 
iar Învățător şi Dătător ale altora este Dumnezeu Cu- 
vîntul 725. 

43) Cînd ni se cer deodată două fapte bune 7%, tre- 
buie să alegem pe cea mai de trebuinţă. De pildă: de 
multe ori stînd noi la rugăciune, vin la noi niște fraţi. 
Trebuie să alegem una din două: sau să părăsim ru- 


telor personale, vrind să introducă o dezordine în ființă. Răul fizic nu 
doare ca cel ce vine de la o persoană. Răul fizic îşi are ultimele pricini 
în răul ales liber de persoane, adică în păcat. 

Patima nu se poate înțelege fără a presupune virtutea, căreia i se 
opune. Virtutea se poate înţelege fără patimă. De-abia în lipsa totală a 
patimii avem virtutea deplină. Virtutea reprezintă nu numai armonia in- 
terioară a persoanei, ci și relația bună între persoană şi persoană, în 
ultima analiză între persoana umană și cea dumnezeiască. Armonia în 
persoană nu poate exista decit odată cu armonia între persoane. 

725. Învăţători ai fecioriei sînt Ilie și loan Înaintemergătorul şi Ioan 
Cuviîntătorul de Dumnezeu ; ai blindeţii, Moise și David; iar ai rugăciunii, 
însuși Dumnezeu Cuvîntul şi îngerul ce s-a arătat lui Antonie şi lui Paho- 
mie. Ai postului, iarăși Moise şi Domnul însuși. Ai privegherii, mulţi care 
au agonisit şi străpungerea inimii din aceasta; ai smeritei cugetări, Cuvin- 
tul lui Dumnezeu şi Mîntuitorul tuturor, Care «pentru noi sărac S-a făcut» 
(II Cor. 8, 9) «şi a luat trupul nostru». . 

726. «Coliziunea datoriilor». 

găciunea, sau să întristăm pe fratele lăsîndu-l să plece 
fără răspuns. Iubirea e mai mare decit rugăciunea. 
Rugăciunea a fost socotită totdeauna ca o virtute par- 
ţială ; iubirea e cuprinzătoarea tuturor. 


Iarăşi : ducîndu-mă odată într-o cetate sau într-un 
sat, fiind încă tînăr, aşezîndu-mă la masă, am fost cu- 
prins deodată de gîndurile lăcomiei pîntecelui şi slavei 
deşarte. Şi de fapt, temîndu-mă de fiica nebuniei pîn- 
tecelui 777, am fost biruit mai degrabă de slava de- 
şartă 728. Dar ştiam că dracul lăcomiei pîntecelui în- 
vinge de multe ori pe cel al slavei deșarte în cei tineri. 
Şi pe drept cuvînt 729. 

44) La cei din lume, rădăcina tuturor relelor este 
iubirea de arginţi. Iar la călugări, lăcomia pîntecelui. 
La cei duhovniceşti sînt lăsate de multe ori de Dumne- 
zeu, din iconomie, nişte patimi foarte mici, ca defăi- 
mîndu-se foarte tare pe ei înşiși, din pricina unor pa- 
timi mici şi nepăcătoase, să-şi agonisească o bogăţie 
nejefuită, de smerită cugetare. 

_45) Nu este cu putinţă ca cel ce petrece de la înce- 
put cu nesupunere, să dobîndească smerenia, chiar 
dacă fiecare își închipuie că a învăţat un meșteșug 
propriu sau e în stare s-o agonisească 730. 

727. Fiică a nebuniei piîntecelui numeşte curvia, ca una ce se naște 
din lăcomia pîntecelui». 

728. «A fost biruit de aceasta prin iconomie, ca să nu guste, împins 
de tinereţe, dulceaţa. De altfel, slava deşartă e mai rea decit lăcomia 
pîntecelui. Căci ultima este intrarea răului, iar slava deşartă e capătul lui». 

729. «Dracul lăcomiei pîntecelui fiind mai natural și deci mai înşe- 
lător, pe drept cuvînt învinge slava deșartă». 

730. Ed. 1970: «Dovedire că cel nesupus nu poate dobiîndi smerita 
cugetare. Căci cel lipsit de smerita cugetare e vădit că suferă de boala 
diavolului. Și cel ce suferă de boala aceasta, dacă nu îi va veni Dumnezeu 


în ajutor prin pocăinţa statornică, va fi împreună-moștenitor cu cel de a 
cărui boală suferă». 

46) Părinţii stabilesc că făptuirea constă în două 
virtuți cu totul generale 731. Şi pe drept cuvînt. Căci 
una e ucigaşa plăcerilor, iar cealaltă asigură această 
ucidere prin smerita cugetare. De aceea și plinsul e în- 
doit: unul desfiinţează păcatul, iar celălalt pricinu- 
iește smerita cugetare. 


47) E propriu celor evlavioşi să dea tot, celui ce 
cere. Iar a celor mai evlavioşi, să dea şi celui ce nu 
cere. Dar a nu cere de la cel ce a luat (Mt. 5, 39), mai 
ales cînd pot, e propriu numai celor nepătimitori 7%. 


48) Să nu încetăm să ne cercetăm în toate patimile 
şi în toate virtuțile, în care ne aflăm : la început, la 
mijloc sau la sfîrșit. Toate războaiele dracilor împo- 
triva noastră se nasc din aceste trei pricini : fie din iu- 
birea de plăceri, fie din mîndrie, fie din pizma cracilor. 
Cei războiţi din pricina din urmă sînt fericiţi. Cei răz- 
boiţi de mîndrie sînt foarte vrednici de plins. Iar cei 


731. Făpluirea este prima etapă a urcușului duhovnicesc prin care se 
face curățirea de patimi şi dobîndirea virtuţilor, ca apoi să se ajungă la 
etapa superioară, a contemplării (a vederii duhovnicești). Ed. 1970: «Cele 
două virtuţi generale ale primei etape sint: postul și supunerea». 

732. Ed. 1970 şi Veniamin Costache: «Cel ce nu cere de la cel ce ia 
ale lui, nu numai că se arată neimpătimit de cele materiale, ci şi nerăs- 
plătind cu rău celui ce i-a făcut rău, deși ar putea. Dar nu poate cineva 
să ierte din inimă celui ce l-a vătămat şi nedreptăţit dacă nu aie prin 
curăţie şi nepătimire pe Dumnezeu, în sine. Învăţind de la Acesta raţiunile 
celor ce se petrec, primeşte cele ce-i vin ca ale sale și e încredinţat că i 
se rînduiesc spre folosul lui (înștiințat tainic despre aceasta). Și aşa poate 
ierta celor ce-l nedreptăţesc şi iubi pe dușmani și socoti ca pe bineiăcă- 
torii săi». Nu numai lucrurile și persoana au rațiunile lor de la Dumnezeu, 
ci şi toate cele ce se întîmplă. Iar raţiunile celor ce ni se întîmplă nouă, 
fără să contribuim cu o voinţă rea la ele, sînt ale noastre, sau sînt cîr- 
muite de Dumnezeu spre dezvoltarea noastră spirituală și deci spre mîn- 
tuirea noastră. Chiar cei ce ne fac rău, dacă învingem pornirea de a ne 
răzbuna, ne ajută să ne ridicăm la o nouă treaptă de bunătate, la o nouă 
treaptă de apropiere de Dumnezeu. De aceea ei sînt binefăcătorii noștri, 
deși nu cu voia lor. 

din iubirea de plăceri, rămîn netrebnici pînă la sfîr- 
şit 735, 

49) Există o simţire, mai bine zis o deprindere nu- 
mită răbdare în dureri, de care cel ce e prins, nu se va 
mai teme sau nu va mai fugi de durere niciodată. Stă- 
pînite de această pururea lăudată virtute, sufletele mu- 
cenicilor au răbdat cu ușurință chinurile. 


50) Altceva este străjuirea gîndurilor şi altceva pă- 
zirea minţii. Pe cît de departe este răsăritul de apus, pe 
atît e mai înaltă cea de a doua, faţă de cea dintii, şi mai 
obositoare 734. 


51) Altceva înseamnă a se ruga cineva împotriva 
gîndurilor şi altceva a grăi împotriva lor; şi altceva 
a le dispreţui şi a se ridica deasupra lor 75. Chipul cel 
dintîi de împotrivire e mărturisit de cel ce a zis: 
«Dumnezeul meu, spre ajutorul meu ia aminte» (Ps. 
69, 1), şi cele asemenea ; al doilea, de cel ce a zis: «Şi 
voi răspunde celor ce mă osîndesc cuvînt» de împo- 


733. Cei din ultimele două categorii contribuie cu voia lor la răul din 
ei. Cei dintii nu contribuie cu voia lor. Deci să nu punem vina mai mult 
pe draci decît pe noi înşine. 

734. «Slrăjuirea giîndurilor înseamnă a alunga diferitele ginduri și 
atacuri prin rugăciune. lar păzirea minţii înseamnă a păzi mintea nero- 
bită şi nedespărţită de pomenirea lui Dumnezeu ; și precum este mai înaltă 
mintea decit gîndul, pe atita şi păzirea ei e mai grea şi mai de trebuinţă. 
Căci minte numim însăși puterea noastră înțelegătoare şi oarecum ochiul 
sufletului nostru. lar gînd, lucrul văzut de minie şi întipărit în ea. Și pă- 
zirea minţii este păstrarea ei în starea de refuz al oricărui atac, care e 
cea dintii lucrare voluntară a ei. lar străjuirea gîndurilor este respin- 
gerea celor întipărite prin lucrarea ei voluntară, E vădit oricui cu cit e 
mai inaltă mintea decit gindul». 

735. A lui Marcu: «Cel dintii lucru este al celor slabi. Căci nepulind 
să se împotrivească vrăjmaşilor, se opun acestora prin rugăciune. Al doi- 
lea, al luptătorilor, care înirîng pe vrăjmași prin nevoinţă; al treilea, al 
contemplativilor, care înălțaţi prin contemplare (prin vedere), rămîn nea- 
tinși de protivnici şi nerăzboiţi». 

trivire (Ps. 118, 42). Şi iarăşi: «Pusu-ne-ai pe noi spre 
grăire împotriva vecinilor noştri» (Ps. 79, 7). Iar pen- 
tru cel de al treilea e martor cîntăreţul : «Amuţit-am şi 
n-am deschis gura mea» (Ps. 38, 3) şi: «Pus-am strajă 
gurii mele, cînd s-a sculat păcătosul împotriva mea» 
(Ps. 38, 2). Şi iarăşi: «Cei mîndri au călcat legea foar- 
te, iar eu de la vederea Ta nu m-am abătui» (Ps. 
118, 51). 

Dintre aceştia, cel de la mijloc se folosește de multe 
ori de chipul dintîi, pentru nepregătirea lui; cel din- 
iîi nu poate alunga încă în chipul al doilea pe vräj- 
mași ; iar cel de al treilea batiocorește cu totul pe 
draci. 


52) E prin fire cu neputinţă ca cel netrupesc să fie 
hotărnicit de trup 7%. Dar celui ce a agonisit pe Dum- 
nezeu, toate-i sînt cu putință. 


53) Precum cei ce au simţul mirosului sănătos pot 
cunoaște pe cel ce ţine mirodenii în chip ascuns, așa și 
sufletul curat obișnuiește să cunoască buna mireasiniă 
ce a dobîndit-o de la Dumnezeu și mirosul urât aflat în 
alţii, de care el s-a izbăvit. Dar acestea nu sînt cunos- 
cute altora 137. 


736. «Mintea, fiind prin fire nestatornică, numai atunci se opreşie din 
rătăcire, cînd se uneşte cu Dumnezeu. Căci toate se află în Dumnezeu și 
nu mai este altceva mai presus de El sau afară de EI, spre care să rătă- 
Cească», De aceea, mintea, ca netrupească, neputînd fi mărginită de nimic 
din cele trupești, nu-şi poate găsi odihna decît în Cel nesfiîrșit, în Care 
le are toate. 

737. «Cel ce are în nări răul său miros nu prinde alt miros, chiar dacă 
ar sta deasupra tuturor cadavrelor». Alta: «Cei ce nu simt pe alţii soco- 
Lesc că înseamnă că cei necurăţiţi cu sufletul nu pot simţi și cunoaște 
nici buna mireasmă pe care cei curaţi au dobîndit-o din Dumnezeu, nici 
Tăul miros, de care aceia s-au izbăvit. Căci e propriu celor curaţi și nepă- 
timitori să simtă cele ce se află în alții». Adică cei curaţi cu inima simt 
dispoziţia aflătoare în alţii, cum nu o simt cei necuraţi, din cauza nesim- 
țirii lor. 

54) E cu neputinţă ca toţi să ajungă nepătimitori; 
dar nu e cu neputinţă ca toţi să se mintuiască şi să se 
împace cu Dumnezeu. 

55) Să nu te stăpînească cei de alt neam care vo- 
iesc să iscodească iconomiile negrăite ale lui Dumne- 
zeu şi vederile ce se întîmplă în oameni şi care îţi pun 
în minte pe nesimţite că Domnul este părtinitor. Căci 
aceștia sînt şi se fac cunoscuţi ca nepoți ai închipuirii 
de sine. 

56) Este un drac al iubirii de arginţi care făţăreşte 
de multe ori smerenia 7% ; şi este un drac al slavei de- 
şarte şi al iubirii de plăceri, care îndeamnă spre milos- 
tenie. Dacă ne curăţim de amîndoi, să nu încetăm a 
face milă în tot locul 739. 

57) Unii au spus că dracii se împotrivesc dracilor, 
dar eu spun că toţi caută pierzarea noastră 749. 

58) Oricărei lucrări duhovnicești văzute şi gîndite îi 
premerge o intenţie potrivită şi o dorinţă prea bună, 


738. «Pătimind de iubirea de arginți şi nedînd altora nimic, făţărește 
smerenia, spunind că nu vrea să placă oamenilor». 

739. Există. tot felul de împietiri perverse între patimi şi virtuţi. Pati- 
mile se servesc de masca virtuţilor pentru a înșela pe alţii. La Veniamin 
Costache : Sfintul Marcu Pustnicul: «Slava deșartă şi iubirea de arginți 
și dezmierdarea nu lasă facerea de bine să rămînă neiîntinată, dacă ele 
nu pier mai întii prin frica de Dumnezeu». Alta: «Aceste două patimi 
au înşelat pe Eva şi pe Adam. Căci dulceaţa a arătat pomul că era bun la 
mîncare și frumos la vedere, iar slava deșartă îi spunea că, de vor gusta 
din el, vor fi ca niște dumnezei. Dar precum Adam, cel dintii zidit, și Eva 
se ruşinau unul de altul, așa și noi, după ce am lepădat răutatea ochilor 
celor înțelegători şi ne vedem pe noi înșine goi, ne rușinăm în chip con- 
ştient unii de alţii și coasem frunze de smochin, sau ne îmbrăcăm în for- 
mele cele din afară şi în îndreptăţiri prin cuvinte. Jar Domnul ne pregă- 
tește nouă imbrăcăminte din piei şi ne zice: «Întru răbdarea voastră veţi 
cîştiga sufletele voastre». 

740. Împotrivirile dracilor între ei, sau încurajarea unor virtuţi opuse 
lor şi patimilor, urmăresc numai înșelarea noastră. Împotrivirea lor e de 
metodă, nu de scop. 

care se nasc în noi cu împreună-lucrarea lui Dumne- 
zeu. Căci dacă nu premerg cele dintîi, a doua nu obiș- 
nuieşte să urmeze 741. 


59) Dacă este un timp potrivit pentru tot lucrul de 
sub cer, cum zice Ecleziastul (Ecl. 3, 1), dar între toate 
lucrurile sînt şi lucrurile sfinţite ale vieţuirii noastre, 
să avem grijă ca să căutăm în fiecare timp cele potri- 
vite acelui timp 7%. Căci este un timp al nepătimirii în 
cei ce se nevoiesc şi un timp al împătimirii pentru ti- 
nereţea celor ce se nevoiesc ; un timp al lacrimilor şi 
un timp al inimii învîrtoşate ; un timp al supunerii şi 
un timp al stăpînirii; un timp al postului şi un timp 
al împărtășirii de hrană; un timp al războiului din 
partea trupului duşman şi un timp al liniştirii fierbin- 
ţelii ; un timp al iernii sufletului (al viforului) și un 


741. «Priveşte exactitatea părintelui. De nu va premerge, zice, inten- 
ţia şi dorința din noi, împreuna lucrare a lui Dumnezeu nu poate urma». 
Alta : «Dă intenţia, zice, și ia putere», 

742. Fiecare clipă a timpului e dată pentru un anumit lucru al nostru. 
Cind facem acel lucru la momentul rinduit lui, atunci putem trăi viața 
noastră după mai-înainte-rînduirea lui Dumnezeu, adică în chip plăcut Lui, 
sau sfinţit. Trebuie să aflăm acordul între momentele timpului și momen- 
tele vieţii noastre. Există nişte armonii mai înainte stabilite între unele 
şi altele pentru normele și sănătoasa dezvoltare a vieţii noastre. Timpul 
nu e un gol pe care-l putem umple cu orice. Ci el e corelativ cu vieţile 
omenești. Există în el niște armonii potenţiale cu desfășurarea vieţii noas- 
tre. Aceasta pentru că viața noastră însăși e făcută ca să se ritmeze cu 
un timp al ei. Aceasta nu înseamnă o predestinare, căci noi putem să ne 
desfășurăm viața și în răspăr cu timpul. Dar aceasta nu e o normală 
dezvoltare a ei. În găsirea acestei armonii se arată din nou darul discer- 
nămiîntului. Trebuie să ştii pentru care moment al timpului se potrivește 
un moment al vieţii tale. Numai atunci potenţele ființei noastre se actua- 
lizează deplin şi armonios. Fiecare clipă a timpului e potrivită pentru altă 
potenţă a fiinţei noastre, iar potenţele acestea fac şi ele un tot. Iar clipa 
înseamnă tot ansamblul de împrejurări care cere de la noi un anumit 
lucru. Pe lingă aceea, acordul acesta depinde de o deplină curăţie de 
patimi. Numai aceasta dă o vedere deplin clară și o putere de a ne con- 
forma cu adevărat cu ceea ce ne cere clipa. 

timp al liniştii minții; un timp al întristării inimii şi 
un timp al bucuriei duhovniceşti ; un timp de învăţare 
a altora și un timp de ascultare; un timp al întinări- 
lor, pentru închipuirea de sine, și un timp al curăţiei, 
pentru smerenie ; un timp de luptă și un timp de odih- 
nă adăpostită; un timp de liniștire și un timp de îm- 
prăştiere nestăpînită ; un timp de rugăciune neîntre- 
ruptă şi un timp de slujire nefăţarnică. 

Deci să nu căutăm înainte de timp, cele ale timpu- 
lui (potrivit pentru un lucru), amăgindu-ne dintr-o por- 
nire a mîndriei. Să nu căutăm iarna cele ale verii ; nu, 
în sămînţă, snopii. Pentru că timpul semănării cere 
osteneli și timpul secerișului aduce haruri negrăite. 
Iar de nu, nu vom lua nici la timpul cuvenit cele 
proprii ale timpului 745. 

60) Unii au luat de la Dumnezeu cuvioasele răsplă- 
tiri ale ostenelilor înainte de osteneli 744, Alţii în oste- 
neli, alţii după osteneli, alţii în vremea morţii, potri- 
vit unei iconomii negrăite a lui Dumnezeu. Trebuie 
căutat care e mai smerit între aceştia 745. 


61) Există o deznădejde din mulţimea de păcate și 
din povara conștiinței şi a întristării de nesuportat, 


743. A sfîntului Isaac: «Tot cel ce începe înainte de timp cele peste 
măsura lui, îşi pricinuieşte îndoită vătămare şi nu sporire. Căci negustorii 
necercaţi în lucrurile mari își pricinuiesc mari pagube. Dar în lucrurile 
mici înaintează repede. Pentru că fiecare lucru îşi are rindul lui şi fiecare 
vieţuire îşi are rînduită vremea ei». 

744. Le-au luat pe temeiul intenţiei lor globale de a lucra potrivit voii 
lui Dumnezeu, (intenţie cunoscută lui Dumnezeu). De aceea cei ce mor 
tineri, fără să fi făcut la arătare dovada lucrării lor bune, nu rămîn fără 
răsplata Acestuia, pentru că Dumnezeu ştiind că ar fi săvirșit-o o răsplă- 
teşte ca şi cum ar fi săvirșit-o. 

745. Aceasta înseamnă poate că Dumnezeu răsplătește după smerenia 
fiecăruia. Dar poate cel care n-a apucat să săvirşească fapte, în general 
voite, e cel mai smerit. 


342 FILOCALIA 


din pricina copleşirii sufletului de mulţimea rănilor şi 
o scufundare a lui în adîncul deznădejdii, sub. greu- 
tatea acestora 716. Şi există o deznădejde ce ni se în- 
tîmplă din mîndrie şi din închipuirea de sine, din pri- 
cină că socotim căderea ce ni s-a întîmplat, sub dem- 
nitatea noastră. Cine ia seama, va afla în aceștia 
această stare : cel dintîi se predă pe sine nepăsării ; cel 
de al doilea nu mai are nădejde în nevoinţă. Amîndouă 
sînt fără folos. Căci pe unul obișnuiește să-l tămădu- 
iască înfrînarea şi buna nădejde, iar pe al doilea, sme- 
renia şi nejudecarea altora. 

62) Nu trebuie să ne mirăm şi să ne înciudăm, vă- 
zînd pe unii săvîrșind fapte rele şi aducînd pentru ele 
motive bune. Pentru că şi pe şarpele din rai l-a pierdut 
închipuirea de sine care l-a înălțat 7%. 


746. «Nimenea viețuind în păcate să nu deznădăjduiască de sine, știind 
că plugăria schimbă soiurile plantelor, iar îngrijirea sufletului prin vir- 
tute poate birui boli de tot felul». Alta: «Păcat de moarte este cel ne- 
pocăit. Despre acesta chiar de s-ar ruga un siînt, nu va fi ascultat», Alta, 
a Marelui Vasile: «Dacă s-ar număra mulţimea îndurărilor lui Dumnezeu 
și s-ar putea măsura mărimea Lui în comparație cu mulțimea și mărimea 
păcatelor, ar îi îndreptăţită deznădejdea. Dar dacă acestea pot fi măsurate 
şi numărate, iar mila și îndurările lui Dumnezeu nu pot fi măsurate, nu e 
loc pentru deznădejde, ci pentru încredere în mila Lui, pentru pocăinţa 
de păcatele noastre, cărora le stă în faţă iertarea şi sîngele lui Hristos». 

747. Scolie a lui Gavril Monahul și Isihastul, din muntele Latro: «Cel 
ce-și închipuie că e ceva și învaţă pe alţii lucruri a căror experiență nu 
o are nici prin faptă nici prin cunoaștere, suferă de două boli. și de două 
orbiri: de închipuirea de sine și de slava deşartă, și de nesimţire și ne- 
ştiinţă. Și dacă acesta își va mai adăuga și lăcomia pintecelui, îl vor duce 
în primejdia vădită pe cel ce le are și la rușine veşnică și va auzi de la 
mulți: «Doctore, vindecă-te pe tine însuţi» (Lc. 42, 3). Veniamin Costache: 
«lar dacă cineva a împlinit mai întîi faptele bune şi după aceea începe a 
învăţa pe alţii, acela va dobîndi dumnezeiasca fericire, ca cel ce a făcut 
şi a învăţat». Alta, a lui Solomon: «Sînt unii, care seamănă ale lor și mai 
multe roade fac; și sînt alţii, care adună cele străine și se sărăcesc». 

63) În toate lucrurile săvîrşite și în toate felurile 
de vieţuire, fie întru ascultare, fie întru neascultare, 
fie văzute, fie gîndite, acesta să-ţi fie dreptarul: dacă 
sînt după Dumnezeu 745. De pildă: dacă noi, cei înce- 
pători, săvîrşind vreun lucru oarecare, nu cîştigăm din 
lucrarea lui în suflet mai multă smerenie decît cea pe 
care o avem, nu socotesc că-l săvîrșim cu voia lui Dum- 
nezeu, fie că e mic, fie că e mare 74%, 


64) În noi, cei mai prunci, în aceasta avem încre- 
dinţarea despre voia lui Dumnezeu 750; în cei de la 
mijloc, poate îndepărtarea vrăjmașilor ; iar în cei de- 
săvîrşiţi, în sporirea şi în bogăţia luminii dumneze- 
iești. Cele mici, pentru cei mari, poate nu sînt mici; 
iar cele mari, pentru cei mici, nu sînt numaideciît de- 
săvîrşite 751. 


65) Văzduhul curăţit de nori arată soarele strălu- 
citor ; iar sufletul, eliberat de gîndurile relelor de mai 


748. «Cele întru ascultare sînt cele poruncite de oameni; cele întru 
neascultare, sînt cele neporuncite de oameni, făcute din nevoinţa pro- 
prie, de cel care nu se află sub ascultare». 

749. «Cercetează cu de-amănuntul, căci toți putem cunoaște dacă place 
lui Dumnezeu lucrul pe care-l facem». 

750. În sporirea smereniei. 

751. «Adică cele ce, pentru cei mari, sînt socotite mici din pricina de- 
săvirşirii lor, poate nu sînt mici. Iar cele socotite mari pentru cei mici, din 
pricina nedesăvirșirii lor, nu sînt numaidecît desăvirșite. Același lucru 
trebuie înţeles și despre virtuţi și păcate. De pildă, se poate afla în cei 
mari un spor de smerenie cum e cel din cei începători, care e mic pentru 
desăvirșirea celor mari. Şi se poate afla în începători un spor de lumină 
şi depărtarea dușmanilor, care sînt proprii celor desăvirșiţi şi mijlocii și 
deci este mare pentru nedesăviîrșirea celor mici. Dar altceva este sme- 
renia și luminarea celui începător, potrivite măsurii lui, și altceva, sme- 
renia şi luminarea celui desăvirșit; acestea sînt foarte mari şi desăvirșşite 
şi neînșelătoare. Iar în păcate, la fel. Greșeala mică, pentru cei desăvir- 
şiți nu e mică, dată fiind desăvirșirea lor. lar cea mare pentru cei mici nu 
e numaidecit mare, dată fiind nedesăvirşirea lor». 

înainte 7% și învrednicit de iertare, vede numaidecît pe 
Dumnezeu 753. 

66) Altceva este păcatul şi altceva nelucrarea lui, 
din trîndăvie ; şi altceva e nepăsarea ; altceva patima 
şi altceva căderea. Cel ce le poate cerceta în Domnul, 
să le cerceteze în chip lămurit 75%. 


67) Unii fericesc mai presus de toate facerea de mi- 
nuni și ceea ce se vede din darurile (harismele) duhov- 
nicești. Ei nu ştiu că sînt multe mai presus de acestea 
şi ascunse, care de aceea sînt ferite de cădere 75. 

68) Cel ce s-a curăţit în chip desăvirşit îşi vede su- 
fletul, deşi nu și sufletul aproapelui, în ce daruri se 
află. Dar cel ce înaintează încă, cunoaște semnele aces- 
tora prin trup 75. 

69) Puțin foc curățeşte toată materia, precum o 
spărtură mică nimiceşte toată osteneala 757. 


70) Este o odihnă a lucrării dușmane, care trezește 
puterea minţii și nu aţiţă fierbinţeala. Şi este o adîncă 
străpungere (a inimii), care trezeşte și mișcările ei, ca 
să nu ne încredem în noi înşine, ci în Dumnezeu, Cel 


752. A lui Marcu Monahul: «Obsesia celor de mai înainte» (xg6Anyie 
— prejudecată) este aducerea aminte fără voie de păcatele de mai înainte. 
Cel ce se nevoiește o împiedică să înainteze la patimi. Învingătorul des- 
ființează pînă și atacul lui (momeala)». 

753. Altfel, mintea este mereu atirnată în chip pătimaș de amintirea 
păcatului și de chipul îngustat și opac al faptei păcătoase săvirșite. 

754. «Păcatul este călcarea a toată porunca, chiar şi a celei mai mici. 
Nelucrarea leneşă constă în a nu face și lucra lucrul lui Dumnezeu, Ne- 
păsarea constă în a lucra, dar cu trîndăvie. Patima e pornirea întipărită 
și cu anevoie de clintit a sufletului spre cale vătămătoare. Căderea e pră- 
bușirea din înălțimea făgăduinţei (călugărești) în necredinţă, sau rosto- 
golirea în vreuna din patimile trupești». 

755. Nu sînt supuse căderii, pentru că sînt la adăpostul laudelor și al 
slavei deșarie. 

756. Sufletul acestuia n-a devenit încă transparent în chip nemijlocit. 

757. «Păzeşte-te de cele mici, ca să nu cazi din cele mari». 

ce omoară în chip neștiut fierbinţeala care se află 
în noi. 

71) Cînd vedem pe vreunii iubindu-ne în Domnul, 
să ne păzim neîndrăzneţi, mai ales față de ei. Căci ni- 
mic nu obișnuiește să risipească dragostea şi să pri- 
cinuiască ura ca îndrăzneala 758. 

72) Ochiul sufletului e înţelegător şi foarte frumos 
şi e mai presus de toată frumuseţea, după fiinţele ne- 
trupeşti. De aceea şi cei pătimaşi au putut cunoaşte 
gîndurile aflătoare în alte suflete, din multa iubire față 
de ele. Și mai ales cînd, întinaţi, sînt scufundaţi în tru- 
purile lor. 

73) Dacă nimic nu se împotriveşte firii nemate- 
riale ca ceea ce e material, cel ce citește să înţeleagă 759. 

74) Grija de ei înşişi în cei lumești se împotriveşte 
purtării de grijă a lui Dumnezeu ; iar în noi, cunoștin- 
tei înţelegătoare. Cei neîntăriţi cu sufletul, să cunoască 
din necazurile şi primejdiile trupului și a necazurilor 
din afară cercetarea lor de către Dumnezeu ; iar cei 
desăvîrșiţi să o cunoască din venirea Duhului şi din 
adaosul de daruri (de harisme) 7%. 


75) Este un drac, care, cînd ne întindem pe pat, 
venind la noi, ne săgetează cu amintiri urite şi mur- 
dare, pentru ca neridicîndu-ne la rugăciune, din trîn- 


758. Scolie din sfîntul Isaac: «Mergi la prietenii tăi cu cuviinţă. De 
vei face așa, te vei folosi şi pe tine şi pe ei. Căci, sub masca iubirii, sufle- 
tul leapădă friul păzirii sale». 

759. Ed. 1970 și Veniamin Costache, unde scolia e mai extinsă ca în 
P.G. : «Nematerial e sufletul, material e trupul. Deci nimic nu se împotri- 
vește sufletului ca trupul. Căci sufletul, ca nematerial, tinde în sus; iar 
trupul e tras de greutatea materiei în jos şi se face mare piedică sufle- 
tului. Sau şi așa: nimic nu tulbură mintea așa de mult și o face să nu 
vadă, ca murdăria trupului, care-i vine din necurăţia plăcerilor urite». 

760. «Cînd cel slab cu sufletul va dobindi răbdare în boli şi încercări, 
să deslușească în aceasta că e cercetat de Dumnezeu. lar cei desăvirşiți 
să cunoască aceasta din cunoștințele înalte ale harului». 

dăvie, și neînarmindu-ne împotriva lui, să adormim în 
gînduri murdare şi să avem visuri murdare. 

76) Există un așa numit înainte-mergător al duhu- 
rilor, care ne ia în primire îndată ce ne deșteptăm din 
somn și întinează primul nostru gînd. Dă pîrga zilei 
tale Domnului, căci ea va fi a celui ce o ia mai înainte. 

Un lucrător prea bun al Domnului mi-a spus un cu- 
vînt vrednic de ascultat: «Cunosc drumul întreg al 
zilei mele, de dimineaţă». 

77) Multe sînt căile evlaviei şi multe ale pierzaniei, 
pentru că de multe ori cineva, împotrivindu-se unui 
lucru, ajută la împlinirea altuia. Dar scopul amindu- 
rora este bineplăcut Domnului 751. 

78) Dracii ne războiesc în încercările ce ni se în- 
tîmplă, îndemnîndu-ne, fie să spunem, fie să facem 
ceva necuvenit. Iar cînd nu pot, stînd liniștiți, ne în- 
deamnă să aducem o mulţumire plină de mîndrie lui 
Dumnezeu. 

79) Cei ce cugetă cele de sus, desprinzîndu-se, urcă 
puţin în sus, iar cei ce cugetă cele de jos, pornesc ia- 
răși în jos. Cei ce se desprind nu mai au nimic la mij- 
loc 762. Adică nu mai au lumea între ei ca în viața de 
aici 763. 

80) Una singură dintre făpturi a primit existenţa în 
alta şi nu în sine. Și e minune cum poate să stea în 
afară de cea în care şi-a primit existenţa 704. 


761. Calea evlaviei poate fi felurită, pentru că unul se opune unui 
păcat, iar altul lucrează pentru împlinirea unei fapte bune. 

762. «Despărţire numeşte aci moartea. Deci, unii, cugetind la cele 
cereşti, cînd se despart de trup urcă cu sufletul la cer. Iar cei ce cugetă 
cele ale patimilor, după moarte coboară la iad. lar la mijloc, adică din 
lumea aceasta, după despărţirea lor, nu mai e nimic». Sufletele plecate de 
aici nu mai au lumea ca mediu de comunicare între ele, datorită trupurilor. 

763. Lumea a devenit cu totul transparentă, personalizată. 

764. «Socotesc că vorbește despre suflet, care nici n-a preexistat 
trupului, nici nu vine la existență după trup. Ci se creează şi el odată 

81) Maicile nasc pe fiicele evlavioase. Iar pe maici, 
Domnul. Dar nu e neînţelept a vedea regula de mai sus 
și în cele contrare 765. 

82) Moise, sau mai bine zis Dumnezeu, poruncește 
ca cel fricos să nu iasă la război. Ca nu cumva rătăci- 
rea din urmă a sufletului să fie mai mare decît cea 
dintîi cădere a trupului, şi pe drept cuvînt 766. 


ACELAŞI CUVINT 


PARTEA A II-A 


Despre dreapta socoteală 
bine deosebitoare 


1) “Precum doreşte cerbul însetat apa» (Ps. 41, 1), 
aşa doreşte călugărul cunoașterea voii celei bune a lui 
Dumnezeu. Și nu numai cunoașterea aceasta, ci și 


cu trupul. De aceea, e ucigaș şi cel ce omoară embrionul. Peniru că ele 
însuflețit de la zămislire. Tot așa de mult lucrează sufletul atunci, ca şi 
trupul. Pe măsura creşterii trupului, îşi arată şi sufletul lucrările lui. Deci 
e o minune, zice, cum sufletul care îşi ia existența în trup, poate subzista 
gol după despărțire. Dar aceasta e dogma lui Dumnezeu ... Sufletul așteaptă 
şi există negreșit pînă la cealaltă legare a lui, in Dumnezeu, cu trupul său». 

765. «Maici numeşte virtuțile generale, care nasc pe fiicele lor. lar ele 
se nasc din dragostea de Dumnezeu, din credinţă şi nădejde, care sint din 
Dumnezeu. Dar tot așa e cu cele contrare. Patimile mai generale nasc pe 
cele mai parţiale. Şi precum pe acelea le naște Domnul, așa pe acestea 
le sădește în noi diavolul». 

766. «Fricos numeşte pe cel ce-și iubește sufletul său şi se teme de 
osteneli. Pe acesta îl sfătuieşte să nu se facă monah, ca nu cumva după ce 
a făgăduit să vieţuiască cu totul duhovnicește, îngrijindu-se numai de 
virtuțile sufletului, să se îngrijească de dulcile patimi ale trupului, cărora 
slujea mai înainte; căci neiînstrăinindu-se de ele, va rătăci și mai mult 
şi va cădea în deznădejde, avind să suporte o sfărimare mai grea, ca 
unul ce a căzut de sus, sau din schima călugărească şi să sufere o jude- 
cată mai grea, întorcîndu-se la cele dinainte din deznădejde, și deci să 

pe aceea amestecată 7%; ba încă şi cunoştinţa a 
ceea ce e protivnic aceleia. Despre acestea cuvîntul 
nostru are, într-adevăr, multe de spus şi anevoie de 
tîlcuit. La fel doreşte călugărul să cunoască care sînt, 
dintre lucrurile care ne privesc, cele ce trebuie să se 
facă mai presus de toate și fără de nici o amînare, po- 
trivit celui ce a spus: «Vai celui ce amînă zi după zi 
şi timp după timp» (Inţ. Sir. 9, 8); de asemenea, care 
lucruri trebuie făcute cu blîndeţe şi cu chibzuială, cum 
îndeamnă cel ce a zis: «Cu povăţuire se face războiul» 
(Pilde 24, 6); şi iarăşi: «Toate cu bună-cuviinţă și 
după rînduială» (I Cor. 14, 40). 

Căci nu e dat oricui să cunoască repede şi ușor ase- 
menea lucruri greu de deosebit. De aceea şi purtătorul- 
de-Dumnezeu David şi Duhul cel Sfînt care grăia în el, 
ni se arată rugîndu-se de multe ori. Căci odată zice: 
«Învaţă-mă pe mine să fac voia Ta, că Tu eşti Dum- 
nezeul meu» (Ps. 142, 10) ; altădată iarăşi : «Povăţuieş- 
te-mă la adevărul Tău» (Ps. 24, 9) ; şi iarăşi : «Arată-mi, 
Doamne, calea pe care voi umbla, că spre Tine am ri- 
dicat sufletul meu» (Ps. 142, 8). Şi l-am înălțat de la 
toată grija vieţii şi de la toată patima. 

2) Toţi câţi voiesc să cunoască voia Domnului sînt 
datori să o omoare întîi pe a lor 7% bis. Şi rugîndu-se cu 
credinţă și cu simplitate neforţată şi întrebînd sufle- 
tele părinţilor sau ale fraţilor întru smerenia inimii şi 
cu un cuget neîndoielnic, să primească de la ei cele sfă- 
tuite de ei, chiar dacă cele ce li se spun ar fi potrivnice 
scopului lor şi chiar dacă cei întrebaţi n-ar fi foarte 
duhovniceşti. Căci nu este nedrept Dumnezeu ca să 


păcătuiască întru cunoștință. «Căci celui ce i s-a dat mult, mult i se va 
cere» (Lc. 12, 48). 

767. «Adică doreşte să știe ce înseamnă a face un lucru bun în 
scopul lui». 

767 bis. «Ei trebuie să moară plăcerilor și voilor lor şi să se despartă 
de acestea». 

lase să fie amăgite sufletele care s-au smerit pe ele prin 
încredere și nerăuiate, de către sfatul şi judecata a- 
proapelui, chiar dacă cei întrebaţi ar fi ca niște ani- 
male necuvîntătoare. Cel ce grăiește prin ei este nema- 
terial și nevăzut 768. 


De multă smerită-cugetare s-au umplut cei ce se su- 
pun, fără să se îndoiască, regulii amintite. Căci dacă 
şi-a deschis cineva în psaltire gîndul său (Ps. 48, 4), cu 
cît nu se deosebește mai mult mintea înzestrată cu ju- 
decată şi sufletul înţelegător de o spusă neînsufle- 
țită 270% Dar mulţi necunoscînd încă acest bine desă- 
vîrşit şi uşor 770, ci încercînd să cunoască de la ei și în 
ei ceea ce e bine plăcut Domnului, ne-au povestit multe 
şi felurite judecăţi despre aceasta. 

3) Unii dintre cei ce au căutat să cunoască acestea 
şi-au despărţit gîndul lor de toată împătimirea, de 
amîndouă aceste porniri ale sufletului, atît de cea care 
se apucă de ceva, cît şi de cea care se împotriveşte cu 
cuvîntul, şi şi-au înfăţişat în zilele amintite mintea lor 
dezbrăcată de voia lor într-o cerere fierbinte Domnu- 
lui și aşa au cunoscut voia Lui: fie pentru că Mintea 
înţelegătoare a vorbit în chip înţelegător cu mintea 
noastră, fie pentru că s-a pierdut din suflet cu desă- 
vîrşire acel gînd unic al lor. 

Alţii au înţeles din greutatea și împiedecarea ce a 
urmat hotărîrii de a face ceva, că acestea sînt dumne- 
zeiești, potrivit celui ce a spus : «Am voit să vin la voi, 


768. importantă este depășirea egoismului mîndriei; socotirea lui 
Dumnezeu ca fiind altul, nu ca identic cu propriul eu. Dumnezeu ne gră- 
ieşte prin altul. 

769. Dacă David şi-a încredinţat sufletul unui stih al Psaltirii, cu cît 
mai mult nu trebuie să ne încredințăm noi unui suflet de om? Adică mai 
mult trebuie să întrebăm un om credincios, decît un text al Scripturii. 
Aceasta ne păzeşte de o interpretare individualistă, trufaşă, a Scripturii. 

770. E un bine desăvirşit şi uşor să faci ceea ce te sfătuiește un pă- 
rinte duhovnicesc, căci prin el dobindeșşti smerenia. 

o dată şi de două ori, și ne-a împiedecat satana» (I Tes. 
2, 18). Alţii, dimpotrivă, din neaşteptatul ajutor al lui 
Dumnezeu în lucrul pornit, au simţit că el e bine pri- 
mit de Dumnezeu şi au spus: «Fiecăruia care alege 
binele îi ajută Dumnezeu» (Rom. 8, 28). 


4) Cel ce a agonisit pe Dumnezeu, în sine, prin lumi- 
nare e încredinţat în felul al doilea 771, dar nu îndată, 
de ajutorul Lui, în cele ce trebuie făcute îndată, cît și 
în cele ce pot aştepta. 


5) Îndoiala în hotărîrea ce trebuie luată și neîncre- 
dinţarea (nesiguranța) stăruind mult timp sînt semnul 
unui suflet neluiminat și iubitor de slavă. Căci nu e ne- 
drept Dumnezeu, ca să se închidă în faţa celor ce bat 
cu smerenie. Domnul caută în toate scopul, atit în cele 
ce trebuie făcute fără întîrziere, cât şi în cele ce trebuie 
amînate. De aceea toate cele curate de împătimire şi 
de orice întinare, făcute în primul rînd pentru Dom- 
nul şi nu pentru altceva, chiar dacă nu sînt negreșit 
bune, ni se vor socoti ca bune. Căci căutarea celor mai 
presus de noi nu ajunge la un sfîrşit neprimejdios 172; 

6) Negrăită este judecata lui Dumnezeu cu privire 
la noi. Căci de multe ori voieşte să ascundă, din icono- 
mie, voia Lui dinspre noi, ştiind că chiar de o vom cu- 
noaște, nu vom asculta de EI şi deci vom primi mai 
mute răni. 

7) Inima dreaptă s-a izbăvit de felurimea lucruri- 
lor 773, plutind fără primejdii în corabia nerăutăţii. 

771. În felul al doilea, adică prin simţirea ajutorului lui Dumnezeu. 

772. Cind căutăm să înfăptuim cele inai presus de noi, chiar dacă o 
facem pentru Dumnezeu, putem greşi. Totuşi Dumnezeu nu ne osîndeșle 
pentru greşeală, odată ee scopul lucrării a fost slujirea Lui. 

773. «Felurimea lucrurilor» constă în tot felul de ginduri ascunse, 
viclene, născute din încrederea minţii în deşteptăciunea ei. De aceea e 


bine să pluteşti în corabia simplităţii neprimejduite de valurile gindurilor 
de tot felul. 

8) Sînt suflete bărbăteşti ce se apucă, aprinse de 
dragostea lui Dumnezeu și întru smerenia inimii, de 
lucrări mai presus de ele; şi sînt inimi mindre care 
fac acelaşi lucru. Căci de multe ori scopul vrăjmaşilor 
noştri este să ne îndemne la cele mai presus de putere, 
ca, descurajindu-ne în ele, să ne lepădăm și de cele 
după putere şi să prilejuim rîsul cel mai mare vrăjma- 
şilor noștri. 

9) Am văzut suflete şi trupuri slabe din pricina 
mulţimii de păcate, pornind la- nevoinţe peste puterile 
lor și neputîndu-le săvîrși. Și am spus că pocăinţa lor 
va fi preţuită de Dumnezeu după mărimea smereniei. 
şi nu a ostenelilor. 

10) Se întîmplă uneori că pricina celor mai mari 
rele este locul de vizţuire; dar alteori, este și petre- 
cerea cu alţii 7%. Dar își ajunge de multe ori şi sufletul 
stricat spre pierzania lui. Cel ce s-a despărţit de cele 
două dintii, s-a izbăvit poate şi de a treia. Dar cel ce 
păstrează starea a treia, se dovedește necercat în tot 
locul. Căci nici un loc nu e mai la auăpost ca 
cerul 175. 

1î) Ce cei ce se luptă cu noi îndeobşte, necredin- 
cioși sau rău credincioşi, «după întîia şi a doua mus- 
trare, să ne ferim» (Tit 3, 10). Dar celor ce voiesc să în- 
veje de ia noi adevărul, să nu obosim în veac să le fa- 
cem bine. Însă să ne folosim de amîndouă chipurile de 
lucrare și pentru întărirea inimilor noastre. 

12) E foarte lipsit de judecată cel care, auzind des- 
pre virtuţi mai presus de fire în sfinţi, deznădăjdu- 
ieşte de sine însuşi. Căci mai degrabă te va învăţa pe 
tire una din acestea două : sau îţi va stîrni rivna prin 


774. «Observă că amintind de creştere, învinovăţește și socieialea, ca 
pricină a păcatului. Deci să nu se spună că nu vine niciodată vătămare 
din acestea, fie prin cuvinte, fie din- celelalte», 

775. Corul nepătimirii sau al smereniei. 

cuvioasa bărbăţie a lor, sau te va întoarce spre multă 
defăimare de tine şi spre vederea neputinței tale prin 
de-trei-ori-cuvioasa smerenie. 


13) Sînt draci necuraţi, foarte vicleni printre cei 
vicleni, care ne sfătuiesc nu numai pe noi să săvîrșim 
păcatul, ci voiesc să facem părtași și pe alţii la sävîr- 
șirea răului, ca să ne pricinuiască o mai cumplită osîn- 
dire. Am văzut pe unul învăţînd de la altul deprinderea 
cea rea. Şi cel ce învăţa pe celălalt, venind la simţirea 
de sine, a început să se pocăiască şi s-a oprit de la rău ; 
dar pocăinţa lui şi-a pierdut tăria şi rodul din pricina 
ucenicului. 


14) Multă cu adevărat, multă şi greu de cuprins 
este răutatea duhurilor şi puţinora le este văzută. Ba 
socotesc că nici acestora puţini nu le e întreagă vă- 
zută : căci, cum, de multe ori, desfătîndu-ne de mîn- 
care și săturîndu-ne, priveghem întru trezvie, iar po- 
stind şi asuprindu-ne trupul, sîntem doboriţi în chip 
jalnic de somn ? Cum, liniştindu-ne de unul singur, ne 
înăsprim, și vieţuind împreună cu alţii, sîntem stră- 
punşi la inimă și ne mîniem ? Cum, omorîndu-ne cu 
foamea, sîntem ispitiţi în somn, şi ghiftuindu-ne, ră- 
mînem neispitiţi ? Cum, în înfrînare ne facem întune- 
caţi şi nestrăpunşi la inimă, iar în băuturi de vin, ve- 
seli cu sufletul și uşori de străpuns la inimă 276 Cel 
ce poate, să lumineze în acestea în Domnul pe cei ne- 
Juminaţi. Căci noi sîntem neluminați în aceasta. Spu- 
nem doar că nu totdeauna prefacerea noastră vine de 
la draci, ci vine, (cum, nu ştiu), din amestecarea sucu- 

776. Din Teodor al Edesei: «Vinul, cum s-a scris, veselește inima 
omului» (Ps. 103, 15). Dar tu, odată ce ai făgăduit să plingi pururea, oco- 
leşte această veselie, şi te vei veseli cu darurile (harismele) duhovnicești. 


Căci, veselindu-te de vin, te vei amesteca cu multe gînduri urile şi vei 
ajunge în multe supărări», 

rilor ce mi s-a dat mie şi din grosimea întinată şi laco- 
mă care mă îmbracă. 

Pentru această cădere greu de explicat, în cele 
spuse, să rugăm cu sinceritate și cu smerenie pe Dom- 
nul să ne ierte ; dacă după rugăciunea noastră şi după 
timpul ei, vom afla că ceea ce ni s-a întîmplat se lu- 
crează în noi la fel, să cunoaștem negreșit, că nu e de 
la draci, ci din fire. Dar de multe ori și iconomia dum- 
nezeiască voiește să ne ajute prin cele potrivnice, în- 
frînînd prin toate închipuirea de sine a noastră. E rău 
să iscodim adîncul judecăților lui Dumnezeu. Iscodi- 
torii călătoresc în corabia închipuirii de sine "7. Dar 
să se mai citească unele despre neputinţa celor mulţi. 

15) A întrebat un oarecare pe cineva din cei ce pot 
să vadă : «Pentru ce Dumnezeu cunoscînd de mai îna- 
inte căderile unora, i-a împodobit pe aceştia cu daruri 
(harisme) și cu semne (minuni)» ? Iar acela răspunse : 
“Ca pe ceilalți oameni duhovniceşti să-i facă de neclin- 
tit, apoi ca să arate libertatea omului ; şi ca pe cei 
căzuţi să-i facă fără răspuns de apărare la Judecată». 

16) Legea, ca nedesăvîrșită, zice : «Ia aminte la tine 
însuţi» (Deut. 4, 9). Iar Domnul, ca mai presus de desă- 
vîrșire, a poruncit să îndreptăm şi pe fratele nostru 
zicînd : «De-ţi va greşi fratele tău» și cele următoare 
(Mt. 18, 15). Dacă mustrarea ta, mai bine zis, aducerea 
aminte îndreptată spre el, e curată şi smerită, să nu 
ocoleşti să împlineşti porunca Domnului. Dacă nu ai 
ajuns la această stare, împlineşte încă slujirea legii 778. 

777. Într-o umbră de corabie, într-o umbră a călătoriei, în irealitate. 

778. «Sfîntul socotește aci, cred, că slujirea legii constă în a lua aminte 
cineva la sine însuşi, adică a căuta de ale sale. Iar slujirea Domnului 
constă în a privi şi la ale aproapelui şi a-l îndrepta». Alta: «Legea e 
umbra Evangheliei, iar Evanghelia e chipul celor viitoare. Legea oprește 
faptele cele rele, iar Evanghelia îndeamnă la faptele cele bune». 

Evanghelia lui Hristos e legea iubirii aproapelui, e legea depășirii 
grijii de sine. Ea nu cere numai să nu se facă rău celorlalți, ci să li se 

17) Nu te mira văzînd şi pe cei iubiţi de tine duş- 
mănindu-te pentru mustrări, căci cei mai ușurateci se 
fac unelte ale dracilor, mai ales împotriva celor ce le 
sînt acestora (dracilor) dușmani 779. 


18) Îmi vine a mă minuna foarte mult mai ales de 
un lucru ce se petrece în noi: cum, avînd în virtuţi, de 
ajutor, pe Dumnezeu Cel Atotputernic şi pe îngeri şi 
pe sfinţi, iar în cele potrivnice numai pe dracul cel 
viclean singur, ne încovoiem mai ușor și mai repede 
spre patimi ? Despre aceasta nu voiesc să vorbesc cu 
de-amănuntul. Căci nici nu pot. 


19) Dacă cele ce se petrec, se petrec aşa, pentru că 
așa au fost făcute prin fire, cum sînt eu chipul lui 


facă bine. Ea a pătruns la ultima cunoaștere a omului, arătîndu-ne că el 
nu se poate miîntui decit punîndu-și viața sa pentru mintuirea aproapelui. 
Legea Evangheliei tălmăceşte legea cea mai adincă a însăşi ființei ome- 
neşti, tiîlcuind ceea ce omui însuși experiază ca aspiraţia cea mai adincă 
a lui și ca singura care îl face fericit. Ea corespunde unei etape mai avan- 
sate a omenescului. Fericirea veşnică nu e decit prelungirea eternă a 
acestei fericiri reale la care poate ajunge omul încă de aici. Nu în noie 
fericirea, ci în alții și, în ultimă analiză, în Cel ce i-a făcut și-i susţine pe 
toți, ca să se scufunde, unificîndu-se fără confundare, unii în alţii. Dar 
aproapele nu poate fi mîntuit de noi fără voinţa lui. De aceea trebuie 
trezit la conştiinţa păcătoșeniei lui cînd greșește. Noi îl ajutăm trezindu-l 
la responsabilitatea lui personală. Dar trebuie să o facem cu iubire, neco- 
borîndu-l iarăşi la starea de obiect și necultivînd iarăși închiderea noastră 
în noi prin mîndria unei mustrări aspre şi disprejuitoare. Fericirea comu- 
niunii veșnice va fi o comuniune între persoane ce se iubesc şi se res- 
pectă ca egale. Ne scufundăm unii în alţii, ca persoane în persoane, fără 
să ne contopim. 

779. «E vorba de cei ce lucrează binele, care prin aceasta se fac duş- 
mani ai dracilor». Duhurilor răului fac totul ca să ţină învrăjbiţi pe oameni 
prin toate mijloacele. «Dracii ne ispitesc fie prin ei înşiși, fie înarmînd 
pe cei ce nu se tem de Domnul împotriva noastră. Prin ei înşişi o fac cind 
sintem singuri, despărțiți de oameni, ca pe Domnul în pustie; prin oa- 
meni, cînd vieţuim împreună. cu ei, ca şi pe Domnul, prin farisei. Dar noi, 
privind la Cel ce ne e pildă, să-i alungăm din amindouă părţile. Ai grijă 
de tine, nu de altul. Căci nu poţi face ultima lucrare decît cu iubirea pe 
care trebuie să o cîştigi». 

Dumnezeu şi cum am fost amestecat cu lutul ? Cum 
zice marele Grigorie : «Dacă ceva din cele create s-a fă- 
cut altfel de cum a fost făcut, el doreşte numaidecit 
cu nesaţiu, rudenia sa». 


20) Trebuie să se folosească cineva de tot meşteșu- 
gul, ca să înscăuneze lutul, ca să zic aşa, înălţindu-l pe 
tronul lui Dumnezeu 780. Deci nimenea să nu se scuze 
cu vreun motiv, în privinţa urcării. Căci calea şi uşa 
s-au deschis 781. 

21) Auzirea biruinţelor părinţilor duhovniceşti tre- 
zeşte la rîvnă mintea şi sufletul, iar auzirea învăţăturii 
lor, povăţuieşte pe cei următori, spre urmarea pildei 
lor. 


22) Dreapta socoteală este făclie în întuneric, în- 
toarcerea celor rătăciţi, luminarea celor cu vederea 


780. Se redă aci și nedumerirea și răspunsul. Omul lucrează oarecum 
potrivit firii sale, cînd se îngrijește de cele ale trupului. Dar întrucit s-a 
înstrăinat în parte, prin păcat, de firea sa, sau de Dumnezeu, rudenia sa, 
el tinde cu nesaţiu spre Dumnezeu, neputind dobiîndi fericirea prin cople- 
şirea sa de grijile exclusive ale trupului. Numai așa el poate ridica chiar 
trupul pe tronul lui Dumnezeu, scop pentru care Dumnezeu a unit sufletul 
omului cu trupul. Aceasta e adevărata aspirație a omului, deci firea lui. 
Propriu zis, pe tronul dumnezeiesc a fost înscăunat trupul Domnului. Dar 
noi sîntem împreună moștenitori cu El. Noi devenim părtași la această 
cinste supremă, căci ne însușim prin trup puterea stăpinitoare a lui Dum- 
nezeu. Omul aspiră să ajungă la cel mai înalt vîrf posibil. Dumnezeu i-a 
sădit această aspirație. Ea nu e greșită. Dar nu o poate înfăptui decit prin 
Dumnezeu și în unire cu El. 

781. «Căi numește Scriptura virtuțile. Iar cea mai mare dintre toate 
virtuțile este iubirea. De aceea a zis Apostolul: «Dar vă arăt vouă o cale 
prin covirşire» (I Cor. 6, 51). Căci ea ne convinge să disprețuim lucrurile 
materiale și să nu punem nimic din cele vremelnice, mai presus de cele 
veșnice». Pe de altă parte lisus e calea. Căci din El izvorește iubirea și 
ea ni se face proprie și nouă. Prin iubirea față de Tatăi și față de oameni 
S-a suit El, ca om, pe tronul dumnezeiesc şi prin aceeaşi iubire izvoritoare 
din Ei, pe care o primim unindu-ne cu El, urcăm și noi pe acel tron. 
Iubirea va avea domnia supremă în vecii vecilor. 

scurtă (miopi). Cel ce deosebeşte (cele bune de cele 
rele) află sănătatea şi depărtează boala. 

23) Toţi cei ce se minunează de lucrurile mici obiş- 
nuiesc să sufere aceasta în două feluri, fie datorită ce- 
lei mai din urmă neștiinţe, fie pentru a mări şi înălța 
faptele aproapelui, în scopul smeritei cugetări. 

24) Să ne nevoim nu numai a ne lupta cu dracii, 
pentru a ne apăra, ci și a-i război pentru a-i birui. Cel 
dintîi, cînd loveşte, cînd e lovit; cel de al doilea, tot- 
deauna goneşte pe vrăjmași. 

25) Cel ce a biruit patimile răneşte pe draci. Uneori 
prefăcîndu-se că e stăpînit de patimi, înșeală prin a- 
ceasta pe vrăjmaşii lui şi rămîne nerăzboit de ei. Care- 
va dintre fraţi a fost necinstit şi neclătindu-ne nicide- 
cum cu inima, se ruga cu mintea. Dar pe urmă a în- 
ceput să se tînguiască foarte tare de necinstiri, ascun- 
zîndu-şi nepătimirea. Un altul dintre fraţi, nedorind 
nicidecum șederea în frunte, se prefăcea că suferă că 
nu o are. Dar ce voi spune de neprihănirea aceluia, 
care, intrînd într-o casă a desfrîului, chipurile pentru 
a păcătui, a atras pe o desfrînată la nevoinţă ? 7% Iar 
cineva i-a adus unuia dintre cei ce se linişteau un stru- 
gure foarte de dimineaţă. Și acesta după plecarea celui 
ce i l-a adus, l-a mîncat într-o pornire repezită şi fără 
poftă, arătîndu-se pe sine dracilor ca stăpînit de lăco- 
mia pîntecelui. Altul, iarăşi, pierzînd nişte ramuri 
verzi, se văita toată ziua. Dar unii ca aceștia au nevoie 
de multă trezvie, ca nu cumva, încercînd să ridă de 
draci, să se facă ei înşişi de rîsul acelora. Aceştia sînt 
cu adevărat aceia despre care Apostolul a zis: «ca 
amăgitori şi iubitori de adevăr» (II Cor. 6, 8). 

782. Ava Serapion zice: «Se întîmplă că unul lucrează în cele de-a 


stînga viața întru înţelepciunea lui Dumnezeu ; şi se întîmplă că altul lu- 
crează păcatul sub masca celor dumnezeiești». 

26) De vrea cineva să înfăţișeze Domnului un trup 
neprihănit şi să-I arate Lui o inimă curată, să ţină tare 
nemînierea şi înfrînarea. Căci fără acestea toată oste- 
neala noastră este fără folos. 


27) Aşa cum luminile din ochii oamenilor sînt deo- 
sebite, la fel multe şi deosebite sînt umbririle soarelui 
înţelegător ce se ivesc în suflet. Alta este cea care lu- 
crează prin lacrimile trupeșşti, şi alta, cea care lucrează 
prin cele sufleteşti ; alta, cea care se arată prin ochii 
trupului şi alta, cea care se arată prin cei înţelegători. 
Alta e cea din auzirea cuvîntului și alta e veselia miş- 
cată în chip deosebit în suflet. Alta e cea din liniștire 
și alta cea din ascultare. Pe lîngă toate acestea, alta 
este cea care, într-un chip cu totul deosebit, înfățișează 
lui Hristos mintea, prin răpire, în chip negrăit şi de 
netilcuit, în lumina înţelegătoare 783. 

28) Sînt virtuţi şi sînt maici ale virtuţilor. Deci cel 
cuminte se va nevoi mai mult pentru câştigarea maici- 
lor. Învățătorul maicilor e Dumnezeu Însuși printr-o 
lucrare deosebită. Iar ai fiicelor, sînt foarte mulți 784. 


783. Ed. 1970: «Maici ale virtuţilor sînt: credința, nădejdea, dragos- 
tea, chibzuinţa, bărbăţia, cumpătarea, dreptatea, dreapta socoteală, smere- 
nia; și altele, mai mici: postul, înfrînarea, privegherea, neagonisirea, ru- 
găciunea, liniștirea, tăcerea și altele». 

784. A lui Teodor al Edesei: «Întreit este orice suflet cuvîntător. Vir- 
tutea aflătoare în partea raţională a sufletului au numit-o chibzuinţă, înțe- 
legere şi înţelepciune ; pe cea aflătoare în iuțime (mânie), bărbăţie și răb- 
dare; iar pe cea din partea poftitoare, iubire, neprihănire și înfrinare. lar 
dreptatea s-a semănat în toate făcîndu-le să lucreze în armonie. Prin chib- 
zuinţă, luptă împotriva puterilor opuse, apărînd virtuțile; prin neprihănire, 
privește lucrurile fără patimă; prin iubire, convinge sufletul să iubească 
pe oameni ca pe sine însuși; prin înfrînare, taie orice plăcere; iar prin 
bărbăţie și răbdare înarmează sufletul împotriva vrăjmașilor nevăzuţi» 
(Veniamin Costache). Alta: «Cele trei părți ale sufletului sînt cugetarea, 
iuțimea și pofta. Cînd în iuțime se află dragostea de oameni, în poftă — 
curăția şi neprihănirea, cugetarea este luminată. Căci cugetarea este să- 
nătoasă și înţeleaptă şi luminată cînd a supus patimile și privește duhov- 
nicește raţiunile făpturilor lui Dumnezeu și le pune în legătură cu Slinta 

29) Să luăm aminte, ca nu cumva să împlinim pu- 
ţinătatea hranei cu mulțimea somnului. Căci acesta 
este un lucru al celor fără minte, ca și cel dimpotrivă. 
Am văzut lucrători care, într-o oarecare împrejurare, 
au făcut puţin pogorămînt pîntecelui, dar repede au 
chinuit bărbăteşte pe ticălos cu starea de toată noap- 
tea în picioare, şi l-au învăţat să se smerească după 
aceea de săturare, cu bucurie. 

30) Dracul iubirii de arginţi războiește de multe ori 
cu tărie pe cei neagonisitori. Iar cînd nu izbuteşte, îi 
înfăţişează pe săraci ca pricină 78, şi aşa înduplecă ia- 
răşi pe cei neiubitori de cele materiale să se facă iubi- 
tori ale acestora. 

31) Cînd ne supărăm, să nu încetăm să ne aducem 
aminte de porunca Domnului către Petru, să iertăm 
de șaptezeci de ori cîte şapte (Mt. 18, 22). Căci ceea ce 
a poruncit altuia a făcut şi El, cu mult mai mult. Iar 
mîndrindu-ne, să ne aducem iarăşi aminte de cel ce a 
zis : «Cel ce va împlini toată legea duhovnicească, dar 
va greşi printr-o singură» patimă, adică prin mîndrie, 
«s-a făcut vinovat de toate» (Iac. 2, 10). 


Treime. Și iuțimea se mișcă după fire cînd iubește pe toți oamenii şi nu 
are faţă de nici unul vre-o scirbă sau vre-o tinere de minte a răului. Iar 
pofta, cînd prin înfrinare și prin smerita cugetare și prin neagonisire 
omoară patimile, adică dulceaţa și dezmierdarea trupului și pofta banilor 
şi a slavei trecătoare şi se îndreaptă spre dragostea cea dumnezeiască şi 
nemuritoare. Căci pofta se pornește spre trei lucruri: ori spre dulceaţa 
trupului, ori spre slava deșartă, ori spre amăgirea banilor. Și pentru 
această poitire fără socoteală, defaimă pe Dumnezeu, uită purtarea fru- 
moasă dată ei prin fire şi se sălbăticește spre aproapele și întunecă cuge- 
tarea și nu o lasă să caute în sus spre adevăr. Dar cine cîştigă cugeta- 
rea înaltă cîştigă împărăţia cerurilor», Cele trei părţi ale sufletului se în- 
rîuresc una pe alta. Iubirea urcă din poftă în cugetare, cu elanul pe care 
îl dă iuțimea, iar cugetarea se înalţă, nu numai prin înţelegere, ci şi prin 
iubire, la Sfînta Treime, hrănindu-se din ea cu iubirea nesfirșită, deci ne- 
muritoare și mereu plină de elan. 
785. Dau grija de săraci ca motiv de agonisire de bunuri. 

32) Duhurile rele şi pizmașe hotărăsc cîteodată să 
se depărteze de bunăvoie de la sfinţi, ca nu cumva să 
pricinuiască cununi celor războiţi pentru că au rămas 
nebiruiţi în războaiele duse împotriva lor. 


33) «Fericiţi făcătorii de pace» (Mt. 5, 9). Nimeni 
nu va spune altfel 756. Dar eu am văzut şi pe făcătorii 
de vrajbă fericiţi. De pildă, doi inși au intrat unul cu 
altul într-o legătură de curvie ; iar unul dintre cei cu- 
noscători, bărbat prea cercat, s-a făcut slujitorul urii 
fiecăruia din ei faţă de celălalt, bîrfind pe acesta faţă 
de celălalt, ca pe unul ce l-a defăimat pe el. La fel a 
biîrfit pe celălalt faţă de acesta. Şi astfel prea înţelep- 
tul bărbat a izbutit să depărteze răutatea dracilor prin- 
tr-o uneltire omenească și să pricinuiască o ură care 
a desfăcut legătura curviei. 


34) Se întîmplă ca cineva, pentru o poruncă, să 
calce o altă poruncă. Am văzut tineri trăind într-o prie- 
tenie plăcută lui Dumnezeu, dar din pricina vătămării 
şi conştiinţei altora, înștiințîndu-se unul pe altul, s-au 
depărtat unul pe altul 7%. 

35) Pe cît de protivnică este căsătoria faţă de ieși- 
rea din lume, pe atît de protivnică este mîndria față 


786. Scolie din Grigorie de Nyssa (precizarea aceasta numai la Ve- 
niamin Costache): «Făcător de pace este cel ce transmite altuia pacea. 
Dar nu ar putea procura altuia ceea ce nu are el însuși. Deci făcător de 
pace este propriu zis cel ce a potolit în sine vrajba trupului şi a duhului 
şi a prefăcut războiul lăuntric al trupului într-o paşnică armonie. Atunci 
trupul nu mai poftește împotriva duhului, ci haru? Duhului stăpînește asu- 
pra patimilor trupeşti. Atunci nu mai e lucrătoare legea trupului, care se 
ostește împotriva legii minţii, ci, supunîndu-se împărăției mai înalte, se 
face slujitoare a poruncilor dumnezeieşti. Atunci peretele din mijloc al pă- 
catului înlăturîndu-se, cei doi s-au făcut unul, concrescînd prin îmbinarea 
lor pe o treaptă mai înaltă». 

787. «De vieţuiești cu fraţi şi de se va afla între ei unul faţă de care 
ai dragoste pentru Dumnezeu, să nu îndrăznești să o arăţi cînd văd cei- 
ialţi, ca nu cumva să se afle între ei unul slab și să moară de necaz 
şi tu să porţi păcatul lui, că i-ai dat prilej să păcătuiască». 

de deznădejde. Dar din pricina neorînduielii dracilor, 
se pot vedea amîndouă împreună. 


36) Sînt unii dintre dracii necuraţi, care ne insuflă 
la începutul călugăriei noastre o tîlcuire a dumnezeieș- 
tilor Scripturi. Aceasta le place să o facă mai ales în 
inimile iubitorilor de slavă deșartă şi cu deosebire în 
ale celor ce s-au îndeletnicit cu filozofia din afară, ca 
amăgindu-i pe încetul, să-i ducă la eresuri şi hule. Vom 
cunoaște teologia, mai bine zis teomachia dracilor, din 
turburarea și bucuria neruşinată ce se revarsă în suflet 
în vremea tîlcuirii Scripturilor. 


37) Unele dintre cele ce se petrec, au prin rînduială 
un început şi un sfîrşit, de la Făcătorul. Dar virtutea 
are marginea nemărginită. «Am văzut marginea a tot 
sfîrşitul, zice psalmistul; dar lată foarte şi fără mar- 
gini este porunca Ta» (Ps. 118, 96) 788. 

38) Dacă unii lucrători buni înaintează, de la pu- 
terea făptuirii, la puterea vederii (contemplării) (Ps. 
83, 7) 759 şi dacă dragostea nu ajunge niciodată la sfîr- 
şit, dacă Domnul va păzi intrarea fricii tale (de El) şi 
ieşirea iubirii tale (Ps. 120, 8) 7%, atunci marginea aces- 
teia este cu adevărat fără margini. Înaintînd în ea, nici- 
odată nu ajungem la sfîrșit, nici în veacul acesta, nici 
în cel viitor, adăogînd lumină la lumină 7%. 


788. Porunca este fără margini, pentru că împlinirea ei poate merge 
totdeauna mai departe, întrucît desăvirșirea obținută de om prin împlini- 
rea ei nu are nici ea margini. 

789. Sint cele două etape principale ale urcușului duhovnicesc care 
sfirşesc în unirea cu Dumnezeu, ca etapă unică și veșnică. 

790. Prin frica de Dumnezeu intrăm pe drumul spre El, străbătut prin 
lucrarea poruncilor; și prin iubire ieșim de pe acest drum la unirea cu 
Dumnezeu. Amîndouă sint păzite și ajutate de Dumnezeu. Despre înainta- 
rea de la frică la dragoste prin porunci a se vedea la Diadoh al Foticeii, 
cap. 16 și 17; Filoc. rom. I, p. 340—341. 

791. De iubire niciodată nu ne săturăm. Ea ne dă mereu o nouă bucu- 
rie. Ea e nesfirşită și nesfirșit nouă în manifestările ei. Faptul că există 
iubire e o dovadă că există o veșnicie, o infinitate veșnic nouă. lar faptul 

Deși ceea ce se va spune pare multora ciudat, totuși 
se va spune : după dovada adusă de noi mai înainte, o, 
fericite, eu nu aș spune nici de fiinţele neînţelegătoare 
că nu înaintează. Ci spun cu tărie că şi ele adaogă pu- 
rurea slavă la slavă şi cunoștință la cunoştinţă. 

39) Să nu te miri dacă dracii ne insuflă de multe 
ori înţelesuri bune şi se împotrivesc acestora în chip 
inţelegător. Scopul vrăjmaşilor este să ne convingă 
prin aceasta că cunosc gîndurile din inima noastră. 

40) Nu voiesc să fii judecător amarnic al celor ce 
învaţă cu măreție cuvîntul, văzîndu-i mai cu lenevie în 
făptuire. Căci de multe ori folosul cuvîntului împli- 
neşte lipsa lucrării. Nu avem toţi la fel toate. În unii 
cuvîntul întrece lucrarea. În alţii, iarăşi, a doua în- 
trece pe primul 7%2. 

41) Dumnezeu nici n-a făcut, nici n-a zidit răul. 
Deci s-au amăgit unii spunînd că unele din patimi sînt 
fireşti în suflet 7%, neștiind că noi am schimbat însu- 
șirile susținătoare ale firii, în patimi. De pildă: sä- 
mâînţa se află în noi prin fire pentru nașterea de copii, 
dar noi am schimbat-o spre curvie; mînia împotriva 
şarpelui este în noi prin fire, dar noi ne folosim de ea 
impotriva aproapelui ; prin fire e în noi rîvna pentru 
că iubirea nu este decit între persoane, arată că persoanele sint pentru 
veșnicie și că există o comunitate interpersonală supremă de iubire din 
veșnicie în veșnicie. Iar în iubire este adevărata cunoștință. 

Scolie din Diadoh al Foticeii: «Lumina cunoștinței adevărate stă în a 
deosebi fără greşeală binele de rău. Căci atunci calea dreptăţii, conducînd 
mintea spre Dumnezeul dreptăţii, o introduce în iluminarea nesiirşită a 
cunoștinței, ca pe una ce caută de acum înainte iubirea cu îndrăzneală» 
(Cap. 6; Filoc. rom. I, p. 336). 

792. Deşi uneori Scărarul se arată foarte aspru în cererile lui, alteori 
manifestă înţelegere și pentru cei ce dau mai puţin. Gîndirea lui e în 
general largă, complexă și echilibrată. 

793. Scolie din sfintul Isaac: «Dacă patimile ar îi în chip natural în 


suflet, pentru ce acesta s-ar vătăma de către ele? Cele potrivite firii nu 
vatămă firea». 


362 FILOCALIA 


virtuți, dar noi rîvnim cele rele; prin fire se află în 
suflet poftirea slavei, dar a celei de sus ; prin fire avem 
înclinare de a ne mîndri, dar împotriva dracilor ; la fel, 
bucuria : dar pentru Domnul şi pentru faptele bune în 
slujba aproapelui. Am primit şi ţinerea de minte a rău- 
lui, dar împotriva dușmanilor sufletului. Am primit 
pofta de hrană, dar nu de neînfrînare. 


42) Sufletul netrîndav ridică împotriva lui pe draci, 
dar înmulţindu-se războaiele, se înmulţesc cununile. 
Cel scăpat nerănit, nu se încununează numaidecît. Dar 
cel care nu obosește de pe urma căderilor ce i se în- 
tîmplă va fi slăvit de îngeri ca un luptător. 


43) Făcînd Cineva trei nopţi în pămînt, a înviat 
pentru totdeauna. Iar cel ce a biruit trei ceasuri, nu 
mai moare 794. 

44) Dacă, dintr-o iconomie pedagogică, după răsă- 
ritul Lui în noi, Soarele Şi-a cunoscut primul Lui apus, 
negreşit a pus întunericul peste locul ascunderii Lui 
şi s-a făcut noapte. În ea vor veni spre noi puii de lei 
sălbatici, ce se depăriaseră mai înainte şi toate fiarele 
patimilor colțoase răcnind ca să răpească nădejdea din 
noi (Ps. 103, 22) şi cerînd de la Dumnezeu drept mîn- 


794. «Hristos, Dumnezeul nostru, petrecind în pămînt trei zile și trei 
nopți, a înviat. lar urmașii lui Hristos care biruiesc păcatui de trei cea- 
suri nu vor muri. lar cele trei ceasuri sînt cele trei virste: cea a tinere- 
ţii, cea de la mijloc şi cea a bătrineţii, pe care Evangbelia le-a numit şi 
cele trei străji». Alta: «De trei lucruri mă tem, a zis oarecare dintre pă- 
rinți: de ieșirea din viață, de înfățișarea înaintea lui Dumnezeu și de 
socoteala ce ni se va cere la judecată». Alta: «Altul tilcuieşte cele trei 
ceasuri ca : plăcerea, slava deșartă și iubirea de arginţi; altul, ca cele trei 
asupriri ale dracului; altul, ca trei ceasuri de trîndăvie; iar altul, ca trei 
ceasuri de frică». 


În general, cel ce stă trei ceasuri nebiruit de o ispită cumplită, s-a 
întărit în aşa fel, că nu mai moare răpus de alte ispite. 

care patimile noastre, hrănite fie prin gînduri, fie prin 
făptuire 7%. 

Dar după aceea ne-a răsărit, din întunecoasa sme- 
renie, iarăşi Soarele şi fiarele s-au adunat iarăși la ele 
(Ps. 103, 22) şi în culcuşurile lor, sau vor zăcea în ini- 
mile iubitoare de plăcere (Ps. 103, 23) şi nu în noi. 
Atunci vor zice între ele : «Cît s-a mărit Domnul», pen- 
tru a face iarăşi milă cu ei (Ps. 103, 25); iar noi către 
ele : «Cît s-a mărit Domnul» pentru a face milă cu noi. 
Făcutu-ne-am ca nişte veseliţi, iar voi ca nişte goniţi 
(alungați). 

Iată Domnul şade pe nor uşor, sufletul înălțîndu-se 
din toată pofta pămîntească 7%; şi va veni în inima 
egipteană, mai înainte întunecată și se vor clătina idolii 
făcuţi de mînă și amintirile minţii. 

45) Dacă Hristos fuge de Irod trupeşte, deși putea 
toate, să înveţe cei porniţi să se arunce pe ei în ispite. 
«Să nu dai, zice, piciorul tău spre clătinare, şi nu va 
dormita îngerul care te păzeşte» (Ps. 125, 2—3) 7%. 

46) Trufia se împletește cu bărbăţia, ca iedera cu 
chiparosul. Să fie lucrarea în noi necontenită, ca să nu 
socotim că am agonisit vreun bine prin simpla cuge- 
tare ; ci luînd seama la calitatea lui adevărată, să ve- 
dem dacă el este în noi și atunci ne vom cunoaște pe 
noi negreşit ca fiind cu lipsuri. Cercetează fără odihnă 
şi semnele patimilor şi atunci vei afla multe ale lor 
aflîndu-se în tine. Noi, ca unii ce sîntem în aceste boli, 
nu putem să le descoperim, fie din pricina neputinței, 


795. «De fapt dracii cer, spre căderea noastră, fie să consume merin- 


tre, sîntem predaţi, prin părăsire, în chip pedagogic». 
796. Domnul Se va odihni în sufletul nostru devenit nor ușor, străve- 
ziu, pentru Soarele Hristos, ca unul ce a pierdut din el grosimea poftelor. 
797. Scolie din loan Gură de Aur: «Nu trebuie nici refuzate nevoin- 
tele, nici să sărim spre ele. Căci astfel și biruința noastră va fi mai stră- 
lucitoare și diavolul făcut mai de rîs prin înfrînare. Atrași în luptă, să o 

fie din pricina unei adînci stăpîniri a noastre de către 
ele, de mai înainte. 

47) Dumnezeu judecă intenţia, dar caută cu iubire 
de oameni și lucrarea 7%. Mare este cel ce nu are nici 
o lipsă în cele ce-i stau în putere. Dar mai mare este 
cel ce se apucă cu smerenie şi de cele mai presus de 
putere 7%. Dar de multe ori dracii ne împiedică să fa- 
cem cele mai ușoare şi mai folositoare nouă şi ne în- 
deamnă să ne apucăm de cele mai obositoare 8%. 

48) Găsesc că Iosif trebuie fericit pentru respin- 
gerea păcatului și nu pentru dovedirea nepătimirii. 
Trebuie să ne cercetăm pentru respingerea căror şi 
cîtor păcate am dobîndit cununa. Căci altceva este a 
te feri de umbră şi altceva a alerga spre Soarele drep- 
tății. 

49) Întunerecul este pricina împiedecării, împiede- 
carea, a căderii, iar căderea, a morţii. Cei ce s-au întu- 
necat din vin, s-au spălat de multe ori cu apă. Iar cei 
din patimi, s-au spălat cu lacrimi. 

50) Altceva e tulburarea, altceva împrăștierea şi 
altceva orbirea. Pe cea dintîi o vindecă înfrînarea, pe 
primim cu bărbăţie. Nechemaţi în ea, să ne liniștim și să așteptăm vremea 
luptelor, ca să arătăm și necăutarea slavei deșarte şi bărbăția». 

798. «Cei ce au voit cele bune, după puterea lor, se vor împărtăși de 
aceeaşi cinste cind intenţia le-a fost egală, chiar dacă unii au făcut mai 
mult». Dar omul trebuie să pornească cu smerenie chiar la cele mai pre- 
sus de puterea pe care și-a cunoscut-o, căci numai aşa poate înainta tot 
mai mult. 

799. Ed. 1970: «E de știut că poruncile s-au dat pentru cele potrivite 
puterii. Și a spus că cel ce va face cele ale poruncilor, mare se va chema. 
Iar pe cel ce din iubire a încercat cele peste puterea lui l-a numit mai 
mare, făcînd asemănarea între cei care au lucrat cele după puterea lor şi 
cei ce au lucrat cele mai presus de putere». 

800. Scărarul iar face nuanțele conforme realităţii. E bine ca să ne 
apucăm de cele mai presus de putere. Dar să luăm seama că uneori aceas- 
ta este o ispită de la cel rău, ca să avem scuza, dacă nu le-am împlinit. 
Că aceasta e o ispită rea se vede cînd nu facem cele după puterea noas- 
tră, dar ne apucăm de cele mai presus de putere. întîi să le facem pe ace- 
lea şi apoi să ne apucăm de acestea. 


SFINTUL IOAN SCĂRARUL 365 


a doua liniştirea, iar pe a treia ascultarea și Dumnezeu 
cel ce pentru noi ascultător S-a făcut 8%, 


51) Noi, din două pilde care le curăţesc pe cele de 
jos, înţelegem în chip potrivit cele două curăţiri ale 
celor ce cugetă cele de sus. Astfel, numim nălbitoare 
obştea cea după Domnul care curăţă murdăria şi gro- 
simea sufletului și urîţenia ei. Iar sihăstria este vopsi- 
toria pentru cei ce au lepădat neînfrînarea, ţinerea de 
minte a răului și au trecut de la ea (de la viaţa de 
obște) la liniştire. 

52) Unii spun că căderea în aceleași păcate vine 
din lipsa pocăinţei potrivite şi a îndreptării pe potriva 
păcatelor de mai înainte. Dar trebuie văzut dacă tot 
cel ce n-a căzut în același fel de păcat s-a pocăit pre- 
cum se cuvine. 

53) Unii cad în aceleași păcate, fie pentru că s-au 
scufundat în adîncul uitării celor de mai înainte 8, fie 
pentru că socotesc pe Dumnezeu iubitor de oameni, 
din iubirea lor de plăceri, fie pentru că nu mai au nă- 
dejde în mîntuirea lor. Iar dacă unii nu s-ar dispreţui, 
aş spune că și pentru că nu izbutesc să lege pe 
vrăjmaşul acesta, care-i stăpîneşte pe ei prin tirania 
obișnuinţei. 

801. Hristos avînd duhul ascultării de Tatăl întipărit în omenescul Lui, 
sălășluindu-Se în noi, ni-l întipărește şi nouă. 

802. Acest «adînc al uitării celor mai înainte făcute» poate fi asermă- 
nat cu subconştientul de care vorbește psihologia modernă. El are totuși 
o eficienţă, pentru că dă o obișnuinţă repetării acelorași păcate. E ciudat 
cum uneori amintirea lor îndeamnă la repetarea acelorași păcate și cum 
alteori uitarea lor mînă la săvîrşirea lor din nou. În amîndouă cazurile 
lipseşte pocăinţa, care e o amintire continuă a păcatelor, dar o amintire 
asociată cu durerea pentru faptul de a le fi săvirșit. Contrar aruncării pă- 
catelor trecute în «subconștient», care echivalează cu o anumită slăbire 
a conştiinţei de sine, pocăinţa ţine totul în amintire, dar nu într-o amin- 
tire plăcută, ci într-una dureroasă, care echivalează cu un acut simţ al 


responsabilităţii, sau cu o continuă accentuare a conștiinței de sine în 
faţa lui Dumnezeu ca persoană supremă. 

54) Trebuie de cercetat în ce fel sufletul, fiind ne- 
trupesc, nu vede pe cei ce vin la el, deși sînt de o ființă 
cu el, după fire. Nu cumva pentru înjugarea cu ei, 
pe care numai Cel ce i-a legat o cunoaște ? 8°3 


55) M-a rugat odată careva dintre cunoscători: 
«Explică-mi mie, celui ce voiesc să învăţ, care din du- 
huri obișnuiesc să smerească mintea, și care să o 
înalțe, pentru păcate ?» Iar neputînd răspunde la în- 
trebare și asigurîndu-l de neştiința mea, prin jurămînt, 
cel ce voia să învețe m-a învăţat, spunînd: «Dîndu-ți 
pe scurt aluatul deslușirii (deosebirii), te voi lăsa să 
cercetezi celelalte cu osteneală». 

Dracul trupurilor și al mîniei, al nebuniei pîntece- 
lui, al trîndăviei şi al somnului, nu obișnuiește să înalțe 
cornul minţii ; dar cel al iubirii de arginţi, al iubirii de 
stăpinire şi de multă grăire, şi alţii mulţi, obişnuiesc 
să adaoge rău peste rău. Apropiat de aceştia este şi cel 
al judecării altora. 

56) Dacă cineva se duce la cei din lume, sau îi pri- 
mește şi la despărţirea de ei după o zi sau după un 
ceas, simte o săgeată de întristare, şi nu mai degrabă 
o bucurie, ca unul ce se izbăveşte de o piedecă sau de 
o cursă, acesta s-a supus bătăii de joc sau din partea 
slavei deşarte, sau din partea curviei. 

57) Să cercetăm înainte de toate de unde suflă vîn- 
tul, ca nu cumva să ne aflăm întinzînd pînzele impo- 
triva lui. 


803. Sufletul nu cunoaște pe dracii care vin la el (sau pe îngeri), poa- 
te tocmai pentru legătura oarecum firească ce există între el și ei, în sta- 
rea lui morală. Prin aceasta subiectul uman, făcînd voia acelora, se iden- 
tifică oarecum cu unul sau cu altul din ei. Numai Dumnezeu, Cel ce i-a 
creat în această legătură cu noi, îi poate cunoaște. Dar poate prin «cel 
ce i-a legat» autorul înțelege și pe omul care, legînd pe duhul cel rău, 
l-a detaşat prin aceasta oarecum de el, încît poate cunoaște că, deşi e 
aproape de el, se află sub stăpînirea lui, sufletul simțind apropierea ace- 
luia prin efortul său de a-l ţine legat. 

58) Mingiie cu dragoste pe bătrînii făptuitori, care 
şi-au istovit trupurile lor întru nevoinţă, dăruindu-le 
puţină odihnă. Silește să se înfrîneze pe tinerii care 
și-au istovit sufletul prin păcate, aducîndu-le aminte 
de chinuri 8%, 


59) Este un lucru cu neputinţă, cum am spus şi în 
alt loc, să ne curăţim îndată de la început, cu totul, de 
lăcomia pîntecelui şi de slava deșartă. Dar să nu cău- 
tăm să luptăm cu slava deşartă prin desfătare (în mîn- 
cări). Căci săturarea lăcomiei pîntecelui naște slava 
deşartă. Aceasta, în cei începători. Mai degrabă să 
luptăm împotriva ei prin puţinătate (a mîncării). Şi aşa 
va veni în cei ce voiesc ceasul, și acum este, cînd Dom- 
nul va supune și pe aceasta sub picioarele noastre. 


60) Nu sînt războiţi de aceleaşi patimi cei ce vin la 
viața călugărească tineri sau îmbătrîniţi. Căci de multe 
ori suferă de patimi cu totul potrivnice. De aceea feri- 
cită e fericita smerenie. Căci ea li se face şi celor tineri 
şi celor bătrîni pricină neclintită și puternică de po- 
căinţă. 

61) Nu te tulbura pentru ceea ce urmează să spun. 
Deși rar, totuși sînt suflete curate şi neviclene, iz- 
băvite de păcat, de făţărnicie, de năravul răului, că- 
rora le este nefolositoare vieţuirea împreună cu alții, 
putînd ca din liniştirea cu un povăţuitor să urce, ca 
dintr-un port, la cer, şi care nu au trebuinţă de tulbu- 
rările vieţii de obște şi rămîn neispitiţi de ele. 

804. «Trupul, slăbit cînd e silit la fapte mai mari decit puterea lui, 
aduce în suflet întunerec peste întunerec și pricinuiește mai degrabă tur- 
burare. Iar trupul tare, de-l vei preda odihnei şi nelucrării, pricinuiește tot 
păcatul în sufletul ce locuiește în el; și chiar dacă dorește binele, după 
puţin timp ia de la el chiar şi gindul binelui pe care-l avea». Alta: «Cei 


ce s-au nevoit peste măsură trebuie mîngiiați cu mîncări, Dar tinerii tre- 
buie siliți la înfrînare prin îndemnuri». 

62) Pe cei neînfrînaţi poate că-i va tămădui oame- 
nii; pe cei vicleni, îngerii; iar pe cei mîndri, Dum- 
nezeu. 

63) Este şi acesta un chip al iubirii: pe aproapele 
care vine la noi, să-l lăsăm să lucreze în toate precum 
voieşte, iar noi să-i arătăm toată bucuria. 

64) E de cercetat cum şi pînă unde şi cînd căința 
risipeşte cele bune ca şi pe cele rele 8%. 

65) Avem nevoie de multă dreaptă socoteală (dis- 
cernămînt), ca să ştim cînd trebuie să stăm pe loc şi 
în ce lucruri şi pînă unde să ne luptăm cu prilejurile 
şi cu mijloacele patimilor şi cînd să ne retragem. Căci 
e de ales uneori mai bine fuga, din pricina slăbiciunii, 
ca să nu murim. 

66) Trebuie să vedem şi să luăm seama în ce timp 
şi cum putem să ne deşertăm fierea prin amărăciune ; 
care dintre draci ne înalță, și care ne smeresc ; care ne 
înăspresc, şi care ne mîngiie ; care ne întunecă, şi care 
ne luminează ; care ne fac trîndavi, şi care, porniţi spre 
rele ; care, triști, şi care, veseli. 

67) Să nu ne mirăm văzîndu-ne în arena nevoin- 
tei, la început, mai pătimași decît în viaţa din lume. 
Căci trebuie să mişcăm întîi pricinile, ca să ne vină 
apoi sănătatea. Căci fiarele ascunse, mai înainte nu se 
arătau. 

68) Cînd cei ce s-au apropiat de desăviîrşire, prin 
vreo întîmplare oarecare, sînt biruiţi în vreun lucru 
mic de draci, aceştia se folosesc de tot meșteșugul ca 
să răpească această desăvirşire de la ei în chip însutit. 

69) Precum vînturile obișnuiesc să tulbure uneori 
suprafaţa mării, prin suflarea lor liniştită, alteori 


805. «Cînd cineva se căieşte în vederea a ceva mai bun, atunci căința 
nu pricinuiește risipirea celor bune, ci dobindirea lor. Căinţa pricinuiește 
risipirea celor bune numai atunci cînd se însoţeşte cu săvîrşirea faptelor 
Tele», 

adîncul ei, aşa înţelege că se întîmplă şi cu vînturile 
întunecoase ale răutăţii. Dacă vin peste cei pătimaşi, 
inviforează însăşi simţirea inimii lor. Dacă vin peste 
cei ce au înaintat, tulbură numai suprafaţa minţii. De 
aceea, aceștia simt mai degrabă liniştea lor, inima ră- 
mînîndu-le neîntinată 808, 

70) Este propriu celor desăvîrșiţi să cunoască pu- 
rurea care gînd este al conștiinței, care al lui Dumne- 
zeu și care al dracilor. Căci dracii nu insuflă de la în- 
ceput toate cele potrivnice. De aceea întrebarea este 
cu adevărat întunecoasă și greu de deslușit. Prin doi 
ochi sensibili se luminează sufletul și prin darul deo- 
sebirii văzute şi înţelegătoare, se luminează ochii inimii. 


ACELAȘI CUVINT 
PARTEA A III-A 


Cuprinsul pe scurt al tuturor 
celor mai înainte”spuse 


1) Credinţa neclintită este maica lepădării. Dar e 
vădit şi lucrul dimpotrivă. Nădejdea neclintită este ușa 
nepătimirii. Dar e vădit și lucrul dimpotrivă. Dragos- 
tea de Dumnezeu este pricina înstrăinării. Dar e vădit 
şi lucrul dimpotrivă. 

2) Maica supunerii este dispreţuirea de sine și do- 
rinţa sănătăţii 57. Maica înfrînării e gîndul la moarte 
şi aducerea aminte statornică de fierea şi de oţetul 


806. «Precum vînturile agitind marea îi fac pe corăbieri de multe ori 
să se primejduiască, aşa și duhurile întunecate ale răutăţii, aruncă uneori 
mintea cîrmace în adîncul pierzaniei». Aci inima e socotită ca însăși ființa 
în adincul ei, pe cînd mintea, ca organul gîndirii în schimbare continuă. 

807. Dacă supunerea e pricinuită de dispreţuirea de sine și de dorin- 
ţa bunătăţii sufletești, dispreţuirea aceasta e mai degrabă căutarea fiinţei 

Stăpînului. Ajutătoarea neprihănirii e liniştirea. Postul 
e potolirea fierbinţelii. Zdrobirea cugetului e potriv- 
nica gîndurilor uriîte. 


3) Credinţa și înstrăinarea sînt moartea iubirii de 
arginţi. Mila și dragostea (lui Hristos) au predat trupul 
(morţii). Rugăciunea stăruitoare e pieirea trîndăviei. 
Aducerea aminte de judecată e pricinuitoarea rîvnei. 
Dragostea de necinstire e tămăduirea miîniei. 


4) Cîntarea şi compătimirea şi neagonisirea sînt 
sugrumarea întristării. Neîmpătimirea de cele văzute 
e vederea celor gîndite 5%. Tăcerea şi liniștea sînt duş- 
manele slavei deşarte. Iar de te afli la mijloc, primeşte 
necinstirea. 

5) Simţirile întristate tămăduiesc mindria cea vă- 
zută. Dar pe cea nevăzută o tămăduieşte Cel dinainte 
de veacuri nevăzut. Căprioara ucide toate fiarele vä- 
zute ; iar pe cele gîndite le ucide smerenia 8%. Ne este 
cu putinţă ca prin toate cele după fire să cunoaştem 
în chip vădit cele gîndite (inteligibile). 


6) Precum e cu neputinţă şarpelui să se dezbrace 
de pielea sa cea veche, dacă nu intră printr-o crăpă- 
tură strîmtă, la fel şi noi nu putem lepăda vechile pa- 
timi ce ne stăpînesc şi vechimea sufletului și veşmîn- 
tul omului cel vechi, de nu vom străbate calea cea 
strîmtă şi plină de necazuri a postului şi a necinstirii. 


proprii şi a vieţii adevărate. Atunci nu ea e mai degrabă dispreţuirea a 
ceea ce e vătămător vieţii proprii adevărate. 

808. «Semnul că mintea se ocupă cu cele giîndite (inteligibile) e dis- 
prețuirea tuturor celor ce mingiie simțurile». Alta: «Viaţa în Dumnezeu 
e moartea celor supuse simțurilor. Cind trăiește inima, mor simțurile». 
Alta: «Învierea simţurilor e moartea inimii. Și cînd învie acestea este 
semn că a murit inima pentru Dumnezeu». Alta: «Neagonisitorul nu are 
cele de a căror pierdere s-ar putea întrista». 

809. «Căprioara poartă prin fire război cu toți şerpii». 

7) Precum păsările cele grase nu pot zbura spre cer, 
așa nici cel ce-şi hrăneşte şi-şi slujeşte trupul său 810. 

8) Mocirla uscată nu mai place porcilor şi trupul 
veştejit nu mai odihneşte pe draci. 

9) Precum mulţimea aşchiilor de multe ori înăbuşă 
şi stinge flacăra, pricinuind mult fum, aşa şi mîhnirea 
peste măsură face de multe ori sufletul fumegos şi în- 
tunecat și usucă apa lacrimilor. 

10) Precum arcașul orb este neiscusit, aşa şi uceni- 
cul ce se împotriveşte, se pierde 8". 

11) După cum oţelul călit poate ascuţi pe cel ne- 
călit, așa fratele rîvnitor mîntuieşte de multe ori pe 
cel trîndav. 

12) Precum ouăle păsărilor, încălzite în cuibar, nasc 
viaţă, aşa şi gîndurile nearătate se umplu de viaţă şi 
înaintează la fapte 812. 

13) Precum caii se întrec între ei alergînd, aşa 
obştea se stîrneşte pe ea însăşi. 

14) Precum norii ascund soarele, aşa gîndurile rele 
întunecă mintea şi o pierd. 


810. «Neplăcut lucru este iubitorilor de trup și celor lacomi de min- 
care să se ocupe cu cele duhovnicești, ca și curvarilor să vorbească des- 
pre cei feciorelnici. În stomacul plin nu e cunoştinţa tainelor lui Dum- 
nezeu». 

811. Scolie de la Varsanuţie: «Împotrivirea în cuvint a pierdut pe 
mulți oameni, ca și pe Datan şi Aviron ce s-au împotrivit lui Moise. $i 
acesta e un semn rău. Că dacă cineva nu respectă pe Ava al său, pe 
cine va respecta? lar a nu respecta pe cineva, e semnul unui gînd de ne- 
încredere. Şi această neincredere se naşte din îndemnul diavolului și cei 
ce fac aceasta sînt fiii lui și ce se va întîmpla cu ei? Unii ca aceștia s-au 
înstrăinat de smerenie. Dar și David zice: «Miîntuiește-mă de împotrivi- 
rea poporului» (Ps. 30, 21)». 

812. Scolie din Fotie: «Gîndurile rele încălzite în sîn produc puroi și 
o rană greu de vindecat. Dar descoperite celor ce au cunoștință şi înţe- 
lepciune în privința tămăduirii lor, se împărtășesc fără greutate de 
vindecarea». 

15) Precum cel ce a primit sentinţa şi merge spre 
pedeapsă nu vorbește despre teatre, așa cel ce plînge 
cu adevărat nu-și mîngiîie pîntecele niciodată. 

16) Precum săracii, văzînd vistierii împărăteşti îşi 
cunosc şi mai mult sărăcia lor, tot aşa și sufletul, ci- 
tind despre marile virtuţi ale părinţilor își face cu- 
getul său și mai smerit. Precum fierul, chiar fără să 
vrea porneşte spre magnet, atras cu sila în chip ne- 
grăit, aşa cei îmbibaţi de gînduri rele de mai înainte, 
sînt tiranizaţi de ele. 

17) Precum uleiul potoleşte marea, chiar fără să 
vrea, aşa postul potolește fierbinţeala trupului chiar 
fără să vrea. 


18) Precum apa strîmtorată ţîşnește spre înălțime, 
așa de multe ori şi sufletul strîmtorat de primejdii 
urcă spre Dumnezeu prin pocăință și se mîntuiește 813. 


19) Precum cel ce poartă aromate, e dat pe faţă de 
mireasmă chiar fără să vrea, aşa cel ce are Duhul Dom- 
nului este cunoscut din cuvintele lui şi din smerenie ®**. 


20) Precum soarele arată aurul scînteind, așa şi vir- 
tutea îl face arătat pe cel ce o are 815. 


813. «Întrebare: Ce este pocăința? Răspuns: Inima zdrobită». 

814. «Cuvintele se aseamănă cu oglinzile; și precum în acelea se 
vede chipul formei trupului, așa în cuvîntări se vede chipul caracteristic 
al sufletului». În cuvinte se redau raţiunile lucrurilor. Dar în cuvintele 
omului se redă nu numai raţiunea ființei umane generale, ci şi raţiunea 
specifică a persoanei lui. Și întrucît persoana este un subiect viu, care 
gîndeşte și simte, în cuvintele persoanei se vede și palpită viaţa ei în tot 
ce are ea specific prin naștere sau prin viaţa ei de pînă în acel timp. Dacă 
raţiunile rațiunii persoanei converg cu ale celorlalte persoane, e semn că 
şi ea e sănătoasă spiritual și celelalte. Aceasta produce armonia între 
oameni. Deci raţiunea şi rațiunile ei au un caracter interpersonal. 

815. Nu numai cuvintele descoperă pe om, ci şi virtutea. Căci ea il 
arată revenit la rațiunea lui adevărată. Mai bine zis, aceasta îl arată pe 
om scînteind de lumina la care s-a ridicat, prin virtute, subiectul lui. Căci 
în virtute se actualizează din ce în ce mai mult frumuseţea adevărată a 

21) Precum vînturile turbură adîncul (mării), aşa 
mînia, mai mult ca toate, turbură înţelegerea. 


22) Precum ochiul, cele ce nu le vede, ci le ştie nu- 
mai din auzite, nu pofteşte cu tărie să le guste, așa și 
cei neprihăniţi cu trupul au multă ușurare din aceasta. 


23) Precum hoţii, văzînd armele împărăteşti zăcînd 
în oarecare loc, nu vin acolo nu din întîmplare, aşa şi 
cel ce şi-a unit rugăciunea cu inima, nu din întimplare 
nu e jefuit de tilharii cei gîndiţi (inteligibili). 

24) Precum focul nu naște zăpada, aşa nici cel ce 
caută cinstea aici nu se va bucura de cea de acolo. 


25) Precum o singură scînteie arde, de multe ori, 
multă materie, aşa un singur bine poate să şteargă, de 
multe ori, mulţime de mari păcate. 


26) Precum este cu neputinţă a omorî vreo fiară 
fără armă, așa e cu neputinţă a cîştiga nemurirea fără 
smerenie. 


27) Precum nu se poate trăi, după fire, fără mîn- 
care, așa nu poate fi fără grijă, cel ce voiește să se mîn- 
tuiască, nici măcar un cît de scurt timp pînă la moarte. 

28) Precum raza soarelui, intrînd în casă printr-o 
deschizătură, toate le luminează așa de mult, că se 
poate vedea plutind pînă și cel mai subţire fir de praf, 
aşa şi frica Domnului ajunsă în inimă arată toate pă- 
catele ei. 


29) Precum așa numiții raci sînt ușor de prins, pen- 
tru că merg cînd înainte cînd înapoi, aşa sufletul care 
acum rîde, acum plînge, acum se ospătează, nu se poate 
folosi cu nimic. 


unui subiect uman și relaţia lui sănătoasă cu ceilalţi în cadrul Subiectului 
atotcuprinzător al tuturor raţiunilor, persoanelor şi lucrurilor (Subiect în- 
treit). 

30) Precum cei ce dormitează sînt uşor de prădat, 
așa sînt și cei ce se îndeletnicesc cu virtutea în apro- 
piere de lume. 

31) Precum cel ce se luptă cu leul, dacă-și rătăceşte 
ochiul în altă parte, îndată se pierde, așa și cel ce se 
luptă cu trupul său, dacă-i dă odihnă acestuia. 

32) Precum cei ce urcă o scară putredă se primej- 
duiesc, aşa şi toată cinstirea, slava şi stăpînirea, opuse 
smeritei cugetări, doboară pe cel ce le are. 

33) Precum este cu neputinţă celui flămind să nu 
se gîndească la pîine, tot aşa celui ce se sîrguiește să 
se mîntuiască, este cu neputinţă să nu se gîndească la 
moarte şi la judecată. 

34) Precum apa şterge literele, aşa lacrima poate 
şterge greșalele. 

35) Precum unii, în lipsa apei, şterg literele în alte 
chipuri, la fel sufletele lipsite de lacrimi, şterg păca- 
tele și le rad prin întristare, suspine şi multă mîhnire. 

36) Precum mult gunoi pricinuieşte mulțime de 
viermi, așa multa mîncare pricinuieşte multe căderi 
și gînduri şi visuri urîte. 

37) Precum orbul nu vede să umble, așa cel trîndav 
nu poate vedea și face binele. 

38) Precum cel cu picioarele legate nu poate umbla 
uşor, la fel cei ce adună bani nu pot urca la cer. 

39) Dacă rana fierbinte este ușor de vindecat, cu 
ranele învechite ale sufletului se întîmplă dimpotrivă 
și greu se vindecă, dacă se mai vindecă peste tot. 

40) Precum cel pe moarte nu poate umbla, așa cel 
deznădăjduit nu se poate mîntui. 

41) Cel ce are credință dreaptă, dar săvîrşeşte pä- 
cate, este asemenea feţei fără ochi. 

42) Cel ce nu are credinţă, dar poate face unele lu- 
cruri bune, este asemenea celui ce scoate apă şi o varsă 
într-un vas găurit 816, 

43) Precum corabia care are un bun cîrmaci ajunge 
neprimejduiiă la liman cu ajutorul lui Dumnezeu, aşa 
şi sufletul care are un păstor bun urcă ușor la cer, 
chiar dacă ar fi săvîrşit foarte multe rele. 

44) Precum cel ce nu are povăţuitor, ușor se rătă- 
cește pe drum, chiar de ar fi foarte chibzuit, aşa şi cel 
ce-şi face drumul călugăriei în chip liber, uşor se pier- 
de, chiar dacă ar cunoaşte toată înţelepciunea lumii 87. 

45) Cînd cineva e neputincios cu trupul și a să- 
vîrşit păcate grele, să umble pe drumul smereniei şi al 
însușirilor acesteia. Căci altă mântuire nu va afla. 

46) Precum cel ce a bolit de o boală lungă nu poate 
agonisi sănătatea într-o singură clipă, așa nu pot fi bi- 
ruite patimile, sau patima, dintr-odată. Să ai ca semn 
al oricărei patimi şi al oricărei virtuți mărimea ei, şi-ţi 
vei recunoaşte sporirea. 

47) Precum se păgubesc cei ce schimbă aurul pe 
lut, așa, şi cei ce descriu cele duhovniceşti în public 
de dragul celor trupeşti. 

48) Iertare au dobîndit mulţi în scurtă vreme, dar 
nepătimire, nu. Căci aceasta are nevoie de timp mult, 
dar şi de Dumnezeu. 

816. Din siîntul Diadoh: «Credinţa fără fapte și fapta fără credinţă se 
vor osindi în același chip. Căci cel credincios trebuie să aducă Domnului 
o credință arătată prin fapte. Căci nici părintelui nostru Avraam nu i s-ar 
[i socotit credinţa, dacă n-ar fi adus, ca rod al ei, copilul» (Cap. 20; Filoc. 
Rom. I, p. 342). Faptele fără credință sînt osîndite și ele, pentru că sînt 
rodul mîndriei omeneşti, deci au în ele ceva întinat și neraţional. 

817. Din sfîntul Isaac: «De ar face omul toate, dar ascultare nu are, 


se abate la ceea ce e protivnic firii», adică la mîndrie, la ruperea relaţiei 
firești cu ceilalți şi la dezordinea spirituală ce i-o aduce aceasta. 

49) Să cercetăm care animale sau păsări ne pîn- 
desc în vremea semănăturii, care, în vremea înverzirii 
şi care, în vremea secerișului, ca să punem și cursele 
potrivite. 

50) Precum nu e drept ca cel cuprins de friguri să 
se omoare, aşa nu trebuie să deznădăjduiască cineva, 
pînă la ultima răsuflare. 

51) Precum e un lucru rușinos, ca cel ce l-a îngropat 
pe tatăl său să plece de la înmormiîntare la nuntă, aşa: 
e nepotrivit celor ce pling pentru căderi, să caute cin- 
stire, odihnă sau slavă de la oameni în veacul de acum. 

52) Precum într-un fel sînt locuinţele cetăţenilor și 
în alt fel ale celor osîndiţi, aşa cu totul deosebită tre- 
buie să fie starea celor ce pling pentru vinovăţiile lor, 
faţă de a celor nevinovaţi. 

53) Precum pe ostaşul care a primit răni grele în 
făptura lui în vremea războiului, împăratul nu porun- 
ceşte să-l scoată din oaste, ci mai degrab să-l înainteze: 
în grad, aşa îl încununează Împăratul ceresc pe călu- 
gărul care a suportat de la draci primejdii multe 818. 

54) Simţirea sufletului este o însuşire a lui, iar pă- 
catul e pălmuirea simţirii 519. Simţirea de sine prici- 
nuieşte oprirea păcatului sau micșorarea lui, iar ea e: 
fiica conştiinţei. Iar conștiința este cuvîntul şi mustra-: 
rea păzitorului dat nouă la botez. De aceea pe cei ne- 
luminaţi (nebotezaţi) nu-i vedem atît de mult cu sufle- 


818. «Numește primejdii, ispitele, iar răni, loviturile închipuirii», Alta r 
«Cum poate fi încununat altfel cel ce a suportat primejdia, decit pentru: 
că n-a slăbit în acele primejdii, ci a stat tare în suportarea relelor și n-a: 
trădat virtuțile». 

819. «Simţirea sufletului este cea care are puterea văzătoare, așa cum. 
e pupila ochilor trupești care au în ei lumina sensibilă». Aşa cum sim- 
țirea trupului, manifestată prin simțuri, intră în contact cu lumea sensi- 
bilă deosebită de trup, așa simţirea sufletului intră în contact cu lumea 
inteligibilă, deosebită de suflet: îngerii, rațiunile dumnezeiești ale lucru- 
rilor, energiile dumnezeiești, Dumnezeu însuși. 

tele împunse pentru faptele păcătoase, ci cu mult mai 
puţin 820. 

Iar micşorarea păcatului naşte înfrînarea de la el; 
și înfrînarea de la păcat e începutul pocăinţei &21. În- 
ceputul pocăinţei e începutul mîntuirii ; iar începutul 
mîntuirii este intenţia cea bună. Intenţia cea bună este 
maica ostenelilor; iar începutul ostenelilor sînt vir- 
tuţile. Începutul virtuţilor e floarea lor; iar floarea 
virtuţii este începutul lucrării. Fiica virtuţii este lucra- 
rea în continuare. lar rodul și fiica unei cugetări mai 
continue la virtute este deprinderea. Jar fiica deprin- 
derii este calitatea bună a fiinţei. 

Iar calitatea binelui este maica fricii 82. Frica naște, 
la rîndul ei, păzirea poruncilor cerești și pămîntești. 


820. Poate fi vorba de cuvîntul și mustrarea îngerului păzitor redat 
nouă la botez. Dar întrucît el nu poate fi socotit conștiința noastră trezită 
din nou la botez, mai degrabă e vorba de intrarea lui Hristos sau a Du- 
hului Său într-un dialog accentuat cu noi la botez. Adresîndu-ni-se me- 
reu, cuvintul lui Hristos devine atît de unit cu conștiința noastră trezită 
prin aceasta, încît aceasta poate fi socotită una cu El. Căci conştiinţa e 
răspundere, iar răspunderea nu poate fi înțeleasă fără cuvintul lui Dum- 
nezeu, Care ne cere să-l răspundem. Conștiinţa e bipersonală sau inter- 
personală și cu deosebire e relația între om și Dumnezeu, Prin conştiinţă 
sintem trași la răspundere și răspundem. În aceasta se vede că în ea este 
și ceva de la Dumnezeu și ceva de la noi. Răspundem cu atît mai con- 
știent cu cit ne simțim mai tare trași la răspundere, cu cît simțim mai 
accentuat pe Dumnezeu care ne vorbește. Cuvintul lui Dumnezeu e cel 
ce întreține în noi conștiința și înainte de botez, dar într-un grad cu mult 
mai slab. 

821. «E cu neputinţă să se atingă de bine cel ce nu s-a despărțit mai 
înainte cu desăvirșire de rău; precum e cu neputinţă a primi din nou 
sănătatea înainte de izbăvirea de râu». Alta: «Abate-te de la rău și fă 
binele» (Ps. 36, 27), adică războiește pe vrăjmașii tăi, ca să micsorezi pa- 
timile. Apoi, veghează ca acestea să nu crească. Apoi iarăși războiește-i 
ca să agoniseşti virtute. Și după aceea, veghează, ca să le păzeşti. Aceas- 
ta înseamnă a lucra binele». 

822. Din Isaac: «Frica este toiagul duhovnicesc care ne călăuzește 
pînă vom ajunge în raiul bunătăţilor celor duhovniceşti. Și cînd vom ajunge 
acoio, ne lasă și pleacă». Alta, din Veniamin Costache: «Frica de Dum- 

lar păzirea poruncilor este dovada iubirii. Începutul 
iubirii este mărimea smereniei. iar mărimea smereniei 
este fiica nepătimirii. Agoniseala acesteia este piinăta- 
tea iubirii, sau desăvîrşita sălășluire a lui Dumnezeu 
în cei curaţi la inimă, din pricina nepătimnirii. Pentru 
că aceştia vor vedea pe Dumnezeu (Mt. 5, 8). A Lui fie 
slava în veci. Amin. 


CUVÎNTUL XXVII 


Despre siințita liniștire 
a trupului şi a sufletului 


1) Noi cei ce sîntem ca niște robi cumpăraţi şi su- 
puși ai nelegiuitelor patimi, cuncaştem prin aceasta 
destul de bine și pe robii şi chipurile și porurcile şi 
vicleșugurile duhurilor ce stăpînesc peste ticălosul nos- 
tru suflet. Dar sînt alţii, care au fost luminaţi despre 

ureltirile lor prin lucrarea Duhului Sfînt şi prin izbă- 
virea de ele. Unul îşi dă cu socoteala despre tihna să- 
nătăţii din durerea bolii în care se află, altul înţelege 
tristeţea bolii din bucuria stării de sănătate în care se 
află. Noi, ca niște neputincioşi, ne-am temut să vorbim 
(să filozofšm n. tr.) în acest «Cuvînt» despre | li anul 
liniştii, știind că totdeauna se află un cîine oarecare 
în trapeza bunei obşti şi încearcă să răpească din ea o 


nezeu este îndoită: una este cea care se naște în noi din spaima de 
munci. Pentru ea este înfrinarea şi răbdarea și nădejdea în Dumnezeu și 
nepătimirea. Din aceasta se naşte în noi, după o ordine, dragostea. Iar 
cealaltă este înjugată cu dragostea însăși. Aceasta pricinuiește în suflet 
pururea evlavie, ca nu cumva, pentru îndrăzneala dragostei să ajungă la 
dispreţuirea lui Dumnezeu. Pe frica dintii o scoate din sufletul ce o are în 
chip desăvirşit, dragostea, întrucît acesta nu se mai teme de munci. lar 
pe cea de a doua dragostea o are pururea înjugată cu sine. Fricii dintii i 
se potrivește cuvîntul Domnului : «Din frica de Domnul fieștecare se abate 
de la rău». Și «Frica de Domnul este începutul înţelepciunii». Iar celei de 
a doua: «Frica de Domnul rămîne în veacul veacului». 


SFINTUL IOAN SCĂRARUL 379 


bucată de pîine, sau sufletul, şi purtîndu-l în gură să 
fugă de acolo şi să-l mănînce în tihnă. De aceea, ca să 
nu fim în «Cuvîntul» nostru ca acest cîine şi să nu dăm 
prilej să fie aşa, celor ce caută prilej, am socotit că nu 
e îngăduit să vorbim acum despre pace ostașilor Împă- 
ratului nostru, aflaţi cu tot sufletul în război. Ci să 
spunem numai atîta, că celor ce luptă cu tărie li s-au 
împletit cununile păcii şi ale liniştii. Deci vom spune 
puţine cuvinte despre linişte, în chip de discernămînt, 
ca să nu întristăm pe vreunii că am părăsit «Cuvintul» 
la mijlocul lui, fără nici o silinţă de a încerca să spu- 
nem ceva despre ea. 

2) Liniştirea trupului este ştiinţa şi buna așezare a 
purtărilor şi a simţurilor lui. Iar liniştirea sufletului 
este conștiința gîndurilor şi cugetarea nefurată. Prie- 
tenul liniștii este gîndul bărbătesc şi hotărît care stă 
neaţipii în poarta inimii și omoară sau alungă sîndu- 
rile care vin 85. Cel ce se linişteşte întru simţirea ini- 
mii cunoaște ceea ce s-a spus. Iar cel ce este încă prunc 
nu cunoaște aceasta. Cel ce se bucură de linişte şi de 
cunoştinţă (isihastul cunoscător n. tr.) nu are nevoie 
de cuvinte. Căci își luminează cuvintele din fapte. 

3) Începutul liniștirii stă în alungarea zgomotelor 
ca a unora ce tulbură adîncul. Iar sfîrşitul ei stă în a 
nu se teme de zgomote, ci în a fi nesimţitor la acestea. 


823. Din Isaia: «Cel ce petrece pururea în inima sa e plecat numai- 
decît din cele frumoase ale vieţii. Umblind cu Duhul, nu poate ști de pof- 
tele trupului, odată ce unul ca acesta își face plimbările în cetăţuia vir- 
tuților. El le are pe acestea ca virtuţi străjere la poarta vieţuirii neprihă- 
nite în cetate. De aceea, uneltirile dracilor rămîn nelucrătoare asupra lui. 
Săgeţile dragostei lumești ajung cel mult pînă la ferăstruicile firii». Un 
singur gînd le alungă pe toate celelalte: gîndul la sine, conștiința neador- 
mită că stă în fața lui Dumnezeu și voința de a sta fără întrerupere în faţa 
Lui. Aceasta e una cu neîmprăștierea, cu  nepăcătuirea, cu vederea lui 
Dumnezeu prin adincul indefinit al sinei descoperite. 

4) Înaintînd, cel ce se linişteşte nu înaintează cu 
cuvintul, ci este, blind și întreg, casă a iubirii. El 
e anevoie de urnit la cuvînt şi de nemișcat spre miînie. 
Dar şi lucrul dimpotrivă e vădit. 


5) Cel ce se linişteşte, se sîrguiește să închidă ne- 
trupescul în casa trupească, ceea ce e un lucru preami- 
nunat 84, 

6) Pisica pîndește şoarecele şi gîndul celui ce se 
linişteşte, șoarecele cunoscut cu mintea. Nu respinge 
pilda mai sus pusă. Iar de nu, încă n-ai cunoscut 
liniștea. 

7) Monahul adevărat nu e ca un monah ce vieţu- 
iește cu alt monah. Căci monahul are nevoie de trezvie 
multă și de minte neîmprăștiată. În lucrul dintii e aju- 
tat de multe ori de altul, iar în cel de al doilea îl ajută 
îngerul 825. 

8) Puterile înţelegătoare liturghisesc împreună și 
se mișcă în cel ce se linişteşte. Dar despre lucrul dim- 
potrivă voi tăcea 826. 

9) Adîncă e prăpastia dogmelor. Iar mintea celui ce 
se linişteşte sare fără primejdie în ele 827. Nu e ferit 


824. Poate să însemne şi că, ieșind din sine (sau din chilie) în întîim- 
pinarea altora, nu iese prin cuvînt, ci prin dulceaţa înfățișării. 

825. În general părinţii duhovnicești recomandă liniștirea împreună cu 
altul care pe de o parte îi ușurează trezvia, pe de alta, ii dă putinţa cuge- 
tării neîmprăștiate. Dar pentru evitarea altor pericole, ei recomandă liniș- 
tirea în trei. 

826. «Lucrul dimpotrivă are loc cînd duhurile răutăţii petrec împreună 
cu flecarul și cu vorbăreţul, care s-a închis numai trupește, în zadar». În 
orice caz, nici monahul nu e singur. Ca om are totdeauna pe cineva mă- 
car în lăuntrul său. Aceasta se observă mai ales cînd nu are pe cineva 
cu sine în afară. Omul e ființă dialogică. El trebuie să vorbească cu cine- 
va. Aceasta înseamnă că de fapt și este totdeauna cu cineva. Monahul e 
cu Dumnezeu, sau cu îngerul, sau și cu duhul rău, uneori. , 

827. Veniamin Costache traduce: «Nu fără primejdie sare în ea». Iar 
scolia din P.G. spune: «Nu e fără primejdie pentru isihast să se ocupe cu 
dogmele». Dar textul grec dimpotrivă : «voða iauhaaroi ăhhezat axiybivocs Ev 

de primejdie cel ce înoată îmbrăcat; nici cel ce se 
atinge de teologie (de cunoașterea lui Dumnezeu) stă- 
pînit de patimă. 

10) Chilia este îngrăditura trupului celui ce se liniş- 
teşte. Ea are înăuntru casa cunoștinței. 

11) Cel ce suferă de o boală sufletească şi se apucă 
de liniștire este asemenea celui ce sare din corabie în 
mare şi socoteşte că va ajunge pe o scîndură, fără pri- 
mejdie, la uscat. 

12) Celor ce se luptă cu lutul, le vine la timp potri- 
vit liniștea în ajutor 88, dacă au şi un povăţuitor. Căci 
cel însingurat are nevoie de tărie îngerească. Dar cu- 
vîntul meu priveşte pe cei ce s-au liniştit cu adevărat 
cu trupul și cu duhul. 


13) Isihastul care s-a lenevit va grăi lucruri min- 
cinoase, îndemnînd pe oameni prin cuvinte cu două 
înţelesuri ca să-i oprească de la liniştire. După ce a 
părăsit chilia, învinuiește pe draci şi a uitat că el însuși 
s-a făcut sieși drac. 


14) Am văzut călugări ce se linișteau săturîndu-și 
dorul lor aprins după Dumnezeu fără să-l sature și 
aprinzînd foc din foc, dragoste din dragoste şi dor din 
dor 82%. 


avrois» și credem că acesta e adevărul. Cel ce se linişteşte merge spre 
adincul lor în chip drept, nu sare la afirmări uşuratice din lipsa de expe- 
riență a realității duhovnicești exprimată în dogme. Aceasta se vede şi 
din cuvintele următoare ale autorului, care vede primejduit pe cel ce se 
ocupă cu dogmele cît e stăpiînit încă de patimi, între care și patima min- 
driei care mînă la răstălmăciri individualiste. 

828. «La aceasta ajută postul, privegherea, culcarea pe jos, rugăciu- 
nea, starea în picioare, setea, osteneala și cele următoare». 

829. Un alt paradox: Cel ce iubește și e iubit în chip desăvirșit, îşi 
satură setea de iubire şi totuși rămîne mereu nesăturat. Din iubirea satis- 
făcută creşte mai multă iubire, mai multă sete de iubire; din foc, mai 
mult foc. Numai o iubire nedeplină plictisește, E un fapt prin care se do- 
vedește neadevărul teoriei origeniste despre plictiseala spiritelor în unirea 
lor cu Dumnezeu și despre nevoia lor de a ieşi de acolo pentru o nouă 

15) Cel ce se linişteşte (sihastrul) este chipul pä- 
mîntesc al îngerului, care a eliberat din trîndävie şi din 
moleşealä rugăciunea prin scrisoarea dorului şi prin 
literele sîrguinţei 880. 

16) Cel ce se linişteşte (sihastrul) e cel ce strigă cu 
tărie : «Gata este inima mea, Dumnezeule !» (Ps. 56, 10; 
107, 1). Cel ce se linişteşte (sihastrul) este acela care 
zice : «Eu dorm, dar inima mea veghează» (Cînt. Cînt. 
5, 2). 

17) Închide trupului ușa chiliei, şi cuvîntului uşa 
limbii, și duhului (rău) ușa dinăuntru. 

18) Liniştea mării și arşiţa soarelui de amiazi pun 
la încercare răbdarea corăbierului ; lipsa celor de tre- 
»uinţă vădește sîrguinţa celui ce se linişteşte. Cel din- 
tîi plutește moleşit pe ape ; cel de al doilea, trîndăvin- 
du-se, se amestecă în mulțime 81. 

19) Nu te teme de ciocăniturile care te distrag. Căci 
plînsul nu ştie de frică, nici nu se sperie. 

20) Cei a căror minte a învăţat să se roage cu ade- 
vărat vorbesc cu Domnul, ca cei ce stau de faţă cu Cel 
ce stă de faţă, ca cei ce grăiesc la urechea Împăratului. 
Cei a căror gură se roagă, se aseamănă cu cei ce cad 
la picioarele Lui de faţă cu sfatul întreg. Cei ce petrec 
în lume, îl roagă pe împăratul din mijlocul poporului 
experienţă. În acest cap ca și din cel următor, se vede că isihastul nu este 
un suflet leneș, gol de orice năzuință ca în budism, ci plin de văpaia dra- 
gostei de Dumnezeu, care se aprinde tot mai tare. 

830. Cel ce scrie o scrisoare plin de dor, nu are vreme să se lene- 
vească. Aşa este cel ce se liniștește: el e ca cel ce își duce rugăciunea, 
înaintind spre Dumnezeu, ca printr-o scrisoare plină de dor. 

831. Din Evagrie: «Nu trebuie părăsită liniştea în vremea ispitelor, 
închipuind motive, zice-se binecuvîntate, ci trebuie să şezi inăuntru şi să 
rabzi şi să primeşti cu bărbăție pe toți cei ce vin asupra ta. Şi cu deose- 
bire pe dracul trindăviei, care fiind mai tare ca toţi, face sufletul cu deo- 


sebire încercat. lar de fugi de astfel de lupte și te lași biruit în ele, acea- 
sta face mintea nepricepută și laşă». 

întreg. De ai învăţat acest meşteşug, nu-ţi va fi necu- 
noscut ceea ce-ţi spun. 

21) Şezînd pe o înălțime, ia seama la tine însuţi, 
dacă te pricepi, şi atunci vei vedea cum, cînd, de cînd, 
Cîţi şi care furi vin să intre și să fure strugurii. Obo- 
sind de pîndă, ridică-te şi roagă-te. Şi iarăși şezînd, 
ţine-te cu bărbăţie de lucrarea de mai înainte. 

22) Cineva, care încercase lucrul acesta, voia să vor- 
bească despre el în chip subţire și amănunţit. Dar s-a. 
temut ca nu cumva să-i facă pe lucrători să se. lene- 
vească şi pe cei ce doresc să se apuce de el, să-i alunge 
cu sunetul cuvintelor. Cel ce vorbește în chip subţire 
şi întru cunoştinţă despre liniştire ridică pe draci îm- 
potriva lui. Căci nimeni altul nu poate da pe faţă uri- 
ciunile acestora. 

23) Cel ce a 2 ajuns la linişte, a cunoscut adînc (a! bis) 
de taine. Dar n-a ajuns la aceasta dacă n-a văzut şi n-a 
auzit mai înainte zgomotele valurilor şi ale vînturilor 
şi n-a fost poate stropit de ele. Ceea ce am spus e în- 
tărit de marele apostol Pavel. Căci dacă nu ar fi fost 
mor în rai ca în linişte, n-ar fi putut auzi cuvinte ne- 

ite (II Cor. 12, 2) 8®?, 
24) Urechea liniștii primește de la Dumnezeu lu- 
cruri minunate. De aceea și în cartea lui lov, eceastă 
prea înţeleaptă a spus : «Oare nu va primi urechea cu- 
vinte minunate de la El 2» (lov 4, 12). 


i 


332. Raiul în care a fost răpit Pavel nu e decit liniștea, adică oceanui 
păcii și al iubirii dumnezeiești. Toate simbolurile creştine exprimă stările 
vieţii duhovniceşti a omului în Dumnezeu. Liniştea nu e un gol, ci adincul 
viu şi nespus de bogat în înțelesuri al iubirii lui Dumnezeu. Prin ea ne 
liniștim de agitația trăită în legătură cu lucrurile și cu împrejurările tre- 
cătoare, care ne promit pe rind fericirea și ne prăvălesc în tristeţea pier- 
derii lor. În Dumnezeu avem totul în chip netrecător. De aceea, în El sîn- 
tem neîncetat fericiţi și liniștiți, feriți de ispitiri şi prăbuşiri, izbăviţi de 
agitaţii amăgitoare. 

25) Se linişteşte cel ce fuge fără ură de toate, așa 
cum altul aleargă cu nepăsare spre ele. Acela nu voiește 
să sufere vreo întrerupere în dulceaţa primită de la 
Dumnezeu. 

26) «Mergi, vinde-ţi repede averile tale». Căci «vin- 
de-ţi» cere timp. «Și le dă săracilor» (Mt. 19, 21), ca 
să-ți ajute prin rugăciune spre liniștire 8%. «Și ia-ţi 
crucea ta» şi purtînd-o prin ascultare şi răbdînd cu 
tărie povara tăierii voii tale, vino «şi-Mi urmează Mie» 
spre dobiîndirea liniștii prea fericite şi te voi învăţa lu- 
<rarea şi vieţuir&a nevăzută a puterilor înțelegătoare 8%. 
Aceştia nu se vor sătura în vecii vecilor să laude pe Fă- 
cătorul și nici cel ce a intrat în cerul liniștii, să laude 
pe Ziditorul. Nu se îngrijesc de cele materiale, cei ne- 
materiali ; nici de hrană, cei nemateriali, dar întrupaţi. 
Nu simt, cei dintîi, plăcerea mîncării ; nici cei de al 
doilea, nu au nevoie de făgăduinţa ei 8%. Nu se îngri- 


833. Ed. 1970 spune: «Și le dă călugărilor săraci ca prin rugăciune 
să-ţi ajute şi să alerge împreună cu tine spre rugăciune». Iar scolia din 
P.G. zice: «Dă celui binecredincios și nu ajuta pe păcătos; fă bine celui 
smerit şi nu da celui nelegiuit». Dar uneori şi acesta, ajutat la nevoie, 
vine la credință. De aceea Veniamin Costache traduce și el, deşi vorbește 
numai de săraci: «să-ţi ajute și să alerge împreună cu tine spre liniştire». 

834. Din Isaia: «Nu înţelege că trebuie să se răstignească pe sine pe 
lemn și să urmeze Domnului. Ci să te răstignești față de lucrurile lumești, 
ca să nu te mai atingi de ele. Și iarăși, ca să răstigneşti mintea ta pentru 
totdeauna de suflet, ca să nu-ţi neglijezi mîntuirea ta. Și nu trebuie să 
primească gîndurile rele, ci să știe să le deosebească, acestea fiind ale 
celui rău. Să nu lase mintea lui dezlegată, prin nicio împrăștiere, ca să nu 
fie tulburat de ginduri. Căci de o vei dezlega, în zadar te vei ruga. Fiindcă 
mintea umblind în jurul lor, chiar dacă se roagă, rugăciunea ei nu urcă 
la Dumnezeu. Căci de nu se va ruga cu rugăciune curată, umplută de cre- 
dință, Dumnezeu nu o primeşte». Prin rugăciune se intră în chip real la 
Dumnezeu, cînd, părăsite fiind gîndurile mărginite ale lucrurilor, mintea 
își regăseşte prin ea dezmărginirea și în oglinda ei infinitatea lui Dum- 
nezeu. Aceasta e liniştea ei în Dumnezeu, cum o trăiesc puterile îngerești. 

835. Pentru veacul viitor. 

jesc acolo de bani şi de avere ; nici aceştia de supărări 
din partea duhurilor. 

Nu au cei de sus dorinţa după zidirea văzută ; nici 
cei de jos care se liniştesc, pofta vederii sensibile. Nu 
vor înceta aceia să sporească în iubire. Nici aceștia să 
se întreacă în fiecare zi cu aceia. Nu le e necunoscută 
acelora bogăţia sporirii ; nici acestora dragostea urcu- 
şului. Nu se vor opri aceia pînă ce nu vor ajunge pe 
serafimi ; nici aceștia nu vor obosi pînă ce nu se vor 
face îngeri 86, Fericit este cel ce nădăjduiește. De trei 
ori fericit cel ce, voind, a ajuns înger. 


ACELAŞI CUVINT 


Despre felurile liniștirilor 
și despre deosebirea lor 


1) În toate ştiinţele sînt, precum e cunoscut tutu- 
ror, deosebiri de păreri şi de judecăţi. Căci nu le cu- 
nosc toţi pe toate, desăvîrșit, din lipsa sîrguinţei și din 
puţinătatea puterii. Sînt unii care se scufundă în în- 
suși portul lumii, dar mai bine zis, în mare, sau poate 
în adîncul ei, pentru slăbiciunea gurii lor, sau pentru 
nestăpiînirea trupului 857. Alţii, pentru nestăpinirea 
mâniei, neputînd, nenorociţii, să înfrîneze puterea a- 
cesteia. Alţii, pentru că socotesc să plutească după o 
regulă a lor, sau se conduc după închipuirea de sine a 
lor. Alţii, pentru că nu pot să se înfrineze de la cele 


836. E o părere a autorului că prin urcuș toţi îngerii vor ajunge se- 
rafimi și oamenii ce urcă în nepătimire, îngeri (în trup). 

837. «Socotesc că prin slăbiciunea gurii înţelege îndrăzneala limbii; 
iar prin nestăpinirea trupului, nelucrarea lui, dat fiind că s-a obișnuit să 
nu lucreze, sau să se odihnească trupește». Aceștia sint cei ce se îneacă 
în lumea aceasta ca intr-o mare, fie în portul ei, la începutul pornirii spre 
linişte, fie în largul ei, după ce au început să înainteze spre ea. 

materiale, în mijlocul celor materiale. Alţii, pentru că 
voiesc să se facă sîrguitori într-o viață singuratecă. 
Alţii, pentru că se chinuiesc pe ei fără să știe cum, pen- 
tru felurite vini. Unii, pentru că-şi caută prin aceasta 
slava lor. 

Dar sînt şi alţii (dacă, venind, Fiul Omului va afla 
şi de aceștia pe pămînt), care pentru desfătarea şi se- 
tea dragostei de Dumnezeu şi de dulceaţa ei, s-au căsă- 
torit cu această cuvioasă linişte, nefăcînd aceasta îna- 
inte de a fi dat carte de despărţire trindăviei. Căci 
unirea cu aceasta e socotită curvie de către cea dintii. 

2) După puţina cunoştinţă dată mie, am întocmit, 
ca un tîmplar neînţelept, o scară a urcuşului. Să vadă 
fiecare, deci, pe care treaptă s-a oprit, fie din pricina 
conducerii de sine (idioritmiei), fie pentru slava oame- 
nilor, sau pentru neputinţa limbii 838, sau pentru ne- 
stăpînirea mîniei, sau pentru mărimea împătimirii, ca 
să-și plătească vinile, ca să se facă sîrguitor, ca să do- 
biîndească foc 8%. Şi aşa cei dintîi vor fi cei din urmă, 
și cei de pe urmă, cei dintii. Lucrările săptămînii veacu- 
lui de acum sînt șapte. Unele din ele sînt primite, altele 
nu sînt primite. Iar a opta este semnul doveditor al 
veacului ce va să fie 8% bis. 

3) Ia seama, călugăre însingurat, la ceasurile fiare- 
lor. Căci de nu, nu vei putea să le întinzi cursele po- 
trivite. Dacă cea care a luat carte de despărţire s-a dus 
cu totul de la tine, e de prisos orice grijă pentru ea 8%. 


838. Neputinţa limbii de a tăcea. 

839. Ca să dobindească focul Duhului Sfint, focul iubirii de Dumnezeu, 
pentru ca să pornească de pe treapta pe care se află mai sus. 

839 bis. Multele hărnicii, care se amestecă deobicei cu grijile, cu slava 
deşartă, sînt ale celor şapte «zile» ale veacului acestuia, ce tind spre ziua 
a opta a odihnei veacului viitor; dar nepătimirea și liniștea sînt semne 
că cineva gustă încă de aici această odihnă. 

840. «Dacă s-a dus, zice, trîndăvia de la tine». Căci despre aceasta a 
vorbit cu puţin înainte. Pentru că cei ce se liniștesc cu judecată, nu se li- 

Dar de mai cutează să se apropie, nu ştiu cum mă voi 
linişti. Oare de ce nu au fost atiţia luminători la cu- 
vioşii Tavanisioţi, ca la Schiteoţi ? %1. Cel ce înţelege, 
să înţeleagă, căci eu nu pot grăi, mai bine zis nu 
voiesc 812. Unii îşi micşorează patimile, alţii cîntă și 
stăruie mai mult în rugăciune, alţii aţintindu-se în ve- 
dere, petrec în acest adînc. Să se cerceteze treptele 
după chipul scării. Cel ce înaintează, să înainteze în 
Domnul 84%. 

4) Sînt suflete leneşe, care petrecînd în mînăstiri 
de obşte și avînd acolo din belșug prilejurile care în- 
treţin trîndăvia, au ajuns la totala pierzanie. Şi sînt 
iarăși altele, care s-au dezbrăcat de trîndăvia lor prin 
impreuna vieţuire cu altele. Aceasta s-a întîmplat nu 
numai cu cele mai fără grijă, ci de multe ori şi cu cele 
mai sîrguincioase. Acelaşi lucru îl vedem petrecîndu-se 


niștesc înainte de a da carte de despărţire trindăviei. Dacă deci a plecat 
aceasta, e de prisos a mai lucra. 

841. Cei dintii erau vieţuitori în obște, ceilalți se indeletniceau cu 
liniștirea. 

842. «E vădit că lucrarea liniștirii e mare și e pricină de mai multă 
sporire decît lucrările din obşte. Dar nu voiește să o spună, pentru cei 
mai slabi». 

843. «Înșiră lucrările celor ce se află în liniștire şi înaintează de la 
cele mai mici la cele mai mari. Unii o lucrează, zice, pe aceasta, ca să-ți 
micşoreze patimile și poate se ostenesc şi cu lucrul de mină. Aceasta o 
fac începătorii. Alţii se ocupă cu cîntarea și aceasta o fac cei ce înain- 
tează. lar alţii stăruie în rugăciune şi aceasta o fac cei ce au înaintat. 
Iar alţii se aţintesc în contemplare (în vedere) și aceasta o fac cei desă- 
virșiţi. Începînd de la cele mai smerite, a urcat la cele mai înalte, folosin- 
du-se de cuvînt ca de o scară. Căci scara obișnuiește să urce de la cele 
mai Smerite la cele mai înalte». Dar numai cei ce au ajuns să stăruie în 
vedere (în contemplare), stăruie prin ea în adincul nesfirșit al tainelor 
dumnezeiești, în oceanul de lumină al tuturor înţelesurilor și al iubirii 
nesfîrșite a lui Dumnezeu, de care nu se poate sătura omul niciodată, deși 
îl mulțumește mereu în chip desăvirșit. Acesta e cerul, acesta e raiul. 
Acesta e adincul nesfirșit al vieţii, care e totodată adincul nesfîrșit al ii- 
niștii, pentru că, ajuns în el, sufletul nu mai caută nimic altceva, avind 
în el totul. 


388 FILOCALIA 


şi cu liniştirea. Primind pe mulţi încercaţi, i-a respins 
din pricina lucrării lor după regula proprie (idiorit- 
mie), dovedindu-i iubitori de plăcere. Iar pe alţii pri- 
mindu-i cu frica și cu grija de a-şi purta povara jude- 
căţii pusă asupra lor, i-a făcut sîrguincioşi şi fier- 
binţi 844. 

5) Niciunul, dacă e tulburat de mînie și de închi- 
puirea de sine, de fățărnicie şi de ţinerea minte a rău- 
lui, să nu îndrăznească a socoti că vede în smerenie 
urmă de liniște 835, ca nu cumva să-şi agonisească prin 
aceasta ieşire din minţi şi numai atîta 846, Iar de e ci- 
neva curat de acestea, acela își va cunoaște din aceasta 
folosul său. Dar socotesc că nici acesta 847. 

6) Semnele, stadiile şi dovezile celor ce se liniştesc 
cu judecată sînt acestea: minte neadormită 848, cuget 
neprihănit, răpire la Domnul, închipuirea chinurilor, 
apăsarea de către gîndul morţii grabnice, rugăciunea 
nesăturată, străjuirea nefurată, topirea curviei, necu- 
noașterea împătimirii, moartea lumii, încetarea lăco- 
miei pîntecelui, îndemn lăuntric la teologhisire (la ocu- 
parea cu cunoașterea lui Dumnezeu), izvor de dreaptă 
socoteală, lacrima supusă 8%, pieirea multei grăiri și 
orice altceva din acestea, cărora mulţimii îi place să li 
se împotrivească. Iar ale celor ce nu se liniştesc cu ju- 
decată sînt acestea: sărăcia în bogăţie 85, creşterea 

844. «Întristarea cugetului covîrșește osteneala trupului». 

845. Toate acestea îl arată legat de lucrurile mărginite şi trecătoare 
ale lumii acesteia; de aceea nu se poate scufunda în oceanul liniştit al 
iubirii dumnezeiești. 

846. Luiînd drept liniște, agitația sa, va ajunge la c cumplită deznă- 
dejde, nerecunoscînd că există undeva vre-o adevărată liniște. 

847. Încă n-a ajuns nici acesta, numai prin lipsa patimilor amintite, ia 
folosul suprem al liniștii. 

848. În alte manuscrise: «Mintea nebiîntuită de valuri», 


849. «Adică roabă, venind cînd voieşte cel ce o are». 
850. «Sărăcia virtuţilor, în bogăţia păcatelor». 

mîniei, îngrămădirea pomenirii răului, micşorarea dra- 
gostei, adaos de îngîmfare. Iar ceea ce urmează se va 
trece sub tăcere 851. 

7) Dar fiindcă «Cuvîntul» nostru a ajuns aci, după 
ce am vorbit despre toate, e nevoie să grăim şi despre 
cei ce se află întru ascultare. Căci «Cuvintul» se în- 
dreaptă mai ales către aceştia. Semnele celor căsătoriţi 
in chip nedesfrînat şi nespurcat cu virtutea aceasta 
bine împodobită şi cuviincioasă, sînt, după cum rîn- 
duiesc de-Dumnezeu-purtătorii părinţi, următoarele 
(ele se desăvîrşesc la timpul lor, dar întinzîndu-ne în 
fiecare zi înainte, adăugăm la ele neîncetat sporiri şi 
înaintări) : creşterea smereniei începătoare; micşora- 
rea iuțimii (căci cum nu se va întîmpla aceasta, odată 
ce fierea e lepădată 2); depărtarea întunecimilor ; a- 
daosul dragostei ; înstrăinarea de patimi ; izbăvirea de 
ură; micşorarea neînfrînării, prin mustrare; necu- 
noașterea trîndăviei; adaos de sîrguință; dragostea 
miloasă ; înstrăinarea de mîndrie, bunul de toți dorit 
și de puţini dobîndit. Nefiind apă în fîntînă, e neave- 
nită numirea ei 52. Iar ceea ce urmează se înțelege de 
cei ce au minte. 

8) Femeia tînără care nu-şi păzeşte patul și-a pîn- 
gărit trupul; iar sufletul care nu şi-a păzit tocmeala 
şi-a pîngărit duhul. Faptei celei dintîi îi urmează ne- 
cinstea, ura, bătăile, despărţirea, care e lucrul cel mai 
jalnic dintre toate. Iar faptei celui de al doilea, îi ur- 
mează uitarea morţii, nesăturarea pîntecelui, neînfri- 
narea ochilor, lucrarea slavei deșarte, somnul nesătu- 
rat, mînia învîrtoşată, nesimţirea, îngrămădirea gîndu- 
rilor, sporirea încuviințărilor (cu ispitele), robirea ini- 
851. «Ceea ce urmează socotesc că este fie căderea trupească, fie îm- 
prăștierea minţii. Căci acestea sînt fiicele îngimfării, ca şi hula». 


852. «Sau cel ce nu le are pe acestea, în zadar se numește ascultă- 
tor». 

mii, lucrarea tulburării, neauzirea, împotrivirea în cu- 
vînt, necredinţa, inima neîncredinţată, multa grăire, 
impătimirea, îndrăzneala, care. e cea mai cumplită din- 
tre toate. Iar lucrul cel mai jalnic dintre toate este 
inima nestrăpunsă, căreia îi urmează, în cei fără luare 
aminte, lipsa de durere, maica duhurilor şi a căderilor. 

9) Pe cei ce se liniştesc îi războiesc cinci, iar pe cei 
întru supunere, trei dintre cei opt %3, Cel ce se liniş- 
teşte și luptă cu trîndăvia se păgubeşte de multe ori. 
Căci va cheltui timpul rugăciunii şi al vederii duhovni- 
cești în meșteşugirile şi luptele cu ea. 

10) Lenevindu-mă pe cînd şedeam odată în chilie 
și gîndindu-mă aproape s-o părăsesc 84, venind niște 
bărbaţi, m-au fericit mult ca pe un sihastru (ca pe unul 
ce se linişteşte n. tr.) şi îndată gîndul trindăviei a ple- 
cat, alungat de cel al slavei deșarte şi m-am mirat cum 
acest drac cu trei țepuşe se împotriveşte tuturor du- 
hurilor. 

11) Priveşte în fiecare ceas bătăile, împroșcările, 
pornirile, schimbările soției tale, cum, şi încotro îi este 
pornirea. Dar numai cel ce a dobîndit liniștea Duhului 
Sfînt poate să le vadă. 

12) Bunul înainte-mergător al liniştii este negrija 
de toate lucrurile 55 cuvenite şi necuvenite. Căci cel ce 
deschide celor dintîi va cădea numaidecit în cele de al 
doilea. Al doilea bun al liniștii este rugăciunea neobo- 
sită. Iar al treilea, lucrarea nejefuită a inimii. E cu ne- 
putință şi firesc ca cel ce n-a învăţat scrierea, să citeas- 


853. «Opt sînt gindurile generale ale răutăţii. Pe cei ce se liniștesc, Îi 
războiesc cinci: al trîndăviei, al slavei deșarte, al mindriei, al iubirii de 
arginţi și al întristării. lar pe cei întru ascultare, cel al lăcomiei pîntece- 
lui, al curviei și al mîniei». 

854. «Trindăvia este o maică a relelor. Căci îţi fură bunătăţile pe 
care le ai și ie împiedică să le agonisești pe cele ce nu le ai». 

855. «Căci cel ce n-a cîştigat negrija, cum va putea să se îngrijească 
de rugăciune, sau de luarea-aminte a inimii ?» 

că în cărţi şi să cugete la cele citite. Dar şi mai cu ne- 
putinţă este ca cei ce n-au dobîndit cel dintîi lucru să 
se îndeletnicească cu celelalte două, cu dreaptă 
judecată. 


13) Îndeletnicindu-mă eu cu ceea ce e la mijloc, am 
ajuns între cei din mijloc. Şi m-a luminat pe mine şi 
iată-mă iarăşi între ei. Dar ce era înainte de chipul 
văzut, cel pus peste chipurile lor n-a putut să mă în- 
veţe 856. Căci nu era lăsat. L-am rugat atunci să-mi spu- 
nă cum se află acum (Hristos, n. tr.) ? «Întru ale Sale, 
a spus, şi nu întru ale Sale». Iar eu am întrebat: «Ce 
e starea şi şederea de-a dreapta Pricinuitorului ?» «E 
cu neputinţă, zice, a afla aceste lucruri de taină prin 
auz». Atras de dorul acestora, zisei atunci: «Mai a- 
daogă ceva !» «Încă n-a sosit ceasul», zise, «pentru că 
îți lipseşte nestricăciunea. Acestea, de sînt acestea îm- 


856. A lui Ilie (-Criteanul, adaugă Veniamin Costache): «Acest dum- 
nezeiesc părinte învaţă în aceste cuvinte că sînt trei înaintări sau trepte: 
negrija în ale vieţii și în cele în care se risipește aceasta, rugăciunea ne- 
obosită și a treia, lucrarea nejetuită a inimii. E vădit că mijlocul celor 
două părți de la margini este rugăciunea. Deci cel ce a cîștigat negrija se 
poate îndeletnici şi cu cele următoare. Cel ce se îndeletnicește cu mijlocul 
celor două, adică cu rugăciunea, a ajuns la mijlocul celor bune și încă nu 
s-a urcat la cealaltă dintre bunătăți». În ed. 1970 și cea a lui Veniamin 
Costache. Alta : «Părintele spune că cel ce se îndeletnicește cu rugăciunea 
întru răpire este între cei din mijloc, adică între îngerii care sînt mijlo- 
citori între Dumnezeu și oameni și care pe cei ce însetează de dorul lui 
Dumnezeu îi satură prin luminare și întru cele din margini, îi păzesc 
adică întru negrijă și întru lucrare, care zice că e vederea (contemplarea)». 
Ed. 1970 şi Veniamin Costache continuă cu o parafrază a celor spuse în 
cap. 12. Reflexiunile încep prin a arăta că și Hristos prin întrupare S-a 
aşezat în acestei trei stări. Apoi urmează întrebarea: «Cum era Hristos 
înainte de întrupare ? La aceasta îngerul nu știe să răspundă». 

E de reţinut că Scărarul pune rugăciunea neîncetată mai prejos de lu- 
crarea inimii, cum va face și Patriarhul Calist în sec. XIV. Lucrarea inimii 
este unirea desăvirșită cu Dumnezeu. Dar pînă la dobindirea nestricăciu- 
nii rămînem oarecum mereu mai jos de capătul final, de vederea desăvirși- 
tă, sau poate rămînem așa în veci. 

preună cu ţărîna, nu ştiu; de sînt afară de ea, nu pot 
spune nicidecum» 857. 

14) E greu să ne scuturăm. de somnul amiezii, mai 
ales în ceasurile de vară. Poate atunci şi numai atunci 
nu e de lepădat lucrul miinilor. 

15) Am cunoscut pe dracul trîndăviei pregătind ca- 
lea și mergînd înaintea celui al curviei, ca moleşind cu 
tărie trupul şi scufundîndu-l în somn, să pricinuiască 
în cei ce se liniștesc întinările ca în vis. De i te vei îm- 
potrivi cu tărie, se va război negreșit cu putere ca să 
te facă să încetezi nevoinţele, ca nefolosindu-ţi la ni- 
mic. Dar nimic nu poate dovedi înfrîngerea dracilor, 
ca războiul înverșunat al lor împotriva noastră. 

16) În ieşiri, păzeşte cele adunate. Căci deschizîn- 
du-se uşa, zboară păsările închise 88. Și aşa nu vom 
mai avea nici un folos din liniștire. 

17) Un fir mic de păr tulbură ochiul; o grijă mică 
alungă liniştea. Căci liniştea este lepădarea gîndurilor 
şi renunţarea la grijile îndreptăţite. 

18) Cel ce a găsit liniştea, nu se va mai îngriji nici 
măcar de trupul său. Căci nemincinos este cel ce a fă- 
săduit (Mt. 6, 25 ; I Cor. 1,9). 

19) Cel ce voieşte să înfățișeze lui Dumnezeu o 
minte curată şi e frămîntat de griji este asemenea ce- 


857. «E întru ale Sale și nu întru ale Sale». Hristos e întru cele cerești 
şi întru cele omenești. Îţi lipsește nesfirșirea unei înţelegeri cu trupul de 
acum pentru a înțelege viaţa Lui cu trupul înviat, ce poate şedea de-a 
dreapta Tatălui. De aceea, la întrebarea; cum e Hristos, cu trupul, de-a 
dreapta Tatălui, a răspuns ca mai sus». 

858. «leșind din chilie, zice, păzeşte să nu-ţi faci arătate virtuțile, pe 
care le-ai lucrat în vremea liniștirii. Căci gura deschiziîndu-se și repezin- 
du-se fără pază, la vorbă, virtuțile din ascuns, care înalță mintea la Dum- 
nezeu, se pierd și se fac nevăzute. «Căci gura, zice, celui repezit apropie 
pe om de nimicire» (Veniamin Costache mai dă şi două scolii din Teodor 
al Edesei, cap. 68; Filoc. rom. IV, p. 218 şi una, din Diadoh, cap. 26, 
Filoc. rom. I, p. 343). 

lui ce şi-a legat tare picioarele şi încearcă să umble 
repede 85%. 

20) Rari sînt cei ce au învăţat pînă la capăt filozo- 
fia privitoare la lume. Iar eu spun că mai puţini sînt 
cei ce cunosc cu adevărat filozofia liniştii celei după 
Dumnezeu. Cel ce nu cunoaște încă pe Dumnezeu, nu 
e pregătit pentru liniştire și se supune multor primej- 
dii. Liniştea îi înăbuşă pe cei necercaţi. Căci, negustînd 
dulceaţa lui Dumnezeu, îşi pierd vremea în robiri, în 
îimprăştieri, în trîndăvii şi risipiri 860, 

21) Cel ce s-a atins de frumuseţea rugăciunii, va 
fugi de mulțimi ca un asin sălbatec. Căci ce altceva 
dacă nu rugăciunea a eliberat pe asinul sălbatec de 
toată amestecarea cu oamenii ? Cel ce este înfăşurat 
în patimi și petrece în pustie, ia aminte la mişcarea 
acestora 551. Aceasta mi-a spus-o și m-a învăţat şi un 
sfint bătrîn, Gheorghe Arsilaitul, pe care îl cunoaște 
şi cuvioșia ta. Acesta, învăţind odată un suflet netreb- 
nic și călăuzindu-l spre liniștire, «dimineaţa am văzut, 
zicea, tăbărînd asupra lui din plin dracii slavei deşarte 
și ai poftei ; la amiază pe cei ai lenii, ai întristării și ai 

859. A sfintului Isaac: «Precum cel ce are capul sub apă nu poate 
respira aerul cel subțire, care curge în pieptul gol, așa cel ce-şi scufundă 
cugetarea lui în grijile de aici nu poate avea simţirea ca să respire în 
lumea cea nouă». 

860. Nu poate fi sihastru adevărat cel lipsit de cunoştinţa de Dumne- 
zeu. El se poate infunda pe drumuri greşite şi în  tilcuirile greșite ale 
experienţelor lui. Ioghiștii şi spiritiștii de azi, teosofii și antroposofii nu-şi 
tilcuiesc fericirea ca gustare a iubirii nesfirșite a lui Dumnezeu cel per- 
sonal, ci ca o pierdere treptată în nesimţire. De aceea experienţa lor nici 
nu e o fericire adevărată. 

861. «Dacă voiești să pomenești neîncetat pe Dumnezeu, nu lepăda ca 
nedrepte ispitele ce vin asupra ta, ci le suporlă ca venite cu dreptate. 
Căci răbdarea mișcă prin orice întîmplare aducerea aminte de Dumnezeu. 


Iar refuzul lor micşorează durerea ce pătrunde în inimă şi prin uşurare 
pricinuiește uitarea». 

mâniei ; iar seara, pe cei iubitori de murdărie și pe tira- 
nii pîntecelui». 

22) Mai bun este un sărac ascultător 862, decît un 
sihastru furat de griji. 


23) Cel ce se îndeletniceşte cu liniştirea cu dreaptă 
judecată și nu vede cîştigul ei în fiecare zi, sau nu se 
linişteşte cu judecată, sau e furat de închipuirea de 
sine. 


24) Liniştea este neîntrerupta închinare lui Dum- 
nezeu și starea în faţa Lui 85. 


25) Pomenirea lui lisus să se unească cu răsuflarea 
ta şi atunci vei cunoaște folosul liniştii 864. 


26) Căderea celui ascultător e din voinţa lui; a si- 
hastrului, (a celui ce se linişteşte) este din depărtarea 
de rugăciune. 


27) De te bucuri de vizite în chilie, cunoaşte că pe- 
treci în trîndăvie şi nu te îndeletniceşti cu Dumnezeu. 
Pildă de rugăciune să-ţi fie văduva aceea nedreptăţită 
de protivnicul ei (Lc. 18, 3). 


28) Iar pildă de liniştire, marele şi întocmai cu în- 
gerii sihastrul Arsenie. Adu-ţi aminte în singurătatea 
ta de vieţuirea acestui mare sihastru (isihast) și vezi 


862. «Sărac numește pe cel neagonisitor. Dar eu îl socotesc așa pe 
cel smerit». 

863. Numai Dumnezeu cu nesfirșirea Lui poate ţine sufletul absorbit 
în contemplarea Lui, adică în liniștire, fără trecerea necesară de la un 
lucru mărginit la altul. 

864. A sfintului Isaac: «Cind puterea vinului pătrunde în mădulare, 
mintea uită de amănuntele tuturor. lar cînd pomenirea lui Dumnezeu 
ajunge pășune a sufletului, acesta leapădă toată pășunea altor vederi din 
inimă». Sufletul nu mai are nevoie de altă hrană, ciștigată din vederea 
celor din afară; are pe Dumnezeu, hrana nesfirşită. Veniamin Costache 
mai dă ca scolie şi cap. 59 din Diadoh; Filoc. rom. I, p. 357. În lisus, ca 
Dumnezeu cel infinit în dumnezeirea Lui şi întrupat, sufletul are totul. 

cum depărta de multe ori şi pe cei ce veneau la el 865, 
ca să nu piardă ceea ce era mai bun 866, 


29) Am cunoscut pe draci îndemnînd pe cei fără 
judecată dintre cei ce umblă de colo pînă colo, să se 
ducă mai ales la cei ce se liniștesc cu dreaptă judecată, 
ca să-i împiedece pe aceia prin ei, fie cît de puţin, din 
lucrarea lor. Socoteşte pe aceştia ca atare și nu te sfii 
să-i superi cu bună credincioşie pe cei leneşi. Căci 
poate din supărare vor înceta să umble fără rost 8%. 
Dar vezi ca nu cumva, de dragul scopului mai sus po- 
menit, să întristezi în zadar vreun suflet, care vine în- 
setat să scoată apă de la tine 58. În toate ai nevoie de 
făclia dreptei socoteli 869. | 

30) Viaţa celor ce se liniștesc, mai bine zis a celor 
ce petrec în singurătate, să se săvîrşească potrivit cu 
conştiinţa şi cu simţirea. Cel ce aleargă cu judecată 
să-și îndrumeze toate îndeletnicirile, cuvintele, gîndu- 
rile, paşii, voirile şi mișcările după Domnul, întru sfin- 
irea sufletului, şi să le facă toate în faţa Lui. Iar de e 


865. «Bine este să fie folosiţi și prin cuvint cei ce întreabă; dar mai 
bine este să fie ajutaţi prin virtute și rugăciune. Căci cel ce se aduce 
prin acestea lui Dumnezeu, ajută și pe aproapele prin ajutorul ce şi-i dă 
sieși. De voieşti să foloseşti pe iubitorul de învăţătură printr-un cuvint 
scurt, arată-i lui rugăciunea și credința dreaptă». 

866. «Adică căutarea la Dumnezeu şi vorbirea cu El». 

867. «Nu spune nimic la urechile celui fără de minte, ca nu cumva 
să ia în ris cuvintele tale. Căci e vătămătoare petrecerea cu cei deşerți. 
Precum cei ce umblă în aerul stricat se îmbolnăvesc, aşa și cei ce petrec 
între oamenii nepăsători se molipsesc de răutatea lor. Căci «convorbirile 
rele strică moravurile bune» (În. 2, 6). 

868. A sfintului Isaac: «Nu răni pe cei ce au nevoie de rugăciunea 
ta, nici nu-i lipsi de cuvintele blinde ale mîngiierii, ca să nu se piardă și 
să ţi se ceară sufletele lor. Ci ia pildă de la doftori, care tămăduiesc bolile 
mai fierbinți cu leacuri mai reci și pe cele mai reci, cu cele dimpotrivă». 

869. Scărarul nu recomandă metode simpliste, uniforme, ci cere să se 
țină seamă de varietatea nuanţată a situaţiilor. Dar pentru cunoaşterea lor 
se cere un fin simț de discernămint. 

furat (din această aţintire), încă nu vieţuieşte potrivit 
virtuţii 870. 

31) «Deschide-voi, zice în psaltire, gîndul meu» (Ps. 
48, 4) şi voirea mea, pentru că sînt încă lipsit de da- 
rul deosebirii. Iar eu voi înălța prin rugăciune voinţa 
mea și, de acolo, voi aştepta încredințarea (adeverirea 
sau cunoștința) 871. 


870. «Întrebare: Ce este monahul? Răspuns: Este cel singur, străin: 
în afară, de lucrurile materiale și lumești ; iar înăuntru, de înțelesurile lor. 
întîi ca să nu primească gindurile grijii lumești; al doilea, ca mintea lui 
să devină singură cu Dumnezeu cel adevărat, neprimind gîndurile rău- 
tăţii». 

871. «De te vei ruga cu adevărat, multă încredințare vei afla. Și înge- 
rii vor veni la tine și-ți vor lumina înțelesurile (raţiunile, n. tr.) celor ce 
se petrec». Nu numai lucrurile şi persoanele sînt întruchipări ale rațiuni- 
lor lui Dumnezeu Cuvintul, ci și toate cele ce se întîmplă din complexele 
întilniri dintre ele. Prin fiecare împrejurare în care ajungem ne întimpină 
un gînd al lui Dumnezeu, deci și un apel al Lui să răspundem cu o lucrare 
corespunzătoare a noastră. Într-un om lipsit mă întîmpină Dumnezeu cu 
apelul să-l ajut pentru creşterea mea duhovnicească şi a lui. Dar la des- 
cifrarea acestui gînd al lui Dumnezeu contribui nu numai eu ajutat de 
Dumnezeu, ci şi îngerii. Aşa cum împrejurarea e ţesută şi descifrată de 
mulţi oameni şi mulţi mă ajută, prin faptele Ior de acum şi prin gindurile 
şi faptele lor trecute, să o descifrez şi să-i răspund prin fapta mea, aşa 
contribuie şi mulţi îngeri. Fiecare împrejurare și răspunsul meu la ea e un 
punct de întîlnire între mine, între Dumnezeu, între ceilalți oameni și între 
îngeri. Rugăciunea prilejuiește această încredințare și luminare, pentru că 
e o deschidere totală a noastră spre Dumnezeu cel înconjurat de îngeri, 
după ce ne-am dezlipit de toate cele ce ne închid pătimaș în noi înşine. 
Noi ne aflăm în ambianța unui panpersonalism, în care toate persoanele 
converg spre fiecare, şi fiecare se gindeşte la toate. Iar toate persoanele 
sînt în Treimea de Persoane atotcuprinzătoare a lui Dumnezeu, sau spo- 
resc unirea lor în această Treime, adunîndu-se prin Duhul în Fiul Tatălui. 
Omul nu e pierdut ca un fir de praf într-o îngrămădire uriașă imperso- 
nală. 

Încredințarea pe care o dă rugăciunea este experiența întilnirii cu 
Dumnezeu și a luminii ce iradiază din El peste tot și peste toate. 

Altă scolie: «Ce alt bine este afară de Dumnezeu? Deci să-l predâăm 
Lui toate ale noastre și ne va îi bine. Căci Cel bun negreșit este şi dătă- 
torul bunătăţilor». 

32) Credinţa este aripa rugăciunii. Căci neavînd-o 
pe aceasta, se va întoarce iarăşi în sînul meu. Credinţa 
este starea neîndoielnică a sufletului, neclătinat de 
nici o împotrivire. Credincios este nu cel ce socotește 
că Dumnezeu poate toate ; ci cel ce crede că va primi 
toate 872. 


33) Credinţa este pricinuitoarea celor nădăjduite. 
Și aceasta a arătat-o tîlharul. Maica credinţei este oste- 
neala și inima dreaptă. Cea dintii o face neîndoielnică, 
a doua o pricinuieşte. Credinţa este maica celor ce se 
liniştesc (a sihaştrilor = isihaștilor). Căci de nu vei 
crede, cum te vei linişti ? 873 

34) Cel ce se află încătușat în închisoare e apăsat 
de frica celui ce-l va chinui. Iar în cel ce se linişteşte 
în chilie s-a născut frica de Domnul. Nu se teme cel 
dintîi aşa de mult de judecată, ca cel de al doilea, de 
judecata Domnului. Ai nevoie de multă frică în liniş- 
tire, o, minunatule ! Căci nimic nu poate alunga aşa de 
mult trîndăvia, ca frica 874. 


35) Osînditul, de cîte ori vine în temniţă judecăto- 
rul, caută ţintă la el. Iar lucrătorul adevărat al liniştii 
caută ţintă spre ceasul cînd va veni cel ce-l grăbeşte 85. 


872. Credinţa nu e o teorie teologică despre atotputernicia lui Dum- 
nezeu, ci convingerea lăuntrică că Dumnezeu îi va împlini rugăciunea ce- 
lui ce cere. 

873. A sfîntului Marcu: «Cel ce crede în cele ce vor să fie se reține 
de la cele dulci de aici, neabsolutizîndu-le, lar cel ce nu crede se îndul- 
ceşte de ele și fuge de durere». 

874. Sînt grade şi în liniștire. Pe treptele ei cele mai înalte, sufletul 
este scufundat deplin în fericirea trăirii în iubirea lui Dumnezeu. Dar la 
început, pentru a se dezlipi de toate, trebuie să se teamă de Dumnezeu şi 
de judecata Lui pentru păcatele sale. Însă, cel ce e alipit de lume nu se 
teme de Dumnezeu. A sfîntului Isaia: «Cel ce se încrede în ceva care nu 
e a lui Dumnezeu, nu are în el frica de Dumnezeu. Și în măsura în care 
cineva robește patimilor, încă nu se socotește rob al lui Dumnezeu, ci e 
robul a ceea ce-l stăpineşte». 

875. «Adică îngerul, care desparte sufletul de trup». 

Cel dintîi e legat de povara întristării. Cel de al doilea, 
de izvorul de lacrimi. 

36) De dobîndești toiagul răbdării, cîinii vor înceta 
îndată de a se obrăznici. Răbdarea este durerea nesfă- 
rîmată a sufletului, care nu se clintește nicidecum sub 
loviturile îndreptăţite sau neîndreptăţite. Răbdarea e 
rînduită pentru necazul pe care-l aşteaptă în fiecare zi. 
Răbdător este lucrătorul care nu cade, sau își cîştigă, 
din căderi, biruinţe. Răbdarea e tăierea scuzelor și lua- 
rea aminte la sine 876. 


37) Nu are lucrătorul (liniştii) atîta nevoie de hra- 
nă, ca de răbdare. Căci pentru lipsirea de cea dintii va 
lua cunună, dar din lipsa celei de a doua, va agonisi 
pierzarea. 


876. Scolie din Isaac: «Pe măsura smeritei tale cugelări, ţi se dă ţie 
și răbdarea în greutăţile tale. Și după răbdarea ta ți se ușurează povara 
necazului tău și agonisești mingiieri». Smerenia este ea însăși un izvor 
de răbdare. Căci nu te socotești că ai dreptul la mingiieri lumești. Iar răb- 
darea stînd tare, întărește firea ta, încît nu mai simţi greutatea necazului. 
Din răbdare curge în tine o forţă, căci voința ascunde în ea rezerve de 
forţă pe care nu obișnuim să le punem în lucrare. Mai bine zis aceste 
rezerve de forţă sînt în firea noastră şi ea le pune în lucrare prin voința 
care e o calitate generală a ei, pe care nu o pune de obicei în mod deplin 
în lucrare. Rezervele de putere ale firii noastre sînt chiar nesfirșite cînd 
ea stă în legătură cu Dumnezeu. Mai ușor biruim greutăţile prin răbdare, 
decit prin lupta de a nu le primi, de a le ocoli cu orice preţ, fapt în care 
se manifestă o frică, o slăbiciune, care ne face de fapt slabi. Cele din 
afară ne pot zdrobi mai ușor firea, dacă nu o întărim din rezervele ei lăun- 
trice, care stau în legătură cu rezervele de putere nesfirșită ale lui Dum- 
nezeu, Care a creat și susține firea noastră, ca adevăratul ei {fundament și 
izvor. Altă scolie a sfîntului Isaac: «Toate primejdiile și necazurile care 
nu sint întimpinate cu răbdare aduc chin îndoit. Căci răbdarea omului e 
pe măsura primejdiilor ce-i vin. Atita se încordează omul, cît e de mare 
greutatea căreia trebuie să-i facă faţă. Iar slăbirea curajului este maica 
chinului, pe cînd răbdarea e maică a mîngiierii și.putere ce se naște din 
lărgimea inimii și din bucuria ei. Dar această putere greu o află omul în 
necazurile sale, fără harul dumnezeiesc care vine prin căutarea cea cu 
dinadinsul a rugăciunii și din vărsarea lacrimilor». 

38) Bărbatul răbdător a murit înainte de mormînt, 
făcîndu-și mormiînt chilia sa. Răbdarea se naşte din nă- 
dejde şi plins ; căci cel lipsit de acestea două e robul 
trîndăviei. 


39) Luptătorul lui Hristos trebuie să cunoască pe 
care dintre vrăjmași trebuie să-i gonească de departe 
şi pe care să-i îngăduie să se războiască cu ei. Uneori 
lupta aduce cunună. Alteori ferirea de ea lasă pe cei ce 
o ocolesc, neprobaţi. Nu se pot învăţa acestea prin 
cuvînt 877. Căci nu toţi avem aceleași însușiri şi avem 
de luptat cu aceleași ispite. 


40) Pe unul din duhuri pîndeşte-l prin trezvie, căci 
și el se războieşte fără odihnă : cînd stai, cînd te stră- 
muţi, în scaun, în mișcare, cînd te întinzi, în rugăciune, 
în somn 8%. 

41) Unii dintre cei ce sînt înainte-şezători pe dru- 
mul liniştirii ţin în ei lucrarea neîncetată, potrivit cu 
cuvîntul: «Mai înainte văzut-am pe Domnul înaintea 
mea pururea» (Ps. 15, 8). Căci nu toate pîinile hranei 
duhovniceşti, ale grîului ceresc, sînt la fel. Iar alţii, pe 
cea arătată prin cuvintele : «Prin răbdarea voastră veţi 
cîştiga sufletele voastre» (Lc. 21, 29). Alţii, pe cea din 
cuvintele : «Privegheaţi și vă rugaţi» (Mc. 14, 38). Alţii, 
pe cea din cuvintele : «Pregăteşte-ţi spre ieşire lucru- 
rile tale». Alţii, pe cea din cuvintele: «Smeritu-m-am 
şi m-a mîntuit pe mine» (Ps. 114, 6). Unii se gîndesc 
pururea la cuvîntul : «Nu sînt vrednice pătimirile vre- 
mii de acum de slava viitoare» (Rom. 8, 18). Alţii, la 
spusa: «Ca nu cumva să-l răpească și nu va fi Cel ce-l 

877. «Trebuie ştiut că cel ce voiește să înveţe, trebuie să încerce cu 
lucrul; căci nu se pot pricepe acestea din cuvint». 


878. «Prin acest unul dintre draci înţelege pe cel al curviei. Alţii în- 
ţeleg pe cel al slavei deșarte; iar alţii pe cel al trîndăviei». 

izbăvește» (Ps. 49, 29). Toţi aleargă, dar numai unul 
ia cunună fără osteneală 879, 

42) Cel ce a înaintat nu lucrează numai cînd ve- 
ghează, ci şi cînd doarme. De aceea unii ocărăsc pe 
draci chiar cînd vin la ei în vise, şi îndeamnă femei 
desfrînate la neprihănire. Nu aştepta vizite şi nici nu 
te pregăti pentru ele. Căci starea de linişte e simplă 
şi liberă de orice legătură. 

43) Nimeni, voind să zidească turn şi chilie pentru 
liniştire, nu va porni la aceasta înainte ca, șezînd, să 
socotească şi să afle prin rugăciune de are cele trebuin- 
cioase pentru isprăvirea lucrării, ca nu cumva să se 
facă, după punerea temeliei, de rîsul dușmanilor și 
piedecă celorlalţi lucrători. 

44) Ia seama la dulceaţa venită în sufletul tău, de 
nu cumva ţi s-a tocmit cu viclenie de către doftori rău- 
tăcioşi, mai bine zis uneltitori. 

45) Noaptea, dă cel mai mult timp rugăciunii și mai 
puţin cîntării, iar ziua, fii după puterile tale. Citirea 
ajută nu puţin la luminarea și adunarea minţii 880. Căci 
cuvintele citite sînt ale Duhului Sfînt, care pun în bună 
rînduială pe cei ce se îndeletnicesc cu ele. Fie-ţi ţie, 


879. Veniamin Costache: «Cel ce din cele șupte (categorii) a luat cu- 
nuna, fără osteneală, este cel ce a zis: «Smeritu-m-am». Sau cel dintii 
este cel ce vede pe Domnul înaintea sa. Sau, iarăşi, cel care își vede de 
mai înainte ținta, oricare ar fi dintre cei șapte». 

880. «Precum cei lipsiţi de lumina aceasta nu umblă drept, la fel cei 
lipsiţi de dumnezeieştile Scripturi, care nu privesc la raza lor, se împiedi- 
că de multe ori și sînt siliți des să păcătuiască, ca unii ce umblă în intu- 
nerec adînc». La Veniamin Costache, alta, din sfintul loan Gură de Aur: 
«Dulceaţă nesățioasă sînt graiurile duhovniceşti. Căci precum pămintul 
neplouat nu poate să aducă rod de spice, chiar de ar semăna cineva nenu- 
mărate semințe în el, așa și sufletul care nu s-a luininat mai înainte de 
Sfintele Scripturi, chiar de ar vărsa cineva vorbiri nenumărate în el, nu 
poate să aducă vre-un rod. Deci se cade a citi Scripturile, căci precum 
biîndu-se vinul, se opreşte mîhnirea și inima se schimbă întru veselie, așa 
şi vinul cel duhovnicesc preface sufletul întru bucurie». 

celui ce ești lucrător (al liniştii), cele ce le citeşti, lu- 
crătoare ®t, Iar lucrarea lor face de prisos citirea 
altora. 


46) Caută să luminezi cuvintele sănătăţii mai de- 
grabă prin osteneli decît prin cărţi. Nu te ocupa cu 
cuvintele unei cugetări străine 82, înainte de a fi cîşti- 
gat putere duhovnicească ; căci fiind cuvinte ale întu- 
nericului, întunecă pe cei fără putere 58. 


47) O cupă ajunge de multe ori pentru a cunoaște 
gustul vinului ; și un cuvînt al unui sihastru face cu- 
noscute celor ce pot să înţeleagă toată lucrarea şi sta- 
rea lui lăuntrică. 


48) Dobîndeşte un ochi neîmprăștiat al sufletului 
împotriva închipuirii de sine. Căci nimic nu te poate 
fura şi pierde atît de mult, ca aceasta 84. 

49) Cînd ieşi afară, înfrînează-ţi limba. Căci poate 
să risipească în grabă multe osteneli. 


50) Cîştigă-ţi o stare sufletească neiscoditoare. Căci 
curiozitatea poate întina liniştea, cum nu o poate alt- 
ceva 885. 


881. Sihastrul trebuie să citească scrieri care au în ele puterea să-l 
miște la lucrarea duhovnicească, nu scrieri de cunoaştere teoretică, sau 
îndemnălioare la rău. 

882. «Cuvintele unei cugetări străine sau înşelătoare, cum sînt cuviu- 
tele ereticilor». 

883. Cuvintele, deși au în general sensuri, pot aduce și întunerec dacă 
propagă înţelesuri întoarse, sau un chip fals al realității. Dezordinea se 
clădește tot cu elementele ordinii. 

884. A lui Teodoret: «Vîntul ridică pe cele mai ușoare dintre materii 
în aer. lar pe cei goi dintre oameni îi ridică închipuirea de sine». Alta, a 
lui Grigorie Teologul: «Fapta bună e risipită de nălucire și de laudă». 
Alta : «Să nu-ţi destrame ființa închipuirea de sine». 

885. În curiozitate se poate arăta un mare interes pentru lucruri ne- 
însemnate, sau îndemnătoare la rău, opuse lui Dumnezeu, Cel ce cuprinde 
în Sine totul, totul orînduit în slujba binelui și a adunării tuturor în Sine. 

51) Celor ce vin la tine pune înainte cele de tre- 
buinţă trupului și duhului 856. De sînt mai înţelepţi, să 
le arătăm filozofia (înţelepciunea liniştii) prin tăcere. 
Iar de sînt în starea de fraţi, să le deschidem uşa pe 
măsura lor. Dar mai bine este ca pe toţi să-i socotim 
mai presus de noi. 

52) Voind eu să opresc cu totul pe cei ce sînt încă 
ca nişte prunci, de la lucrul miîinilor în adunările (sluj- 
belor), m-a oprit cel ce purta toată noaptea nisipul în 
poala sa. 

53) După cum sînt opuse dogmele Sfintei, Neziditei 
şi Închinatei Treimi, dogmei despre iconomia în trup 
a Unuia din prealăudata Treime (căci cele ce sînt în 
Sfînta Treime, la plural, în aceasta sînt la singular, iar 
cele ce sînt acolo la singular aci sînt la plural 887), așa 
altele sînt îndeletnicirile proprii liniștirii şi altele, cele 
proprii ascultării 888. 

54) Dumnezeiescul apostol zice : «Cine a cunoscut 
mintea Domnului ?» (Rom. 11, 35). Iar eu zic: Cine a 


886. «Nu trebuie să le punem înainte celor ce vin la noi nici multe 
feluri de bucate, nici cuvinte meșteșugite, însoţite de tot felul de shime. 
Ci primește pe toţi cu simplitate». Alta, la Veniamin Costache: «Primind 
pe fraţii ce vin la noi, să nu o facem cu supărare și ca o curmare a liniștii, 
ci mai ales ca unii ce primim un dar de la ei; și ca unii ce sintem datori 
să facem aceasta. De aceea să-i primim cu rugăciune și cu veselie, pre- 
cum ne-a arătat Patriarhul Avraam». Alta, a lui Ava Iosif: «Cind voiești 
să îndemni pe cineva la bine, odihneşte-l mai întîi trupeşte și cinsteşte-l 
pe el cu cuvînt de iubire. Căci nimic nu face pe om să se rușineze și să 
se schimbe de la răutatea lui spre cele bune, ca bunătăţile trupești și ca 
cinstirea pe care o primește de la tine». 

887. «În Sfînta Treime spunem că sînt trei ipostasuri și trei persoane, 
dar o singură fire și o singură voinţă; în Hristos însă, un singur ipostas 
și persoană, dar două firi și două voințe, chiar dacă nu socotesc așa ere- 
ticii și hulitorii». 

888. Poate pentru că în liniștire contemplăm pe Dumnezeu mai mult 
ca adunat în unitatea Sa, iar în ascultare pe Fiul cel devenit ascultător în 
toate. 

cunoscut mintea celui ce se liniștește cu trupul şi cu 
sufletul ? 582 

Puterea împăratului stă în bogăţia şi mulțimea su- 
pușşilor ; puterea celui ce se linişteşte, în bogăţia rugă- 
ciunii. 


CUVINTUL XXVIII 


Despre fericita rugăciune, sîințita maică 
a tuturor virtuţilor; și despre înfățișarea 
văzută și gîndită în vremea rugăciunii 


1) Rugăciunea este, după însușirea ei, însoţirea şi 
unirea omului şi a lui Dumnezeu; iar după lucrare, 
susținătoarea lumii. Este împăcare a lui Dumnezeu ; 
maica lacrimilor și fiica lor ; ispăşirea păcatelor ; pod 
de trecere peste ispite ; peretele din mijloc în faţa ne- 
cazurilor ; zdrobirea războaielor, lucrarea îngerilor, 
hrana tuturor fiinţelor netrupeşti, veselia ce va să vie, 
lucrarea fără margine, izvorul virtuţilor, pricinuitoa- 
rea harismelor (a darurilor), sporirea nevăzută, hrana 
sufletului, luminarea minţii, securea deznădejdii, do- 
vedirea nădejdii, risipirea întristării, bogăţia călugări- 
lor, vistieria sihaştrilor, micșorarea mîniei, oglinda 
înaintării, arătarea măsurilor, vădirea stării dinăuntru, 
descoperirea celor viitoare, semnul slavei. Rugăciunea 
este celui ce se roagă cu adevărat tribunal, dreptar şi 
scaun de judecată al Domnului, înaintea scaunului Ju- 
decăţii viitoare. 

2) Ridicîndu-ne în picioare, să ascultăm pe această 
împărăteasă a virtuţilor strigînd și grăind cu glas înalt 
către noi: «Veniţi la mine toţi cei osteniţi şi împovă- 

889. Ea e scufundată în abisul Celui Unu, și umplută de infinitatea 
Lui. 

raţi, şi eu vă voi odihni pe voi. Luaţi jugul meu asupra 
voastră şi veţi avea odihnă şi vindecare rănilor voastre. 
Că .jugul meu este blînd» (Mt. 11, 29) şi tămăduitor al 
unor mari greșeli 3%. 

3) Cei ce pornim ca să ne înfăţișăm înaintea Împă- 
ratului şi să vorbim cu El, să nu facem drumul nepre- 
gătiţi, ca nu cumva văzîndu-ne de departe că nu avem 
arme şi haine cuvenite înfăţişării înaintea Lui, să po- 
runcească slujitorilor şi dregătorilor Lui să ne lege şi 
să ne arunce departe de la faţa Lui, iar cererile noastre 
să le rupă și să ni le azvîrle în faţă. 

4) Cînd pornești să te înfăţișezi înaintea Domnului, 
să-ţi fie haina sufletului ţesută întreagă din firele, mai 
bine zis din zalele nepomenirii răului. Căci de nu, cu 
nimic nu te vei folosi. Să-ţi fie țesătura cererii tale 
simplă, neîmpestriţată în chip felurit. Căci, cu un sin- 
gur cuvînt, vameşul şi fiul risipitor l-au împăcat pe 
Dumnezeu cu ei. 

5) Una este înfăţişarea celor ce se roagă, dar în ace- 
lași timp, felurită și deosebită. Unii se înfăţişează ca 

890. În aceste rînduri se identifică rugăciunea cu lisus însuși. Aceas- 
ta se explică din faptul că rugăciunea este «însoţire» (avvovsia — ames- 
tecare) atit de deplină a sufletului cu Dumnezeu, că nu se mai poate de- 
osebi în ea lucrarea omului, de lucrarea lui Dumnezeu, nici subiectul 
omenesc, de subiectul dumnezeiesc. Aceasta, desigur, cînd rugăciunea e 
concentrată întreagă spre Dumnezeu, cu uitarea tuturor celorlalte gîn- 
duri. Căci orice gind fiind numai al nostru, sau al nostru și al celui rău, 
ne desparte de Dumnezeu. lisus Se roagă în rugăciunea noastră şi noi ne 
rugăm în rugăciunea Lui. Sau mai precis, Duhul lui lisus. De aici senti- 
mentul că în rugăciune ne aflăm în lăuntrul lui Dumnezeu, ca într-un adă- 
post liniștitor. În rugăciune, pe de o parte vorbim cu Dumnezeu, pe de 
alta, Dumnezeu vorbeşte în noi cu El însuși. Prin aceasta in ea sîntem şi 
uniți cu Dumnezeu și neconfundaţi cu El. Prin ea cerem și primim, sau 
avem în același timp darul și puterea lui Dumnezeu. Aci îşi arată eficiența 
concretă faptul că Dumnezeu este şi Tată și Fiu, sau Duh Sfînt; sau Fiu 


făcut om şi avînd unit cu Sine pe Duhul Sfint; Fiu unit prin întrupare cu 
noi și avînd în Sine ca om și deci și noi în unire cu El pe Duhul Sfînt. 

unui Prieten şi Stäpîn, aducîndu-l lauda şi cererea pen- 
tru alţii şi nu pentru ei. Alţii vin să ceară bogăţie şi 
slavă şi îndrăzneală mai multă ; alții, să se roage să fie 
desăvirşiţ izbăviţi de duşmanii lor. Unii cer să capete o 
oarecare dregătorie ; alţii, desăvîrşita scăpare de vreo 
datorie ; alţii, eliberarea din închisoare ; alţii, iertarea 
de niscai vinovăţii. 

6) Înainte de toate să punem pe hîrtia rugăciunii 
noastre o mulţumire sinceră. În al doilea rînd, mărtu- 
risirea şi zdrobirea sufletului întru multă simţire. Apoi 
să facem cunoscut Împăratului toată cererea noastră. 
Chipul mai înainte arătat al rugăciunii noastre e cel 
mai bun, precum s-a spus unui frate oarecare de către 
Îngerul Domnului. 

7) Dacă te-ai făcut vreodată vinovat faţă de judecă- 
torul văzut, nu vei avea nevoie de alt chip în înfățișa- 
rea rugăciunii tale, iar dacă nu te-ai înfăţişat nici tu 
vreodată şi n-ai văzut nici pe alții cercetaţi, învaţă 
aceasta din rugămintea celor bolnavi în faţa doctori- 
lor, cînd e să li se taie şi să li se ardă vreo rană. 


8) Nu face pe deșteptul în cuvintele rugăciunii tale ! 
Căci gînguritul simplu și nemeşteșugit al copiilor a în- 
duioşat pe Tatăl lor cel din ceruri 8%, 

9) Nu te porni la vorbărie, ca nu cumva prin cău- 
tarea cuvintelor să ţi se împrăștie mintea. Un cuvînt 
al vameşului a făcut pe Dumnezeu îndurător și un cu- 
vînt spus cu credință a mîntuit pe tîlhar. Multa vor- 
bire în rugăciune pricinuieşte minţii năluciri şi îm- 
prăştiere. Iar un singur cuvînt o adună. 


891. «Nu trebuie să se facă vorbărie, sau să se spună deodată multe 
în rugăciune. Ci să se spună un singur lucru, sau aceleaşi lucruri de multe 
ori». La Veniamin Costache se mai dă şi cap. 61 din Diadoh, Fil. rom. |, 
p. 358—359. 

10) Cînd simţi dulceaţă sau străpungere în rugăciu- 
ne, rămîi în acea stare. Căci atunci se află cu noi pä- 
zitorul care se roagă împreună cu noi 8%. 

11) Nu fi îndrăzneţ, chiar dacă ai dobîndit curăţia. 
Mai degrabă apropie-te întru multă smerită cugetare şi 
mai multă îndrăznire vei avea 8%. 

12) Chiar de ai urca toată scara virtuţilor, roagă-te 
pentru iertarea păcatelor, auzind pe Pavel care strigă 
că dintre păcătoşi «cel dintii sînt eu» (I Tim. 1, 15). 

13) Îndulcesc bucatele, untdelemnul și sarea ; îna- 
ripează rugăciunea, smerenia și lacrima. 

14) De te vei îmbrăca în toată blîndeţea și nemâînie- 
rea, nu te vei obosi mult ca să slobozești mintea ta 
din robie 84. 

15) Pînă ce n-am dobîndit rugăciune vădită, ne a- 
semănăm celor ce deprind pruncii la început să 
umble 8%, 

16) Luptă să ridici, mai bine zis să închizi cugeta- 
rea în cuvintele rugăciunii, iar dacă, slăbind pentru 
pruncia ei, cade, ridic-o iarăşi. Căci e proprie minţii 
nestatornicia, dar e propriu lui Dumnezeu s-o poată 
statornici 8%. 

17) De ai dobîndit nevoinţa neîntreruptă, va veni 
în tine Cel ce, închizînd între ţărmuri marea minţii, îi 

892. Îngerul păzitor, sau Sfintul Duh. 

893. E cunoscută «îndrăznirea» sfinților în rugăciune. Dar ea e deo- 
sebită de îndrăzneala obraznică. Ea e îndrăznirea încrederii în iubirea lu; 
Dumnezeu. 

894. Din robia giîndurilor. 

895. «Căci precum cei ce deprind pe prunci, cînd aceștia înaintează 
puțin şi cad, îi ridică iarăşi şi-i învaţă să pășească mai mult, aşa și noi 
îndreptăm mintea noastră care în rugăciune cade din aţintirea la Dum- 
nezeu și o ridicăm iarăși, pînă ajunge de nu mai cade». 


896. Dumnezeu o fixează în Sine, pentru că îi deschide infinitatea Sa 
minunată, în care mintea are totul. 

spune în rugăciune : vino pînă aci și să nu treci de 
aci 897. 

18) Nu poate fi legat duhul. Dar unde e Ziditorul 
duhului, toate se supun lui 8%. 

19) Dacă ai vedea vreodată Soarele, cum se cuvine, 
ai putea să și vorbeşti cu El, după cuviință. Iar de nu, 
cum poţi să te apropii de El în chip nemincinos, oda- 
tă ce nu-L vezi ? 89, 

20) Începutul rugăciunii alungă, printr-un singur 
gind (hovodoţisros), atacurile, de la începuturile lor ; la 
mijlocul ei, cugetarea se statornicește în cele spuse şi 
gîndite ; iar desăvirșirea ei este răpirea la Dumne- 
zeu 90. 


897. Dumnezeu închide marea minţii între țărmurile sale, căci nu o 
lasă să vagabondeze, zbuciumîndu-se în tot felul de alte ginduri. Dar 
între aceste țărmuri îşi află ea adîncimea nesfirșită. Dacă trece peste ele, 
apele în care se mișcă își pierd adîncimea. 

898. Duhul nu e ca obiectele materiale, care se mişcă după aceleași 
legi rămiînind în structura lor finită. Duhul e libertate şi putință de a 
porni în orice direcție. Dar Creatorul duhului e Duhul suprem, în Care se 
poate mișca în toată libertatea și Care susţine toată libertatea, căci în El 
sînt toate și El este izvorul a toată libertatea. Și fiindcă numai în El sînt 
toate, toate se mișcă în El; și, mai ales, duhul omului care L-a găsit 
rămine în El şi în El şi-a găsit izvorul libertăţii depline. 

899. «Dumnezeu este «Soarele dreptăţii», precum s-a scris, din care 
pornesc toate razele luminoase ale bunătăţii. Iar sufletul se poate face, 
prin voință, sau ceară, cind e iubitor de Dumnezeu, sau lut, cînd e iubi- 
tor de cele materiale. Precum deci lutul e uscat prin fire, de către soare, 
iar ceara se înmoaie în chip firesc, așa și tot sufletul iubitor de cele ma- 
teriale și lumești: cînd e mustrat de Dumnezeu se învirtoşează prin îm- 
potrivirea cu voia, ca lutul, şi se porneşte pe sine, ca Faraon, spre pieire. 
Dar cel iubitor de Dumnezeu se înmoaie ca ceara și, primind formele şi 
trăsăturile dumnezeiești, se face locașul lui Dumnezeu în Duh». Duhul 
omului regăsindu-și viaţa lui, își regăsește elasticitatea şi fluiditatea li- 
bertăţii prin fluiditatea libertăţii Duhului suprem. 

900. La început rugăciunea şi mintea alungă chipurile ispititoare prin 
singurul gind de a se ruga lui Dumnezeu; după aceea se gindește la 
grija lui Dumnezeu pentru noi, sau la conţinutul cuvintelor rugăciunii; la 

21) Alta este bucuria ce se naşte din rugăciune în 
cei ce petrec în obște şi alta, cea care se iveşte în cei 
ce se roagă îndeletnicindu-se cu liniştirea. Cea dintîi e 
amestecată poate cu închipuiri ; cea de a doua se um- 
ple întreagă de smerită cugetare. 

22) De deprinzi mintea să nu se depărteze nicio- 
dată, îţi va fi aproape chiar şi cînd te afli la masă. Iar 
dacă rătăceşie neîmpiedecată, nu va putea să rămînă 
niciodată lîngă tine. 


23) Marele lucrător al marii şi desăvirşitei rugă- 
ciuni zice: «Voiesc să spun cinci cuvinte cu mintea 
mea» şi cele următoare (I Cor. 14, 19). Celor mai 
prunci cu duhul acest lucru le este străin. De aceea 
noi, ca niște nedesăvîrșiţi, căutăm felurimea şi canti- 
tatea în rugăciune. Dar felul al doilea e pricinuitor al 
celui dintîi ®t. Căci se spune: «Dă rugăciune curată 
celui ce se roagă» fără pregetare în chip întinat şi cu 
osteneală. 


vîrful ei uită şi de acestea și e răpită la Dumnezeu însuși, ca subiect iubi- 
tor infinit şi atotcuprinzător. 


90î. «Osteneala trupească este foarte folositoare celor începători şi 
nedesăvirșiți în virsta duhovnicească. Celor desăvirşiţi le este de prisos, 
ca unora ce le ajunge să lucreze numai cu mintea și cu partea fără for- 
mă a sufletului. Cei prunci (duhovnicește n. tr.) au nevoie de metanii și 
de îndelungata îritindere a mîinilor și de starea în picioare de toată noap- 
tea și de altele, ca să se obișnuiască mintea la rugăciune împreună cu tru- 
pul. lar celor desăvirşiţi, le ajunge lucrarea minţii, ca unora ce au do- 
bindit rugăciunea neîncetată și necontenită, deşi la înfățișare nu sint vă- 
zuţi de noi făcînd aceasta». La început trebuie să ne obosim săvirşind 
gesturile trupeşti ale rugăciunii: metanii, întinderea miinilor spre cer, ros- 
tirea cuvintelor. Acestea atrag şi mintea mai mult la rugăciune şi întăresc 
simţirea ei de rugăciune, pînă ce ea, obișnuindu-se, poate să săvirșească 
și singură rugăciunea cu luarea aminte, nefurală de ginduri. Nu numai su- 
fletul înriurește trupul, ci și invers. Căci în oarecare măsură chiar la ges- 
turile ce par foarte trupești, participă și sufletul. Odată cu mîinile întinse 
spre cer, se întinde şi mintea; odată cu plecarea trupului în metanii, se 
pleacă şi mintea în fața măririi lui Dumnezeu. 

24) Altceva este întinăciunea rugăciunii şi altceva e 
pieirea ei; și altceva furarea şi altceva prihănirea ei. 
Întinăciunea ei este a sta înaintea lui Dumnezeu și a 
năluci ginduri necuvenite ; pieirea este a se robi de 
griji nefolositoare. Furarea este împrăștierea cugetării 
pe nesimţite ; prihănirea este un atac oarecare ce se 
apropie de noi. 

25) De nu sîntem singuri în vremea stării la rugă- 
ciune, să dăm un chip lăuntric acestei stări. Iar de nu 
sînt de faţă slujitorii laudelor, să dăm și înfățișării din 
afară chipul rugăciunii. Căci în cei nedesăvîrșiţi, de 
multe ori mintea ia chip comun cu cel al trupului. 

26) Toţi, dar mai mult cei ce se duc la Împăratul 
ca să primească iertarea datoriilor, au nevoie de o 
zdrobire negrăită. 

27) De ne aflăm încă în închisoare, să urmăm lui 
Petru și «să ne încingem cu șorțul» ascultării, să ne 
dezbrăcăm de nevoile noastre şi să ne apropiem, goi 
de acestea, de Domnul în rugăciune (sînt îmbinate 
Ioan 21, 18 şi Fapte 12, 8 n.tr.), cerînd să se facă nu- 
mai voia Lui. Și atunci vei primi pe Dumnezeu de cir- 
maci al sufletului tău, ca să te cîrmuiască fără pri- 
mejdie. 

28) Sculîndu-te din iubirea de lume și de plăceri, 
aruncă grijile. Dezbracă-te de gînduri, leapădă-te de 
trup. Căci rugăciunea nu e nimic altceva decît înstră- 
inarea de lumea văzută și nevăzută. «Că ce-mi este mie 
în cer ?» (Ps. 72, 24). Nimic. «Şi ce am voit de la Tine 
pe pămînt ?» (Ibid.). Nimic, decît să mă lipesc de Tine 
neîmprăştiat în rugăciune. Unii doresc bogăţie, alții 
slavă, alţii agoniseală. «Iar dorul meu este să mă lipesc 
de Tine, să-mi pun în Tine nădejdea» nepătimirii 
mele (Ps. 72, 27). 

29) Credinţa înaripează rugăciunea. Căci fără ea nu 
se poate zbura la cer. 

30) Cei împătimiţi să cerem cu stăruință pe Dom- 
nul. Căci toţi cei neîmpătimiţi au înaintat la nepăti- 
mire din împătimire 22. 

31) Deşi judecătorul nu se teme de Dumnezeu ca 
Dumnezeu, dar pentru că sufletul din el, văduvit prin 
păcat şi cădere, îi pricinuiește supărări, îi face drep- 
tate împotriva dușmanului lui, trupul, şi a duhurilor 
care-l războiesc (Lc. 18, 5) 23. 

32) Pe cei recunoscători, Bunul nostru Chivernisi- 
tor îi atrage prin împlinirea grabnică a cererii, spre 
dragostea Lui; dar sufletele nerecunoscătoare ale cîi- 
nilor le face să şadă, din foamete şi din setea după îm- 
plinirea cererii lor, lîngă El prin rugăciune. Căci cîi- 
nele nerecunoscător, îndată ce primeşte pîinea, se de- 
părtează de la cel ce i-a dat-o 94. 

33) Nu zice că zăbovind mult timp în rugăciune, 
n-ai dobîndit nimic, căci iată ai și dobîndit. Căci ce 
bine mai înalt este ca acela de a fi fost lipit de El și de 
a fi stăruit neîntrerupt în unirea cu El ? 95 


902. Numai în Dumnezeu cel nepătimitor, cel desăvirşit liber, putem 
avea şi noi nepătimirea, sau libertatea deplină de orice robie a păcatului, 
a pornirilor păcătoase. 

903. Sufletul în grecește e feminin (4vX7), deci poate fi asemănat cu 
o văduvă. Trupul e ambigen, deci la singular e masculin. Sufletul deve- 
nit văduv prin păcat, căci a fost părăsit de Dumnezeu, adevăratul lui băr- 
bat, e mereu nedreptăţit de trup. 

904. «Din iconomie Dumnezeu nu dăruiește repede celor ce cer daru- 
rile. Căci primindu-le, aceştia uită îndată pe Cel ce le-a dat. «A mincat 
Iacob» şi cele următoare (Ps. 78, 7); şi: «A şezut poporul să mănînce și 
să bea și s-a sculat să joace» (leş. 6, 1). Cuvintul despre rugăciune al Scă- 
rarului e aspru şi concreţ, ca toată scrierea lui. Nu e o frumoasă de- 
scriere a stării de răpire în frumuseţile negrăite ale lui Dumnezeu. 

905. A sfintului Isaac: «De ceri lui Dumnezeu un lucru şi te supune 
la multă răbdare, întrucît nu te ascultă repede, nu te întrista. Căci nu 
eşti tu mai înțelept ca Dumnezeu. Aceasta ți se întîmplă fie pentru că 
ești nevrednic să primeşti ceea ce ceri, fie pentru că nu sînt căile inimii 
tale pe potriva cererilor tale, ci dimpotrivă, fie pentru că n-ai ajuns la 
măsura de a primi darul ce-l ceri. Căci nu trebuie să te întinzi la măsuri 

34) Nu se teme cel osîndit de executarea pedepsei 
lui, atîta cît se teme cel ce îngrijeşte de rugăciune, de 
starea la rugăciune. De aceea, de este cineva înțelept 
şi ager la minte, poate lepäda, gîndindu-se la ea, toată 
defăimarea şi mînia şi grija şi ocupația şi necazul şi 
săturarea și gîndul și ispita 96. 

35) Pregăteşte-te pentru rugăciunea neîncetată din 
suflet spre ridicare la rugăciune şi vei înainta degra- 
bă 907, 

36) Am văzut pe unii care străluceau în ascultare 
şi se îngrijeau cu toată puterea de pomenirea lui Dum- 
nezeu cu mintea, ridicîndu-se la rugăciune dintr-odată 
și înălţîndu-se deasupra minţii lor degrabă și vărsînd 
șiroaie de lacrimi %8. Căci se pregătiseră prin cuvioasa 
ascultare. 

37) Cîntării împreună îi urmează robiri şi împrăș- 
tieri, dar nu se întîmplă aceasta cu rugăciunea cîntată 
de unul singur %%. Căci pe aceasta o războieşte lenea, 
pe cînd celei dintii îi ajută rîvna. 

38) Iubirea ostașului faţă de împărat o arată răz- 
boiul ; iubirea călugărului faţă de Dumnezeu o arată 
vremea rugăciunii şi starea la rugăciune. Starea ta lă- 


mari înainte de vreme, ca să nu fie disprețuit darul lui Dumnezeu prin re- 
peziciunea cu care l-ai primit. Căci tot ce se dobîndește uşor se şi pierde 
repede. Iar tot lucrul aflat cu osteneală se şi păzeşte cu multă străjuire». 

906, Aceasta înseamnă a te ruga neîncetat. 

907. E rugăciune neîncetată cea care se deapănă în minte. Dar deose- 
bită de ea e ridicarea, sau starea sărbătorească la rugăciune. Scărarul 
face în acest «Cuvint» mereu deosebirea între ele. Ridicarea sau starea 
la rugăciune e ca Liturghia de Duminică, față de rugăciunile și slujbele 
de toate zilele. 

908. Rugăciunea neîncetată se face ținînd neîncetat pomenirea lui 
Dumnezeu în minte. Dar starea sau ridicarea la rugăciune este ridicarea 
chiar și peste minte, este uitarea de sine a omului şi răpirea la Dumne- 
zeu, in desăvirșita iubire de El. 

909. Ed. 1970: «Adică celei de unul singur». P.G.: «Cea care în deo- 
sebi, precum am Cunoscut eu din cercare, e războită de mii de patimi». 

untrică ţi-o arată rugăciunea. Căci teologii (cuvîntă- 
torii de Dumnezeu n.tr.) au socotit-o pe aceasta oglin- 
da călugărului. 


39) Cel ce se îndeletnicește cu vreun lucru, dacă ve- 
nind ceasul rugăciunii continuă să se ocupe cu el, e de 
batjocura dracilor. Căci scopul furilor e să fure rugă- 
ciunea, ceas de ceas, de la noi. l 


40) Nu refuza, cînd ți se cere să te rogi pentru un 
suflet, chiar dacă n-ai dobîndit rugăciunea. Căci cre- 
dința celui ce o cerea pe aceasta a mîntuit de multe 
ori pe cel ce se roagă cu zdrobire de inimă 9°. 

Nu te înălța dacă te-ai rugat pentru altul şi ai fost 
ascultat. Căci credinţa lui a lucrat şi a izbutit 91. 


41) Oricărui copil i se cere de învățător în fiecare zi 
neîncetat să spună ceea ce a învăţat de la el. Oricărei 
minţi i se va cere cu dreptate în fiecare rugăciune pu- 
terea ce a primit-o de la Dumnezeu 912. 

42) Cînd te rogi cu trezvie, eşti mai repede împins 
spre mînie. Căci acesta este scopul vrăjmașilor 91%. Să 
împlinim toată virtutea, dar mai mult rugăciunea, cu 
multă simţire. Dar sufletul se roagă întru simţire, cînd 
se ridică mai presus de mînie. 


910. Nu numai cel pentru care ne rugăm cîștigă, ci și noi cîştigăm 
din aceasta ; încrederea aceluia în rugăciunea noastră ne obligă şi ne dă 
putere să fim vrednici de ea. 

911. Credinţa celui pentru care ne rugăm lucrează și în rugăciunea 
noastră pentru el. Credinţa nu lucrează numai în cel ce o are, ci se comu- 
nică și altora, ca în vasele comunicante. Preotul slujitor cîştigă și el din 
credinţa credincioșilor, a membrilor preoţiei generale. 

912. Chiar în timpul rugăciunii ni se dă de la Dumnezeu puterea ru- 
găciunii. Ni se dă ca să arătăm lui Dumnezeu că o folosim. El vrea să se 
roage cu noi și în noi. Să ne asociem Lui în această rugăciune, făcind-o 
rugăciunea noastră. Să nu lăsăm pe Dumnezeu să iucreze fără efect asu- 
pra noastră. 

913. Rivna noastră la rugăciune o întoarce vrăjmașul spre mînie îm- 
potriva vreunor frați sau împrejurări care ne întrerup. 

43) Numai cele agonisite cu multe cereri şi în timp 
îndelungat ne rămîn statornice. Cel ce a cîștigat pe 
Domnul, nu-şi mai spune sie în rugăciune scopul ei. 
Căci atunci Duhul Se roagă pentru el cu suspine ne- 
grăite (Rom. 8, 26) 914. 

44) Nu primi în rugăciune nici o nălucire a simțuri- 
lor, ca să nu suferi vreo ieşire din minți %5. 

45) Încredinţarea împlinirii oricărei cereri se iveşte 
chiar în rugăciune. Iar încredințarea este izbăvirea de 
îndoială. Încredinţarea este vădirea neclintită a ceea 
ce nu este vădit. 

46) Îngrijindu-te de rugăciune, fă-te foarte milos- 
tiv. Căci în ea călugării vor lua cele însutite. Iar ceea 
ce urmează se va spune în ceea ce urmează 916. 


47) Venind foc în inimă, a înviat rugăciunea. Iar 
sculîndu-se aceasta şi înălţîndu-se la cer, s-a făcut co- 
borîrea focului în foişorul sufletului 917. 


914. «Lărgită fiind mintea atunci de har și înaintind spre Cel ce dă 
celor ce se roagă rugăciune, și insuflată fiind de El, nu se mai ocupă cu 
cuvintele rugăciunilor rostite de ea. Cuvintele despre cele ce le cearcă 
cu lucrul le trece cu vederea, ciîștigind din cantitate, calitate». 

915. «Rugîndu-te, zice, nu asemăna cele dumnezeiești cu vre-un iucru 
supus simțurilor, ca să cazi din dreapta judecată». 

916. «Ţi-ai inchis inima spre facerea celor bune, voi închide și Eu sînul 
odihnei în vremea pedepsirii tale». Ed. 1970: «Cel milostiv, zice, va lua 
daruri insutite În rugăciune; iar ceea ce urmează, adică «va moșteni viața 
veşnică», va lua în viaţa viitoare. P.G.: Alta: «De ce plingi rugindu-te ? 
Căci tu văzînd lacrimile săracului, nu te milostivești». Alta: «Cum te va 
milui Dumnezeu ? Aripa rugăciunii e milostenie. De nu vei face aripă ru- 
găciunii tale, nu se va urca la înălțime. lar cînd rugăciunea ta va fi îna- 
Tipată, va zbura la cer. Căci precum flacăra dacă nu are untdelemn se 
stinge, la fel rugăciunea, dacă nu are milostenie, piere». 

917. «Foc numește aci, dorul dumnezeiesc, care aprinzîndu-se în ini- 
mă, face mintea să se înalțe la cer; și ca urmare în foişorul sufletului 
acestuia, sau în cugetul înălțat peste cele pămiîntești Se coboară Duhul 
dumnezeiesc, cum S-a coborit şi peste Apostoli în chip sensibil». 

48) Spun unii că rugăciunea e mai mare decît adu- 
cerea aminte de moarte. Iar eu le laud ca pe două firi 
ale unui unic ipostas 218. 

49) Calul încercat, cu cît înaintează, cu atît se în- 
fierbîntă şi sporește în alergare. Prin alergare înţeleg 
cîntarea și prin cal, mintea bărbătească. Aceasta adul- 
mecă de departe războiul şi, pregătită fiind, rămîne cu 
totul neclintită. 

50) Urît lucru este să răpești apa de la gura înseta- 
tului. Dar mai urît este ca sufletul ce se roagă cu stră- 
pungere să se lipsească pe sine înainte de sfîrșitul 
acesteia, de mult dorita stare la rugăciune. 


51) Să nu sari (din rugăciune) pînă ce nu vei vedea 
focul şi apa încetînd prin iconomie. Căci nu vei primi 
un timp ca acesta pentru iertarea păcatelor în toată 
viaţa ta 919. Cel ce a gustat rugăciunea şi şi-a întinat de 
multe ori mintea cu un cuvînt greşit din neatenţie °°, 
stînd la rugăciune nu află, deobicei, pe Cel dorit. 


52) Altceva este a supraveghea mai des inima şi alt- 
ceva a conduce inima, prin mintea care stăpîneşte și 
aduce, ca arhiereu, jertfe raționale lui Hristos ®t. Pe 


918. «Amîndouă (adică rugăciunea și pomenirea morții), fac sufletului 
bine și îi insuflă străpungerea dumnezeiască». 

919. «Să nu te desparţi de rugăciune, pînă ce lacrimile de Dumnezeu 
mișcate și focul străpungerii nu se vor opri, din iconomia harului, pentru 
mîndrie, Că nu știi dacă altă dată vei mai dobindi în toală viața ta vre-o 
astfel de stare la rugăciune, pricinuitoare a iertării păcatelor». 

920. Ed. 1970: «Poate un cuvint de laudă sau un cuvint urit, cum 
socotesc», 

921. «Altceva este a se înțelege şi privi pe sine însuși, și altceva, a 
fi supraveghetor (episcop) și stăpinitor al patimilor, care e cu mult mai 
mult decît primul lucru». «Mintea este conducătoare (93 ov) cînd călău- 
zește bine cele ale sale și din jurul său, sau puterile sufletului și simţu- 
rile trupului. Și este arhiereu, cînd aduce înțelesurile curate și nepătate 
pe altarul dumnezeiesc, prin rugăciune. E propriu conducătorului să călă- 
uzească cele dinăuntru; și arhiereului, să supravegheze necontenit și cele 
din afară și cele dinăuntru». Ideea acestor cuvinte e luată de la sfintul 

cei dintîi, cum zice unul din cei ce s-au împărtășit de 
numele de teolog, venind focul cel sfînt şi mai presus 
de ceruri, îi arde pentru nedeplinătatea curăţiei ; pe 
ceilalţi îi luminează, pentru măsura desăvîrșirii la care 
au ajuns %2, 

Căci Același se numeşte foc mistuitor și lumină lu- 
minătoare. De aceea unii, ieșind din rugăciune, sînt ca 
unii ce ies dintr-un cuptor de foc, simțind ca o uşurare 
de o murdărie şi de cele materiale. Alţii sînt ca lumi- 
naţi de o lumină și îmbrăcaţi în veşmîntul smereniei și 
al veseliei. 

Iar cei ce ies din rugăciune neîmpărtășiţi de aceste 
două lucrări, se roagă în chip trupesc, ca să nu spun 
iudaic. Dacă un trup ce se atinge de un alt trup, se 
preschimbă prin lucrarea aceluia, cum nu se va pre- 
schimba cel ce se atinge de Trupul lui Dumnezeu cu 
mîini nevinovate ? 923 

53) Trebuie să privim la Preabunul nostru Împă- 
rat, cum privim la împăratul de pe pămînt. Căci și 
acesta dăruieşte darurile sale ostașilor săi, uneori prin 
sine însuși, alteori printr-un prieten, alteori printr-un 
slujitor, şi alteori şi într-un chip neştiut. Deci așa ne 
dăruieşte şi veşmîntul smereniei, potrivit nouă. 

54) Precum împăratul pămîntesc priveşte cu scîrbă 
la cel ce stă în faţa lui dar îşi întoarce faţa de la el şi 
vorbeşte cu duşmanii stăpînului, așa priveşte cu scîr- 


Marcu Ascetul, Despre Botez, Filoc. rom. I, p. 294. Toate raţiunile lucru- 
rilor sînt dăruite de Dumnezeu subiectelor create ca ele să le aducă, la 
rîndul lor, jertfe curate lui Dumnezeu, după ce și le-au însușit; să le aducă 
unite cu recunoştinţa și lauda Lui, prin rugăciune. Aceasta e liturghia ne- 
încetată a minţii: luare la cunoștință a rațţiunilor celor create și recu- 
noașterea obirşiei lor în Dumnezeu şi mulțumirea pentru ele. În aceasta 
constă rugăciunea. 

922, Poate fi vorba de două feluri de raţiuni ale lucrurilor ce şi le 
însușește omul. Pe cele murdărite de pofta omului, le arde Duhul Sfînt 
curățindu-le ; pe cele curate le luminează și mai mult. 

923. «Vorbeşte de sfînta Taină a Împărtășaniei». 

bă şi Domnul la cel ce stă înaintea Lui în rugăciune şi 
primeşte gînduri necurate %4. 

55) Alungă cu arma pe cîinele ce se apropie ; şi de 
cîte ori se obrăzniceşte din nou, nu-l îngădui %5 ! 

56) Cere prin plins ; caută prin ascultare ; bate prin 
îndelungă-răbdare ! «Că cel ce cere (astfel) va lua şi cel 
ce caută va afla și celui ce bate, i se va deschide» (Lc. 
11, 10). Păzeşte-te să nu te rogi oricum pentru o feme- 
ie în rugăciunea ta, ca nu cumva să fii jefuit din partea 
dreaptă %56, 

57) Nu căuta să mărturisești faptele trupeşti cu de- 
amănuntul, aşa cum sînt, ca să nu te ispiteşti tu în- 
suţi. 

58) Să nu ţi se facă ţie vremea rugăciunii, vreme 
sau ceas al unor cugetări trebuincioase, sau al unor lu- 
cruri duhovniceşti. Iar de nu, vei fi jefuit de ceea ce e 
mai bun %7. 

59) Cel ce ţine neîncetat toiagul rugăciunii nu se 
poticnește. Și chiar de i s-ar întîmpla aceasta, nu va 

924. Gindurile necurate la care ia cineva aminte în rugăciune, nu stau 
prin ele însele, ci sînt ale dușmanilor lui Dumnezeu. Nu există ginduri 
fără un subiect care le gindește. Deci prin acele ginduri cel ce se roagă 
stă de vorbă cu dușmanii lui Dumnezeu, care sint subiectele acelor gin- 
duri. 

925. «Cîine numește pe dracul care, printr-un pretext oarecare, fură 
mintea din rugăciune. Acesta trebuie alungat cerindu-se ajutorul lui Dum- 
nezeu». 

926. Să nu fii jefuit de curăţie chiar prin fapta bună a rugăciunii. Și 
aceasta ţi se poate întîmpla cînd, rugiîndu-te de exemplu pentru o femeie, 
te gindești cu poftă la ea. 

927. Nu te lăsa ispitit să rezolvi probleme necesare, sau chiar să cu- 
geţi la lucruri duhovnicești în vremea rugăciunii. Aceasta înseamnă să te 
lași furat de la rugăciune. Aceasta nu stă în contrazicere cu aducerea 
raţiunilor cunoscute ale lucrurilor, lui Dumnezeu, odată cu mulțumirea 


pentru ele; nici cu amintirea recunoscătoare a ceea ce a făcut Dumnezeu 
pentru tine și pentru lume. 

cădea de tot. Căci rugăciunea este stăpînitoarea bine- 
credincioasă de la Dumnezeu. Folosul ei se dovedeşte 
prin biruirea împiedicărilor drăceşti ce ni se întîmplă 
în timpul adunărilor (slujbelor de obște n.tr.). Iar ro- 
dul ei, prin înfrîngerea vrăjmașului. «Că întru aceasta 
am cunoscut că m-ai voit pe mine, că nu se va bucura 
vrăjmaşul meu de mine» (în vremea războirii n.tr.) (Ps. 
40, 11). «Strigat-am — zice psalmistul — din toată ini- 
ma mea» (Ps. 118, 10), cu gura, cu sufletul şi cu duhul. 
Căci «unde sînt cei doi de pe urmă adunați, acolo e 
şi Dumnezeu în mijlocul lor» (Mt. 18, 20). 

60) Nici cele trupeșşti, nici cele duhovniceşti nu le 
au toţi la fel. Unora li se potriveşte mai mult cîntarea 
repede, altora cea mai domoală. Cei dintîi se apără de 
robire, ceilalți se luptă cu lipsa de învățătură %8. 

61) Dacă te rogi neîntrerupt Împăratului împotriva 
vrăjmaşilor tăi, cînd vor veni asupra ta, îndrăzneşte, 
căci nu vei obosi. Că se vor depărta de la tine degra- 
bă. Fiindcă nu voiesc nelegiuiţii să te vadă luînd cu- 
nuna în lupta cu ei prin rugăciune. Pe lingă aceasta vor 
fugi, biruiţi de rugăciune, ca de foc. 

62) Agoniseşte toată bărbăţia și vei avea pe Dumne- 
zeu ca învăţător al rugăciunii %9, 

928. Ed. 1970: «Cei ce cîntă mai repede fac aceasta ca să nu fie furați 
de alte gînduri; cei ce cîntă mai rar, ca să nu spună cum nu trebuie cu- 
vintele, din lipsa de învățătură. Dar tuturor cea mai bună le e măsura și 
în privința timpului». 

929. «Nu are nevoie, zice, de dascăl în rugăciune, ci de rivna sa pro- 
prie, pentru care însuşi Dumnezeu i Se face dascăl. Căci pe cel ce se roagă 
după lege și cu rîvnă, Dumnezeu îl învaţă prin iluminare şi-i face mintea 
neclintită și-l izbăvește de robie». Alta, a sfintului Maxim : «Cel ce iubește 


pe Dumnezeu cu adevărat se roagă neîmprăştiat. Cel ce se roagă neîmpră- 
știat lui Dumnezeu iubește pe Dumnezeu. Nu se roagă neimprăştiat cel ce 

63) Nu e cu putinţă a învăţa să vezi prin cuvînt. Ci 
vederea ţine de fire. Nici frumuseţea rugăciunii nu se 
cunoaște prin învăţătura altuia. Căci ea are de la sine 
învăţător pe Dumnezeu, Care învață pe om cunoștința 
și dă celui ce cere rugăciunea % și binecuvintează anii 
celor drepţi. Amin. 


CUVINTUL XXIX 


Despre nepătimire sau cerul pămîntesc 
și despre desăvîrșirea și învierea sufletului 
înainte de învierea cea de obște 


1) Iată-ne şi pe noi, cei afundaţi în groapa cea mai 
adîncă a neștiinţei și în patimile întunecate și în um- 
bra morţii acestui trup, începînd să vorbim (să filozo- 
făm n.tr.), cu îndrăzneală despre cerul pămîntesc 81. 
Bolta cerească are ca frumuseţe stelele, iar nepătimi- 
rea, virtuțile. Căci eu n-am învăţat să fie nepătimirea 
altceva, decît cerul minţii în inimă, care socoteşte ca 
jucării uneltirile dracilor. 

2) Nepătimitor este şi se cunoaşte propriu-zis cel 
ce și-a făcut trupul nestricăcios, și-a înălţat mintea 


are sufletul alipit de cele pămîntești. Deci nu iubeşte pe Dumnezeu cel ce 
are mintea legală de cele omenești prin împătimire». 

930. «Dumnezeu dă celui ce cere rugăciunea». Nu se poale ști cine 
începe mai întîi: cel ce se roagă, sau Dumnezeu care dă puterea să se 
roage, celui ce se roagă. 

931. «Cer pămîntesc» înseamnă nu numai «cerul pe pămînt», ci pămin- 
tul devenit cer prin îmbibarea lui de spiritualitate, mai bine zis de ener- 
giile Duhului Sfînt. Sufletul și chiar trupul sfinţilor se umplu de aceste 
energii, aşa cum trupul Domnului s-a schimbat la față pe Tabor. Mai jos 
se spune că prin nepătimre trupul însuşi devine nestricăcios. El devine 
nestricăcios în parte, pentru că rămîne încă supus morţii. Dar această 

deasupra zidirii şi toate simţurile și le-a supus minţii, 
iar sufletul şi l-a pus în faţa Domnului. Prin aceasta se 
întinde spre El peste puterea sa. Unii iarăşi spun că 
nepătimirea este învierea sufletului înainte de cea a 
trupului. Iar alţii, că e a doua, după a îngerilor, cu- 
noștinţă desăviîrșită a lui Dumnezeu. 

3) Deci această desăviîrșită desăvîrşire nedesăviîr- 
șită a celor desăvîrşiţi, precum mi-a spus unul care a 
gustat-o %2, atît de mult sfințeşte mintea şi o răpeşte 
de la cele materiale, încît cea mai mare parte a vieţii 
în trup, după ajungerea la limanul ceresc, o ţine ridi- 
cată în contemplare (în vederea duhovnicească), ca pe 
una ce e răpită în cer. Bine zice despre aceasta cel ce 
a cercat-o pe ea : «Că cei puternici ai lui Dumnezeu s-au 
ridicat foarte, de la pămînt» (Ps. 44, 9). Unul din aceș- 
tia ştim că a fost şi egipteanul care nu şi-a lăsat mii- 
nile sale întinse mult timp în rugăciune cînd se ruga cu 
unii 983. 

4) Unul poate fi nepătimitor, dar altul mai nepăti- 
mitor decît nepătimitorul. Cel dintîi urăște cu tărie 
nestricăciune în parte e baza pentru nestricarea osemintelor sfinţilor și 
pentru nestricăciunea lor totală în veacul viitor. 

932. Sfiutul Efrem. Este desăvirșirea desăvirșită şi în același timp ne- 
desăviîrșită, pentru că nu mai e în ea nimic necurat, ci petrece în nesfir- 
șirea oceanului dumnezeiesc, dar acest ocean nu-l poate cuprinde niciodată 
deplin. Desăvirşirea e totdeauna însetată după şi mai multă desăvirşire. 
«Cei nepătimitori întinzîndu-se spre vîrful dorit fără să se sature, fac de- 
săvîrşirea nedesăvirșită, deoarece bunătăţile veșnice nu au sfîrşit», Tot- 
deauna le poţi uni și mai mult cu un alt subiect în iubire; el îți rămine 
inepuizabil. Cu atît mai mult, cu Subiectul dumnezeiesc. Alla: «Ea e de- 
săvirșită cît privește măsura puterii omenești, dar nedesăvirşită întrucît 
se depășește pururea pe ea însăși, prin adaosurile în parte, și 
se înalță neîncetat prin înălţările spre moarte» (spre moartea față de 
sine însuși). 

933. Ed. 1970: «Vorbește despre Moise Eliopianul, sau despre Ava 
Sisoe». 

cele rele, cel de al doilea se îmbogăţeşte fără să se sa- 
iure în virtuţi 9%4. 


5) Nepătimire a dovedit cel ce a spus: «Am dobîn- 
dit mintea Domnului» (I Cor. 6, 1). Nepătimire a do- 
vedit egipteanul care a zis că nu are frică de Dom- 
nul %5. Nepătimire a dovedit cel ce s-a rugat să se în- 
toarcă la el patimile 96. Cine s-a învrednicit, înainte de 
strălucirea viitoare, de nepătimire, ca Sirul acela 97 ? 
Căci vestitul prooroc David a zis către Domnul: «La- 
să-mă ca să răsuflu» (Ps. 38, 13), iar acest atlet 
al lui Dumnezeu: «Slăbește, Doamne, valurile ha- 
rului Tău». 

6) Nepătimire are sufletul care așa de mult s-a îm- 
bibat de calitatea virtuţilor, ca cei pătimaşi, de plăceri. 

7) Dacă lăcomia pîntecelui stă în aceea că cel stă- 
pînit de ea se silește pe sine să mănînce chiar fără pof- 
tă, firea înfrînării stă în aceea că cel ce se nevoiește în 
ea, chiar cînd e flămînd îşi stăpîneşte firea sa nevino- 
vată. 

8) Dacă desfrînarea stă în aceea că cel stăpînit de 
ea se înfierbîntă şi după animalele necuvîntătoare, fi- 
rea neprihănirii are faţă de toate o simţire ca faţă de 
cele neînsufleţite. 

9) Dacă hotarul iubirii de arginţi stă în aceea că cel 
stăpînit de ea nu încetează niciodată să strîngă și nu 


934. «Nepătimirea are în sine sufletul care nu se împătimește de lu- 
cruri, și care rămîne netulburat chiar şi de amintirea lor». Alta: «Păzirea 
poruncilor lui Dumnezeu naște ncpătimirea ; iar nepătimirea sufletului păs- 
trează cunoștința». 

935. «Sfîntul Antonie». Nu are frica slugii, dar o are pe cea a fiului, 
plină de iubire. Căci petrece în Dumnezeu, eliberat de îinpătimirea de 
lucruri. 

936. Sfînlul loan Colovos. Să se întoarcă spre a le înirînge din nou 
și a face şi mai tare firea sa. 

937. Sfîntul Efrem. 

se poate sătura niciodată %8, hotarul neagonisirii stă în 
a nu cruța cineva nici trupul său 9%. 

10) Dacă hotarul trîndăviei e a nu avea răbdare în 
nici o odihnă %0, al răbdării este a se socoti cineva în 
orice necaz ca fiind în odihnă. 

11) Dacă oceanul mâniei stă în a se înfuria chiar 
cînd nu e nimeni de faţă, al îndelungii răbdări stă în a 
fi cineva la fel de liniştit fie că e de faţă, fie că nu e de 
faţă cel ce-l defaimă. 

12) Dacă înălţimea slavei deşarte stă în a face ci- 
neva schime și fapte făţarnice, chiar cînd nu e de faţă 
nimeni care e obligat să-l laude %1, semnul lipsei de 


938. «Hotarul» oricărei patimi e să nu aibă hotar, ca și fericirea veș- 
nică. Patima are şi ea o sele de infinitate şi chiar un progres la infinit, o 
sete de infinitate în direcția nimicului, la al cărui capăt nu se poate ajunge 
niciodată, odată ce existenţa e creată de Dumnezeu. Aceasta poate fi în 
parte o explicare a veșniciei iadului. E o sete spre o existenţă aparentă, 
dar în realitate tot mai inconsistentă. La hotarul ei nu se poate ajunge 
niciodată, pentru că făptura e ţinută în existenţă de Dumnezeu și ea trebuie 
să se miște la nesfirșit fie în Dumnezeu, Cel real infinit, ca să cuprindă 
tot mai mult din El, fie împotriva Lui, mișcare care e și ea nestirșitlă, pen- 
tru că EI fiind infinit, niciodată făptura nu ajunge să nege tot ce este El. 
«Patima iubirii de arginţi stă în a se bucura cineva să ia (mereu) și în a 
se întrista să dea (pentru că i se pare că pierde din putinţa dobindirii in- 
finitului); iar unul ca acesta nu-i un bun chivernisitor», pentru că nu 
ajunge la infinitul spre care aspiră. 

939. Dar cu cît înfrînează cineva mai mult mișcările trupului său, cu 
atit acestea sint copleșite mai mult de energiile Duhului Sfint, care sint 
infinite. Cu cît moare cineva mai mult sieși, cu atît se umple mai mult de 
iubirea lui Dumnezeu, care e infinită, fiind a Subiectului infinit. 

940. Leneşul niciodată nu socoteşte că se odihnește cît îi place. E și 
în el o sete infinită a lincezelii. Dimpotrivă răbdarea nu se socotește slei- 
tă de nici o greutate. 

941. Avem aci un şir de ilustrări concrete ale setei de infinit a diferi- 
telor patimi. Toate patimile îşi hrănesc setea de infinit din închipuirea 
că ar fi consistent ceea ce nu este. Ele se mișcă deci în fond spre tot 
mai mult nimic, spre subțierea tot mai mare a existenței, care-şi păstrează 
mereu aparența de mai multă existenţă. Dar parcă cel mai mult se hrăneș- 
te din nimic slava deșartă. Ea îl face pe cel stăpinit de ea să-şi închipuie 

slavă deșartă se arată în a nu se lăsa cineva niciodată 
furat cu cugetarea de prezenţa celor ce-l laudă. 

13) Dacă semnul pierzaniei, sau al mândriei stă în a 
se mîndri cineva în orice stare sărăcăcioasă sau dispre- 
ţuită s-ar afla, dovada smereniei mîntuitoare stă în a 
avea cineva un cuget smerit în faptele şi isprăvile cele 
mai înalte. 

14) Dacă dovada împătimirii totale stă în a se supu- 
ne cineva repede tuturor gîndurilor şi pornirilor semă- 
nate de draci, eu am învăţat că semnul sfintei nepăti- 
miri stă în a putea zice cu adevărat: «Abătîndu-se cel 
rău de la mine, n-am cunoscut» (Ps. 100, 5), nici cum a 
venit, nici pentru ce, nici cum a plecat, ci sînt întreg 
nesimţitor față de acestea, fiind în întregime unit cu 
Dumnezeu, acum şi pururea în viitor. 

15) Cel ce s-a învrednicit de o astfel de stare, fiind 
el încă în trup, Îl are pe Dumnezeu cîrmaci, sălășluit 
în sine în toate cuvintele, faptele şi gîndurile. De aceea 
simte înăuntru, prin iluminare, voia Domnului cum ar 
auzi un glas și se află ridicat mai presus de toată învă- 
țătura omenească. «Cînd voi veni, zice, şi mă voi arăta 
feţei lui Dumnezeu ?» (Ps. 41), căci nu mai pot suporta 
în mine puterea dorului, şi caut spre frumuseţea ne- 
muritoare pe care mi-ai dat-o înainte de lut %2. Nepă- 


că-l văd şi că-l laudă și cei ce nu sînt de faţă și de aceea dă în chip fä- 
țarnic chipuri atrăgătoare vrednice de laudă faptelor sale nevrednice de 
laudă. Dă faţă impunătoare ruinelor sau ruinei propriei fiinţe şi-şi închi- 
puie prezenţe care nu sînt și crede în sinceritatea celor ce-l laudă, oricite 
semne despre nesinceritatea lor ar avea. Chinul acestora e că înaintind 
tot mai mult spre o subțiere a existenţei, în același timp sînt stăpîniți de 
nesiguranța acestei aparente consistențe. De aceea ajung uneori şi la sinu- 
cidere, 

942. «Numește frumusețea nemuritoare, nemurirea. Iar lut, acest trup 
pămintesc, pe care Adam l-a îmbrăcat după neascultare, cum zice Grigorie 
cel cu numele de Teologul». Înainte de cădere Adam avea și trupul nemu- 
ritor, sau apt de nemurire, prin faptul de a fi fost umplut de energiile Du- 
hului Sfint, deci înduhovnicit. 

timitorul, ce trebuie să spunem mai mult, «nu mai 
vieţuieşte el, ci Hristos vieţuieşte în el» (Gal. 2, 20), 
cum zice cel ce s-a luptat lupta cea bună şi călătoria 
a săvîrşit şi credinţa a păzit. 

16) Coroana împăratului nu e alcătuită dintr-o sin- 
gură piatră. Nu se desăvîrşește nepătimirea de vom ne- 
socoti fie şi numai o singură virtute. Înţelege nepăti- 
mirea ca palatul Împăratului celui din ceruri ; iar mul- 
tele locaşuri, ca locuinţele din lăuntrul cetăţii %3. Iar 
prin zidul acestui Ierusalim ceresc, înţelege iertarea 
greşalelor. 

17) Să alergăm, fraţilor, să alergăm ca să ne bucu- 
răm de intrarea în cămara de nuntă a palatului. Că de 
vom lipsi din vreo pricină oarecare, fie din pricina po- 
verii vreunei patimi ce ne stăpîneşte de mai înainte, 
fie din pricina vremii, fie și numai de vreun locaş din 
jurul cămării de nuntă, va fi mare nenorocire. Chiar de 
șchiopătăm încă şi sîntem slăbănogi, să ajungem în tot 
chipul măcar în lăuntrul zidului. Că cel ce nu ajunge 
înainte de sfîrşit la zidul acela, sau nu a trecut dinco- 
lo de el, se va sălășlui în pustiul dracilor. De aceea se 
ruga careva: «Întru Dumnezeul meu voi trece peste 
zid» (Ps. 17, 32). Iar altul zice ca din partea lui Dum- 
nezeu : «Oare nu păcatele voastre sînt cele care fac 
despărţirea între voi și Mine ?» (Is. 59, 2). 

18) Să dărîmăm, o, prieteni, peretele din mijloc al 
despărţiturii, pe care l-am zidit în chip rău, prin neas- 
cultare. Să primim chiar din această viaţă dezlegarea 
datoriei. Pentru că nu este în iad cine să poată ierta 
datoria. 


943. «Multe locașuri» numește măsurile înţelegerii celor sălășluiți în 
țara aceea, adică dreptele socoteli şi deosebirile de înţelegere de care se 
bucură. Căci n-a înțeles prin «multe locașuri», deosebiri de locuri, ci trep- 
tele darurilor». 

19) Să ne sîrguim, fraţilor, de aci înainte. Căci de 
ne vom sili, vom fi scriși în cartea vieţii (Apoc. 3, 5). 
Nu încape motiv de dezvinovăţire : nici căderea, nici 
vremea, nici povara %4. «Cîţi au primit pe Domnul, prin 
baia naşterii din nou, le-a dat lor putere să se numeas- 
că fii ai lui Dumnezeu» (In. 1, 12), zicînd : «Opriţi-vă şi 
cunoaşteţi că Eu sînt Dumnezeu» (Ps. 45, 10) şi nepă- 
timirea 95. Lui fie slava în vecii vecilor. Amin. 

Fericita nepătimire înalță de la pămînt mintea săr- 
mană și ridică pe cea săracă din patimi. Dragostea a- 
totlăudată o face să șadă cu îngerii stăpînitori, cu că- 
peteniile poporului Izrail. 


CUVINTUL XXX 


Despre legătura treimii virtuților, 
a dragostei, a nădejdii 
și a credinţei 


1) «Iar acum, după toate cele spuse înainte, rămîn 
aceste trei, legătura care strînge şi ţine toate : credin- 
ţa, nădejdea şi dragostea. Dar mai mare decît toate 
este dragostea. Căci Dumnezeu se numeşte dragoste» 
( Cor. 13, 13). 

Dar eu (pe cît pot să înțeleg), pe una o văd ca rază, 
pe alta ca lumină, iar pe cealaltă ca cerc %6. Şi toate 
sînt o strălucire și o lumină. Cea dintii toate le poate 
face şi zidi; a doua îmbrăţțişează mila lui Dumnezeu ; 
iar a treia niciodată nu cade, nu încetează a privi şi nu 
lasă pe cel rănit de ea să-și liniştească fericita nebunie. 


944. Nu ne putem dezvinovăţi nici cu căderea dinainte, (în Eden), nici 
cu lipsa de timp, nici cu greutăţile vieţii. 

945. Nepătimirea în omul duhovnicesc, sau în sfint, e lucrarea lui 
Dumnezeu, sau Dumnezeu însuși, care copleşește lucrarea omului. 

946. Ed. 1970: «Credinţa este ca raza soarelui, nădejdea ca lumina lui 
și dragostea ca cercul lui». 

2) Cel ce voieşte să vorbească despre dragostea lui 
Dumnezeu încearcă să vorbească despre Dumnezeu 
însuşi. Dar a vorbi despre Dumnezeu prin cuvinte e 
greşit şi primejdios celor ce nu iau aminte %7. Cuvîntul 
despre dragoste e cunoscut îngerilor, dar şi acelora, 
numai prin lucrarea iluminării. Dragostea e Dumne- 
zeu. Iar cel ce voieşte să arate hotarul (definiţia n.rr.) 
Acestuia, e ca cel ce, orb fiind, numără nisipul de pe 
fundul oceanului. 

3) Dragostea, după calitate, e asemănarea cu Dum- 
nezeu, pe cît e cu putință muritorilor. Iar după lu- 
crare, e o beţie a sufletului. După însușire, e izvorul 
credinţei, adîncul fără fund al îndelungii-răbdări, 
oceanul smereniei. 

4) Dragostea este, propriu-zis, lepădarea a tot cu- 
getul potrivnic 98, dacă dragostea nu socoteşte răul. 
Dragostea, nepătimirea şi înfierea se deosebesc numai 
prin numiri. Precum lumina, focul și flacăra se unesc 
într-o singură lucrare, aşa, înţelege şi despre acestea. 
În măsura în care îi lipseşte ceva din plinătate, încape 
în ea frica. Căci cel fără de frică, sau s-a umplut de iu- 
bire, sau a murit cu sufletul 949. 

5) Nu e un lucru necuvenit a asemăna chipurile do- 
rului, fricii, sîrguinţei, rîvnii şi robiei omeneşti, cu cele 
ale dragostei de Dumnezeu. Fericit este cel ce are faţă 
de Dumnezeu un dor asemănător celui pe care-l are 
îndrăgostitul nebun faţă de iubita lui 90. Fericit este 

947. E primejdios a vorbi despre Dumnezeu, fără a te simţi copleșit 
de măreţia şi de iubirea Lui, adică a vorbi cu indiferenţă, cu mîndria că-L 
poți cuprinde, sau chiar în bătaie de joc. 

948. Dragostea nu cugetă nimic potrivnic cuiva. 

949. A murit cu sufletul, pentru că e copleșit de viața duhului. Dar a 
putut muri cu sufletul și pentru că nu mai este în comunicare cu viața 
adevărată, care-i vine din Dumnezeu. Prin suflet înţelege mișcările sufle- 
teşti îndreptate spre cele ale lui Dumnezeu. 


950. «Coborînd la neputința noastră, părintele își ia exemple din cele 
mai mici, de la noi», 

cel ce se teme de Domnul așa de mult, cît se tem cei 
pîrîţi, de judecător. Fericit este cel ce s-a făcut atît de 
sîrguitor în sîrguinţa cea adevărată, pe cît de recunos- 
cător s-a făcut slujitorul faţă de stăpînul său. Fericit 
este cel ce s-a făcut atît de rîvnitor în virtuţi, pe cît 
sînt de atenţi în rîvna lor soţii faţă de soțiile lor. Fe- 
ricit este cel ce stă în rugăciune în faţa Domnului, pre- 
cum stau slujitorii în fața împăratului %!. Fericit este 
cel ce se nevoiește să placă aşa de neîntrerupt Dom- 
nului, pe cît oamenilor. Nu se lipeşte pruncul de sînul 
mamei, cum obișnuiește fiul iubirii să se lipească tot- 
deauna de Domnul. 


6) Cel ce iubeşte cu adevărat, îşi închipuie pururea 
faţa celui iubit și o îmbrățișează cu dulceaţă în lăun- 
trul său. Unul ca acesta nu se mai poate linişti nici în 
somn de dorul aceluia, ci şi atunci se îndeletnicește 
cu cel dorit. Aşa se întîmplă cu fiinţele trupești, aşa 
cu cele netrupești %2. 


7) Cineva rănit de săgeata dragostei a zis despre 
sine (lucru de care mă minunez) : «Eu dorm», silit de 
trebuinţa firii, «iar inima mea veghează» (Cînt. Cînt. 
5, 2), din pricina mărimii dragostei. 

8) E de amintit, o, iubitule, că după pieirea fiare- 
lor din jurul sufletului, acesta se doreşte și se sfirșeș- 
te după Domnul, înfierbînitat ca de un venin, de focul 
dragostei %5. 


951. «Cel ce stă în fața împăratului și slujește pe oameni, citeodată 
[ace aceasta cu fățărnicie și pentru înșelarea ochilor şi pentru plată, din 
care cauză se şi lipsește de fericire. Dar fericit cu adevărat este acela 
care potrivindu-și chipul dinăuntru cu cel din afară, se arată stind înainte 
cu toată mintea, comunicîndu-şi cu cuget bucuros cererile unul către altul». 

952. «La fel, zice, e cu dragostea trupească și cu cea duhovnicească, 
ce este de asemenea în trup». 

953. «Izbăvit de patimi prin smerita cugetare, arde stăpinit de dra- 
gostea dumnezeiască». 

9) Foamea lucrează nearătat și nedeslușit, iar lu- 
crarea setei se întinde şi se face tuturor arătată prin 
fierbinţeală. De aceea zice cel ce doreşte pe Dumne- 
zeu : «Însetat-a sufletul meu spre Dumnezeu cel tare, 
cel viu» (Ps. 41,2). 


10) Dacă faţa celui iubit ne preschimbă în chip vă- 
dit pe toţi şi ne face luminoşi, veseli şi neîntristaţi, ce 
nu poate face fața Stăpînului, cînd vine în chip nevă- 
zut în sufletul curat ? 


11) Frica, cînd se iveşte în simţirea sufletului, obiş- 
nuiește să topească şi să mănînce întinăciunea. «Pă- 
trunde cu frica, zice, carnea mea» (Ps. 118, 120). Iar 
cuvioasa iubire uneori obișnuiește să-i mănînce pe 
unii, potrivit celui ce a spus: «Robitu-mi-ai inima, ro- 
bitu-mi-ai inima» (Cînt. Cînt. 4, 9), iar alteori îi face pe 
alţii să se bucure şi-i umple de strălucire: «Spre El, 
zice, a nădăjduit inima mea şi m-am temut ; și a înflo- 
rit trupul meu» (Ps..27, 10); și: «Cînd inima se vese- 
leşte, faţa înfloreşte» (Pilde, 15, 13). 

Cînd deci omul întreg se amestecă cu iubirea lui 
Dumnezeu, atunci strălucirea sufletului se arată în 
trup ca într-o oglindă. Aşa se umplea de slavă văzăto- 
rul-de-Dumnezeu Moise. Cei ce au atins această treap- 
tă, deopotrivă cu a îngerilor, uită de multe ori de hra- 
na trupească. Ba socotesc că nici nu o doresc pe 
aceasta. Și nu e de mirare, dacă și dragostea potrivni- 
că respinge de multe ori hrana. 

Socotesc că trupul acestor nestricăcioşi nici nu se 
îmbolnăvește oricum. Căci s-a făcut nestricăcios, cură- 
ţindu-se prin văpaia neprihănirii, care a pus capăt ce- 
leilalte văpăi %4. Socotesc că nici de mîncare nu se 


954. Poate fi vorba de văpaia poftei necurate, care e oprită de focul 
dorinței de curăţie. Dar poate fi vorba şi de fierbinţeala bolii. Și aceasta 
e copleșită și oprită de focul dragostei de Dumnezeu. Slăbiciunea trupului, 
care-l duce la boală, e înlăturată de tăria Duhului. E demnă de remarcat 

apropie cu plăcere %5. Căci focul ceresc obișnuiește să 
hrănească sufletele acestora cum hrăneşte apa de sub 
pămînt rădăcina plantei. 

12) Creşterea fricii pune început iubirii. Iar capă- 
tul desăvirșit al neprihănirii e pricină a cunoaşterii lui 
Dumnezeu şi a cuvîntării de Dumnezeu (a teologiei 
n.tr.). Cel ce şi-a unit simţirile cu Dumnezeu, e învăţat 
tainic de El cuvintele Lui, iar fără unirea acestora (cu 
Dumnezeu), e greu a grăi despre Dumnezeu 96. 


13) Cuvîntul fiinţial al lui Dumnezeu desăvîrșeşte 
neprihănirea, omorînd moartea sufletului prin prezen- 
ţa Lui. Iar aceasta odată omorîtă, ucenicul se luminea- 
ză în cunoaşterea şi cuvîntarea de Dumnezeu %%7. Cu- 


această explicare a nestricăciunii pe care o vor dobindi trupurile noastre 
în viaţa viitoare, prin văpaia iubirii curate a lui Dumnezeu. 

955. Plăcerea vieţii în Dumnezeu copleșește și plăcerea de mincare. 

956. Neprihănirea desăvirşită dă putinţa cunoașterii de Dumnezeu și 
vorbirii despre El. Dumnezeu e cunoscut prin curăţie. Curăţia limpezește 
ochii sufletului care văd pe Dumnezeu. Curăţia e legală cu simţirea. Sim- 
țirile curale se unesc cu Dumnezeu. Simţirile sufletului, cînd sînt curate, 
iau contact cu Dumnezeu, cum ia contact cu lucrurile vederea ochilor ne- 
stînjenită de urdori. Dumnezeu e cunoscut prin experiență de simţirile cu- 
rate, care ca atare se unesc cu Dumnezeu. Sensibilitatea spirituală, sau mai 
bine-zis duhovnicească, e semnul atingerii noastre cu Dumnezeu, al pătrun- 
derii Lui în noi. Dumnezeu trezeşte această sensibilitate. Dumnezeu în- 
suși nu e un obiect pasiv al cunoașterii noastre deductive și individualis- 
te, ci subiect care mișcă prin iubirea Lui faţă de noi sufletul postru, cînd 
se deschide lui Dumnezeu, cînd e întreg aţintit spre El, plin de dorul față 
de El. Dumnezeu imprimă atunci minţii noastre sensurile existenței Sale 
odată cu realitatea Sa și deci provoacă în aceasta cuvintele care exprimă 
aceste sensuri (rațiuni) ale Lui. 

957. Cuvintul lui Dumnezeu luminează sufletul pentru că e lumina lui 
Dumnezeu plină de toate înțelesurile dumnezeiești. Dar nu luminează îna- 
inte de a-l curăţi. Numai cel curat primeşte lumina în el. Chiar lucrul cu- 
rat străluceşte. Curăţia e totodată viața superioară, pentru că e sensibili- 
tate pentru ceea ce e bun, înalt, frumos. De aceea, Cuvintul cel curat și 
luminos, curățind sufletul, îl scoate din starea tocită, murdărită, moartă, 
pentru arătarea iubirii şi luminii lui Dumnezeu, în el şi prin el. «Cuvintul 

vîntul Domnului, cel din Cuvîntul Tatălui, curat, ră- 
mîne în veacul veacului %8. Iar cel ce n-a cunoscut pe 
Dumnezeu, vorbeşte despre El prin presupuneri 99. 


14) Neprihănirea a făcut pe ucenic teolog (cuvintă- 
tor de Dumnezeu, n.tr.), întărind prin el dogmele Tre- 
imii 960, 

15) Cel ce iubește pe Domnul, a iubit mai întîi pe 
fratele său. Dovada primului lucru este cel de al doi- 
lea. Cel ce iubeşte pe aproapele, nu rabdă vreodată pe 
cei ce clevetesc, și fuge de ei mai degrabă ca de foc. Cel 
ce zice că iubeşte pe Domnul, dar pe fratele său se 
mînie, este asemenea celui ce aleargă în vis %1. 

16) Tăria iubirii este nădejdea. Căci prin aceasta 
aşteptăm plata iubirii %2. Nădejdea este bogăţia bogă- 
tiei nearătate. Ea este vistieria neîndoielnică dinainte 


lui Dumnezeu Tatăl desăvirșește curăţia în cel ce Se sălășluiește. Iar 
moartea sau patimile îl omoară cu desăvirșire». 

958. Însuși cuvîntul Cuviîntului e curat şi deci iuminos. Ceea ce spune 
EI, fiind adevărul neschimbat, rămîne în veci. 

959. «Cuvintul duhovnicesc umple de încredințare simţirea înțelegă- 
toare. Căci din Dumnezeu pornește o lucrare a iubirii plină de putere și 
de înţelesuri. De aceea, mintea noastră rămîne fără îndoieli în mișcările 
cunoașterii lui Dumnezeu și a cuviîntării de Dumnezeu. Căci nu suferă 
atunci de neputința pe care o aduce grija. Pentru că atîta se lărgește în 
vederi (contemplații), cît voiește lucrarea iubirii. Bine este deci să rămină 
pururea în credință cel mișcat de iubire. Căci nimic nu e mai sărac decit 
o cugetare ce gîndeşte (filozofează) cele ale lui Dumnezeu, în afara lui 
Dumnezeu». Acela rămîne cu niște scheme goale, cu niște formule fără 
acoperire, cu niște umbre abstracte, fără puterea de a fi mișcat la fapte, 
ci umplîndu-se de îngimfare. Iubirea e organ de cunoaștere, de adevărată 
cunoaştere. Aceasta e o învăţătură comună a părinţilor. Numai prin ea 
cunoaștem persoana, dar mai ales pe Dumnezeu, Persoana supremă; pen- 
tru că numai prin iubire intrăm în lăuntrul Ei și Ea numai prin iubire ne 
deschide lăuntrul Ei. 

960. E vorba de sfintul Ioan Evanghelistul. 

961. Adică nu se mișcă în mod real înainte, ci i se pare că se mișcă. 

962. Plata iubirii nu poate fi decît tot iubirea. Tubim nădăjduind că vom 
iubi tot mai mult și că vom fi și noi iubiţi mai mult. 

de vistierie. Ea este odihnă în osteneli. Ea este uşa iu- 
birii. Ea omoară deznădejdea. Ea este icoana celor ce 
nu sînt de faţă. Lipsa nădejdii este pieirea iubirii. De 
ea sînt legate trudele, de ea atîrnă ostenelile, pe ea o 
înconjoară mila. 


17) Călugărul cu nădejde tare junghie lenea, omo- 
rînd cu sabia acesteia pe aceea. Cercarea (experienţa) 
naşte nădejdea darurilor Domnului. Căci cel necercat 
nu rămîne neîndoit. Mînia risipeşte nădejdea. Căci 
aceasta nu rușinează. Iar cel ce se mînie are chip necu- 
viincios. 

18) Iubirea dăruieşte proorocia. Iubirea pricinu- 
ieşte minunile. Iubirea este adîncul (abisul) lumi- 
nării 93, 

Iubirea este izvorul focului. Cu cît ţîșnește mai 
mult, cu atît îl arde mai tare pe cel însetat. Iubirea 
este statornicia îngerilor ; iubirea e înaintarea veacu- 
rilor %4. «Spune-ne nouă, o, frumoaso între virtuţi, 
unde-ţi paști oile ? Unde te adăposteşti la amiază ? Lu- 
minează-ne pe noi, adapă-ne pe noi, călăuzeşte-ne pe 
noi, povăţuiește-ne pe noi, pentru că voim să urcăm la 
tine. Căci tu stăpînești peste toate» (Cînt. Cînt. 1, 7). 
Iar acum mi-ai robit sufletul şi nu pot să suport fla- 
căra ta 95. De unde să pornesc a te lăuda ? «Tu stăpi- 
neşti tăria mării, iar frămîntarea valurilor tu o poto- 
leşti și o ucizi. Tu smerești cugetul mîndru ca pe un ră- 


963. Iubirea e cunoaștere. Pe cît de nesfirşită e iubirea, pe atit de 
nesfirșită e cunoaşterea ce o dă ea. Pentru că iubirea este a persoanei. 
Persoana e subiectul ei. Fără persoană nu se înțelege iubirea. Şi persoa- 
na este nesecată în manifestările mereu noi și mereu mai adînci ale iubi- 
rii. Dacă iubirea nu e fără persoană, nici persoana nu se înţelege, în exis- 
tența ei sănătoasă și în indefinitul ei, fără iubire. 

964. Fără iubire eternitatea ar fi încremenită. Iubirea este o continuă 
noutate și totuşi ea e stabilitatea neschimbată. Dar prin iubire înaintăm 
aici și ne vom odihni acolo, în viaţa îngerească. 

965. P.G. dă ca scolie cap. 34 din Diadoh, Filoc. rom. l, p. 347—348. 

nit. Cu braţul puterii tale ai risipit pe dușmanii tăi» 
(Ps. 88, 11). Iar pe cei ce te iubesc îi faci nebiruiţi. 


Dar eu mă grăbesc să aflu cum te-a văzut pe tine 
Iacob stînd neclintit în vîrful scării ? Spune-mi mie, 
celui ce întreb, cum este urcușul acesta ? Şi care este 
chipul şi totalitatea treptelor lui, pe care cel ce te 
iubeşte le-a pus ca suișuri în inima lui ? (Ps. 83, 6). În- 
setat-am să ştiu care este numărul acestora, cît du- 
rează timpul urcuşului ? Căci cel ce ţi-a cunoscut lupta 
şi vederea, ne-a arătat pe călăuzitori %6, dar nimic alt- 
ceva n-a voit să ne lămurească. Mai bine zis n-a putut 
(Fac. 18, 12). 

Iar ea, împărăteasa (dar socotesc că e mai bine să 
spun El) %7, arătindu-mi-se ca din cer, mi-a şoptit la 
urechea sufletului : de nu te vei dezlega, o, îndrăgosti- 
tule, de grosime, nu vei putea să cunoşti frumuseţea 
mea %58. Iar scara să te înveţe totalitatea bine alcătuită 
a virtuţilor 96%. Căci eu stau neclintit în virful ei, cum 


966. «Călăuzitori numește pe îngeri, pe care Iacob i-a văzut suind și 
coborînd pe scară». 

967. «Adică Dumnezeu, căci El este iubirea». Iubirea nu există decit 
ca simţire a persoanei. Iar suprema Persoană, mai bine-zis comunitate de 
Persoane, este și supremul Subiect şi izvor al iubirii. Teologia de stil occi- 
denial ne-a obișnuit cu ideea unui Dumnezeu căruia l-a atribuit multe în- 
sușiri ale stării noastre căzute, potențate la maximum: putere, stăpinire, 
dreptate de lip lumesc etc. Dar Dumnezeu e cu totul dimpotrivă. Puterea 
Lui este iubirea, bunătatea, blindețea, gingășia, coborirea Lui la întrupare, 
prin care a imprimat şi firii noastre omenești smerenia ca adevărata ei 
însușire. Aceasta deci nu e ceva contrar lui Dumnezeu, ci ceea ce are El 
în Sine însuși. 

968. Frumusețea duhovnicească se arată în trupul subţial, delicat, ca 
într-o icoană bizantină. 

969. «Întrebare: Care este desăvirșirea multelor roade ale Duhului ? 
Răspuns: Cind se va învrednici cineva de iubirea desăvirşilă a lui Dum- 
nezeu. Înirebare: Şi de unde cunoaște cineva că a ajuns la aceasta? Răs- 
puns: Cînd se va mișca aducerea aminte de Dumnezeu în cugetarea lui 
și îndată inima lui se va mişca în iubirea Lui şi din ochii lui vor curge 
lacrimi cu îmbelșugare. Căci e obiceiul iubirii să aprindă lacrimi din adu- 

a zis marele meu cunoscător : «Iar acum rămîn aceste 
trei: credința, nădejdea, dragostea; dar mai mare 
decît toate este dragostea» (I Cor. 13, 14). 


INDEMNARE SCURTĂ ŞI LA FEL DE PUTERNICĂ 
LA CELE SPUSE MAI ÎNAINTE PE LARG 


Urcaţi, urcați, fraţilor, punînd cu rîvnă suişuri în 
inimă. Auziţi pe cel ce spune: «Veniţi să ne suim la 
muntele Domnului și la casa Dumnezeului nostru» (Is. 
2, 3); «a Celui ce a tocmit picioarele noastre ca ale 
cerbului şi ne-a pus pe noi peste cele înalte pentru a 
birui în calea Lui» (Ps. 17, 36). 

Alergaţi, rogu-vă, cu cel ce zice: «Să ne sîrguim, 
pînă ce vom ajunge toţi la unitatea credinţei și la cu- 
noştinţa lui Dumnezeu, la bărbatul desăviîrşit, la mă- 
sura vîrstei plinătăţii lui Hristos» (Efes. 4, 13), Care 
botezîndu-Se la treizeci de ani, după vîrsta văzută, a 
avut desăvîrşita treaptă a treizecea, în scara cea înţe- 
legătoare, dacă iubirea este Dumnezeu. Căruia I se cu- 
vine cîntarea, stăpînirea, întru Care este puterea, întru 
Care este, era şi va fi pricina cea una a tuturor bună- 
tăţilor în veacuri fără hotare. Amin. 


cerea aminte de cei iubiţi. Şi cel ce este așa, nu va fi niciodată lipsit de 
lacrimi. Pentru că nu-i lipsește prilejul care să-l facă să-și aducă aminte 
de Dumnezeu. Aşa încît el vorbește și în somn cu Dumnezeu. E obiceiul 
iubirii să facă acestea. Și ea este desăvirșirea oamenilor în viaţa lor». 


